
1=標題= 上冊

卷一

仰人周身總穴圖

伏人周身總穴圖

鍼道源流

針灸直指

針灸方宜始論（以下至刺法論俱素問）

刺熱論

刺瘧論

刺欬論  刺腰痛論

奇病論  刺要論

刺齊論  刺志論

長刺節論  皮部論

經絡論  骨空論

刺水熱穴論

調經論

繆刺論

經刺論  巨刺論

手足陰陽流注論

衛氣行論  診要經絡論

刺禁論

五奪不可瀉

四季不可刺  死期不可刺

刺法論

五刺應五臟論

九刺應九變論

十二刺應十二經論

手足陰陽經脈刺論

標本論  刺王公布衣

刺常人黑白肥瘦

刺壯士  刺嬰兒

人身左右上下虛實不同刺

難經

五邪舉心為例圖

卷二

周身經穴賦（醫經小學）

百症賦（聚英）

標幽賦（楊氏註解）

席夕賦（針灸大全）

金針賦（楊氏註解）

卷三

玉龍賦（聚英）

通玄指要賦（楊氏註解）

靈光賦（針灸大全）

蘭江賦（楊氏著）

流注指微賦（竇氏）

卷四

五運主病歌（醫經小學）

六氣為病可歌

百穴法歌（神應經）

十二經脈歌（聚英）

玉龍歌（楊氏註解）

勝玉歌（楊氏）

雜病穴法歌（醫學入門）

雜病十一穴歌（聚英）

長桑君天皇祕訣歌（以下乾坤生意）

馬丹陽天星十二穴治雜病歌

四總穴歌  肘後歌（聚英）

回陽九針歌

針內障祕（楊氏）

針內障要歌

補瀉雪心歌（以下俱聚英）

行針總要歌

刺法啟玄歌  針法歌

策（諸家得失策  頭不多灸策  穴有奇正策  針有淺深策）

卷五

仰人伏人尺寸圖（以下俱醫統）

背穴腹穴尺寸圖

背部穴俞歌

腹部中穴歌

頭部  背部

腹部  中指同身寸圖

素問九針論

九針式

九針圖

製針法  煮針法

火針  溫針

治折針法

內經補（素問）

難經補瀉（難經本義）

神應經補瀉（本經）

瀉訣直說

補訣直說

南豐李氏補瀉

圓明高氏補瀉

呼吸

卷六

三衢楊氏補瀉十二字分次第手法及歌（玄機祕要）

下手八法口訣

生成數（聚英）

問經脈有奇經八脈設為問答（楊氏）

問迎隨之法

問補針之要法

問瀉針之要法

問經絡  問子午補瀉

問針頭補瀉何如

問候氣之法何如

問呼吸之理

問迎隨之理何如

問疾徐之理  問補瀉得宜

問自取其經

問補者從衛取氣瀉者從榮置氣

問皮內筋骨脈病

問刺有久速
問諸家刺齊異同
問陰陽居易之理
問順道相反之由
問虛實塞熱之治
問補者從衛取氣瀉者從榮置氣
問刺陽者臥針而刺之刺者按令陽散乃內針
問能佑迎隨之氣可令調之
問補瀉之時與氣開闔相應否問十刺之時必在陽及與兩衛神屬勿去知病存亡
問容針空豆許
問刺有大小  問穴在骨所

問補瀉得宜
問迎奪隨濟固言補瀉其義何如
問針入幾分留幾呼
問補瀉有不在廿井榮俞經合者多如何
問經穴流注按時補瀉病在各經絡按時能去病否

問針形至微何能補瀉
問內經治病湯藥少而針灸多何也
問八法流注之要訣何如
禁針穴歌
禁灸穴歌（以下俱醫統）
太乙歌
九宮尻神禁忌圖
九部人神禁忌歌
十干人神  十二支人神

十二部人神禁忌歌
四季人神歌  日人神歌

逐時人神  逐月血忌歌

逐月血支歌
四季避忌日
男避忌日  女避忌日

針灸服藥吉日
針灸忌日
十干日不治病
卷七
十二經井穴圖（楊氏）
井榮俞原經合歌（醫經小學）
井榮俞原經合橫圖
徐氏子午流注逐日按時定穴歌
十二經納天干歌（以下俱徐氏）

十二經納地支歌
腳不過膝手不過肘歌
流注圖
論子午流注法
流注開闔  流注時日

臟腑井榮俞經合主治（以下俱聚英）
總論
十二經是動所生病補瀉迎隨
十二經之原歌
十二經病井榮俞經合補瀉虛實
十二時氣血多少歌
十二經治症主客原絡圖（楊氏）
靈龜取法飛針圖（楊氏）
九宮圖
八法歌  八法交會八脈

八法交會歌
八脈交會八穴歌
八脈配八卦歌
八穴配合歌
刺法啟玄歌
八法五虎建元日時歌
八法逐日干支歌
八法臨時干支歌
推定六十甲子日時穴開圖例
八脈圖并治症穴（徐氏楊氏）

八脈手訣歌
1=標題= 下冊

卷八
臟腑正背面圖（以下俱楊氏）
臟腑十二經穴起止歌
肺臟圖
手太陰肺經穴歌（醫學入門）
大腸腑圖
手陽明大腸經穴歌
胃腑圖
足陽明胃經穴歌
脾臟圖
足太陰脾經穴歌
心臟圖
手少陰心經穴歌
小腸腑圖
手太陽小腸經穴歌
膀胱腑圖
足太陽膀胱經穴歌
腎臟圖
足少陰腎經穴歌
仰人經圖（以下俱醫統）
伏人經圖
十四經脈長短尺寸
心包絡腑圖（以下至督脈圖俱楊氏集）
手厥陰心包絡經穴歌
三焦腑圖
手少陽三焦經穴歌
膽腑圖

足少陽膽經穴歌
卷九
肝臟圖
足厥陰肝經穴歌
任脈圖  任脈經血歌

督脈圖  督脈經穴歌

督任要穴圖（楊氏）
奇經八脈歌（醫經小學）
奇經八脈（以下俱節要）
十五絡脈歌
十五絡脈穴辯  十五絡脈

十二經筋
五臟募（聚英）
五臟俞穴  八會

看部取穴
治病要穴（醫學入門）
頭部  腹部

背部  手部

足部經外奇穴（楊氏）
穴同名異類（聚英）
一穴二名
一穴三名  一穴四名

一穴五名  一穴六名

名同穴異類
卷十
穴法圖（以下俱神應經）
神應經用針咒
傷寒門  痰喘咳嗽門

諸般積聚門
腹痛脹滿門
心脾胃門
心邪癲狂門
霍亂門  瘧疾門

腫脹門（附紅疸  黃疸）

汗門  痺厥門

腸痔大便門
陰尢小便門
頭面門
咽喉門  耳目門

鼻口門
胸背門
手足腰腋門
婦人門
小兒門
瘡毒門
續增治法  中風論

初中寒急救針法（乾坤生意）
中風癱瘓針灸祕訣
治虛損五勞七傷緊要灸穴
雜病
諸瘡
卷十一
治症總要
東垣針法（聚英）
名醫治法（聚英）瘡毒
喉痺
淋閉  眼目

撰傷
針邪祕要（楊氏）
孫真人針十三鬼穴歌

捷要灸法（醫學入門）
崔氏取四花穴法
取膏穴法
騎竹馬灸穴  灸勞穴法

取腎俞穴法
取灸心氣法  取灸痔漏法

灸小腸尢氣穴法
灸腸風下血法
灸結胸傷寒法
灸陰毒結胸法  雷火針法

蒸臍治病法  相天時

千金灸法  寶鑑發灸法

艾葉  艾灸補瀉

艾炷大小  點艾火

壯數多少
灸法
炷火先後  灸寒熱

灸瘡要法  貼灸瘡

灸瘡膏法  洗灸瘡

灸後調攝法  醫案

卷十二
保嬰神術（按摩經）
要穴點  手法歌

觀形察色法
論色歌  認筋法歌

面部五位歌
命門部位歌
陽掌圖各穴手法仙訣
陰掌圖和穴手法仙訣
小兒針  戒逆針灸

三關六筋掌紋斗肘圖
初生調護
面色圖歌
察色驗病生死訣
湯氏歌
內八段錦  外八段錦

入門歌
要訣  手法治病訣

手訣
止吐瀉法  手六筋

手面圖  搯足訣

治小兒諸驚推揉等法
諸穴治法
病症死生歌
辨三關
嬰童雜症
診脈歌
識病歌
諸症治法
陳氏經脈辨色歌
論虛實二症歌
五言歌
附辯
1=標題= 針灸大成  卷一

2=標題= 鍼道源流

素問十二卷，世稱黃帝岐伯問答之書，及觀其曲燒，殆非一時之言，而所撰述，
亦非一人之手，劉向指為諸韓公子所著，程子謂出戰國之末，而其大略。
正如禮記之萃於漢儒，而與孔子子思之言並傳也。蓋靈蘭秘典，五常正大，
六元正紀等篇，無非闡明陰陽五行生制之理，配象合德，實切於人身，其諸色脈病名，
針刺治要，皆推是理以廣之，而皇甫謐之甲乙，楊上善之太素，亦皆本之於此。
而微有異同，醫家之綱法，無越於是書矣，然按西漢藝文志，有內經十八卷及扁鵲名，
白氏云：內經凡三家，而素問之目乃不列，至隋經籍志，始有素問之名，而指為內經，

唐王水乃以九靈九卷，牽合漠志之數，而為之註釋，復以陰陽大論，託為師張公所藏，
以補其亡逸，而其用心亦勤矣，惜乎朱墨混淆，玉石相亂，訓詁失之於迂。疏，
引援或至於未切，至至宋林億高若訥等，正其誤文，而增其缺義，頗於水為有功，
難經十三卷，秦越人祖述黃帝內經，設為問答之辭，以示學者，所引經言，
多非靈素本文。蓋古有其書，而今亡之耳，隋時有呂博望註本不傳。
宋王惟一集五家之說，血疵或相亂，惟虞氏粗為可觀，紀齊卿註稍密，
乃附辨楊亦操呂廣王宗正三子之非，周仲立頗加訂易，而考證未明，李子野亦為句解，

而無所啟發，近代張潔古註後附藥，殊非經義，王少卿演繹其說，目曰重玄。
亦未足以發前人之蘊，滑伯仁取長棄短，折衷以己意，作難經本義，子午經一卷，
論針灸之要，撰成歌訣，後人依託扁鵲者，銅人針灸圖三卷。
宋仁宗詔王維德考次針灸之法鑄銅人為式，分腑臟十二經，旁註俞穴所會，刻題其名，
並為圖法，并主療之術，刻板傳於世，夏竦為序，然其窌穴，比之靈樞本輸骨空等篇，
頗亦繁雜也。
明堂針灸圖三卷，題曰黃帝論人身俞穴，及灼灸禁忌，曰明堂者，謂雷公問道，
黃帝授之，亦後人所依託者，存真圖一卷，晁公謂楊介編，崇甯間泗州刑賊於市，

郡守李夷行遣醫并晝工往，親決膜，摘膏肓曲折圖之，盡得纖悉，介梭以古書，
無少異者，比歐希五臟圖過之遠矣，實有益醫家也，王莽時捕得翟義黨王孫慶，
使太醫尚方與巧屠共刳剝之，量度五臟，以竹筳道其脈，知所終始，可以治病，
亦此意爾。
膏肓灸法二卷，清源莊綽季裕所集。
千金方三十卷，唐孫思邈所撰，用藥之方，診脈之訣，針灸之穴，禁忌之法。
至導引之要，無不周悉，曰千金者，以人命至重，有貴千金，議者，
謂其未知傷寒之數。
千金翼方三十卷，孫思邈掇拾遺帙，以羽翼其書，首之以藥錄，次之以婦人傷寒，

小兒，養性辟穀，退居補益，雜症，瘡癰，色脈，針灸，而禁術終焉。
外臺秘要，唐王燾在臺閣二十年，久知弘文館，得古方書千百卷，因述諸症候，
附以方藥符禁灼灸之法，凡一千一百四門，天寶中出守房陵，及大甯郡故名焉。
金蘭循經，元翰林學士忽泰必列所著，其子光濟銓次。
大德癸卯平江郡文學嚴陵邵文龍為之序，首繪臟腑前後二圖，中述手足三陰三陽走屬，
繼取十四經絡流注，各為註釋，列圖於後，傳之北方，自恆山董氏鋟梓，
吳門傳者始廣。
濟生拔萃十九卷，一卷取針經節要，三卷集潔古雲岐針法，竇氏流注三卷，針經摘英，

首針法，以倣古制也，延佑間杜思敬所撰者。
針指南，古肥竇漢卿所撰，首標幽賦，次定八穴指法，及蟄宮圖，
頗與素問有不合者。
針灸雜說，建安竇桂芳類次，取于金禁忌人神，及離合真邪論，
未能曲盡針灸之妙。
資生經，東嘉王執中叔雅，取三百六十穴，背面顛末，行分類別，以穴屬病，
蓋合銅人于金明堂外臺而一之者也。
十四經發揮三卷，許昌滑壽伯仁，傳針法於東平高洞陽，得其開闔流注交別之要，
至若陰陽維蹻帶衝六脈，皆有繫屬，而惟督任二經，則包乎背腹，而有專穴。

諸經滿而溢者，此則受之，宜與十二經並論，通考邃穴六百五十有七，而施治功，
以盡醫之神秘。
神應經二卷，乃宏綱陳會所撰，先著廣愛書十二卷，慮其浩瀚，獨取一百一十九穴，
為歌為圖，仍集治病要穴，總成一帙，以為學者守約之規，南昌劉瑾校。
針灸節要三卷，聚英四卷，乃四明梅孤高武篡集。
針灸捷要，燕三廷瑞徐鳳著集。
玄機秘要，三衢繼洲楊濟時家傳著集。
小兒按摩經，四明陳氏著集。
古今醫統，乾坤生意，醫學入門，醫經小學，中取關於針灸者，其姓氏各見原書，
針灸大成，總輯以上諸書，類成一部，分為十二卷，委晉陽靳賢選集校正。

2=標題= 針灸直指

2=標題= 針灸方宜論

黃帝問曰：醫之治病也。一病而治各不同，皆愈何也？岐伯對曰：地勢使然也。
故東方之域，天地之所始生也。魚鹽之地，海濱傍水，其民食魚而嗜鹹，皆安其處，
美其食，魚者使人熱中，鹽者勝血，故其民皆黑色疏理，其病皆為癰瘍，其治宜砭石，
故砭石者，亦從東方來，西方者，金玉之域，沙石之處，天地之所收引也。
其民陵居而多風，水士剛強，其民不衣而褐薦，其民華食而脂肥，故邪不能傷其形體，
其病生於內，其治宜毒藥，故毒藥者，亦從西方來，北方者，天地所閉藏之域也。

其地高陵居，風寒冰洌，其民樂野處而乳食，臟寒生滿病，其治宜灸，故灸者，
亦從北方來，南方者，天地所長養，陽之所盛處也。其地下，水土弱，霧露之所聚也。
其民嗜酸而食脯，故其民皆緻理而赤色，其病孿痺，其治宜微針。故九針者，
亦從南方來，中央者，其地平以濕，天地所以生萬物也。眾其民食，雜而不勞，
故其病多痿厥寒熱，其治宜導引按蹻，故導引按蹻者，亦從中央出也。
故聖人雜合以治，各得其所宜，故治所以異，而廣州一皆愈者，得病之情，
知治之大體也。
2=標題= 刺熱論

黃帝問曰：五臟熱病奈何？岐伯曰：肝熱病者，小便先黃，腹痛，多臥，身熱，
熱爭則狂言及驚。（爭謂邪正相搏）滿痛，手足躁，不得安臥，庚辛甚，甲乙大汗，
氣逆則庚辛死，（肝主木庚辛為金金剋木故死）刺足厥陰，少陽。
（厥陰肝脈少陽膽脈）其逆則頭痛，員員脈引衝頭也。心熱病者，先不樂，數日乃熱，
熱爭，則卒心痛，煩悶善嘔，頭痛，面赤無汗，壬癸甚，丙丁大汗，氣逆則壬癸死，
刺手少陰太陽。（少陰，心脈○太陽小腸脈）脾熱病者，先頭重頰痛，煩心，顏青，
欲嘔，身熱，熱爭則腰痛，不可用俛仰，腹滿泄，兩頷，甲乙甚，戊己大汗。

氣逆則甲乙死，刺足太陰，陽明，肺熱病者，先淅然起毫毛，惡風寒，舌上黃，身熱，
熱爭則喘欬，痛走胸膺背，不得太息，頭痛不堪，汗出而寒，丙丁甚，庚辛大汗。
氣逆則丙丁死，刺手太陰，陽明，出血如大豆，立已，腎熱病者，先腰痛，胻痠。
苦渴數飲身熱，熱爭則頂痛而強，胻寒目痠，足下熱，不欲言，其逆則頂痛，
員員澹澹然，戊己甚，壬癸大汗，氣逆則戊己死，刺足少陰，太陽。諸汗者，
至其所勝日汗出也。肝熱病者，左頰先赤，心熱病者，顏先赤，脾熱病者，鼻先赤。
肺熱病者，右頰先赤。腎熱病者，頤先赤，病雖未發，見赤色者刺之，名曰治未病，

熱病從部所起者，至期而已。（期為大汗之日如肝甲乙）其刺之反者，三周而已，
（反謂反取其氣也。如肝病刺脾，脾刺腎，腎刺心，心刺肺，肺刺肝，
三周謂三周於三陰三陽之狀也。如太陽病而刺瀉陽明也。）重逆則死，諸當汗者，
至其所勝日汗大出也。諸治熱病，以飲之寒水，乃刺之，必寒衣之，居止寒處，
身寒而止也。熱病先胸痛，手足躁，刺足少陽，補足太陰，病甚者為五十九刺。
熱病始手臂痛者，刺手陽明，太陰，而汗出止。熱病始於頭首者，刺項太陽，
而汗出止。熱病始於足脛者，刺足陽明，而汗出也。熱病先身重，骨痛，耳痛，

耳聾好瞑，刺足少陰，病甚為五十九刺。熱病先眩冒而熱，胸滿，刺足少陰，
少陽（亦井榮也）太陽之脈色，（榮飾也）榮未交，曰今且得汗，待時而已，
（待時者謂肝病待甲乙之類也）顴骨熱病也。
（與厥陰脈爭見者），死期不過三日，
（外見太陽之赤色內應厥陰之弦脈是土氣已敗木復狂行故三日死）其熱病內連腎，
少陽之脈色也。（病一作氣）少陽之脈色，榮頰前熱病也。榮未交，曰今且得汗，
待時而已，與少陰脈爭見者，死期不過三日，熱病氣穴，三椎下間，主胸中熱，
四椎下間，主鬲中熱，五椎下間，主肝熱，六椎下間，主脾熱，七椎下間，主腎熱，
榮在也。項上三椎，陷者中也。頰下逆顴為大瘕，下牙車為腹滿，顴後為痛，
頰上者鬲上也。
2=標題= 刺瘧論

黃帝問曰：刺瘧奈何？岐伯對曰：足太陽之瘧，令人腰痛頭重，寒從背起，先寒後熱，
熇熇暍暍然，熱止汗出難已，刺中出血。
（一云金門一云委中針三分若灸可五壯）足少陽之瘧，令人身體解，寒不甚，
熱不甚，惡見人，見人心惕惕然，熱多汗出甚，刺足少陽。
（俠谿針三分灸可三壯）足陽明之瘧，令人先寒，洒淅洒淅，寒甚久乃熱，熱去汗出，

喜見日月光火氣乃快然，刺足陽明跗上。（衝陽針三分灸可三壯）足太陰之瘧，
令人不樂，好太息不嗜食，多寒熱，汗出，病至則善嘔，嘔已乃衰，即取之。
（公孫針四分灸可三壯）足少陰之瘧，令人嘔吐甚，多寒熱，熱多寒少，
欲閉戶牖而處，其病難已。（大鍾針二分太谿針三分各灸三壯）足厥陰之瘧，
令人腰痛，少腹滿，小便不利，如癰狀，非癃也。數便意，恐懼氣不足，腹中悒悒，
刺足厥陰。（大衝針三分灸可三壯）肺瘧者，令人心寒，寒甚熱，熱間善驚，
如有所見者，刺手太陰，陽明。（列缺針三分灸五壯合谷針三分灸二壯）心瘧者，

令人煩心，甚欲得清水，反寒多，不甚熱，刺手少陰。
（神門針三分灸可三壯）肝瘧者，令人色蒼蒼然，太息，其狀若死者，
刺足厥陰見血。（中封針四分灸可四壯）脾瘧者，令人寒，腹中痛，熱則腸中鳴，
鳴已汗出，針足太陰。（商丘針三分灸可三壯）腎瘧者，令人洒洒然，腰脊痛，
宛轉大便難，目眴眴然，手足寒，刺足太陽，少陰。
（足太陽金門足少陰太谿）胃瘧者，令人疽病也。善飢而不能食，食而支滿腹大，
刺足陽明，太陰，橫脈出血。
（厲兌針一分，灸一壯，解谿針五分，灸三壯，三里針一寸，灸三壯，
太陰橫脈在內桌前斜過太脈宜出血。）瘧發身方熱，刺跗上動脈，（謂陽明脈）開其孔，出其血，

立寒，瘧方欲寒，刺手陽明，太陰，足陽明，太陰。（亦開孔出血）瘧脈滿大急，
刺背俞，用中針傍五胠俞各一，適肥瘦出其血。（五胠俞謂譆）瘧脈小實急，
灸脛少陰，刺指井。
（復溜針三分灸可五壯井謂至陰針一分灸可三壯）瘧脈滿大急，
刺背俞用五胠俞背俞各一，適行於血也。瘧脈緩大虛，便用藥不宜用針凡治瘧，
先發如食頃，乃可以治，過之則失時也。諸瘧而脈不見，刺十指間出血，血去必已，
先視之，赤如小豆者，盡取之。十二瘧者，其發各不同時，察其病形，

以知其何脈之病也。先其發時，如食頃而刺之，一刺則衰，二刺則知，三刺則已，
不已，刺舌下兩脈出血，不已，刺中盛經出血，又刺項已下俠脊者必已。
（俠脊者謂大杼刺三分灸五壯風門熱府針五分灸可五壯）舌下兩脈者，廉泉也。
（針三分灸三壯）刺瘧者，必先間其病之所先發者先刺之，先頭痛及重者，
先刺頭上及兩額兩眉間出血。
（頭謂上星百會額謂懸顱眉間謂攢竹等穴是也）先項背痛者先刺之。
（風池風府大杼神道）先腰脊痛者，先枴中出血，先手臂痛者，先刺手少陰，陽明，
十指間，先足脛痠痛者，先刺足陽明，十指間出血，風瘧，瘧發則汗出惡風，

刺三陽經背俞之血者，胻痠痛甚，按之不可名。曰胻髓病，以鑱針針絕骨，出血立已，
身體小痛，刺至陰諸陰之井，無出血，間日一刺，瘧不渴，間日而作，刺足太陽，
渴而間日作，刺足少陽，溫瘧，汗不出，為五十九刺。
2=標題= 刺欬論

黃帝問曰：肺之令人欬何也！岐伯對曰：五腑六臟，皆令人欬，非獨肺也！帝曰：
願聞其狀。曰：皮毛者，肺之合也。皮毛先受邪氣，邪氣以從其合也。其寒，
飲食入胃，從肺脈上至於肺，則肺寒，肺寒則內外合邪因而客之，則為肺欬，
五臟各以其時，受病非其時，各傳以與之。（時謂王月）人與天地相參，

故五臟各以治，時感於寒，則受病，微則為欬，甚者為泄為痛，乘秋則肺先受邪，
乘春則肝先受之，乘夏則心先受之，乘至陰則脾先受之，乘冬則腎先受之。帝曰：
何以異之？曰：肺欬之狀，欬而喘息有音，甚則唾血，心欬之狀，欬則心痛，
喉中介介如梗狀，甚則咽腫喉痺，肝欬之狀，欬則兩下痛，甚則不可以轉，
轉則兩胠下滿，脾欬之狀，欬則右胠下痛，陰陰引肩背，甚則不可以動，動則欬劇，
腎欬之狀，欬則腰背相引而痛，甚則欬鄉涎。帝曰：六腑之欬奈何，安所受病。曰：
五臟之久欬，乃移於六腑，脾欬不已，則胃受之，胃欬之狀，欬而嘔，嘔甚則長虫出。

肝欬不已，則膽受之，膽欬之狀，欬嘔膽汁，肺欬不已，則大腸受之，大腸欬狀，
欬而遺矢，心欬不已，則小腸受之，小腸欬狀，欬而失氣，氣與欬俱失，腎欬不已，
則膀胱受之，膀胱欬狀，欬而遺溺，久欬不已，則三焦受之，三焦欬狀，欬而腹滿，
不欲食飲，此皆聚於胃，關於肺使人多涕唾，而面浮腫氣逆也。帝曰：治之奈何？
岐伯曰：治臟者治其俞，治腑者治其合，浮腫者治其經。
2=標題= 刺腰痛論

黃帝問曰：腰痛起於何脈，刺之奈何？岐伯曰：足太陽，脈令人腰痛。

引項脊尻背如重狀，刺其中，太陽正經出血，春無見血，少陽令人腰痛，
如以針刺其皮中，循循然不可以俛仰，不可以顧，刺少陽成骨之端出血，
成骨在膝外廉之骨獨起者，夏無見血，陽明令人腰痛，不可以顧，顧如有見者，善悲，
刺陽明於胻前三痏，上下和之出血，秋無見血，（即三里穴）足少陰令人腰痛，
痛引脊內廉，刺少陰於內踝上二痏，冬無見血，出血太多，不可復也。
（即復溜穴針三分灸五壯）厥陰之脈，令人腰痛，腰中如張弓弩弦，刺厥陰之脈，
在踵魚腹之外，循之累累然，乃刺之，（蠡溝針二分灸三壯）其病令人善言，

嘿嘿然不慧，刺之三痏，（一云無善字）解脈令人腰痛，痛而引肩，目然，
時遺溲，刺解脈，在膝筋肉分間外廉之橫脈出血，血變而止，解脈令人腰痛如引帶，
常如折腰狀，善恐刺解脈在中結絡如黍米，刺之血射以黑，見赤血而已，
同陰之脈，令人腰痛，痛如小錘鋸其中怫然腫。
（小錘小針）刺同陰之脈，在外桌上絕骨之端，為三痏，陽維之脈，令人腰痛，
痛上怫然腫，刺陽維之脈，脈與太陽合下間，去地一尺所。
（承山針七分灸五壯）衡之脈，令人腰痛，不可以俛仰，則恐企，得之舉重傷腰，
衡絡絕，惡血歸之，刺之在陽筋之間，上數寸，衡居為二痏出血。

（委陽針七分殷門針五分灸各二壯）會陰之脈，令人腰痛，痛上漯漯然汗出，
汗乾令人欲飲，飲已欲走，刺直陽之脈上三痏，在蹻上下五寸橫居，視其盛者出血。
（一云承筋禁針）陰維之脈，令人腰痛，痛上沸沸然，甚則悲以恐，刺飛揚之脈，
在踝上五寸，（一作七寸）少陰之前，與陰維之會。
（復溜築賓俱針三分灸五壯）昌陽之脈，令人腰痛，痛引膺，目然，甚則反折，
舌卷不能言，刺內筋為二痏，在內踝上大筋前，太陰後上踝二寸所。
（交信穴）散脈令人腰痛而熱，熱甚生煩腰下如有橫木居其中，甚則遺溲，刺散脈，

在膝前骨肉分間，絡外廉束脈為三痏，（地機穴）肉里之脈，令人腰痛不可以欬，
欬則筋縮，急刺肉里之脈為二痏，任太陽之外，少陽絕骨之後，
腰痛俠脊，而痛至頭几几然目，欲僵仆。
刺足太陽中出血，（几几一作沉沉）腰痛上寒，刺足太陽陽明，上熱，刺足厥陰，
不可以俯仰，刺足少陽，中熱而喘，刺足少陰，刺中出血，腰痛，上寒，不可顧。
刺足陽明，（陰市三里）上熱，刺足太陰，（地機）中熱而喘。
刺足少陰，（湧泉大鍾）大便難，刺足少陰，（湧泉）少腹滿。
刺足厥陰，（太衝）如折不可以俛仰，不可舉。

刺足太陽，（束骨京骨崑崙甲脈僕參）引脊內廉，刺足少陰。
（復溜飛揚）腰痛引少腹控，不可以仰，刺腰尻交者，兩髁胛上，以月生死為痏，
數發針立已，（腰髁下第四即下針二寸灸可三壯）左取右，右取左。
（痛在左針右痛在右針左所以然者以其脈左右交於尻骨之中故也）
2=標題= 奇病論

岐伯曰：人有重身，九月而瘖，名曰胞之絡脈絕也。無治，當十月復。病下滿，
氣逆，二三歲不已，外曰息積，不可灸刺，為導引服藥。人身體髀股胻皆腫，
環臍而痛，名曰伏梁，不可動之，（動謂齊其毒藥而擊動之）動之為水溺濇之病也。

人有尺脈數甚，筋急而見，名曰疹筋，是人腹必急，白色黑色見，則病甚。
人有病頭痛，數歲不已，名曰厥逆，謂所犯大寒，內至骨髓，髓以腦為主，腦逆，
故令頭痛，齒亦痛。有病口甘者，外曰脾癉，（癉謂熱也）謂人數食甘美而多肥，
肥者令人內熱，甘者令人中滿，故氣上溢，轉為消渴，治之以蘭，除陳氣也。
有病口苦者，名曰膽癉，治之以膽募俞，有癃者，日數十溲，此不足也。身熱如炭，
頸膺如格，入迎躁盛，喘息氣逆，此有餘也。太陰脈細微如髮者，此不足也。五有餘，
二不足，名曰厥，死不治，人初生病癲疾者，名曰胎癇，謂在母腹中感驚，

令子發為癲也。有病礱然，如有水狀，切其脈大緊，身無痛者，形不瘦，不能食，
食少，名曰腎風，腎風而不能食，善驚，驚已，心氣痿者死，有病怒狂者，名曰陽厥，
謂陽氣因暴折而難決，故善怒也。治之當奪其食，即已，使之服以生鐵洛為飲，
（鐵洛鐵漿）夫生鐵洛者，下氣疾也。
2=標題= 刺要論

黃帝問曰：願聞刺要。岐伯對曰：病有浮沉，刺有淺深，各至其理，無過其道，
過之則內傷，不及則生外壅，壅則邪從之，淺深不得，反為大賊，內動五臟，
後生大病。故曰病有在毫毛腠理者，有在皮膚者，有在肌肉者，有在脈者，有在筋者，

有在骨者，有在隨者。是故刺毫毛腠理者，無傷皮，皮傷內動肺，肺動則秋病溫瘧，
淅淅然寒慄，刺皮無傷肉，肉傷則內動脾，脾動則七十二日，四季之月，病腹脹，
煩不嗜食，刺肉無傷脈，脈傷則內動心，心動則夏病心痛，刺脈無傷筋，
筋傷則內動肝，肝動則春病熱而筋弛，刺筋無傷骨，骨傷則內動腎，腎動則冬病脹，
腰痛，刺骨無傷髓，髓傷則銷鑠胻痠體解然不去矣。（尺脈緩濇謂之解）
2=標題= 刺齊論

黃帝問曰：願聞刺淺深之分。岐伯曰：刺骨無傷筋者，針至筋而去，不及骨也。

刺筋無傷肉者，至肉而去，不及筋也；刺肉無傷脈者，至脈而去，不及肉也。
刺脈無傷肉者，至肉而去，不及筋也；刺肉無傷脈者，至脈而去，不及肉也。
刺脈無傷皮者，至皮而去，不及脈也；所謂刺皮無傷肉者，病在皮中，針入皮中，
無傷肉也。刺肉無傷筋者，過肉中筋也；刺筋無傷骨者，過筋中骨也。此謂之反也。
2=標題= 刺志論

黃帝問曰：顧聞虛實之要。岐伯對曰：氣實形實，氣虛形虛，此其常也。反此者病，
穀盛氣盛，穀虛氣虛，此其常也。反此者病，脈實血實，脈虛血虛，此其常也。
反此者病。帝曰：如何而反？岐伯曰：氣虛身熱，此謂反也。穀入多而氣少，

此謂反也；穀不入而氣多，此謂反也；脈盛血少，此謂反也；脈小血多，此謂反也。
氣盛身寒，得之傷寒，氣虛身熱，得之傷暑，穀入多而氣少者，得之有所脫血，
濕居下也。穀入少而氣多者，邪在胃及與肺也。脈小血多者，飲中熱也。脈大血少者，
脈有風氣，水漿不入，此之謂也。
2=標題= 長刺節論

岐伯曰：刺家不診，聽病者言在頭，頭疾痛，為藏針之刺，至骨病已，
上無傷骨肉及皮，皮者道也。陰刺入一，旁四處，治寒熱，（陰刺謂卒刺）深專者，
刺大臟，迫臟刺背，背俞也。刺之迫臟，臟會腹中，寒熱去而止，刺俞之要，

發針而淺出血，治腐腫者，刺腐上，視癰小大淺深刺，刺大者多血，小者深之，
必端內針為故止，病在少腹有積，針皮以下，至少腹而止，刺俠脊兩旁四椎間，
刺兩髂季肋間，導腹中氣熱下已。
（一作髂四椎恐為五椎謂心俞應少腹）病在少腹，腹痛不得大小便，病名曰疝。
得之寒，刺少腹兩股間，刺腰髁骨間，刺而多之，盡炅病已。（炅熱也）病在少腹，
腹痛不得大小便，病名曰疝。得之寒，刺少腹兩股間，刺腰髁骨間，刺而多之，
盡炅病已。（炅熱也）病在筋，筋攣節痛，不可以行，名曰筋痺。刺筋上為故，

刺分肉間，不可中骨也。病起筋炅，病已乃止，病在肌膚，肌膚盡痛，名曰肌痺。
傷於寒濕，刺大分小分，多發針而深之，以熱為故，無傷筋骨，傷筋骨癰發，
若變諸分盡熱病已止，病在骨，骨重不可舉，骨髓痠痛，寒氣至，名曰骨痺。
深者刺無傷脈肉為故，其道大分小分，骨熱病已止，病在諸陽脈，且寒且熱，
諸分且寒且熱曰狂，（氣狂亂也）刺之虛脈，視分盡熱病已止，病初發，歲一發不治，
月一發不治，月四五發。名曰癲病，刺諸分諸脈，其無寒者，以針調之，病已止，
病風且寒熱，炅汗出，一日數過，先刺諸分，理脈絡，汗出，且寒且熱，三日一刺，

百日而已，病大風，骨節重，鬚眉墮，名曰大風。刺肌肉為故，汗出百日，刺骨髓，
汗出百日，凡二百日，鬚眉生而止針。
2=標題= 皮部論

帝曰：皮之十二部，其生病皆何如？岐伯曰：皮者，脈之部也。邪客於皮，則腠理開，
開則邪入，客於絡脈，絡脈滿則注於經脈，經脈滿，則入舍於腑臟也。故皮者有分部，
不與而生大病也。（不與疑不愈也）
2=標題= 經絡論

黃帝問曰：夫絡脈之見也。其五色各異，青黃赤白黑不同，其故何也？岐伯對曰：
經有常色，而絡無常變也。帝曰：經之常色何如？曰：心赤，肺白，肝青，脾黃，

腎黑，皆亦應其經脈之色也。帝曰：絡之陰陽，亦應其經乎！曰：陰絡之色應其經，
陽絡之色變無常，隨四時而行也。寒多則凝沍，凝沍則青黑，熱多則淖澤，
淖澤則黃赤，此皆常色，謂之無病；五色具見者，謂之寒熱。
2=標題= 骨空論

黃帝問曰：余聞風者，百病之始也。以針治之奈何？岐伯對曰：風從外入，
令人振寒汗出，頭痛身重，傷寒治在風府，調其陰陽，不足則補，有餘則瀉，
大風頸項痛，刺風府，大風汗出，灸譆，以手壓之，令病者呼譆，譆應手，
從風憎風刺眉頭，（即攢竹刺三分若灸三壯）失枕在眉上橫骨間，

（即缺盆）折使搖臂齊肘正灸脊中，（即背陽關針五分灸三壯）絡季，
引少腹而痛脹，刺譆，（謂俠脊兩旁空軟處）腰痛不可以轉搖，急引陰卵，
刺八與痛上，八在腰，尻分間，鼠寒熱，還刺寒府，寒府在膝外解，
營取膝上外者，使之拜，取足心者，使之跪也。
2=標題= 刺水熱穴論

黃帝問曰：少陰何以主腎，腎何以主水？岐伯曰：腎者，至陰也。至陰者，盛水也。
肺者，少陰也。少陰者，冬脈也。故其本在腎，其末在肺，皆積水也。帝曰：
腎何以能聚水而生病？岐伯曰：腎者，胃之關也。關門不利，故聚水，而從其類也。

上下溢於皮膚，故為胕腫。胕腫者，聚水而生病也。帝曰：諸水皆至於腎乎？
曰：腎者牝臟也。地氣上者屬於腎，而生水液也。故曰：至陰，勇而勞甚，則腎汗出，
腎汗出逢於風，內不得入於臟腑，外不得越於皮膚，客於玄府行於皮裏，傳為胕腫，
本之於腎，名曰風水，所謂玄府者，汗孔也。帝曰：水俞五十七處者，是何主也？
岐伯曰：腎俞五十七穴，積陰之所聚也。水所從出入也。尻上五行，行五者，
此腎俞。故水病下為胻腫大腹，上為喘呼，不得臥者，標本俱病。故肺為喘呼，
腎為水腫，肺為逆不得臥，分為相，輸俱受者，水氣之所留也。伏兔上各二行，

行五者，此腎之街也。三陰之所交，結於腳也。桌上各一行，行六者，
此腎脈之下行也。名曰太衝，凡五十七穴者，皆臟之陰絡，水之所客也。
帝曰：春取絡脈分肉何也？曰：春者，木始治，肝氣如生，肝氣急，其風疾，
經脈常深，其氣少，不能深入，故取絡分脈肉間。帝曰：夏取盛經分腠何也？曰：
夏者，火始治，心氣始長，脈瘦氣弱，陽氣流溢，熱薰分腠，內至於經。
故取盛經分腠，絕膚而病去者，邪居淺也。所謂盛經者，陽脈也。帝曰：
秋取經俞何也？曰：秋者，金始治，肺將收殺，金將勝火，陽氣在合，陰氣初勝，

濕氣及體，陰氣未盛，未能深入，故取俞以瀉陰邪，取合以虛陽邪，
陽氣始衰故取於合。帝曰：冬取井榮何也？曰：冬者，水始治，腎方閉，陽氣衰少，
陰氣堅盛，巨陽伏沉，陽氣乃去。故取井以下陰逆，取榮以實陽氣。故曰冬取井榮，
春不鼽，此之謂也。帝曰：夫子言，治熱病五十九俞，願聞其處，因聞其義。
岐伯曰：頭上五行，行五者，以越諸陽之熱逆也。大杼，膺俞，缺盆，背俞，此八者，
以瀉胸中之熱也。氣街，三里，巨虛上下廉，此八者，以瀉胃中之熱也。雲門骨，
委中，髓空，此八者以瀉四肢之熱也。五臟俞旁五，此十者，以瀉五臟之熱也。

凡此五十九穴者，皆熱之左右也。帝曰：人傷於寒，而傳為熱，何也？岐伯曰：
夫寒盛，則生熱也。
2=標題= 調經論

黃帝問曰：有餘不足，余已聞虛實之形，不知何以生？岐伯曰：氣血已并，陰陽相傾，
氣亂於衛，血逆於經，血氣離居一實一虛，血并於陰，氣并於陽，故為驚狂，
血并於上，氣并於下，心煩惋喜怒，血并於下，氣并於上，亂而喜忘。
（上下謂鬲上下）帝曰：血并於陰，氣并於陽，如是血氣離居，何者為實？何者為虛？
岐伯曰：血氣者喜溫而惡寒，寒則沍不能流，溫則消而去之。是故氣之所并為血虛，

血之所并為氣虛。帝曰：人之所有者，血與氣爾。今夫子乃言，血并為虛，氣并為虛，
是無實乎！岐伯曰：有者為實，無者為虛，故氣并則無血，血并則無氣。
今血與氣相失，故為虛焉。絡之與孫脈，俱輸於經，血與氣並，則為實焉。血之與氣，
并走於上，則為大厥，厥則暴死，氣復反則生，不反則死。帝曰：實者何道從來，
虛者何道從去，虛實之要，願聞其故。岐伯曰：夫陰與陽，皆有俞會，陽注於陰，
陰滿之外，陰陽勻平，以充其形，九候若一，命曰平人。夫邪之生也。或生於陽，
或生於陰，其生於陽者，得之風雨寒暑其生於陰者，得之飲食居處，陰陽喜怒。帝曰：

風雨之傷人奈何？曰：風雨之傷人也。先客於皮膚，傳入於孫脈。
孫脈滿則傳入於絡脈，絡脈滿則輸於大經脈，血氣與邪，並客於分腠之間，其脈堅大，
故曰實。實者外堅充滿，不可按之，按之則痛。帝曰：寒濕之傷人奈何？
曰：寒濕之中人也。皮膚不收，肌肉堅緊，榮血沍，衛氣去，故曰虛。
虛者聶辟氣不足，按之則氣足以溫之，故快然而不痛。帝曰：陰之生實奈何？曰：
喜怒不節，則陰氣上逆，上逆則下虛，下虛則陽氣走之，故曰實矣。帝曰：
陰之生虛奈何？曰：喜則氣下，悲則氣消，消則脈虛空，因寒飲食，寒氣大西，

滿則血沍氣去，故曰虛矣。帝曰：經言陽虛則外寒，陰虛則內熱，陽盛則外熱，
陰盛則內寒，余已聞之矣，不知其所由然也。岐伯曰：陽受氣於上焦，
以溫皮膚分肉之間，今寒氣在外，則上焦不通，上焦不通，則寒氣獨於外，故寒慄。
帝曰：陰虛生內熱奈何？曰：有所勞倦，形氣衰少，穀氣不盛，上焦不行，下腕不通，
胃氣熱，熱氣薰胸中，故內熱。帝曰：陽盛生外熱奈何？曰：上焦不通利，
則皮膚緻密，腠理閉塞，玄府不通，衛氣不得泄越，故外熱。帝曰：陰盛生內寒奈何？
曰：厥氣上逆，寒氣積於胸中而不瀉，不瀉則溫氣去，寒獨留則血凝沍，凝則脈不通，

其脈盛大以濇，故中寒。帝曰：陰於陽并，血氣以並，病形已成，刺之奈何？曰：
刺此者取之經隧，取血於榮，取氣於衛，用形哉，因四時多少高下。帝曰：
夫子言虛實者有十，生於五臟，五臟，五臟五脈耳。夫十二經脈，皆生其病。
皆虛實，何以合之？岐伯曰：五臟者，故得六腑，與為表裏，經絡支節。
今言五臟。夫十二經脈者，皆絡三百六十五節，節有病，必被經脈，經脈之病。
皆有虛實，何以合之。岐伯曰：五臟者，故得六腑，與為表裏，經絡支節，各生虛實，
其病所居，隨而調之。病在脈，調之血，病在血，調之絡。病在氣，調之衛。病在肉，

調之分肉。病在筋，調之筋燔針劫刺其下，及與急者。病在骨，調之骨，焠針藥熨病，
不知所痛，兩蹻為上身形，有痛，九候莫病，則繆刺之，痛在於左而右脈病者，
巨刺之，必謹察其九候，針道備矣。
2=標題= 繆刺論

黃帝問曰：余聞繆刺，未得其義，何為繆刺？岐伯對曰：夫邪客於皮毛，入舍於孫絡，
留而不去，閉塞不通，不得入於經，流溢於大絡，而生奇痛也。
（大絡十五絡也）夫邪客大絡者，左注右，右注左，上下左右，與經相干，
而布於四未，其氣無常處，不入於經俞，命曰繆刺。（四未謂四肢也）帝曰：

願聞繆刺，以左取右，以右取左，奈何，其與巨刺何以別之。曰：邪客於經，
左盛則右病，右盛則左病，亦有移易者。（謂病易且移）左痛未已，而右脈先病，
如此者必巨刺之，必中其經，非絡脈也。故絡病者。具痛與經脈繆處，故命曰繆刺。
帝曰：願聞繆刺奈何，取之何如？對曰：邪客於足少陰之絡，令人卒心痛，暴脹，
胸支滿，無積者，刺然骨之前出血，如食頃而已，不已，左取右，右取左，
病新發者，取五日已，邪客於手少陽之絡，令人喉痺舌卷，口乾心煩，臂外廉痛，
手不及頭，刺手小指次指爪甲上，去端如非一葉，各一痏。

（關沖穴痏瘡也）壯者立已，老者有頃已，左取右，右取左，此新病數日已，
邪客於足厥陰之絡，令人卒疝，暴痛，刺足大指爪甲上與肉交者，各一痏，
（大敦穴兩腳俱刺故曰各一痏）男子立已，女子有頃已，左取右，右取左。
邪客於足太陽之絡，令人頭項肩痛，刺足小指爪甲上與肉交者，各一痏，立已，
（至陰一云小指外側）不已，刺外桌下三痏，左取右，右取左，如食頃已，
（金門）邪客於手陽明之絡，令人氣滿，胸中喘息而支胠，胸中熱。
刺手大指次指爪甲上，去端如韭葉，各一痏，左取右，右取左，如食頃已，

（商陽一云次指內側）邪於臂掌之間，不可得屈，刺其踝後。
（人手本節踝）先以指按之，痛乃刺之，以月死生為數，月生一日一痏，二日二痏，
十五日十五痏，十六日十四痏，（月半已前為生月半已後為死）邪客於足陽蹻之脈，
令人目痛，從內眥始，刺外踝之下半寸所，各二痏，左刺右，右刺左，
如行十里頃而已，人有所墮墜，惡血留內，腹中滿脹，不得前後，先飲利藥，
此上傷厥陰之脈，下傷少陰之絡，刺足內踝之下，然骨之前，血脈出血。
刺足跗上動脈，（衝陽）不已，刺三毛上，各一痏，見血立已，左刺右，

右刺古（三毛大敦穴）善悲驚，不樂，刺如右方，邪於手陽明之絡，令人耳聾，
時不聞音，刺手大指次指爪甲上，去端如韭葉，各一痏，立聞，（衝陽）不已，
刺中指爪甲上與肉交者，立聞，（中沖）其不時聞，右不可桷也。
（絡氣已絕故不刺）耳中生風者，亦刺之如此，數左刺右，右刺左，凡痺往來，
行常處者，在分肉間，痛而刺之，以月死生為數，用針者，隨氣盛衰以為痏數，
針過其日數則脫氣，不篤汨數則氣不瀉，左刺右，右刺左，病已止，不已，
復刺之如法，月生一日一痏，二日二痏，漸多之，十五日十五痏，十六日十四痏，
漸少之，邪客於足陽明之絡，令人鼻，上齒寒，刺足大指次指爪甲上與肉交者，
各一痏，左刺右，右刺左。（厲兌）邪客於足少陽之絡，令人痛不得息，
欬血汗出，刺足小指次指爪甲上與肉交者，各一痏。（竅陰）不得息，立已，汗出，
立止，欬者，溫衣飲食，一日已，左刺右，右刺左，病立已，不已，
復刺如法，邪客於足少陰之絡，令人嗌痛不可內食，無故善怒。
氣上走賁上，（賁謂氣賁也一云賁鬲也謂氣上走鬲上）刺足下中央之脈，
（湧泉）各三痏，凡六刺立已，左刺右，右刺左，嗌中腫，不能內唾，
時不能出唾者，刺然骨之前出血，立已，左刺右，右刺左，邪客於足太陰之絡，

令人腰痛引少腹控，不可以仰息，刺腰尻之解，兩胛之上，是腰俞，
以月死生為痏數，發針立已，左刺右，右刺左，
（一云腰俞無左右當是下穴）邪客於足太陰之絡，令人拘孿背急。
引痛，刺之從項始，數脊椎俠脊，疾按之，應手如痛，刺之傍三痏。
立已，邪客於足少陽之絡，令人留於樞中痛，髀不可舉，刺樞中以毫針，寒則久留針，
以月死生為數，立已，（環跳）治諸經，刺之所過者，不病則繆刺之，耳聾，
刺手陽明，不已，刺其通脈，出耳前者。（聽會）齒齟，刺手陽明，不已，
刺其脈人齒中者，立已。（齗交）邪客於五臟之間，其病也。脈引而痛，時來時止，

視其病，繆刺之，於手足爪甲上。（各刺其井左刺右右刺左）視其脈出其血，
間日一刺，一刺不已，五刺已，繆傳引上齒，齒唇寒痛，視其手背脈血者去之，
足陽明中指爪甲上，一痏。（厲兌）手大指次指爪甲上，各一痏。（商陽）立已，
左取右，右取左，邪客於手足少陰，太陰，足陽明之絡，此五絡，皆會於耳中，
上絡左額角，五絡俱竭令人身脈皆動，而形無知也。其狀若尸，或曰尸厥，
刺足大指，內側爪甲上，去端如韭葉。（隱白）後刺足心，
（湧泉）後刺中足指爪甲上，各一痏，（厲兌）後刺少商，少沖，神門，不已，

以竹管吹其兩耳，鬄其左角之髮方一寸，燔治，飲以美酒一杯，立已，凡刺之數，
先視其經脈，切而從之，審其虛實而調之，不調者，經刺之，有痛而經不病者，
繆刺之，因視其皮部有血絡者，盡取之，此繆之數也。
2=標題= 經刺論

岐伯曰：夫邪之客於形也。必先舍於皮毛，留而不去，入於孫脈，留而不去，
入於絡脈，留而不去，入於經脈，內連五臟，散於腸胃，陰陽俱盛，五臟乃傷，
此邪之彼皮毛而入，極於五臟之次也。如此則治其經焉。凡刺之數，先視其經脈，
切而從之，審其虛實而調之，不調者，經刺之。不盛不虛，以經取之。

2=標題= 巨刺論

巨刺刺經脈，繆刺刺絡脈，所以別也。
岐伯曰：痛在於左，而右脈病者，則巨刺之。邪客於經，左盛則右病，右盛則左病，
亦有移易者，左痛未已，而右脈先病，如此者，必巨刺之，必中其經，非絡脈也。
2=標題= 手足陰陽流注論

岐伯曰：凡入兩手足，各有三陰脈，三陽脈，以合為十二經也。手之三陰。
從胸走之手，手之三陽，從手走至頭，足之三陽，從頭下走至足，足之三陰，
從足上走入腹，絡脈傳注，周流不息，故經脈者，行血氣，通陰陽，以榮於身者也。

其始從中焦，注手太陰陽明，陽明注足陽明太陰，太陰注手少陰太陽，
太陽注足太陽少陰，少陰注手心主少陽陽注足少陽厥陰，厥陰復還注手太陰，
其氣常以平旦為紀，以漏水下百刻，晝夜流行，與天同度，終而復始也。
絡脈者，本經之旁支而別出，以聯絡於十二經者也。本經之脈，由絡脈而交他經，
他經之交亦由是焉。傳注周流，無有停息也。夫十二經之有絡脈，猶江漢之有沱潛也。
絡脈之傳注於他經，猶沱潛之旁導於他水，是以手太陰之支者，從腕後出次指端，
而交於手陽明，手陽明之支者，從缺盆上俠口鼻，而交於足陽明，足陽明之支者，

別跗上，出大指端，而交於足太陰，足太陰之支者，從胃別上膈，注心中，
而交於手少陰，手少陰則直目本經少衝穴，而交於手太陽，不假支授。蓋君者，
出令者也。手太陽之支者，別頰上至目內眥，而交於足太陽；足太陽之支者，
從膊內左右，別下合膕中，下至小指外側端，而交於足少陰；足少陰之支者，
從肺出注胸中，而交於手厥陰；手厥陰之支者，從掌中循小指次指出其端，
而交於手少陽。手少陽之支者，從耳後出至目銳眥，而交於足少陽；足少陽之支者，
從跗上入大指爪甲，出三毛，而交於足厥陰；足厥陰之支者，從肝別貫膈上注肺，

而交於手太陰也。自寅時起，一晝夜，人之榮衛。
則以五十度周於身氣行一萬三千五百息，脈行八百一十丈，運行血氣，流通陰陽，
晝夜流行，與天同度，終而復始也。
2=標題= 衛氣行論

黃帝問曰：衛氣之在於身也。上下往來，不以期候氣，而刺之奈何？伯高曰：
分有多少，日有長短，春秋冬夏，各有分理，然後常以平旦為紀，以夜盡為始，
是故一日一夜，水下百刻，二十五刻者，半日之度也。常如是無已，日入而止，
隨日之長短，各以為紀而刺之，謹候其時，病可與期，失時反候者，百病不治。故曰：
刺實者，刺其來也。刺虛者，刺其去也。此言氣存亡之時，以候虛實，
是故謹候氣之所在而刺之，是謂逢時，病在於三陽，必候其氣在於陽而刺之，
病在於三陰，必候其氣在陰分而刺之，水下一刻，人氣在太陽，水下二刻，氣在少陽，
水下三刻，氣在陽明，水下四刻，氣在陰分，水下五刻，氣在太陽，水下六刻，
氣在少陽，水下七刻，氣在陽明，水下八刻，氣在陰分，水下九刻，氣在太陽，
水下十刻，氣在少陽，水下十一刻，氣在陽明，水下十二刻，氣在陰分，水下十三刻，
氣在太陽，水下十四刻，氣在少陽，水下十五刻，氣在陽明，水下十六刻，氣在陰分，

水下十它刻，氣在太陽，水下十八刻，氣在少陽，水下十九刻，氣在陽明。
水下二十刻，氣在陰分，水下二十一刻，氣在太陽，水下二十二刻，氣在少陽，
水下二十三刻，氣在陽明水下二十四刻，氣在陰分，水下二十五刻，氣在太陽，
此半日之度也。從房至畢，一十四舍，水下五十刻，日行半度，迴行一舍，水下三刻，
與七刻之四，大要曰：常以日之加於宿上也。人氣在太陽，是故日行一舍。
人氣行三陽，行與陰分，常如是無已，天與地同紀，紛紛，終而復始，一日一夜，
水下百刻而盡矣。
2=標題= 診要經絡論

黃帝問曰：診要何如？岐伯對曰：正月二月，天氣始方，地氣始發，人氣在肝；
三月四月，天氣正方，地氣定發，人氣在脾；五月六月天氣盛，地氣高，人氣在頭。
七月八月，陰氣始殺，人氣在肺；九月十月，陰氣始冰，地氣始閉，人氣在心；
十一月十二月，冰復地氣合，人氣在腎。故春刺散俞，及與分理，血出而止，
甚者傳氣，間者環也。夏刺絡俞，見血血止，盡氣閉環痛病必下；秋刺皮膚，
循理上下同法，神變而止；冬刺俞竅於分理，甚者直下，間者散下。春夏秋冬，
各有所刺，法其所在。春刺夏分，令人不食，少氣；春刺秋分，令人時驚且哭。

春刺冬分，令人脹病不愈，且欲言語；夏刺春分，令人懈惰；夏刺秋分，
令人心中欲無言，惕惕如人將捕之。夏刺冬分，令人少氣，時欲怒；秋刺春分，
令人惕然欲有所為，起而忘之；秋刺夏分，令人嗜臥，且善夢；秋刺冬分，
令人洒洒時寒。冬刺春分，令人臥不能眠；冬刺夏分，令人氣上，發為諸痺；
冬刺秋分，令人善渴。
2=標題=刺禁論

黃帝問曰：願聞禁數。岐伯曰：臟有要害，不可不察，肝生於左，肺藏於右，
心部於表，腎治於裏，脾謂之使。胃為之市，鬲肓之上，中有父母，七節之旁，
中有小心，（謂腎神）從之有福，逆之有咎，刺中心，一日死，其動為，刺中肝，

五日死，其動為語，（一作次）刺中腎，六日死，其動為嚏，（有作三日）刺中肺，
三日死，其動為欬，刺中脾，十日死，其動為吞，刺中膽，一日半死其動為嘔。
刺足跗上中脈，血出不止死，刺面中溜脈，不幸為盲，刺頭中腦戶，入腦立死，
刺舌下中脈太過，血出不止為瘖，刺足下布絡中脈，血不出為腫，刺中大脈，
令人仆，脫色，刺氣街中脈，血不出為腫鼠僕，刺眷間中髓為傴，刺乳上中乳房，
為腫根蝕，刺缺盆中內陷氣泄，令人喘欬逆，刺手魚腹內陷為腫，刺陰股中大脈，
血出不止死，刺客主人內陷中脈，為內漏耳聾，刺膝臏出液為跛，刺臂太陰脈出血，

多立死，刺足少陰脈重虛出血，為舌難以言，刺膺中陷中肺，為喘逆仰息。
刺肘中內陷，氣歸之，為不屈伸，刺陰股下三寸內陷，令人遺溺，刺腋下間內陷，
令人欬，刺少腹中膀胱，溺出，令人少腹滿，刺腸內陷為腫，刺眶上陷骨中脈，
為漏，為盲，刺關節中液出，不得屈伸，無刺大醉，令人氣亂。
（一作脈亂）無刺大怒，令人氣逆，無刺大勞人，無刺新飽人，無刺大饑人，
無刺大渴人，無刺大驚人，新內無刺，已刺勿內，已醉勿刺，已刺勿醉，新怒勿刺，
已刺勿怒，新勞勿刺，已刺勿勞，已飽勿刺，已刺勿飽，已饑勿刺，已刺勿饑，

已渴勿刺，已刺勿渴，乘車來者，臥而休之，如食頃乃刺，出行來者，坐而休之，
如行十里乃刺之，大驚大恐，必定其氣乃刺之。
2=標題= 五奪不可瀉

岐伯曰：形容已脫，是一奪也；夫脫血之後，是二奪也；大汗之後，是三奪也。
大泄之後，是四奪也；新產大血之後，是五奪也。此皆不可瀉。
2=標題= 四季不可刺

岐伯曰：正月二月三月，人氣在左，無刺左足之陽，四月五月六月，人氣在右，
無刺右足之陽，七月八月九月，人氣在右，無刺右足之陰，十月十一月十二月，

人氣在左，無刺左足之陰。
2=標題= 死期不可刺

岐伯曰：病先發於心，心主痛，一日而之肺，加欬，三日之而肝，加支痛，
五日而之脾，加閉塞不通，身痛體重，三日不已死，冬夜半，夏日中，病先發於肺。
欬三日而之肝，支滿痛，一日而之脾，身重體痛，五日而之胃脹，十日不已死，
冬日入，夏日出，病先發於肝，頭目眩，支滿，三日而之脾，體重身痛，
五日而之胃脹，三日而之腎，腰脊少腹痛，脛痠，三日不已死，冬日入，夏早食。
病先發於脾，身痛體重，一日而之胃脹，二日而之腎，少腹腰脊痛，脛痠，
三日而之膀胱，背躬筋痛，小便閉，十日不已死，冬人定，夏晏食，病先發於腎，
少腹腰脊痛，胻痠，三日而之膀胱，背躬筋痛，小便閉，三日而上之心，心脹，
三日而之小腸，兩支痛，三日不已死，冬大晨，夏晏晡。病先發於胃，
脹滿五日而之腎，少腰腹脊痛，胻痠，三日而之膀胱，背躬筋痛，小便閉，
五日而之脾，身體重，六日不已死，冬夜半，夏日晡，病先發於膀胱，小便閉，
五日而之腎，少腹脹，腰脊痛，胻痠，一日而之小腸，肚脹一日而之脾，身體重，
二日不已死，冬雞鳴，夏下晡，諸病以次相傳，如是者，皆有死期，不可刺也。
間有一臟及二三臟者，乃可刺也。
2=標題= 刺法論

黃帝問曰：人虛即神遊失守位，使鬼神外干，是致夭亡，何以全真，願聞刺法。
岐伯曰：神移失守，雖在其體，然不致死，或有邪干，故令夭壽，只厥陰失守，
天已虛，人氣肝虛，感天重虛，即魂遊於上。
（肝虛天虛又遇出汗是謂二虛神遊上位左無英君神光不聚白尸鬼至令人卒死）
邪干厥陰，大氣身溫，猶可刺之。
（目有神心腹尚溫口中無涎舌卵不縮）刺足少陽之所過。（丘墟穴針三分）曰：
太上元君，鬱鬱青龍，常居其左，制之三魂，誦三遍，次呼三魂名，爽靈，胎光，
幽精，誦三遍，次想青龍於穴下，刺之，可徐徐出針，親令人按氣於口中，
腹中鳴者可活，次刺肝之俞。（九椎下兩旁）曰：太微帝君，兀英制魂，
貞元及本，令入青雲，又呼三魂名如前，三遍，
（針三分留三呼次進一分留三呼復退二分留一呼徐徐出針氣及復活）人病心虛，
又遇君相二火，司天失守，感而三虛，遇火不及，黑尸鬼犯之，令人暴亡，
（舌卵不縮目神不變）可刺手少陽之所過。（陽池）曰：太乙帝君，泥丸總神，
丹無黑氣，來復其真，誦三遍想赤鳳於穴下，
（刺三分留一呼次進一分留三呼復退留一呼徐出捫穴即令復活）復刺心俞。

（五椎兩旁）曰：丹房守靈，五帝上清，陽和布體，來復黃庭，誦三遍，
（刺法同前）人脾病又遇太陰司天失守，感而三虛，
（智意二神遊於上位故曰失守）又遇土不及，清尸鬼犯之，令人暴亡，
可刺足陽明之所過。（沖陽）曰：常在魂庭，始清太甯，元和布氣，六甲及真，
誦三遍，先想黃庭於穴下，（刺三留三次進二留一呼徐徐出以手捫）復刺脾俞。
（十一椎下兩旁）曰：大始乾位，總統坤元，黃庭真氣，來復遊全，誦三遍。
（刺三留二進五動氣至徐出針）人肺病，遇陽明同天失守，感而三虛，又遇金不及，
有赤尸鬼干人，令人暴亡，可刺手陽明之所過。（合谷）曰：青氣真全，

帝符日元，七魂歸右，今復本田，誦三遍，想白虎於穴下，
（刺三留三次進二留三復退留一徐出捫）復刺肺俞。（三椎下兩旁）曰：
左元真人，六合氣賓，天符帝力，來入其門，誦三遍。
（針一分半留三呼次進二分留一呼徐出手捫）人腎病，又遇太陽司天失守，
感而三虛，又遇水運不及之年，有黃尸鬼干人正氣，吸人神魂，致暴亡，
可刺足太陽之所過。（京骨）曰：元陽盲嬰，五老及真，泥丸玄華，補精長存，
想黑氣於穴下，（刺一分半留三呼進三分留一呼徐出針捫穴）復刺腎俞。
（十四椎下兩旁）曰：天玄日晶，太和昆靈，貞元內守，待入始清，誦三遍。
（刺三分留三呼進三分留三呼徐徐出針捫穴）
2=標題= 五刺應五臟論

岐伯曰：凡刺有五，以應五臟。一曰半刺者，淺內而疾發，無針肉，如拔毛狀，
以取皮氣，以應肺也。二日豹文刺者，左右前後針之中脈，以取經絡之血，以應心也。
三曰關刺者，直刺左右，盡筋上，以取筋痺，慎無出血，以應肝也。四曰合谷刺者，
左右雞足，針於分肉之間，以取肌痺，以應脾也五曰輸刺者，直入直出，深內至骨，
以取骨痺，以應腎也。
2=標題= 九刺應九變論

岐伯曰：凡刺有九，以應九變。一曰輸刺者，諸經榮，刺臟俞也。二曰遠道刺者，
病在上，取之下，刺腑俞也。三日經刺者，刺大經之結絡，經分也。四曰絡刺者，
刺者，刺小絡，血脈也。五曰分刺者，刺分肉間也。六曰大瀉刺者，刺大膿也。
七曰毛刺者，刺浮皮毛也。八曰巨刺者，左取右，右取左也。九曰焠刺者，燔針，
以取痺也。
2=標題= 十二刺應十二經論

岐伯曰：凡刺有十二，以應十二經。一曰偶刺者，以手直心若背直痛所，一刺前，
一刺後，以治心痺（刺宜傍針）。二曰報刺者，刺痛無常處，上下行者，直內無拔針，
以手隨病所按之，乃出針復刺也。三日恢刺者，直刺傍舉之，前後恢筋急，以治筋痺。
四曰齊刺者，直入一，旁入二，以寒氣少深者。五曰揚刺者，正內一，旁內四，
而浮之，以治寒氣慱大者。六曰直針刺者，引皮以刺之，以治寒氣之淺者。
七曰輸刺者，直入直出，稀發針而深之，以治氣盛而熱者。八曰短刺者，刺骨痺，
稍遙而深之，置針骨所，以上下摩骨也。九曰浮刺者，旁入而浮之，以治肌急而寒者。
十曰陰刺者，左右率刺之，以治寒厥，中寒厥，足踝後少陰也。十一曰傍針刺者，
宜傍刺各一，以治留痺久居者。十二曰贊刺者，直入直出，數發針而淺之，出血，

是謂治癰腫也。
2=標題= 手足陰陽經脈刺論

岐伯曰：足陽明，五臟六腑之海也。其脈大血多，氣盛壯熱，刺此者，不深不散，
不留不瀉也。足陽明刺深六分，留十呼；足太陽深五分，留七呼；足少陽深四分，
留五呼。足少陰深三分，留四呼；足太陰深二分，留三呼；足厥陰，深一分，
留二呼。手之陰陽，其受氣之道近，其氣之來疾，其刺深者，皆無過二分，其留，
皆無過一呼，刺而過此者，則脫氣。
2=標題= 標本論

岐伯曰：先病而後逆者，治其本，先逆而後病者，治其本，先寒而後生病者，治其本，

先病而後生寒者，治其本，先熱而後生病者，治其本，先泄而後生他病者，治其本，
必且調之，乃治其他病，先病而後中滿者，治其標，先病而後泄者治其本。
先中滿而後煩心者，治其本，有客氣，有同氣，大小便不利，治其標，大小便利，
治其本，病發而有餘，本而標，之先治其本，後治其標，病發而不足，標而本之，
先治其標，後治其本，謹詳察間甚，以意調之，間者併行，甚為獨行，先大小便不利，
而後生他病者，治其本也。
2=標題= 刺王公布衣

岐伯曰：膏梁藿菽之味，何可同也。氣滑則出疾，氣濇則出遲，氣悍則針小而入淺，

氣濇則針大而入深，深則欲留，淺則欲疾，以此觀之，刺布衣者，深而留之。
刺大人者，微以徐之，此皆因其慓悍滑利也。寒痺內熱，刺布衣以火焠之，
刺大人以藥熨之。
2=標題= 刺常人黑白肥瘦

岐伯曰。年質壯大，血氣充盈，膚革堅固，因加以邪，刺此者，深而留，此肥人也。
廣肩腋，項肉厚，皮黑色，唇臨臨然，其血黑以濁，其氣濇以遲，其為人也。
貪於取與，刺此者，深而留之，多益其數也。瘦人皮薄色白，肉廉廉然，薄唇輕言，
其血氣清，易脫於氣，易損於血，刺此者，淺而疾之，刺肥人者，以秋冬之齊，
刺瘦人者，以春夏之齊。

2=標題= 刺壯士

岐伯曰：壯士真骨，堅肉緩節，此人重則氣濇血濁，刺此者，深而留之，多益其數，
勁則氣滑血清，刺此者，淺而疾之。
2=標題= 刺嬰兒

岐伯曰：嬰兒者，其肉脆，血少氣弱，刺此者，以毫針，淺刺而疾發針，日再刺可也。
2=標題= 人身左右上下虛實不同刺

岐伯曰：天不足西北，故西北方陰也。而人右耳目不如左明也。地不滿東南，
故東南方陽也。而人左手足不如右強也。東方陽也。陽者其精并於上，并於上，
則上明而下虛，故使耳目聰明，而手足不便，西方陰也。陰者其精并於下，并於下，

則下盛而上虛，故使耳目不聰明，而手足便也。故俱感於邪，其在上則右甚，
在下則左甚，此天地陰陽所不能移也。故邪居之。蓋天有精，地有形，天有八紀，
地有五理，故能為萬物之父母，清陽上天，濁陰歸地，是故天地之動靜，神明之綱紀，
故能以生長收藏，終而復始，惟賢人上配天以養頭，下象地以養足，
中傍人事以養五臟，天氣通於肺，地氣通於隘風氣通於肝，雷氣通於心，谷氣通於脾，
雨氣通於腎，六經為川，腸胃為海，九竅為水注之器，以天地為之陰陽，陽之汗，
以天地之雨名之，陽之氣，以天地之疾風名之，暴風象雷，逆風象陽。

故治不法天之紀，不用地之理，則災害至矣，故邪風之至，疾如風雨，
故善治者治皮毛，其次治肌膚，其次治筋脈，其次治六腑，其次治五臟，治五臟者，
半死半生也。故天之邪氣，感則害人五臟，水穀之寒熱，感則害人六腑，地之濕氣，
臟則害人皮膚筋脈。故善用針者，從陰引陽，從陽引陰，以右治左，以左治右，
以我知彼，以表知裏，以觀過與不及之理，見微則用之殆。
2=標題= 難經

一難曰：十二經皆有動脈，獨取寸口，以決五臟六腑，死生吉凶之法，何謂也。
十二經皆有動脈者，如手太陰脈，動中府，雲門，天府，俠白，手陽明脈，動合谷，

陽谿，手少陰脈，動極泉，手太陽脈，動天窗，手厥陰脈，動勞宮，手少陽脈禾，
足太陰脈，動箕門，足陽明脈，動衝陽，大迎，人迎，氣衝，足少陰脈，動太谿，
陰谷，足太陽脈，動委中，足厥陰脈，動太衝，五里，陰廉，足少陽脈，動下關，
聽會之類也。謂之經者，以榮衛之流行，經常不息者而言，謂之脈者，以血理之分，
表行體者而言也。故經者徑也。脈者陌也。越人之意。蓋謂凡此十二經，經皆有動脈，
如上文所云者，今置不取，又獨取寸口，以決臟腑死生吉凶，何耶！
然寸口者，脈之大會，手太陰之脈動也。（然者答詞餘倣此）

寸口，謂氣口也。居手太陰魚際，卻行一寸之分，氣口之下。曰關，曰尺云者，
而榮衛之行於陽者，二十五度，行於陰者，亦二十五度，出入陰陽，參交互注，
無少間斷，五十度畢，適當漏下百刻，為一晬時，又明日之平旦矣，迺復會於手太陰，
此寸口所以為五臟六腑之所始終，而法有取於是焉，人一呼一吸為一息，
每刻一百三十五息，每時八刻，計一千八十息，十二時九十六刻，
計一萬二千九百六十息，刻之餘分，得五百四十息，合一萬三千五百息也。
一息脈行六寸，每二刻二百七十息，脈行一十六丈二尺，每時八刻，

脈行六十四丈八尺，榮衛四周於身，十二時計九十六刻，脈行七百七十七丈六尺，
為四十八周身刻之餘分行二周身，得三十二丈四尺，總之為五十度周身，
脈得八百一十丈也。此呼吸之息，脈行之數，周身之度，合晝夜百刻之詳也。
行陽行陰，謂行晝行夜。
七難曰：經言少陽之至，乍大乍小，乍短乍長，陽明之至，浮大而短，太陽之至，
洪大而長，太陰之至，緊大而長，少陰之至，緊細而微，厥陰之至，沉短而數，
此六者，是平脈邪，將病脈邪，然皆王脈也。
六脈者之王，說見下文。
其氣以何月，各王幾日，然冬至之後得甲子，少陽王，復得甲子，陽明王，復得甲子，

太陽王，復得甲子，太陰王，復得甲子，少陰王，復得甲子，厥陰王，王各六十日，
六六三百六十日，以成一歲，此三陽三陰之王，時日大要也。
上文言三陽三陰之王脈，此言三陽三陰之王時，當其時，則見其脈也。
劉溫曰：至真要論云：厥陰之至，其脈弦，少陰之至，其脈鉤，太陰之脈，其脈沉，
少陽之至大而浮，陽明之至短而濇，太陽之至，大而長，亦隨天地之氣卷舒也。
如春弦，夏洪，秋毛，冬石之類，則五運六氣四時，亦皆應之而見於脈耳，
若平人氣象論，太陽脈至，洪大而長，少陽脈至，乍數乍疏，乍短乍長，陽明脈至，

浮大而短，難經引之，以論三陰三陽之脈者，以陰陽始生之淺深而言之也。
十二難曰：經言五臟脈已絕於內，用鍼者反實其外，五臟脈已絕於外，
用鍼者反實其內，內外之絕，何以別之，然五臟脈已絕於內者，腎肝氣已絕於內也。
而醫反補其心肺，五臟脈已絕於外者，其心肺脈已絕於外也。而醫反補其腎肝，
陽絕補陰，陰絕補陽，是謂實實虛虛，損不足而益有餘，如此死者，醫殺之耳，
靈樞云：凡將用針，必先診脈，視氣之劇易，乃可以治也。又云：所謂五臟之氣，
已絕於內者，脈口氣內絕不至，反取其外之病處，與陽經之合，有留針以致陽氣，

陽氣至則內重竭，重竭則死，其死也。無氣以動，故靜，所謂五臟之氣，已絕於外者，
脈口氣外絕不至，反取其四未之輸，有留針以致其陰氣，陰氣至則陽氣反入，入則逆，
逆則死矣，其死也。陰氣有餘，故躁，此靈樞以脈口內外言陰陽也。
越人以心肺腎肝內外別陰陽，其理亦由是也。
二十二難曰：經言脈有是動，有所生病，一脈變為二病者，何也？然經言是動者，
氣也。所生病者，血也。邪在氣，氣為是動，邪在血，血為所生病，氣主呴之，
血主濡之，氣留而不行者，為氣先病也。血壅而不濡者，為血後病也。故先為是動，

後所生也。
三十五難曰：五臟各有腑，腑皆相近，而心肺獨去大腸小腸遠者，何也？
然經言心榮肺衛，通行陽氣，故居在上，大腸小腸，傳陰氣而下，故居在下，
所以相去而遠也。
四十難曰：經言肝主色，心主臭，脾去味，肺主聲，腎主液，鼻者肺之候，
而反知香臭，耳者腎之候，而反聞聲，其義何也。然肺者西方金也。金生於巳，
巳者南方火，火者心，心主臭，故令鼻知香臭，腎者北方水也。水生於申，
申者西方金，金者肺，肺主聲，故令耳聞聲。
四明陳氏曰：臭者心所主，鼻者肺之竅，心之脈上，肺，故令鼻能知香臭也。

聲者肺所主，耳者腎之竅，腎之脈上肺，故令耳能聞聲也。愚按越人此說，
蓋以五行相生之義而言，且見其相因而為用也。
四十三難曰：人不食飲，七日而死者，何也？然人胃中，常有留穀二斗，水一斗五升，
故平人日再至圊，一行二升半，日中五升，七日五七三斗五升，而水穀盡矣，
故平人不食飲，七日而死者，水穀津液俱盡，即死矣。
水去則榮散，穀消則衛亡，榮散衛亡，神無所依，故死。
四十六難曰：老人臥而不寐，少壯寐而不寤者，何也？然經言少壯者，血氣盛，
肌肉滑，氣道通，榮衛之行，不失於常，故晝日精，夜不寤也。老人血氣衰，

肌肉不滑，榮衛之道濇，故晝日不能精，夜不得寐也。
老臥不寐，少寐不寤係乎榮衛血氣之有餘不足也。
四十七難曰：人而獨能耐寒者，何也？然人頭者諸陽之會也。諸陰脈，
皆至頸胸中而還獨諸陽脈，皆上至頭耳，故令面耐寒也。
四十九難曰：有正經自病，有五邪所傷，何以別之？然憂愁思慮則傷心，
形寒飲冷則傷肺，恚怒氣逆，上而不下，則傷肝，飲食勞倦則傷脾，久坐濕地，
強力入水，則傷腎，是正經之自病也。
何謂五邪，然有中風，有傷暑，有飲食，有勞倦，有傷寒，有中濕，此之謂五邪。
謝氏曰：飲食勞倦，自是二事，飲食得者，饑飽失時，此外邪傷也。勞倦得者，

勞形力而致倦怠，此正經自病也。假令心病，何以知中風得之？然其色常赤。
何以言之？肝主色，自入為青，入心為赤，入脾為黃，入肺為白，入腎為黑，
故知肝邪入心常赤色，其病身熱，下滿痛，其脈浮大而弦。何以知傷暑得之？
然當惡臭，何以言之，心主臭，自入為焦臭，入脾為香臭，入肝為臊臭，
入腎為腐臭故知心病當惡臭，其病身熱而煩心痛，其脈浮大而散。
何以知飲食勞倦得之？然當喜苦味也。虛為不欲食，實為欲食。何以言之？脾主味，
入肝為酸，入心為苦，入肺為辛，入腎為鹹，自入為甘，故知脾邪入心，為喜苦味也。

其病身熱而體重，嗜臥，四肢不收，其脈浮大而緩。
何以知傷寒得之？然當譫言妄語，何以言之？肺主聲，入肝為呼，入心為言，
入脾為歌，入腎為呻，自入為哭，故知肺邪入心，為譫言妄語也。其病身熱，
洒洒惡寒，甚則喘欬，其脈浮大而濇。
何以知中濕得之？然當喜汗出不可止何人言之，腎主液，入肝為泣，入心為汗，
入脾為涎，入肺為涕，自入為唾，故知腎邪入心，為汗出不可止也。
其病身熱而少腹痛，足脛寒而逆，其脈沉濡而大，此五邪之法也。
此篇越人蓋言陰陽臟腑經絡之偏虛偏實者也。由偏實也。故內邪得而生，由偏虛也。

故外邪得而入。
五十難曰：病有虛邪，有實邪，有微邪，有賊邪，有正邪，何以別之？
然從後來者為虛邪，從前來者實邪，從所不勝來者為微邪，從所勝來者為賊邪，
自病者為正邪。
2=標題= 五邪舉心為例圖

五行之道，生我者休，其氣虛也。居吾之後而來為邪，故曰虛邪，我生者相，
氣方實也。居吾人之前而來邪，故曰實邪，正邪則本經自病者也。
何以言之，假令心病，中風得之為虛邪，傷暑得之為正邪，飲食勞倦得之實邪，
傷寒得之為微邪，中濕得之賊邪。
五十一難曰：病有欲得溫者，有欲得寒者，有欲得見人者，有不欲得見人者。

而各不同，病在何臟腑也。然病欲得寒欲見人者，病在腑也。病欲得溫而不欲見人者，
病在臟也。何以言之，腑者陽也。陽病欲得寒，又欲見人，臟者陰也。陰病欲得溫，
又欲閉戶獨處，惡聞人聲，故以別知臟腑之病也。
五十二難曰：腑臟發病，根本等否，然不等也何？然臟病者，正而不移。
其病不離其處，腑病者，彷彿賁嚮，上下行流，居處無常，故以此知臟腑根本不同也。
五十五難曰：病有積有聚，何以別之？然積者，陰氣也。聚者，陽氣也。故陰沉而伏，
陽浮而動，氣之所積名曰積，氣之所聚名曰聚。故積者，五臟所生，聚者，

六腑所成也。積者，陰氣也。其始發有常處，其痛不離其部，上下有所終始，
左右有所窮處，聚者，陽氣也。其始發無根本，上下無所留止，其痛無常處，謂之聚，
故以是別知積聚也。
五十六難曰：五臟之積，各有名乎，以何月何日得之？然肝之積，名曰肥氣。
（盛也）在左下，如覆杯，有頭足，久不愈，令人發欬逆瘧，連歲不已，
以季夏戊己日得之，何以言之，肺病傳於肝，肝當傳脾，脾季夏適王，王不受邪，
肝復欲還肺，肺不肯受，故留結為積，故知肥氣以季夏戊己日得之。

心之積曰伏梁，（伏而不動如梁木然）起臍上，大如臂，上至心下，久不愈，
令人病煩心，以秋庚辛日得之，何以言之？腎病傳心，心當傳肺，肺以秋適王，
王不受邪，心欲復還腎，腎不肯受，故留結為積，故知伏梁以秋庚辛日得之。
脾之積名曰痞氣，（痞塞不通）在胃脘，覆大如盤，久不愈，令人四肢不收，發黃疸，
飲食不為肌膚，以冬壬癸日得之，何以言之？肝病傳脾，脾當傳腎，腎以冬適王，
王不受邪，脾復欲還肝，肝不肯受，故留結為積，故知痞氣以冬壬癸日得之。
肺之積名曰息賁，（或息或賁）在右下，覆大如桮，久不已，令人洒淅寒熱，喘欬，

發肺癰，以春甲乙日得之，何以言之？心病傳肺，肺當得肝，肝以春適王，王不受邪，
肺復欲還心，心不肯受，故留結為積，故知息填以春甲乙日得之。
腎之積名曰賁豚，（若豚之賁不常定也豚性躁故名之）發於少腹，上至心下，若豚狀，
或上或下無時，久不已，令人喘逆，骨痿少氣，以夏丙丁日得之，何以言之？
脾病傳腎，腎當傳心，以夏適王，王不受邪，腎復欲還脾，脾不肯受，故留為積，
故知賁豚，以夏丙丁日得之，此五積之要法也。
五十九難曰：狂癲之病，何以別之？然狂疾之始發，少臥而不饑，自高賢也。
自辨智也。自倨貴也。妄笑好歌樂，妄行不休是也。癲疾始發，意不樂，僵仆直視，

其脈三部陰陽俱盛是也。
六十難曰：頭心之病，有厥痛，有真痛，何謂也？然手三陽之脈，受風寒，
伏留而不去者，則名厥頭痛，入連在腦者，名真頭痛，其五臟氣（邪氣）相干，
名厥心痛，其痛甚，但在心，手足青者，即名真心痛，其真頭心痛者，旦發夕死，
夕發旦死。
六十一難曰：經言望而知之謂之神。聞而知之謂之聖，問而知之謂之工。
切脈而知之謂之巧，何謂也？然望而知之者，望見其五色，以知其病。
素問五臟生成篇云：色見青如草，滋黃如枳實，黑如，素如衃血，白如枯骨者。

皆死，青如翠羽，赤如雞冠，黃如蟹腹，白如豕膏，黑如烏翎者，皆生，靈樞云：
青黑為痛，黃赤為熱白為寒。又云：赤色出於兩顴，大如拇指者，病雖小愈，必卒死，
黑色出於庭，（顏也）大如拇指，必不病而卒。又云：診血脈者多赤多熱，
多青多痛多黑，為久痺，多黑多赤多青皆見者，為寒熱，身痛，面色微黃，齒垢黃，
爪甲上黃，黃疸也。又如驗產婦面赤舌青，母活子死，面青舌赤，沫出，母死子活，
唇口俱青，子母俱死之類也。
聞而知之者，聞其五音，以別其病。
四明陳氏曰：五臟有聲，而聲有音，肝聲呼，音應角，調而直，音聲相應則病，

角亂則病在肝，心聲笑，音應徵，和而長，音聲相應則無病，微亂則病在心，脾聲歌，
音應宮，大而和，音聲相應則無病，宮亂則病在脾，肺聲哭，音應商，輕而勁，
音聲相應則無病，商亂則病在肺，腎聲呻，音應羽，沈而深，音聲相應則無病，
羽亂則病在腎。
問而知之者，問其所欲五味，以知其病所起所在也。
靈樞云：五味入口，各有所走，各有所病，酸走筋，多食之令人癃，鹹走血，
多食之令人渴，辛走氣，多食之令入洞心，辛與氣俱行，故辛入心而與汗俱出，
苦走骨，多食之令人變嘔甘走肉，多食之令人悗心，（悗音悶）推此則知，

問其所欲五味，以知其病之所起所在也。
袁氏曰：問其所欲五味中，偏嗜偏多食之物，則知臟氣有偏勝偏絕之候也。
切脈而知之者，診其寸口，視其虛實，以知其病，病在何臟腑也。
診寸口，即第一難之義。
王氏之脈法讚曰：脈有三部，尺寸及關，榮衛流行，不失衡銓，腎沉心洪，肺浮肝弦，
此自常經，不失銖錢，出入升降漏刻周旋，水下二刻，脈一周身，旋復寸口，
虛實見焉。
經言以外知之曰聖，以內知之曰神，此之謂也。
以外知之望聞，以內知之問切也。神微妙也。聖通明也。
1=標題= 鍼灸大成  卷二

2=標題= 周身經穴賦              醫經小學

手太陰兮大指側，少商魚際兮太淵穴，經渠兮列缺，孔最兮尺澤，俠白共天府為鄰，
雲門與中府相接。（左右共二十二穴）
手陽明兮大腸之經，循商陽兮二三而行。（二間三間也）歷合谷陽谿之腧，
過偏歷溫溜之濱，下廉上廉，三里而近。
曲池肘五里之程臑（即臂臑肩二穴）上於巨骨，天鼎紆乎扶突，禾唇連，
迎香鼻迫。（左右共四十穴）（腧音庶臑音鐃音僚臑音魚）
胃乃足之陽明，厲兌趨乎內庭，過陷谷衝陽之分，見解谿豐隆之神，下巨虛兮條口陳，

上巨虛兮三里仍，犢鼻引入於梁邱陰市之下，伏免上貫於髀關氣衝之經，歸來兮水道，
大巨兮外陵，運天樞兮滑肉，禮太乙兮關門，梁門兮承滿，不容兮乳根。
乳中之膺窗屋翳，庫房之氣戶缺盆，氣舍水突，人迎大迎，地倉兮巨續，
四白兮承泣分，御頰車於下關，張頭維於額垠。（左右共九十穴）
足太陰兮脾中州，隱白出兮大指頭，赴大都兮膽大白，訪公孫兮至商邱，越三陰之交，
而漏谷地機可即，步陰陵之泉，而血海箕門是求，入衝門兮府舍軒豁。
解腹結兮大橫優游，腹哀食竇兮，接天谿而同脈胸鄉周榮兮，綴大包而如鉤。

（左右共四十二穴）
迨夫真心，為手少陰，少衝出乎小指，少府直呼神門，陰通里兮，靈道非遠，
少海青靈兮，極泉何深。（左右共一十八穴）
手之太陽，小腸之榮，路從少澤，步前谷後谿之隆，道遵腕骨，觀陽谷養老之崇，
得支正於小海，逐肩貞以相從，值臑腧兮遇大宗，乘秉風兮曲垣中，肩外俞兮肩中俞，
啟天窗兮見天容，匪由顴，曷造聽宮。（左右共三十八穴）
足膀胱兮太陽交背部之二行，窮至陰於通谷之口，尋束骨於京骨之鄉。
申脈命僕參以前導，崑崙闢金門於踝傍，奮附陽飛揚之志，轉承山承筋之行，
至於合陽，委中委陽，浮殷門以歧往，承扶秩邊而胞肓，入志室兮肓門胃君開，
開意舍兮振彼陽綱，出魂門兮膈關，迺譆乎神堂，膏肓兮在四椎之左右。
魄戶兮隨附分而為陽，下中次上之，白環中膂之房，膀胱俞兮小腸，大腸俞兮在旁，
三焦腎俞兮胃俞接，脾膽肝膈兮心俞當，厥陰肺俞之募，風門大杼之方。
天柱堅兮玉枕絡卻，通天谿兮見彼承光，自五處曲差而下，造攢竹睛明之場。
（左右共一百二十六穴）
足少陰兮腎屬，湧泉流於然谷，太谿大鍾兮水泉緣，照海復溜兮交信續。
從築賓兮上陰谷，掩橫骨兮大赫麓，氣穴四滿兮中注，肓俞上通兮商曲。

守石關兮陰都寧，閉通谷兮幽門肅，步郎神封而靈墟存，神藏彧中而腧府足。
（左右共五十四穴）
手厥陰心包之絡，中衝發中指之奇，自勞宮大陵而往，逐內關間使而馳。
叩門於曲澤，酌天泉於天池。（左右共十八穴）
手少陽三焦之脈，在小指次指之端，關衝開乎液門，中渚陽池外關，支溝會宗三陽絡，
四瀆天井清冷淵，消濼臑會，肩相連，天處天牖之下，翳之下，翳風讓瘈脈居先，
顱息定而角孫近耳，絲竹空而和倒懸耳門既闢，夏蚋聞焉。（左右共四十六穴）
濼（音洛）瘈（音記）
足少陽兮膽經，穴乃出乎竅陰，泝俠谿兮地五會，過臨泣兮邱墟平，懸鍾兮陽輔光明，

外丘兮陽交陽陵，西出陽關兮，抵中瀆風市之境，環跳居兮，循維道五樞之宮，
考夫帶脈，詢至京門，日月麗兮輒筋榮，淵液泄兮肩井盈，臨風池兮腦空鳴，
窮竅陰兮完骨明，舉浮白於天衝，接承靈於正營，目窗兮臨泣，陽白兮本神，
率谷回兮曲鬢出，懸釐降兮懸顱承，頷厭兮嘉客主人，聽會兮童子迎。
（左右共八十八穴）
厥陰在足，肝經所鍾，起大敦於行間，循太衝於中封，蠡溝中都之會，膝關曲泉之宮，
襲陰包於五里兮，陰廉乃發，尋羊矢於章門兮，期門可攻。（左右共廿六穴）

至若任脈行乎腹與胸，承漿泄兮廉泉通，窺天突於璇璣，擣華蓋於紫宮。
登玉堂兮膻中集，履中庭兮鳩尾沖，瞻巨闕兮二腕上中，過建里兮下脘攸同，
水分兮神闕縹緲，陰交兮氣海鴻濛，石門直兮關元中極，曲骨橫兮會陰乃絡。
（凡二十四穴）
督脈行乎背部中，兌端接兮齗交從，素在面兮水溝疏通，神庭入髮兮上星瞳矇，
會現兮前項，百會儼兮尊崇，後頂輔兮強間逢，腦戶閉兮風府空，啞門通於大椎兮，
陶道夷坦，身柱縹於神道兮，靈臺穹窿，至陽立下，筋縮脊中，接脊懸樞，命門重重，
歌陽關兮舞腰俞，願長強兮壽無窮。（凡二十七穴）

2=標題= 百症賦                  聚英

百症俞穴，再三用心，會連於玉枕，頭風療以金針，懸顱頷厭之中，偏頭痛止，
強間豐隆之際，頭痛難禁，原夫面腫虛浮，須仗水溝前頂，耳聾氣閉，全憑聽會翳風，
面上蟲行有驗，迎香可取，耳中蟬鳴有聲，聽會堪攻，目眩兮支正飛揚。
目黃兮陽綱膽俞，攀睛攻少澤肝俞之所，淚出刺臨泣頭維之處，目中漠漠，
即尋攢竹三間，目覺，急取養老天柱，觀其雀目汗氣，睛明行間而細推，
審他項強傷寒，溫溜期門而主之，廉泉中沖，舌下腫疼堪取，天府合谷。
鼻中血宜追，耳門絲竹空，住牙疼於頃刻，頰車地倉穴，正口喎於片時，

喉痛兮液門魚際去療，轉筋兮金門邱墟來醫，陽谷俠，頷腫口噤並治，少商曲澤，
血虛口渴同施，通天去鼻內無聞之苦，復溜祛舌乾口燥之悲，門關沖，
舌緩不語而要緊，天鼎間使，失音囁嚅而休遲，太沖瀉唇喎以速愈。
承漿瀉牙疼而即移，項強多惡風，束骨相連於天柱，熱病汗不出，大都更接於經渠，
且如兩臂頑麻，少海就傍於三里，半身不遂，陽陵遠達於曲池，建里內關。
掃盡胸中之苦悶，聽宮脾俞，祛殘心下之悲淒，從知肋疼痛，氣戶華蓋有靈，
腹內腸鳴，下脘陷谷能平，胸支滿何療，章門不用細尋，膈痛飲蓄難禁。

膻中巨闕便針，胸滿更加噎塞，中府意舍所行，胸膈停留瘀血，腎｛巨俞｝宜徵，
胸滿項強，神藏璇璣已試，背連腰痛，白環委中曾經，脊強兮水道筋縮。
目眩兮顴大迎，病非顱而不愈，臍風須然谷而易醒，委陽天池，腋腫針而速散，
後谿環跳，腿疼刺而即輕，夢魘不安，厲兌相諧於隱白發狂奔走，上脘同起於神門，
驚悸怔忡，取陽交解谿勿，反張悲哭，仗天衝大橫須精。
癲疾必身柱本神之令，痰熱仗少沖曲池之津，歲熱時行，陶道復求肺俞理，風癇常發，
神道須還心俞寧，濕寒濕熱下定，厥寒厥熱湧泉清，寒慄惡寒，二間疏通陰暗，

煩心嘔吐，幽門閉徹玉堂明，行間湧泉，去消渴之腎竭，陰陵水分，去水腫之臍盈，
癆瘵傳尸，趨魄尸膏肓之路，中邪霍亂，尋陰交三里之程，治疸消黃。
諧後谿勞宮而看，倦言嗜臥，往通里大鍾而明，咳嗽連聲，肺俞須迎天突穴，
小便赤濇，兌端獨瀉太陽經，刺長強於承山，善主腸風新下血，針三陰於氣海，
專司白濁及遺精，且如肓俞橫骨，瀉五水林之久積，陰後谿，治盜汗之多出，
脾虛穀以不消，脾俞膀胱俞覓，胃冷食而難化，魂門胃俞堪責，鼻痔必取齗交。
癭氣須求浮白，大敦照海，患寒症而善蠲，五里臂臑，生瘡而能治，至陰屋翳，

療癢疾之疼多，肩顒陽谿，消隱風之熱極，抑又論婦人經事改常，自有地機血海，
女子少氣漏血，不無交信合陽，帶下產崩，衝門氣衝宜審，月潮違限，天樞水泉細詳，
肩井乳癰而極效，商丘痔瘤而最良，脫肛趨百會尾翳之所，無子搜陰交石關之鄉，
中脘主乎積痢，外邱收乎大腸，寒瘧兮商陽太谿驗，癖兮衝門血海強。
夫醫乃人之司命，非志立而莫為，針乃理之淵微，須至人之指教，先究其病源，
復考其穴道，隨手見功，應針取效，方知亦裏之亦，始達妙中之妙，此篇不盡，
略舉其要。
2=標題= 標幽賦                  楊繼洲註解

拯救之法，妙用者針。劫病之功，莫捷於針灸，故素問諸書，為之首載，緩和扁華，
俱以此稱神醫。蓋一針中穴，病者應手而起，誠醫家之所先也。近世此科，幾於絕傳，
良為可歎！經云：拘於鬼神者，不可與言至德，惡於砭石者，不可與言至巧，
此之謂也。又語云：一針二灸三服藥，則針灸為妙用可知，業醫者，奈之何不亟講乎，
察歲時於天道。夫人身十二經，三百六十節，以應一歲十二月，三百六十日，
歲時者，春暖夏熱，秋涼冬寒，此傷時之正氣，苟或春應暖而反寒，夏應熱而反涼，

秋應涼而反熱，冬應寒而反暖，是故冬傷於寒，春必溫病，春傷於風，夏必餮泄，
夏傷於暑，秋必痎瘧，秋傷於濕，上逆而欬。岐伯曰：凡刺之法，必候日月星辰，
四時八正之氣，氣定乃刺焉。是故天溫日陽，則人血淖液而衛氣浮，故血易瀉，
氣易行，天寒日陰，則人血凝沍而衛氣沉，月始生則氣血始清，衛氣始行，
月廓滿則氣血實，肌肉堅，月廓空則肌肉減，經絡虛，衛氣去，形獨居，
是以因天時而調血氣也。天寒無刺，天溫無灸，月生無瀉，月滿無補，月廓空無治，
是謂得天時而調之，若月生而瀉，是謂藏虛。月滿而補，血氣洋溢，絡有流血，

名曰重實，月廓空而治，是謂亂經，陰陽相錯，真邪不別，沉以留上，外虛內亂，
淫邪乃起。又曰：天有五運，金水木火土也。地有六氣，風寒暑濕燥熱也。
定形氣於予心。經云：凡用針者，必先度其形之瘦肥，以調其氣之虛實，實則瀉之，
虛則補之，必先定其血脈，而後調之，形盛脈細，少氣不足以息者危，形瘦脈大，
胸中多氣者死，形氣相得者生，不調者病，相失者死，是故色脈春夏瘦而刺淺，
秋冬肥而刺深。經云：病有沉浮，刺有淺深，各至其理，無過其道，過之則內傷，
不及則外壅，壅則賊邪從之，淺深不得，反為大賊，內傷五臟，後生大病。故曰：

春病在毫毛腠理，夏病在皮膚，故春夏之人，陽氣輕浮，肌肉瘦薄，血氣未盛，
宜刺之淺，秋病在肉脈，冬病在筋骨，秋冬則陽氣收藏，肌肉肥厚，血氣充滿，
刺之宜深。又云：春刺十二井，夏刺十二榮，季夏刺十二俞，秋刺十二經，
冬刺十二合，以配木火土金水，理見子午流注。
不窮經絡陰陽，多逢刺禁。經有十二，手太陰肺，少陰心，厥陰，心包絡，
太陽小腸，少腸，少陽三焦，陽明大腸，足太陰脾，少陰腎，厥陰肝，
太陽膀胱少陽膽，陽明胃也。絡有十五，肺絡列缺，心絡通里，心包絡內關，

小腸絡支正，三焦絡外關，大腸絡偏歷，脾絡公孫，腎絡大鍾，肝絡蠡溝，
膀胱絡飛揚，膽絡光明，胃絡豐隆，陰蹻絡照海，陽蹻絡申脈，脾之大絡大包，
督脈絡長強，任脈絡屏翳也。陰陽者，天之陰陽，平旦至日中，天之陽，陽中之陽也。
日中至黃昏，天之陽，陽中之陰也。合夜至雞鳴，天之陰，陰中之陰也。雞鳴至平旦，
天之陰，陰中之陽也。故人亦應之，至於人身，外為陽，內為陰，背為陽，腹為陰，
手足皆以赤白肉分之，五臟為陰，六腑為陽，春夏之病在陽，秋冬之病在陰，
背固為陽，陽中之陽，心也。陽中之陰肺也。腹固為陰，陰中之陰腎也。

陰中之陽肝也。陰中之至陰脾也。此皆陰陽表裏，內外雌雄，相輸應也。
是以應天之陰陽，學者苟不明此經絡陰陽升降，左右不同之理，如病在陽明，
反攻厥陰，病在太陽，反攻太陰，遂致賊邪未除，本受氣蔽，則有勞無功，反犯禁刺，
既論臟腑虛實，須向經尋。欲知臟腑之虛實，必先診其脈之盛衰，既知脈之盛衰，
又必辨其經脈之上下，臟者，心肝脾肺腎也。腑者，膽胃大小腸三焦膀胱也。
如脈之衰弱者，其氣多虛，為痒為麻也。脈之盛大者，其血多實，為腫為痛也。
然臟腑居位乎內，而經絡播行乎外，虛則補其母也。實則瀉其子也。若心病虛，

則補肝木也。實則瀉脾土也。至於本經之中，而亦有子母焉，假如心之虛者，
取本經少衝以補之，少衝者，井木也。木能生火也。實取神門以瀉之，神門者，
俞土也。火能生土也。諸經莫不皆然，要之不離乎五行相生之理，當細思之，
原夫起自中焦，水初下漏，太陰為始，至厥陰而方終，穴出雲門，抵期門而最後，
此言人之氣脈，行於十二經為一周，計三百五十九穴，除任督之外，一日一夜，
有百刻，分於十二時，每一時有八刻二分，每一刻計六十分，一時共計五百分，
每日寅時，手太陰肺經，生自中焦中府，穴出於雲門起，至少商穴止。

卯時手陽明太腸經，自商陽起，至迎香止，辰時足陽明胃經，自頭維至厲兌。
已時足太陰脾經，自隱白至大包，午時手少陰心經，自極泉至少沖。
未時手太陽小腸經，自少澤至聽宮，申時足太陽膀胱經，自睛明至至陰。
酉時足少陰腎經，自湧泉至俞府，戌時手厥陰心包絡經，自天池至中沖。
亥時手少陽三焦經，自關沖至耳門，子時足少陽膽經，自童子至竅陰。
丑時足厥陰肝經，自大敦至期門而終，週而復始，與滴漏無差也。
正經十二，別絡走三百餘支。十二經者，即手足三陰三陽之正經也。別絡者，
除十五絡，又有橫絡孫絡，不知其紀，散走於三百餘支脈也。

正側仰伏，氣血有六百餘候。此言經絡，或正或側，或仰或伏，而氣血循行孔穴，
一周於身，榮行脈中，三百餘候，衛行脈外，三百餘候。
手足三陽，手走頭，而頭走足，手足三陰，足走腹而胸走手。此言經絡陰升陽降，
氣血出入之機，男女無以異。
耍識迎隨，須明逆順。迎隨者，要知榮衛之流注，經脈之往來也。明其陰陽之經，
逆順而取之，迎者，以針頭朝其源而逆之，隨者，以針頭從其流而順之，是故逆之者，
為瀉為迎，順之者，為補為隨，若能知迎知隨，令氣必和，和氣之方。
必在陰陽升降上下，源流往來，順逆之道明矣。

況夫陰陽氣血，多少為最，厥陰太陽，少氣多血，太陰少陰，少血多氣。
而又氣多血少者，少陽之分，氣盛血多者，陽明之位。此言三陰三陽。
氣血多少之不同，取之必記為最要也。
先詳多少之宜，次察應至之氣。凡用針者，先明上文氣血之多少，次觀針氣之來應，
輕滑慢而未來，沉濇緊而已至。輕浮，滑虛，慢遲，入針之後，值此三者。
乃真氣之未到，沉重，濇滯，緊實，入針之後，值此三者，是正氣之已來，
既至也。量寒熱而留疾。留住也。疾速也。此言正氣既至，必審寒熱而施之。
故經云：刺熱須至寒者，必留針，陰氣隆至，乃呼之，去除其穴不閉，刺寒須至熱者，

陽氣隆至，針氣必熱乃呼之去疾其穴急捫之，未至也。據虛實而候氣，氣之未至，
或進或退，或按或提，導之引之，候氣至穴而方行補瀉。經曰：虛則推內進搓，
以補其氣，實則循捫彈努，以引其氣。
氣之至也。如魚吞鉤餌之沉浮，氣未至也。如閑處幽堂之深邃。氣既至，
則針有濇緊，似魚吞鉤，或沉或浮而動，其氣不來，針自輕滑，如閑居靜室之中，
寂然無所聞也。
氣速至而速效，氣遲至而不治。言下針若得氣來速，則病易痊，而效亦速也。
氣若來遲，則病難愈，而有不治之憂，故賦云：氣速效速，氣遲效遲，候之不至，

必死無疑矣。
觀夫九針之法，毫針最微，七星上應，眾穴主持。言九針之妙，毫針最精，
上應七星，又為三百六十穴之計。
本形金也有蠲邪扶正之道。本形言針也。針本出於金古人以砭石，今人以鐵代之，
蠲除也。邪氣盛，針能除之，扶輔也。正氣衰，針能輔之。
短長水也。有決凝開希之機。此言針有長短，猶水之長短，人之氣血凝滯不通，
猶水之凝滯而不通也。水之不通，決之使流於湖海，氣血通，針之使周於經脈，
故言針應水也。
定刺象木，或斜或正。此言木有斜正，而用針亦有或斜或正之不同，刺陽經者，

必斜臥其針，無傷其衛，刺陰分者，必正立其針，無傷其榮，故言針應木也。
口藏比火，進陽補羸。口藏以針，含口也。氣之溫，如火之溫也。凡下針之時，
必口內溫針暖，使榮衛相接，進己之陽氣，補彼之瘦弱，故言針應火也。
循機捫而可塞以象土。循者，用手上下循之，使氣血往來也。機捫者，
針畢以手捫者，針畢以手捫閉其穴，如用土填塞之義，故言針應土也。
實應五行而可知。五行者，金水木火土也，此結上文，針能應五行之理也。
然是三寸六分，包含玅理。言針雖但長三寸六，能巧運神機之妙，
中含水火回倒陰陽，其理最玄妙也。雖細楨於毫髮，同貫多歧。楨針之幹也。

歧氣血往來之路也。言針能調治臟腑之疾，有疾，有寒則洩之，熱則清之，虛則補之，
實則瀉之。
拘孿閉塞，遣八邪而去矣，塞熱痺痛，開四關而已之。拘孿者，筋脈之拘束，
閉塞者，氣血之不通，八邪者，所以候八風之虛邪，言疾有孿閉，必驅散八風之邪也。
寒者，身作顫而發寒也。熱者，身作潮而發熱也。四關者六臟。
六臟有十二原出於四關，太衝合谷是也。故太乙移宮之日，主八風之邪。
令人寒熱疼痛，若能開四關者，兩手兩足，刺之而已，立春一日起艮，名曰天雷宮。

風從東北來為順，春分一日起震，名曰倉門宮。風從正東來為順令，立夏一日起巽，
名曰陰洛宮，風從東南來為順令，夏至一日起離，名曰上天宮。
風從正南來為順令立秋一日起坤，名曰玄委宮。風從西南來為順令，秋分一日起兌，
名曰倉果宮。風從正西來為順令，立冬一日起乾，名曰新洛宮。風從西北來為順令，
冬至一日起坎，名曰蟄宮。風從正北來為順令，其風著人爽神氣，去沉，
背逆謂之惡風毒氣，吹形骸即病，名曰時氣。留伏流入肌骨臟腑，雖不即患，
後因風寒暑濕之重感，內緣飢飽勞慾之染著，發患曰內外兩感之痼疾，
非刺針以調經絡，湯液引其榮衛，不能已也。中宮名曰招搖宮。共九宮焉。
此八風之邪，得其正令，則人無疾，逆之則有病也。
凡刺者，使本神朝而後入，既刺也。使本神定而氣隨，神不朝而勿刺，神已定而可施，
凡用針者，必使患者精神已朝，而後方可入針，既刺之，必使患者精神纔定，
而後施針行氣，若氣不朝，其針為輕滑，不知疼痛，如插豆腐者，莫與進之，
必使之候，如神氣既至，針自緊澀，可與依法察虛實而施之。
定腳處，取氣血為主意。言欲下針之時，必取陰陽氣血多少為主，詳見上文，
下手處，認水木是根基。下手，亦言用針也。水者，母也。木者，子也。

是水能生木也。是故濟母裨其不足，奪子平其有餘此言用針必先認子母相生之義，
舉水木而不及土金火者，省文也。
天地人，三才也。湧泉同璇璣百會。百會一穴在頭，以應乎天，璇璣一穴在胸，
以應乎人，湧泉一穴在足心，以應乎地，是謂三才也。
上中下，三部也。大包與天樞地機。大包二穴在乳後，為上部，天樞二穴在臍旁，
為中部，地機二部在足胻，為下部，是謂三部也。
陽蹻陽維并督帶，主肩背腰腿，在表之病。陽蹻脈起於足跟中，循外踝，上入風池，
通足太陽膀胱經，申脈是也。陽維脈者，維持諸陽之會，通手少陽三焦經，外關是也。

督脈者，起於下極之腧，並於脊裏，上行風府，過腦循額，至鼻入齗交。
通手太陽小腸經，後谿是也。帶脈起於季，回身一周，如繫帶然，通足少陽膽經，
臨泣是也。言此奇經四脈屬陽主治肩背腰腿在表之病。
陰蹻陰維任衝脈，去心腹肋在裏之疑，（疑者疾也）陰蹻脈亦起於足跟中，
循內踝，上行至咽喉，交貫衝脈，通足少陰腎經，照海是也。陰維脈者，
維持諸陰之交，通手厥陰心包絡經，內關是也。任脈起於中極之下。
循腹上至咽喉通手太陰肺經，列缺是也。衝脈起於氣衝，並足少陰之經，
俠臍上行至胸中而散，通足太陰脾經，公孫是也。言此奇經四脈屬陰，

能治心腹肋在裏之疾。
二陵二蹻二交，似續而交五太。二陵者，陰陵泉陽陵泉也。二蹻者，陰蹻陽蹻也。
二交者，陰交陽交也。續接續也。五太者，五體也。
言此六穴遞相交接於兩手兩足并頭也。
兩間兩商兩井，相依而別兩支。兩間者，二間三間也。兩商者，少商商陽也。
兩井者，天井肩井也。言六穴相依而分別於手之兩支也。
大抵取穴之法，必有分寸，先審自意，次觀肉分。此言取量穴法，必以男左女右，
中指與大指相屈如環，取內側紋兩角為一寸，各隨大小長短取之，此乃同身之寸，

先審病者是何病，屬何經，屬何穴，審於我意，次察病者瘦肥長短大小，
肉分骨節髮際之間，量度以取之。
或伸屈而得之，或平直而安定。伸屈者，如取環跳之穴，必須伸下足屈上足以取之，
乃得穴，平直者，或平臥而取之，或正坐而取之，或正立而取之，自然安定，
如承漿在脣下宛宛中之類也。
在陽部筋骨之側，陷下為真，在陰分膕之間，動脈相應。陽部者，諸陽之經也。
如合谷，三里，陽陵泉等穴，必取俠骨，側指陷中為真也。陰分者，諸陰之經也。
如手心腳內肚腹等穴，必以筋骨膕動脈應，指乃為真穴也。
取五穴用一穴而必端，取三經用一經而可正。此言取穴之法，必須點取五穴之中，

而用一穴，則可為端的矣，若用一經，必須取三經，而正一經之是非矣。
頭部與肩部詳分，督脈與任脈易定。頭部與肩部，則穴繁多，但醫者以自意，
詳審大小肥瘦而分之，督任二脈，直行背腹中而有分寸，則易定也。
明標與本，論刺深刺淺之經。標本者，非止一端也。有六經之標本。
有天地陰陽之標本，有傳病之標本，以人身論之，則外為標，內為本，陽為標，
陰為本，腑陽為標，臟陰為本，臟腑在內為本，經絡在外為標也。六經之標本者，
足太陽之本在足跟上五寸，標在目，足少陽之本在窗陰，標在耳之類是也。

更有人身之臟腑，陽氣陰血，經絡各有標本，以病論之，先受病為本，後傳流為標，
凡治病者，先治其本，後治其標，餘症皆除矣，謂如先生輕病，後滋生重病，
亦先治其輕病也。若有中滿，無問標本，先治中滿為急，若中滿大小便不利，
亦無標本，先利大小便，治中滿尤急也。陰此三者之外，皆治其本，不可不慎也。
從前來者實邪，從後來者虛邪，此子能令母實，母能令子虛也。治法虛則補其母，
實則瀉其子，假令肝受心之邪，是從前來者，為實邪也。當瀉其火，十二經絡中，
各有金木水火土也。當木之本，分其火也。故標本論云：本而標之，先治其本，

後治其標，既肝受火之邪，先於肝經五穴，瀉榮火行間也。以藥論，入肝經藥為引，
用瀉心藥為君也。是治實邪病矣。又假令肝受腎邪，是從為後來者為虛邪，當補其母，
故標本論云：標而本之，先治其標，後治其本，肝木既受水邪。
當先於腎經湧泉穴補木，是先治其標，後於肝經曲泉穴瀉水，是後治其本，
此先治其標者，推其至理，亦是先治其本也。以藥論之，入腎經藥為引。
用補肝經藥為君是也。以得病之日為本，傳病之日為標，亦是。
住痛移疼，取相交相貫之徑。此言用針之法，有住痛移疼之功者也。

先以針左行左轉，而得九數，復以針右行右轉，而得六數，此乃陰陽交貫之道也。
經脈亦有交貫，如手太陰肺之列缺，交於陽明之路，足陽明胃之豐隆，走於太陰之徑，
此之類也。
豈不聞臟腑病，而求門海俞募之微。門海者，如章門氣海之類，俞者。
五臟六腑之俞也。俱在背部而行，募者，臟腑之募，肺募中府，心募巨闕，肝募期門，
脾募章門，腎募京門，胃募中脘，膽募日月，大腸募天樞，小腸募關元，三募右門，
膀胱募中樞，此言五臟六腑之有病，必取此門海俞募之最微妙矣。
經絡滯，而求原別交會之道。原者，十二經之原也。別陽別也。交陰交也。

會八會也。夫十二原者，膽原邱，墟肝原太沖，小腸原腕骨，心原神門，胃原沖陽，
脾原太白，大腸原合谷，肺原太淵，膀胱原京骨，腎原太谿，三焦原陽池，
包絡原大陵，八會者，血會膈俞，氣會膻中，脈會太淵，筋會陽陵泉，骨會大杼，
髓會絕骨，臟會章門，腑會中腕也。
此言經絡血氣，凝結不通者，必取此原別交會之穴而刺之。
更窮四根三結，依標本而刺無不痊。根結者，十二經之根結也。靈樞經云：
太陰根於隱白，結於大包也。少陰根於湧泉，結於廉泉也。厥陰根於大敦，
結於玉堂也。太陽根於至陰，結於目也。陰明根於厲兌結於鉗耳也。少陽根於竅陰，

結於耳也。手太陽根於少澤，結於天窗支正也。手少陽根於關沖，結於天牖外關也。
手陽明根於商陽，結於扶突偏歷也。手三陰之經不載，不敢詳註。又云四根者，耳根，
鼻根，乳根，腳根也。三結者，胸結，支結便結也。此言能究結根之理。
依上文標本之法刺之，則疾無不愈也。
但依八法五門，分主客而針無不效。針之八法，一迎隨，二轉針，三手指，四針投，
五虛實，六動搖，七提按，八呼吸，身之八法，奇經八脈，公孫衝脈胃心胸八句是也。
五門者，天干配合，分於五也。甲與己合，乙與庚合之類是也。主客者，公孫主，

內關客之類是也。或以井榮俞經合為五門，以邪氣為賓客，正氣為主人，先用八法，
必以五門推時取穴，先主後客，而無不效之理。
八脈始終連八會，本是紀網，十二經絡十一原，是為樞要，八脈者，奇經八脈也。
督脈，任脈，衝脈，帶脈，陰維，陽維，陰蹻，陽蹻也。八會者。
即上文血會膈俞等是也。此八穴通八脈，起止，連及八會，本是人之綱領也。
如網之有綱也。十二經，十五絡，十二絡，十二原，已註上文，樞要者，
門戶之樞紐也。言原出入十二經也。
一日取六十六穴之法，方見幽微。六十六穴者，即子午流注，井榮俞原經合也。

陽干注腑三十六穴，陰井注臟三十六穴，共成六十六穴，具載七卷，子午流注圖中，
此言經絡，一日一周於身，歷行十二經穴，當此之時，酌取流注之中一穴用之，
以見幽微之理。
一時取一十二經之原，始知要妙。十二經原，側註上文，此言一時之中，
當審此日是何經所主，當此之時，該取本日此經之原穴而刺之，則流注之法，
玄妙始可知矣。
原夫補瀉之法，非呼吸而在手指。此言補瀉之法，非但吸吸，而在乎手之指法也。
法分十四者，循捫提按彈撚搓盤，推肭動搖爪切進退出攝者是也。法則如斯，

巧拙在人，詳備金針賦內。
速效之功，要交正而識本經。交正者，如大腸與肺為傳送之府。
心與小腸為受盛之官，脾與胃為消化之官，肝與膽為清淨之位，膀胱合腎，陰陽相通，
表裏相應也。本經者，受病之經，如心之病，必取小腸之穴兼之餘倣此。
言能識本經之病，又要認交經正經之理，則針之功必速矣。故曰寧失其穴，勿失其經，
寧失其時，勿失其氣。
交經繆刺，左有病而右畔取。繆刺者，刺絡脈也。右痛而刺左，左痛而刺右，
此乃交經繆刺之理也。繆（音繚）
瀉絡遠針，頭有病而腳上針，三陽之經，從頭下足，故言頭有病，必取足穴而刺之，

巨刺與繆刺各異。巨刺者，刺經脈也。痛在於左，而右脈病者，則巨刺之，
左痛刺右，右痛刺左，中其經也。繆刺者，刺絡脈也。身形有痛，九候無病，
則繆刺之，右痛刺左，左痛刺右，中其絡也。此刺法之相同，但一中經一中絡之異耳，
微針與妙刺相通。微針者，刺之巧也。妙刺者，針之玅也。言二者之相通也。
觀部分而知經絡之虛實 言刺入肉分，以天人地三部而進，必察其得氣，

則內外虛實可知矣。又云察脈之三部，則知何經虛？何經實也？
視沉浮而辨腑臟之寒溫。言下針之後，看針氣緩急，可決臟腑之寒熱也。
且夫先令針耀而盧針損，次藏口內而欲針溫。言欲下針之時，必先令針光耀，
看針莫有損壞，次將針含於口內，令針溫暖，與榮衛相接，無相觸犯也。
目無外視，手如握虎，心無內慕，如待貴人。此戒用針之士。
貴乎專心誠意而自動也。令目無他視，手如握虎，恐有傷也。心無他想，如待貴人，
恐有責也。
左手重而多按，欲令氣散，右手輕而徐入，不痛之因。下針之時，
必先以左手大指爪甲於穴上切之，則令其氣散，以右手持針，輕輕徐入，
此乃不痛之因也。
空心恐怯，直立側而多暈。空心者，未食之前，此言無刺飢人，其氣血未定，
則令人恐懼，有怕怯之心，或直立，或側臥，必有眩暈之咎也。
背目沉搖，生臥平而沒昏。此言欲下針之時，必令患人莫視所針之處，
以手爪甲重切其穴，或臥或坐，而無昏悶之患也。
推於十干十變，知孔穴之開閤。十干者，甲乙丙丁戊己庚辛壬癸也。十變者，
逐日臨時之變也。備載靈龜八法中，故得時謂之開，失時謂之閣。
論其五行五臟，察日時之旺衰。五行五臟，俱詳上文，此言病於本日時之下，
得五行生里旺，受五行剋者衰，知心之病，得甲乙之日時者生旺，
遇壬癸之日時者剋衰，餘倣此。
狀如橫弩，應若發機。此言用針刺穴，如弩之視正而發牙，取其捷效，

如射之中的也。
陰交陽別而定血暈，陰蹻陽維而下胎衣。陰交穴有二，一在臍下一寸。
一在足內桌上三寸，名三陰交也。言此二穴，能定婦人之血暈，又言照海外關二穴，
能下產婦之胎衣也。
痺厥偏枯，迎隨俾經絡接續。痺厥者，四肢厥冷麻痺，偏枯者，中風半身不遂也。
言治此症，必須接氣通，更以迎隨之法，使血氣貫通，經絡接續也。
漏崩帶下，溫補使氣血依歸。漏崩帶下者，女子之疾也。言有此症，
必須溫針待暖以補之，使榮衛調和而歸依也。靜以久留，停針待之，此言下針之後，
必須靜而停之。
必准者，照海治喉中之閉塞，端的處用大鍾心治內之呆痴，大抵疼痛實瀉，
痒痲補虛。此言疼痛者熱，宜瀉之以涼，痒麻者冷，宜補之以暖，
體重節痛而俞居，心下痞滿而井主。俞者，十二經中之俞也。井者，
十二經中之井也。
心脹咽痛，針太沖而必除，脾冷胃疼，瀉公孫而立愈，胸滿腹痛刺內關，
疼肋痛針飛虎。飛虎穴，即支溝穴，以乎於虎口一飛，中指盡處是穴也。
筋孿骨痛而補魂門，體熱勞嗽而瀉魄戶，頭風頭瘡，刺申脈與金門，眼痒眼疼，
瀉光明於地五，瀉陰止盜汗，治小兒骨蒸，刺偏歷利小便，醫大人水蠱，
中風環跳而宜刺，虛損天樞而可取。地五者，即五會也。

由是午前卯後，大陰生而疾溫，離左酉南，月朔死而速冷。此以月生死為期，
午前卯後者，辰已二時也。當此之時，大陰月之生也。是故月廓空無瀉，宜疾溫之。
離右酉南者，未申二時也。當此時分，大陰月之死也。是故月廓盈無補，宜速冷之。
將一月而比一日也。經云：月生一日一痏，二日二痏，至十五日十五痏。
十六日十四痏，十七日十三痏，漸退至三十日二痏，月望已前謂之生。
月望已後謂之死，午前謂之生，午後謂之死也。
循門彈努，留吸母而堅長。循者，用針之後，以手上下循之，使血氣往來也。捫者，

出針之後，以手捫其穴，使氣不泄也。彈努者，以手輕彈而補虛也。留吸母者，
虛則補其母，須待熱至之後，留吸而堅長也。
爪下生提，疾呼子而噓短。爪下者，切而下針也。伸提者，施針輕浮豆許曰提，
疾呼子者，實則瀉其子，務待寒至之後，去之速而噓且短矣。
動退空歇，迎奪右而瀉涼，推內進搓，隨濟左而補煖。動退以針搖動而退，
如氣不行，將針伸提而已，空歇撒手而停針，迎以針逆而迎奪，即瀉其子也。
如心之病，必瀉脾子，此言欲瀉必施此法也。推內進者，用針推內而入也。手搓者，
猶如搓線之狀，曼慢轉針，勿令太緊，隨以針順而隨之，濟則濟其母也。如心之病，

必補肝母，此言欲補必用此法也。此乃遠刺寒熱之法，故凡病熱者，先使氣至病所，
次微微提退豆許，以右旋奪之，得針下，寒而止，凡病寒者先使氣至病所，
次徐徐進針，以左旋搓撞和之，得針下，熱而止。
慎之大患危疾，色脈不順而莫針。慎之者，戒之也。此言有篤危之疾，必觀其形色，
更察其脈，若相反者，莫與用針，恐勞而無功，反獲罪也。
寒熱風陰，飢飽醉勞而切忌。此言無針大寒大寒大熱，大風大陰雨，大蝕大飽，
大醉大勞，凡此之類，決不可用針，實大忌也。
望不補而晦不瀉，弦不奪而朔不濟。望每月十五也。晦，每月三十也。弦有上下弦，

上弦或初七初八，下弦或廿二廿三也。朔，每月初一日也。凡值此日，
不可用針施法也。如暴急之疾，則不拘矣。
精其心而窮其法，無灸艾而壞其皮。此言灸也。勉醫者宜專心究其穴法，
無於著艾之功，庶免干犯於禁忌，而壞人之皮肉矣。
正其理而求其原，勉投針而失其位。此言針，也勉學者要明針道之理，察病之原，
則用不失其所也。
避灸處而加四肢，四十有九，禁刺處而除六腧，二十有二。禁灸之穴四十五，
更加四肢之井，共四十九也。禁針之穴二十二，外除六腑之腧也。

抑又聞高皇抱疾未瘥，李氏刺巨闕而後甦，太子暴死為厥，越人針維會而復醒，
肩井曲池，甄權刺臂痛而復射，懸鍾環跳，華陀刺躄足而立行，秋夫刺要而鬼免沉，
王篡針交俞而妖精立出，取肝俞與命門，使瞽士視秋毫之末，刺少陽與交別，
俾聾夫聽夏蚋之聲，此引先師用針有此立效之功，以勵學者用心之誠。
嗟夫！去聖逾遠，此道漸墜，或不得意而散其學，或愆其能而犯禁忌，愚庸智淺，
難契於玄言，至道淵深，得之者有幾，偶述斯言，不敢示諸明達者焉，
庶幾乎童蒙之心啟。
2=標題= 席弘賦                  針灸大全

凡欲行針須審穴，要明補瀉迎隨訣，胸背左右不相同，呼吸陰陽男女別，
氣針兩乳求太淵，未應之時瀉列缺，列缺頭痛及偏正，重瀉太淵無不應，
耳聾氣痞聽會針，迎香穴瀉功如神，誰知天突治喉風，虛喘須尋三里中。
手連肩脊痛難忍，合谷針時要太衝，曲池兩手不如意，合谷下針宜仔細，
心疼手顫少海間，若要除根覓陰市，但患傷寒兩耳聾，金門聽會疾如風，
五般肘痛尋尺澤，太淵針後卻收功，手足上下針三里，食癖氣塊憑此取。
取鳩尾能治五般癇，若下湧泉人不死，胃中有積刺璇璣，三里功多人不知，
陰陵泉治心胸滿，針至承山飲食思，大杼若連長強尋，小腸氣痛即行針，

委中專治腰間痛，腳滕腫時尋至陰，氣滯腰疼不能立，橫骨大都宜救急。
氣海專能治五淋，更針三里隨呼吸，期門穴主傷寒患，六日過經猶未汗，
但血乳根二肋間，又治女人生產難，耳內蟬鳴腰欲折，膝下明存三里穴。
若能補瀉五會間，且莫向人容易說，晴明治眼未效時，合谷光明安可缺。
人中治痲勁最高，十三鬼穴不須饒，水腫水分兼氣海，皮肉隨針氣自消，
冷嗽先宜補合谷，卻須針瀉三陰交，牙疼腰痛并咽痺，二間陽谿疾怎逃，
更有三間腎俞妙，善除肩背浮風勞，若針肩井須三里，不刺之時氣未調。

最是陽陵泉一穴，膝間疼痛用針燒，委中腰痛腳攣急，取得其經血自調，
腳痛膝腫針三里，懸鍾二陵三陰交，更向太衝須引氣，指頭麻木自輕飄，
轉筋目眩針魚腹，承山崑崙立便消，肚疼須是公孫妙，內關相應必然瘳。
冷風冷痺疾難愈，環跳腰俞針與燒，風府風池尋得到，傷寒百病一時消，
陽明二日尋風府，嘔吐還須上脘療，婦人心痛心俞穴，男子癖三里高，
小便不禁關元好，大便閉濇大敦燒，髖骨腿疼三里瀉，復溜氣滯便離腰。
從來風府最難針，卻用工夫度淺深，倘若膀胱氣未散，更宣三里穴中尋，
若是七疝小腹痛，照海陰交曲泉針，又不應時求氣海，關元同瀉效如神，

小腸氣撮痛連臍，速瀉陰交莫再遲，良久湧泉針取氣，此中元妙少人知。
小兒脫肛患多時，先灸百會次鳩尾，久患傷寒肩背痛，但針中渚得其宜，
肩上痛連臍不休，手中三里便須求，下針麻重即須瀉，得氣之時不用留，
腰連胯痛急必大，便於三里攻其隘，下針一瀉三補之，氣上攻噎只管在。
噎不住時氣海灸，定瀉一時立便瘥，補自卯南轉針高，瀉從卯北莫辭勞，
逼針瀉氣令須吸，若補隨呼氣自調，左右撚針尋子午，伸針行氣自迢迢，
用針補瀉分明說，更用搜窮本與標，咽喉最急先百會，太衝照氣及陰交。

學者潛心宜熟讀，席弘治病名最高。

觀夫針道，捷法最奇，須要明夫補瀉，方可起於傾危，先分病之上下，次定穴之高低。
頭有病而足取之，左有病而右取之，男子之氣，早在上而晚在下，取之必明其理；
女子之氣，早在下而晚在上，用之必識此時，午前為早屬陽，午後為晚屬陰。
男女上下，憑腰分之，手足三陽，手走頭而頭走足，手足三陰，足走腹而胸走手，
陰升陽降，出入之機，逆之者為瀉為迎，順之者為補為隨。
春夏刺淺者以瘦，秋冬刺深者以肥，更觀元氣厚薄，淺深之刺猶宜。

經曰：榮氣行於脈中，周身五十度，無分晝夜，至平旦與衛氣會於手太陰。
衛氣行於脈外，晝行陽二十五度，夜行陰二十五度，平旦與榮氣會於手太陰。
是則衛氣之行，但分晝夜，未聞分上下，男女臟腑經絡，氣血往來，未嘗不同也。
今分早晚，何所據依？但此賦今人所尚，故錄此以參其見。
原夫補瀉之法，妙在呼吸手指，男子者，大指進前左轉，呼之為補，退後右轉，
吸之為瀉，提針為熱，插針為寒。女子者，大指退後右轉，吸之為補，
進前左轉呼之為瀉，插針為熱，提針為寒。左與右各異，胸與背不同，午前者如此，

午後者反之，是故爪而切之。下針之法，搖而退之，出針之法，動而進之，催針之法，
循而攝之，行氣之法，搓而去病，彈則補虛，肚腹盤旋，捫為穴閉，重沉豆許曰按；
輕浮豆許曰提。一十四法，針要所備，補者一退三飛，真氣自歸，瀉者一飛三退，
邪氣自避，補則補其不足，瀉則瀉其有餘，有餘者，為腫為痛，曰實，不足者，
為氧為床，曰虛，氣速效速，氣遲效遲，死生貴賤，針下皆知，賤者硬，貴者脆，
生者濇而死者虛，候之不至，必死無疑。
此一段手法，詳註五卷。
且夫下針之先，須爪按重而切之，次令咳嗽一聲，隨咳下針，凡補者呼氣。

初針刺至皮肉，乃曰天才，少停進針，刺入肉內，是曰人才，又停進針。
刺至筋骨之間，名曰地才，此為極處，就當補之，再停良久，卻須退針，至人之分，
待氣沉緊，倒針朝病，進退往來，飛經走氣，盡在其中矣，凡瀉者吸氣，初針至天，
少停進針，直至於地，得氣瀉之，再停良久，即須退針，復至於人，待氣沉緊。
倒針朝病，法同前矣，其或暈針者，神氣虛也。以針補之，口鼻氣回，熱湯與之，
略停少頃，依前再施。
如刺肝經之穴暈，即補肝之合穴，針入即甦，餘倣此，或有投針氣暈者，即補足三里，
或補人中，大抵暈從心生，心不懼怕，暈從何生？如關聖刮骨療毒，而色不變可知，

及夫調氣之法，下針至地之後，復人之分，欲氣上行，將針右撚，欲氣下行。
將針左撚，欲補先呼後吸，欲瀉先吸後呼，氣不至者，以手循攝，以爪切搯，
以針搖動，進撚搓彈，直待氣至，以龍虎升騰之法，按之在前，使氣在後，按之在後，
使氣在前，運氣走至疼痛之所，以納氣之法，扶針直插，復向下納，使氣不回。
若關節阻濇，氣不過者，以龍虎龜鳳通經接氣，大段之法，驅而運之，仍以循攝爪切，
無不應矣，此通仙之妙。
龍虎龜鳳等法亦註五卷。
況夫出針之法，病勢既退，針氣微鬆，病未退者，針氣始根，推之不動，轉之不移，

此為邪氣，吸拔其針，乃至氣真至不可出之，出之者其病即復，再須補瀉，停以待之，
直候微鬆，方可出針豆許，搖而停之，補者吸之去疾，其穴急捫，瀉者呼之去徐。
其穴不閉，欲令腠密，然後吸氣，故曰下針貴遲，太急傷血，出針貴緩，太急傷氣，
已上總要，於斯盡矣。
醫｛小學｝經云：出針不可猛出，必須作三四次，徐轉出之，則無血，若猛出，
必見血也。素問補遺篇註云：動氣至而即出針，此猛出也。然與此不同，
大抵經絡有凝血，欲大瀉者當猛出，若尋常補瀉當依此可也。亦不可不辨。

考夫治病，其治有八：一曰燒山火，治頑麻冷痺，先淺後深，凡九陽而三進三退，
慢提緊按，熱至緊閉插針，除寒之有準。二日透天涼，治肌熱骨蒸，先深後淺，
用六陰而三出三入，緊提慢按，徐徐舉針，退熱之可憑，皆細細搓之，去病準繩。
三曰陽中隱陰，先寒後熱，淺而深以九六之法，則先補後瀉也。四曰陰中隱陽，
先寒後熱，淺而深以九六之法，則先補後瀉也。補者直須熱至，瀉者務待寒侵，
猶如搓線，慢轉針，法淺則用淺，法深則用深，二者不可兼而紊之也。五曰子午搗臼，
水蠱膈氣，落穴之後，調氣均勻，針行上下，九入六出，左右轉之，千遭自平。

六曰進氣之訣，腰背肘膝痛，渾身走注疼，刺九分，行九補，臥針五七吸，
待上行亦可，龍虎交戰，左撚九而右撚六，是亦住痛之針。七曰留氣之交，癖癥瘕，
刺七分，用純暢，然後乃直插針，氣來深刺，提針再停。八曰抽添之訣，癱瘓瘡癩，
取其要穴，使九陽得氣，提按搜尋，大要運氣週遍，扶針直插，復向下納，回陽倒陰，
指下玄微，胸中活法，一有未應，反復再穩。
若夫過關過節，催連氣以飛經走氣，其法有四：一曰青龍擺尾，如扶船舵，不進不退，
一左一右，慢慢撥動。二曰白虎搖頭，似手搖，鈴方進圓，兼之左右，搖而振之。

三曰蒼龜探穴，如入土之象，一退三進，鑽剔四方。四曰赤鳳迎源，展翅之儀，
入針致地，提針至天，候針自搖，復進其元，上下左右，四圍飛旋，病在上，
吸而退之，病在下，呼而進之，已上手法，乃大略也。其始末當參考五卷。
至夫久患偏枯，通經接氣之法，有定息寸數，手足三陽，上九而下十四，過經四寸，
手足三陰，上七而下十二，過經五寸，在乎搖動出納，呼吸同法，驅連氣血。
頃刻周流，上下通接，可使寒者煖而熱者涼，痛者止而脹者消，若開渠之決水，
立時見功，何傾危之不起哉！雖然病有三因，皆從氣血，針分八法，不離陰陽，

蓋經脈晝夜之循環，呼吸往來之不息，和則身體康健，否則疾病競生。譬如天下，
國家地方，山海田園，江河谿谷，值歲時風雨均調，則水道疏利，民物安阜，
其或一方一所，允雨不均，遭以旱澇，使水道湧竭不通，災憂遂至。
人之氣血受病三因，亦猶方所之於旱澇也。蓋針砭所以通經脈，均氣血，蠲邪扶，
正故曰捷法，最奇者哉！嗟夫軒岐古遠，盧扁久，亡此道幽深，非一言而可盡，
斯文細密，在久習而能通，豈世上之常辭，庸流之泛術，得之者若科之及第，
而悅於心，用之者如射之發中，而應於目，述自先聖，傳之後學，用針之士，

有志於斯，果能制造玄微，而盡其精妙，則世之伏枕之，有緣者遇針其病，
皆隨手而愈矣。

夫參博以為要，輯簡而舍煩，總玉龍以成賦，信金針以獲安，原夫卒暴中風。
頂門百會，腳氣連延，里絕三交，頭風鼻淵，上星可用，耳聾腫，聽會偏高，
攢竹頭維，治目疼頭痛，乳根俞府，療嗽氣痰哮，風市陰市，驅腿腳之乏力。
陰陵陽陵，除膝腫之難熬，太白醫痵漏，間使勦瘧疾，大敦去疝氣，膏肓補虛勞，

天井治瘰癮疹，神門治呆痴笑咷，咳嗽風痰，太淵列缺宜刺，羸喘促。
璇璣氣海當知，其門大敦，治堅疝氣，勞宮大陵，可療心悶瘡疾，心悸虛煩刺三里，
時疫瘧尋後谿，絕骨三里陰交，腳氣宜此，睛明太陽魚尾，目症憑茲，老者便多，
命門兼腎俞而著艾，婦人乳腫，少澤與太陽之可推，身柱蠲嗽，能除膂痛，至陽卻疽，
善治神疲，長強承山，灸痔最妙，豐隆肺俞，痰嗽彌奇，風門主傷胃寒邪之嗽，
天樞理感患脾泄之危，風池絕骨，而療乎傴僂，入中曲池，可知其痿傴。
期門刺傷寒未解，經不再傳，鳩尾針癲癇已發，慎其妄施，陰交水分三里，蠱脹宜刺，

商邱解谿丘墟，腳痛堪追，尺澤理筋急之不幸，腕骨療手腕之難移，肩脊痛分，
五樞兼於背縫肘攣疼分，尺澤合於曲池，風濕傳於兩肩，肩療，雍熱盛於三焦，
關沖最宜，手臂紅腫，中渚液門要辨，脾虛黃疸，腕骨中腕何疑，傷寒無汗。
攻復攳宜瀉，傷寒有汗，取合谷當隨，欲調飽滿之氣逆，三里可勝，要起六脈之沉匿，
復溜彌神，照海支溝，通大便之秘，內庭臨泣，理小腹之脂，天突顫中醫喘咳，
地倉頰車療口喎，迎香攻鼻窒為最，肩井除臂痛如挐，二間治牙疼。
中魁理翻胃而即愈，百勞止虛汗，通里療心驚而即瘥，大小骨空治眼爛，能止冷淚，

左右太陽醫目疼，善除血翳，心俞腎俞，治腰腎虛乏之夢遺，人中委中。
除腰脊痛閃之難制，太谿崑崙申脈，最療足腫之迍，湧泉關元豐隆，為治屍癆之例，
印堂治其驚搐，神庭理乎頭風，大陵人中頻瀉，口氣全除，帶脈關元多灸，腎敗堪攻，
腿腳重疼，針髖骨膝關膝眼，行步艱楚，刺三里中封太沖，取內關於照海。
治腹疾之塊，搐迎香於鼻內，消眼熱之紅，肚痛秘結，大陵合外關於支溝，腿風濕痛，
居兼環跳於委中，上脘中脘，治九種之心痛，赤帶白帶，求中極之異同。
又若心虛熱壅，少沖明於濟奪，目昏血溢，肺俞辨其實虛，當心傳之玄要。

究手法之疾徐，或值坐閃疼之不足，比為難擬定穴之可，輯管見以便誦讀，
幸高明而無哂諸。
此賦總輯玉龍歌要旨爾，歌見四卷。

必欲治病，莫如用針。夫治病之法，有針灸，有藥餌，然藥餌或出於幽遠之方，
有時缺少，而又有新陳之不等，真偽之不同，其何以奏膚功，起沉也。惟精於針，
可以隨身帶用，以備緩急。
功運神機之妙。功者，功之善也。運者，變之理也。神者，堅而知之，機者，
事之微也。妙者，治之應也。

工開聖理之深。工者，治病之體，聖者，妙用之端，故難經云：問而知之謂之工，
聞而知之謂之聖。夫醫者，意也。默識心通，貫融神會，外感內傷，自然覺悟，
豈不謂聖理之深也。
外取砭針，能蠲邪而扶正。砭針者，砭石是也。此針出東海中，有一山，名曰高峰。
其山有石，形如玉簪，生自圓長，磨之有鋒尖，可以為針，治病療邪，無不愈，
中含水火，善回陽而倒陰。水火者，寒熱也。惟針之中，有寒邪補瀉之法，
是進退治火之功也。回陽者，謂陽盛則熱極，故瀉其邪氣，其病自得清涼矣！倒陰者，
謂陰盛則極寒，故補其虛寒，其病自得臨和矣！此回陽倒陰之理，補瀉盛衰之功，

原夫絡別支殊。別者，辨也。支者絡之分派也。素問云：絡穴有一十五，
於十二經中，每經各有一絡，外有三絡。陽蹻絡在足太陽經，陰蹻絡在足少陰經，
脾之大絡在足太陰經，此是十五絡也。各有支殊之處，有積絡有浮絡，故言絡別支殊，
經交錯綜。交經者，十二經也。錯者，交錯也。綜者，總聚也。言足厥陰肝經，
交出足太陰脾經之後，足太陰脾經，交出厥陰肝經之前，此是經絡交錯總聚之理也。
或溝池谿谷以歧異。歧者，路也。其脈穴之中，有呼為溝池谿谷之名者。
如歧之各異也。若水溝，風池，後谿，合谷之類是也。一云：銅人經乃分四穴：溝者，

水溝穴；池者，天池穴；谿者，太谿穴；谷者，陽谷穴。所謂四穴同治，而分三路，
皆皈於一原。
或山海丘陵而隙共。隙者，孔穴，或取山海丘陵而為名者，其孔穴之同共也。
如承山，照海，商丘，陰陵之類是也。一云：銅人經亦分四穴：山者，承山穴；海者，
氣海穴；丘者，丘墟穴；陵者，陰陵穴。四經相應，包含萬化之眾也。斯流派以難揆，
在條綱而有統。此言經絡貫通，如水流之分派，雖然難以揆度，在條目綱領之提挈，
亦有統緒也。故書云：若綱有條而不紊。一云：經言井榮俞原經合，甲日起申戌時，

乃膽受病，竅陰所出，為井金，俠谿所溜，為榮水，臨泣所注，為俞木，丘墟所過，
為原，陽輔所行，為經火，陽陵泉所入，為合土，凡此流注之道，須看日腳，
陰日刺五穴，陽日刺六穴。
理繁而昧，縱補瀉以何功。蓋聖人立意，垂法於後世，使其自曉也。若心無主持，
則義理繁亂，而不能明解，縱依補瀉之法，亦有何效？或云：假如小腸實則瀉小海，
虛則補後谿大腸實則瀉二間，虛則補曲池，膽實瀉陽輔，虛則補俠谿，此之謂也。
中工治病，已成之後，惟不知此理，不明虛實，妄投針藥，此乃醫之誤也。
法捷而明，自迎隨而得用。夫用針之法，要在識其通變，捷而能明，
自然於迎隨之間，而得施為之妙也。
且如行步難移，太衝最奇，人中除脊膂之強痛，神門去心性之呆痴風傷項急，
始求於風府，頭暈目眩，要覓於風池，耳閉須聽會而治也。眼痛則合谷以推之，
胸結身黃，取湧泉而即可，腦昏目赤，瀉攢竹以偏，宜但見兩肘之拘攣。
仗曲池而平掃，四肢之懈惰，憑照海以消除，牙齒痛，太谿堪治，頭項強，承漿可保，
太白宣通於氣衝。（太白脾家真土也能生肺金）陰陵開通於水道，
（陰陵泉真水也滋濟萬物）腹膨而脹，奪內庭兮休遲，筋轉而疼，瀉承由而在早，

大抵腳腕痛，崑崙可愈，胻膝疼，陰市能醫，癇發顛狂兮，憑後谿而療理瘧生寒熱兮，
仗間使以扶持，期門罷胸滿，血膨而可已，勞宮退胃翻心痛亦何疑。
稽夫大敦去七疝之偏墜，王公謂此。三里卻五勞之羸瘦，華院言斯，固知腕骨祛黃，
然谷瀉腎，行間治膝腫目疾，尺澤去肘疼筋緊，目昏不見，二間宜取，鼻窒無聞，
迎香可引肩井除兩臂難任，絲竹療頭痛不忍，咳嗽寒痰，列缺堪治，眵冷淚，
臨泣尤準。（頭臨泣穴）眵（音熾）（音蔑）
髖骨將腿痛以祛殘。髖骨二穴，在委中上三寸髀樞中，垂手取之，治腿足疼痛，
針三分，一云膀骨在膝臏上一寸，兩筋空處是穴，刺入五分，先補後瀉。
其病自除此即梁丘穴也。更治乳癰，按此兩解，俱與經外奇穴不同，並存以俟知者，
腎俞把腰疼而瀉盡。
以見越人治屍厥於維會，隨手而甦。維會二穴，在足外桌上三寸，內應足少陽膽經，
屍厥者，卒喪之症，其病口噤氣絕，狀如死，不識人，昔越人過虢，虢太子死木半日，
越人診太子脈曰：太子之病，為屍厥也。脈亂故形如死，太子實未死也。
乃使弟子子陽磳針砥石，以取外三陽五會，有問，太子甦，二旬而復。
故天下盡以扁鵲能生死人。鵲聞之曰：此自當生者，吾能使之生耳。又云：乃玉泉穴，

在臍下四寸是穴，手之三陽脈維於玉泉，是足之三陽脈會，治卒中屍厥。
恍惚不省人事，血淋下瘕，小便赤濇，失精夢遺，臍腹疼痛結如盆杯，男子陽氣虛憊，
疝氣水腫，奔助搶心，氣急而喘。經云：太子屍厥，越人刺維會而復甦，此即玉泉穴。
真起死回生奇術，婦人血氣癥瘕堅急，臍下冷痛，子宮斷緒，四度刺，有孕，
使胞和暖或產後惡露不止，月事不調，血結成塊，皆能治之，針八分，留五呼，
得氣即瀉，更宜多灸為妙。
文伯瀉死胎於陰交，應針而隕。灸三壯，針三分，昔宋太子善醫術，出苑遊，
逢一懷娠女人，太子診之曰。是一女子，令徐文伯診之。文伯曰：是一男一女，

太子性暴，欲剖腹視之。文伯止之曰：臣請針之，於是瀉足三陰交，補手陽明合谷，
其胎應針而落，果如文伯之言，故今言妊婦不可針此穴。昔文伯見一婦人，臨產症危，
視之，乃子死在腹中，刺足三陰交二穴，又瀉足太衝二穴，其子隨手而下，
此說與銅人之文，又不相同。
聖人於是察麻與痛分實與虛。雖云諾疼痛皆以為實，諸痒麻皆以為虛，此大略也。
未盡其善，其中有豐肥堅者硬，而得其疼痛之疾者，亦有虛羸氣弱。
而感其疼痛之病者，非執而斷之，仍要推其得病之原，必其內外之感。

然後真知其虛實也。實者瀉之，虛者補之。
實則自外而入也。虛則自內而內傷歟。夫冒風寒，中暑濕，此四時者，
或因一時所感而受病者，謂實邪，此疾是自外而入於內也。多憂慮，少心血，
因傷而致病者，謂虛邪，此疾蓋自內而出於外也。此分虛實內外之理也。一云：
夫療病之法，全在識見，痒麻為虛，虛當補其母，疼痛為實，實當瀉其子，且如肝實，
瀉行間二穴，火乃肝木之子，肝虛補曲泉二穴，水乃肝木之母，胃實瀉厲兌二穴，
金乃胃土之子，胃虛補解谿二穴，火乃胃土之母，三焦實，瀉天井二穴，三焦虛，
補中渚二穴，膀胱實，瀉束骨二穴，膀胱虛，補至陰二穴。故經云：

虛羸痒痲氣弱者補之，豐肥堅硬，疼痛腫滿者瀉之，凡刺之要，則就本經，
取井榮俞原經合，行子母補瀉之法，乃為樞要，深知血氣往來，多少之道，取穴之法，
當明其部分，即依本經而刺，無不效也。
故濟母而裨其不足，奪子而平其有餘。裨者，補也。濟母者。蓋補其不足也。
奪子者，奪去有餘也。此補母瀉子之法。按補瀉經云：只非刺一經而已，
假令肝木之病實，則瀉心火之子，虛則補腎水之母，其肝經自得安矣，五臟倣此。
一云：虛當補其母，實當瀉其子，故知肝勝脾，肝有病，必傳於脾，聖人治未病，

當先實脾，使不受肝之賊邪，子母不許相傳，大概當實其母，正氣以增，邪氣必去，
氣血往來，無偏傷，傷則疾蜂起矣。
觀二十七之經絡，一一明辨。經者，十二經也。絡者，十五絡也。
其計二十七之經絡相隨，上下流行，觀之者，一一明辨也。
據四百四之疾症，件件皆除。岐伯云：凡人稟乾坤而立身，隨陰陽而造化。
按八節而榮，順四時而易，調神養氣，習性咽津，故得安和，四大舒緩，或一脈不調，
則眾疾俱動，四大不利，陳病皆至，凡人之一身，總計四百四病不能一一具載，
然變症雖多，但依經用法，件件皆除也。

故得天枉都無，躋斯民於壽域。躋者，登也；夭者，短也；枉者，誤傷其命也。
夫醫之道，若能明其用針之理，除疼痛而今幾微已判，彰往古之玄聿，日幾微者。
奧妙之理也；判，開也；彰，明也；玄，妙也。今奧妙之理，已渙然明著於前，
使後學易曉。
抑又聞心胸病，求掌後之大陵，肩背患，責肘前之三里，冷痺腎敗，取足陽明之士，
連臍腹痛，瀉足少陰之水，脊間心後者，針中渚而立痊。下肋邊者，刺陽陵而即止，
頭項痛，擬後谿以安然，腰腳疼，在委中而已矣。夫用針之士，於此理苟能明焉，
收祛邪之功，而在乎撚指。夫用針之士，先要明其針法，次知形氣所在。

經絡左右所起，血氣所行，逆順所會，補虛瀉實之法，祛邪安正之道，
方能除疼痛於目前，療疾病於指下也。
2=標題= 靈光賦          針灸大全

黃帝岐伯針灸訣，依他經裏分明說，三陰三陽十二經，更有兩經分八脈，
靈光典註極幽深，偏正頭痛瀉列缺，睛明治眼努肉攀，耳聾氣閉聽會間，
兩鼻針禾，鼻窒不聞迎香間，滯氣上壅足三里，天突宛中治喘痰。
心痛手顫針少海，少澤應除心下寒，兩足拘孿覓陰市，五般腰痛委中安，
脾俞不動瀉丘墟，復溜治腫如神醫，犢鼻治療風邪疼，住喘卻痛崑崙愈，

後跟痛在僕參求，承山筋轉并久痔，足掌下去尋湧泉，此法千金莫妄傳。
此穴多治婦人疾，男蠱女孕兩病痊，百會鳩尾治痢疾，大小腸俞大小便，
氣海血海療五淋，中脘下脘治腹堅，傷寒過經期門愈，氣刺兩乳求太淵，
大敦二穴主偏墜，水溝間使治邪癲，吐血定喘補尺澤，地倉能止兩流涎。
勞宮醫得身勞倦，水腫水分灸即安，五指不伸中渚取，頰車可灸牙齒愈，
陰蹻陽蹻兩踝邊，腳氣四穴先尋取，陰陽陵泉亦主之，陰蹻陽蹻與三里，
諸穴一般治腳氣，在腰玄機宜正取，膏肓豈止治百病，灸則玄功病須愈。
針灸一穴數病除，學者尤宜加仔細，悟得明師流注法頭目有病針四肢。

針有補瀉明呼吸穴應五行順四時，悟得人身中造化，此歌依奮是筌蹄。
2=標題= 蘭江賦          楊繼洲著

擔截之中數幾何？有擔有截起沉。我今詠此蘭江賦，何用三車五輻歌？
先將此法為定例，流注之中分次第，胸中之病內關擔，臍下公孫用法攔，
頭部還須尋列缺，痰涎壅塞及咽乾，噤口咽風針照海，三稜出血刻時安。
傷寒在表并頭痛，外關瀉動自然安，眼目之症諸疾苦，更須臨泣用針擔，
後谿專治督脈病，癲狂此穴治還輕，申脈能除寒與熱，頭風偏正及心驚，
耳鳴鼻胸中滿，好把金針此穴尋，但遇痒痲虛即補，如逢疼痛瀉而迎。
更有傷寒真妙訣，三陰須要刺陽經，無汗更將合谷補，復溜穴瀉好施針，
倘若汗多流不絕，合谷收補效如神，四日太陰宜細辨，公孫照海一同行，
再用內關施絕法，七日期門妙用針，但治傷寒皆用瀉，要知素問坦然明。
流注之中分造化，常將水火土金平，水素虧兮宜補肺，水之泛濫土能平，
春夏井榮刺宜淺，秋冬經合更宜深，天地四時同此類，三才當用記心胸，
天部人部次第入，仍調各部一般勻。夫弱婦強亦有剋，婦弱夫強亦有刑。
皆在本經擔與截，瀉南補北亦須明，經絡明時知造化，不得師傅枉費心，

不遇至人應莫度，天寶豈可付非人，按定氣血病人呼，撞搓數十把針扶，
戰退搖起向上使，氣自流行病自無。
2=標題= 流注指微賦              竇氏

疾居榮衛，扶救者針，觀虛實於肥瘦，辨四時之淺深，是見取穴之法。
但分陰陽而谿谷，迎隨逆順，須曉血氣而丹沉。原｛指夫｝微論中，賸義成賦，
知本時之氣開，說巠絡之流注，每披文而參其法，篇篇之旨審存，復按經而察其言，
字字之功明諭，疑隱皆知，虛實總附，移疼住痛如有神，針下獲安，暴疾沈至危篤，
刺之勿。詳｛陰夫｝日血引值陽氣，留口溫針，陽日氣引逢陰血，煖牢寒濡，

深求諸經十二作數，絡脈十五為周，陰俞六十臟主，陽穴七二腑收，刺陽經者。
可臥針而取，奪血絡者，先俾指而柔，逆為迎順面為隨，呼則瀉而吸則補，淺恙新，
用針之因，淹疾延患，著灸之由，燥煩藥餌而難拯，必取八會，癱腫奇經而畜邪，
殲馘砭瘳。況夫甲膽乙肝，丁火壬水，生我者號母，我生者名子，春井夏榮乃邪在，
秋經冬合方刺矣！犯禁忌而病復，用日衰而難已，孫絡在於肉分，血行出於支裏，
悶昏針暈，經虛補絡須然，痛實痒虛，瀉子隨母要指，想夫先賢迅效，無出於針。

今人愈疾，豈難於醫，徐文伯瀉孕於苑內，斯由甚速。范九思療咽於江夏，聞見言稀，
大抵古今遺跡，後世皆師，王篡針魅而立康獺從彼出。秋夫療鬼而獲效，塊免悲傷，
既而感指幽微，用針真訣，孔竅詳於筋骨肉分，刺要察於久新寒熱，接氣通經，
短長依法，裏外之絕，羸盈必別，勿刺大勞，使人氣亂而神隳，慎妄呼吸。
防他針昏而血閉，又以常尋古義，由有藏機，遇高賢真趣，則超然得悟，逢達人示教。
則表我扶危，男女氣脈，行分時合度，養子時刻，注穴須依令，詳定療病之宜，
神針法式，廣插難索之秘密文辭，深考諸家之肘函妙臆，故稱廬江流注之指微，

以為後學之模規。
1=標題= 針灸大成  卷四

2=標題= 五運主病歌              醫經小學

諸風掉眩乃肝木，痛氧瘡瘍心火屬，濕腫滿本脾土經，氣賁鬱痿肺金伏，
寒之收引腎水鄉，五運主病樞要目。
2=標題= 六氣為病歌

諸暴強直支痛，裏急筋縮腰戾，本足肝膽二經，厥陰風木之氣。
諸病喘嘔及吐酸，暴注下迫轉筋難，小便渾濁血溢泄，瘤氣結核瘍疹斑，
癰麆吐下霍亂症，瞀鬱鼻塞腫脹乾，鼽淋秘身發熱，惡寒戰慄驚惑間，

笑悲譫妄衊污，腹脹鼓之有聲和，少陰君火手二經，真心小腸氣之過。（衊音蔑）
與強直積飲殢，霍亂中滿諸膈痞，體重吐下胕腫痿，肉如泥之按不起，
太陰濕土二足經，脾與從中胃之氣，諸熱瞀瘈筋惕惕，悸動搐搦瘈瘲極，
暴瘖冒昧躁擾狂，罵詈驚駭氣上逆，胕腫疼痠嚏嘔瘡，喉痺耳鳴聾欲閉。
嘔痛溢食下不能，目眛不明瘈翳，或禁慄之如喪神，暴病暴死暴注利，
少陽相火手二經，心包絡與三焦氣。（瞀音茂瘈音記）
諸枯固閉，乾勁揭皺起，陽明之燥金，肺與大腸氣。
上下水液出澄冷，癥瘕疝堅痞病，腹滿急痛痢白清，食已不饑止痢腥，

屈伸不便與厥逆，厥逆禁固太陽經，腎與膀胱為寒水，陰陽標本六氣裏。
2=標題= 百穴法歌                神應經

手之太陰經屬肺，尺澤肘中約紋是，列缺側腕寸有半，經渠寸口陷脈記，
太淵掌後橫紋頭，魚際節後散脈裏，少商大指內側尋，爪甲如韭此為的。
手陽明經屬大腸，食指內側號商陽，本節前取二間定，本節後勿三間忘，
歧骨陷中尋合谷，陽谿腕中上側詳，三里曲池下三寸，曲池曲肘外輔當，
肩肩端兩骨覓，五分俠孔取迎香。（音魚）
足陽明兮胃之經，頭維本神寸五分。頰車耳下八分是，地倉俠吻四分臨，

伏兔陰市上三寸，陰市膝上三寸針，三里膝下三寸取，上廉里下三寸主，
下廉上廉下三寸，解谿腕上繫鞋處。衝陽陷谷上二寸，陷谷庭後二寸舉，
內庭次指外間求，厲兌如韭足次指。
足之太陰經屬脾，隱白大指內角宜，大都節後白肉際，太白後一下一為，
公孫節後一寸得，商邱踝下前取之，內踝三寸陰交穴，陰陵膝內輔下施，
手少陰兮心之經，少海肘內節後明，通里掌後絻一寸，神門掌後銳骨精。
手太陽分小腸索，小指之端取少澤，前谷外側本節前，後谿節後仍外側，
腕骨腕前起骨下，陽谷銳下腕中得，小海肘端去五分，聽宮耳銖如菽側，

太陽膀胱何處看，睛明目眥內角畔，攢竹兩眉頭陷中，絡卻後髮四寸半。
肺俞三椎膈俞七，肝俞九椎之下按，腎俞十四椎下旁，膏盲四五三分算，
委中膝膕約紋中，承山下分肉斷，崑崙踝下後五分，金門踝下陷中撰，
申脈踝下筋骨間，可容爪甲慎勿亂。（音善）
少陰腎兮安所覓，然谷踝前骨下識，太谿內踝後五分，照海踝下四分的，
復溜內踝上二寸，向後五分太谿直，手厥陰兮心包絡，曲澤肘內橫紋作，
間使掌後三寸求，內關二寸始無錯，大陵掌後兩筋間，中衝中指之端度。
手少陽兮三焦論，小次指間名液門，中渚次指本節後，陽池表腕有穴存，

脘後二寸外關絡，支溝腕後三寸間，天井肘上一寸許，角孫耳廓開口分，
絲竹眉後陷中按，耳門取缺非虛文。
足少陽膽取聽會，耳前陷中分明揣，目上入髮際五分，臨泣之穴於斯在，
目窗泣上寸半存，風池髮後際中論，肩井骨前看寸半，帶脈肋下寸八分，
環跳髀樞尋宛宛，風市髀外兩筋顯，陽陵膝下一寸求，陽輔桌上四寸遠，
絕骨踝上三寸從，邱墟踝前有陷中。臨泣俠谿後寸半，俠谿小次歧骨縫，
厥陰肝經果何處，大敦拇指有毛聚，行間骨尖動脈中，太衝節後有脈據，
中封一寸內桌前，曲泉紋頭兩筋著，章門臍上二寸量，橫取六寸著兩旁，

期門乳旁一寸半，直上寸半二肋詳。
督脈水溝鼻柱下，上星入髮一寸者，百會正在頂之巔，風府後髮一寸把，
門後髮際五分，大椎第一骨上存，腰俞二十一椎下，諸君仔細詳經文。
任脈中行正居腹，關元臍下三寸錄，氣海臍下一寸半，神闕臍中隨所欲，
水分臍上一寸求，中腕臍上四寸取，膻中兩脬中間索，承漿宛宛唇下搜。
2=標題= 十二經脈歌              聚英

手太陰肺中焦生，下絡大腸出賁門，上腷屬肺從肺系，系中出腋臑中行，
肘臂寸口上魚際，大指內側爪甲根，支絡還從腕後出，接次指屬陽明經。

此經多氣而少血，是動則病喘與咳，肺脹膨膨缺盆痛，兩手交瞀為臂厥，
所生病者為氣嗽，喘渴煩心胸滿結，臑臂之內前廉痛，小便顪數掌中熱，
虛氣肩背痛而寒，氣盛亦疼風汗出，欠伸少氣不足息，遺矢無度溺色赤。（臑音饒）
陽明之脈手大腸，次指內側起商陽，循指上連出合谷，兩筋歧骨循臂肪，
入肘外廉循臑外，肩端前廉柱骨旁，從肩下入缺盆內，絡肺下膈屬大腸。
支從缺盆直上頸，斜貫頰前下齒當，環出人中交左右，上俠鼻孔住迎香，
此經氣盛血亦盛，是動頰腫并齒痛，所生病者為鼽，目黃口乾喉痺生。

大指次指難為用，肩前臑外痛相仍，氣有餘兮脈熱腫，虛則寒慄病偏增，
胃足陽明交鼻起，下循鼻外下入齒，還出俠口繞承漿，頤後大迎頰車裏。
耳前髮際至額顱，支下人迎缺盆底，下腷入胃絡脾宮，直者缺盆下乳內，
一支齒門循腹中，下行直合氣衝逢，遂由髀關抵膝臏，跗中指內關同，
一支下膝注三里，前出中指外關通，一支別走足跗指，大指之端經盡已。
此經多氣復多血，是動欠伸面顏黑，悽悽惡寒畏見人，忽聞木音心驚惕，
登高而歌棄衣走，甚則腹脹仍賁響，凡此諸疾皆骭厥，所生病者為狂瘧，
溫淫汗出鼻流血，口喎唇裂又喉痺，膝臏疼痛腹脹結，氣膺伏兔外廉。

足跗中指俱痛徹，有餘消穀溺色黃，不足身前寒振慄，冒房脹滿食不消，
氣盛身前皆有熱。（骭音幹）
太陰脾起足大指，上循內側白肉際，核骨之後內踝前，上臑循經膝裏，
股內前廉入腹中，屬脾絡胃與膈通，俠喉連舌散舌下，支絡從胃注心宮。
此經氣盛而血衰，是動其病氣所為，食入即吐胃脘痛，更兼身體痛難移，
腹脹善噫舌本強，得後與氣怏然衰，所生病者舌亦痛，體重不食亦如之，
煩心心下仍急痛，泄水溏瘕寒瘧隨，不臥強立股膝腫，疽發身黃大指痿。
手少陰脈起心中，下膈直與小腸通，支者還從肺系走，直上喉嚨繫目瞳。

直者上肺出腋下，臑後肘內少海從，臂內後廉抵掌中，銳骨之端注少衝，
多氣少血屬此經，是病心脾痛難任，渴欲飲水咽乾燥，所生臑痛目如金，
臂之內後廉痛，掌中有熱向經尋。
手太陽經小腸脈，小指之端起少澤，循手外廉出踝中，循臂骨出肘內側，
上循臑外出後廉，直過肩解繞肩脾，交肩下入缺盆內，血腋絡心循咽嗌，
下膈抵胃屬小腸，一支缺盆貫頸頰，至目銳眥卻入耳，復後耳前仍上頰，
抵鼻升至目內眥，斜絡於顴別絡接。此經少氣還多血，是動則病痛咽嗌，
頷下腫兮不可顧，肩如技兮臑似折。所生病主肩臑痛，耳聾目黃腫腮頰，

肘臂之外後廉痛，部分猶當細分別。
足太陽經膀胱脈，目內眥上起額尖，支者巔上至耳角，直者從巔腦後懸，
絡腦遠出別下項，仍前肩膊俠脊邊，抵腰膂腎膀胱內，一支下與後陰連，
貫臀斜入委中穴，一支膊內左右別，貫脾俠脊過髀樞，臂內後廉膕中合，
下貫內外踝後，京骨之下指外測。此經血多氣猶少，是動頭疼不可當，
項如拔兮腰似折，髀樞痛徹脊中央，膕如結兮如裂，是為踝厥筋乃傷，
所生瘧痔小指發，頭項痛目色黃，腰尻膕腳疼連背，淚流鼻及癲狂。（膕音谷）
足經腎脈屬少陰，小指斜趨湧泉心，然骨之下內踝後，別入根中內侵，
出膕內廉上股內，貫脊屬腎膀胱臨，直者屬腎貫肝膈，入肺循喉舌本尋，
支者從肺絡心內，仍至胸中部分深。此經多氣而少血，是動病饑不欲食，
喘嗽唾血喉中鳴，坐而欲起面如垢，目視氣不足，心懸如饑常惕惕，
所生病者為舌乾，口熱咽痛氣賁逼，股內後廉并脊疼，心腸煩痛疽而澼，
痿厥嗜臥體怠惰，足下熱痛皆腎厥。
手厥陰心主起胸，屬包下膈三焦宮，支者循胸出下，下連腋三寸同，
仍上抵腋循臑內，太陰少陰兩經中，指透中衝支者別，小指次指絡相通。
此經少氣原多血，是動則病手心熱，肘臂攣急腋下腫，甚則胸支滿結，
心中澹澹或大動，善笑目黃面赤色，所生病者為煩心，心痛掌熱病之則。
手經少陽三焦脈，起自小指次指端，兩指歧骨手腕表，上出臂外兩骨間，
肘後臑外循肩上，少陽之後交別傳，下入缺盆膻中分，散絡心包膈裏穿，
支者膻中缺盆上，上項耳後耳角旋，屈下至頤仍注頰，一支出耳入耳前，
卻從上關交曲頰，至目內眥乃盡焉。此經少血還多氣，是動耳鳴喉腫痺，
所生病者汗自出，耳後痛兼目銳眥，肩臑臂肘外皆疼，小指次指亦如廢。
足脈少陽膽之經，始從兩目銳眥生，抵頭循角下耳後，腦空風池次第行。

手少陽前至肩上，交少陽右上缺盆，支者耳後貫耳內，出走耳前銳眥循，
一支銳眥大迎下，合手少陽抵頂根，下加頰車缺盆合。入胸貫膈絡肝經，
屬膽仍從裏過，下入氣衝毛際縈，橫入髀厭環跳內，直者缺盆下腋膺，
過季下髀厭內，出膝外廉是陽陵，外輔絕骨桌前過，足跗小指次指分，
一支別從大指去，三毛之際接肝經。此經多氣而少血，是動口苦善太息，
心疼痛難轉移，面塵足熱體無澤。所生頭痛連銳眥，缺盆腫痛併兩腋，
馬刀挾癭生兩旁，汗出振寒痎瘧疾，胸髀膝至脛骨，絕骨桌痛及諸節。（痎音皆）

厥陰足脈肝所終，大指之端毛際叢，足跗上廉太衝分，踝前一寸入封中，
上踝交出太陰後，循膕內廉陰股衝，環繞陰器抵小腹，挾胃屬肝絡膽逢，
上貫膈裏布肋，俠喉頑顙目繫同，脈上巔會督脈出，支者還生目系中，
下絡頰裏環唇內，支者便從膈肺通。此經血多氣少焉，是動腰疼俯仰難，
男疝女人小腹腫，面塵脫色及咽乾。所生病者為胸滿，嘔吐洞泄小便難，
或時遺溺并狐疝，臨症還須仔細看。
2=標題= 玉龍歌          楊繼洲註解

扁鵲授我玉龍歌，玉龍一試絕沈，玉龍之歌真罕得，流傳千載無差訛。
我今歌此玉龍訣，玉龍一百二十穴，看者行針殊妙絕，但恐時人自差別，

補瀉分明指下施，金針一刺顯明醫，傴者立伸僂者起。從此名揚天下知。
凡患傴者，補曲池瀉人中，患僂者，補風池，瀉絕骨。
中風不語最難醫，髮際頂門穴要知，更向百會明補瀉，即時甦醒免災危。
頂門，即會也。禁針，灸五壯，百會先補後瀉，灸七壯，艾如麥大。
鼻流清涕名鼻淵，先瀉後補疾可痊，若是頭風并眼痛，上星穴內刺無偏。
上星穴，流涕並不聞香臭者，瀉俱得氣補。
頭風嘔吐眼昏花，穴取神庭始不差，孫子慢驚何可治？印堂刺入艾還加，
神庭入三分，先補後瀉，即堂入一分。沿皮透左右，攢竹大哭效，不哭，急驚瀉，

慢驚補。
頭項強痛難回顧，牙疼并作一般看，先向承漿明補瀉，後針風府即時安。
承漿宜瀉，風府針不可深。
偏正頭風痛難醫，絲竹金針亦可施，沿皮向後透率谷，一針兩穴世間稀。
偏正頭風有兩般，有無痰飲細推觀，若然痰飲風池刺，人尚無痰飲合谷安。
風池刺一寸半，透風府穴，此必橫刺方透也。宜先補後瀉，灸十一壯，
合谷穴針至勞宮，灸二七壯。
口眼喎斜最可嗟，地倉妙穴連頰車，喎左瀉右依師正，喎右瀉左莫令斜。
灸地倉之艾，如菉豆，針向頰車，頰車之針，向透地倉。

不聞香臭從何治，迎香，兩穴可堪攻，先補後瀉分明效，一針未出氣先通，
耳聾氣閉痛難言，須知翳風穴始痊，亦治項上生瘰，不針瀉動即安然，
耳聾之症不聞聲，痛痒蟬鳴不快情，紅腫生瘡須再瀉，宜從聽會用針行。
偶爾失音言語難，啞門一穴兩筋間，若知淺針莫深刺，言語音和照舊安，
眉間疼痛苦難當，攢竹況皮刺不妨，若是眼昏皆可治，更針頭維即安康。
攢竹宜瀉，頭維入一分，沿皮透兩額角疼瀉，眩暈補。
兩睛紅腫痛難熬，怕日羞明心自焦，只刺睛明魚尾穴，太陽出血自然消。
睛明針五分，後略向鼻中，魚尾針透魚腰，即童子 俱禁灸，如虛腫，不宜去血。

（音撩）
眼痛忽然血貫睛，羞明更最難睜，須得太陽針血出，不用金刀疾自平，
心火炎上兩眼紅，迎香穴內刺為通，若將毒血搐出後，目內清涼始見功。
內迎香二穴，在鼻孔中，用蘆葉或竹葉，搐入鼻內，出血為妙，不愈再針合谷。
強痛脊背瀉人中，挫閃腰痠亦可攻，更有委中之一穴，腰間諸疾任君攻。
委中禁灸，四畔之紫脈上，皆可出血，弱者慎之。
腎弱腰疼不可當，施為行止甚非常。若知腎俞二穴處，艾火頻加體自康，
環跳能治腿股風，居二穴認真攻，委中毒血更出盡，愈見醫科神聖功。
居灸則筋縮。
腿膝無力身立難，原因風濕致傷殘，倘知二市穴能灸，步履悠然漸自安。
俱先補後瀉，二市者，風市陰市也。
髖骨能醫兩腿疼，膝頭紅腫不能行，必針膝眼膝關穴，功效須臾病不生。
膝關在膝蓋下，犢鼻內，橫針透膝眼。
寒濕腳氣不可熬，先針三里與陰交，再將絕骨穴兼刺，腫痛登時立見消，即三陰交也。
腫紅腿足草鞋風，須把崑崙二穴攻，申脈太谿如再刺，神醫妙訣起疲癃。
外崑針透內呂
腳背疼起丘墟穴，斜針出血即時輕，解谿再與商丘識，補瀉行針要辨明，
行步艱難疾轉加，太衝二穴效堪誇，更針三里中封穴，去病如同用手抓，

膝蓋紅腫鶴膝風，陽陵二穴亦堪攻，陰陵針透尤收效，紅腫全消見異功。
腕中無力痛艱難，握物難移體不安，腕骨一針雖見效，莫將補瀉等床看，
急痛兩臂氣攻胸，肩井分明穴可攻，此穴元來真氣聚，補多瀉少應其中。
此二穴針二寸效，乃五臟真氣所聚之處，倘或體弱針暈，補足三里。
肩背風氣連臂疼，背縫二穴用針明，五樞亦治腰間痛，得穴方知病頓輕。
背縫二穴在背肩端骨下，直腋縫尖，針二寸，灸七壯。
兩肘拘攣筋骨連，艱難動作欠安然，只將曲池針瀉動，尺澤兼行見聖傳。
尺澤宜瀉不灸
肩端紅腫痛難富，寒濕相爭氣血狂。若向肩明補瀉，管君多灸自安康，

筋急不開手難伸，尺澤從來要認真，頭而縱有諸樣症，一針合谷效通神，
腹中氣塊痛難當，穴法宜向內關防，八法有名陰維穴，腹中之疾永安康。
先補後瀉，不灸，如大便不通，瀉之即通。
腹中疼痛亦難當，大陵外關可消詳，若是痛并閉結，支溝奇妙效非常，
脾家之症最可憐，有寒有熱兩相煎，間使二穴針瀉動，熱瀉寒補病俱痊。
間使透針支溝，如脾寒可灸。
九種心痛及脾疼，上腕穴內用神針。若還脾敗中腕補，兩針神效免災侵，
痔漏之疾亦可憎，表裏急重最難禁，或痛或痒或下血，二白穴在掌中尋。

二白四穴，在掌後，去橫紋四寸，兩穴相對，一穴在筋內，一穴在大筋外，針五分。
取穴，用稻心從項後圍至結喉，取草摺齊，當掌中大指虎口紋雙圍轉，
兩筋頭。｛點到｝掌後臂，草盡處是，即間使後一寸，門穴也。灸二七壯，針宜瀉，
如不愈，灸騎竹馬。
三焦熱氣壅上焦，口苦舌乾豈易調，針刺關衝出毒血，
口生津液病俱消手臂紅腫連腕疼，液門穴內用針明，更將一穴名中渚，
多瀉中間疾自輕。
液門沿皮針，向後透陽池。
風之症症非輕，中衝二穴可安寧，先補後瀉如無應，再刺人中立便輕。
中衝禁灸，驚風灸之。
膽寒心虛病如何，少衝二穴最功多，刺人三分不著艾，金針用後自和平，
時行瘧疾最難禁，穴法由來未審明。若把後谿穴尋得，多加艾火即時輕。
熱瀉寒補，牙疼陣陣苦相煎。穴在二間要得傳，若患翻胃并吐食，中魁奇穴莫教偏，
乳鵝之症少人醫，必用金針疾始除，如若少商出血後，即時安穩免災危，
三稜針刺之。
如今癮疹疾多般，好手醫人治亦難，天井二穴多著艾，縱生瘰灸皆安，宜瀉七壯。
寒痰咳嗽更兼風，列缺二穴最可攻，先把太淵瀉，多加艾火即收功。
列缺刺透太淵，擔穴也。
痴呆之瘲不堪親，不識尊卑枉罵人，神間獨知痴呆病，轉手骨開得穴真。

宜瀉灸。
連日盧煩而壯赤，心中驚悸亦難當。若教通里穴尋得，一用金針體便康。
驚恐補，虛煩瀉，針五分，不灸。
風眩目爛最堪憐，淚出汪汪不可言，大小骨空皆玅穴，多加艾火疾應痊。
大小骨空不針，俱灸七壯，吹之。
婦人吹乳痛難消，吐血風痰稠似膠，少澤穴內明補瀉，應時神效氣能調。
刺沿皮向後三方。
滿身發熱痛為虛，盜汗淋淋漸損軀，須得百勞椎骨穴，金針一刺疾俱除，
忽然咳嗽腰背疼，身柱由來灸便輕，至陽亦治黃疸病，先補後瀉效分明。
針俱沿皮三分，灸二七壯。
腎敗腰虛小便頻，夜間起止苦勞神，命門若得金針助，腎俞艾灸起邅迍。

多灸不瀉。
九般痔漏最傷人，必刺承山效若神，更有長強一穴是，呻吟大痛穴為真，
傷風不解嗽頻頻，久不醫時勞便成，咳嗽須針肺俞穴，痰多宜向豐隆尋。
灸方效。
膏肓二穴治病強，此穴原來難度量，斯虛禁針多著艾，二十一壯亦無妨，
腠理不密咳嗽頻，鼻流清涕氣皆沉，須知噴嚏風門穴，咳嗽宜加艾火深。
針沿皮向外。
膽寒由是怕驚心，遺精白濁實難禁，夜夢鬼交心俞治，白環俞治一般針。
更加臍下氣海兩旁效。
肝家血系目昏花，宜補肝俞力便加，更把三里頻瀉動，還光益血自無差。

多補少瀉灸。
脾家之症有多般，致成翻胃吐食難，黃疸亦須尋腕骨，金針必定奪中腕，
無汗傷寒瀉復溜，汗多宜將合谷收。若然六脈皆微細，金針一補脈還浮。
針復溜入三，沿皮向骨下一寸。
大便閉結不能通，照海分明在足中，更把支溝來瀉動，方知妙穴有神功，
小腹脹滿氣攻心，內庭二穴要先針，兩足有水臨泣瀉，無水方能病不侵。
針口用油，不閉其孔。
七般疝氣取大敦，穴法由來指側間，諸經具載三毛處，不遇師傅隔萬山，
傳屍癆病最難醫，湧泉出血免災危，痰多須向豐隆瀉，氣喘丹田亦可施，
渾身疼痛疾非常，不定穴中細審詳，有筋有骨須淺刺，灼艾臨時要度量。

不定穴即痛處。
勞宮穴在掌中尋，滿手生瘡痛不禁，心胸之病大陵瀉，氣攻胸腹一般針，
哮喘之症最難當，夜間不睡氣遑遑，天突妙穴宜尋得，亶中著艾便宜康。
鳩尾獨治五般癇，此穴須當仔細觀。若然著艾宜七壯，多則傷人針亦難。
非高手，毋輕下針。
氣喘急急不可眠，何當日夜苦憂煎？若得璇璣針瀉動，更取氣海自然安。
氣海先補後瀉。
腎強疝氣發甚頻，氣上攻心似死人，關元兼刺大敦穴，此法親傳始得真。
水病之疾最難熬，腹滿虛脹不肯消，先灸水分並水道，後針三道及陰交。
腎氣沖心得幾時，須用金針疾自除。若得關元并帶脈，四海誰不仰明醫。
赤白婦人帶下難，只因虛敗不能安，中極補多宜瀉少，灼艾還須著意看。
赤瀉白補。
吼喘之症嗽痰多，若用金針疾自和，俞府乳根一樣刺，氣喘風痰漸漸磨，
傷寒過經猶未解，須向期門穴上針，忽然氣喘攻胸膈，三里瀉多須用心。
期門先補後瀉。
脾泄之症別無他，天樞二穴刺休差，此是五臟脾虛疾，艾火多添病不加。
多灸宜補。口臭之疾最可憎，勞心只為苦多情，大陵穴內人中瀉，心得清涼氣自平。
穴法深淺在指中，治病須臾顯妙功，勸君要治諸般疾。何不當初記玉龍？

2=標題= 勝玉歌

勝玉歌兮不虛言，此是楊家真祕傳，或針或灸依法語，補瀉迎隨隨手拈，
頭痛眩暈百會好，心疼脾痛上脘先，後谿鳩尾及神門治療五癇立便痊。
鳩尾穴禁灸，針三分，家傳灸七壯。
脾疼要針肩井穴，耳閉聽會莫遲延，針一寸半，不宜停，經言禁灸，家傳灸七壯。
胃冷下腕卻為良，眼痛須覓清冷淵。
霍亂心痛吐痰涎，巨闕著艾便安然，脾疼背痛中渚瀉，頭風眼痛上星專，
頭項強急承漿保，牙腮痛緊大陵全，行間可治膝腫病，尺澤能醫筋拘攣。
若人行步苦艱難，中封太衝針便痊，腳背痛時商邱刺，瘰少海天井邊，

筋疼閉結支溝穴，頷腫咽喉少商前，脾心痛急尋公孫，委中驅療腳風纏。
瀉卻人中及頰車，治療中風口吐沬，五瘧寒多熱更多，間使大杼真妙穴，
經年或變勞怯者，痞滿臍旁章門決，噎氣吞酸食不投，膻中七壯除膈熱，
目內紅腫苦皺眉，絲竹攢竹亦可醫。若是痰涎并咳嗽，論治須當灸肺俞。
更有天突與筋縮，小兒吼閉自然疏，兩手痠痛難執物，曲池合谷共肩，
臂痛背疼針三里，頭風頭痛灸風池，腸鳴大便時泄瀉，臍旁兩寸灸天樞，
諸般氣症從何治，氣海針之灸亦宜，小腸氣痛歸來治，腰痛中空穴最奇。
中空穴，從肺俞穴量下三寸，各開三寸是穴，灸十四壯，向外針一寸半，

此即膀胱經之中也。
腿股轉痠難移步，妙穴說與後人知，環跳風市及陰市，瀉卻金針病自除。
陰市雖云禁灸，家傳亦灸七壯。
熱瘡臟內年年發，血海尋來可治之，兩膝無端腫如斗，膝眼三更艾當施，
兩股轉筋承山刺，腳氣復溜不須疑，踝跟骨痛灸崑崙，更有絕骨共邱墟，
灸罷大敦除疝氣，陰交針入下胎衣。
遺精白濁心俞治，必熱口臭大陵驅，腹脹水分多得力，黃疸至陽便能離，
肝血盛兮肝俞瀉，痔疾腸風長強欺，腎敗腰疼小便顪，督脈兩旁腎俞除，
六十六穴施應驗，故成歌訣顯針奇。
2=標題= 雜病穴法歌              醫學入門

根結標本理玄微，四關三部識其處，傷寒一日刺風府，陰陽分經次第取。
傷寒，一日太陽風府，二日陽明之榮，三日少陽之俞，四日太陰之井，五日少陰之俞，
六日厥陰之經，在表刺三陽經穴，在裏刺三陰經穴，六日過經，未汗刺期門三里，
古法也。惟陰症灸關元穴為妙。
汗吐下法非有他，合谷內關陰交杵。
汗針合谷入二分，行九九數，搓數十次，男左搓，女右搓，得汗行瀉法，
汗止身溫出針，如汗不止，針陰市，補合谷。吐針內關，入三分，先補六次，瀉三次，
行子午搗臼法三次，提氣上行，又推戰一次，病人多呼幾次，即吐，如吐不止，

補九陽數。調勻呼吸，三十六度，吐止，徐出針，急捫穴，吐不止，補足三里。
下針三陰交，入三分，男左女右，以針盤旋右轉六陰數畢，用口鼻閉氣，吞鼓腹中。
將瀉插一下，其人即泄，鼻吸手瀉三十六扁，方開口鼻之氣，插針即泄，如泄即止，
針合谷九升陽數，凡汗吐下，仍分陰陽補瀉，就疏注穴行之尤妙。
一切風寒暑濕邪，頭痛發熱外關起，頭而耳目口鼻病，曲池合谷為之主。
偏正頭疼針左右，（左疼針右）列缺太淵不用補，頭風目眩項捩強。申脈金門手三里，
赤眼迎春出血奇，臨泣太衝合谷侶，（眼腫血爛瀉足臨泣）耳聾臨泣（補足）與金門，

合谷（俱瀉）針後聽人語，鼻塞鼻痔及鼻淵，合谷太衝（俱瀉）隨手取，
口噤喎斜流涎多，地倉頰車仍可舉，口舌生瘡舌下竅，三稜刺血非粗鹵，
（舌下兩旁紫筋）舌裂出血尋內關，太衝陰交走上部，舌上生胎合谷當，
手三里治舌風舞，牙風面腫頰車神，合谷（瀉足）臨泣瀉不數。
二陵二蹻與二交頭項手多互相與，一兩井兩商二三間，手上諾風得其所，
手指連肩相引疼，合谷太衝能救苦，手三里治肩連臍，脊間心後稱中渚。
冷嗽只宜補合谷，三陰交瀉即時住，霍亂中脘可入深，三里內庭瀉幾許，

心痛翻胃刺勞宮，（熱）寒者少澤細手指，（補）心痛手戰少海求，若要除根陰市睹，
太淵列缺穴相連，能祛氣痛刺兩乳，痛只須陽陵泉，腹痛公孫內關爾，
瘧疾素問分各經，危氏刺指舌紅紫。
足太陽瘧，先寒後熱，汗出不已，刺金門，足少陽瘧，寒熱心惕汗多，刺俠谿，
足陽明瘧，寒久乃熱，汗出，喜見火光，刺衝陽，足太陰瘧，寒熱善嘔，嘔已乃衰，
刺公孫，足少陰瘧，嘔吐甚欲閉戶，刺大鍾，足厥陰瘧，小腹滿，小便不利，刺太衝，
心瘧刺神門，肝瘧中封，脾瘧商邱，肺瘧列缺，腎瘧太谿，胃瘧厲兌，危氏刺手十指，

及舌下紫腫筋出血。
痢疾合谷三里宜，甚者必須兼中膂。
（白痢合谷赤痢小腸俞赤白足三里中膂）心胸痞滿陰陵泉，針到承山飲食美，
泄瀉肚腹諸般疾，（足）三里內庭功無比，水腫水分與復溜。
俱瀉水分，先用小針，次用大針，以雞翎管透，水出濁者死，清者生，
急服緊皮丸斂之，此鄉村無藥，粗人體實者針之，若高人則禁針。取血法，
先用針補入地部，少停瀉出人部，少停復補入地部，少停瀉出針，其瘀血自出，
虛者只有黃水出，若腳上腫大，欲放水者，仍用此法，於復溜穴取之。
脹滿中脘三里揣。
經針腹，以布纏繳，針家另有盤法，先針入二寸五分，退出二寸，只留五分在內盤之，

如要取上焦包絡之病，用針頭迎向上，刺入二分補之，使氣攻上，若臍下有病，
針頭向下，退出二分瀉之，此特備古法，初學不可輕用，腰痛環跳委中神。
若連背痛崑崙武，腰連腿疼腕骨升，三里降下隨拜跪。
（補腕骨瀉足三里）腰連腳痛怎生醫，（補）環跳（瀉）行間與風市，
腳膝諸痛羡行間，三里申脈金門侈，腳若轉筋眼發花，然谷承山法自古，
兩足難移先懸鍾，條口後針能步履，兩足痠麻補太谿，僕參內庭盤跟楚。
（腳盤痛瀉內庭腳跟痛瀉僕參）腳連腋痛難當，環跳陽陵泉內杵，冷風濕痺針環跳，

陽陵三里燒針尾，（燒三五壯知痛即止）七疝大敦與太衝，五淋血海通男婦，
大便虛秘補支溝，瀉足三里效可擬，熱秘氣秘先長張，大敦陽陵堪調護。
小便不通陰陵泉，三里瀉下溺如注，內傷食積針（手足）三里，璇璣相應塊亦消。
脾病氣血先合谷，後刺三陰針用燒，一切內傷內關穴，痰火積塊退煩潮，
吐血尺澤功無比，血上星與禾，喘急列缺足三里，嘔噎陰交不可饒，
勞宮能治五般癇，更治湧泉病若挑，神門專治心癡呆，人中間使去癲妖，
尸厥百會一穴美，更針隱白效昭昭，（外用筆管吹耳）婦人通經瀉合谷，

三里至陰催孕妊，（虛補合谷）死胎陰交不可緩，胞衣照海內關尋。
（俱瀉）小兒驚風少商穴，人中湧泉瀉莫深，癰疽初起審其穴，只刺陽輕不刺陰，
陽經謂癰從背出者，當從太陽經至陰，通谷，束骨，崑崙，委中，五穴選用。
從鬢出者，當從少陽經竅陰，俠谿，臨泣，陽輔，陽陵泉，五穴選用。從髭出者，
當從陽明經厲兌，內庭，陷谷，衝陽，解谿，五穴選用，從胸出者，
則以絕骨一穴治之，凡癰疽已破，尻神朔望不忌。
傷寒流注分手足，太衝內庭可浮沉，熟此筌蹄手要活，得後方可度金針，
又有一言真秘訣，上補下瀉值千金。
2=標題= 雜病十一穴歌            聚英

攢竹絲空主頭疼，偏正皆宜向此針，更去大都除瀉動，風池針刺三分深，
曲池合谷先針瀉，永與除病不侵，依此下針無不應，管教隨手便安寧。
頭風頭痛與牙疼，合谷三間兩穴尋，更向大都針眼痛，太淵穴內用針行，
牙痛三分針呂細，齒痛依前指上明，更推大都左之右，交互相迎仔細窮。
聽會兼之與聽宮，七分針瀉耳中聾，耳門又瀉三分許，更加七壯灸聽宮，
大腸經內將針瀉，曲池合谷七分中，醫者若能明此理，針下之時便見功。
肩背並和肩膊疼，曲池合谷七分深，未愈尺澤加一寸，更於三間次第行，

各入七分於穴內，少風二府刺心經，穴內淺深依法用，當時蠲疾兩之輕。
咽喉以下至於臍，胃脘之中百病危，心氣痛時胸結硬，傷寒嘔噦悶涎隨，
列缺下針三分許，三分針瀉到風池，二指三日並三里，中衝還刺五分依。
汗出難來到腕骨，五分針瀉要君知，角際經渠并通里，一分針瀉汗淋漓，
二指三間及三里，大指各刺五分宜，汗至如若通遍體，有人明此是良醫。
四肢無力中邪風，眼難開百病攻，精神昏倦多不語，風池合谷用針通，
兩手三間隨後瀉，三里兼之與太衝，各入五分於穴內，迎隨得法有奇功。
風池手足指諸間，右瘓偏風左曰癰，各刺五分隨後瀉，更灸七壯便身安，

三里陰交行氣瀉，一寸三分量病看，每穴又加三七壯，自然癱瘓即時安。
肘痛將針刺曲池，經渠合谷共相宜，五分針刺於二穴，瘧病纏身便得離，
未愈更加三間刺，五分深刺莫憂疑，又兼氣痛憎寒熱，間使行針莫用遲。
腿胯腰疼痞氣攻，髖骨穴內七分窮，更針風市兼三里，一寸三分補瀉同，
又去陰交瀉一寸，行間仍刺五分中，剛柔進退隨呼吸，去疾除根撚指功。
肘膝疼時刺曲池，進針一寸是相宜，左病針右右針左，依此三分瀉氣奇，
膝痛三寸針犢鼻，三里陰交要七吹，但能仔細尋其理，劫病之功在片時。

2=標題= 長桑君天皇秘訣歌                乾坤生意

天皇秘訣少人知，此法專分前後施，若是胃中停宿食，後尋三里起璇璣，
脾病血氣先合谷，後刺三陰交莫遲，如中鬼邪先間使，手臂攣痺取肩顒，
腳若轉筋并眼花，先針承山次內踝，腳氣痠疼肩井先，次尋三里陽陵泉。
如是小腸連臍痛，先刺陰陵後湧泉，耳鳴腰痛先五會，次針耳門三里內，
小腸氣痛先長強，後刺大敦不用忙，足緩難行先絕骨，次尋條口及沖陽。
牙疼頭痛及喉痺，先刺二間後三里，胸膈痞滿先陰交，針到承山飲食喜，
肚腹浮腫脹膨膨，先針水分瀉建里，傷寒過經不出汗，期門通里先後看。

寒瘧面腫及腸鳴，先取合谷後內庭，冷風濕痺針何處，先取環跖次陽陵，
指痛攣急少商好，依法施之無不靈，此是桑君真口訣，時醫莫作等閒輕。
2=標題= 馬丹陽天星十二穴治雜病

三里內庭穴，曲池合谷接，委中配承山，太衝崑崙穴，環跳與陽陵，通里并列缺。
合擔用法擔，合截用法截，三百六十穴，不出十二訣，治病如神靈，渾如湯潑雪。
北斗降真機，金鎖教開徹，至人可傳授，匪人莫浪說。
其一
三里膝眼下，三寸兩筋間，能通腹脹，善治胃中寒，腸鳴并泄瀉，腿腫膝胻痠，

傷寒羸瘦損，氣蠱及諸般，年過三便後，針灸眼便寬，取穴當審的，八分三壯安。
其二
內庭次指外，本屬足陽明，能治四肢厥，喜靜惡聞聲，癮疹咽喉痛，數欠及牙疼，
虛疾不能食，針著便惺惺。（針三分灸三壯）
其三
曲池拱手取，屈指骨邊求，善治肘中痛，偏風手不收，挽弓開不得，筋緩莫梳頭，
喉閉促欲死，發熱更無休，遍身風癬癩，針著即時瘳。（針五分灸三壯）
其四
合谷在處口，兩指歧骨間，頭疼并面腫，瘧病熱還寒，齒齟鼻血，口禁不開言，
針入五分深，令人即便安。（灸三壯）
其五
委中曲瞅裏，橫紋脈中央，腰痛不能舉，沉沉引脊梁，痠疼筋莫展，風痺復無常，

膝頭韝伸屈，針入即安康。（針五分禁灸）
其六
承山名魚腹，腸分肉間，善治腰疼痛，痔疾大便難，腳氣并膝腫，展轉戰疼痠，
霍亂及轉筋，穴中刺便安。（針七分灸五壯）
其七
太衝足大指，節後二寸中，動脈知生死，能醫驚癇風，咽喉并心脹，兩足不能行，
七疝偏墜，腫眼目似雲朦，亦能療腰痛，針下有神功。（針三分灸三壯）
其八
崑崙足外踝，跟骨上邊尋，轉筋腰尻痛，暴喘滿中心，舉步行不得，一動即呻吟，
若欲求安樂，須於此穴針。（針五分灸三壯）
其九
環跳在髀樞，側臥屈足取，折腰莫能顧，冷風并濕痺，腿胯連痛，轉側重滿歔，
若人針灸後，頃刻病消除。（針二寸灸五壯）
其十
陽陵居膝下，外一寸中，膝腫并麻木，冷痺及偏風，舉足不能起，坐臥是衰翁，
針入六分止，神功妙不同。（灸三壯）
其十一
通里腕側後，去腕一寸中，欲言聲不出，懊惱及怔忡，實則四肢重，頭腮面頰紅，
虛則不能食，暴瘖面無容，毫針微微刺，方信有神功。（針三分灸五壯）
其十二
列缺腕側上，次指手交又，善療偏頭患，遍身風痺麻，痰涎頻壅上，口噤不開牙，
若能明補瀉，應手即如拏。（針三分灸七壯）

2=標題= 四總穴歌

肚腹三里留，腰背委中求，頭項尋列缺，面口合谷收。
2=標題= 肘後歌

頭面之疾針至陰，腿腳有疾風府尋，心胸有病少府瀉，臍腹有病曲泉針，
肩背諸疾中渚下，腰膝弘痛交信憑，肋腿又後谿妙，股膝腫起瀉太衝。
陰核發來如升大，百會妙穴真可駭，頂心頭痛眼不開，湧泉下針足安泰，
鶴膝腫勞難移步，尺澤能舒筋骨疼，更有一穴曲池妙，根尋源流可調停。
其患若要便安愈，加以風府可用針，更有手臂拘攣急，尺澤刺深去不仁，
腰背若患攣急風，曲池一寸五分攻，五痔原因熱血作，承山須下病無蹤。

哮喘發來寢不得，豐隆刺入三分深，狂言盜汗如見鬼，惺惺間使便下針，
骨寒髓冷火來燒，靈道妙穴分明記，瘧疾三日得一發，先寒後熱無他語。
寒多熱少取復溜，熱多寒少用間使，或患傷寒熱未收，牙關風壅藥難投，
項強反張目直視，金針用意列缺求，傷寒四肢厥逆冷，脈氣無時仔細尋。
神奇妙穴真有二，復溜寸半順骨行，四肢回還脈氣浮，須曉陰陽倒換求，
寒則須補絕骨是，熱則絕骨瀉無憂，脈若浮洪當瀉解，沉細之時補便瘳。
百合傷寒最難治，妙法神針用意推，口噤眼合藥不下，合谷一針效甚奇，
狐惑傷寒滿口瘡，須下黃連犀角湯，虫在臟腑食肌肉，須要神針刺地倉。

傷寒腹瘞虫尋食，吐蚘烏梅可難攻，十日九日必定死，中脘回還胃氣通，
傷寒痞氣結胸中，兩目氏黃汗不通，湧泉妙穴三分許，速使周身汗自通。
傷寒痞結積痛，宜用期門見深功，當汗不汗合谷瀉，自汗發黃復溜憑，
飛虎一穴通痞氣，祛風引氣使安寧，剛柔二痙最乖張，口噤眼合面紅妝。
熱血流入心肺腑，須要金針刺少商，中滿如何去得根，陰包如刺效如神，
不論老幼依法用，須教患者便抬身，打撲傷損破傷風，先於痛處下針攻。
後向承山立作效，甄權留下意無窮，腰腿疼痛十年春，應針不了便惺惺，

大都引氣探根本，服藥尋方枉費金，腳膝經年痛不休，內外踝邊用意求。
穴號崑崙并呂細，應時消散即時瘳，風痺痿厥如何治，大杼曲泉真是妙，
兩足兩滿難伸，飛虎神灸七分到，腰軟如何去得根，神妙委中立見效。
2=標題= 回陽九針歌

啞門勞宮三陰交，湧泉太谿中脘接，環跳三里合谷并，此是回陽九針穴。
2=標題= 針內障秘歌              楊繼洲著

內障由來十八般，精醫明哲用心看，分明一一知形狀，下手行針自入玄，
察他冷熱虛和實，多驚先服鎮心丸，弱醫細針粗撥老，針形不可一般般。

病虛新瘥懷妊月，針後應知將息難，不雨不風兼吉日，清齋三日在針前，
定心定志存真氣，念佛親姻莫雜喧，患者向明盤膝坐，醫師全要堋心田。
有血莫驚須住手，裹封如舊勿頻看，若然頭痛不能忍，熱茶和服草烏煙，
七日解封方視物，花生水動莫開言，還睛圓散堅心服，百日冰輪澈九淵。
2=標題= 針內障要歌

內障金針針了時，醫師治法要精微，綿包黑豆如毬子，眼上安排慢熨之，
頭邊鎮枕須平穩，仰臥三朝莫厭遲，封後或然微有痛，腦風痒動莫狐疑，
或針或熨依前法，痛極仍將火熨宜，鹽白梅含止咽吐，大小便起與扶持。

高聲叫喚私人欲，驚動睛輪見雪飛，三七不須湯洗面，針痕濕著痛微微，
五辛酒麵周年慎，出入升堂緩步移，雙眸瞭瞭康寧日，狂客嗔予泄聖機。
2=標題= 補瀉雪心歌              聚英

行針補瀉分寒熱，瀉寒補熱須分別，撚指向外瀉之方，撚指向內補之訣，
瀉左須當大指前，瀉右大指當後拽，補左次指向前搓，補右大指往上拽。
如何補瀉有兩般。蓋是經從兩邊發，補瀉又要識迎隨，隨則為補迎為瀉，
古人補瀉左右分，今人乃為男女別，男女經脈一般生，晝夜循環無暫歇，
兩手陽經從上頭，陰經胸足手指輟，兩足陽經頭走足，陰經上走腹中結。

隨則針頭隨經行，迎則針頭迎經奪，更有補瀉定呼吸，吸瀉呼補真奇絕，
補則呼出卻入針，因聲針用三飛法，氣至出針吸氣入，疾而一退急捫穴，
瀉則吸氣方入針，因聲祖氣通身達，氣至出針呼氣入，徐而三退穴開捺。
此訣出自梓桑君，我今受汝心已雪，正是補瀉玄中玄，莫向人前輕易說。
（圖音和去聲）
2=標題=行針總要歌

黃帝金針法最奇，短長肥瘦在臨時，但將他手橫紋處，分寸尋求審用之，
身體心胸或是短，身體心胸或是長，求穴看紋還有理，醫工其理要推詳。
定穴行針須細認，瘦肥短小豈同群，肥人針入三分半，瘦體須當用二分，

不肥不瘦不相同，如此之人但著中，只在二三分內取，用之無失且收功。
大飢大飽宜避忌，大風大雨亦須容，飢傷榮氣飽傷腑，更看人神俱避之，
妙針之法世間稀，多少醫工不得知，寸寸人身皆是穴，但開筋骨莫狐疑。
有筋有骨傍針去，無骨無筋須透之，見病行針須仔細，必明升降闔開時，
邪入五臟須早遏，祟侵六脈浪翻飛，烏烏稷稷空中墮，靜意冥冥起發機。
先補真陽元氣足，次瀉餘邪九度噓，同身逐穴歌中取，捷法昭然徑不迷，
百會三陽頂之中，五會天滿名相同，前頂之上寸五取，百病能去理中風。

灸後火燥衝雙目，四畔刺血令宜通，井泉要洗原針穴，針刺無如灸有功，
前頂寸五三陽前，甄權曾云一寸言，稜針出血頭風愈，鹽油揩根病自痊。
會頂前寸五深，八歲兒童不可針，門未合那堪灸，二者須當記在心，
上星會前一寸斟，神庭星前髮際尋，諸風神庭為最妙，庭星宜灸不宜針。
印堂穴並兩眉攢，素而正鼻柱端，動脈之中定禁灸，若燃此穴鼻鼾痠，
水溝鼻下名人中，兌端張口上唇宮，齗交二齦中間取，承漿下唇宛內蹤。
炷艾分半懸漿灸，大則陽明脈不降，廉泉宛上定結喉，一名舌本立重樓，
周身捷法須當記，他日聲名播九州。

或針風，先向風府百會中；或針水，水分俠臍上邊取；或針結，針著大腸泄水穴。
或針勞，須向膏肓及百勞；或針虛，氣海丹田委中奇；或針氣，膻中一穴分明記。
或針嗽，肺俞風門須用灸；或針痰，先針中脘三里間；或針吐，中脘氣海膻中補。
翻胃吐食一般醫，針中有妙少人知。
2=標題= 刺法啟玄歌

十二陰陽氣血，凝滯全憑針，細推十干一行，謹按四時八節，出入要知先後。
開闔慎毋妄別，左手按穴分明，右手持針親切，刺榮無傷衛氣，刺衛無傷榮血。
循捫引導之因，呼吸調和寒熱，補即慢慢出針，瀉即徐徐閉穴，發明難素玄微，

俯仰岐黃秘訣。若能勞心勞力，必定愈明愈哲，譬如閉戶造車，端正出門合轍，
倘逢志士細推，不是知音莫說，了卻箇中規模，便是醫中俊傑。（音爇）
2=標題= 針法歌

先說平針法，含針口內溫，按揉令氣散，搯穴故教深，持針安穴上，令他嗽一聲，
隨嗽歸天部，停針再至人，再停歸地部，待氣候針沉，氣若不來至，指甲切其經，
次提針向病，針退天地人。
補必隨經刺，令他吹氣頻，隨吹隨左轉，逐歸天地人，待氣停針久，三彈更熨溫，
出針口吸氣，急急閉其門，瀉欲迎經取，吸則內其針，吸時須右轉，依次進天人，
轉針仍復吸，依法要停針，出針吹口氣，搖動大其門。
2=標題= 策              楊承學試卷

問人之一身，猶之天地，天地之氣，不能以恆順，而必待於範圍之功，人身之氣，
不能以恆平，而必待於調攝之其間技，故其致病也。既有不同，而其治之，
亦不容一律，故藥與針灸不可缺一者也。然針灸之法，昔之專門者，固各有方書。
若素問，針灸圖，千金方，外臺秘要，與夫補瀉灸刺諸法，以示來世矣！
其果何而為之原歟，亦豈無得失取去於其問歟，諸生以是名家，失取去於其問歟，
諸生以是名家者，請詳言之。
對曰：天地之道，陰陽而已矣！夫人之身，亦陰陽而已矣，陰陽者，造化之樞紐，

人類之根柢也。推陰陽得其理，則氣和，氣和則形亦以之和矣。如其拂而戾焉，
則贊助調攝之功，自不容已矣。否則在造化不能為天地立心，而化工以之而息，
在夫人不能為牛民立命，而何以臻｛壽考｝無殭之休哉！此固聖人贊化育之一端也。
何可以醫者流而小之耶！愚嘗觀之易曰：大哉乾元，萬物資始，至哉坤元，萬物資生，
是一元之氣，流行於天地之間，一闔一闢，往來不窮，行而為陰陽，布而為五行，
流而為四時，而萬物由之以化生，此則天地顯仁藏用之常，固無庸以贊助為也。

然陰陽之施化，不能以無愆，而雨暘寒暑，不能以時若，則範圍之功，
不能無待於聖人也。故易曰：后以裁成天地之道，輔相天地之宜，以左右民，
此其所以人無夭札，物無疵厲，而以之收立命之功矣！然而吾人同得天之理以為理，
同待天地之氣以為氣，則其元氣流行於一身之間，無異於一元之氣流行於天地之間也。
夫何喜怒哀樂心畏嗜欲之汨於中，寒暑風雨溫涼燥濕之侵於名。於是有疾在腠理者焉，
有疾在腸胃者焉。而疾在腸胃，非藥餌不能以濟，在血脈，非針刺不能以及；在腠理，
非熨不能以達，是針灸藥者，醫家之不可缺一者也。夫何諸家之術惟以藥，

而於針灸則併而棄之。斯何以保其元氣，以收聖人壽民之仁心哉，然是針與灸也。
亦未易言也。孟子曰：離婁之明，不以規矩，不能成方圓，師曠之聰，不以六律，
不能正五音，若古之方書，固離婁之規矩，師曠之六律也。故不溯其源，
則無以得古人立法之意，不窮其流，則何以知後世變法之弊，今以古人方書言之。
有素問難經焉，有靈樞銅人圖焉，有千金方，有外臺秘要焉，有金蘭循經，
有針灸雜集焉。然靈樞之圖，或議其太繁而雜，於金蘭循經，或嫌其太簡而略。
於千金方，或詆其不盡傷寒之數，於外臺秘要，或議其為醫之蔽。

於針灸雜集，或論其針灸未盡之妙，溯而言之，則惟素難為最要蓋素難者，醫家之鼻祖。
濟生之心法，垂之萬世而無弊者也。夫既由素難以溯其原，又由諸家以窮其流，
探脈絡。索榮衛診表裏，虛則補之，實則瀉之，熱則涼之，寒則溫之，或通其氣血，
或維其真元，以律天時，則春夏刺淺，秋冬刺深也。以襲水土，則濕致高原，
熱處風涼也。以取諸人肥則刺深，瘠則刺淺也。又由是而施之以動搖進退，
搓彈攝按之法，示之以喜怒憂懼，思勞醉飽之忌，窮之以井榮俞經合之源，
究之以主客標本之道，迎隨開闢之機。夫然後陰陽和，五氣順，榮衛固，脈絡綏，

而凡腠理血脈，四體百骸，一氣流行，而無壅滯痿痺之患矣！不猶聖人之裁成輔相，
而一元之氣，周流於天地之間乎。先儒曰：吾之心正，則天地之心亦正，吾之氣順，
則天地之氣亦順，此固贊育之極功也。而愚於醫之灸刺也亦云：
問灸穴須按經取穴，其氣易通，其病易除然人身三百六十五絡，皆歸於頭，
頭可多灸歟。灸良已間有不發者，常用何法發之？
嘗謂穴之在人身也。有不一之名，而灸之在吾人也。有至一之會。蓋不知其名，
則昏謬無措，無以得其周身之理，不觀其會則散漫靡要。何以達其貫通之原故名也者，

所以盡乎周身之穴也。居不失之太繁，會也者，所以貫乎周身穴也。亦不件之太簡，
人而知乎此，則執簡可以御繁，觀會可以得要，而按經治疾之餘，
尚何疾之有不愈而不足以仁壽斯民也哉。
執事發策，而以求穴，在乎按經，首陽不可多灸，及以發灸之術，下詢承學。
是誠究心於民瘼者，愚雖不敏，敢不掇述所聞以對，嘗觀吾人一身之氣。
周流於百骸之間，而統之則有其宗，猶化工一元之氣，磅礡於乾坤之內，
而會之則有其要，故仰觀於天，其星辰之奠麗，不知其幾也。而求其要。
則惟以七宿為經，二十四曜為緯，俯察於地，其山川之流峙，不知其幾也。而求其要。

則惟以五嶽為宗，四瀆為委，而其他咸弗之求也。天地且然。
而況人之一身內而五臟六腑，外而四體百形，表裏相應，脈絡相通，其所以生息不窮，
而肖形於天地者，寧無所綱維統紀於其間耶，故三百六十五絡，所以言其煩也。
而非要也。十二經穴，所以言其法也。而非會也。總而會之，則人身之氣有陰陽，
而陰陽之運有經絡，循其經而按之，則氣有運鵑，而穴無不正，疾無不除。
譬之庖丁解牛，會則其奏，通則其虛，無假斤斲之勞，而頃刻無全牛焉。何也？
彼固得其要也。故不得其要，雖取穴之多，亦膴以濟人，苟得其耍。則雖會通之簡，

亦足以成功，惟在善灸者，加之意焉耳！自今觀之，如灸風而取諸風池百會，
灸勞而取諸膏肓百勞，灸氣而取諸氣海，灸水而取諸水分。欲去腹中之病，則灸三里；
欲治頭目之疾，則灸合谷；欲愈腰腿，則取環跳風市。欲拯手臂，則取肩顒曲池；
其他病以人殊，治以疾異。所以得之心而應之手者，罔不昭然有經絡在焉。
而得之則為良醫，失之則為粗工，凡以辨諸此也。至於首為諸陽之會，百脈之宗。
人之受病固多，而吾之施灸宜別。若不察其機而多灸之，其能免夫頭目旋眩，
還視不明之沾乎！不審其地而併灸之，其能免夫氣血滯絕肌肉單薄之忌乎！

是百脈之皆歸於頭，而頭之不可多灸，尤按經取穴者之所當究心也。若夫灸之宜發，
或發之有速而有遲，固雖係於人之強弱不同，而吾所以治之者，可不為之所耶！
觀東垣灸三里七壯不發，而漬以露水，熨以熱履，熯以赤，即萬無不發之理。
此其見之圖經玉樞諸書。蓋班班具載可考而知者，吾能按經以求其源。
而又多方以致其發，自無患乎氣之不連，疾之不療，而於灼艾之里，斯過半矣，
抑愚又有說焉，按經者法也。而所以神明之者心也。蘇子有言，一人飲食起居，
無異常人，而愀然不樂，問其所苦，且不能自言，此庸醫之斤謂無足憂。

而扁鶾倉公之所望而驚焉者也。彼驚之者何也。病無顯情，而心有默識，
誠非常人思慮所測者。今之人徒曰：吾能按經，吾能取穴，而不於心焉求之。
譬諸刻舟而求劍，膠柱而鼓瑟其療人之所不能療者，吾見亦少矣！
然而善灸者和平一何，靜養以虛此心，觀變以運此心，旁求博採以曠此心，
使吾心與造化相通，而於病之隱顯昭然，無遁情焉，則由是而求孔穴之開闔。
由是而察氣候之疾徐，由是面明呼吸補瀉之宜，由是而達迎隨出入之機。
由是而酌從衛取氣，從榮置氣之要，不將從手應心，得魚免而忘筌蹄也哉。
此又歧黃之秘術，所謂百尺竿頭進一步者，不識執事以為何如。
問九針之法，始於岐伯，其數必有取矣，而灸法獨無數焉，乃至定穴，均一審慎，
所謂奇穴，又皆不可不知也。試言以考術業之專工。
嘗謂針灸之療疾也。有數有法，而惟精於數法之原者。斯足以窺先聖之心，
聖人之定穴也。有奇有正，而惟通於奇正之外者，斯足以神濟世之術。何也？
法者，針灸所立之規，而數也者，所以紀其法，以運用於不窮也。穴者，
針灸所定之方，而奇也者。所以翼夫正，以旁通於不測者也。數法肇於聖人，
固精蘊之所寓，而定穴兼夫邪正，尤智巧之所存，善業醫者，果能因法以詳其數，

緣正以通其奇，而於聖人心學之要，所以默蘊於數法奇正之中者。
又皆神而明之焉，尚何術之有不精？而不足以康濟斯民也哉！
執事發策，而於針灸之數法奇穴，下詢承學。蓋以術業之專工者，望諸生也。
而愚豈其人哉，雖然一介之士，苟存心於愛物，於人必有所濟。
愚固非工於醫業者，而一念濟物之心，特惓惓焉，矧以明問所及，敢無一言以對。
夫針灸之法，果何所昉乎。粵稽上古之民，太朴未散，元未漓，與草木蓁蓁然，
與鹿豕狉狉然，方將相忘於渾噩之天，而何有於疾，又何有於針灸之施也。
自義農以還，人漸流於不古，而朴者散，者漓，內焉傷於七情之動。
外焉感於六氣之侵，而眾疾胥於是乎交作矣。岐伯氏有憂之，於是量其虛實，
視其寒溫，酌其補瀉，而制之以針刺之法焉，繼之以灸火之方焉，至於定穴，
則即正穴之外。又益之以奇穴焉，非故為此紛紛也。民之受疾不同。
故所施之術或異，而要之非得已也。熱也。勢之所趨。
雖聖人亦不能不為之所也已，然針固有法矣，而敷必取於九者何也？蓋天地之數，
陽主生，陰主殺，而九為老陽之數，則期以生人而不至於殺人者，
固聖人取數之怠也。今以九針言之，燥熱侵頭身，則法乎天，以為鑱針，

頭大而未銳焉，氣滿於肉分，則法乎地，以為圓針，身圓而未鋒焉，
鋒如黍米之銳者為鍉針，主按脈取氣法乎人也。刃有三隅之象者為鎤針，
主瀉導癰血法四時也。針以法音。而未如劍鋒者，非所以破癰膿乎，利針以法律，
而支似毫毛者，非所以調陰陽乎。法乎星，則為毫針，尖如蚊虻，可能和經絡，
卻諸疾也。法乎風，則為長針，形體鋒利，可以去深邪，療痺痿也。
至於燔針之刺，則其尖如梃，而所以主取大氣不出關節者，要亦取法於野而已矣，
所謂九針之數，此非其可考者邪。然灸亦有法矣，而獨不詳其數者何也。
蓋人之肌膚有厚薄，有淺深，而火不可以概施，則隨時變化而不泥於成數者，
固聖人望人之心也。今以灸法言之，有手太陰之少商焉，灸不可過多，
多則不免有肌肉單薄之忌，有足厥陰之章門焉，灸不可不及，
不及則不免有氣血壅滯之嫌，至於任之承漿也。督之脊中也。手之少沖，
足之湧泉也。是皆由之少商焉，而灸之過多，則致傷矣，脊背之膏肓也。
腹中之中脘也。足之三里，手之曲池也。是皆猶之章門焉，而灸之，愈多，
則愈善矣。所謂灸法之數，此非其彷彿者邪！夫有針灸，則必有會數法之全。
有數法，則必有所定之穴，而奇穴者，則又旁通於正穴之外，以隨時療症者也。

而其數維何？吾嘗考之圖經，而知其七十有九焉，以鼻孔則有迎香，
以鼻柱則有鼻準，以耳上則有耳尖，以舌下則有金津玉液，以眉間則有魚腰，
以眉後則有太陽，以手大指則有骨空，以手中指則有中魁，至於八邪八風之穴，
十宣五虎之處，二白朋尖，獨陰囊底，鬼眼髖骨，四縫中泉四關。
凡此皆奇穴之所在，而九針之所刺者，刺以此也。灸法之所施者，施以此也。
苟能即此以審慎之，而臨症定穴之餘，有不各得其當者乎！雖然，此皆跡也。
而非所論於數法奇正之外也。聖人之情，因數以示，而非數之所能拘，因法以顯，

而非法之所能泥，用定穴以垂教，而非奇正之所能盡，神而明之。
亦存乎其人焉耳，故善業醫者，苟能旁通其數法之原，冥會其奇正之奧，
時可以針而針，時可以灸而灸，時可以補而補，時可以瀉而瀉，或針灸可並舉，
則并舉之，或補瀉可並行，則並行之，治法因乎人，不因乎數，變通隨乎症。
不隨乎法，定穴主乎心，不主乎奇正之陳跡，譬如老將用兵，運籌攻守，
坐作進退，皆運一心之神以為之，而凡鳥占雲祲，金版六韜之書。
其所具載方略，咸有所不拘焉，則兵惟不動，動然克敵，醫惟不施，施必療疾，
如是雖謂之無法可也。無數可也。無奇無正亦可也。

而有不足號以稱神醫於天下也哉。管覓如斯，惟執事進而教之。
問病有先寒後熱，有先熱後寒者，然病固有不同，而針刺之法其亦有異乎，
試請言之。
對曰：病之在夫人也。有寒熱先後之殊，而治之在吾人也。有同異後先之辨。
蓋不究夫寒熱之先後，則謬焉無措，而何以得其受病之源，不知同異之後先，
則漫焉無要，而何以達其因病之治，此寒熱之症，得之有後先者，感於不正之氣，
而適投於腠理之中，治寒熱之症，得之有後先者，乘其所致之由。
而隨加以補瀉之法，此則以寒不失之慘，以熱則不過於灼，而疾以之而愈矣，

是於人也。寧不有濟矣乎！請以一得之愚，以對揚明問之萬一，何如？
蓋嘗求夫人物之所以生也。本之於太極，分之為二氣，其靜而陰也。
而復有陽以藏於其中，其動而陽也。而復有陰以根於其內，惟陰而根乎陽也。
則往來不窮，而化生有體，惟陽而根乎陰也。則顯藏有本，而化生有用，
然而氣之運行也。不能無愆和之異，而人之罹之也oo不能無寒熱之殊，

是故有先寒後熱者，有先熱後寒者，先寒後熱者，是陽隱於陰也。苟徒以陰治之，
則偏於陰，而熱以之益熾矣，其先熱後寒者，是陰隱仿陽也。使一以陽治之，
則偏於陽，而陰以益慘矣。夫熱而益熾，則變而為三陽之症，未可知也。

夫寒而益慘，則傳而為三陰之症，未可知也。而治之法當何如哉？吾嘗考之圖經，
受之父師，而先寒後熱者，須施以陽中隱陰之法焉，於用針之時，先入五分，
使行九陽之數，如覺稍熱，更進針，令入一寸，方行六陰之數，以得氣為應。
夫如是，則先寒後熱之病可除矣，其先熱後寒者用以陰中隱陽之法也。
於用針之時，先入一寸，使行六陰之數，如覺微涼，即退針，漸出五分，
卻行九陽之數，亦以得氣為應。夫如是則先熱後寒之疾瘳矣！夫曰先曰後者，
而所中有榮有衛之殊；曰寒曰熱者，而所感有陽經陰經之異。使先熱後寒者，

不行陰中隱陽之法，則失夫病之由來矣。是何以得其先後之宜乎！如先寒後熱者，
不行陽中隱陰之法，則不達夫疾之所致矣。其何以得夫化裁之妙乎！抑論寒熱之原，
非天之傷人，乃人之自傷耳。經曰：邪之所湊，其氣必虛，自人之蕩真於情竇也。
而真者危，喪志於外華也。而者漓，眩心於物牽也。而萃者渙，汨情於食色也。
而完者缺，勞神於形役也。而堅者瑕，元陽喪，正氣亡，寒毒之氣，乘虛而入。
苟能養靈泉於山，出泉之時，契妙道於日落，萬川之中，嗜慾淺而天機深。
太極自然之體立矣，寒熱之毒雖將無隙之可投也。譬如牆璧固，

賊人烏得而肆其虛哉。故先腎有言曰。夫人與其治病於乙病之後，
孰若祛病於未病之先，其寒熱之謂歟。
1=標題= 針灸大成  卷五

2=標題= 背部穴俞歌              醫統

二節大椎，風門肺俞，厥陰心督，肝鬲膽脾，胃俞三焦，腎俞氣海，大腸關元，
小腸膀俞，中膂白環，上次中下，膏肓患門，四花六穴，腰俞命門，穴皆可徹。
2=標題= 腹部中穴歌

天突璇璣，華蓋紫宮，玉堂膻中，中庭鳩尾，巨闕上脘，中脘建里，下脘水分，
神闕交海，石門關元，中極曲骨，膀門二寸，俠臍天樞，期章二門，不可不知。
2=標題= 頭部

前髮際至後髮際，折作寸二節，為一尺二寸，前髮際不明者，取眉心直上行三寸，
後髮際不明者，取大椎上行三寸，前後俱不明者，折作一尺八寸，頭部直寸。
並依此法取，眼內眥角，至外眥角為一寸，頭部橫穴，並依此穴寸法取，
神庭穴至曲差穴，曲差穴至本神穴，本神穴至頭維穴各一寸半，
自神庭至頭維共四寸半。
2=標題= 背部

大椎穴至尾骨穴，共計三十一椎，通作三尺，故謂人為三尺之軀者此也。
上七椎，每椎一寸四分一釐，共九寸八分七釐。
中七椎，每椎一寸六分一釐，一尺一寸二分七釐。
下七椎，每椎一寸二分六釐，共八寸八分二釐。
第二行俠脊各一寸半，除脊一寸，共折作四寸，分兩旁。
第三行，俠脊各三寸，除脊一寸，共折作七寸，分兩旁。
2=標題= 腹部

膺部腹部橫寸，並用對乳間，橫折作八寸。膺腹橫寸取穴，悉依上法，直寸取穴。
依中行心蔽骨下至臍，共折八寸，人無蔽骨者，取歧骨下至臍心，共折九寸取之，
臍下至毛際橫骨，折作五寸。天突至膻中，折作八寸，下行一寸六分為中庭，
上取天突，下至中庭，共折九寸六分。
2=標題= 中指同身寸圖

手足部  并背部橫寸，並用中指寸取之。

男左如右，手中指第二節內廷，兩橫紋頭相去為一寸，取稻稈心量，或用薄篾量，
皆易折而不伸縮為準，用繩則伸縮不便，故多不準。
2=標題= 素問九針論

歧伯曰：聖人之起天地之數也。一而九之。故以主九野，九而九之，九九八十一，
以起黃鐘數焉，以針應九數也。何以言之？一者天也。天者陽也。五臟之應天者肺，
肺者，五臟六腑之華蓋也。皮者，肺之合也。人之陽也。故為之治針，

必大其頭而銳其末，令毋得深入，而陽氣出，二者地也。人之所以應土者肉也。
故為之治針，必筩其身而圖其末，令由得傷肉分，傷則氣得竭，三者人也。
人之所以成生者血脈也。故為之治針，必大其身而圓其末，令可以按脈勿陷，
以致其氣，令邪氣獨出，四者時也。時者四時八風之客於經絡中，為溜病者也。
故為之治針，必筩其身而鋒其末，令可以瀉熱出血而痼病竭，五者音也。
音者冬夏之分分於子午，陰與陽別，寒與熱爭，兩氣相搏，合為癰膿者，故為之治針，
必令其末如劍鋒，可以取大膿，六者律也。律者調陰陽四時，而合十二經脈，

虛邪客於經絡，而暴痺者也。故為之治針，必令尖如蓍，且圓且銳，中身微大，
以取暴氣，七者星也。星者人之七竅，邪之所客於經為痛痺，舍於經絡者也。
故為之治針，令尖如蚊虻喙，靜以徐往，微以久留，正氣因之，真邪俱往，
出針而癢者也。八者風也。風者人之股肱八節也。八正之虛風，
八風傷人，內舍於骨解腰脊節腠之間，為深痺者也。故為之治針，必長其身，
鋒其末，可以取深邪遠痺，九者野也。野者人之節解皮膚之間也。淫邪流溢於身，
如風水之狀，而溜不能過於機關大節者也。故為之治針，令尖如挺，其鋒微圓，

以取大氣之不能過於關節者也。一天二地，三人四時，五音六律，七星八風九野，
身形亦應之，針有所宜，故曰九針。人皮應天，人肉應地，人脈應人，人筋應時，
人聲應音，人陰陽合氣應律，人齒面目應星，人出入氣應風。
人九竅三百六十五絡應野，故一針皮，二針肉，三針脈，四針五臟筋，五筋骨，
六針調陰陽，七針應精，八針除風，九針通九竅，除三百六十五節氣。
此之謂有所主也。
2=標題= 九針式

帝曰：針之長短有數乎？岐伯對曰：一曰鑱針，取法於巾，針頭大末銳，末平半寸，
卒銳之長一寸六分；二曰圓針，取法於絮，針筩其身，而卵其鋒，針如卵形圓其末，

長一寸六分。三曰鍉針，（鍉音低）取法於黍粟之銳，長三寸半；四曰鋒針，
取法於絮，筩其身鋒其末，刃三隅，長一寸六分。五曰鈹針，取法於劍鋒，末如劍，
廣二寸半，長四寸；六曰圓利針，取法於氂，針且圓且銳，微大其末，反小其身，
又曰中身微大長一寸六分。七曰毫針，取法於毫毛，尖如蚊虻喙，長三寸六分；
八曰長針，取法於綦，針鋒利，身薄，長七寸。九曰火針，取法於鋒，針尖如挺，
其鋒微圓，長四寸，此九針之長短也。
2=標題= 九針圖

〔鑱  針〕平半寸，長一寸六分，頭大末銳，病在皮膚刺熱者用此，

今之名箭頭針是也。
〔圓  針〕其身圖，鋒如卵形，長一寸六分，措摩分肉用此。

〔鍉  針〕其鋒如黍粟之銳，長三寸五分，脈氣虛少用此。（鍉音時又音低）

〔鋒  針〕其刃三隅，長一寸六分，發痼疾，刺大者用此，今之所謂三稜針是也。

〔  針〕一名鈹針，末如劍鋒，廣二寸半，長四寸，破病鋒出膿，

今名劍針是也。（音披）
〔圓利針〕尖如蓍，且圓且利，其末徵大，長一寸六分，取暴痺刺小者用此。
〔毫  針〕法象毫，尖如蚊虻喙，長三寸六分，取痛痺刺寒者用此。

〔長  針〕鋒如刺，長七寸，痺深居骨解腰脊節腠之間者用此，今之名跳針是也。

〔火  針〕一名燔針，長四寸，風虛腫毒，解肌排毒用此。

2=標題= 製針法

本草云：馬嘟鐵無毒，日華子云：古舊鋌者好，或作醫工針  按本草。

柔鐵即熟鐵，有毒，故用馬啣則無毒，以馬屬午屬火，火剋金，解鐵毒。
故用以作針。古曰：金針者，貴之也。又金為總名，銅鐵金銀之屬皆是也。
若用金針更佳。
2=標題= 煮針法

先將鐵絲於火中煆紅，次截之，或二寸，或五寸，長短不拘，次以蟾酥塗針上，
仍入火中微煆，不可令紅，取起，照前塗酥煆二次，至第三次，乘熱插入腦肉皮之裏。

肉之外，將後藥先以水三碗煎沸，次入針肉在內，煮至水乾，傾於水中，待冷，
將針取出，於黃土中插百餘下，色明方佳，以去火毒，次以銅絲纏上，其針尖要磨圓，
不可用尖刃。
麝香五分  膽礬  石斛各一錢  川山甲  當歸尾  硃砂  沒藥  鬱金  川芎

細辛各二錢  甘草節  沈香各五錢  磁石一兩能引諸藥入鐵內

又法，用烏頭巴豆各一兩，硫黃麻黃各五錢，木鱉子烏梅十個，同針入水，
用磁罐內煮一日，洗擇之。再用止痛沒藥乳香當歸花乳石各半兩，又如前水煮一日，

取出，用皂角水洗，再於犬肉內煮一日，仍用瓦屑打磨淨端直，用松子油塗之，
常近人氣為妙。
素問遺篇註云：用圓利針長針未刺之時，先口內溫針，煖而用之。又曰：
毫針於人近體煖針，至溫方刺。
按口體溫針，欲針入經絡，氣得溫而易行也。今或投針於熱湯中，亦此意耳！
口溫與體溫，微有不同，口溫者，針頭雖熱，而柄尚寒，不若著身溫之，
則針通身皆熱矣。
2=標題= 火針

火針即粹針，頻以油蘸其針，燈上燒令通紅，用方有功。若不紅，不能去病；
反損於人。燒時令針頭低下，恐油熱傷手，先令他人燒針，醫者臨時用之，以免手熱，

先墨點記穴道，使針時無差，火針甚難，須有臨陣之將心，方可行針。先以左手按穴，
右手用針，切忌太深，恐傷經絡，太淺不能去病，惟消息取中耳，凡行火針，
必先安慰病人，令勿驚懼，較之與灸一般，灸一般，灸則疼久，針則所疼不久，
一針之後，速便出針，不可久留，即以左手速按針孔，則能止疼。
人身諸處皆可行火針，惟面上忌之，火針不宜針腳氣，反加腫痛，宜破癰疽發背，
潰膿在內，外面皮無頭者，但按毒上軟處以潰膿，其闊大者，按頭尾及中，以墨點記，
宜下三針，決破出膿一針，腫上不可按之，即以手指從兩旁捺之，令膿隨手而出，

或腫大膿多，針時須測身迴避，恐膿射出污身也。
2=標題= 溫針

王節齋曰：近有為溫針者，乃楚人之法，其法針穴上，以香白芷作圓餅，套針上，
以艾灸之，多以取效，然古者針則不灸灸則不針。夫針而加灸，灸而且針，
此後人俗法，此法行於山野貧賊之人，經絡受風寒致病者，或有效。
只是溫針通氣而已，於血宜衍於疾無與也。古針法最妙，但今無傳，恐不得精高之人，
誤用之則危拙出於頃刻，惟灸得穴，有益無害，允宜行之。近見衰弱之人，
針灸並用亦無妨。
2=標題= 治折針法

一治磁石（即吸鐵石）引其肉中，針即出。一用象牙屑碾細，水和塗上，即上，
即出。一用車脂成膏子攤紙上，如錢大，日換三五次，即出。一用烏翎三五枝，
火灸焦為末，好醋調成膏，塗上紙。蓋一二次，其針自出。一用姑腦子搗爛塗上，
即出。一用硫黃研細，調塗上，以紙花貼定，覺痒時，針即出。一用雙杏仁搗爛，
以鮮豬脂調勻，貼針瘡上，針自出。倘經絡有傷，膿血不止，用黃當歸，肉桂，
木香，乳香，沉香，別研菉豆粉糊丸，每五十丸，熱水服之。
2=標題= 內經補瀉

帝曰：余聞刺法，有餘者瀉之，不足者補之。岐伯曰：百病之生皆有虛實，

而補瀉行焉。瀉虛補實，神去其室，致邪失正，真不可定，粗之所敗，謂之天命，
補虛瀉實，神歸其室，久塞其空，謂之良工。
凡用針者，隨而濟之，迎而奪之，虛則實之，滿則瀉之，菀陳則除之，邪盛則虛之，
徐而疾則實，疾而徐則虛，言實與虛。若有若無，察後與先，若存若亡，為虛與實。
若得若失，虛實之要，九針最妙，補瀉之時，以針為之，瀉曰迎之，必持內之，
放而出之，排陽得針，邪氣得泄，按而引針，是謂內溫，血不得散，氣不得出也。
補曰隨之，隨之之意。若忘若行，若按如蚊虻，止如留還，去如弦絕，令左屬右，

其氣故止，外門已閉，中氣乃然，必無留血，必取誅之，刺之而氣不至，無問其數，
刺之而氣至，乃去之，勿復針。
針有懸布天下者五：一曰治神，二曰知養身，三曰知毒藥，四曰制砭石大小，
五曰知五臟血氣之診。五法俱立，各有所先，今未世之刺也。虛者實之，滿者泄之，
此皆眾工所共知也。若夫法天則地隨應而動，和之者若響，隨之者若影，道無鬼神，
獨來獨往。帝曰：願聞其道。岐伯曰：凡刺之真，必先治神，五臟已定，九候已備，
後乃存針，眾脈不見，眾凶弗聞，外內相得，無以形先，可玩往來，乃施於人。

人有虛實，五虛勿近，五實勿遠，至其當發，間不容睫，手勤若務，針耀而勻。
靜意視義，觀適之變，是謂冥冥。莫知其形，見其烏烏，見其稷稷，從見其飛，
不知其誰，伏如橫弩，起而發機，刺虛者須其實，刺實者須其虛，經氣已至，
慎守勿失，淺深在志，遠近若一，如臨深淵，手如握虎，神無營於眾物，義無邪下，
必正其神。用針之要，易陳而難入，粗守形，上守神，神乎神，客在門，未睹其疾，
惡知其原，刺之微，在速遲，粗守關，上守機，機之動，不離其空，空中之機，
清淨而微，其來不可逢，其往不可追，知機之道者，不可掛以髮，不知機道，

扣之不發，知其往來，要與之期，粗之闇乎妙哉，工獨有。，往者為逆，
來者為順。明知逆順，正行無問，迎而奪之，惡得無虛，隨而濟之，惡得無實，
迎之隨之，以意和之，針道畢矣。凡用針者，虛則實之，滿則泄之，
菀陳則除之，邪盛則虛之。大要曰：持針之道，堅者為實，正指直刺，無針左右，
神在秋毫，屬意病者，審視血脈，刺之無殆，方刺之時，必在懸陽，及於兩衛，
神屬勿去，知病存亡，血脈者，在腧橫居，視之獨登，切之獨堅。
刺虛則實之者，針下熱也。氣實乃熱也。滿則泄之者，針下寒也；菀陳則除之者，

出惡血也；邪盛則虛之者，出針勿按也。徐而疾則實者，徐出針而疾按之也；
疾而徐則虛者，疾出針而徐按之也；言實與虛者，察血氣多少也。若有若無者，
疾不可知也；察後與先者，知病先後也；若存若亡者，脈時有無也。為虛與實者，
工勿失其法也。若得若失者，離其法也。虛實之要，九針最妙者，謂其各有所宜也。
補瀉之時者，與氣開闔相合也。九針之名，各不同形者，針窮其所當補瀉也。
刺實其虛者，留針陰氣隆至，乃去針也。刺虛須其實者，陽氣隆至，針下熱，
乃去針也。經氣已至，慎守勿失者，勿變更也。淺深在志者，知病之內外也。

遠近如一者，淺深其候等也。如臨深淵者，不敢墮也。手如握虎者，欲其壯也。
神無營於眾物者，靜志觀病人，無左右視也。義無邪下者，欲端以正也。必正其神者，
欲瞻病人，目制其神，令氣易行也。
所謂易陳者，易言也。難入者，難著於人也。粗守形者，守刺法也。上守神者。
守人之血氣有餘不足，可補瀉也。神客者，正邪其會也。神者，正氣也。客者，
邪氣也。在門者，邪循正氣之所出入也。未睹其疾者，先知邪正何經之疾也。
惡知其原者，先知何經之病，所取之處也。刺之微在遲速者，徐疾之意也。粗守關者，
守四肢而不知血氣正邪之往來也。上守機者，知守氣也。機之動不離其空者，

知氣之虛實，用針之徐疾也。空中之機清淨而微者，針以得氣，密意守氣勿失也。
其來不可逢者，氣盛不可補也。其往不可追者，氣虛不可瀉也。不可掛以髮者，
言氣易失也。扣之不發者，言不知補瀉之義，血氣已盡，而氣不下也。知其往來者，
知氣之逆順盛虛也。要與之期者，知氣之可取之時也。粗之闇者，
冥冥不知氣之微密也。妙哉！工獨有之者，盡知針意也。往者為逆者，言氣之虛而小，
小者逆也。來者為順者，言形氣之平，平者順也。明知逆順，正行無問者，
言知所取之處也。迎而奪之者瀉也。隨而濟之者補也。所謂虛則實之者，

氣口虛而當補之也。滿則泄之者，氣口盛而當瀉之也。菀陳則除之者，去血脈也。
邪盛則虛之者，言諸經有盛者，皆瀉其邪也。徐而疾則實者，言徐內而疾出也。
疾而徐則虛者，言疾內而徐出也。言實與虛，若有若無者，言實者有氣，虛者無氣也。
察得與失，若存若亡者，言氣之虛實，補瀉之先後，察其氣之已下與常有也。
為虛與實，若得若失者，言補者然若有得也。瀉者恍然若有失也。是故工之用針也。
知氣之所在，而守其門戶，明於調氣補瀉所在，徐疾之義，所取之處，瀉必用圓，
切而轉之，其氣乃行，疾而徐出，邪氣乃出，伸而逆之，搖大其穴，氣出乃疾，
補必用方，外引其皮，令當其門，左引其樞，右推其膚，微旋而徐推之，必端以正，
安以靜，堅心無解，欲微以留氣，而疾出之，推其皮。蓋其外門，神氣乃存，
用針之要，無忘其神。瀉必用方者，以氣方盛也。以月方滿也。以日方溫也。
以身方定也。以息方吸，而內針，乃復俟其方吸而轉針，
乃復候其方呼而徐引針。故曰瀉補必用圓者，圓者行也。行者移也。刺必中其榮，
復以吸排針也。故圓與方非針也。瀉實者，氣盛乃內針，針與氣俱內，以開其門，
如利其戶。針與氣俱出，精氣不傷，邪氣乃下，外門不閉，以出其實，搖大其道，

如利其路。是謂大瀉，必切而出，大氣乃屈，持針勿置，以定其意，候呼內針，
氣出針入，針孔四塞，精無從出，方實而疾出針，氣入針出，熱不得還，
閉吸則內針，無令氣忤，靜以欠留，無邪布，吸則轉針，以得氣為故，候呼引針，
呼盡乃出，大氣皆出，故命曰瀉。捫而循之，切而散之，推而按之，彈而努之，
爪而下之，通而取之，外引其門，以閉其神，呼盡內針，靜以久留，以氣至為故，
如待所貴，不知日暮，其氣已至，適而自護，候吸引針，氣不得出，各在所處，
推闔其門，令神氣存，大氣留止，故命曰補。補瀉勿失，與天地一，經氣已至，
慎守勿失，淺深在志，遠近如一，如臨深淵，手如握虎，神無營於眾物，
持針之道，欲端以正，安以靜，先知虛實而行疾徐，左手執骨，右手循之，
無與肉裹，瀉欲端以正，補必閉膚，輔針導氣，邪得淫洗，真氣得居。帝曰：
捍皮開腠理奈何？岐伯曰：因其分肉，左別其膚，微內而徐端之，適神不散，
邪氣得出。知其氣所在，先得其道，稀而疏之，稍深以留，故能徐入之，大熱在上，
推而下之，上者引而去之，視先痛者，常先取之，大寒在外，留而補之，入于中者，
從合瀉之，上氣不足，推而揚之，下氣不足，積而從之，寒入于中。
夫實者，氣入也。虛者，氣出也氣實者，熱也。氣虛者，寒也。入實者，推而行之，
左手開針孔也。入虛者，右手閉針孔也。
形氣不足，病氣有餘，是邪盛也。急瀉之，形氣有餘，病氣不足，此陰陽俱不足也。
不可刺，刺之則重不足，不足則陰陽俱竭，血氣皆盡，五臟空虛，筋骨髓枯，
老者絕滅，壯者不復矣，形氣有餘，病氣有餘，此謂陰陽俱有餘也。急瀉其邪，
調其虛實。故曰：有餘者瀉之，不足者補之，此之謂也。故曰：刺不知逆順，
真邪相搏，滿而補之，則陰陽四溢，腸胃充廓，肝肺內，陰陽相錯，虛而瀉之，

則經絡空虛，血氣枯竭，腸胃聶辟，皮膚薄著，毛腠夭焦，子知死期。（音嗔）
凡用針之類，在于調氣，氣積于胃，以通營衛，各行其道，宗氣留于海，其下者，
經于氣衝，其直者，走于息道，故厥在于足，宗氣不下，脈中之血，流而不止，
弗之大調，弗能取之。散氣可收，聚氣可布，深居靜處，占神往來，閉戶塞牖，
魂魄不散，專意一神，精氣之分，毋聞人聲，以收其精，必一其神，令志在針，
淺而留之，微而浮之，以移其神，氣至乃休，男內女外，堅拒勿出，謹守勿內，
是謂得氣。刺之而氣不至，無問其數，刺之而氣至，乃去之，勿復針，針各有所宜，

各不同形，各任其所為刺之，要氣至而有效，效之信若風之吹雲，明乎若見蒼天，
刺之道畢矣。
用針者，必先察其經絡之虛實，切而循之，按而彈之，視其應動者，乃復取之。
而下之六經調者，謂之不病，雖病謂之自己，一經上實下虛而不通者。
此必有橫絡盛加於大經，令之不通，視而瀉之，此所謂解結也。上寒下熱，
先刺其頂太陽，久留之，已刺即熨頂與乃胛，令熱下合乃止，此所謂推而上之者也。
上熱下寒，視其脈虛而陷下於經者取之，氣下乃止，此所謂引而下之者也。大熱遍身，
狂而妄見，妄聞妄語，視足陽明及大絡取之，虛者補之，血而實者瀉之，因其偃臥，
居其頭前，以兩手四指俠按頭動脈，久持之，捲而切推，下至缺盆中而復止，
如前熱去乃止，此所謂推而散之者也。
帝曰：余聞刺法言曰：有餘者瀉之，不足者補之，何謂有餘？何謂不足？岐伯曰：
有餘有五，不足亦有五，帝欲何問？帝曰：願盡聞之。岐伯曰：神有有餘，有不足；
氣有有餘，有不足；血有有餘，有不足；形有有餘；有不足；志有有餘，有不足。
凡此十者，其氣不等也。帝曰：人有精氣津液，四肢九竅，五臟十六部，
三百六十五節，乃生百病。百病之生，皆有虛實。今夫子乃言有餘有五，不足亦有五，

何以生之乎？岐伯曰：皆生於五臟也。夫心臟神，肺臟氣，肝臟血，脾臟肉，腎臟志，
而此成形，志意通，內連骨髓，而成形五臟，五臟之道，皆出于經隧，以行血氣，
血氣不和，百病乃變化而生，是故守經隧焉。帝曰：神有餘不足如何？岐伯曰：
神有餘則笑不休，神不足則悲，血氣未并，五臟安定，邪客於形，酒淅起於毫毛，
未入於經絡也。故命曰神之微。帝曰：補瀉奈何？岐伯曰：神有餘則瀉其小絡之穴，
出血勿之深斥，無中其大經，神氣乃平，神不足者，視其虛絡，按而致之，刺而利之，

無出其血，無泄其氣，以通其經，神氣乃平。帝曰：刺微奈何？岐伯曰：按摩勿釋，
著針勿斥，移氣十不足，神氣乃得復。帝曰：氣有餘不足奈何？岐伯曰：
氣有餘則喘嗽上氣，不足則息利，少氣，血氣未並，五臟安定，皮膚微病，
命曰白氣微泄。帝曰：補瀉奈何？岐伯曰：氣有餘則瀉其經隧，無傷其經，無出其血，
無泄其氣，不足則補其經隧，無出其氣。帝曰：刺微奈何？岐伯曰：按摩勿釋，
出針視之。曰我將深之，適人必革，精氣自伏，邪氣散亂，無所休息，氣泄腠理，
真氣乃相得。帝曰：血有餘不足奈何？岐伯曰：血有餘則怒，不足則恐，血未并，

五臟安定，經絡水溢則經有留血。帝曰：補瀉奈何？岐伯曰：血有餘則瀉其盛經，
出其血，不足則補其虛經，內針其脈中久留，而視脈大，疾出其針，無令血泄。帝曰：
刺留血奈何？岐伯曰：視其血絡，刺出其血，無令惡血得入於經，以成其疾。帝曰：
形有餘不足奈何？岐伯曰：形有餘則腹脹，涇溲不利，不足則四肢不用，
血氣未并五臟安定，肌肉蠕動。命曰：微風。帝曰：補瀉奈何？岐伯曰：
形有餘則瀉其陽經，不足則補其陽絡。帝曰：刺微奈何？岐伯曰：取分肉間，
無中其經，無傷其絡，衛氣得復，邪氣乃索。帝曰：志有餘不足奈何？岐伯曰：

志有餘則腹脹餮泄，不足則厥，血氣未並，五臟安定，骨節有動。帝曰：補瀉奈何？
岐伯曰：志有餘則瀉然骨之前出血，不足則補其復溜。帝曰：刺未并奈何？岐伯曰：
即取之，無中其經，邪乃立虛。血清氣滑，疾瀉之則氣易竭，血濁氣濇，
疾瀉之則經可通。（蠕音然）
2=標題= 難經補瀉

經言虛者補之，實者瀉之，不虛不實，以經取之，何謂也？然虛者補其母，
實者瀉其子，當先補之，然後瀉之，不虛不實，以經取之者，是正經自生病，
不中他邪也？當自取其經，故言以經取之。
經言春夏刺淺，秋冬刺深者，何謂也？然春夏者，陽氣在上，人氣亦在上，

故當淺取之，秋冬者陽氣在下，人氣亦在下，故當深刺之。
春夏各致一陰，秋冬各致一陽者，何謂也？然春夏溫，必致一陰者，下針，
沈之至腎肝之部，得氣引持之陰也。秋冬寒必致一陽者，初因針，淺而浮之，
至心肺之部，得氣推內之，陽也。是謂春夏必致一陰，冬秋必致一陽。
經言刺營無傷衛，刺衛無傷榮，何謂也？然刺針者，臥針而刺之，刺陰者，
先以左手攝按所針榮俞之處，氣散乃內針，是謂刺榮無傷衛，刺衛無傷榮也。
經言能知迎隨之氣，可令調之，調氣之方，必在陰陽，何謂也。然所謂迎隨者，

知榮衛之流行，經脈之往來，隨其逆順而取之。故曰：迎隨調氣之方，必在陰陽者，
知其內外表裏，隨其陰陽而調之。故曰：調氣之方，必在陰陽。
諸井者，肌肉淺薄，氣少不足使也。刺之奈何？然諸井者木也。榮者火也。火者木之，
予當刺井者，以榮瀉之。故經言補者不可以為瀉，瀉者不可以為補，此之謂也。
經言東方實，西方虛，瀉南方，補北方，何謂也？然金木水火土，當更相平。
東方木也。西方金也。木欲實，金當平之。火欲實，水當平之，土欲實，木當平之。
金欲實，火當平之，木欲實，土當平之。東方肝也。則知肝實，西方肺也。則知肺虛。

瀉南方火，補北方水，南方火，火者，木之子也。北方水，水者，木之母也。水勝火。
子能令母實，母能令子虛，故瀉火補水，欲令金不得平木也。經曰：不能治其虛，
何問其餘，此之謂也。
金不得不字疑衍，謂瀉火以抑木，補水以濟金，欲令得木，一云。
瀉火補水而旁治之，不得徑以金平木。
火者，木之子，子能令母實，謂子有餘則不食於母。今瀉南方者，奪子之氣，
使之食其母也。金者，水之母，母能令子虛，謂母不足，則不能蔭其子。今補北方者，
益子之氣，則不至食其母也。此與八十一難，義正相發。其曰：不能治其虛，

安問其餘，則隱然實實虛虛之意也。
經言上工治未病，中工治未病，中工治已病，何謂也。然所謂治未病者，見肝之病，
則知肝當傳之於脾。故先實其脾氣，無令得受肝之邪，故曰治未病焉，中工見肝之病，
不曉相傳，但一心治肝，故曰治已病也。
心病傳肺，肺傳肝，肝傳脾，脾傳腎，腎傳心，心復傳肺，七傳者死，謂傳其所勝也。
心病傳，脾傳肺，肺傳腎，腎傳肝，肝傳心，間臟者生，謂傳其子也。
何謂補瀉？當補之時，何所取氣？當瀉之時，何所置氣？然常補之時，從衛取氣，
當瀉之時，從榮置氣，其陽氣不足，陰氣有餘，常先補其陽，而後瀉其陰，陰氣不足，

陽氣有餘，當先補其陰，而後瀉其陽，榮衛通行，此其要也。
針有補瀉，何謂也？然補瀉之法，非必呼吸出內針也。知為針者信其左，
不知為針者信其右，當刺之時，先以左手壓按所針榮俞之處，彈而努之，爪而下之，
其氣之來，如動脈之狀，順針而刺之，得氣推而內之，是謂補。動而伸之，是謂瀉。
不得氣，乃與男外女內，不得氣，是謂十死不治也。
信其左，謂善針者，信用左手，不知針法者，自左手起也。
經言迎而奪之，惡得無虛，隨而濟之，惡得無實，虛之與實，若得若失，實之與虛。
若有若無，何謂也？然迎而奪之者，瀉其子也。隨而濟之者，補其母也。假令心病，

瀉手心主俞，是謂迎而奪之者也。補手心主井，是謂隨而濟之者也。所謂實之與虛者，
牢濡之意也。氣來實牢者為得，濡虛者為失。故曰：若得若失也。
經言有見如人，有見如出者，何謂也？然所謂有見如入者，謂左手見氣來至，乃內針，
針入見氣盡，乃出針，是謂有見如入，有見如出也。
經言無實實虛虛，損不足而益有餘，是寸口脈取，將病自有虛實取，其損益奈何？
然是病，非謂寸口脈也。謂病自有虛實也。假令肝實而肺虛，肝者木也。肺者金也。
金木更當相平，當知金木平，假令肺實而肝虛，微少氣，用針不補其肝，

而反重實其肺。故曰實實虛虛，損不足而益有餘，此者中工之所害也。
2=標題= 神應經補瀉

2=標題= 瀉訣直說

宏綱陳氏曰：取穴既正，左手大指搖其穴，右手置針於穴上。令患人咳嗽一聲，
隨咳內針至分寸，候數穴針畢，停少時，用右手大指及食指持針，細細動搖，
進退搓捻其針，如手顫之狀，謂之催氣。約行五六次，覺針下氣緊，卻用瀉法。
如針左邊，用右手大指食指持針，以大指向前，食指向後，以針頭輕提往十轉。
如有數針，俱依此法，俱轉畢，仍用右手大指食指持，卻用食指連搓三下，謂之飛。

仍輕提往左轉，略退針半分許，謂之三飛一退，依此法行至五六次，山覺針下沉緊，
是氣至極矣。再輕提往左轉一二次，如針右邊，以左手大指食指持針，以大指向前，
食指向後，依前法搓三下，輕提針頭向右轉，是針右邊瀉法，欲出針時，
令病人咳嗽一聲，隨咳出針，此瀉法也。
2=標題= 補訣直說

凡人有疾，皆邪氣所湊，雖病人瘦弱，不可專行補法。經曰：邪之所湊，其氣必虛。
如患赤目等疾，明見其為邪熱所致，可專行瀉法，其餘諸疾，只宜平補平瀉，
須先瀉後補，謂之先瀉邪氣，後補真氣，此乃先師不傳之秘訣也。如人有疾，

依前用手法催氣，放氣瀉之既畢，卻行補法，令病人吸氣一口，隨吸轉針，如針左邊，
捻針頭轉向右邊，以我之右手大指食指持針，以食指向前，大指向後。
仍捻針深入一二分，使真氣深入肌肉之分，如針右邊，捻針頭轉向左邊，
以我之左手大指食指持針，以食指向前，大指向後，仍捻針深入一二分，如有數穴，
依此法行之。既畢，停少時，卻用手指於針頭上輕彈三下，如此三次。
仍用我左手大指食指持針，以大指連搓三下，謂之飛。將針深進一二分以針頭左邊，
謂之一進三飛。依此法行至五六次，山覺針下沉緊，或針下氣熱。

是氣至足矣令病人吸氣一口，隨吸出針，急以手按其穴，此謂之補法也。
凡針背腹兩邊穴，分陰陽經補瀉，針男子背上中行，左轉為補，右轉為瀉，腹上中行，
右轉為補，左轉為瀉。女人背中行，右轉為補，左轉為瀉，腹中行，左轉為補，
右轉為瀉。蓋男子背陽腹陰，女子背陰腹陽故也。
2=標題= 南豐李氏補瀉

圖註難經云：手三陽，從手至頭，針芒從外，往上為隨，針芒從內，往下為迎。
足三陽，從頭至足，針芒從內，往下為隨，針芒在外，往上為迎，足三陰，從足至腹，
針芒從外，往上為隨，針芒從內，往下為迎，手三陰，從胸至手，針芒從內，

往下為隨，針芒從外，往上為迎。大要以子午為主，左為陽（從子至午左行為補），
右為陰（從午至子右行為瀉陽主進陰主退）。手為陽（左手為純陽），
足為陰（右手為純陰）。左手陽經，為陽中之陽，左手陰經。
為陽中之陰，右手陽經，為陰中之陽，右手陰經，為陰中之陰，右足陰經。
為陰中之陰，右足陽經，為陰中之陽，左足陰經，為陽中之陰，左足陽經。
為陽中之陽，今細分之，病者左手陽經，以醫者右手大指退後，吸之為隨。
進前呼之為迎，病者右手陽經，以醫者右手大指退後，吸之為隨，進前呼之為迎，

病人右手陰經，以醫者右手大指進前，呼之為隨，退後吸之為迎，病者右足陽經。
以醫者右手大指進前，呼之為隨，退後吸之為迎，病者右足陰經。
以醫者右手大指退後，吸之為隨，進前呼之為迎，病者左足陽經。
以醫者右手大指退後鎮，吸之為隨，進前呼之為迎，病者左足陰經。
以醫者右手大指進，呼之為隨，退後吸之為迎，男子午前皆然。午後與女人反之。
手上陽進陰退，足上陽退陰進，合六經起止故也。凡針起穴，針芒向上，氣順行之道。
凡針止穴，針芒向下，氣所止之處，左外右內，令氣上行，右外左內，令氣下行。
或問午前補瀉，與午後相反，男子補瀉，與女子相反。蓋以男子之氣。
早在上而晚在下，女子之氣，早在下而晚在上，男女上下，平腰分之故也。至於呼吸，
男女人我皆同。何亦有陰陽之分邪！蓋有自然之呼吸，有使然之呼吸，入針出針，
使然之呼吸也。轉針如待貴人，如握虎尾，候其自然呼吸。若左手足候其呼而先轉，
則右手足必候其吸而後轉之。若右手足候其吸而先轉，則左手足必候其呼而後轉之。
真陰陽一升一降之消息也。故男子陽經，午前以呼為補，吸為瀉；陰經以吸為補，
呼為瀉；午後反之。女人陽經，午前以吸為補，呼為瀉；陰經以呼為補，吸為瀉；

午後亦反之。或者又曰：補瀉必資呼吸。假令尸厥中風，不能使之呼吸者。
奈何？曰候其自然之呼吸而轉針，若當吸不轉，令人以手掩其口鼻，鼓動其氣可也。
噫！補瀉提插分男女早晚，其理深微，原為奇經，不拘十二經常度，故參互錯綜如是。
若流注穴，但分左右陰陽可也。嘗愛雪心歌云。如何補瀉有兩般？蓋是經從兩邊發，
古人補瀉左右分。今人乃為男女別，男女經絡一般同，晝夜循環無暫歇。
此訣出自梓桑君，我今授汝心已雪，此子午兼八法而後全也。
然補瀉之法，非必呼吸出內針也。有以淺深言者，經言春夏宜淺，秋冬宜深。

有以榮衛言者，經言從衛取氣，從榮置氣，補則從衛取氣，宜輕淺而針。
從其衛氣隨之於後，而濟益其虛也。瀉則從榮，棄置其氣，宜輕淺而針。
從其衛氣隨之於後，而濟益其虛也。瀉則從榮，棄置其氣，宜重深而刺。
取其榮氣迎之於前，而瀉奪其實也。然補之不可使太實，瀉之不可使反虛，
皆欲以平為期耳，又男子輕按其穴而淺刺之，以候衛氣之分。
女子重按其穴而深刺之，以候榮之分。
有以虛實言者，經言虛則補其母，實則瀉其子，此迎隨之概也。
凡針逆而迎奪，即瀉其子也。如心之熱病，必瀉於脾胃之分，針順而隨濟，
即補其母也。如心之虛病，必補於肝膽之分，飛經走氣，亦不外於子午迎隨。
凡言九者，即子陽也。六者即午陰也。但九六數有多少不同，補瀉提插皆然。
言初九數者，即一九也。少停，又行一九，少停，又行一九三次，共二十七數，
或四三六數，言少陽數者，七七四十九數，亦每次七數，略停。老陽數者，
九九八十一數，每次二十七數，少停，共行三次，言初六數者，即一六也。少停。
又行一六，少停又行一六三次，共一十八數，言少陰數者，六六三十六數，
每次一十八數，略停。再行一次，言老陰數者，八八六十四數，每次八數，略停。
或云子後宜九數補陽，午後宜六數補陰，陰日刺陽經，多用六數補陰。
陽日刺陰經，多用九數補陽，此正理也。但見熱症即瀉，見冷症即補，權也。
活法也。
經言知為針者信其左，不知為針者信其右，當刺之時。
先將同身寸法比穴，以墨點記後，令患人飲食端坐或偃臥，緩病必待天氣溫晴，
則氣易行，急病如遇大雷雨，亦不敢針，夜晚悲急病，亦不敢針若，空心立針必暈。
必先以左手，壓按所針榮俞之處。
陽穴以骨側陷處，按之瘦麻者為真，陰穴按之有動脈應手者為真，切而散之，
爪而下之。
切者，以手爪搯按其所針之穴，上上四旁，令氣血散，爪者。

先以左手大指爪重搯穴上，亦令氣血散耳。然後用右手食指頂住針尾，
以中指大指緊以針腰，以無名指略扶針頭，卻令患人咳嗽一聲，隨咳下針。
刺入皮內，撒手停針十息，號曰天才。少時再進針，刺入肉內，停針十息，
號曰人才。少時再進針，至筋骨之間，停針十息，號曰地才。此為極處，
用停良久，卻令患人吸氣一口，隨吸退至人部，審其氣至未。如針下沉重緊滿者，
為氣已至。若患人覺痛，則為實，覺痿則為虛，如針下輕浮虛漢中者，氣猶未至，
用後彈努循捫引之，引之氣猶不至，針如插豆腐者死。凡除寒熱病，宜於天部行氣，

經絡病，宜於人部行氣，麻痺疼痛，宜於地部行氣。
彈而努之，捫而循之。
彈者補也。以大指與次指爪相交而疊。病在上，大指爪輕彈向上；病在下，
次指爪輕彈向下，使氣速行，則氣易至也。努者，以大指次指撚針，連搓三下，
如手顫之狀，謂之飛。補者，入入針飛之，令患人閉氣一口，著力努之。瀉者，
提針飛之，令患人呼之，不必著力，一法二用，氣自至者，不必用此彈努。捫者，
摩也。如痛處未除，即於痛處捫摩，使痛散也。復以飛針引之，除其痛也。
又起針之時，以手按其穴，亦曰捫。循者，用手於所針部分。
隨經絡上下循按之，使氣往來，推之則行，引之則至是也。

動而伸之，推而按之。
動者，轉也。推者，推轉也。凡轉針太急則痛，太慢則不去疾。所謂推動，
即分陰陽左轉右轉之法也。伸者，提也。按者，插也。如補瀉不覺氣行，
將針提起，空如豆許，或再彈二三下以補之，緊戰者，連用飛法三下。
如覺針下緊滿，其氣易行，即用通法，若邪盛氣滯，卻用提插，先去病邪。
而後通其真氣，提者，自地部提至人部天部；插者，至天部插至人部地部。
病輕提插初九數，病重者或少陽數，老陽數，愈多愈好。或問治病，全在提插，
即云急提慢按如冰冷，慢提急按火燒身。又云：男子午前提針為熱，插針為寒，

午後提針為寒，插針為熱，女人反之，其故何耶！蓋提插補瀉，無非順陰陽也。
午前順陽性，提至天部則熱，午後順陰性，插至地部則熱，奇效良方，有詩最明，
補瀉提插活法，凡補針先淺入而後深，瀉針先深入而後淺。
凡提插急提慢按如冰冷，瀉也。慢提急按火燒身，補也。或先提插而後補瀉，
或先補瀉而後提插可也。或補瀉提插同用亦可也。如治久患癱瘓頑麻冷痺，
遍身走痛，及瘓風寒瘧，一切冷症，先淺入針，而後漸深入針，俱補老陽數，
氣行針下緊滿，其身覺熱，帶補慢提，急按老陽數，或三九而二十七數，

即用通法。扳倒針頭，令患人吸氣五口，使氣上行，陽回陰退，名曰進氣法，
又曰燒山火。治風痰壅盛，中風喉風癲狂，瘧疾單熱，一切熱症，先深入針，
而後漸淺退針，俱瀉少陰數，得氣覺涼，帶瀉急慢提按，初六數。
或三六一十八數，再瀉再提，即用通法，徐徐提之，病除乃止，名曰透天涼。
治瘧疾先寒後熱，一切上盛下虛等症，先淺入針，行四九三十六數，氣行覺熱，
深入行三六一十八數。如瘧疾先熱後寒，一切半虛半實等症，先深入針。
行六陰數，氣行覺涼漸退針，行九陽數，此龍虎交戰法，俾陽中有陰，陰中有陽也。

蓋邪氣常隨正氣而行，不交戰則邪不退，而正不勝，其病復起，
治癖癥瘕氣塊，先針入七分方行老陽數，氣行便深，入一寸，微伸提之，
卻退至原處，又得氣依前法再施，名曰留氣法。治水蠱膈氣脹滿，落穴之後，
補瀉調氣均勻，針行上下，九入六出，左右轉之干遭自平，名曰子午搗臼。
治損逆赤眼，癰腫初起，先以大指進前，撚入左後，以大指退後撚入右，一左一右，
三九二十七數，得氣向前，推轉內入，以大指彈其針尾，引其陽氣。
按而提之，其氣自行，未應再施，此龍虎交勝法也。雜病單針一穴，
即於得氣後行之，起針際行之亦可，通而取之。

通者，通其氣也。提插之後用之，如病人左手陽經，以醫者右手大指進前九數，
卻扳倒針頭，帶補，以大指努力，針嘴朝向病處，或上或下，或左或右，執住，
直待病 覺熱方停，若氣又不通，以龍虎龜鳳飛經接氣之法，驅而運之。

如病人左手陰經，以醫者右手大指退後九數，卻扳倒針頭，帶補，以大指努力，
針嘴朝病，執住，直待病人覺熱方停，右手陽經，與左手陰經同法，右手陰經，
與左手陽經同法，左足陽經，與右手陽經同法，左足陰經，與右手陰經同法，
右足陽經，與左手陽經同法，右足陰經，與左手陰經同法，如退潮。

每一次先補六，後瀉九，不拘次數，直待潮退為度，止痛同此法，痒麻虛補，
疼痛異瀉，此皆先正推衍內經通氣之法，更有取氣鬥氣接氣之法。取者左取右，
右取左，手取足，足取頭，頭取手足三陽，胸腹取手足三陰，以不病者為主，
病者為應，如兩手踡攣，則以兩足為應，兩足踡攣，則以兩手為應，
先下主針後下應針，主針氣已行，而後針應針，左邊左手，左足同手法，
右邊亦然。先鬥氣接氣，而後取氣，手補足瀉，足補手瀉，如搓索然，
久患偏枯踡攣，甚者必用此法，於提插之後。徐氏曰：通氣接氣之法，
已有定息寸數，手足三陽，上九而下十四，過經四寸，手足三陰，上七而下十二，

過經五寸，在乎搖動出納，呼吸同法，上下通接，立時見功。所謂定息寸半者，
手三陰經從胸走手，長三尺五寸，手三陽經，從手走頭，長五尺，足三陽經。
從頭走足，長八尺，足三陰經；從足走腹，長六尺五寸，陰陽兩蹻；從足走目，
長七尺五寸，督脈長四尺五寸，任脈長四尺五寸，人一呼，氣行三寸，一吸，
氣行三寸，一呼一吸，謂之一息，針下隨其經脈長短，以息計之，
取其氣到病所為度。一曰青龍擺尾，以兩指扳倒針頭，朝病如扶舡舵，
執之不轉，一左一右，慢慢撥動，九數或三九二十七數，其氣遍體交流。

二曰白虎搖頭，以兩指扶起針尾，以肉內針頭輕轉，如下水船中之櫓，振搖六數，
或三六一十八數，如欲氣前行，按之在後，欲氣後行按之在前。二法輕病亦可行之，
擺動血氣。蓋龍為氣，虎為血，陽日先行龍而後虎，陰日先行虎而後龍。
三曰蒼龜探穴，以兩指扳倒針頭，一退三進，向上攢剔一下，向下攢剔一下，
向左攢剔一下，向右攢剔一下，先上而下，自左而右，如入土之象。
四曰赤鳳迎源，以兩指扶起，針插入地部，復提至天部，候針自搖，復進至人部，
上下左右四圍飛旋。如展翅之狀，病在上吸而退之，病在下，呼而進之，

又將大指爪從針尾刮至針腰，此刮法也。能移不忍痛，可散積年風，
午後又從針腰刮至針尾。又云：病在上，刮向上，病在下，刮向下，有攣急者，
頻宜刮切。循攝二法，須連行三五次，氣血各循經絡，飛走之妙，全在此處，
病邪從此退矣，放針停半時辰久，扶起針頭，審看針下十分沉緊，則瀉九補六，
如不甚緊，則瀉六補九，補瀉後針活，即搖而出之。攝者，用大指隨經絡上下切之，
其氣自得通行，搖而出之，外引其門，以閉其神。
搖者退也。以兩指拏針尾，向上下左右，各搖振五七下，提二七下，能散諸風，
出針直待微鬆，方可出針豆許。如病邪吸針，正未復，再須補瀉停待，如再難，
頻刮切，刮後連瀉三下，次用搜法，不論數橫搜，如龍虎交騰，一左一右。
但手更快耳，直搜一上一下。如撚法而不轉，瀉刮同前，次用盤法，左轉九次，
右轉六次，瀉刮同前，次用子午搗臼，子後慢提，午後略快些，緩緩提插搖出應針，
次出主針，補者吸之，急出其針，便以左手大指按其針穴，及穴外之皮，
令針穴門戶不開，神氣內守，亦不致出血也。瀉者呼之，慢出其針，
勿冷氣泄甭按穴，凡針起速，及針不停久，待暮者，其病即復。一凡針暈者，
神氣虛也。不可起針，急以別針補之，用袖掩病人口鼻回氣，內與熱湯飲之。

即甦，良久再針，甚者，針手膊上側筋骨陷中。即蝦蟆肉上惺惺穴，或足三里穴，
即甦，若起針，壞人。二凡針痛者，只是手粗，宜以左手扶住針腰。
右手從容補瀉，如又痛者，不可起針，令病人吸氣一口，隨吸將針撚活，
伸起一豆即不痛，如伸起又痛，再伸起又痛，須索入針，便住痛。三凡斷針者，
再將原針穴邊復下一針，補之即出，或用磁石引針出，或用藥塗之。（方見前）
嗟夫！神針肇自上古，往昔岐伯已嘆失其傳矣，況後世乎，尚賴竇徐二氏。
能因遺文，以究其意，俾來學有所悟，而識其梗概括為四段。

聊為初學開關救危之用，尚期四方智者裁之。
（此補瀉一段其雜病穴法一段見四卷十四經穴歌一段見八九卷治病要穴一段見九卷）
補瀉一段，乃廬陵歐陽之後所授，與今時師不同，但考素問不曰針法。
而曰針道，言針當順氣血往來之道也。又曰：凡刺者，必別陰陽。
再考難經圖註及徐氏云：左與右不同，胸與背有異，然後知其源流有自。
蓋左為陽，為升，為呼，為出，為提，為午前。為男子之背，右為陰，為降，
為吸，為入，為插，為午後。為男子之腹，所以女人反此者，女屬陰，男屬陽，
女人背陰腹陽，男子背陽腹陰，天地男女，陰陽之妙，自然如此。

2=標題= 圓明高氏補瀉

素問補腎俞註云：用圓利針，臨刺時咒曰：五帝上真，六甲玄靈，氣符至陰。
百邪閉理，念三遍，先刺二分，留六呼，次入針至三分，動氣至而徐徐出針。
以手捫之，令患人咽氣三次，又可停神魂，瀉脾俞註云：欲下針時咒曰。
帝扶天形，護命成靈，誦三遍，刺三分，留七呼，動氣至而急出針。
按咒法非素問意，但針工念咒，則一心在針。
拔萃云：瀉法先以左手揣按得穴，以右手置針於穴上，令病人咳嗽一聲。
撚針入腠理，令病人吸氣一口，針至六分，覺針沉濇，復退至三分，再覺沉濇，

更退針一豆許，仰首轉針頭向病所，以手循經絡，捫循至病所，以合手迴針，
引氣直過針所三寸，隨呼徐徐出針，勿閉其穴，命之曰瀉。
補法先以左手揣按得穴，以右手置針於穴上，令病人咳嗽一聲，撚針入腠埋，
令病人呼氣一口，納針至八分，覺針沉緊，復退一分，更覺沉緊。
仰手轉針頭向病所，依前循捫其病所，氣至病已，隨吸而走出針，速按其穴，
名之曰補。明堂註云：寒熱補瀉，假令補洽，先令，病人咳嗽一聲。
得入腠理，復令吹氣一口，隨吹下針至六七分，漸進腎肝之部，停針徐徐，
良久復退針一豆許，乃撚針，問病人覺熱否，然後針至三四分，及心肺之部，

又令病人吸氣，先內撚針，使氣下行至病所，卻外撚針，使氣上行。
直過所針穴一二寸，乃吸而外，撚針出，以手速按其穴，此為補。病熱者，
治之以寒何如，須其寒者，先刺入陽之分，候得氣推，內至陰之分，
後令病人地氣入而天氣出，謹按生成之息數足，其病人自覺清涼矣。
病惡寒者，治之以熱何如，須其熱者，先刺入陰之分，候得氣，
徐引針至陽之分，後令病人天氣入而地氣出，亦謹按生成之息數足，
其病人自覺和煖矣。
2=標題= 呼吸

素問註云：按經之旨，先補真氣，乃瀉其邪也。何以言之？補法，呼則內針，

靜以久留，瀉法，吸則內針，又堋以久留，然呼則次其吸，吸則不兼呼，
內針之候既同，久留之理復一，先補之義，昭然可知。拔萃云：呼不過三，
吸不過五，明堂云：當補之時，候氣至病所，更用生成之息數，令病人鼻中吸氣，
口中呼氣，內自覺熱矣，當瀉之時，使氣至病所，更用生成之息數，令病人鼻中出氣，
口中吸氣，按所病臟腑之處，內自覺清涼矣。
神針八法
心無內慕，如待貴賓，心為神也。腎者之心，病者之心，與｛針相隨上｝下，
先慮針損，次將針尖含在口內，而令其溫。又以左手按摩受針之穴，如握虎之狀，

右手撚針如持無力之狀，是用針之一法也。左撚九而右撚六，此乃住痛之二法也。
進針之時令病人咳嗽而針進，進針之三法也。針沉良久待內不脹，氣不行，
照前施之，如氣來裹針不下，乃實也。宜左撚而瀉其實，如不散，令病人呼氣三口，
醫者用手抓針自散，如針進無滯無脹，乃氣虛也。令病人吸氣，針宜右撚而補其虛，
此補瀉之四法也。其瀉者，有鳳凰展翅，用右手大指食指撚針頭，如飛騰之象，
一撚一放，此瀉之五法也。其補者有截馬搖鈴，用右手大指食指撚針頭，
如餓馬無力之狀。緩緩前進則長，後退則短，此補之六法也。如病人暈針，

用袖掩之，熱湯飲之，即醒，補之七法也。如針至深處。
而進不能退不能其皮上四圍起皺紋，其針如生在內，此氣實之極也。
有蒼蠅叢咬之狀，四圍飛延，用右手食指向皺紋皮處，雛針不遠，四圍前進三下，
後退其一，乃瀉之八法也。出針時，即捫其穴，此補之要訣。
1=標題= 針灸大成  卷六

2=標題= 三衢楊氏補瀉十二字分次第手法及歌

一爪切者，凡下針，用左手大指爪甲，重切其針之穴，令氣血宣散，然後下針，
不傷於榮衛也。
取穴先將指切深，須教毋外慕其心，致令榮衛無傷礙，醫者方堪入玅針。

二指持者，凡下針以右手持針，於穴上著力旋插，直至腠理，吸氣三口。
提於天部，依前口氣，徐徐而用，正謂持針者手如握虎，勢若摛龍，心無依慕，
若待貴人之說也。
持針之士要心雄，勢如握虎與擒龍，欲識機關三部奧，須將此理再推窮。
三口溫者，凡下針，入口中必須溫熱，方可與刺，使血氣調和，冷熱不相爭鬥也。
溫針一理最為良，口內調和納穴場，由令冷熱相肛搏，榮衛宣通始得祥。
四進針者，凡下針，要病人神氣定，息數勻，醫者亦如之，切不可太忙。
又須審穴在何部分，如在陽部，必取筋骨之間，陷下為真，如在陰分。

膕之內，動脈相應，以爪重切經絡，少待方可下手。
進針理法取機關，失經失穴豈堪施，陽經取陷陰經脈，三思已定再思之。
五指循者，凡下針，若氣不至，用指於所屬部分經絡之路，上下左右循之，
使氣血往來，上下均勻，針下者然氣至沉緊，得氣即瀉之故也。
循其部分理何明，只為針頭不緊沉，推則行之引則止，調和血氣兩來臨。
六爪攝者，凡下針，如針下針，氣滯濇不行者，隨經絡上下，用大指爪甲切之，
其氣自通行也。
攝法應知氣滯經，須鴒切勿交輕，上下通行隨經絡，故教學者要窮精。

七針退者，凡退針，必在六陰之數，分明三部之用，斟酌不可不誠心著意，
溷亂差訛，以瀉為補，以補為瀉，欲退之際，三部一部，以針緩緩而退也。
退針十法理誰知，三才訣內總玄機，一部六陰三氣吸，須臾疾病愈如飛。
八指搓者，凡轉針如搓線之狀，勿轉太緊，隨其氣而用之，若轉太緊，下入肉纏針，
則有大痛之患，若氣滯，即以第六攝法，切之方可施也。
搓針泄氣最為奇，氣至針纏莫急移，渾如搓線悠悠轉，急轉纏針肉不離。
九指撚者，凡下針之際，治上大指向外撚，治下大指向肭撚。外撚者，
令氣向上而治病。內撚者，令氣至下而治病。如出至人部內撚者，為之補，

轉針頭向病所，令取真氣，以至病所，如出至人部。外撚者，為之瀉，轉針頭向病所，
令俠邪氣退至針下出也。此乃針中之秘旨也。
撚針指法不相同，一般在手兩般窮，內外轉移行上下，邪氣逢之疾豈容。
十指留者，如出針，至於天部之際，須在皮膚之間，留一豆許，少時方出針也。
留針取氣候沉浮，出容一豆入容侔，至令榮衛縱橫散，巧玅玄機在指頭。
十一針搖者，凡出針，三部欲瀉之際，每一部搖一次，計六次而已，以指捻針，
如扶人頭搖之狀，庶使孔穴開大也。
搖針三部六搖之，依次推排指上施，孔穴大開無窒礙，致令邪氣出如飛。

十二指拔者，凡持針欲出之時，待針下氣緩不沉緊，便覺輕滑，用指捻針，
如拔虎尾之狀也。
拔針一法最為良，浮沉濇滑任推詳，勢猶取虎身中尾，此訣誰知蘊錦囊。
總歌曰針去玄機口訣多，手法雖多亦不過，切穴持針溫口內，進針循攝退針搓，
指撚瀉氣針留豆，搖令穴大拔如梭，醫師穴法叮嚀說，記此便為十二歌。
口訣  燒山火  能除寒，三進一退熱湧湧，鼻吸氣一口呵五口。

燒山之火能除寒，一退三飛病自安，始是五分絡一寸，三番出入慢提看。
凡用針之時，須撚運入五分之中，行九陽之數，其一寸者，即先淺後深也。

若得氣，便行運針之道，運者男左女右，漸漸運入一寸之內，三出三入，慢提緊按，
若覺針頭沉緊，其插針之時，熱氣復生，冷氣自除未效。
依前再施也四肢似水最難禁，憎寒不住便來臨，醫師運，起燒山火，患人時下得安甯。
口訣  透天涼  能除熱，三退一進冷冰冰，口吸氣一口，鼻出五口。

凡用針時，進一寸內，行六陰之數，其五分者，即先深後淺也。若得氣，便退而伸之，
退至五分之中，三入三出，緊提慢按，覺針頭沉緊，徐徐舉之，則涼氣自生，
熱病自除，如不效，依前法再施。
一身渾似火來燒，不住之時熱上潮，若能加入清涼法，須臾熱自然消。
口訣  陽中隱陰  能治先寒後熱，淺而深。

陽中隱箇陰，先寒後熱入，五分陽九數，一寸六陰行。
凡用針之時，先運入五分，乃行九陽之數，如覺微熱，便運一寸之內。
卻行六陰之數，以得氣，此乃陽中隱陰，可治先寒後熱之瘲，先補後瀉也。
先寒後熱身如瘧，醫師不曉實和弱，叮嚀針要陰陽刺，祛除寒熱免災惡。
口訣  陰中隱陽  能治先熱後寒，深而淺。

凡用針之時，先運一寸，乃行六陰之數，如覺病微涼，即退至五分之中。
卻行九陽之數，以得氣，此乃陰中隱陽，可治先熱後寒之症，先瀉後補也。

先熱後寒如瘧疾，先陰後陽號通天，針師運起雲雨澤，榮衛調和病自痊。
補者直須熱至，瀉者直待寒，侵猶如搓線慢慢轉針，法在淺則當淺，法在深則當深，
二者不可兼而紊亂也。
口訣  留氣法  能破氣，伸九提六，

留氣連針先七分，純陽得氣十分深，伸時用九提時六，癥瘕消溶氣塊勻。
凡用針之時，先運入七分之中，行純陽之數，若得氣，便深刺一寸中，微伸提之，
卻退至原處，若未得氣，依前法再行，可治癥瘕氣塊之疾。
癖癥瘕疾宜休，卻在醫師志意求，指頭手法為留氣，身除疾痛再無憂。

口訣  運氣法  能瀉，先直後臥。

運氣用純陽，氣來便倒針，令人吸五口，疼痛病除根。
凡用針之時，先用純陰之數，若覺針下氣滿，便倒其針，患人吸氣五口，使針力
至病所，此乃運氣之法，可治疼痛之病。
運氣行針好用工，遍疼痛忽無蹤，此法密傳堪濟世，論金宜值萬千鍾。
口訣  提氣法  提氣從陰微撚，能除冷麻之症。

凡用針之時，先從陰數，似覺氣至，微撚輕提其針，使針不經絡氣聚，
可治冷麻之症。
提氣從陰六數同，堪除頑痺有奇功，欲知奧玅先師訣，取次機關一掌中。
口訣  中氣法  能除積，先直後臥瀉之。

凡用針之時，先行運氣之法，或陰，便臥其針向外，至疼痛立起其針，
不與內氣同也。
中氣須知運氣同，一般造化兩殷功，手中運氣叮嚀使，玅理玄機起疲癃。若關節阻，
氣不通者，以龍虎大段之法，通經接氣，驅而運之。仍以循攝切摩，無不應矣，
又按捫摩屈伸，道引之法而行。
口訣  蒼龍擺尾手法  補

蒼龍擺尾行關節，回撥將針慢慢扶，一似江中船上舵，週身偏體氣流蘇。
或用補法而就得氣，則純補，補法而未得氣則用瀉，此亦人之漢中變也。
凡欲下針之時，飛氣至關節去處，便使回撥者，將針慢慢扶之。
如船之舵左右隨其氣而撥之，其氣自然交感，左右慢慢撥動，週身遍體，

奪流不失其所矣。
蒼龍擺尾氣交流，氣血奪來遍體週，任君有體千般症，一插須教疾病休。
口訣  赤鳳搖頭手法  瀉

凡下針得氣，如要使之上，須關其下，要下須關其上，連連進針，從辰至巳，
退針，從巳至午，撥左而左點，撥右而右點，其實只在左右動，似手搖鈴，
退方進圓，兼之左右搖而振之。
針似船中之，猶如赤鳳搖頭，辨別迎隨逆順，不可違理胡求。
口訣  龍虎交戰手法  三部俱一補一瀉。

龍虎交戰爭，虎龍左右施，陰陽互相隱，九六住疼時。
凡用針時，先行左龍則左撚，凡得九數，陽奇零也。卻行右虎則右撚，凡得六數，

陰偶對也。乃先龍後虎而戰之，以得氣補之。故陽中隱陰，陰中隱陽。
左撚九而右撚六，是亦住痛之針，乃復返復之道，號曰龍虎交戰。
以得邪盡方知其所，此乃進退陰陽也。
青龍左轉九陽宮，白虎右旋六陰，通復玄機隨法取鎮，消息陰陽九六中。
口訣  龍虎升降手法。

凡用針之法，先以右手大指，向前撚之，入穴後，以左手大指向前撚。經絡得氣行，
轉其針向左向右，引起陽氣，按而提之，其氣自行，如氣未滿，更衣前法再施。
龍虎升騰撚妙法，氣行上下合交遷，依師口訣分明說，目下交君疾病痊。

口訣  五臟交經。

五臟交經須氣溢，候他血氣散宣時，蒼龍擺尾東西撚，定穴五行君記之。
凡下針之時，氣行至溢，須要候氣血宣散，乃施蒼龍左右撥之可也。
五行定穴分經絡，如船解纜自通亨，必在針頭分造化，須教氣血自縱橫。
口訣  通關交經。

通關交經，蒼龍擺尾，赤鳳搖頭，補瀉得理。先用蒼龍擺尾，後用赤鳳搖頭，
運入關節之中，後以補則以補中手法，瀉則用瀉中手法，使於其經便交。
先用蒼龍來擺尾，後行赤鳳以搖頭，再行上下八指法，關節   宣通氣自流。

口訣  膈角交經。

膈角交經，相剋相生。
凡用針之時，欲得氣相生相剋者，或先補後瀉，或先瀉後補，隨其疾之虛實。
病之寒熱，其邪氣自瀉除，真氣自補生，膈角要相生，水火任君能，有症直在取，
無病手中行，仰臥須得隱，法得氣調勻，飛經療入角，便是一提金。
口訣  關節交經。

關節交經，氣至關節，立起針來，施中氣法。
凡下針之時，走氣至關節去處，立起針，與施中氣法納之可也。
關節交經莫大功，必令氣走納經中，手法運之三五度，須知其氣自然通。
口訣子午補瀉總歌。
補則須彈針，爪甲切宜輕，瀉時甚切忌，休使疾再侵。
凡用針者，若刺針時，先用口溫針，次用左手壓穴。其下針之處，彈而弩之，

爪而下之，捫而循之，通而取之，卻令病人咳嗽一聲。右手持針而刺之，
春夏二十四息，秋冬三十六息，徐出徐入，氣來如動脈之狀，針下微緊，
留待氣至後，宜用補瀉之法若前也。
動與搖一例，其中不一般，動為補之氣，搖之瀉即安。
口訣  子午搗臼法  治水蠱膈氣。

子午搗臼，上下針行，九入六出，左右不停。
且如下針之時，調氣得勻，以針行上下，九入六出，左右轉之不已，必按陰陽之道，
其症即愈。
子午搗臼是神機，九入六出會者稀，萬病自然合大數，要教患者笑嘻嘻。

口訣  子午前後交經換氣歌。

子後要知寒與熱，左轉為補右為瀉，提針為熱插針寒，女人反此要分別。
午後要知寒與熱，右轉為補左為瀉，順則為左逆為右，此是神仙真玅訣。
口訣  子午補瀉歌。

每日午前皮上揭，有似滾湯煎冷雪，若要寒時皮肉尋，不枉教君皮破裂。
陰陽反復怎生知，虛實辨別臨時訣，針頭如駑似發機，等閒休與旁人說。
口訣  子午傾針。

子午傾針，要識脈經，病在何臟，補瀉法行。
凡欲下針之時，先取六指之訣，須知經絡，病在何臟，用針依前補瀉。
出入內外，如有不應者何也。答曰一日之內，有陰有陽，有陽隱陰，有陰中隱陽，

有日為陽，夜為陰，子一刻一陽生，午一刻一陰生，從子至午。故曰：子午之法也。
左轉為男補之氣，右轉卻為瀉之記，女人返此不為真，此是陰陽補瀉義。
熱病不瘥瀉之須，冷病纏身補是奇，哮吼氣來為補瀉，氣不至時莫急施。
補隨其經絡納而按之，左手閉針穴，徐出針而疾按之。
瀉迎其經脈，動而伸之，左手開針穴，疾出針而徐入之，經曰隨而濟之。
是為之補，迎而奪之，是為之瀉。素問云：刺實須其虛者，留針待陰氣至，
乃去針也。刺虛須其實者，留針待陽氣備，乃去針也。
口訣  十二經絡之病，欲針之時，實則瀉之，虛則補之，熱則疾之，寒則留之，

陷則灸之，不虛不實，以經取之。經云：虛則補其母而不足，實則瀉其子而有餘，
當先補而後瀉。假令人氣在足陽膀胱經，虛則補其陽，所出為井，屬金，下針得氣，
隨而濟之，右手取針，徐出而疾捫之，是謂補也。實則瀉其陽，所注為俞，屬木，
下針得氣迎而奪之，左手開針穴。疾出針而徐捫之，是謂之瀉也。
臟腑陰陽，呼吸內外，撚補瀉法，
外撚隨呼補臟虛，吸來裏輔瀉實肥，六腑病加顛倒用，但依呼吸病還除。
女人補呵內轉，吸來外轉瀉實肥，依經三度調病氣，令呼吸莫令疏。男子補虛呵外轉，

吸來內轉瀉實肥，女人補虛呵內轉，吸來外轉瀉實肥。
進火補，初進針一分，呼氣一口，退三退，進三進，令病人鼻中吸氣，口中呼氣，
三次把針搖動，自然熱矣，如不應，依前導引。
進水瀉，初進針一分，吸氣一口，進三進，退三退，令病人鼻中出氣，口中吸氣，
三次把針搖動，自然冷矣。如不應，依前導引之，再不應，依生成息數，
按所病臟腑之數，自覺冷熱應手。
2=標題= 下手八法口訣

揣  揣而尋之，凡點穴，以手揣摸其處，在陽部筋骨之側，陷者為真。

在陰部膕之間，動脈相應，其肉厚薄，或伸或屈，或平或直，以法取之。

按而正之，以大指爪切其穴，於中庶得進退方有準也。難經曰：刺榮毋傷衛，
刺衛毋傷榮。又曰：刺榮毋傷衛者，乃搯按其穴，令氣散，以針而刺。
是不傷其衛氣也。刺衛由傷榮者，乃撮起其穴以針臥而刺之，是不傷其榮血也。
此乃陰陽補瀉之大法也。
爪  爪而下之，此則針賦曰：左手重而切按，欲令氣血得以宣散，是不傷於榮衛也。

右手輕而徐入，欲不痛之因，此乃下針之秘法也。
搓  搓而轉者，如搓線之貌，勿轉太緊，轉者左補右瀉，以大指次指相合，

大指往上，進為之左，大指往下，退為之右，此則隨迎之法也。故經曰：

迎奪右而瀉涼，隨濟左而補煖，此則左右補瀉之大法也。
彈  彈而努之，此則先彈針頭，待氣至，卻退一豆許，先淺而後深，自外推內，

補針之法也。
搖  搖而伸之，此乃先搖動針頭，待氣至，卻退一豆許，乃先深而後淺，自內引外，

瀉針之法也。故曰針頭補瀉。
捫  捫而閉之。經曰：凡補必捫而出之，故補欲出針時，就捫閉其穴，不令氣出，

使氣血不泄，乃為真補。
循  循而通之。經曰：凡瀉針，必以手指於穴上四旁循之，使令氣血宣散，方可下針，

故出針時，不閉其穴，乃為真瀉，此提按補瀉之法，男女補瀉，左右反用。

撚  撚者，治上大指向外撚，治下大指向內撚。外撚者，令氣向上而治病。內撚者，

令氣向下而治病。如出針內撚者，欲令氣行至病所。外撚者，令邪氣至針下而出也。
此下手八法口訣也。
2=標題= 生成數          聚英

天一生水，地六成之，地二生火，天七成之，天三生木，地八成之，地四生金，
天九成之，天五生土，地十成之。
2=標題= 問經脈有奇經八脈   設為問答     楊繼洲

難經云：脈有奇經八脈者，不拘於十二經，何謂也？然有陽維，有陰維，有陽蹻，
有陰蹻，有衝有任，有督有帶之脈。凡此八脈，皆不拘於經，故曰奇經八脈也。
經有十二，絡有十五，凡二十七，氣相隨上下，何獨不拘於經也？然人圖設溝渠，
通利水道，以備不然，天雨降下，淵渠溢滿，當此之時，霈妄行，聖人不能復圖也。
此終脈滿溢，諸經不能復拘也。
2=標題= 問迎隨之法

經曰：隨而濟之是為補，迎而奪之是為瀉。夫行針者，當刺之時，用皮錢擦熟針。
復以口溫針熱，先以左手指爪，按其所刺榮俞之穴彈而努之，爪而下之，捫而循，
通而取之。令病人咳嗽一聲，右手持針而刺之，春夏二十四息，
先深後淺（其淺深之故註標幽賦內）。秋冬三十六息，先淺後深，徐徐而入，

氣來如動脈之狀，針下輕滑，未得氣者。若角之未吞鉤，既吞得氣，宜用補瀉，
補其經脈，推而按內之，停針一二時。稍久，凡起針，左手閉針穴，徐出針而疾按之。
瀉迎其經脈，提而動伸之，停針稍久，凡起針，左手開針穴，疾出針而徐按之。
補針左轉，大指努出，瀉針右轉，大指收入，補者先呼後吸，瀉者先吸後呼，
疼痛即瀉，痒麻即補。
2=標題= 問補針之要法

答曰：補針之法，左手重切十字縫紋，右手持針於穴上，次令病人咳嗽一聲，
隨咳進針，長呼氣一口，刺入皮三分，針手經絡者，效春夏停二十四息。

針足經絡者，效秋冬停三十六息，催氣針沉，行九陽之數，撚九，撅九號曰天才。
少停呼氣二口，徐徐刺入內三分，如前息數足，又覺針沉緊，以生數行之，號曰人才。
少停呼氣三口，徐徐又插至筋骨之間三分，又如前息數足，復覺針下沉，
再以生數行之，號曰地才。再推進一豆，謂之按，為截為隨也。
此為極處，靜以久留，卻須退針至人部，又待氣沉緊時，轉針頭向病所，自覺針下熱，
虛羸痒麻，病勢各散，針下微沉，後轉針頭向上，插進針一豆許，動而停之，
吸之乃去，徐入徐出，其穴急捫之。岐伯曰：下針貴遲，太急傷血，出針貴緩，

太急傷氣，正謂針之不傷於榮衛也。是則進退往來，飛經走氣，盡於斯矣。
2=標題= 問瀉針之要法

凡瀉針之法，左手重切十字縫紋三次，右手持針於穴上，次令病人咳嗽一聲。
隨咳進針，插入三分，刺入天部，少停，直入地部，提退一豆，得氣沉緊，搓撚動。
如前息數盡，行六陰之數，撚六撅六，吸氣三口回針，提出至入部，號曰地才。
又待氣至針沉，如前息數足以成數行之，吸氣二口回針，提出至天部，號曰入才。
又待氣至針沉，如前息數足，以成數行之，吸氣回針，提出至皮問，號曰天才。

退針一豆，謂之提，為擔為迎也。此為極處，靜以久留，仍推進人部，
待針沉緊氣至，轉針頭向病所，自覺針下冷，寒熱痛氧，病勢各退，針下微鬆，
提針一豆許，搖而停之，呼而乃去，疾入徐出，其穴不閉也。
2=標題= 問經絡

答曰：經脈十二，絡脈十五，外布一身，為血氣之道路也。其源內根於腎，
乃生命之本也。根在內而布散於外，猶樹木之有根本。若傷其根本，則枝葉亦病矣，
苟邪氣自外侵之，傷其枝葉，則亦累其根本矣！或病發內生，則其勢然。
故言五臟之道，皆出經隧，以行血氣，經為正經，絡為支絡，血氣不和，百病乃生。

但一經精氣不足，便不足矣。故經曰：邪中於陽，則溜於經，自面與頸，則下陽明，
自項與背，則下太陽，自頰與，則下少陽邪中於陽，則溜腑，自四末臂胻始，
而入三陽，臟氣貫而不能容，故還之於腑，腑者，謂膽胃膀胱大小腸也。
故刺各有其道焉，針下察其邪正虛實以補瀉之，隨其經脈榮衛以迎隨之，
其道皆不有違也。凡中外之病，始自皮膚，血脈相傳，內連腑臟，則四肢九竅，
雍塞不通，內因之病，令氣盛衰，外連經絡，則榮衛傾移，上下左右，虛實生矣。
經云：風寒傷，憂恐忿怒傷氣，氣傷臟，乃病臟，寒傷，乃應形，風傷筋，乃應筋，

此形氣內外之相應也。外具陰陽（筋骨為陰皮膚為陽）內具陰陽。
（五臟為陰六腑為陽。）
2=標題= 問子午補瀉

答曰：此乃宣行榮衛之法也。故左轉從子，能外行諸陽，右轉從午，能內行諸陰，
人身則陽氣受於四末，陰氣受於五臟，亦外陽而肭陰也。左轉從外則象天，
右轉從內則象地，中提從中則象人，一左一右一提，則能使陰陽內外之氣，
出入與上下相參往來，而榮衛自流通矣！男子生於寅，寅陽也。以陽為主。
故左轉順陽為之補，右轉陽為之瀉，女子生於申，申陰也。以陰為主。
故右轉順陰為之補，左轉陰為之瀉，此常法也。然病有陰陽寒熱之不同，

則轉針水用出入，當其所宜。假令病熱，則刺陽之經，以右為瀉，以左為補，
病寒則刺陰之經，以右為補，左為瀉。此蓋用陰和陽，用陽和陰，通變之法也。
大凡轉逆順之道，當明於斯｛子合｝穴，（尺盛補之順其入也）午榮穴。
（盛瀉順其出也。）
2=標題= 問針頭補瀉何如

答曰：此乃補瀉之常法也。非呼吸而在手指，當刺之時。
必先以左手壓按其所針榮俞之處，彈而努之，爪而下之，其氣之來，如動脈之狀，
順針而刺之，得氣推而內之，是謂補。動而伸之，是謂瀉，天實者，氣入也。虛者，

氣出也。以陽生於外，故入。陰生於內，故出。此乃陰陽水火出入之氣所不同也。
宜詳察之，此外有補針導氣之法。所謂捫而循之者，是於所刺經絡部分，上下循之，
故令氣血舒緩，易得往來也。切而散之者，是用大指爪甲，左右於穴切之，
腠理開舒，然後針也。推而按之者，是用右指捻針按住，近氣不失，則遠氣乃來也。
彈而努之者，是用指甲彈針，令脈氣填滿，而得疾行至於病所也。爪而下之者，
是用左手指爪連甲，按定針穴，乃使氣散而刺榮，使血散而刺衛，則置針各有準也。
通而取之者，是持針進退，或轉或停，以使血氣往來，遠近相通，而後病可取也。

外引其門以閉其神者，是先用左指收合針孔，乃於針，則經氣不泄也。故曰：
知為針｛者信｝其左，不知為針者信其右也。
2=標題= 問候氣之法何如

答曰：用針之法，候氣為先，須左指閉其穴門，心無內慕，如待貴人，伏如橫努，
起若發機。若氣不至，或雖至如慢，然後轉取之，轉之法，令患人吸氣，先左，
轉至，左右一提也。更不至者，用男內女外之法，男即輕手按穴，謹守勿內，
女即重手按穴，堅拒勿出。所以然者，持針居內是陰部，持針居外是陽部，
淺深不同，左手按穴，是要分明，只以得氣為度，如此而終不至者，不可治也。

若針下氣至，當察邪正，分其虛實，經言邪氣來者，緊而疾，穀氣來者徐而和，
但濡虛者即是虛，但牢實者即是實，此其訣也。
2=標題= 問呼吸之理

答曰：此乃調和陰陽法也。故經言，呼者因陽出，吸者隨陰入，雖此呼吸陰陽，
實由一而為體，其氣內歷於五臟，外隨於三焦，周布一身，循環經絡，流注孔穴，
順其形氣之方圓，然後為用不同耳！是故五臟之出入以應四時，三焦升降，
而為榮衛，經絡之循環，以合天度。然則呼吸出入，乃造化之樞紐，人身之關鍵，
針家所必用也。諸陽淺在經絡，諸陰深在臟腑，補瀉皆取呼吸，出內其針。

蓋呼則出其氣，吸則入其氣，欲補之時，氣出針入，氣入針出，欲瀉之時，
氣入入針，氣出出針，呼而不過三口，是外隨三焦之陽，吸而過五口，是為活法，
不可用也。
三陰之經（先吸後呼）三陽之經（先呼後吸）
2=標題= 問迎隨之理何如

答曰：此乃針下子奪之權也。第一要知榮衛之流行，所謂諸陽之經。行於脈外，
諸陽之絡，行於脈內，諸陰之經，行於脈內，諸陰之絡，行於脈外，各有淺深。
立針以一分為榮，二分為衛，交互停針，以候其氣，見氣方至，速便退針引之，
即是迎見氣已過。然後進針追之，即是隨。故刺法云：動退空歇，迎奪右而瀉涼，

推內進搓，隨濟左而補煖。第二要知經脈之往來：所謂足之三陽，從頭走足；
足之三陰，從足走腹；手之三陰，從胸走手；手之三陽，從手走頭。
得氣以針頭逆其經脈之所來，動而伸之即是迎，以針頭順其經脈之所往，
推而內之即是隨，故經云實者絕而止之，虛者引而起之。
凡下針之法，先用左手揣穴爪按，令血氣開舒，乃可內針，若欲出血，勿以爪按。
右手持針於穴上，令患人咳嗽一聲撚，一左一右，透入於腠理，此即是陽部奇。
刺要云：一分為榮。又云：方刺之時，必在懸陽。然後用其呼吸，徐徐推之，

至於肌肉，以及分寸此二者，即是陰部偶分。刺要又云：二分為衛，方刺之時，
必然陽，及與兩衛，神屬勿去，知病存亡，卻以左手按穴令定，象地而不動，
右手持針，法天之運轉，若得其氣，左手按穴，可重五兩以來。
右手存意捻針而行補瀉，惟血脈在俞橫，視之獨澄，切之獨堅。凡刺脈者，
隨其順逆，不出血，則發針疾按之，凡刺淺深，驚針則止，凡行補瀉穀氣而已。
2=標題= 問疾徐之理

答曰：此乃持針出入之法也。故經言，刺虛實者，徐而疾則實，疾而徐則。
然此經有兩解，所謂徐而疾者。一作徐內而疾出，一作徐出針而疾按之。

所謂疾而徐者，一作疾內而徐出，一作疾出針而徐按之（兩說皆通）。蓋疾徐二字，
一解作緩急之義，一解作久速之義，若夫實，出針入針之法，則亦不疾不徐，
配乎其中可也。
2=標題= 問補瀉得宜

答曰：大略補瀉無逾三法，一則診其脈之動靜。假令脈急者，深內而久留之。
脈緩者，淺內而疾發針；脈大者，微出其氣；脈滑者，疾發針而淺內之。脈濇者，
必得其脈，隨其逆順久留之，必先按而循之，已發針，疾按其，勿出其血。脈小者，
飲之以藥，二則隨其病之寒熱，假令惡寒者，先令得陽氣入陰之分，

次乃轉針退到陽分，令患人鼻吸口呼。謹按生成息數足，陰氣降生，針下覺寒，
其人自清涼矣。又有病道遠者，必先使氣直到病所，寒即進針少許，熱退針少許。
然卻用生成息數治之，三則隨診之。假令形有肥有瘦，身有痛有痒麻，病作有盛有衰，
穴下有牢有濡，皆虛實之診也。若在病所，用別法取之，轉針向上氣目上，
轉針向左氣目在，轉針向右氣自右，徐推其針氣自往，微引其針氣自來。
所謂推之則前，引之則止，徐往微來以除之，是皆欲攻其邪氣而已矣！
2=標題= 問自取其經

答曰：刺虛刺實，當迎隨，補其母而瀉其子，若不虛不實者，則當經取。

謂其正經自得病，不中他邪，故自取其經也。其法右手存意持針。
左手候其穴中之氣，若氣來至如動脈狀，乃內針，要續續而入，徐徐而撞，
入榮至衛，至若得氣如鮪魚入鉤，即是病之氣也。則隨本經氣血多少，酌量取之，
略待少許，見氣盡，乃出針，如未盡，留針在門，然出針。經曰：有見如入，
有見如出，此之謂也。
2=標題= 問補者從吾取氣瀉者從榮置氣

答曰：十二經脈，皆以榮為根本，衛為枝葉，故欲治經脈，須調榮衛。
欲調榮衛須假呼吸。經曰：衛者陽也。榮者陰也。呼者陽也。吸者陰也。

呼盡內針，靜以久留，以氣至為故者，即是取氣於衛，吸則內針，以得氣為故者，
即是氣於榮也。
2=標題= 問皮肉筋骨脈病

答曰：百病所起，皆始於榮衛，然後淫於皮肉筋脈，故經言是動脈者，氣也。
所生病者，血也。先為是動，而後所生病也。由此進之，則知皮肉筋脈，
亦是後所生之病耳！是以刺法中但舉榮衛。蓋取榮衛逆順，則皮骨筋肉之治，
在其中矣，以此思之，至於部分有淺深之不同，卻要下針無過不及玅也。
○一日皮膚，二日肌肉，三日筋骨。
2=標題= 問刺有久速

答曰：此乃量病輕重而行，輕者一補一瀉足矣，重者至再至三也。

假令得病氣而補瀉，其病未盡，仍復停針，候氣再至，又行補瀉。
經言刺虛須其實，刺實須其虛也。
2=標題= 問諸家刺齊異同

答曰：靈樞所言，始刺淺之，以逐邪氣，而來血氣。
（謂絕皮以出陽邪也）後刺深之，以致陰氣之邪。
（謂陰邪出者少益深絕皮致肌肉未入分肉間也。）最後取刺極深之，以下穀氣，
（謂已入分肉之間則穀氣出矣。）此其旨也。余讀難經，常見針師丁德用所註，
乃言人之肌肉，皆有厚薄之處。但皮膚之上，為心肺之部，陽氣所行，肌肉之下，
肝腎之部，陰氣所行也。是說所以發揮靈樞之旨，卻甚詳明。

至於孫氏千金方所言，針入一分，則知天地之氣。
（亦與始刺淺之而來血氣意合）針入二分，則知呼吸出入，上下水火之氣。
（亦與後刺深之以致陰氣意合）針入三分，則知四時五行，五臟六腑順逆之氣。
（亦與最後極深以下穀氣意合乃根本也）玄珠密語言，入皮三分，心肺之部，
陽氣所行，入皮五分，腎肝之部，陰氣所行。
（取象三天兩地之數）此說可謂詳明矣！及夫後腎所著，則又有自一分而累，
至於十分之說，此法益且密矣，大抵博約不同，其理互異，互相發明，皆不必廢。
2=標題= 問陰陽居易之理

答曰：此則陰陽相乘之意也。以其陽入陰分，陰出陽分，相易而居，成其病也。
推原所由，或因榮氣衰少，而衛氣內伐，或因衛氣衰少，而榮氣外溢。
故令氣血不守其位，一方氣聚，則為一方實，一方氣散，則為一方虛，
其實者為痛。其虛者為痒，痛者陰也。痛而以手按之不得者，亦陰也。
法當深刺之，痒則陽也。法當刺之，病在上者陽也；在下者陰也。病先起於陰者。
法當先治其陰，而後治其陽也。病先起於陽者，法當先治其陽，而後治其陰也。
2=標題= 問順逆相反之由

答曰：此衛氣不得循於常道也。其名曰厥，為病不同，刺法當別。

故經言刺熱厥者，若留針反為寒，刺寒厥者，若留反為熱。蓋被逆氣使然。
由是言之，刺熱厥者，宜三刺陰，一刺陽，刺寒厥者，宜三刺陽，一刺陰。
惟其久病之人，則邪氣入深，卻當深入而久留，須間日而復刺之，必先調其左右，
去其血脈。
2=標題= 問虛實寒熱之治

答曰：先診人迎氣口，以知陰陽有餘不足，以審上下經絡，循其部分之寒熱，
切其九候之變易，按其經絡之所動，視其血脈之色狀，無過則同，有過則異，
脈急以行，脈大以弱，則欲要靜，筋力無勞。凡氣有餘於上者，導而下之，
不足於上者，推而揚之。經云：稽留不到者，因而迎之。氣不足者，稽而從之，

大熱在上者，推而下之。從下止者，引而去之，大寒在外者，留而補之。
入於中者，從而瀉之，上寒下熱者，推而上之。上熱下寒者，引而下之。
寒與熱爭者，導而行之。菀陳而血結者，刺而去之。
2=標題= 問補者從衛取氣瀉者從榮置氣

衛氣者，浮氣也；專主於表，榮氣者，精氣也；專主於裏，故經言榮者。
水穀之精也。血氣調和於五臟，洒陳於六腑，乃能入脈循上下，貫五臟六腑也。
衛者水穀之生也。悍疾滑利，不能入脈，故循皮膚之中，分肉之間，薰於肓膜，
散於胸腹，逆其氣則病，從其氣則愈，如是則榮衛為中外之主，不亦大乎！

安能不求其補瀉焉。
2=標題= 問刺陽者臥針而刺之刺陰者按令陽散乃內針

答曰：刺陽部者，從其淺也。係屬心肺之分，刺陰部者，從其深也。
係屬腎肝之分，凡欲行陽，淺臥下針，循而捫之，令舒緩，彈而努之，令氣降盛。
而後轉針，其氣自張布矣，以陽部主動故也。凡欲陰，必先按爪，令陽氣散，
直深內針，得氣則伸提之，其氣自調暢矣，以陰部主靜故也。
2=標題= 問能知迎隨之氣可令調之

答曰：迎隨之法，因其中外上下病道遙遠而設也。是故當榮衛內外之出入。

經脈上下之往來，乃可行之。夫榮衛者陰陽也。經言陽氣於四末，陰受氣於五臟，
故瀉者，先深而後淺，從引持出之，補者先淺而後深，從外推內而入之。
乃是因其陰陽內外而進退針耳，至於經脈流行之道，手三陽經，從手上頭，
手三陰經，從胸至手，足三陽經，從頭下足，足三陰經，從足入腹。
故手三陽瀉者，針芒望外，逆而迎之，補者，針芒望內，順而追之，餘皆倣此，
乃是氣血往來，而順逆行針也。大率言榮衛者，是內外之氣出入，言經脈者，
是上下之氣往來，各隨所在順逆而為刺也。故曰迎隨耳！
2=標題= 問補瀉之時與氣井閤相應否

答曰：此法非止推於十干之穴，但凡針入皮膚間，當陽氣舒發之分，謂之開。
針至肉分間，當陰氣封固之分，謂之閤。然中有閤，閤中有開，一開一閤之機，
不離孔中，交互停針，察其氣以為補瀉，故千金言衛外為陽部，榮內為陰部。
2=標題= 問十刺之時必在懸陽及與兩衛神屬勿去知病存亡

答曰：懸陽謂當腠理間朝針之氣也。兩衛謂迎隨呼吸出入之氣也。神屬不去，
知病存亡，謂左手古候，以為補瀉也。此古人立法，言多玅處。
2=標題= 問容針空豆許

此法正為迎隨而設也。是以氣至針下，必先提退空歇，容豆許，候氣至，

然後迎之隨之。經言，近氣不失，遠氣乃來。
2=標題= 問刺有大小

答曰：有平補平瀉，謂其陰陽不平，而後平也。陽下之曰補，陰上之曰瀉。
但得內外之氣調則已，有大補大瀉，惟其陰陽，但有盛衰，內針於天地部內，
俱補俱瀉，必使經氣內外相通，上下相接，盛氣乃衰，此乃調陰換陽。
一名接氣通經，一名從本引末，審接其道以予之，徐往徐來以去之，其實一義也。
2=標題= 問穴在骨所

答曰：初下針入腠理，得穴之時，隨吸內針，乃可深知之，不然氣與針忤，不能進。
又凡肥人內虛，要先補後瀉，瘦人內實，要先後補。

2=標題= 問補瀉得宜

答曰：凡病在一方，中外相襲，用子午法補瀉，左右轉針是也。病在三陰三陽，
用流注法補瀉，榮俞呼吸出縮也。二者不同，至於彈爪提按之類，無不同者，
要明氣血何如耳？
2=標題= 問迎奪濟固言補瀉其義何如

答曰：迎者，迎其氣之方來，如寅時氣來注於肺，卯時氣來注於大腸。
此時肺大腸氣方盛，而奪瀉之也。隨其氣之方去，如卯時氣去。
注大腸辰時氣去注於胃，肺與大腸，此時正虛，而濟補之也。餘倣此。
2=標題= 問針入幾分幾呼

答曰：不如是之相拘。蓋肌肉有淺深，病去有遲速，若肌肉厚實處，則可深，

淺薄處，則宜淺，病去則速出針，病滯則久留針為可耳！
2=標題= 問補瀉有不在井榮俞經合者多如何

答曰：如睛明瞳子，治目疼；聽宮絲竹空聽會，治耳聾。迎香治鼻，地倉治口喎，
風池頭維，治頭。古人亦有不係井榮俞經合者如此。蓋以其病在上取之上也。
2=標題= 問經穴流注按時補瀉病在各經絡按時能去病否

答曰：病著於經，其經自有有實耳！補虛瀉，亦自中病也。病有一針而愈，
有數針始愈。蓋有新痼淺深，而新淺者，一針可愈。若深痼者，必屢針可除。
丹溪東垣有一劑愈者，有至數十劑而愈者。今人用一針不愈，則不再針矣。

且病非獨出於一經小絡者，其發必有六氣之兼感，標本之差殊，或一針以愈其標。
而本未盡除，或獨取其本，而標復尚作，必數針方絕其病之鄰也。
2=標題= 問針形至微何能補瀉

答曰：如氣毬然，方其未有氣也。則懨塌不堪蹴踢，及從竅吹之，則氣滿起胖，
此虛則補之之義也。去其竅之所寒，則氣從竅出，復懨塌矣，此實則瀉之之義也。
2=標題= 問內經治病湯藥少而針多何也

答曰：內經上古書也。上古之人，勞不至倦，逸不至流，食不鮮肥，以其內，
衣不蘊熱，以傷其外，起居有節，寒暑知避，恬淡虛無，精神內守，病安從生。

雖有賊風虛邪，莫能深入，不過奏於皮膚，經滯氣鬱而已，以針行氣，以灸散鬱，
則病隨已，何待於湯液耶！當今之世，道德日衰，以酒為漿，以妄為常。
縱慾以竭八精，多慮以散其真。不知持滿，不解御神，務快其心，過於逸樂，
起居無節，寒暑不避。故病多從內生，外邪亦易中也。經曰：針刺治其外，
湯液治其內，病既屬內，非湯液恐不能濟也。此和緩以後，方藥盛行，
而針灸兼用，固由世不古。若人非昔比，亦業針法之不精，傳授之不得其訣耳。
非古用針灸之多，今用針灸之少，亦非湯液之宜於今，而不宜於古也。學者當究心焉。

2=標題= 問八法流注之要訣何如

答曰：口訣固多，未能悉錄，今先撮其最要者而言之，上古流傳真口訣。
八法原行只八穴，口吸生數熱變寒，口呼成數寒變熱，先呼後吸補其真，
先吸後呼瀉自捷，徐進疾退曰瀉寒，疾進徐退曰補熱，緊慢提按似冰寒，
慢提緊按如火熱，脈外陽行是衛氣，脈內陰行是榮血，虛者徐而進之機，
實者疾而退之說，補其母者隨而濟，瀉其子者迎奪挈，但分迎奪與濟隨，
實瀉虛補不妄說，天部皮膚肌肉人，地部筋骨分三截，衛氣逆行榮順轉。
夏淺冬深肥瘦別，由傷筋膜用意求，行針猶當辨骨節，拇指前進左補虛，
拇指後退右瀉實，牢濡得失定浮沉，牢者為得濡為失，瀉用方而補用圓。
自然榮衛相交接，右瀉先吸退針呼，左補先呼出針吸，莫將此法作尋常，
彈努循捫指按切，分筋離骨陷中來，卻將機關都漏泄，行人載道欲宣揚，
湍水風林沒休息，感謝三皇萬世恩，闡盡針經真口訣。
2=標題= 禁針穴歌

腦戶會及神庭，玉枕絡卻到承靈，顱息角孫承泣穴，神道靈台膻中明，
水分神闕會陰上，橫骨氣衝針莫行，箕門承筋手五里，三陽絡穴到青靈。
孕婦不宜針合谷，三陰交內亦通論，石門針灸應須忌，女子終身孕不威，

外有雲門并鳩尾，缺盆主客深暈生，肩井深時亦暈倒，急補三里人還平。
刺中五臟膽皆死，衝陽血出投幽冥，海泉顴乳頭上，脊間中髓傴僂形，
手魚腹陷陰股內，膝臏筋會及腎經，腋股之下各三寸，目眶關節皆通評。
2=標題= 禁灸穴歌

啞門風府天柱擎，承光臨泣頭維平，絲竹攢竹睛明穴，素禾迎香程，
顴下關人迎去，天牖天府到周榮，淵液乳中鳩尾下，腹哀臂後尋肩貞，
陽池中沖少商穴，魚際經渠一順行，地五陽關脊中主，隱白漏谷通陰陵。
條口犢鼻上陰市，伏兔髀關申脈迎，委中殷門承扶上，白環心俞同一經，

灸而勿針針勿灸，針經火此當叮嚀，庸醫針灸一齊用，徒使患者炮烙刑。
2=標題= 太乙歌

立春艮上起天留，戊寅己丑左足求，春分左倉門震，乙卯日見定為讎，
立夏戊辰己巳巽，陰絡宮中左手愁，夏至上天丙午日，正直應喉離首頭，
立秋玄委宮右手，戊申己未坤上游，秋分倉果西方兌，辛酉遠從右謀，
立冬右足加新洛，戊戌己亥乾位收，冬至坎方臨尪蟄，壬子腰尻下竅流，
五臟六腑并臍腹，招搖戊己在中州，潰治癰疽當須避，犯其天忌疾難瘳。
按難經太乙日遊，以冬至日居蟄宮，數所在，從一處至九日復反，如是無已，

終而復始。
2=標題= 九宮尻神禁忌圖

坤踝震臑指牙上，巽屬頭兮乳口中，面背目乾手膊兌，項腰艮膝肋離從，
坎肘腳肚輪流數，惟有肩尻在中宮。
此神農所製，其法一歲起坤，二歲起震，遂年順飛九宮，週而復始，行年到處。
所主傷體，切忌針灸，若誤犯之，輕發癰疽，重則喪命，戒之戒之。
2=標題= 九部人神禁忌歌

一臍二心三到肘，四咽五口六在首，七脊八膝九在足，輪流順數忌針灸。
2=標題= 十干人神

甲不治頭，乙喉，丙肩，丁心，戊腹，己脾，庚腰，辛膝，壬腎，癸足。

2=標題= 十二支人神

子目，丑耳，寅胸，卯齒，辰腰，巳手，午心，未足，申頭，酉膝，戌陰，亥頸。
2=標題= 十二部人神禁忌歌

一心二喉三到頭，四肩五背六腰求，七腹八項，九足十桼，十一陰十二股，是一週。
2=標題= 四季人神歌

春秋左右，冬夏在腰臍，四季人神處，針灸莫妄施。
2=標題= 逐日人神歌

初一十一廿一起，足拇鼻柱手小指。初二十二二十二，外踝髮際外桌位。
初三十三二十三，股內牙齒足及肝。初四十四廿四，又腰間胃脘陽明手。
初五十五廿五並，口內遍身足陽明。初六十六二十六同，手掌胸前又在胸。

初七十七二十七，內桌氣衝及在膝。初八十八廿八辰，腕內股內又在陰。
初九十九二十九，在尻在足膝脛後。初十二十三十日，腰背內桌足跗覓。
2=標題= 逐時人神

子時踝  丑時腰  寅時目  卯時面  辰時頭  巳時手  午時胸  未時腹  申時心

酉時背  戌時項  亥時股

2=標題= 逐月血忌歌

行針須要明血忌，正丑二寅三之未，四申五卯六米宮，七辰八戌九居巳，
十亥十一月午當，臘子更加逢日閉。
2=標題= 逐月血支歌

血支針灸仍須忌，正丑二寅三卯位，四辰五巳六午中，七未八申九酉部，

十月在戌十一亥，十二月於子上議。
2=標題= 四季避忌日

春甲乙  夏丙丁  四季戊己 秋庚辛  冬壬癸

2=標題= 男避忌日

壬辰  甲辰  乙巳  丙午  丁未  辛未  除日  戌日

2=標題= 女避忌日

甲寅  乙卯  乙酉  乙巳  丁巳  辛未  破日  亥日

2=標題= 針灸服藥吉日

丁卯  庚午  甲戌  丙子  壬午  甲申  丁亥  辛卯  壬辰  丙申  戊戌  己亥

己未  庚子  辛丑  甲辰  乙巳  丙午  戊申  壬子  癸丑  乙卯  丙辰  壬戌

丙戌  開日  天醫  要安

2=標題= 針灸忌日

辛未  乃扁鵲死日  白虎  月厭  月殺  月刑

2=標題= 十干日不治病

甲不治頭，乙不治喉，丙不治肩，丁不治心，戊己日不治腹，庚不治腰，辛不治膝，
壬不治脛，癸不治足。
按以上避忌，俱不合素問，乃後世術家之說，惟四季避忌，與素問相同。
惟避此乃尻神逐日人神可耳！若急病人尻神亦不必避也。
1=標題= 鍼灸大成  卷七

2=標題= 十二經井穴圖            楊繼洲著

3=標題= 手太陰井

人病膨脹，喘咳，缺盆痛，心煩掌熱，肩背疼，喉痛喉腫。斯乃以脈循上膈肺中，
橫過腋關，穿過尺澤，入少商。故邪客於手太陰之絡，而生是病。
可刺手太陰肺經井穴，少商也。手大指側，刺同身寸之一分，行六陰數各一痏，
左取右，右取左，如食頃巳，灸三壯。
3=標題= 手陽明井

人病氣滿，胸中緊痛，煩熱，喘而不已息。斯乃以其脈自肩端入缺盆絡肺。
其支別者，從缺盆中，直而上頸，故邪客於手陽明之路，而有是病。
可刺手陽明大腸井穴，商陽也。在手大指次指爪甲角，刺入一分，行六陰之數，

左取右，右取左，如食頃已，灸三壯。
3=標題= 足陽明井

人病腹心悶，惡人火，聞響心惕，鼻唇喎，瘧狂，足痛，氣蠱，瘡疥，齒寒。
乃脈起於鼻交頞中，下循鼻外，上入齒中，還出俠口環唇，下交承漿。
卻循頤後下廉，出大迎，循頰車上耳前。故邪客於足陽明之絡，而有是病。
可刺足陽明胃經井厲兌，足次指爪甲上，與肉交者韭許，刺一分，行六陰數，
左取右，食頃已。
3=標題= 足太陰井

人病尸厥暴死，脈猶如常人而動。然陰氣於上，則邪氣重上，而邪氣逆，陽氣亂，

五絡閉塞，結而不通。故狀若尸厥，身脈動，不知人事，邪客手足少陰太陰，
足陽明絡，此五絡命所關。
可初刺足太陰脾隱白，二刺足少陰腎湧泉，三刺足陽明胃厲兌，四刺手太陰肺少商，
五刺手少陰心少沖，五井穴各二分，左右皆六陰數。不愈，刺神門。不愈，
以竹管吹兩耳，以指掩管口，勿洩氣，必須極吹蹙纔脈絡通，每極三度。甚者灸
維會三壯，針前後各二分，瀉三度後，再灸。
3=標題= 手少陰井

人病心痛煩渴，臂厥肋疼，心中熱悶，呆癡忘事，顛狂。斯乃以其脈起於心，
支從心系俠喉嚨出，向後腕骨之下，直從肺行腋下臑內循廉，肘內通臂循廉抵腕，

直過神門，脈入少衝，可刺手心經井少衝，手小指內側，交肉者，如韭葉刺一分。
行六陰數，右取左，若灸三壯，如麥大，不已，復刺神門穴。
3=標題= 手太陽井

人病頷腫，項強難顧，肩似拔，臑似折，肘臂疼，外廉痛。斯乃以其脈起小指，
自少澤過前谷，上循臂內至肩，入缺盆，血腋絡心間，循咽下膈血胃，
支從缺盆上頸頰，至目銳眥入耳，復循頰入鼻頞，斜貫於顴。故邪客於太陽絡，
生是病。
可刺手小腸井少澤，小指外側，與肉相交如韭葉，刺一分，六陰數，各一痏，
左病右取。若灸，如小麥炷，三壯止。

3=標題= 足太陽井

人病頭項肩背腰目疼，脊痛，痔瘧，顛狂，目黃淚出，鼻流血。斯乃經之正者，
從腦出別下項，支別者，從膊內之左右別下，又其絡從上行，循眥上額。
故邪客於足太陽絡，而有是病。
可刺太陽膀胱井至陰，小指外側韭葉，行六陰數。不已，刺金門五分，三壯不已。
刺申脈一寸三分，如人行十里，愈有所墜，瘀血留腹內，滿脹不得行，先以利藥，
次刺然谷前脈，出血立已，不已，刺沖陽三分，胃之原及大敦，見血肝之井。
3=標題= 足少陰井

人病卒心痛，暴脹，胸支滿，斯迺脈上貫肝膈，走於心內。故邪客於足少陰之絡，

而有是病。
可刺足少陰腎井湧泉，足心中刺三分，行六陰數，見血出，令人立飢欲食。
左取右，素有此病，新發刺五日愈，灸三壯。
3=標題= 手厥陰井

人病卒然心痛，掌中熱，胸滿膨，手攣臂痛，不能伸屈，腋下腫平，面赤，
目黃善笑，心胸熱，耳聾響。斯乃以其包絡之脈，循過腋下，通臑內，
至間使人勞宮，循經直入中衝，支別從掌循小指，過次指關衝。故邪客於手厥陰絡，
生是病。
可刺手厥陰心包井中衝，中指內端，去申韭葉刺一分，行六陰數，左取右，
如食頃已，若灸，可三壯，如小麥炷。

3=標題= 手少陽井

人病耳聾痛，渾目疼，肘痛，脊間心後痛甚，斯乃以其脈上臂貫臑外，循肩上，
交出少陽缺盆，膻中膈內，支出頸頂耳後，直入耳中，一盾遍目內眥。
故邪氣客於紗陽絡，生是病。
可刺手少陽三交井穴，關衝也。手小指次指，去爪甲與肉交者，如韭葉許，刺一分，
各一痏，右取左，如食頃已，如灸三壯不已，復刺少陽俞中渚穴。
3=標題= 足少陽井

人病胸膈足痛，面滯，頭目疼，缺盆腋腫汗多，頸項癭瘤強硬，瘧生寒熱。
乃脈支別者，從目銳下大迎，合手少陽抵項下頰車，下頸合缺盆以下胸，交中貫膈，
絡肝膽循。故邪客於足少陽之絡，而有是病。
可刺足少陽膽井窗陰，在次指與肉交者，如韭葉許，刺一分，行六陰數，各一痏，
左病右取，如食頃已，灸可三壯。
3=標題= 足厥陰井

人病卒疝暴痛，及腹，繞臍上下急痛。斯乃肝絡，去內桌上五寸，別走少陽，
其支別者，循經上睪，結於莖。故邪客於足厥陰絡，而有是病。
可刺足厥陰肝經井大敦，大指端，行六陰數，左取右。素有此病，再發刺之，
三日已，若灸者，可五壯止。
2=標題= 井榮俞原經合歌          醫經小學

少商魚際與太淵    經渠尺澤肺相連    商陽二三間合谷    陽谿曲池大腸牽

隱白太都太白脾    商邱陰陵泉要知    厲兌內庭陷谷胃    衝陽解谿三里髓

少衝少府屬於心    神門靈道少海尋    少澤前谷後谿腕    陽谷小海小腸經

湧泉然谷與太谿    復溜陰谷腎所宜    至陰通谷束金骨    崑崙委中膀胱知

中衝勞宮心包絡    大陵間使傳曲澤    關衝液門中渚焦    陽池支溝天井索

大敦行間太衝看    中封曲泉屬於肝    竅陰俠谿臨泣膽    邱墟陽輔陽陵泉

2=標題= 井榮俞原經合橫圖

肺       脾       心       腎       包絡       肝

井木     少商       隱白     少衝     湧泉     中衝      大敦春刺

榮火     魚際       大都     少府     然谷     勞宮      行間夏刺

俞土     太淵       太白     神門     太谿     大陵      太衝季夏刺

經金     經渠       商邱     靈道     復溜     間使      中封秋刺

合水     尺澤       陰陵泉   少海     陰谷     曲澤      曲泉冬刺

大腸       胃       小腸     膀胱     三焦      膽

井金     商陽       厲兌     少澤     至陰     關衝      竅陰所出

榮水     二間       內庭     前谷     通谷     液門      俠谿所溜

俞木     三間       陷谷     後谿     束骨     中渚      臨泣所注

原       合谷       衝陽     腕骨     京骨     陽池      邱墟所過

經火     陽谿       解谿     陽谷     崑崙     支溝      陽輔所行

合土     曲池       三里     小海     委中     天井      陽陵泉所入

項氏曰：所出為井，井象水之泉；所溜為榮，榮象水之陂；所注為俞，
俞象水之窬。所行為經，經象水之流；所入為合，合象水之歸，皆取水義也。
又曰：春刺井，井者，東方春也。萬物之始生，故言井。冬刺合，合者，
北方冬也。陽氣入藏，故言合。舉始終而言，榮俞經在其中矣。又曰：

諸井肌肉淺薄，瀉井當瀉榮。滑氏曰：補井當補合。
岐伯曰：春刺井者，邪在肝；夏刺榮者，邪在心；季夏刺俞者，邪在脾；秋刺經者，
邪在肺；冬刺合者，邪在腎故也。帝曰：五臟而繫於四時，何以知之？岐伯曰：
五臟一病，輒有五驗。假如肝病，色青者肝也。臊臭者肝也。喜酸者肝也。
喜呼者肝也。喜泣者肝也。其病眾多，不可盡言也。四臟有驗，並繫於四時者也。
針之要玅，在於秋毫。
四明陳氏曰：春氣在毛，夏氣在皮，秋氣在分肉，冬氣在骨髓，是淺深之應也。
2=標題= 徐氏子午流注逐日按時定穴歌

甲日戌時膽竅陰，丙子時中前谷榮，戊寅陷谷陽明俞，返本邱墟木在寅，
庚辰經注陽谿穴，壬午膀胱委中尋，甲申時納三焦水，榮合天干取液門。
乙日酉時肝大敦，丁亥時榮少府心，己丑太白太沖穴，辛卯經渠是肺經，
癸巳腎宮陰谷合，乙未勞宮火穴榮。丙日申時少澤當，戊戌內庭治脹康，
庚子時在三間俞，本原腕骨可祛黃，壬寅經火崑崙上，甲辰陽陵泉合長，
丙午時受三焦木，中渚之中仔細詳。
丁日未時心少沖，己酉大都脾土逢，辛亥太淵神門穴，發丑復溜腎水通，
乙卯肝經曲泉合，丁已包絡大陵中。戊日午時厲兌先，庚申榮穴二間遷，

壬戌膀胱尋束骨，陽土穴必還原，甲子膽經陽輔是，丙寅小海穴安然，
戊辰氣納三焦脈，經穴支溝刺必痊。
己日巳時隱白始，辛未時中魚際取，癸酉太谿太白原，乙亥中封內踝比，
丁丑時合少海心，己卯間使包絡止。庚日辰時商陽居，壬午膀胱通谷之，
甲申臨泣為俞木，合谷金原返本歸，丙戌小腸陽谷火，戊子時居三里宜，
庚寅氣納三焦合，天井之中不用疑。
辛日卯時少商木，癸巳然谷何須忖，乙未太原太淵，丁酉心經靈道引，
己亥脾合陰陵泉，辛丑曲澤包絡準。
壬日寅時起至陰，甲辰膽脈俠谿榮，丙午小腸後谿俞，返求京骨本原尋，

三焦寄有陽池穴，返本還原似的親，戊申時注解谿胃，大腸庚戍曲池真，
壬子氣納三焦寄，井穴關沖一片金，關沖屬金壬屬水，子母相生恩義深。
癸日亥時井湧泉，乙丑行間穴必然，丁卯俞穴神門是，本尋腎水太谿原，
包絡大陵原井過，己已商邱內踝邊，辛未肺經合尺澤，癸酉中沖包絡連，
子午截時安定穴，留傳後學莫忘言。
2=標題= 十二經納天干歌

甲膽乙肝丙小腸，丁心戊胃己脾鄉，庚屬大腸辛屬肺，壬屬膀胱癸腎藏，
三焦亦向壬中寄，包絡同歸入癸方。
2=標題= 十二經納地支歌

肺寅大卯胃辰宮，脾已心午小未中，申胱酉腎心包戌，亥焦子膽丑肝通。

｛大大腸  小小腸｝

2=標題= 腳不過膝手不過肘歌

陽日陽時氣在前，血在後兮脈在邊，陰日陰時血在前，氣在後兮脈歸原。
陽日陽時針左轉，先取陽經俯病看，陰日陰時針右轉，行屬陰經臟腑痊。
2=標題= 流注圖

足少陽膽之經  甲主 與己合  膽引氣行

甲日 甲戌時開膽為井金  丙子時  小腸榮水

戊寅時  胃  俞木  并過膽原邱墟木原在寅

庚辰時  大腸經火  壬午時  膀胱合土

甲申時，氣納三焦之榮水，甲屬木，是以水生木，子母相生。
足厥陰肝之經  乙主 與庚合  肝引血行

乙日  乙酉時開肝為井木  丁亥時  心  榮火

己丑時  脾  俞土 并過肝原

辛卯時  肺  經金  癸巳時  腎  合水

乙未時，血納包絡之榮火，乙屬木，是以木生火也。
手太陽小腸經  丙主 與辛合  小腸引氣行

丙日 丙申時開小腸井金  戊戌時  胃  榮水

庚子時  大腸俞木  並過水腸原

壬寅時  膀胱經火  甲辰時  膽  合土

丙午時，氣納三焦之俞木，丙屬火，是以木生火也。
手少陰心之經  丁主 與壬合  心引血行

丁日 丁未時開心為井木  己酉時  脾  榮火

辛亥時  肺  俞土  并過心原

癸丑時  腎  經金  乙卯時  肝  合水

丁巳時，血納包絡之俞土，丁屬火，是以火生土也。
足陽明胃之經  戊主 與癸合  胃引氣行

戊日 戊午時開胃為井金  庚申時大腸榮水

壬戌時  膀胱俞木  并過胃原

甲子時  膽  經火  丙寅時 小腸合土

戊辰時，氣納三焦之經火，戊屬土，是以火生土也。
足太陰脾之經  己主  與甲合  脾引血行

己日  己巳時開脾為井木  辛未時  肺  榮火

癸酉時  腎  俞土  并過脾原

乙亥時  肝  經金  丁丑時  心  合水

己卯時，血納包絡之經金，己屬土，是以土生金也。
手陽明大腸  庚主  與乙合  大腸引氣行

庚日  庚辰時開大腸井金  壬午時  膀胱榮水

甲申時  膽  俞木  並過大腸原

丙戌時  小腸經火  戊子時  胃  合土

庚寅時，氣納三焦之合土，庚屬金，是以土生金也。
手太陰肺之經  辛主  與丙合  肺引血行

辛日辛卯時開肺為井木  癸巳時  腎  榮火

己未時  肝  俞土  并過肺原

丁酉時  心  經金  己亥時  脾  合水

辛丑時，血納包絡之合水，辛屬金，是以金生水也。
足太陽膀胱經  壬主 與丁合  膀胱引氣行

壬日  壬寅時開膀胱井金  甲辰時  膽  榮水

丙午時  小腸俞木  所過未原京骨木原在午，水入火鄉。故壬丙子午相交也。

兼過三焦之原陽池。
戊申時  胃  經火  庚戌時  大腸合土

壬子時，氣納三焦井金，
足少陰腎之經  癸主 與戊合  腎引血行

癸日  癸亥時開腎為井木  乙丑時  肝  榮火

丁卯時  心  俞土  并過腎原太谿  又過包絡原大陵

己巳時  脾  經金  辛未時  肺  合水

癸酉時，血納包絡之井木，癸木屬水，謂水生木也。
2=標題= 論子午流注法            徐氏

子午流注者，謂剛柔相配，陰陽相合，氣血循環時穴開闔也。何以子午言之？
曰子時一刻，乃一陽之生，至午時一刻，乃一陰之生，故以子午分之，而得乎中也。
流者往也。注者住也。天干有十，經有十二，甲膽，乙肝，丙小腸，丁心，戊胃，
己脾，庚大腸，辛肺，壬膀胱，癸腎，餘兩經三焦包絡也。三焦乃陽氣之父，
包絡乃陰血之母。此二經雖寄於壬癸，亦分派於十干，每經之中，有井榮俞經合，
以配金水木火土。是故陰井木而陽井金，陰榮火而陽榮水，陰俞土而陽俞木，

陰經金而陽經火，陰合水而陽合土，經中有返本還元者，乃十二經出入之門也。
陽經有原，遇俞穴并過之，陰經典原，以俞穴即代之，是以甲出邱墟，乙太沖之洌。
又按千金云：六陰經亦有原穴，乙中都，丁通里，己公孫，辛列缺，癸水泉，
包絡內關是也。故陽日氣先行，而血後隨也。陰日血先行，而氣後隨也。
得時為之開，失時為之闔，陽干注腑，甲丙戊庚壬而重見者，氣納三焦，陰干注臟，
乙丁己辛癸而重見者，血納包絡，如甲日甲戊時，以開膽井，至戊寅時正當胃俞，
而又并過膽原重見，甲申時氣納三焦，榮穴屬水，甲屬木，是以水生木。

謂甲合還原化木，又如乙日乙酉時，以開肝井，至己丑時當脾之俞，井過肝原重見，
乙未時血納包絡，榮穴屬火，乙屬木，是以木生火也。餘倣此，俱以子午相生，
陰陽相濟也。陽日無陰時，陰日無陽時。故甲與己合，乙與庚合，丙與辛合，
丁與壬合，戊與癸合也。何謂甲與己合？曰中央戊己屬土，畏東方甲乙之木所剋。
戊乃陽為兄，己屬陰為妹，戊兄遂將己妹嫁與木家。與甲為妻，庶得陰陽和合，
而不相傷。所以甲與己合，餘皆然，子午之法，盡於此矣！
2=標題= 流注開闔                醫學入門

人每日一身，週流六十六穴，每時週流五穴（除六原穴乃過經之所）。
相生相合者為開，則刺之，相剋者為闔，則不刺。陽先陰死，陰生陽死。
如甲木死於午，生於亥；乙木死於亥，生於午；丙火生於寅，死於酉。丁火生於酉，
死於寅；戊土生於寅，死於酉；己土生於酉，死於寅。庚金生於巳，死於子；
辛金生於子，死於巳；壬水生於申，死於卯；癸水生於卯，死於申。凡值生我我生，
及相合者，乃氣血生旺之時，故可辨虛實刺之。剋我我剋，及闔閉時穴，
氣血正值衰絕，非氣行未至，則氣行已過，誤刺妄引邪氣，壞亂真氣，實實虛虛，

其害非小。
2=標題= 流注時日

陽日陽時陽穴，陰日陰時陰穴，陽以陰為闔，陰以陽為闔，闔者閉也。
閉則以本時天干，與某穴相合者針之。陽日遇陰時，陰日遇陽時，則前穴已閉。
取其合穴針之，合者，甲與己合化土，乙與庚合化金，丙與辛合化水，丁與壬合化木，
戊與癸合化火，五門十變，此之謂也。
其所以然者，陽日注腑，則氣先至而後血行，陰日注臟，則血先至而後氣行，
順陰陽者，所以順氣血也。陽日六腑值日者引氣，陰日五臟值日者引血。
或曰：陽日陽時已過，陰日陰時已過，遇有急疾，奈何？曰夫妻子母互用，

必適其用為貴耳！妻閉則針其夫。夫閉則針其妻，子閉針其母，母閉針其子，
必穴與病相宜，乃可針也。
噫用穴則先主而後客，用時則棄主而從賓。假如甲日膽經為主，他穴為客，
針必先主後客，其甲戌等時，主穴不開，則針客穴。
按日起時，循經尋穴，時上有穴，穴上有時，分明實落，不必數上衍數。
此所以甯守子午而舍爾靈龜也。靈龜八法，專為奇經八穴而設，其圖具後，
但子午法，其理易明，其穴亦肘膝內穴，豈能逃子午之流注哉！
2=標題= 臟腑井榮俞經合主法

假令得弦脈，病人善潔（膽為清淨之府故耳），面青善怒，此膽病也。若心下滿，

當刺竅陰，井身熱，當刺俠谿，榮體重節痛，刺臨泣，俞喘嗽寒熱，刺陽輔，
經逆氣而泄，刺陽陵泉，合又總刺邱墟。｛原｝
假令得弦脈，病人淋溲，便難轉筋，四支滿閉，臍左有動氣，此肝病也。若心下滿，
刺大敦，井身熱，刺行間，榮體重節痛，刺太沖，俞喘嗽寒熱，刺中封，經逆氣而泄，
刺曲泉。｛合｝
假令得浮洪脈，病人面赤口乾，喜笑，此小腸病也。若心下滿，刺少澤，井身熱，
刺前谷，榮體重節痛，刺後谿，俞喘嗽寒熱，刺陽谷，經逆氣而泄，刺少海，
合又總刺腕骨。｛原｝

假令得浮洪脈，病人煩悶心痛，掌中熱而，臍上有動氣，此心病也。若心下滿，
刺少沖，井身熱，刺內庭，榮體重節痛，刺神門，俞喘嗽寒熱，刺靈道，經逆氣而泄，
刺少海。｛合｝
假令得浮緩脈，病人面黃善噫，善思善，此胃病也。若心下滿，刺厲兌，井身熱，
刺內庭，榮體重節痛，刺陷谷，合喘嗽寒熱，刺解谿經逆氣而泄，刺三里，
合又總刺沖陽。｛原｝
假令得浮緩脈，病人腹脹滿，食不消，體重節痛，怠惰嗜臥，四肢不收，當臍有動氣，
按之牢苦痛，此脾病也。若心下滿，刺隱白，井身熱，桷大都，榮體重節痛，刺太白，

俞喘嗽寒熱，刺商邱，經逆氣而泄，刺陰陵泉。｛合｝
假令得浮脈，病人面白善嚏，悲愁不樂欲哭，此大腸病也。若心下滿，刺商陽，
井身熱，刺二間榮體重節痛，刺三間，俞喘嗽寒熱，刺陽谿，經逆氣而泄，刺曲池，
合又總刺合谷。｛原｝
假令得浮脈，病人喘嗽，洒淅寒熱，臍右有動氣，按之牢痛，此肺病也。若心下滿，
刺少商，井身熱，刺魚際，榮體重節痛，刺太淵，俞喘嗽寒熱，刺經渠，經逆氣而泄，
刺尺澤。｛合｝
假令得沉遲脈，病人而黑善恐欠，此膀胱病也。若心下滿，刺至陰，井身熱，刺通谷，
榮體重節痛，刺束骨，俞喘嗽寒熱，刺崑崙，經逆氣而泄刺委中，合又總刺言也。｛原｝

假令得沉遲脈，病人逆氣，小腹急痛泄，如下重，足脛寒而逆，臍下有動氣，
按之牢若痛，此腎病也。若心下滿，刺湧泉，井身熱，刺然谷，榮體重節痛，刺太谿，
俞喘嗽寒熱，刺復溜，經逆氣而泄，刺陰谷。｛合｝
2=標題= 總論

紀氏曰：井之所治，不以五臟六腑，皆主心下滿，榮之所治，不以五臟六腑，
皆主身熱。俞之所治，不以五臟六腑，皆主體重節痛；經之所治，不以五臟六腑，
皆主喘嗽寒熱；合之所治，不以五臟六腑，皆主逆氣而泄。
2=標題= 十二經是動所生病補瀉迎隨        聚英

內經曰：十二經病，盛則瀉之，虛則補之，熱則疾之，寒則留之，不盛不虛，
以經取之。又曰：迎而奪之，隨而濟之。又曰：虛則補其母，實則瀉其子。難經曰：
經脈行氣血，通陰陽，以榮於其身者也。其始平旦從中焦注手太陰肺，寅陽明大腸，
卯陽明注足陽明胃，辰太陰脾，已太陰注手少陰心，午手太陽小腸，
未太陽注足太陽膀胱，申少陰腎，酉少陰注手厥陰包絡，戌少陽三焦，
亥少陽注足少陽膽，子厥陰肝，丑厥陰復注於手太陰（明日寅時），
如環無端轉相灌溉。
又曰：迎隨者，知榮衛流行，經脈往來，隨其順逆而取之也。

2=標題= 十二經之原歌

甲出邱墟乙太衝，丙居腕骨是原中，丁出神門原內過，戊胃衝陽氣可通，
己出太白庚合谷，辛原本出太淵同，壬歸京骨陽池穴，癸出太谿大陵中。
三焦行于諸陽，故置一俞曰原。又曰：三焦者，水谷之道路，原氣之別使也。
主通行三氣，經歷五臟六腑，原者，三焦之尊號。故所止輒為原也。
按難經云：五臟六腑之有病者，皆取其原。王海藏曰：假令補肝經，
於本經原穴補一針，（太衝穴是）如瀉肝經，於本經原穴亦瀉一針，餘倣此。
2=標題= 十二經病井榮俞經合補瀉虛實

手太陰肺經，屬辛金，起中府，終少商，多氣少血，寅時注此。
是動病。（邪在氣氣留而不行為是動病）肺脹膨膨而喘咳，缺盆中痛。
甚則交兩手而瞀，是謂臂厥。（瞀音茂）所生病，
（邪在血血壅而不濡為所生病）咳喘上氣，喘渴煩心，胸滿，臑臂內前廉痛，掌中熱，
氣盛有餘，則肩背痛，風寒（疑寒字衍）汗出中風，小便數而欠，寸口大三倍於人迎，
虛則肩背痛寒，少氣不足以息，溺色變，卒遺矢無度，寸口反小於人迎也。
補（虛則補之）用卯時。（隨而濟之）太淵  為俞土，土生金為母。經曰：

虛則補其母。
瀉（盛則瀉之）用寅時。（迎而奪之）尺澤  為合水，金生水為子。經曰：

實則瀉其子。
手陽明大腸經，為庚金，起商陽，終迎香，氣血俱多，卯時氣血注此，是動病，
齒痛腫，是主津。（音拙）
所生病。目黃口乾，鼽，喉痺，肩前臑痛，大指次指不用。氣有餘，
則當脈所過者，熱腫，人迎大三倍於寸口，虛則寒慄不復，人迎反小於寸口也。
（鼽音求）
補  用辰時。曲池  為合土，土生金，虛則補其母。

瀉  用卯時，二間  為榮水，金生水，實則瀉其子。

足陽明胃經，屬戊土，起頭維，終厲兌，氣血俱多，辰時注此。
是動病。洒洒然振寒，善呻，數欠，顏黑，病至惡人與火。聞木音，則惕然而驚，

心動欲獨閉戶牖而處，甚則欲登高而歌，棄衣而走，賁嚮腹脹。是謂骭厥，主血。
（骭音幹）
所生病。狂瘧，溫淫汗出，鼽，口喎，唇裂，喉痺，大腹水腫，膝臏腫痛，
循胸乳，氣膺伏兔，胻外廉足跗上皆痛，中指不用。氣盛，則身已前皆熱，
其有餘於胃，則消穀善飢，溺色黃，人迎大三倍於寸口。氣不足，則身已前皆寒慄，
胃中寒，則脹滿，人迎反小於寸口也。（胻音杭）
補  用已時。解谿  為經火，火生土，虛則補其母。

瀉  用辰時。厲兌  為井金，土生金，實則瀉其子。

足陰脾經屬己土，起隱白，終大包，多氣少血，已時注此。
是動病。舌本強，食則嘔，胃脘痛，腹脹，善噫，得後出與氣則怏然如衰，
身體皆重，是主痺。
所生病。舌本痛，體不能動搖，食不下，煩心，心下急痛，寒瘧，溏瀉泄水，
身黃疸，不能臥，強立，股膝內腫厥，足大指不用，盛者，寸口大三倍於人迎，
虛者，寸口小三倍於人迎也。
補  用午時。大都  為榮火，火生土，虛則補其母。

瀉  用巳時。商邱  為經金，土生金，實則瀉其子。

手少陰心經，屬丁火，起極泉，終少沖，多氣少血，午時注此。
是動病。咽乾心痛，渴而欲飲，是為臂厥，主心。
所生病。目黃，舌痛，臑臂內後廉痛厥，掌中熱。盛者，寸口大再倍於人迎，
虛者寸口反小於人迎也。（臑音鐃）
補  用未時。少沖  為井木，木生火，虛則補其母。

瀉  甲午時。神門  為俞土，火生土，實則瀉其子。

手太陽小腸經，屬丙火，起少澤，終聽宮，多血少氣，未時注此。
是動病。嗌痛頷腫，不可回顧，肩似拔，臑似折，是主液。
所生病。耳聾，目黃頰腫，頸賌肩臑肘臂外後廉痛。盛者，人迎大再倍於寸口，
虛者，人迎反小於寸口也。
補  用申時。後谿  為俞木，木生火，虛則補其母。

瀉  用未時。小海  為合土，火生土，實則瀉其子。

足太陽膀胱經，屬壬水，起睛明，終至陰，多血少氣，申時注此。
是動病。頭痛似脫，項似拔，脊痛腰似折，髀不可以曲，膕如結，似裂，
是為踝厥，是主筋。（膕音國音善）
所生病。痔瘧狂顛，頭腮頂痛，目黃淚出，鼽，項背腰尻膕腳皆痛，
小指不用  盛者，人迎大再倍於氣口。虛者，人迎反小於氣口也。

補  用酉時。至陰  為井金，金生水，虛則補其母。

瀉  用申時。束骨  為俞水，水生木，實則瀉其子。

足少陰腎經，屬癸水，起湧泉，終俞府，多氣多血，酉時注此。

是動病。飢不欲食，而黑如炭色，欲唾則有血，嗚嗚而喘，坐而欲起，目然，
如無所見，心懸如飢狀，氣不足則善恐，心惕然如人將捕之，是謂骨厥。是主腎，
所生病。口熱，舌乾咽腫，上氣嗌乾及痛，煩心，心痛，黃疸，腸澼，脊股內後廉痛，
痿厥嗜臥足下熱而痛。盛者寸口大再倍於人迎。虛者，寸口反小於人迎也。
補  用戌時。復溜  為經金，金生水，虛則補其母。

瀉  用酉時。湧泉  為井木水生木，實則瀉其子。

手厥陰心包絡經，配腎（屬相火）起天池，終中沖，多血少氣，戌時注此。
是動病。手心熱，肘臂攣痛，腋下腫，甚則胸支滿，心中澹澹，或大動，
面赤目黃，善笑不休，是主心包絡。
所生病。煩心心痛，掌中熱。盛者，寸口大三倍於人迎。虛者，
寸口反小於人迎也。
補  用亥時。中沖  為井木，木生火，虛則補其母。

瀉  用戌時。大陵  為俞土，火生土，實則瀉其子。

手少陽三焦經，配心包絡，（屬相火）起關沖，終耳門，多氣少血，亥時注此。
是動病。耳聾，渾渾焞焞，咽腫喉痺，是主氣。（焞音吞）
所生病。汗出，目銳眥痛，頰痛，耳後肩臑肘臂外皆痛，小指次指不用。盛者，
人迎大一倍於寸口。虛者，人迎反小於寸口也。

補  用子時。中渚  為俞木，木生火，虛則補其母。

瀉  用亥時。天井  為合土，火生土，實則瀉其子。

足少陽膽經，屬甲木，起童子 終竅陰，多氣少血，子時注此。（音僚）

是動病。口苦，善太息，心痛，不能轉側，甚則面微有塵，體無膏澤，足外反熱，
是為陽厥，是主骨。
所生病。頭角頷痛，目銳眥痛，缺盆中腫痛，腋下腫，馬刀挾癭，汗出，振寒瘧，
胸中肋髀膝外，至脛絕骨外踝前，乃諸節皆痛，小指次指不用。盛者，
人迎大三倍於寸口。虛者，人迎反小於寸口也。
補  用丑時。俠谿  為榮水，水生木，虛則補其母。邱墟  為原皆取之。

瀉  用子時。陽輔  為經火，木生火，實則瀉其子。

足厥陰肝經，屬乙木，起大敦，終期門，多血少氣，丑時注此。
是動病。腰痛不可俛仰，丈夫疝，婦人小腹腫，甚則咽乾，面塵脫色，是主肝。
所生病。胸滿嘔逆，洞泄，狐疝，遺溺癃閉。盛者，寸口脈大一倍於人迎。虛者，
寸口脈反小於人迎也。
補  用寅時。曲泉  為合水，水生木，虛則補其母。

瀉  用丑時。行間  為榮火，木生火，實則瀉其子。

2=標題= 十二時血多少歌

多氣多血經須記，大腸手經足經足經胃，少血多氣有六經，三焦膽腎心脾肺，多

血少氣心包絡，膀胱小腸肝所異。
2=標題= 十二經治症主客原絡圖            楊繼洲著

3=標題= 肺之主大腸客

太陰多氣而少血，心胸氣脹掌發熱，喘咳缺盆痛莫禁，咽腫喉乾身汗越，
肩內前廉兩乳疼，痰結膈中氣如缺，所生病者何穴求，太淵偏歷與君說。
可刺手太陰肺經原。（原者太淵穴肺脈所過為原掌後內側橫紋頭動脈相應寸口是）
復刺手陽明大腸絡。（絡者偏歷穴去腕三寸別走太陰）
3=標題= 大腸主肺之客

陽明大腸俠鼻孔，面痛齒疼腮頰腫，生疾目黃口亦乾，鼻流清涕及血湧，

喉痺肩前痛莫當，大指次指為一統，合谷列缺取為奇，二穴針之居病總。
可刺手陽明大腸原。（原者合谷穴大腸脈所過為原歧骨間）
復刺手太陰肺經絡。（絡者列缺穴去腕側上寸半交叉食指盡處是別走陽明）
3=標題= 脾主胃客

脾經為病舌本強，嘔吐胃翻痛腹臟，陰氣上衝噫難瘳，體重脾搖心事妄，
瘧生振慄兼體羸，秘結疸黃手執杖，股膝內腫厥而疼，太白豐隆取為尚。
可刺足太陰脾經原。（原者太白穴脾脈所過為原足大指內踝前核骨下陷中）
復刺足陽明胃經絡。（絡者豐隆穴去踝八寸別走太陰）

3=標題= 胃主脾客

腹填心悶意悽愴，惡人惡火惡燈光，耳聞響動心中惕，鼻唇喎瘧又傷，
棄衣驟步身中熱，痰多足痛與瘡瘍，氣蠱胸腿疼難止，衝陽公孫一刺康。
可刺足陽明胃經原。（原者衝陽穴胃脈所過為原足跗上五寸骨間動脈）
復刺足太陰脾經絡。（絡者公孫穴去足大指本節後一寸內踝前別走陽明）
3=標題= 真心主小腸客

少陰心痛并乾嗌，渴欲飲兮為臂厥，生病目黃口亦乾，臂疼兮掌發熱，
若人欲治勿差求，專在醫人心審察，驚悸嘔血及怔忡，神門支正何堪缺。
可刺手少陰心經原。（原者神門穴心脈所過為原掌後銳骨端陷中）

複刺手太陽小腸絡。（絡者支正穴腕上五寸別走少陰）
3=標題= 小腸主真心客

小腸之病豈為良，頰腫肩疼兩臂旁，項頸強疼難轉側，嗌頷腫痛甚非常，
肩似拔兮臑似折，生病耳聾及目黃，臑肘臂外後廉痛，腕骨通里取為詳。
可刺手太陽小腸原。（原者腕骨穴小腸脈所過為原手外側腕前起骨下陷中）
復刺手少陰心經絡。（絡者通里穴去腕一寸別走太陽）
3=標題= 腎之主膀胱客

臉黑嗜臥不欲，目不明兮發熱狂，腰痛足疼步難履，若人捕獲難躲藏，
心膽戰兢氣不足，更兼胸結與身黃，若欲除之無更法，太谿飛揚取最良。

可刺足少陰腎經原。
（原者太谿穴腎脈所過為原內踝下後跟骨上動脈陷中屈五指乃得穴）
復刺足太陽膀胱絡。（絡者飛揚穴外踝上七寸別走少陰）
3=標題= 膀胱主腎之客

膀胱頸病目中疼，項腰足腿痛難行，痢瘧狂顛心膽熱，背弓反手額眉稜，
鼻目黃筋骨縮，脫肛痔漏腹心膨，若要除之無別法，京骨大鍾任顯能。
可刺足太陽膀胱原。（原者京骨穴膀胱脈所過為原足小指大骨下赤白肉際陷中）
復刺足少陰腎經絡。（絡者大鍾穴當踝後繞跟別走太陽）
3=標題= 三焦主包絡客

三焦為病耳中聾，喉痺咽乾目腫紅，耳後肘疼并出汗，脊間心後痛相從，

肩背風生膊肘，大便堅閉及遺癃，前病治之何穴愈，陽池內關理法同。
可刺手少陽三焦經原。（原者陽池穴三焦脈所過為原手表腕上橫斷處陷中）
復刺手厥陰心包經絡。（格者內關穴去掌二寸兩筋間別走少陽）
3=標題= 包絡主三焦客

包絡為病手攣急，臂不能伸痛如屈，胸膺滿腋腫平，心中淡淡面色赤，
目黃善笑不肯休，心煩心痛掌熱極，良醫達士細推詳，大陵外關病消釋。
可刺手厥陰心包經原。（原者大陵穴包絡脈所過為原掌後橫紋中）
復刺手少陽三焦經絡。（絡者外關穴去腕二寸別走厥陰）
3=標題= 肝主膽客

氣少血多肝之經，丈夫潰散苦腰疼，婦人腹膨小腹腫，甚則咽乾面脫塵，
所生病者胸滿嘔，腹中泄瀉痛無停，癃閉遺溺疝瘕痛，太光二穴即安甯。（潰散虛憊）
可刺足厥陰肝之原。（原者太衝穴肝脈所過為原足大指節後二寸動脈陷是）
復刺足少陽膽經絡。（絡者光明穴去外踝三寸別走厥陰）
3=標題= 膽主肝客

膽經之穴何病主，胸肋疼足不舉，面體不澤頭目疼，缺盆腋腫汗如雨，
頸項癭瘤堅似鐵，瘧生寒熱連骨髓，已上病症欲除之，須向邱墟蠡溝取。
可刺足少陽膽經原。（原者邱墟穴膽脈所過為原足外踝下從前陷中去臨泣三寸）

復刺足厥陰肝經絡。（絡者蠡溝穴去內踝五寸別走少陽）
2=標題= 靈龜取法飛騰針圖        徐氏

戴九履一，左三右七，二四為肩，八六為足，五十居中，寄於坤局。
2=標題= 八法歌

坎一聯申脈。照海坤二五。震三屬外關。巽四臨泣數。乾六是公孫。
兌七後谿府。艮八繫內關。離九列缺主。
按靈龜飛騰圖有二，人莫適從，今取其效驗者錄之耳。
2=標題= 八法交會八脈

公孫二穴父，通  衝脈合於心胸胃

內關二穴母，通陰維脈。
後谿二穴夫，通  督脈。  目內眥頸項耳

中脈二穴妻，通陽蹻脈。  肩膊小腸膀胱

臨泣二穴男，通  帶脈。  目銳眥耳

合於
外關二穴女，通陽維脈。  後頰頸肩

列缺二穴主，通  任脈。  肺系咽

合於
照海二穴客，通陰蹻脈。  喉胸膈

2=標題= 八法交會歌

內關相應是公孫，外關臨泣總相同，列缺交經通照海，後谿申脈亦相從。
2=標題= 八脈交會八穴歌

公孫衝脈胃心胸，內關陰維下總同，臨泣膽經連帶脈，陽維目銳外關逢。
後谿督脈內眥頸，申脈陽蹻絡亦通，列缺任脈行肺系，陰蹻照海膈喉嚨。
2=標題= 八脈配八卦歌

乾屬公孫艮內關，巽臨震位外關還，離居列缺坤照海，後谿兌坎申脈聯。

補瀉浮沉分逆順，隨時呼吸不為難，仙傳秘訣神針法，萬病如拈立便安。
2=標題= 八穴配合歌

公孫偏與內關合，列缺能消照海，臨泣外關分主客，後谿申脈正相和，
左針右病知高下，以意通經廣按摩，補瀉迎隨分逆順，五門八法是真科。
2=標題= 刺法啟玄歌

八法神針玅，飛騰法最奇，砭針行內外，水火就中推，上下交經足，疾如應手驅，
往來依進退，補瀉逐迎隨，用似般推舵，應如弩發機，氣聚時間散，身疼指下移，
這股玄玅訣，料得少人知。
2=標題= 八法五虎建元日時歌

甲己之辰起丙寅，乙庚之日戊寅行，丙申便起庚寅始，丁卯壬寅亦頤尋，
戊癸甲寅定時候，五門得合是元因。
2=標題= 八法逐日干支歌

甲己辰戌丑未十，乙庚申酉九為期，丁壬寅卯八成數，戊癸巳午七相宜，
丙辛亥子亦七數，逐日支干即得知。
2=標題= 八法臨時干支歌

甲己子午九宜用，乙庚丑未八無疑，丙辛寅申七作數，丁壬卯酉六順知，
戊癸辰戌各有五，巳亥單加四共齊。陽日除九陰除六，不及零餘穴下推。
其法如甲丙戊庚壬為陽日，乙丁己辛癸為陰日，以日時干支算計何數？
陽日除九數，陰日除六數，陽日多，或一九二九三九四九，陰日多，

或二六三六四六五六，剩下若干，同配卦數日時，得何卦，即知何穴開矣！
假如甲子日戊辰時，以日上甲得十數，子得七數，以時上戊得五數，辰得五數，
共成二十七數，此是陽日，以九除去二九一十八，餘有九數合離卦即列缺穴開也。
假如乙丑日壬午時，以日上乙為九，丑為十，以時上壬為六，午為九，
共成三十四數，此日陰日，以六除去五六三十數，零下四數，合巽四，
即臨泣穴開也。餘倣此。
2=標題= 推定六十甲子日時穴開圖例

右圖乃預先推定六十甲子，逐日逐時某穴所開以便用針，庶臨倉卒之際，

可不致有差訛之失也。
3=標題= 衝脈

考穴治病
公孫二穴，脾經，足大指，內側，本節後一寸陷中，舉足，兩足掌相對取之，
針一寸，主心腹五臟病，與內關主客相應，西江月。九種心疼延悶，結胸翻胃難停，
酒食積聚胃腸鳴，水食氣疾膈病，臍痛腹疼脹，腸風瘧疾心疼，胎衣不下血迷心，
泄瀉公孫立應。
凡治後症，必先取公孫為主，次取各穴應之。      徐氏

九種心疼，一切冷氣。大陵  中脘  隱白  痰膈涎悶，胸中隱痛。勞宮   膻中

間使  氣膈五噎，飲食不下。膻中  三里  太白  臍腹脹滿，食不消化。天樞  水分

內庭  肋下痛，起止艱難。支溝  章門  陽陵泉  泄瀉不止，裏急後重。下脘

天樞  照海  胸中刺痛，隱隱不樂。內關  大陵  彧中 兩脹滿，氣攻疼痛。

絕骨  章門  陽陵泉  中滿不快，翻胃吐食。中脘   太白  中魁  胃脘停痰，

口吐清水。巨闕  中脘  厲兌  胃脘停食，疼刺不已。中脘  三里  解谿

嘔吐痰涎，眩暈不已。膻中  中魁  豐隆  心瘧，令人心內怔忡。神門  心俞

百勞  脾瘧，令人怕寒腹痛。商丘  脾俞  三里   肝瘧，令人氣色蒼，惡寒發熱。

中封  肝俞  絕骨肺瘧，令人心寒怕驚。列缺   肺俞  合谷  腎瘧，令人洒熱，

腰脊強痛。大鍾  腎俞  申脈  瘧疾大熱不退。間使  百勞  絕骨  瘧疾先寒後熱。

後谿  曲池  勞宮  瘧疾先熱後寒。曲池  百勞  絕骨  瘧疾心胸疼痛。內關

上脘  大陵  瘧疾頭痛眩暈，吐痰不已。合谷  中脘  列缺  瘧疾骨節痠痛。魄戶

百勞 然谷   瘧疾口渴不已。關沖  人中  間使，胃瘧令人善飢，不能食。厲兌

胃俞 大都  膽瘧，令人惡寒怕驚，睡臥不安。臨泣  膽俞  期門  黃疸，

四肢俱腫，汗出染衣。至陽  百勞  脘骨  中脘  三里  黃疸，

遍身皮膚面目小便俱黃。脾俞  隱白  百勞  至陽  三里  腕骨  穀疸，

食畢則心眩，心中拂鬱遍體發黃。胃俞  內庭  至陽  三里  脘骨  陰谷  酒疸，

身目俱黃，心中痛，面發赤斑，小便亦黃。膽俞  至陽  委中  腕骨  女癆疸，

身目俱黃，發熱惡寒，小便不利。關元  腎俞  至陽  然谷

楊氏治症
月事不調：關元  氣海  天樞  三陰交  胸中滿痛，勞宮  通里  大陵  膻中。

痰熱結胸：列缺  大陵  湧泉  四肢風痛  曲池  風車  外關  陽陵泉 三陰交

手三里。
咽喉閉塞：少商  風池  照海  頰車。

3=標題= 陰維脈

考穴治病
內關二穴心包經，去掌二寸兩筋間，緊握拳取之，針一寸二分，主心膽脾胃之病，
與公孫二穴，主客相應。西江月  中滿心胸痞脹，腸鳴泄瀉脫肛，食難下膈酒來傷，

積塊堅橫搶婦女疼心痛，結胸裏急難當，傷寒不解結胸膛，瘧疾內關獨當。
凡治後症，必先取內關為主，次取各穴應之。      徐氏

中滿不快，胃脘傷寒。中脘  大陵  三里  膻中  中焦痞滿，兩刺痛。支溝  章門

膻中  脾胃虛冷，嘔吐不已。內庭  中脘  氣海  公孫   脾胃氣虛，心腹脹滿。

太白  三里  氣海  水分  肋下疼，心脘刺痛。氣海  行間  陽陵泉  痞塊不散，

心中悶痛。大陵  中脘  三陰交  食癥不散，人漸羸瘦。脘骨  脾俞  公孫

食積血瘕，腹中隱痛。胃俞  行間  氣海 五積氣塊，血積血癖。膈俞  肝俞

大敦  照海  臟腑虛冷，兩痛疼。支溝   通里  章門  陽陵泉  風壅氣滯，

心腹刺痛。風門  膻中  勞宮  三星  大腸虛冷，脫肛不收。百會  命門  長強

承山  大便難下，用力脫肛。照海  百會  支溝 臟毒腫痛，便血不止。承山

肝俞  膈俞  長強  五種痔疾，攻痛不已。合陽  長強  承山  五癇等病，

口中吐沫。後谿  神門  俞心鬼眼  心性呆痴，悲泣不已。通里  後谿  神門

大鍾  心驚發狂，不識親。少沖  心俞  中脘 十宣  健忘易失，言語不紀。

心俞  通里  少沖心氣虛損，或歌或笑。靈道   心俞  通里  心中驚悸，言語錯亂。

少海  少府  心俞  後谿  心中虛惕，神思不安。乳根  通里膽俞  心俞

心驚中風，不省人事。中沖  百會  大敦 心膽諸虛，怔忡驚悸。陰  心俞

通里  心虛膽寒，四體顫掉。膽俞  通里 臨泣

3=標題= 督脈

考穴治病
後谿二穴，小腸經，小指本節後外側骨縫中，緊握拳尖上針一寸，主頭面項頸病，
與申脈主客相應。西江月  手足拘攣戰掉，中風不語癇癲，頭疼眼腫淚漣漣，

腿膝腰背痛遍，項強傷寒不解，牙齒腮腫喉咽，手麻足麻破傷牽，盜汗後谿先砭。
凡治後症，必先取後谿為主，次取各穴應之。      徐氏

手足攣急，屈伸艱難。三里  曲池  行間  陽陵泉

手足俱顫，不能行步握物。陽谿  曲池  腕骨  太衝  絕骨  公孫  陽陵泉

頸項強痛，不能回顧。承漿  風池  風府  兩腮頰痛紅腫，大迎  頰車  合谷

咽喉閉塞，水粒不下。天突  商陽  照海  十宣    雙蛾風喉閉不通，少商

金津  玉液  十宣

單蛾風喉中腫痛。關衝  天突

合谷偏正頭風，及兩額角痛。列缺  合谷

太陽紫脈  頭臨泣  絲竹空  兩眉角，痛不已。攢竹  陽白  印堂  合谷  頭維

頭目昏沉，太陽痛。合谷  太陽  紫脈  頭縫

頭項拘急，引肩背痛。 承漿  百會  肩井  中渚

醉頭風嘔吐不止，惡聞人言。湧泉  列缺 百勞 合谷

眼赤腫衝，風淚下不已。攢竹 合谷  小骨空  臨泣

破傷風，因他事搐發，渾身發熱顛強。大敦  合谷  行間  十宣  太陽  紫脈

（宜鋒針出血）
楊氏治症
咳嗽寒痰。列缺  湧泉  申脈  肺俞  天突  絲竹空

頭目眩暈。風池  命門  合谷

頭項強硬。承漿  風府  風池  合谷

牙齒疼痛。列缺  人中  頰車  呂細  太淵  合谷

耳不聞聲。聽會  商陽  少衝  中衝

破傷風症。承漿  合谷  八邪  後谿  外關  四關

3=標題= 陽蹻脈

考穴治病
申脈二穴，膀胱經，足外踝下陷中，赤白內際，直立取之，針一寸，主四肢風邪，
及癰毒病，與後谿主客相應。西江月  腰背屈強腿腫，惡風自汗頭疼，

雷頭赤目痛眉稜，手足麻攣臂冷，吹乳耳聾鼻，癇癲肢節煩憎，遍身腫滿汗頭淋，
申脈先針有應。
凡治後症，必先取申脈為主，次取各穴應之。      徐氏

腰背強，不可俛仰。腰俞  膏肓  委中（刺紫脈出血）

肢節煩痛，牽引腰腳疼。肩   曲池  崑崙  陽陵

中風不省人事。中衝  百會 大敦  印堂  合谷

中風不語。少商  前頂  人中  膻中  合谷  啞門

中風半身癱瘓。手三里  脘骨  合谷  絕骨  行間  風市  三陰交

中風偏枯，疼痛無時。絕骨  太淵  曲池  肩  三里  崑崙

中風四肢麻痺不仁。肘  上廉  魚際  風市  膝關   三陰交

中風手足搔痒，不能握物。臑會  脘骨  合谷  行間  風市  陽陵泉

中風口眼喎斜，牽連不已。人中  合谷  太淵  十宣  童子  頰車

（此穴針入一分沿皮向下透地倉喎左瀉右喎右瀉左可灸二七壯）
中風角弓反張，眼目盲視。百會  百勞  合谷  行間  曲池  十宣  陽陵泉

中風口噤不開，言語蹇。地倉（宜針透）頰車  人中  合谷

腰脊項背疼痛。腎俞  人中  肩井  委中

腰痛起止艱難。然谷  膏肓  委中  腎俞

足背生毒，名曰發背。內庭，俠谿  行間  委中

手背生毒，名附筋發背。液門 中渚  合谷 外關

手臂背生毒，名曰附骨疽。天府  曲池  委中

楊氏治症
背腰生癰。委中  俠谿  十宣  曲池  液門  內關  外關

體疼痛。太淵  三里  曲池

鬢髭發毒。太陽  申脈  太谿  合谷  外關

頭腦攻瘡。百勞  合谷  申脈  強間  委中

頭痛難低。申脈  金門  承漿

頸項難轉。後谿  合谷  承漿

3=標題= 帶脈

考穴治病
臨泣二穴膽經，足小指次指外側，本節中筋骨縫內，去一寸是，針五分。
放水隨皮過一寸，主四肢病，與外關主客相應。西江月  手足中風不舉，

痛麻發熱拘攣，頭風痛腫項連，眼腫赤疼頭旋，齒痛耳聾咽腫，浮風搔痒筋牽，
腿疼脹肋肢偏，臨泣針時有驗。
凡治後症必先取臨泣為主，次取各穴應之。徐氏
足跗腫痛，久不能消。行間  申脈

手足麻痺，不知痒痛。太衝  曲池  大陵  合谷  三里  中渚

兩足顫掉，不能移步。太衝  崑崙  陽陵泉

兩手顫掉，不能握物。曲澤  腕骨  合谷  中渚

足指拘攣，筋緊不開。（足十指節握拳指尖小麥炷灸五壯）邱墟  公孫  陽陵泉

手指拘攣，伸縮疼痛。（手十指節握拳指尖小麥炷灸五壯）尺澤  陽谿  中渚  五虎

足底發熱，名曰濕熱。湧泉  京骨  合谷

足外踝紅腫，名曰穿踝風。崑崙  邱墟  照海

足跗發熱，五指節痛。衝陽  俠谿  足十宣

兩手發熱，五指疼痛。陽池  液門  合谷

兩膝紅腫疼痛，名曰鶴膝風。膝關  行間  風市  陽陵泉

手腕起骨痛，名曰遶踝風。太淵  腕骨  大陵

腰胯疼痛，名曰寒疝。五樞  委中  三陰交

臂膊痛連肩背。肩井  曲池  中渚

腿膀疼痛，名腿又風。環跳  委中  陽陵泉 白虎

歷節風疼痛。肩井  三里  曲池  委中  合谷  行間  天應（遇痛處針長強針出血）

走注風遊走，四肢疼痛。天應  曲池  三里  委中

浮風渾身搔痒。百會  百勞  命門  太陽  紫脈  風市  絕骨  水分  氣海  血海

委中  曲池

頭項紅腫強痛。承漿  風池  肩井  風府

腎虛腰痛，興動艱難。腎俞  脊中  委中

閃挫腰痛，起止艱難。脊中  腰俞  腎俞  委中

虛損濕滯腰痛，行動無力。脊中  腰俞  腎俞  委中

諸虛百損，四肢無力。百勞  心俞  三里  關元  膏肓

下肝積，氣塊刺痛。章門  支溝  中脘  大陵  陽陵泉，

楊氏治症
手足拘攣  中渚  尺澤  絕骨  八邪  陽谿  陽陵泉  四肢走注  三里  委中   命門

天應  曲池  外關  膝脛痠痛。行間  絕骨  太衝  膝眼  三里  陽陵泉

腿寒痺痛。四關  絕骨  風市  環跳  三陰交  臂冷痺痛。肩井  曲池  外關 三里

百節痠痛。魂門  絕骨  命門  外關

3=標題= 陽維脈

考穴治病
外關二穴三焦經，掌背去腕二寸，骨縫兩筋陷中伏手取之，針一寸二分，
主風寒筋絡皮膚病，與臨泣主客相應。西江月  肢節腫疼膝冷，四肢不遂頭風，

背胯內外骨筋攻，頭項眉稜皆痛，手足熱麻盜汗，破傷眼腫睛紅，傷寒自汗表烘烘，
獨會外關為重。
凡治後症，必先取外關為重，次取各穴應之。
臂膊紅腫，肢節疼痛。肘  肩  腕骨（音僚音魚）

足內踝紅腫痛，名曰遶踝風。太谿  邱墟  臨泣  崑崙

手指節痛，不能伸屈。陽谷  五虎  腕骨  合谷

足指節痛，不能行步。內庭  太衝  崑崙

五臟結熱，吐血不已，取五臟俞穴並血會治之。心俞  肺俞  脾俞  肝俞  腎俞

膈俞
六腑結熱，血妄行不已，取六腑俞穴並血會治之。膽俞  胃俞  小腸俞   大腸俞

膀胱俞  三焦俞  膈俞

鼻不止，名血妄行。少澤  心俞  膈俞   湧泉

吐血昏暈，不省人事。肝俞  膈俞  通里   大敦

虛損氣逆，吐血不已。膏肓  膈俞  丹田   肝俞

吐血血，陽乘於陰，血熱妄行。中沖  肝俞  膈俞  三里  三陰交

血寒亦吐，陰乘於陽，名心肺二經嘔血。少商  心俞  神門   肺俞  膈俞  三陰交

舌強難言，及生白胎。關沖  中沖  承漿  聚泉

重舌腫脹，熱極難言。十宣  海泉  金津  玉液

口內生瘡，名枯曹風。兌端  支溝  承漿  十宣

口吐不收，名曰陽強。湧泉  兌端  少沖  神門

舌縮難言，名曰陰強。心俞  膻中  海泉

唇裂破，血出乾痛。承漿  少商  關沖

項生瘰，繞項起核，名曰蟠蛇。天井  風池  肘尖  缺盆  十宣

瘰延生胸前，連腋下者，名曰瓜藤。肩井  膻中  大陵  支溝  陽陵泉

左耳根腫核者，名曰惠袋。翳風  後谿

肘尖右耳根腫核者，名曰蜂窩。翳風  頰車  後谿 合谷

耳根紅腫痛。合谷  翳風  頰車

頸項紅腫不消，名曰項疽。風府  肩井  承漿

目生翳膜，隱難開。睛明  合谷  肝俞  魚尾

風沿爛眼，迎風冷淚。攢竹  絲竹  二間  小骨空

目風腫痛，努肉攀睛。和  睛明  攢竹  肝俞  委中  合谷  肘尖  照海  列缺

十宣
牙齒兩頷腫痛。人中  合谷  細呂

上爿牙痛，及牙關不開。太淵  頰車  合谷  呂細

下爿牙痛，頰項紅腫痛。陽谿  承漿  頰車  太谿

耳聾氣痞疼痛，聽會腎俞  三里  翳風

耳內或鳴或痒或痛，客主人。合谷  聽會

雷頭風暈，嘔吐痰涎。百會  中腕  太淵  風門

腎虛頭痛，頭重不舉。腎俞  百會  太谿  列缺

痰厥頭暈，頭目昏沉。大敦  肝俞  百會

頭頂痛，名曰正頭風。上星  百會  腦空  湧泉  合谷

目暴赤腫疼痛。攢竹  合谷  迎香

楊氏治症
中風拘攣。中渚  陽池  曲池  八邪

3=標題= 任脈

考穴治病
列缺二穴，肺經，手腕內側一寸五分，手交叉食指盡處骨間是，針八分，主心腹
五臟病，與照海主客相應。西江月  痔瘧便腫泄痢，唾紅溺血咳痰，

牙疼喉腫小便難，心胸腹疼噎嚥，產後發強不語，腰痛血疾臍寒，死胎不下膈中寒，
列缺乳癰多散。
凡治後症，必先取列缺為主，次取各穴應之。      徐氏

鼻流涕臭，名曰鼻淵。曲差  上星  百會  風門  迎香

鼻生瘜肉，閉塞不通。印堂  迎香  上星  風門

傷風面赤，發熱頭痛。通里  曲池  絕骨  合谷

傷風感寒，咳嗽咳滿。膻中  風門  合谷  風府

傷風四肢，煩熱頭痛。經渠  曲池  合谷  委中

腹中脹痛  瀉利不已。內庭  天樞  三陰交  赤白

痢疾，腹中冷痛。水道  氣海  外陵  天樞  三陰交  三里

胸前兩乳紅腫痛。少澤  大陵  膻中

乳癰腫痛，小兒吹乳。中府  膻中  少澤  大敦

腹中寒痛，泄瀉不止。天樞  中脘  關元  三陰交

婦人血積痛，敗血不止。肝俞  腎俞   膈俞  三陰交

咳嗽寒疾，胸膈閉痛。肺俞  膻中  三里

久咳不愈，咳唾血痰。風門  太淵  膻中

哮喘氣促，痰氣壅盛。豐隆  俞府  膻中  三里

吼喘胸膈急痛。彧中  天突  肺俞  三里

吼喘氣滿，肺脹不得臥。俞府  風門   太淵  中府  三里  膻中

鼻塞不知香臭。迎香  上星  風門

鼻流清涕，腠理不密，噴嚏不止。神庭  肺俞  太淵  三里

婦人血瀝，乳汁不通。少澤 大陵  膻中  關衝

乳頭生瘡，名曰乳。乳根  少澤  肩井  膻中

胸中噎塞痛。大陵  內關  膻中 三里

五癭等症，項癭之症有五：一曰石癭，如石之硬；二曰氣癭，如綿之軟；三曰血癭，
如赤脈細絲。四曰筋癭，乃無骨；五曰肉癭，如袋之狀，此乃五癭之形也。扶突

天突  天窗  缺盆  俞府  膺俞（喉上）膻中  合谷 十宣（出血）口內生瘡，

臭穢不可近。十宣  人中  金津  玉液  承漿  合谷   三焦極熱，口內生瘡。

關衝  外關  人中  迎香  金津  玉液  地倉  口氣衝人，臭不可近。少衝  通里

人中  十宣  金津  玉液  冒暑大熱，霍亂吐瀉。委中   百勞  中脘  曲池  十宣

三里  合谷  中暑自熱，小便不利。陰谷  百勞  中脘   委中  氣海  陰陵泉

小兒急驚風，手足搐搦。印堂  百會  人中  中衝  大敦   太衝  合谷

小兒慢脾風，目直視，手足搐，口吐沫。大敦  脾俞  百會  上星  人中

消渴等症。三消其症不同，消脾，消中，消腎。素問云：胃府虛，食斗不能充飢，
腎臟渴，飲百杯不能止渴，及房勞不稱心意，此為三消也。乃土燥承渴，不能剋化，
故成此病。人中  公孫  脾俞  中脘  關衝 照海（治飲不止渴）

太谿（治房勞不稱心）三里（治食不充飢）
黑痧腹痛頭疼，發熱惡寒，腰背強痛，不得睡臥。百勞  天府  委中  十宣

白痧腹痛吐瀉，四肢厥冷，十指甲黑，不得睡臥。大陵  百勞  大敦  十宣

黑白痧，頭疼發汗，口渴，大腸泄瀉，惡寒，四肢厥冷，名絞腸痧，或腸鳴腹響。委中
膻中  百會  丹田   大敦  竅陰  十宣

楊氏治症
血迷血暈。人中  胸膈痞結。湧泉  少商  膻中  內關  臍腹疼痛。膻中  大敦

中府  少澤  太淵  三陰交  心中煩悶  陰陵  內關  耳內蟬鳴，少衝  聽會

中衝  商陽  鼻流濁污。上星  內關  列缺  曲池  合谷  傷寒發熱。

曲差  內關  列缺  經渠  合谷

3=標題= 陰蹻脈

考穴治病
照海二穴腎經，足內踝下陷中，令人穩坐，兩足底相合取之，針一寸二分，主臟腑病，
與列缺主客相應。西江月  喉塞小便淋，膀胱氣痛腸鳴，食黃酒積腹臍并，

嘔瀉胃翻便緊，難產昏迷積塊，腸風下血常頻，膈中快氣氣核侵，
照海有功必定。
凡治後症，必先取照海為主，次取各穴應之。      徐氏

小便淋不通。陰陵泉  三陰交  關衝  合谷

小腹冷痛，小便頻數。氣海  關元  腎俞  三陰交

膀胱七疝，奔豚等症。大敦  闌門  丹田  三陰交  湧泉  章門  大陵

偏墜水腎，腫大如升。大敦曲泉  然谷  三陰交  歸來  闌門  膀胱俞  腎俞

（橫紋可灸七壯）
乳絃疝氣，發時衝心痛。帶脈  湧泉  太谿   大敦

小便淋血不止，陰器痛。陰谷  湧泉  三陰交

遺精白濁，小便頻數。關元  白環俞  太谿  三陰交

夜夢鬼交，遺精不禁。中極  膏肓  心俞  然谷  腎俞

婦人難產，子掬母心不能下，胎衣不去。巨闕  合谷  三陰交  至陰（灸效）

女人大便不通。申脈  陰陵泉  三陰交  太谿

婦人產後臍腹痛，惡露不已。水分  關元  膏肓  三陰交

婦人脾氣，血蠱水蠱，氣蠱石蠱。膻中  水分（治水）關元  氣海  三里

行間（治血）公孫（治氣）內庭（治石）支溝  三陰交

女人血分，單腹氣喘。下脘  膻中  氣海  三里  行間

女人血氣勞倦，五心煩熱，肢體皆痛，頭目昏沉。腎俞  百會  膏肓  曲池  合谷

絕骨
老人虛損，手足轉筋，不能舉動。承山 陽陵泉  臨泣  太衝  尺澤  合谷

霍亂吐瀉，手足轉筋。京骨  三里  承山  曲池  腕骨  尺澤  陽陵泉

寒濕腳氣，發熱大痛。太衝  委中  三陰交

腎虛腳氣紅腫，大熱不退。氣衝  太谿  公孫  三陰交  血海  委中

乾腳氣，膝頭并內踝及五指疼痛。膝關  崑崙  絕骨  委中  陽陵泉  三陰交

渾身脹滿，浮腫生水。氣海  三里  曲池  合谷  內庭  行間  三陰交

心腹脹大如盆。中脘  膻中  水分  三陰交

單腹蠱脹，氣喘不息。膻中 氣海  水分  三里  行間  三陰交

四肢面目浮，腫大不退。人中  合谷  三里  臨泣  曲池  三陰交

婦人虛損形瘦，赤白帶下。百勞  腎俞  關元  三陰交

女人子宮久冷，不受胎孕。中樞  三陰交  子宮

女人經水正行，頭暈小腹痛。陽交  內庭  合谷

室女月水不調，臍腹疼痛。腎俞 三陰交  關元

婦人產難，不能分娩。合谷  三陰交  獨陰

楊氏治症
氣血兩蠱。行間  關元  水分  公孫  氣海  臨泣

五心煩熱。內關  湧泉 十宣  大陵  合谷  四花

氣攻胸痛。通里  大陵

心內怔忡。心俞  內關  神門

咽喉閉塞。少商  風池  照海

虛陽自脫。心俞  然谷    俞  中極 三陰交。

右八法，先刺主正之穴，隨病左右上下所在，取諸應穴，仍循捫導引。按法祛除，
如病未已，必求合穴，須要停針待氣，使上下相接，快然無所苦，而後出針，

或用艾灸亦可，在乎臨時機變，不可專拘於針也。
2=標題= 八法手訣歌              聚英

春夏先深而後淺，秋冬先淺而後深，隨處按之呼吸輕，迎而吸之尋內關。
補虛瀉實公孫是，列缺次當照海深，臨泣外關和上下，後谿申脈用神針。
先深後淺行陰數，前三後二卻是陰，先淺後深陽數法，前二後三陽數定。
臨泣公孫腸中病，脊頭腰背申脈攻，照海咽喉井小腹，內關行處治心疼。
後谿前上外肩背，列缺針時脈氣通，急按慢提陰氣升，急提慢按陽氣降。
取陽取陰皆六數，達人刺處有奇功。
1=標題= 針灸大成  卷八

臟腑正面圖
闌門謂大小二腸會處也自此泌別滲入於膀胱中乃為溺
臟腑背面圖
肛腸又名廣腸即肛門也一名魄門大便出處
臟腑之圖
分水謂水穀承於闌門水則滲灌於膀胱而為溺便穀之滓穢則自闌門而傳送於大腸之中也
五臟，臟日藏也。心藏神，肺藏魄，肝藏魂，脾藏意與智，腎藏精與志，故為五臟。
六腑，腑者府也。膽，胃，大腸，小腸，三焦，膀胱，受五臟濁氣，名傳化之府，
故為六腑。
五臟藏精而不瀉，故滿而不實。六腑輸瀉而不藏，故實而不滿。如水穀入口，
則胃實而腸虛，食下，則腸實而胃虛，故曰實而不滿。

肺重三斤六兩，六葉兩耳，四垂如蓋，附脊第三椎中，有二十四孔行列。
分布諸臟清濁之氣，為五臟華蓋云：心重十二兩，七孔三毛，形如未敷蓮花，
居肺下鬲上，附脊第五椎。
心包絡，在心下橫膜之上，豎膜之下，與橫膜相粘，而黃脂幔裹者，心也。
外有細筋膜如絲，與心肺相連者，包絡也。三焦者，水穀之道路，氣之所終始也。
上焦在心下胃上，其治在膻中，直兩乳間陷中者，中焦在胃中脘當臍上四寸，
其治在臍旁，下焦當膀胱上際，其治在臍下一寸。
肝重二斤四兩，左三葉，右四葉，其治在左，其臟在右古腎之前，並胃，

附脊第九椎。
膽在肝之短葉間，重三兩三銖，包精汁三合。
膈膜前齊鳩尾，後齊十一椎，周圍著脊，以遮隔濁氣，不使上薰心肺也。
脾重二斤三兩，廣三寸，長五寸，掩乎太倉，附脊十一椎。
胃重二斤一兩，大一尺五寸，徑五寸，曲屈伸，長二尺六寸。
小腸重二斤十四兩，長三丈二尺，左迴疊積十六曲，小腸上口即胃之下口。
在臍上二寸，腹下一寸水分穴為小腸下口，至是而泌別清濁，水液入膀胱，
滓穢入大腸。
大腸重二斤十二兩，長二丈一尺，廣四寸，右回疊十六曲，當臍中心，大腸上口，
即小腸下口也。

腎有兩枚，重一斤一兩，狀如石，卵色黃，紫當腎下兩旁入脊膂，附脊十四椎，
前與臍平。
膀胱重九兩二銖，廣九寸，居腎下之前，大腸之側，膀胱上際，即小腸下口，
水液由是滲入焉。
脊骨二十一節，取穴之法，以平肩為大椎，即百勞穴也。
2=標題= 臟腑十二經穴起止歌

手肺少商中府起，大腸商陽迎香二，足胃頭維厲兌三，脾部隱白大包四。
手心極泉少衝來，小腸少澤聽宮去，膀胱睛明至陰間，腎經湧泉俞府位。
心包天池中衝隨，三焦關衝耳門繼，膽家童子竅陰，厥肝大敦期門至。
十二經穴始終歌，學者銘於肺腑記。

2=標題= 肺臟圖

內經曰：肺者相傳之官，治節出焉。
肺者，氣之本，魄之處也。其華在毛，其充在皮，為陰中之少陰，通於秋氣，
西方白色，入通於肺，開竅於鼻，藏精於肺，故病在背。其味辛，其類金，其畜馬，
其穀稻，其應四時，上為太白星，是以知病之在皮毛也。其音商，其數九，其臭腥，
其液涕。
西方生燥，燥生金，金生辛，辛生肺，肺生皮毛，皮毛生腎，肺主鼻。其在天為燥，
在地為金，在體為皮毛，在臟為肺，在聲為哭。為變動，為咳，在志為憂，憂傷肺，
喜勝憂，熱傷皮毛，寒勝熱，辛傷皮毛，苦勝辛。
2=標題= 手太陰肺經穴歌          醫學入門

手太陰肺十一穴，中府雲門天府訣，夾白尺澤孔最存，列缺經渠太淵涉。
魚際少商如韭葉，（左右二十二穴）此一經起於中府，終於少商，取少商魚際太淵，
經渠尺澤，與井榮俞經合也。脈起中焦，下絡大腸，還循胃口，上隔屬肺，
從肺系橫出腋下，循臑內，行少陰心主之前，下肘中，循臂內，上骨下廉，
入寸口上魚，循魚際出大指端。其支者，從腕後列缺穴，直出次指內廉，出其端，
交手陽明也。多氣少血，寅時注此，辛金之臟，脈居右寸，實則脈實。
上熱氣粗兼鼻壅，瀉必辛涼，虛則脈虛，少氣不足息低微，補須酸熱。

橘甘下痰氣之神方，薑陳去氣嗽之聖藥，七情鬱結因而喘，沉香藥參檳。
胸痞喘結徹而痛，半夏瓜蔞桔梗，鼻塞不通，丸荊穗澄茄薄荷，鼻淵不止，
末龍腦蒼芷辛夷，百花卻去紅痰，二母偏除熱嗽，黃連赤茯阿膠，抑心火而清肺臟，
訶子杏二通草，利久嗽以出喉音，流注疼痛，因痰飲，半夏倍於朴硝，癮疹痒痛，
為風熱，苦參少於皂莢，哮嗽齁齁，兜鈴蟬蛻，杏除尖砒霜少人，熱壅咽喉，
雞蘇荊芥結防風，參牛甘草消酒麆，輕粉硫黃去鼻痔，白礬甘遂白砒霜，情性實重，
入豆豉偏治吼喘，百草霜氣味雖輕，和海鹽卻消舌腫，甜葶藶良治肺癰。

苦熊膽寒塗腸痔，瓊玉膏理嗽調元，流金丹清痰降火，人參非大劑不補，少則凝滯，
大則流通，黃芩非枯薄不瀉，細則涼腸，枯則清金，麻白芷，東垣會云報使，
蔥白麻黃。仲景常用引經，紫苑五味能補歛，桑白防風實開通，寒熱溫涼，
名方選辨，輕重緩急。指下詳明，更添一字之秘，價值千金之重，會得其中旨。
草木總皆空，導引本經  肺為五臟之華蓋，聲音之所從出，皮膚賴之而潤澤者也。

人惟內傷七情，外戚六淫，而呼吸出入不定，肺經於是乎不清矣。然欲清金，
必調息，息調則動患不生，而心火自靜。一者下看安心，二者寬中體，

三土想氣，遍毛孔出入，通用無障，而細其心，今息微微，此為真息也。
蓋息從心起，心靜息調，息息歸根，金丹之母，心印經曰。回風混合，百日通靈，
內經曰：秋三月，此謂客平。天氣以急，地氣以明，夜臥早起，與雞俱興，
使志安寧，以緩秋形，收歛神氣，使秋氣平，無外其志，使肺氣清，逆之則傷肺。
若過食爪果，宜微利一行，靜息二日，以薤白粥，加羊腎，空心補之，如無羊腎，
以豬腰代之，勝服補劑，秋當溫足涼頭，其時清肅之氣，與體收歛也。自夏至以來，
陰氣漸旺，當薄衽蓆，以培壽基，其或夏傷於暑，至秋發為痎瘧。陽上陰下，

交爭為寒，陽下陰上，交爭為熱，寒熱交爭，皆肺之受病，如二陽脈微弦。
即是夏食生冷，積滯留中，至秋變為痢疾，如足陽明太陰。微弦濡而緊，乃反時之脈，
病恐危急，然秋脈當如毫毛，治法詳後與前也。素問云：秋傷於濕，冬生咳嗽。
純陽歸空秘法云：行住坐臥常噤口，呼吸調息定聲音，甘津玉液頻頻嚥，無非潤肺，
使邪火下降，而清肺金也。
考正穴法
中府（一名膺俞）雲門下一寸六分，乳上三肋間，動脈應手陷中，去胸中行各六寸，
肺之募，（募猶結募也言經氣聚此）手足太陰二脈之會。針三分，留五呼，灸五壯。

主腹脹，四肢腫，食不下，喘氣胸滿，肩背痛，嘔欬逆上氣，肺系急，肺寒，
胸悚悚，膽熱嘔逆，欬唾濁涕，風汗出，皮痛而腫，少氣，不得臥，傷中熱，
飛尸遁注，癭瘤。
雲門  巨骨下，俠氣戶旁二寸中，動脈應手，舉臂取之，去胸中行各六寸。

素注針七分，銅人針三分，灸五壯。主傷寒四肢熱不已，欬逆喘不得息，胸短氣，
氣上沖心，胸中煩滿，徹背痛，喉痺肩痛，臂不舉，癭氣。
天府  腋下三寸，肘腕上五寸，動脈中，用鼻尖點墨，到處是穴，禁灸，針四分，

留七呼。主暴痺，口鼻血，中風邪，泣出喜忘，飛尸惡症，鬼語喘息，寒熱瘧，

目眩，遠視，癭氣。（同）
來白  天府下，去肘五寸，動脈中，針三分，灸五壯。主心痛短氣，乾嘔逆，煩滿。

尺澤  肘中約紋上，動脈中，屈肘橫紋，筋骨鏬陷中，手太陰肺脈所入，為合水，

肺實瀉之，針三分，留三呼，灸五壯。主肩臂痛，汗出中風，小便數，善嚏，悲哭，
寒熱風痺，臑肘攣，手臂不舉，喉痺上氣，嘔吐口乾，欬嗽唾濁，痎瘧，四肢腹腫，
心疼臂痛，短氣，肺膨脹，心煩悶，少氣，勞熱，喘滿，腰脊強痛，小慢驚風。
孔最  去腕上七寸，側取之，灸五壯，針三分。主熱病，汗不出，咳逆，肘臂厥痛，

屈伸難，手不及頭，指不握，吐血失音，咽腫頭痛。
列缺  手太陰絡，別走陽明，去腕側上一寸五分，以兩手交叉，食指盡處。

兩筋骨罅中，針二分，留五呼，瀉五吸，灸七壯。主偏風，口而喎斜，手腕無力，
半身不遂，掌中熱，口噤不開，寒熱瘧，嘔沬，咳嗽，善笑，縱脣口，健忘，溺血。
精出陰莖痛，小便熱，癇驚妄見，面目四肢癰腫，肩痺胸背寒慄，少氣不足以息，
尸厥寒熱，交兩手而瞀，實則胸背熱，汗出，四肢暴腫，處則胸背寒慄，
少氣不足以息。素問曰：實則手銳掌熱，瀉之。虛則欠，則便遺數，補之。

直行者謂之經，旁出者謂之絡。手太陰之支，從腕後直出次指內廉，出其端，
是列缺為太陰別走陽明之路。人或有寸關尺三部脈不見，自列缺至陽谿脈見者，
俗謂之反關脈，此經脈虛。而絡脈滿，千金翼謂陽脈逆，反大於寸口三倍，
惜叔和尚未之及，而況高陽生哉！（音去）
經渠  寸口動脈陷中，肺脈所行，為經金，針入二分，留二呼，禁灸，灸傷神明。

主瘧寒熱，胸背拘急，胸滿膨，喉痺，掌中熱，欬逆上氣，傷寒熱病汗不出，
暴痺喘促，心痛嘔吐。
太淵（一名大泉避唐祖諱）掌後內側橫紋頭，動脈中，肺脈所注為俞土，肺虛補之。

難經曰：脈會太淵。疏曰：脈病治此，平旦寅時，氣血從此始。故曰寸口者，
脈之大要會，手太陰之動脈也。灸二壯，針二分，留三呼。主胸痺逆氣，善噦嘔，
飲水咳嗽，煩悶不得眠，肺脹膨，腎內廉痛，目生白翳眼痛赤，乍寒熱，缺盆中引痛，
掌中熱，數欠，肩背痛，寒喘不得息，噫氣上逆，心痛，脈濇，咳血嘔血，振寒，
咽乾，狂言口，溺色變，卒遺矢無度。
魚際  大指本節後內側，白內際陷中。又云：散脈中，肺脈所溜為榮火，針二分，

留二呼，禁灸。主酒病，惡風寒，虛熱，舌上黃，身熱頭痛，咳嗽噦，傷寒，汗不出，

痺走胸背，痛不得息，目眩心煩，少氣腹痛，不下食，肘攣肢滿，喉中乾燥，
寒慄鼓頷，欬引尻痛，溺出，嘔血，心痺悲恐，乳癰。東垣曰：胃氣下溜，五臟氣亂，
皆在於肺者，取之手太陰魚際，足少陰俞。
少商  大指內側，去爪甲角如韭葉，肺脈所出，為井木，宜以三稜針刺之，微出血，

泄諸臟熱，湊不宜灸。主頷腫喉閉煩心善噦心下滿，汗出而寒，欬逆，痎瘧振寒，
腹滿唾沫，唇乾引飲，食不下，膨脹，手攣指痛，掌熱寒慄，鼓頷，喉中鳴，
小兒乳鵝。唐刺史成君綽，忽頷腫，大如升，喉中閉塞，水粒不下，三日，
甄權以三稜針刺之，微出血，立愈，瀉腸熱也。素注，留一呼，明堂灸三壯，

甲乙灸一壯。
2=標題= 大腸腑圖

大腸重二觔，十二兩長，三丈一尺廣，四寸徑，一寸當臍。右迴疊積，十六曲感，
穀一斗，水七升半，大腸上口即小腸下口。
大腸下接直腸直腸下為肛門穀道也。
2=標題= 手陽明大腸經

內經曰：大腸者，傳道之官，變化出焉。又云：大腸為白腸。
2=標題= 手陽明大腸經穴歌

手陽明穴起商陽，二間三間合谷藏，陽谿偏歷溫溜長，下廉上廉手三里，曲池肘
五里近，臂臑肩顒巨骨當，天鼎扶突禾接，鼻旁五色號迎香。（左右四十穴）

音僚  臑音鐃  顒音容。此一經起於商陽，終於迎香，取商陽，二間，三間，合谷，

陽谿，曲池，與井榮俞原經合也。其脈起於大指次指之端，循指上廉，
出合谷兩骨之間，上入兩筋之中，循臂上廉，入肘外廉，上循臑外前廉，上肩，
出骨之前廉，上出柱骨之會，上，下入缺盆絡肺，下膈屬大腸。其支者，
從缺盆上頸貫賴，入下齒縫中，還出俠口，交人中，左之右，右之左，上俠鼻孔，
循禾迎香而終，以交於足陽明也。是經氣血俱多，卯時氣血注此，受手太陰之交，
庚金之腑，脈詳右寸，實則脈實，傷熱而腸滿不通，辛溫可瀉，虛則脈虛。

傷寒而腸鳴泄痛，補酸涼，蒸黃連而解酒毒，炒厚朴而止便紅，腸風妙川烏荊芥，
腸毒奇卷柏黃耆，痢中六神丸，宜調則調，帶下百中散，可止則止，潤腸通秘，
麻仁丸果有神效，行滯推堅，六磨湯豈無奇功，痔瘡熱痛，腦麝研入蝸牛，
膽冰磨敷井水，痢疾腹痛，薑茶煎治出坡仙，腸內生癰，梅蜜飲方書登父，
返魂湯加減隨宜十宣，散去增適可。嘗聞食石飲水可，作充腸之饌，餌松食柏，
亦成清腑之方，是以療飢者不在珍饈，調腸者何煩異術，能窮針裏陰陽，
自獲殊常效驗。
考正穴法
商陽（一名絕陽）手大指次指內側，去爪甲角如韭葉，手陽明大腸脈所出，

為井金銅人灸三壯，針一分，留一呼。主胸中氣滿，喘欬，支腫，熱病汗不出，
耳鳴聾，寒熱痎瘧，口乾頤頷腫，齒痛惡寒，肩背急，相引缺盆中痛，目青盲，
灸三壯，左取右，右取左，如食頃乃已。
二間（一名間谷）食指本節前內側陷中，手陽明大腸脈所溜，為榮水，大腸實瀉之，
銅人針三分，留六呼，灸三壯。主喉痺頷腫，肩背痛，振寒，鼻血，多驚，
齒痛目黃，口乾口喎，急食不通，傷寒水結。（鼽音求）
三間（一名少谷）食指本節後內側陷中，手陽明大腸脈所注，為俞木，銅人針三分，

留三呼，灸三壯。主喉痺咽中如梗，下齒齟痛，嗜臥，胸腹滿，腸鳴洞泄，寒熱瘧，
唇焦口乾，氣喘，目眥急痛，吐舌，戾頸，善驚多唾，急食不通傷寒氣熱，身寒結水。
東垣曰：氣在於臂，取之先去血，脈後深取，手陽明之榮俞，二間三間。
合谷（一名虎口）手大指次指歧骨間陷中，手陽明大腸脈所過，為原，虛實皆拔之，
銅入針三分，留六呼，灸三壯。主傷寒大渴，脈浮在表，發熱惡寒，頭痛脊強，無汗，
寒熱瘧，鼻不止，熱病汗不出，目視不明，生白翳，頭痛下齒齟，耳聾，喉痺，
面腫，唇吻不收，瘖不能言，口噤不開，偏風，風，痂疥，偏正頭痛，腰脊內引痛。

小兒單乳鷘，按合谷，婦人妊娠，可瀉不可補，補即墮胎。詳見足太陰脾經，
三陰交下。
陽谿（一名中魁）腕中上側兩筋間陷中，手陽明大腸脈所行，為經火，銅人針三分，
留七呼，灸灸三壯。主狂言喜笑，見鬼，熱病煩心，目風赤爛有翳，厥逆頭痛，
胸滿不得息，寒熱瘧疾，寒嗽嘔沫，喉痺，耳鳴，耳聾，驚掣，肘臂不舉，痂疥。
偏歷  腕中後三寸，手陽明絡脈，別走太陰，銅人針三分，留七呼，灸三壯，

明堂灸五壯。主肩膊肘腕痠痛，瞇目，齒痛鼻，寒熱瘧，癲疾多言，咽喉乾，
喉痺，耳鳴，風汗不出，利小便，實則齟聾，瀉之，虛則齒寒痺鬲，補之。

溫溜（一名逆注一名池頭）腕後，大士五寸，小士六寸，明堂在腕後五寸六寸間，
銅人針三分，灸三壯。主腸鳴腹痛，傷寒噦逆噫，鬲中氣閉，寒熱頭痛，喜笑狂言，
見鬼，吐涎沫，風逆四肢腫，吐舌，口舌痛，喉痺。
下廉  輔骨下，去上廉一寸，輔筋內分外，銅人斜針五分，留五呼，灸三壯。主餮泄，

勞瘵，小腹滿，小便黃，便血，狂言，偏風熱風，冷痺不遂，風濕痺，小腸氣不足，
面無顏色，癖腹痛，若刀刺，不可忍，腹痛滿，狂走，俠臍痛，食不化，
喘息不能行，唇乾涎出，乳癰。

上廉  三里下一寸，其分獨抵陽明之會外，銅人斜針五分，灸五壯。主小便難黃赤，

腸鳴，胸痛偏風半身不遂，骨隨冷，手足不仁，喘息，大腸，氣，腦風頭痛。
三里（一名手三里）曲池下二寸，按之肉起，銳肉之端，銅人灸三壯，針二分。
主霍亂遺矢，失音，氣齒痛，頰頷腫，瘰，手臂不仁，肘攣不伸，中風口，
手足不隨。
曲池  肘下輔骨，屈肘橫紋頭陷中，以手拱胸取之，手陽明大腸脈所入，為合土。

素註，針五分，留七呼，銅人針七分，得氣先瀉後補，灸三壯，明堂曰灸七壯，
至二百壯，且停十餘日更灸，止二百壯。主繞踝風，手臂紅腫，肘中痛，偏風，

半身不遂，惡風邪氣，泣出善忘，風癮，喉痺不能言，胸中煩滿，臂膊疼痛，
筋緩促物不得，挽引不開，屈伸難，風痺肘細無力，傷寒餘熱不盡，皮膚乾燥，
瘈瘲癲疾，舉體痛痒如虫嚙，皮脫作瘡，皮膚痂疥，婦人經脈不通。
肘  大骨外廉陷中，銅人灸三壯，針三分。主風勞嗜臥，肘節風痺，辟，臂痛不舉，

屈伸攣急，麻木不仁。
五里  肘上三寸，行向裏大脈中央，銅人灸十壯。素問云禁針，主風勞驚恐，

吐血咳嗽，肘臂痛，嗜臥，四肢不得動，心下脹滿，上氣身黃，時有微熱，瘰，

目視，痎瘧。
臂臑  肘上七寸膕肉端，肩下一寸，兩筋兩骨罅陷宛宛中，舉臂取之，

手陽明絡手足太陽陽維之會，銅人灸三壯，針三分，明堂宜灸不宜針，日灸七壯，
至二百壯，若針不得過三五分。主寒熱臂痛，不得舉，瘰，頸項拘急。
肩（一名中肩井一名偏肩）膊骨頭肩端上，兩骨罅間陷者宛宛中，舉臂取之，
有空，手陽明陽蹻之會。銅人灸七壯，至二七壯。以差為度，若灸偏風，灸七七壯。
不宜多，恐手臂細，若風病，筋骨無力，灸不差，灸不畏，細刺即泄，肩臂熱氣，
明堂針八分，留三呼，瀉五吸，灸不及針。以平手取其穴，灸七壯，增至二七壯。

素註，針一寸，灸五壯。又云：針六分，留六呼。主中風手足不隨，偏風，風瘓，
風痿，風病半耳不遂，熱風，肩中熱，頭不可回顧，肩臂疼痛臂無力，手不能回頭，
攣急，風熱癮，顏色枯焦，勞氣泄精，傷寒熱不已，四肢熱，諸癭氣。
唐魯州刺史庫狄嶔，風痺不能挽弓，甌權針肩，針進即可射。
（音魚）（瘓音湍上聲）
巨骨  肩尖端上行，兩叉骨罅間陷中，手陽明陽蹻之會。銅人灸五壯，針一寸半，

明堂灸三壯至七壯。素註禁針，針則倒懸，一食頃，乃得下針，針四分，瀉之勿補，
針始出，得正臥，明堂灸三壯。主驚癇，破心吐血，臂膊痛，胸中有瘀血，

肩臂不得屈伸。
天鼎  頸缺盆上，直扶突後一寸。素註針四分，銅人灸三壯，針三分，明堂灸七壯。

主暴瘖氣硬，喉痺嗌腫，不得息，飲食不下，喉中鳴。
扶突（一名水穴）氣舍上一寸五分，在頸當曲頰下一寸，人迎後一寸五分，
仰而取之，銅人灸三壯，針三分。
禾（一名長顪）鼻孔下，俠水溝旁五分，手陽明脈氣所發。銅人針三分，禁灸，
主尸厥，及口不可開，鼻瘡息肉，鼻塞不聞香臭，鼽不止。（顣音誨）（鼽音求）
迎香  禾上一寸，鼻下孔旁五分，手足陽明之會，針三分，留三呼，禁灸。

主鼻不聞香臭，偏風口一，面痒，浮腫，風動，葉落，狀如虫行，唇腫痛，喘息不利，
鼻喎多涕，鼽骨瘡，鼻有息肉。
2=標題= 足陽明胃經

內經曰：胃者倉廩之官，五味出焉。又曰：胃為黃腸。
五味入口，藏於胃，以養五臟氣，胃者，水穀之海，六腑之大原也。
是以五臟六腑之氣味，皆出於胃。
2=標題= 足陽明胃經穴歌

四十五穴足陽明，頭明，頭維下關頰車停，承泣四白巨經，地倉大迎對人迎。
水突氣舍連缺盆，氣戶庫房屋翳屯，膺窗乳中延乳根，不容承滿梁門起，
關門大乙滑肉門，天樞外陵大巨存，水道歸來氣衝次，脾關伏兔走陰市。

梁邱犢鼻足三里，上巨虛連條口位，下巨虛跳上豐隆，解谿衝陽陷谷中，
內庭厲兌經穴終。（左右九十穴）此一經起於頭維，終於厲兌，收厲兌，內庭，陷谷，
衝陽，解谿三里，與井榮俞原經合也。脈起於鼻，交頞中旁，約太陽之脈，下循鼻外，
上入齒中，還出俠口，環唇下，交承漿，卻循頤後下廉，出大迎，循頰車，上耳前，
過客主人，循髮際，至額顱。其支別者，大迎，前下人迎，循喉嚨，入缺盆，
下膈屬胃絡脾。其直行者，從缺盆下乳內廉，俠臍入氣衝中。其支者，起胃下口，
循腹裏下至氣衝而合，以下髀關，抵伏兔，下，入膝臏中，下循胻外廉，

下足跗入中指外間。其支者，下膝三寸，而別以下入中指外間。其支者，別跗上，
入大指間出其端，以交於太陰也。多血多氣，已時氣血注此，戊土之腑。脈右關部，
胃氣平調，五臟安堵，實則脈實，唇口乾而腋下腫疼宜瀉，胃土，虛則脈虛，
腹痛鳴而面目虛浮，藥行溫補，驗實熱兮！必口內雍乾，瀉黃散而得效，審虛寒兮！
須骨節皆痛，人參散而最奇，橘皮竹茹湯。治熱渴而頻頻嘔噦，烏藥沉香散。
療寒痛而日日攢眉，人參治翻胃之良，荳蔻消積氣之冷，粥藥不停，藿葉人參橘皮。
心脾刺痛，砂仁香附烏沉。胃冷生痰，半夏薑煎生附子，中寒停水，麷丸蒼朮久陳皮，
芫花消癥癖，九共硃砂，黃蓍治消渴，煎同甘草，硫攻結成砂子，吐逆立痊，
參茱煎用棗薑，酸咽即可。霍亂轉筋肢逆冷，木瓜鹽炒吳茱萸。食瘕久癖胸疼，
蓬朮芫稜同醋煮。胃虛咳逆，人參甘草倍陳皮。胃痰喘，藿葉丁皮增半夏，
補虛降火，竹茹甘草橘紅皮，或加枳朮，扶弱驅寒，橘皮良薑丁半夏，
參草薑苓。抑聞上部有脈，下部無脈者，為食寒，點鹽湯探吐寬舒。
倘或三部俱急，人迎帶數者，號內壅，服靈丸瀉利便宜，調脾助胃之藥最難。
熱則消于肌肉，須用中和飲子，變通加減之法不易，寒則減於欱食，要施仁義丹頭。

如心不在焉，食而不知其味，正心為劑，口不謹兮，飲而不其中節緘口良方。
須知病後能服藥，孰若病前能自防。（頞音遏）（胻音杭）
考正穴法
頭維  額角入髮際，本神旁一寸五分，神庭旁四寸五，足陽明少陽二脈之會。

銅人針三分，素註，針五分，禁灸。主頭痛如破，目痛如脫，目，目風，
淚出，偏風，視物不明。
下關  客主人下，耳前動脈下廉，合口有空，開口則閉，側臥口取之。

足陽明少陽之會，素註針三分，留七呼，灸三壯，銅人針三分，得氣即瀉，禁灸。

主耳有濃汁出，偏風口目喎，牙車脫山，牙齦腫處，張口以三稜針出濃血，
多含監湯，即不畏風。
頰車（一名機關一名曲牙）耳下八分，曲頰端近前陷中，側臥開口有空取之。
銅人針四分，得氣即瀉，日灸七壯，止七七壯，炷如麥大，明堂灸三壯，素註，
針三分。主中風，牙關不開，口噤不語，失音，牙車疼痛，頷頰腫，牙不可嚼物，
頸強不得回顧，口眼喎。
承泣  目下七分，直瞳子陷中，足陽明陽蹻脈任脈之會，銅人灸三壯，禁針。

針之令人目鳥色，明堂針四分半，不宜灸，灸後令人目下大如拳，息肉日加如桃，
至三十日定不見物。資生云：當不灸不釷。東垣曰：魏邦彥夫人目翳綠色，

從下侵上者，自陽明來也。主目冷淚出上觀，瞳子氧，遠視，昏夜無見，
目動，與項口相引，口眼喎斜，口不能言，面葉葉牽動。眼赤痛，耳鳴耳聾。
（音純）
四白  目下一寸，直瞳子，令病人正視取之，素註，針四分，甲乙銅人針三分，

灸七壯。凡用針穩當，方可下針，刺太深令人目鳥色。主頭痛，目眩，目赤痛，
僻淚不明，目痒目膚翳，口眼喎，不能言。
巨  俠鼻孔旁八分，直瞳子，平水溝，手足陽明陽蹻脈之會，銅人針三分，

得氣即瀉，灸七壯，明堂灸七七壯。主瘈瘲，唇頰腫痛，口喎，目障無見，

青盲無見，遠視，淫膚白膜，翳覆瞳子，面風，鼻腫，癰痛，招搖視瞻，
腳氣膝腫。（瘈音記）（音拙）
地倉  俠口吻旁四寸外，如近下有脈微動，手足陽明陽蹻脈之會，銅人針三分，

明堂針三分半，留五呼，得氣即瀉，日可灸二七壯，重者七七壯。炷如粗釵股腳大，
艾炷若大，口轉喎，卻灸承漿七七壯，即愈。主偏風口喎，目不得閉，腳腫，
失音不語，飲水不收，水漿漏落，眼動不止，瞳子痒，遠視，昏夜無見，
病左治右，病古治左，宜頻針灸，以取盡風氣，口眼喎斜者，以正為度。

大迎  曲頷前一寸二分，骨陷中動脈，又以口下當兩肩是穴。素註，針三分，留七呼，

灸三壯。主風痙口噤不開，唇吻動，頰腫牙疼，寒熱頸痛，瘰，口喎，齒齟，
數欠氣，惡寒，舌強不能言，風壅面浮腫，目痛不能閉。
人迎（一名五會）頸大脈動應手，俠結喉兩旁一寸五分，仰而取之，以候五臟氣，
足陽明少陽之會。滑氏曰：古以頰喉兩旁，為氣口人迎，至晉王叔和。
直以左右手寸口，為人迎氣口，銅人禁針，明堂針四分。素註，刺過深殺人。
主吐逆霍亂，胸中滿，喘呼不得息，咽喉癰腫，瘰。
水突（一名水門）頸大筋前，直人迎下，氣含上，銅人針二分，灸三壯。

主咳逆上氣，咽喉癰腫，呼吸短氣，喘息不得訣。
氣舍  頸直人迎下，俠天突陷中，銅人灸三壯，針三分。主咳逆上氣，頸項強，

不得回顧，喉痺哽噎，咽腫不消，癭瘤。
缺盆（一名天蓋）肩下橫骨陷中，銅人灸三壯，針三分。素註，鄉針三分，留七呼。
不宜太深，深則使人逆息，素問刺缺中內陷，氣泄令人喘欬。主息奔，胸滿喘急，
水腫，瘰，喉痺，汗出寒熱，缺盆中腫，外則生，胸中熱滿，傷寒胸熱不已。
氣戶  巨骨下，俞府兩旁各二寸陷中，去中行各四寸，仰而取之，銅人針三分，

灸五壯。主欬逆上氣，胸背痛，欬不得息，不知味，胸支滿，喘急。
庫房  氣戶下一寸六分陷中，去中各四寸，銅人灸五壯，針三分。主胸滿，

咳逆上氣，呼吸不至息，唾濃血濁沫。
屋翳  庫房下一寸六分陷中，去中各四寸，仰而取之。素註，針四分，銅人灸五壯，

針三分。主欬逆上氣，唾血，多濁沫膿也。痰飲身體腫，皮膚痛，不可近衣，
淫濼瘈瘲不仁。
膺窗  屋翳下一寸六分陷中，去中各四寸，銅人針四分，灸五壯。主胸滿短氣，

唇腫腸鳴注泄，乳癰寒熱，臥不安。
乳中  當乳中是方銅人微刺三分，禁灸，灸則生蝕瘡，瘡中有濃血，清汁可治，

瘡中有息肉，若蝕瘡者死。素問云：刺乳上，中乳房為腫根蝕。丹溪曰：乳房，
陽明胃所經，乳頭厥陰肝所屬，乳子之母，不知調養，忿怒所逆，鬱悶所遏，
厚味所釀，以致厥陰之氣不行，窗不得通，汁不得出。陽明之血沸騰，熱甚化膿，
亦有所乳之子，膈有滯痰，口氣焮熱，含乳而睡，熱氣所吹，遂生結核。初起時，
便須忍痛，探令稍軟，吮令汁透，自可消散，失此不治，必成癰瘣。
若加以艾火兩三壯，其效尤捷，粗工，便用針刀，卒惹拙病。若不得夫與舅姑，
憂怒鬱悶，脾氣消沮，肝氣橫逆，遂成結核，如棋子，不痛不痒，十數年後為瘡陷，

名曰奶岩。以瘡形如嵌凹，似岩穴也。不可治矣。若於始生之際，能消息病根，
使心清神安，然後醫治，庶有可安之理。
乳根  乳中下一寸六分陷中，去中各四寸，仰而取之，銅人灸五壯，針三分。素註，

針四分，灸三壯。主胸下滿悶，胸痛鬲氣不下，食噎病，臂痛腫，乳痛乳癰，
悽慘寒痛，不可按抑，欬逆霍乳，轉筋四厥。
不容  幽門旁，相去各一寸五分，去中行各三寸，銅人灸五壯，明堂灸三壯，針五分。

素註，針八分。主腹滿癖，吐血，肩痛，口乾心痛，肩背相引痛，喘欬，不嗜食，
腹虛鳴，嘔吐，痰疝瘕。

承滿  不容下一寸，去中行各三寸，銅人針三分，灸五壯，明堂三壯。主腸鳴腹脹，

上氣喘逆，食飲下，肩息唾血。
梁門  承滿下一寸，去中行各三寸，銅人針三分，灸五壯。主下積氣，食飲不思，

大腸滑泄，完穀不化。
關門  梁門下一寸，去中行各三寸，銅人針八分，灸五壯。主善滿積氣，腸鳴卒痛，

泄利不欲食，腹中氣走，俠臍急痛，身腫，痰瘧，振寒遺溺。
太乙  關門下一寸，去中行各三寸，銅人灸五壯，針八分。主癲疾狂走，心煩吐舌。

滑肉門  太乙下一寸，去中行各三寸，銅人灸五壯，針八分。主癲狂嘔逆，吐舌舌強。

天樞（一名長谿一名穀門）去肓俞一寸，俠臍中兩旁各二寸陷中，乃大腸之募，
銅人灸百壯，針五分，留十呼。千金云：魂魄之舍不可針。素註，針五分，留一呼。
主奔助泄瀉，脹癌，赤白痢，水利不止，食不下，水腫脹，腹腸鳴，上氣沖胸，
不能久立，久積冷氣，繞臍切痛，時上沖心，煩滿嘔吐，霍亂，冬月感寒泄利，
瘧寒熱狂言，傷寒，飲水過多，腹脹氣喘，婦人女子癥瘕，血結成塊，漏下赤白，
月事不時。
外陵  天樞下一寸，去中行各二寸，銅人灸五壯，針三分。主腹痛，心下如懸，

下引臍痛。
大巨  外陵下一寸，去中行各二寸，銅人針五分，灸五壯。素註，針八分。

主小腹脹滿，煩渴，小便難，疝，偏枯四肢不收，驚悸不眼。
水道  大巨下三寸，去中行各二寸，銅人灸五壯，針三分半。素註，針二分半。

主腰背強急，膀胱有寒，三焦結熱，婦人水腹脹滿，痛引陰中，胞中瘕，子門寒，
大小便不通。
歸來  水道下二寸去中行各二寸，銅人灸五壯，針五分。素註，針八分。主小腹奔助，

卵上入腹，引莖中痛，七疝，婦人血臟積冷。
氣衝（一名氣衝）歸來下一寸，去中行各二寸，動脈應手宛宛中，衝脈所起，
銅人人灸七壯，炷如大，麥針素問刺中脈血不出，為腫鼠僕，明堂針三分，留七呼，

氣至即瀉，灸三壯。主腹滿，不得正臥，癩疝，大腸中熱，身熱腹痛，大氣石水，
陰痿莖痛，兩丸騫痛，小腹奔助，腹有逆氣，上攻心腹，脹滿上搶心，痛不得息。
腰痛不得俛仰，淫濼，傷寒胃中熱，婦人無子，小腸痛，月水不利，娠子上衝心，
生難，胞衣不出。東垣曰：脾胃虛弱，感濕成痿，汗大泄，妨食，三里氣街，
以三稜針出血。又曰：吐血多不愈，以三稜針於氣街出血立愈。
髀關  伏兔後交文中，銅人針六分，灸三壯。主腰痛，足麻木，膝寒不仁，痿痺，

股內筋絡結急，不屈伸，小腹引喉痛。

伏兔  膝上六寸起肉，正跪坐而取之，以左右各三指按捺。有肉起，如免之狀，

因以此名。此事難知，定癰疽死，地方有九，伏兔居一。劉宗厚曰：脈絡所會也。
主膝冷不得溫，風勞痺逆，狂邪，手攣縮，身癮，腹脹少氣，頭重腳氣，
婦人八部諸疾，銅人針五分，禁灸。
陰市（一名陰鼎）膝上三寸，伏兔下陷中，拜而取之，銅人針三分，禁灸。
主腰腳如冷水膝寒，痿痺不仁，不屈伸卒寒疝，力痿少氣，小腹痛脹滿，腳氣，
腳以下，伏免上寒，消渴。
梁邱  膝上二寸兩筋間，銅人灸三壯，針三分，明堂針五分。主膝腳腰痛，冷痺不仁，

跪難屈伸，足寒，大驚，乳腫痛。
犢鼻  膝臏下，胻骨上，俠解大筋陷中，形如牛鼻，故名。素註，針六分。

銅人針三分，灸三壯。素問刺犢鼻出液為跛。主膝中痛不仁，雞跪起，腳氣，膝臏腫，
潰者不可治，不潰者可治，若犢鼻堅硬，勿便攻，先洗熨，微刺之愈。（胻音杭）
三里  膝下三寸，胻骨外廉，大筋內宛宛中，兩筋內分間，舉足取之，極重按之，

則跗上動脈止矣，足陽明胃脈所入，為合土。素註，刺一寸，灸三壯，銅人灸三壯，
針五分，明堂針八分，留十呼，瀉七吸，日灸七壯，止百壯，十金灸五百壯，
少亦一二百壯。主胃中寒，心腹脹滿，腸鳴，臟氣虛憊，真氣不足，腹痛食不下，
大便不通，心悶不已，卒心痛，腹有逆氣上攻，腰痛不得俛仰，小腸氣，水氣，蠱毒，
鬼擊癖，四肢滿，膝胻痠痛，目不明，產婦血暈，秦承祖云：諸病皆治。華陀云：
主五勞嬴瘦，七傷虛乏，胸中瘀血，乳癰。千金翼云：主腹中寒脹滿，腸中雷鳴，
氣上沖胸，喘不能久立腹痛，胸腹中瘀血，小腸脹，皮腫，陰氣不足小腹堅，
傷寒熱不已，熱病汗不出，喜嘔口苦，壯熱身反折，口噤，鼓含腫痛，不可回顧，
口，乳腫，喉痺不能言，胃氣不足，久泄利，食不化，下支滿，不能久立，

膝痿寒熱，中消穀苦饑，腹熱，身煩狂言，乳癰，喜噫，惡聞食臭，狂歌妄笑，
恐怒大罵，霍亂遺尿，失氣，陽厥，悽悽惡寒頭眩，小便不利，喜，腳氣。
外臺秘要云：人年三十已上，若不灸三里，令人氣上沖目。東垣曰：飲食失節，
及勞役形質，陰火乘於坤土之中，致穀氣，榮氣，清氣，胃氣，
元氣不得上升，滋於六腑之陽氣，是五陽之氣，先絕於外，外者天也。
下流入於坤土陰火之中，皆由喜怒悲憂恐，為五賊所傷，而後胃氣不行，
勞役飲食不節繼之，則元氣乃傷，當於三里穴中推而揚之，以伸元氣。又曰：
氣在於腸胃者，取之足太陰陽明，不下者，取之三里。又曰：氣逆霍亂者，取三里，

氣下乃止，不下復治。又曰：胃脘當心而痛，上支兩，膈噎不通，飲食不下，
取三里以補之。又曰：六淫客邪，及上熱下寒，筋骨皮肉血脈之病，針取於胃之谷，
（三里穴）大危。又曰：有人年少氣弱，常於三里氣海灸之，節次約五七十壯，
至年老熱厥頭痛。雖大寒，猶喜風寒，痛愈，惡煖處及煙火，皆灸之過也。
上廉（一名上巨虛）三里下三寸，兩筋骨鏬中，舉足取之，銅人灸三壯，針三分，
甄權隨年為壯，明堂針八分，得氣即瀉，灸日七壯。主臟氣不足，偏風腳氣，

腰腿手足不仁，腳脛痠痛，屈伸難，不久立，風水膝腫，骨髓冷痛，大腸冷，食不化，
餮泄勞瘵，夾臍腹兩病，腸中切痛雷鳴，氣上衝胸，喘息不能行，不能久立，
傷寒胃中熱。東垣曰：脾胃虛弱，濕痿汗泄妨食，三里氣街出血，不愈，於上廉出血。
條口  下廉上一寸，舉足取之，銅人針五分，明堂針八分，灸三壯。主足麻木，風氣，

足下熱，不能久立，足寒膝痛，脛寒濕痺腳痛，胻腫轉筋，足緩不收。
下廉（一名下巨虛）上廉下三寸，兩筋骨鏬中，蹲地舉足取之，銅人針八分，
灸三壯，素註針三壯，素註針三分，明堂針六分，得氣即瀉，甲乙灸日七七壯。

主小腸氣不足，面灰顏色，偏風腿痿，足不履地，熱風冷痺不遂，風濕痺，喉痺，
腳氣不足，沉重，唇乾，涎出不覺，不得出汗，毛髮焦，內脫，傷寒，胃中熱，
不嗜食，泄膿血，胸小腹控睾而痛，時窘之後，當耳前熱。若寒甚，若獨肩上熱甚，
及小指次指間熱痛，暴驚狂，言語非常，女子乳癰，足跗不收，跟痛。
豐隆  外踝上八寸，下胻外廉陷中，足陽明絡別走陰，銅人針三分，灸三壯，

明堂灸七壯。主厥逆，大小便難，怠惰，腿膝痠，屈伸難，胸痛如刺，腹若刀切痛，
風痰痛，風逆，四肢腫，足青，身寒濕，喉痺不能言，登高而歌，棄衣而走，

見鬼好笑，氣逆則喉痺卒瘖，實則顛狂，瀉之，虛則足不收脛枯，補之。
解谿  衝陽後一寸五分，腕上陷中，足大指次指直上，跗上陷者宛宛中，

足陽明胃脈所行，為經火，胃虛補之，銅人灸三壯，針五分，留三呼。主風面浮腫，
顏黑，厥氣上衝，腹脹，大便下重，瘈驚，膝股胻腫，轉筋，目眩頭痛，癲疾，煩心，
悲泣，霍亂，頭風面赤目赤，眉攢痛，不可忍。
衝陽  足跗上五寸，去去陷谷二寸，骨間動脈，足陽明所過為原，胃虛實皆技之。

素註針三分，留十呼，素問刺足跗上動脈，血出不止死，銅人針五分，灸三壯。

主偏風，口眼喎，跗腫，齒齟發寒熱，腹堅大，不嗜食，傷寒病振寒而欠，久狂，
登高而歌，棄衣而走，足緩履不收，身前痛。
陷谷  足大指次指外間，本節後陷中，去內庭二寸，足陽明胃脈所注，

為俞木銅人針三分。素註針五分，留七呼，灸三壯。主面目浮腫，及水病，
善噫腸鳴腹痛，熱病無度，汗不出，振寒瘧疾。東垣曰：氣在於足取之，先去血脈，
後深取足陽明之榮俞，內庭陷谷。
內庭  足大指次指外間陷中，足陽明胃脈所溜，為榮水，銅人灸三壯，針三分，

留十呼。主四肢厥逆，腹脹滿，數欠，惡聞人聲，振寒，咽中引痛，口喎，上齒齟，

瘧不味食，腦皮膚痛，鼻不止，傷寒手足逆冷，汗不出，赤白痢。
厲兌  足大指次指之端，去爪甲角如韭葉，足陽明胃脈所出，為井金，胃實瀉之。

銅人針一分，灸一壯。主尸厥，口噤氣絕，狀如中惡，心腹脹滿，水腫，熱病汗不出，
寒瘧不嗜食，面腫，足胻寒，喉痺，上齒齟，惡寒，鼻不利，多驚，好臥。
狂欲登高而歌，棄衣而走，黃疽鼽，口喎唇裂頸腫，膝臏腫痛，循胸乳氣，膺伏兔，
足外廉足肘上皆痛，消穀善蝕，溺黃。
脾重二觔二兩扁廣三寸長五寸有散膏半觔
2=標題= 足太陰脾經

內經曰：脾者諫議之官，智周出焉。

脾者，倉廩之官，榮之居也。其華在唇四白，其充在肌，至陰之類，通於土氣，
孤藏以灌四旁，脾主四肢，以胃行津液，中央黃色，入通於脾，開究於口，藏精於脾。
故病在舌本，其味甘，其類土，於畜牛，其穀稷，其應四時，上為鎮星，
是以知病之在肉也。其音宮，其數五，其臭香，其液涎。
中央生濕，濕生土，土生甘，甘生脾，脾生肉，肉生肺，肺主口。其任天為濕，
在地為土，在體為肉，在臟為脾，在聲為歌，在變動為噦，在志為思，思傷脾，
怒勝思，濕傷肉，風勝濕，甘傷肉，酸勝甘。
2=標題= 足太陰脾經穴歌

二十一穴脾中州，隱白在足大指頭，大都太白公孫盛，商邱三陰交可求。
漏谷地機陰陵穴，血海箕門衝門開，府舍腹結大橫排，腹哀食竇連天谿。
胸鄉周榮大包隨，（左右四十二穴）此一經起於隱白，終於大包。取隱白大都，大白，
商邱，陰陵泉，與井榮俞經合也。脈起大指之端，循指內側白肉際，過竅骨後，
上內踝前廉，上臑內，循胻骨後，交出厥陰之前，上循膝股內前廉，入腹屬脾，
絡胃上膈俠咽，連舌本散舌下。其支別者，復從胃別上膈，注心中，少血多氣，
已時氣血注此，己士之臟，脈在右關。實則飲食消，而肌膚滑澤，虛則身體瘦，

而四肢不舉，臍凸肢浮，生之難，口青唇黑，死之易，去病安生，理宜調攝，
戒滿意之食，省爽口之味，因飲食勞倦之災。修溫多辛少之劑，飲食審寒之傷，
湯藥兼補瀉之置，氣別寒熱溫涼，用適其宜，味辨甘補苦瀉，行當記，如白朮健脾，
消食必青皮枳實，人參緩土，和氣須半夏橘紅。柴胡除不足之熱，佐之甘草升麻，
黃去有汁之火，輔以芍藥川芎，氣虛嘔而人參茱萸，脾寒吐而丁香半夏。
泄瀉手足冷而不渴兮，附子乾薑，霍亂吐瀉兼而不藥兮，胡椒菉豆，脾冷而食不磨兮，
平胃宜加砂蔻，胃寒而飲不消兮，本方更入參苓，香附微寒，與縮砂消食化氣，

更妙安胎，沉香少溫，共霍香助土調中，奇消水腫，破血消癥兮。三稜蓬朮，
去瘀除疼兮，良薑炒同香附，肚實脹兮。大黃滑石朴牽牛，木香苓瀉，腹虛脹兮，
參苓朴朮橘辰砂，蘗附子，大抵物滯氣傷，補益兼行乎消導，橘皮枳朮丸，
加減隨宜，食多胃壅，推陳并貴乎和中，巴豆備急丸，蕩涂何傷，四君子平善，
與人處也。使人道得進而功名輕，忽不知其入於聖賢之域，二陳湯純和，能消痰也。
致令脾胃健而中氣順，自不覺其進於仁壽之鄉，抑又聞東垣憫生民夭枉，
凡治疾必須先扶值脾胃，誠不刊之妙典，王安道發前賢未發，辨內傷不足中有餘有實，

得祕傳之奧旨，萬物從土而歸出，補腎又不若補脾。
導引本經  脾居五臟之中，寄旺四時之內，五味藏之而滋長，五神因之而彰，

四肢百骸，賴之而運動也。人而飲食不節，勞倦過甚，則脾氣受傷矣。脾胃一傷，
則飲食不化，口不知味，四肢困倦，心腹痞滿，為吐泄，為腸澼。此其見之內經諸書，
蓋班班具載，可考而知者。然不飢強食則脾勞，不渴強飲則胃脹。食若過飽，
則氣脈不通，令心閉寒，食若過少，則身羸心懸，意慮不固。食穢濁之物，
則心識昏迷，坐念不安，食不宜之物，則四大違反，而動宿疾，皆和矣。

蓋人之飲食入口，由胃腕入於胃腕入於胃中，其滋味滲入五臟，其質入於小腸乃化之。
至小腸下口，始分清濁，濁者為渣滓，入於大腸，清者為津液，入於膀胱，
乃津液之府也。至膀胱又分清濁，濁者入於濁中，清者入於膽，膽引入於脾，
散於五臟，為涎為唾，為涕為淚，為汗，其滋味滲入五臟，乃成五汗，同歸於脾，
脾和乃化血，復歸於臟腑也。經曰：脾土旺能生萬物，衰生百病，昔東坡調脾土，
飲食不過一爵一肉，有召飲者，預以此告。一曰：安分以養福，二曰：寬胃以養氣，
三曰：省費以養財。善衛生者養內，不善衛生者養外。養內者安恬臟腑，

調順血脈，養外者極滋味之美，窮飲食之樂。雖肌膚充腴，而酷烈之氣，內蝕臟腑矣。
考正穴法
隱白  足大指端內側，去爪甲角如韭葉，脾脈所出，為井木。素註，針一分，留三呼。

銅人針三分，灸三壯。主腹脹，喘滿不得安臥，嘔吐食不下，胸中熱暴泄，血，
尸厥不識人，足寒不蚍溫，婦人月事過時不止，小兒客忤慢驚風，
大都  足大指本節後內側陷中，骨縫赤白肉際，脾脈所溜為榮火，脾虛補之。

銅人針三分，灸三壯。主熱病，汗不出，不得臥，身重骨痛，傷寒手足逆冷，
腹滿善嘔，煩熱悶亂，吐逆目眩，腰痛不可俛仰，繞桌風，胃心痛，腹脹胸滿，

心蚘痛，小兒客忤。
太白  足大指內側，內踝前核骨下陷中，脾脈所注，為俞土。銅人針三分，灸三壯。

主身熱煩滿，腹脹食不化，嘔吐泄瀉膿血，腰痛，大便難，氣逆，霍亂腹中切痛，
腸鳴，膝股胻痠轉筋，身重骨痛，胃心痛，腹脹胸滿，心痛脈緩。
公孫  足大指本節後一寸，內踝前，足太陰絡脈，別走陽明胃經。銅人針四分，

灸三壯。主寒瘧，不嗜食，癇氣好太息，多寒熱，汗出，病至則喜嘔，嘔已乃衰，
頭面腫起，煩心狂言，多飲膽虛，厥氣上逆則霍亂，實則腸中切痛，瀉之，虛則鼓脹，

補之。
商丘  足內踝骨下微前陷中，前有中封，後有照海，其穴居中，脾脈所行為經金，

脾實瀉之。銅人灸三壯，針三分。主腹脹腸中鳴，不便，脾虛，令人不樂，身寒，
善太息，心悲，骨痺氣逆，痔疾，骨疽蝕，魘夢，癇瘈寒，好嘔，陰股內痛，
氣癰狐疝，走上下，引小腹痛，不可俛仰，脾積痞氣，黃疸，舌本強痛，腹脹寒，
溏瘕泄水，面黃，善思善味，食不消，體重節痛，怠惰嗜臥，婦人絕子，小兒慢風。
三陰交  內踝上三寸，骨下陷中，足太陰少陰厥陰之會。銅人針三分，灸三壯。

主脾胃虛弱，心腹脹滿，不思飲食，痺痛身重，四肢不舉，腹脹腸鳴，溏泄，食不化，

癖腹寒，膝內廉痛，小便不利，陰莖痛，足痿不能行，疝氣，小便遺，膽虛，
食後吐水，夢遺失精，霍亂手足逆冷，呵欠，頰車蹉開，張口不合，男子陰莖痛，
元臟發痛，臍下痛不可忍，小兒客忤，婦人臨經行房，羸瘦癥瘕，漏血不止，
月水不止，娠胎動橫生，產後惡露不行，去血過多，血崩暈，不省人事。
如經脈塞閉不通，瀉之立通，經脈虛耗不行者，補之，經脈益盛則通。按宋太子出苑，
逢妊婦，診曰女。徐文伯曰：一男一女，太子性急欲視。文伯瀉三陰交，補合谷，
胎應針而下，果如文伯之診。後世遂以三陰交合谷為妊婦禁針。然文伯瀉三陰交，

補合谷而墮胎。今獨不可補三陰交，瀉合谷而安胎乎！蓋三陰交，腎肝脾三脈之交會，
主陰血，血當補，不當瀉，合谷為大腸之原，大腸為肺之腑，主氣當補。
文伯瀉三陰交，以補合谷，補合谷，是血衰氣旺也。今補三陰交，瀉合谷，
是血旺氣衰矣！故劉元賓亦曰：血衰氣旺，定無妊，血旺氣衰，應有體。
漏谷（一名太陰絡）內踝上六寸，胻骨下陷中，銅人針三分，禁灸。主腸鳴強欠，
心悲逆氣，腹脹滿，急癖冷氣，食飲不為肌膚，膝痺足不能行。
地機（一名脾舍）膝下五寸，膝內側，輔骨下陷中，伸足取之，

足太陰｛別走｝上一寸有空。銅人灸三壯，針三。主腰痛不可俛仰，溏泄腹脹，
水腫腹堅，不嗜食，小便不利，精不足，女子癥瘕，按之如湯沃股內至膝。
陰陵泉  膝下內側，輔骨下陷中，伸足取之，或屈膝取之，在膝橫紋頭下，

與陽陵泉穴相對，稍高一寸，足太陰脾脈所入，為合水。銅人針五分。主腹中，
寒嗜食，下滿，水脹腹堅，喘逆不得臥，腰痛不可俯仰，霍亂，疝瘕，遺精，
尿失禁不自知，小便不利，氣淋，寒熱不節，陰痛，胸中熱，暑泄餮泄。
血海  膝臏上，內廉白肉際二寸半，銅人針五分，灸三壯。主氣逆腹脹，

女子漏下惡血，月事不調。東垣曰：女子漏下惡血，月事不調，暴崩不止，
多下水漿之物，皆由飲食不節，或勞傷形體，或素有氣不足，灸太陰脾經七壯。
箕門  魚腹上越筋間，陰股內動脈應手。一云：股上起筋間。銅人灸三壯。

主淋小便不通，遺溺鼠鼷腫痛。
衝門（一名上慈宮）府舍下一寸，橫骨兩端，約中動脈，去腹中行各四寸半。
銅人針七分，灸五壯。主腹寒，氣滿，腹中積聚，疼癃淫濼，陰疝，婦人難亂，妊娠，
子沖心，不得息。
府舍  腹結下二寸，主腹中行各四寸半，足太陰厥陰陰之維會。三脈上下，

二灸腹絡脾肝，結心肺，從上至肩，此太陰，三陰陽明之別。銅人灸五壯，

針七分。主疝瘕，痺中急痛，循上下，搶心，腹滿積聚，暑氣霍亂。
腹結（一名腸窟）大橫下一寸三分，去腹中行各四寸半。銅人針七分，灸五壯。
主欬逆，繞臍痛，腹寒瀉利，上搶心，欬逆。
大橫  腹哀下三寸五分，去腹中行各四寸半，足太陰陰維之會。銅人針七分，灸五壯。

主大風逆氣，多寒善悲，四肢不可舉動，多汗洞痢。
腹哀  日月下一寸五分，去腹中行各四寸半，足太陰陰維之會。銅人針三分。

主寒中食不化，大便膿血，腹中痛。
食竇  天谿下一寸六分，去胸中行各六寸，舉臂取之。銅人針四分，灸五壯。

主胸支滿，膈間雷鳴，常有水聲，膈痛。
天谿  胸鄉下一寸六分陷中，去胸中行各六寸，仰而取之。銅人針四分，灸五壯。

主胸中滿痛，賁膺欬逆上氣，喉中作聲，婦人乳腫，癰。
胸鄉  周榮下一寸六分，去胸中行各六寸，仰而取之。銅人針四分，灸五壯。

主胸支滿，引胸背痛，不得臥，轉側難。
周榮  中府下一寸六分，去胸中行各六寸，仰而取之。銅人針四分。主胸滿，

不得俛仰，食不下，喜飲，欬穢唾膿，欬逆多淫。
大包  淵液下三寸，布胸中，出九肋間，脾之大絡，總統陰陽諸絡，由脾灌溉五臟。

銅人灸三壯，針三分。主胸中痛，喘氣，貫則身盡痛，瀉之，虛則百節盡皆縱，
補之。
心形如未敷蓮花重十二兩中有七孔三毛盛精汁三合附脊第五椎
2=標題= 手少陰心經

內經曰：心者君主之官，神明出焉。
心者身之本，神之變也。其華在面，其充在血脈，為陽中之太陽，通於夏氣。
南方赤色，入通於心，開竅於舌，藏精於心。故病在五臟，其味苦，其類火，其畜羊，
其穀黏，其應四時。上為熒惑星，是以知病之在脈也。其音徵，其數七，其臭焦，
其液汗。
南方生熱，熱生火，火生苦苦生心，心生血，血生脾，心主舌，其在天為熱，

在地為火，在體為脈，在臟為心，在聲為笑，在變動為憂，在志為喜，喜傷心，
恐勝喜，熱傷氣，寒勝熱，苦傷氣，鹹勝苦。
2=標題= 手少陰心經穴歌

九穴午時手陰，極泉青靈少海深，靈道通里陰邃，神門少府少衝尋。
（左右一十八穴）此一經起於極泉，終於少衝，取少衝，少府，神門，靈道，少海，
與井榮俞經合也。脈起心中，出屬心系，下膈絡小腸，其支者從心系，上俠咽繫目，
其直者復從心系，卻上肺出腋下，下循臑內後廉，行太陰心主之後，下肘內廉，
循臂內後廉，抵掌後銳骨之端，入掌內廉，循小指之內出其端，多氣系血。

午時氣血注此，丁火之臟，脈在右寸，實則熱而虛則寒，靜則安而動則燥。虛寒者，
怯怕多驚，健忘恍惚，清便自可，診必濡細遲虛。實熱者，癲狂語，腮赤舌乾，
二腑黃，脈須數洪沉實。心盛則熱見乎標，心虛則熱收於內，虛則補其母，
實則瀉其子。虛實既知，補瀉必當，味甘瀉而補之以鹹，氣熱補而瀉之以冷。
心陽不足，桂心代赭紫石英，補須參附，離火有餘，竹葉大黃山梔子，瀉用芩連。
涼心者硃砂，壯心者琥珀。舌長過寸，研冰片敷之即收，血如泉，炒槐花摻之即止。
除瘡琥珀膏，犀角與辰砂，定志甯神丸，硃砂共蓮草，蔓荊子涼諸經之血，
草連翹瀉六經之火，驚悸不安，須龍腦沙參少草，健忘失記，必茯神遠志當歸，
多睡飲盧仝之苦茶，不眠服雷公之酸棗，涼血補陰生地黃，行津止渴天花粉，文蛤末，
敷愈口瘡，鐵繡粉噙消舌腫，中風不語，燒竹瀝涼之更良，感熱多言。
飛硃砂鎮之又善，胸間痞痛，開之枳實瓜簍，心內懊，治之梔子豆豉，
熱心痛炒菖蒲川棟梔子宜焦，冷心痛須木香肉桂，玄胡可炒，心驚盜汗。
飛辰砂與六黃，鼻流血，煮黃芩芍藥驚熱獨妙珍珠，癲狂獨加鐵粉，安鎮靈台，
琥珀丹砂和玉屑，開清神府，茯神遠志共菖蒲，大哉離兮，應物無跡，倘真血之有虧，

覓真鉛而補實，至靈心也。操存有要，或元氣之有損，求真攻而填完，用藥因可言傳，
上達必由心悟。導引本經  夫心乃一身之主宰，生死之路頭也。是故心生則種種欲生，

而神不入氣，心靜則種種欲靜，而神氣相抱也。內經曰：夏月人身，陽氣發外，
伏陰在內，是脫精神之時，忌疏通以泄精氣。夏三月此為蕃秀，天地氣交，萬物華實，
夜臥早起，無厭於日，使志無怒，英華成秀，此夏氣之應養長之道，也逆之則傷心，
秋為瘧。故人常宜燕居靜坐，調心息氣，食熱戒冷，常要兩目垂簾，返光內照，

降心火於丹田，使神氣相抱。故太玄養初曰：藏心於淵，美厥靈根，神不外也。
心牽如事，則火動於中矣，心火夏令正旺，脈本洪大，若緩是傷暑，至晚少餮飲食，
睡勿揮扇，風邪易入，昔鄺子元有心疾。或曰：有僧甭符藥，能治心疾，元叩其僧。
曰：貴恙起於煩惱，煩惱生妄想。夫妄想之來。其機有三：或追憶數十年前榮辱恩仇，
悲歡離合，及種種床情，此是過去妄想也。或事到眼前，可以順應，卻又畏首畏尾，
三番四復，猶豫不決，此是現在妄想也。或期望日後富貴皆如願，或期望功成名遂，
告老歸田，或期望子孫登庸，以繼書香，與夫一切不可必成，不可必得之事，

此是未來妄想也。三者妄想，忽然而生，忽然而滅，禪家謂之幻心，能照見其妄，
而斬斷念頭，禪家謂之覺心。故曰不患念起，惟患覺遲。
此心若同太虛，煩惱何處安腳。又曰貴恙亦原於水火不交，凡溺愛治容，
而作色荒，禪家謂之外感之欲，夜深枕上，思得治容，或成宵寐之變。
禪家謂之內生之欲，二者之欲綢繆染著，消耗元精。若能離之，則腎水自然滋生，
可以上交於心，至若思索文字，忘其寢食，禪家謂之理障。經綸職業，不顧駛勞，
禪家謂之事障。二者雖非人欲，亦損性靈，若能遣之，則火不至上炎，可下交於腎。

故曰：塵不相緣，根無所偶，返流全一，六用不行。又曰：苦海無邊，回頭是岸，
子元如其言，乃獨處一室，掃空萬緣，坐靜月餘，心疾如失。
考正穴法
極泉  臂內腋下筋間，動脈入胸。銅人針三分，灸七壯。主臂肘厥，寒肢不收，心痛，

乾嘔煩渴，目黃，滿痛，悲愁不樂。
青靈  肘上三寸，伸肘舉臂取之。銅人灸七壯，明堂灸三壯。主目黃頭痛，振寒痛，

肩臂不舉，不能帶衣。
少海（一名曲節）肘內廉節後，大骨外，去肘端五分，屈肘向頭得之，
手少陰心脈所入為合水。銅人針三分，灸三壯。甄權云：不宜灸，針五分，

甲乙針二分，留三呼，瀉五吸，宜灸。素註，灸五壯。資生云：數說不同，
要之非大急不灸。主寒熱齒齟痛，目眩發狂，嘔吐涎沫，項不得回顧，肘攣腋下痛，
四肢不得舉，齒，寒風頭痛，氣逆噫噦，瘰心疼，手顫健忘。
靈道  掌後一寸五分，手少陰心脈所行，為經金。銅人針三分，灸三壯。主心痛乾嘔，

悲恐相引，瘈瘲肘攣，暴瘖不言。
通里  掌後一寸陷中，手少陰心脈之絡，別走太陽小腸經。銅人針三分，灸三壯，

明堂灸七壯。主目眩頭痛，熱病，先不樂，數日懊，數欠，頻呻悲，面熱無汗，頭，

暴瘖不言，目痛心悸，肘臂臑痛，苦嘔喉痺，少氣，遺溺，婦人經血過多，崩中，
實則支滿膈腫，瀉之，虛則不能言補之。
陰  掌後脈中，去腕五分。銅人針三分，灸七壯。主鼻吐血，洒淅畏寒，

厥逆氣驚，心痛，霍亂，胸中滿。
神門（一名銳中一名中都）掌後銳骨端陷中，手少陰心脈所注，為俞土，心實瀉之。
銅人針三，留七呼，灸七壯。主瘧，心煩甚，欲得冷飲，惡寒，則欲處溫中，
咽乾不嗜食，心痛數噫，恐悸，少氣不足，手臂寒，面赤喜笑，掌中熱而，
目黃痛，喘逆身熱，狂悲狂笑，嘔血吐血，振寒上氣，遺溺失音，心性癡呆，健忘，

心積伏梁，大小人五癇。東垣曰：胃氣下溜，五臟氣皆亂，其為病互相出見，
氣在於心者，取之手少陰之俞神門，同精導氣，以復其本位。靈樞經曰：少陰無俞，
心不病乎其外，經病而臟不病，故獨取其經，於掌後脫骨之端，心者，
五臟六腑之大主，精神之所舍，其臟堅固，邪不能容，容邪則身死。
故諸邪皆在心之包絡，包絡者，心主之脈也。
少府  手小指本節後，骨縫陷中，直勞宮，手少陰心脈所溜為榮火。銅人針二分，

灸七壯，明堂灸三壯。主煩滿少氣，悲恐畏人，掌中熱，臂痠，肘腋攣急，胸中痛，
手倦不伸，瘧久不愈，振寒陰挺出，陰癢陰痛，遺尿偏墜，小便不利，太息。

少衝（一名經始）手小指內側，去爪甲角如韭葉，手少陰心脈所出，為井木，
心虛補之。銅人針一分，灸三壯，明堂灸一壯。主熱病煩滿，上氣嗌乾渴，目黃，
臑臂內後廉痛，胸心痛，痰氣悲驚，寒熱，肘痛不伸，張潔古治前陰臊臭，瀉汗行間，
後於此穴，以治其標。
2=標題= 小腸腑圖

小腸奉二觔，十四兩長，三丈二尺廣，二寸半徑，八分分之少半，左迴疊積，
十六曲容穀，二斗四升水，六升三合合之大半。
內經曰：小腸者，受盛之官，化物出焉。又云：小腸為赤腸。胃之下口，

小腸之上口也。在臍上二寸，水穀於是分焉，大腸上口，小腸之下口也。
至是而泌別清濁，水液滲入膀胱，滓穢流入大腸。
2=標題= 手太陽小腸經穴歌

手太陽穴一十九，少澤前谷後谿藪，腕骨陽谷養老繩，支正小海外輔。
肘肩貞臑俞接天宗，外秉風曲垣首，肩外俞速肩中俞，天窗乃與天容偶。
銳骨之端上顴，聽宮耳前珠上走。（左右三十八穴）此一經起於少澤，終於聽呂，
取少澤，前谷，後谿，腕骨，陽谷，小海，與井榮俞原經合也。脈起小指之端，
循手大側上腕，出踝中直上。循臂骨下廉，出肘內側兩骨之間，上循臑外後廉，

出肩解，繞肩脾交肩上，入缺盆絡心，循咽下膈抵胃，屬小腸。其支者，從缺盆，
貫頸上頰至目銳眥，卻入耳中。其支別者，別循頰上，（音拙）抵鼻至目內眥也。
多血少氣，未時氣血注此，丙火之，腑脈詳左寸，是經之為病也。面白耳前熱，苦寒，
肩臂廉內外腫痛，沉診為心，實則脈實，煩滿而口舌生瘡，浮取小腸，虛則脈虛，
懊而唇青下白，頷腫不可轉，清痰降火，腰折難動履，滲濕利熱，倘小便數頻，
烏藥益智丸，用酒煮山藥，若精氣不固，白茯豬苓和，須蠟化津液，小腸疝氣，
茴香薑浸入青鹽，腎宮精冷，川棟炒成加木破，滑石寒而能治諸淋。

沉香溫而能行諸氣，反血煮苦萱菜根，血淋煎車前子葉，清泉旋汲飲髮灰，
薄荷時煎調琥珀，熱入小腸為赤帶，茴香苦棟當歸，邪歸大腑變膏淋，滑石金砂甘草，
嘗考牡蠣石斛補，續隨金砂瀉，巴戟烏藥回香溫，黃芩通草花粉涼，羌活本引於上，
黃柏二苓行於下。細閱本草之旨，略為理治之階，毋執己見，妙在言傳。
考正穴法
少澤（一名小吉）手小指端外側，去爪甲角下一分陷中，手太陽小腸脈所出，
為井金。素註，灸三壯，銅人灸一壯，針一分留三呼。主瘧寒熱，汗不出，喉痺舌強，
口乾心煩，臂痛瘈瘲，咳嗽，口中涎唾，頸項急不得回顧，目生膚翳，覆瞳子，頭痛。

前谷  手小指外側，本節前陷中，手太陽小腸脈所溜，為榮水。銅人針一分，留三呼，

灸一壯，明堂灸三壯。主熱病，汗不出，痠瘧癲疾，耳鳴，頸項腫，喉痺頰腫，
引耳後，鼻塞不利，咳嗽吐，臂痛不得舉，婦人產乳無。
後谿  手小指外側，本節後陷中，握拳取之，手太陽小腸脈所注，為俞木，

小腸虛補之。銅人針一分，留二呼，灸一壯。主瘧寒熱，目赤生翳，鼻，耳聾，
胸滿，頭項強，不得回顧，癲疾，臂疾，臂肘急攣，痂疥。
腕骨  手外側腕前起骨下陷中，手太陽小腸脈所過，為原，小腸虛實皆拔之。

銅人針二分，留三呼，灸三壯。主熱病汗不出，下痛，不得息，頸頷腫，寒熱，
耳鳴目冷，淚生翳，狂惕偏枯，肘不得屈伸，瘧頭，痛煩悶，驚風瘈瘲，
五指掣頭痛。
陽谷  手外側腕中，銳骨下陷中，手太陽小腸脈所行，為經火。素註，灸三壯，

針二分，留三呼，甲乙留二呼。主癲疾狂走，熱病汗不出，痛，頸頷腫，寒熱，
耳聾耳鳴，齒齟痛，臂外側痛不舉，吐舌戾頸，妄言，左右顧，目眩，
小兒瘈瘲舌強，不嘲乳。
養老  手踝骨前上，一云腕骨後一寸陷中，手太陽。銅人針三分，灸三壯。

主肩臂痠痛，肩欲折，臂如拔，手不能自上下，目視不明。
支正  腕後五寸，手太陽絡脈，別走少陰。銅人針三分，灸三壯，明堂灸五壯。

主風虛驚恐，悲愁癲狂，五勞，四肢虛弱，肘臂攣，難屈伸，手不握，十指盡痛，
熱病先腰頸痠，喜渴，強項疣目，實則節弛肘廢，瀉之，虛則生，疣小如指，
痂疥補之。
小海  肘外大骨外，去肘端五分陷中，屈手向頭取之，手太陽小腸脈所入，為合土，

小腸實瀉之。素註，針二分，留七呼，灸三壯。主頸頷肩臑肘臂外後廉痛，寒熱，
齒齟腫，風眩頸項痛，瘍腫振寒，肘腋痛腫，小腹痛，癇，發羊鳴，戾頸，瘈瘲狂走，

頷腫不可回顧，肩似拔，臑似折，耳聾耳黃，頰腫。
肩貞  曲胛下兩骨解間，肩顒後陷中。銅人針五分，素註，針八分，灸三壯。

主傷寒寒熱，耳鳴耳聾，缺盆肩中熱痛，風痺，手足麻木不舉。
臑俞  俠肩（手陽明穴）後，大骨下，脾上廉陷中，舉臂取之，

太陽陽維陽蹻三脈之會。銅人針八分，灸三壯。主臂痠無力，肩痛引脾寒熱，
氣腫脛痛。
天宗  秉風後，大骨下陷中。銅人灸三壯，針五分，留六呼。主肩臂痠痛，

肘外後廉痛，頰頷腫。
秉風  天外，肩上小顒後，舉背有空，手太陽陽明，手足少陽四脈之會。

銅人灸五壯，針五分。主肩痛不能舉。
曲垣  肩中央曲胛陷中，按之應手痛。銅人灸三壯，針五分，明堂針九分。

主肩痹熱痛，氣注肩胛，拘急痛悶，肩外俞肩胛上廉，去脊三寸陷中。銅人針六分，
灸三壯，明堂灸一壯。主肩胛痛，周痺寒至肘。
肩中俞  肩胛內廉，去脊二寸陷中。素註針六分，灸三壯。銅人針三分，留七呼，

灸十壯。主咳嗽上氣，唾血，寒熱，目視不明。
天窗（一名窗籠）頸大筋間，前曲頰下，扶突後，動脈應手陷中。銅人灸三壯，
針三分。素註，針六分。主痔廔，頸痛，肩痛引項，不得回顧，耳聾頰腫，喉中痛，

暴瘖不能言，齒噤中風。
天容  耳下曲頰後，針一寸，灸三壯。主喉痺寒熱，咽中如梗，癭頸項癰，不可回顧，

不能言，胸痛，胸滿不得息，嘔逆吐沫，齒噤，耳聾耳鳴。
顴  面鳩骨下廉，銳骨端陷中，手少陽太陽之會。素註，針三分，銅人針二分。

主口喎，面赤目黃，眼動不止，腫，齒痛。
聽宮（一名多所聞）耳中珠子，大如赤小豆，手足少陽手太陽三脈之會。
銅人針三分，灸三壯，明堂針一分，甲乙針三分。主失音癲疾，心腹滿，耳，耳聾，
如物填塞無聞，耳中嘈嘈蟬鳴。
2=標題= 膀胱腑圖

膀胱重九兩二銖縱廣九寸盛溺九升九合廣二寸半
膀胱有下口無上口上系小腸津溺由小腸下焦滲入
2=標題= 足太陽膀胱經

內經曰：膀胱者，州都之官，津液出焉，氣化則能出焉。又曰：膀胱為黑腸，
諸書辨膀胱不一。有云：有上口，無下口，有云：上下皆有口。或云：有小竅注泄，
皆非也。惟有下竅以出溺，上皆由泌別滲入胱膀，其所以入也出也。由於氣之施也。
在上之氣不施，則注入大腸而為泄，在下之氣不施，則急脹濇，苦不出而為淋。
2=標題= 足太陽膀胱經穴歌

足太陽經六十七，睛明目內紅肉藏，攢竹眉沖與曲差，五處半寸上承光。

通天絡卻玉枕昂，天柱後際大筋外，大杼背部第二行，風門肺俞厥陰四。
心俞督俞膈俞強，肝膽脾胃俱挨次，三焦腎氣海大腸，關元小腸到膀胱。
中膂白環仔細量，自從大杼至白環，各各節外寸半長，上次中復下。
一空二空腰踝當，會陽陰尾骨外取，附分俠脊第三行，魄戶膏肓與神堂。
譆膈關魂門九，陽綱意舍仍胃倉，肓門志室胞肓續，二十椎下秩邊場。
承扶臀橫紋中央，殷門浮到委陽，委中合陽承筋是，承山飛揚踝附陽。
崑崙僕參連申脈，金門京骨束骨忙，通谷至陰小指旁。（一百三十四穴）
此一經起於睛明，終於至陰，取至陰，通谷，束骨，京骨，崑崙，委中，

與井榮俞原經合也。脈起目內眥上額，交巔上，其支者，從巔至耳上角，其直行者，
從巔入絡腦，還出別下項，循肩膊內俠脊抵腰中，入循膂，絡腎屬膀。其支別者，
從腰中下貫臀，入膕中。其支別者，從膊內左右別下，貫胛俠脊內，過髀樞，
循髀外後廉，下合膕中，以下貫內，出外踝之後，循京骨，至小指外側端。
多血少氣，申時氣血注此，任水之腑，脈居左寸。是膀胱實則脈實，病胞轉不得小便，
苦煩滿難於俛仰。藥用寒涼通利竅，石膏梔子密同煎，虛脈則虛腸痛引腰難屈伸，

腳筋緊急耳重聽，補磁石五味黃配苓朮石英杜仲，大腑熱蒸腸內，木通生地黃芩，
小便不利莖中痛，葶藶茯苓通草，腎大如斗，青皮荔核小茴香，胞轉如塞，
葵子滑石寒水石，冷熱熨可利便難，屈伸導能和腰痛，風熱相乘，囊腫服三白而立消，
虫蟻吹著，陽脟敷蟬蛻而即散，活本行於上，黃柏法製走於下補用橘核益智仁，
瀉須滑石車前子，加茴香烏藥能溫，添黃柏生地清涼也。（脟音善）
考正穴法
睛明（一名淚孔）目內眥，明堂云：內眥頭外一寸宛宛中，手足太陽，
足陽明陰蹻陽蹻五脈之會。針一分半，留三呼，雀目者，可灸留針，然後速出針。

主目遠視不明，惡風淚出，憎寒痛，目眩，內眥赤痛，無見，眥癢活膚白翳，
大眥攀睛，努肉侵睛，雀目瞳子生瘴，小兒疳眼，大人氣眼冷淚。
按東垣曰：刺太陽陽明出血，則目愈明。蓋此經多血少氣，故目翳與赤痛。
從內眥起者，刺睛明攢竹，以宣泄太陽之熱，然睛明刺一分半，攢竹刺一分三分，
為適淺深之宜，今翳家刺攢竹，臥針直抵睛明，不補不瀉，而又久留針，非古人意也。
攢竹（一名始光一名員柱一名光明）兩眉頭陷中。素註，針二分，留六呼，灸三壯。
銅人禁灸，針一分，留三呼，瀉三吸，徐徐出針，宜以細三稜針刺之。宣泄熱氣，

三度刺，目大明，明堂宜細三稜針，三分出血，灸一壯。主目，視物不明，
淚出目眩，瞳子癢目瞢，眼中赤痛，及臉動不得臥，頰痛面痛，尸厥癲邪，
神狂鬼魅，風眩嚏。
眉沖  直眉頭上，神庭曲差之間，針三分，禁灸。主五癇，頭痛鼻塞。

曲差  神庭旁一寸五分，入髮際。銅人針二分，灸三壯。主目不明，鼽，鼻塞鼻瘡，

心煩滿，汗不出，頭頂痛，頂腫，身體煩熱。
五處  俠上星旁一寸五分。銅人針三分，留七呼，灸三壯，明堂灸五壯。主脊強反折，

瘈瘲癲疾，頭風熱，目眩，目不明，目上戴，不識人。

反折，瘈瘲癲疾，頭風熱，目眩，目不明，目上戴，不識人。
承光  五處後一寸五分。銅人針三分，禁灸。主風眩頭痛，嘔吐心煩，鼻塞不聞香臭，

口喎，鼻多清涕，目生白翳。
通天  承光後一寸五分。銅人針三分，留七呼，灸三壯。主頸項轉側難，癭氣鼻鼽，

鼻瘡鼻窒，鼻多清涕，頭旋尸厥，口喎喘息，頭重暫起僵仆，癭瘤。
絡卻（一名強陽一名腦蓋）通天後一寸五分。素註，針三分，留五呼，銅人灸三壯。
主頭眩耳鳴，狂走瘈瘲，恍惚不樂，腹脹，青盲內障，目無所見。
玉枕  絡卻後一寸五分，俠腦戶旁一寸三分，起肉枕骨上入髮際二寸。銅人灸三壯，

針三分，留三呼。主目痛如脫，不能遠視，內連系急，頭風痛不可忍，鼻窒不聞。
天柱  俠項後髮際，大筋外廉陷中。銅人針五分，得氣即瀉，明堂針二分，留三呼，

瀉五吸，灸不及針，日七壯，至至百壯，下經灸三壯。素註，針二分，留六呼。
主足不任，身體肩背痛欲折，目瞑視，頭旋腦頭風，鼻塞，不知香臭，腦重如脫，
項如拔，項強不可回顧。
太杼  項後第一椎下兩旁，相去脊一寸五分中，正坐取之，督脈別絡，

手足太陰少陽之會。進經曰：骨會。大杼梳曰：骨病治此。袁氏曰：肩能負重，
以骨會大杼也。銅人針五分，灸七壯，明堂禁灸，下經。素註，針三分，留七呼，
灸七壯。資生云：非大急不灸。主膝痛不可屈伸，傷寒汗不出，腰脊痛，胸中鬱，
熱甚不已，頭風振寒，項強不可俛仰，痎瘧頭旋，勞氣咳嗽，身熱目眩，腹痛僵仆，
不能久立，煩滿裏急，身不安，筋攣癲疾，身踡急大。東垣曰：五臟氣亂，
在於頭取之，天柱大杼，不補不瀉，以導氣而已。
風門（一名熱府）二椎下兩傍，相去脊各一寸五分，正坐取之。銅人針五分。
素註，針三分，留七呼，明堂，灸五壯。若頻刺，泄諸陽熱氣，背永不發癰疽，
灸五壯。主發背癰疽，身熱上氣，喘氣逆咳，胸背痛，風勞嘔吐，多嚏，鼻鼽，

出清涕，傷寒項強，目眩，胸中熱，臥不安。
肺俞  第三椎下兩旁，相去脊各一寸五分，千金對乳，引繩度之，甄權以搭手，

左收右，右取左，當中指末是，正坐取之，甲乙針三分，留七呼，得氣即泄，
甄權灸百壯，明堂灸三壯，素問刺中肺，三日死，其動為欬。主癭氣黃疸，勞瘵，
口舌乾，勞熱上氣，腰脊強痛，寒熱喘滿，虛煩，傳尸骨蒸，肺痿，咳嗽肉痛，皮癢，
嘔吐支滿，不嗜食，狂走，欲自殺，背僂，肺中風偃臥，胸滿短氣，瞀悶汗出，
百毒病，食後吐水，小兒龜背。仲景曰：太陽與少陽併病，頭項強痛，或眩冒時如結，

胸心下痞硬者，當刺太陽肺俞肝俞。
厥陰俞（一名厥俞）四椎下兩旁，相去脊各一寸五分，正坐取之。銅人針三分，
灸七壯。主欬逆牙痛，心痛胸滿嘔吐，留結煩悶。或曰：臟腑皆有俞在背，
獨心包絡無俞，何也？曰厥陰俞即心包絡俞也。
心俞  五椎下兩旁，相去脊各一寸五分，正坐取之。銅人針三分，留七呼，得氣即瀉，

不可灸，明堂灸三壯。資生云：刺中心，一日死，其動為噫，豈可妄針，
千金言中風心急，灸心俞百壯，當權其緩急可也。主偏風半身不遂，心氣亂恍惚，
心中風，偃臥不得傾側，汗出脣赤，狂走發癇，語悲泣，心胸悶亂，欬吐血黃疽，

鼻目目昏，嘔吐不下食，健忘，小兒心氣不足，數歲不語。
督俞  六椎下兩旁，相去脊各一寸五分，正坐取之，灸三壯。主寒心痛，腹痛雷鳴，

氣逆。
鬲俞  七椎下兩旁，相去脊各一寸五分，正坐取之。難經曰：血會鬲俞。疏曰：

血病治此。蓋上則心俞，心生血，下則肝俞，肝藏血，故病鬲為血會。又足太陽多血，
血乃水之象也。銅人針三分，留七呼，灸三壯。素問刺中鬲皆為傷中，其病難愈，
不過一歲必死。主心痛，周痺，吐食翻胃，骨蒸，四肢怠惰，嗜臥，癖欬逆，嘔吐，

鬲胃寒痰，食飲不下，熱病汗不出，身重常溫，不能食，食則心痛，身痛腫脹，
腹滿，自汗盜汗。
肝俞  九椎下兩旁，相去脊各一寸五分，正坐取之。經曰：東風傷於春，病在肝。

銅人針三分，留六呼，灸三壯，明堂灸七壯。素問刺中肝，五日死，其動為欠。
主多怒黃疸，鼻痠，熱病後，目暗淚出，目眩氣短，欬血，目上視，欬逆口乾，
寒疝筋寒，熱脛筋急，相引轉筋，入腹將死，千金云：欬引兩急痛，不得息，
轉側難撅，肋下與脊相引而反折，目戴上，目眩循眉頭，驚狂鼽起，則目，
生白翳，欬引胸中痛，寒疝小腹痛，唾血短氣，熱病差後，食五辛目暗，肝中風，

踞坐不得低頭，繞兩目連額上，色微青，積聚痞痛。
膽俞  十椎下兩旁，相去脊各一寸五分，正坐取之。銅人針五分，留七呼，灸三壯，

明堂針三分，下經灸五壯。素問刺中膽，一日半死，其動為嘔。主頭痛振寒，汗不出，
腋下腫脹，口苦舌乾，咽痛，乾嘔吐，骨蒸勞熱，食不下，目黃。按資生經所載，
崔知悌平取四花穴，上二穴是鬲俞，下二穴是膽俞，四穴主血，故取此以治勞瘵，
後世誤以四花為斜取，非也。
脾俞  十一椎下兩旁，相去脊各一寸五分，正坐取之。銅人針三分，留七呼，灸三壯，

明堂灸五壯。素問刺中脾，十日死，其動為吞。主腹脹引胸背痛，多食身瘦，
癖積聚，下滿，泄利，痰瘧寒熱，水腫氣，脹引脊痛，黃疸，善欠，不嗜食。
胃俞  十二椎下兩旁，相去脊各一寸五分，正坐取之。銅人針三分，留七呼，

灸隨年為壯，明堂灸三壯，下經灸七壯。主霍亂胃寒，腹脹而鳴，翻胃嘔吐，不嗜食，
多食嬴瘦，目不明，腹痛，胸支滿脊痛筋攣，小兒羸瘦，不生肌膚。東垣曰：
中濕者，治在胃俞。
三焦俞  十三椎下兩旁，相去脊各一寸五分，正坐取之。銅人針五分，留七呼，

灸三壯，明堂針三分，灸五壯。主臟腑積聚，脹滿羸瘦，不能飲食，傷寒頭痛，飲食，

傷寒頭痛，飲食吐逆，肩背急，腰脊強，不得俛仰，水穀不化，泄注下利，腹脹腸鳴，
目眩頭痛。
腎俞  十四椎下兩旁，相去脊各一寸五分，前與臍平，正坐取之。銅人針三分，

留七呼，灸以年為壯，明堂灸三壯。素問，刺中腎，六日死，其動為嚏。主虛勞羸瘦，
耳聾腎虛，水臟久冷，心腹填滿脹急，兩滿脹，引小腹急痛脹熱，小便淋，
目視，少氣溺血，小便濁，出精夢泄，腎中風，踞坐而腰痛，消渴，五勞七傷，
虛憊，腳膝拘急，腰寒如冰，頭重身熱，振慄，食多羸瘦，面黃黑，腸鳴，

膝中四肢淫濼，洞泄食不化，身腫如水，女人積冷氣成勞，乘經交接羸瘦，寒熱往來。
氣海俞  十五椎下兩旁，相去脊各一寸五分，主腰痛痔漏。針三分，灸五壯。

大腸俞  十六椎下兩旁，相去脊各一寸五分，伏而取之。銅人針三分，留六呼，

灸三壯。主脊強不得俛仰，腰痛，腹中氣脹，繞臍切痛，多食身瘦，腸鳴，
大小便不利，洞泄食不化，小腸絞痛。東垣云：中燥治在大腸俞。
關元俞  十七椎下兩旁，相去脊各一寸五分，伏而取之。主風勞腰痛，泄痢虛脹，

小便難，婦人瘕聚諸疾。
小腸俞  十八椎下兩旁，相去脊各一寸五分，伏而取之。銅人針三分，留六呼，

灸三壯。主膀三焦津液少，大小腸寒熱，小便赤不利，淋瀝遺溺，小腸脹滿，痛，
泄利濃血，五色赤痢，下重腫痛，腳腫，五痔，頭痛虛乏，消渴口乾，不可忍，
婦人帶下。（音絞）
膀胱俞  十九椎下兩旁，相去脊各一寸五分，伏而取之。銅人針三分，留六呼，

灸三壯，明堂灸七壯。主風勞脊急強，小便赤黃，遺溺，陰生瘡，少氣脛寒，
拘急不得屈伸，腹滿大便難，泄利腹痛，腳膝無力，女子瘕聚。
中膂俞（一名脊內俞）二十椎下兩旁，相去脊各一寸五分，俠脊伸起肉，
伏而取之。銅人針三分，留十呼，灸三壯。明堂云：腰痛俠脊裏痛，上下按之應者，

從項至此穴痛，皆宜灸，主腎虛，消渴，腰脊強，不得俛仰，腸冷，赤白痢，疵痛，
汗不出，腹脹痛。
白環俞  二十一椎下兩旁，相去脊各一寸五分，伏而取之。一云挺伏地端身，

兩手相重，支額縱息，令皮膚俱緩，乃取其穴。素註，針五分，得氣則先瀉，
瀉訖多補之，不宜灸，明堂云：灸三壯。主手足不仁，腰脊痛，疝痛，大小便不利，
腰髖疼，腳膝不遂，溫瘧，腰脊冷疼，不得久臥，勞損虛風，腰背不便，筋攣臂縮，
虛熱閉塞。（髖音寬）
上  第一空腰踝下一寸，俠脊陷中，足太陰少陽之絡。銅人針三分，

灸七壯。主大小便不利，嘔逆，膝冷痛鼻，寒熱瘧，陰挺出，婦人白瀝絕嗣，
大理趙卿患偏風，不能起跪，甄權針上，環跳，陽陵泉，巨虛下廉，即能起跪，
八總治腰痛。
次  第二空俠脊陷中。銅人針三分，灸七壯。主小便赤淋，腰痛不得轉搖，急引陰，

器痛不可忍，腰已下至足不仁，背腠寒，小便赤，心下堅脹，疝氣下墜，足清氣痛，
腸鳴主瀉，偏風，婦人赤白帶下。
中  三空俠脊陷中，足厥陰少陽所絡之會。銅人針二分，留十呼，灸三壯。

主大小便不利，腹脹下痢，五勞七傷六極，大便難，小便淋瀝，餮泄，婦人絕子，

帶下，月事不調。
下  四空俠脊陷中。銅人針二分，留十呼，灸三壯。主大小便不利，腸鳴主瀉，

寒濕內傷，大便下血，腰不得轉，痛引卵，女子下蒼汁不禁，中痛，引小腹急痛。
會陽（一名利機）陰尾尻骨兩旁。銅人，針八分，灸五壯。主腹寒，熱氣冷氣泄瀉，
腸癖下血，陽氣虛乏，陰汗濕，久痔。

附分  二椎下，附項內廉兩旁，相去脊各三寸，正坐取之，手足太陽之會。

銅人針三分。素註，刺八，灸五壯。主肘不仁，肩背拘急，風冷客於腠理，

頸痛不得回顧。

魄戶  直附分下，三椎下兩旁，相去脊各三寸，正坐取之。銅人針五分，得氣即瀉，

又宜久留針，日灸七壯，至百壯。素註，五壯。主背膊痛，虛勞肺痿，三尸走痊，

項強急，不得回顧，喘息欬逆，嘔吐煩滿。

膏肓俞  四椎下一分，一椎下二分，兩旁相去脊各三寸，正坐取之，正坐取脊，

伸兩手，以臂著膝前令端直，手大指與膝頭齊，以物支肘，毋令搖動取之。

銅人灸百壯，多至五百壯，當覺礱礱然，似水流之伏，亦當有所下，若無停痰宿飲，

則無所下也。如病人已困，不能正坐，當令側臥，挽上臂，令取穴灸之。

又當灸臍下氣海，丹田，關元，中極，四穴中取一穴，又灸足三里，以引火氣實下。

主無所不療，羸瘦虛損，傳尸骨蒸，夢中失精，上氣欬逆，發狂，健忘痰病，

左傳成公十年，晉候疾病，求醫於秦，秦使醫緩（秦醫名緩）為之，未至。

公夢疾為二豎子，曰：彼良醫也。懼傷我，焉逃之，其一曰：居肓之上，膏之下，

若我何？醫至曰：疾不可為也。在肓之上，膏之下，攻之不可，達之不及，藥不至焉，

不可為也？公曰：良醫也。厚為之禮而歸之。孫思邈曰：特人拙不能得此穴，

所以宿難遣，若用心方便，求得灸之，疾無不愈。

按此二穴，世皆以此為起死回生之妙穴，殊不知病有淺深，而醫有難易，淺者針灸，

可保十全，深者亦未易為，猵鶾云：病有六不治。經云：色脈不順，而莫針也。

肓鬲也。心下為膏。又曰：凝者為脂，釋者為膏。又曰：膏連心脂膏也。

人年二旬後，方可灸此二穴，仍灸三里二穴，引火氣下行，以固其本。

若未出幼而灸之，恐火氣盛，上焦作熱，每見醫家不分老少，又多不針瀉三里，

以致虛火上炎，是不經口授而妄作也。豈能瘳其疾哉，患者灸此，必針三里或氣海，

更清心絕慾，參閱前後各經調攝，何患乎疾之不瘳也。

神堂  五椎下，兩旁相去脊各三寸陷中，正坐取之。銅人針三分，灸五壯，

明堂灸三壯。素註針五分。主腰背脊強急，不可俛仰，洒淅寒熱，胸滿，氣逆上攻，

時噎。

譆  肩膊內廉，俠六椎下，兩旁相去脊各三寸，正坐取之，以手重按，

病人言譆譆應手。素註，針七分，銅人針六分，留三呼，瀉五吸，灸二七壯，

止百壯，明堂灸五壯。主大風汗不出，勞損不得臥，溫瘧，寒瘧，背悶氣滿，

腹脹氣眩，胸中痛，引腰背腋拘痛，目眩，目痛，鼻喘逆，臂膊內廉痛，

不得俛仰，小兒食時頭痛，五心熱。

鬲關  七椎下兩旁，相去脊各三寸陷中，正坐開肩取之。銅人針五分，灸三壯。

主背痛惡寒，脊強俛仰難，食飲不下，嘔噦多涎唾，胸中噎悶，大便不節，小便黃。

魂門  九椎下兩旁，相去脊各三寸陷中，正坐取之。銅人針五分，灸三壯。

主尸厥走疰，胸背連心痛，食飲不下，腹中雷鳴，大便不節，小便赤黃，

陽綱  十椎下兩旁，相去脊各三寸，正坐闊肩取之。銅人針五分，灸三壯，

下經灸七壯。主腸鳴腹痛，飲食不下，小便赤，腹脹身熱，大便不節，泄痢赤黃，

不嗜食，怠惰。

意舍  十一椎下兩旁，相去脊各三寸，正坐取之。銅人針五分，灸五十壯，至百壯，

明堂灸五十壯，下經灸七壯。素註，灸二壯，甲乙灸三壯，針五分。主腹滿虛脹，

大便滑泄，小便赤黃，背痛，惡風寒，食飲不下，嘔吐消渴，身熱目黃。

胃倉  十二椎下兩旁，相去脊各三寸，正坐取之。銅人針五分，灸五十壯，

甲乙灸三壯。主腹滿虛脹，水腫，食飲不下，惡寒，背脊痛，不得俛仰。

肓門  十三椎下兩旁，相去脊各三寸陷中，正坐取之。銅人灸三十壯，針五分。

主心下痛，大便堅，婦人乳疾。

志室  十四椎下兩旁，相去脊各三寸陷中，正坐取之。銅人針九分，灸三壯，

明堂灸七壯。主陰腫陰痛，背痛，腰脊強直，俛仰不得，飲食不消，腹強直，

夢遺失精，淋瀝，吐逆兩急痛，霍亂。

胞肓  十九椎下兩旁，相去脊各三寸陷中，伏而取之。銅人針五分，灸五七壯，

明堂灸三七壯，甲乙灸三壯。主腰脊急痛，食不消，腹堅急，腸鳴淋瀝，不得小便，

癃閉下腫。

秩邊  二十椎下兩旁，相去脊各三寸陷中，伏而取之。銅人針五分，明堂灸三壯，

針三分。主五痔發腫，小便赤，腰痛。

承扶（一名肉一名除關一名皮部）尻臀下，陰股上紋中。又曰：臀下陷紋中。

銅人針七分，灸三壯。主腰脊相引如解，久痔，尻臀腫，大便難，陰胞有，寒便不利。

殷門  浮下三寸，銅人針七分。主腰脊不可俛仰舉重，惡血泄注，外股腫。

浮  委陽上一寸，展膝得之。銅人針五分，灸三壯。主霍亂轉筋，小腸熱，大腸結，

脛外筋急，髀樞不仁，小便熱，大便堅。

委陽  承扶下六寸，穴在足太陽之前，少陽之後，出於膕中外廉兩筋間，三焦下輔俞，

足太陽之別絡。素註，針七分，留五呼，灸三壯。主腋下腫痛，胸滿膨膨，筋急身熱，

飛尸遁疰，痿厥不仁，小便淋瀝。

委中（一名血）膕中央約紋，動脈陷中，令人面挺伏地，臥取之，

足太陽膀胱脈所入，為合土。素註針五分，留七呼。銅人針八分，留三呼，瀉七吸，

甲乙針五分，禁灸。素問，刺委中大脈，令人仆脫色。主膝痛，及拇指腰俠脊沉沉然，

遺溺，腰重不能舉，小腹堅滿體風痺，髀樞痛，可出血，痼皆愈，傷寒四肢熱，

熱病汗不出，取其經血立愈，委中者，血也。大風髮眉墮落，刺之出血。

合陽  約紋下三寸。銅人針六分，灸五壯。主腰脊強，引腹痛，陰股熱，胻痠，

步履難，寒疝陰偏痛，女子崩中帶下。

承筋（一名腸一名直腸）腸中央陷中，脛後從腳跟上七寸。銅人灸三壯，禁針。

主腰背拘急，大便秘，腋腫痔瘡，脛痺不仁，痠，腳急跟痛，腰痛，鼻鼽，

霍轉筋。（音善）

承山（一名魚腹一名肉柱一名腸山）銳腸下分肉間陷中。一云：腿肚下分肉間。

針經云：取穴須用兩手高托按壁上，兩足指離地，用足大指尖豎起，

上看足銳腸下分肉間。銅人灸五壯，針七分，明堂針八分，得氣即瀉速出針，

灸不及針，止六七壯，下經灸五壯。主大便不通，轉筋痔腫戰慄，不能立，腳氣膝腫，

脛痠腳跟痛，筋急痛，霍亂，急食不通，傷寒水結。

飛揚（一名厥陽）外踝骨上七寸，足太陽絡，脈別走少陰。銅人針三分，灸三壯，

明堂灸五壯。主痔腫痛，體重，起坐不能，步履不收，腳痠腫，

戰慄不能久立久坐，足指不能屈伸，目眩痛，歷節風，逆氣癲疾，寒瘧，

實則鼽窒頭背痛，瀉之，虛則鼽補之。

附陽  外踝上三寸，太陽前，少陽後，筋骨之間，陽蹻脈。銅人針五分，灸三壯，

留七呼，素註，針六分，留七呼，灸三壯，明堂灸五壯。主霍亂轉，筋，

腰痛不能久立，坐不能起，韃樞股胻痛，痿厥風痺不仁，頭重痛，時有寒，

四肢不舉。

崑崙  足外踝後五分，跟骨上陷中，細脈動應手，足陽膀胱所行，為經火。素註，

針五分，留十呼。銅人針三分，灸三壯，妊婦刺之落胎。主腰尻腳氣，足腫，

不能履地，鼽膕如結，踝如裂，頭痛，肩背拘急，欬喘滿，腰脊內引痛，傴僂，

陰腫痛，目眩痛如脫，瘧多汗，心痛與背相接，婦人孕難，胞衣不出，小兒發癇瘲瘈。

僕參（一名安邪）足跟骨下陷中，拱足取之，陽蹻之本。銅人針三分，灸七壯，

明堂灸三壯。主足痿失履不收，足跟痛，不得履地，霍亂轉筋，吐逆尸厥，

癲癇狂言見鬼，腳氣膝腫。

申脈（即陽蹻）外踝下五分陷中，容爪甲白肉際，前後有筋，上有踝骨，下有軟骨，

其穴居中，陽蹻脈所出。銅人針三分，留七呼，灸三壯。主風眩腰腳痛，

胻痠不能久立，如在舟中，勞極冷氣逆氣，腰髖冷痺，腳膝屈伸難，婦人血氣痛，

潔古曰：癇病晝發，灸陽蹻。

金門（一名梁關）外踝下少後，邱墟後，申脈前，足太陽，陽維別屬。

銅人針一分，灸三壯。主霍亂轉筋，尸厥癲癇，暴疝，膝胻痠，身戰不能久立，

小兒張口搖頭，身反折，炷如小麥大。

京骨  足外側大骨下，赤白肉際陷中，按而得之，小指本節後大骨，名京骨。

其穴在骨下，足太陽脈所過為原，膀胱虛實皆拔之。銅人針三分，留七呼，

灸七壯，明堂灸五壯。素註，三壯。主頭痛如破，腰痛不可屈伸，身後側痛，

目內眥赤爛白翳，俠內眥反白，目眩，發瘧寒熱，喜驚，不飲食，筋攣，足胻髀樞痛，

頸項強，腰背不可俯仰，傴僂鼻不止，心痛目眩。

束骨  足小指外側本節後，赤白肉際陷中，足太陽脈所注，為俞木，膀胱實瀉之。

銅人灸三壯，針三分，留三呼。主腰脊痛如折，髀不可曲，膕如結，如裂，

耳聾惡風寒，頭項痛，目眩身熱，目黃淚出，肌肉動，項強不可回顧，

目內眥赤爛，腸澼泄痔，瘧癲狂，發背癰疽，背生疔瘡。

通谷  足小指外側，本節前陷中，足太陽脈所溜，為榮水。銅人針二分，留三呼，

灸三壯。主頭重目眩，善驚，引鼽項痛，目，留飲胸滿，食不化，失矢。

東垣曰：胃氣下溜五臟，氣亂在於頭，取天柱大杼，不足，深取通谷束骨。

至陰  足小指外側，去爪甲角如韭葉，足太陽脈所出，為井金，膀胱虛補之。

銅人針二分，灸三壯。素註，針一分，留五呼。主目生翳，鼻塞頭重，

風寒從足小指起，脈痺上下，帶胸痛，無常處，轉筋，寒瘧汗不出，煩心，足下熱，

小便不利，失精，目痛，大眥痛，根結篇云：太陽根於至陰，結於命門，命門者，

目也。

2=標題= 腎臟圖

腎有兩枚形如豇豆重一觔一兩附脊十四椎當臍下兩旁前後與臍平

2=標題= 足少陰腎經

內經曰：腎者作強之官，伎巧出焉。

腎者主蟄，封藏之本，精之處也。其華在髮，其充在骨，為陰中之太陰，通於冬氣，

北方黑色，入通於腎，開竅於耳，藏精於腎。故病在谿，其味鹹，其類水，其畜彘，

其穀豆，其應四時，上為辰星，是以知病之在骨也。其音羽，其數六，其臭腐，

其液唾。

北方生寒，寒生水，水生鹹，鹹生腎，腎生骨髓。髓生肝，腎主耳，其在天為寒，

在地為水，在體為骨，在臟為腎，在聲為呻，在變動為慄，在志為恐，恐傷腎，

思勝恐，寒傷血，燥勝寒，鹹傷血，甘勝鹹。

2=標題= 足少陰腎經穴歌

足少陰穴二十七，湧泉然谷太谿溢，大鍾水泉通照海，復溜交信築賓實。

陰谷膝內跗骨後，已上從足走至膝，橫骨大赫聯氣穴，四滿中注肓俞臍。

商曲石關陰都密，通谷幽門寸半闢，折量腹上分十一，步廊神封膺靈墟。

神藏彧中俞府畢。（左右五十四穴）此一經起於湧泉，終於俞府，取湧泉，然谷，

太谿，復溜，陰谷，與井榮俞經合也。脈起小指之下，斜趨足心，出然骨之下，

循內踝之後，別入跟中，上內，出膕內廉，上股內後廉，貫脊屬腎，絡膀胱，

其直行者，從腎上貫肝膈，入肺中，循喉嚨俠舌本。其支者，從肺出絡心，注胸中，

多氣少血，酉時氣血注此，癸水之臟，脈居左尺，一臟而二形，左名腎，男子以藏精，

右名命門，女子以繫胞，元氣之根，精神之舍，受病同歸於膀胱，診候兩分於水火。

實則脈實，而小腹脹滿，腰背急強，便黃舌燥者，瀉腎湯可以廣推。虛則脈虛，

氣寒陽痿，而言音混濁。經弱脈代者，蓯蓉散宜加尋討，腎氣不和腰痛，散號異香，

陽經鬱滯背肩疼，湯名通氣散，腰痛則八角茴香，精泄予一升韭子，氣滯腰間堪順氣，

血凝臂痛可舒經，五味能交心腎，須茯神遠志川歸，山藥蓗蓉枸杞龍骨，安養精神，

與益智茴香。故紙鹿茸牛膝黃，地黃補腎益陰，加當歸而補髓，附子驅寒去濕，

倍人參而壯陽，龍骨治骨虛痠痛，豬腎濟腎弱腰虧，大抵鹹能走腎，秋石須明配合，

寒能敗命，春茗要別陳新，滲淡瀉水之劑宜慎燒煉助火之丹勿。

東垣曾為肉桂獨活報使，錢氏獨用地黃枸杞引經，抑又聞竹破須將竹補，

胞雞還要卵為。誰知世人本有長生藥，自是迷途枉拋擺，甘露降時天地合，

黃芽生處坎離交，井蛙應謂無龍窟，籬鷃安知有鳳巢，丹熟自然金滿屋，

何須尋草學燒芋。

導引本經  人稟天地之氣以有生，而太極之精寓焉，此吾之所固有。

而充塞乎兩間者也。人惟志以情誘，念以物牽，以有限之天真，縱無窮之逸慾，

消耗日甚，中無所主，則群邪乘之而百病作，是洞開四門以納盜，幾何不至於敗哉！

然自古聖人率多令考，豈其渾蒙沕穆，得於天者獨厚，噓吸偃仰，成於人者有異術耶，

亦以志寧道一，神爽不漓，俾吾固有之真，常為一身之主，則榮衛周流，邪無自入，

彼風寒暑濕，譬之堅城，外盜雖踵至疊窺，何以得其隙而肆之瘧哉？明醫辨症，

循方按脈施劑，倏忽收功，固所不廢，然盜至而遏之，孰若無盜之可遏也。

病至而療之，孰若無病之可療也。與其求金石之餌，而常患其不足，孰若寶吾身之精，

而恆自有餘也。故黃帝岐伯問答曰：百體從令，惟於保太和，而泰天君得之，

蓋此意也。先賢云：天地之大寶珠玉，人身之大寶精神。內經曰：男女人之大欲存焉，

誠能以理制慾，以義馭情，雖美色在前，不過悅目暢志而已，奚可恣情喪精。

所謂油盡燈滅，髓竭人亡，添油燈壯，補髓人強也。又曰：冬月天地閉，血氣藏，

伏陽在內，心膈多熱，切忌發汗，以洩陽氣。此謂之閉藏，水冰地圻，無擾乎陽，

早臥晏起，必待日光，使志若伏若匿，若有私意，若已有得，去寒就溫，勿泄皮膚，

使氣亟奪，此冬氣之應，養藏之道也。逆之則傷腎，春為痿厥，人宜服固本益腎酒，

以迎揚氣，不可過煖，致傷目，而亦不可太醉冒寒，冬傷於寒，春必病溫。

故先王於是月閉關，俾寒熱適中可也。嘗聞之曰：湛然誠一守精玄，得象忘言辨道看，

好把牝門憑理顧，子前午後用神占，是則以元精煉交感之精，三物混合，與道合真，

自然元精固，而交合之精不漏，衛生之法，先此而已，前賢所謂精全不思慾，

氣全不思食，神全不思睡，斯言盡矣。

考正穴法

湧泉（一名地衝）足心陷中，屈足捲指宛宛中，白肉際，跪取之，

足少陰腎水所出為井木，實則瀉之。銅人針五分，無令出血，灸三壯，明堂灸不及針。

素註 針三分，留三呼。主尸厥而黑如炭色，欬吐有血，渴而喘，坐欲起，

目無所見，善恐惕惕，如人將捕之，舌乾咽腫，上氣嗌乾，煩心，心痛，

黃疽腸澼，股內後廉痛痿厥，嗜臥善悲欠，小腸急痛，泄而下重，足脛寒而逆，腰痛，

大便難，心中結，熱風風，癇心病，飢不嗜食，咳嗽身熱，喉閉舌急，失音，

卒心痛，喉痺，胸滿悶，頸痛目眩，五指端盡痛，足不踐地，足不熱，男子如蠱，

女子如辰，婦人無子，轉胞不得尿。千金翼云：主喜喘，脊相引，忽忽喜忘，

陰痺腹脹，腰痛，不欲食，喘逆，足下冷至膝，咽中痛，不可納食，瘖不能言，

小便不利，小腹痛，風入腸中，癲病，使臍痛，鼻不止，五疝熱病，先腰痠，喜渴，

數引飲，身項痛而寒且痠，足熱，不欲言，頭痛癲癲然，少氣，寒厥，霍亂，

轉筋腎積賁豚，漢濟北王阿母，病患熱厥，足熱，淳于意刺足心，立愈。

然谷（一名龍淵）足內踝前起大骨下陷中。一云：內踝前，在下一寸，

別於足太陰之，足少陰腎脈所溜，為榮。，銅人灸三壯，針三分，留五呼，

不宜見血，令人立飢欲食，刺足下布絡中脈，血不出為腫。主咽內腫，不能內唾，

時不能出唾，心恐懼，如人將捕，涎出喘呼少氣，足跗踵，不得履地，寒疝小腹脹，

上搶胸，欬唾血，喉痺，淋瀝白濁，胻痠不能久立，足一寒一熱，舌縱煩滿，

消渴自汗，盜汗出，痿厥，洞泄，心痛如錐刺，墜墮惡血，留內腹中，男子精泄，

婦人無子，陰挺出，月事不調，陰痿，初生小兒，臍風口噤。

太谿（一名呂細）足內踝後五分，跟骨上動脈陷中，男子婦人病，有此脈則生，

無則死，足少陰腎脈所注，為俞土。素註，針三分，留七呼，灸三壯。主久瘧欬逆，

心痛如錐刺，心脈沈手足寒至節，喘息者死，嘔吐痰實，口中如膠，善噫，寒疝，

熱病汗不出，默默嗜臥，溺黃消痺，大便難，咽腫唾血，癖寒熱，欬嗽不嗜食，

腹痛，瘦瘠，傷寒手足厥冷。東垣曰：成痿者，以導濕熱，引胃氣出行陽道，

不令濕土剋腎水，其穴在太谿，流注賦云：牙齒痛堪治。

大鍾  足跟後踵中，大骨上兩筋間，足少陰絡，別走太陽。銅人灸三壯，針二分，

留七呼，素註，留三呼。主嘔吐胸脹，喘息腹滿，便難，腰脊痛，少氣，淋瀝洒淅，

腹脊強，嗜臥，口中熱，多寒，欲閉戶而處，少氣不足，舌乾，咽中食噎不得下，

善驚恐不樂，喉中鳴，欬唾氣逆，煩悶，實則閉癃，瀉之，虛則腰痛，補之。

水泉  太谿下一寸，內踝下少陰。銅人灸五壯，針四分。主目不能遠視，

女子月事不來，來即心下多悶痛，陰挺出，小便淋瀝，腹中痛。

照海  足內踝下四分，前後有筋，上有踝骨，下有軟骨，其穴居中，陰蹻脈所生。

素註，針四分，留六呼，灸三壯，銅人針三分，灸七壯，明堂灸三壯。主咽乾，

心悲不樂，四肢懈惰，久瘧，卒疝，嘔吐嗜臥，大風默默，不知所痛，視如見星，

小腹痛，婦女經逆，四肢淫濼，陰暴跳起，或癢，漉清汁，小腹偏痛淋，陰挺出，

月水不調，潔古曰：癇病夜發，灸音蹻，照海也。

復溜（一名冒陽一名伏白）足內踝上二寸，筋骨陷中，前傍骨是復溜，

後傍筋是交信，二穴只隔一條筋，足少陰腎脈所行，為金經，腎虛補之。素註，

針三分，留七呼，灸五壯，明堂灸七壯。主腸澼，腰脊內引痛，不得俛仰起坐，

目視，善怒多言，舌乾胃熱，蟲動涎出，足痿不收履，胻寒不自曷，腹中雷鳴，

腹脹如鼓，四肢腫，五種水病，青赤黃白黑，青取井，赤取榮，黃取俞，白取經，

黑取合，血痔，泄後腫，五淋血淋，小便如散火，骨寒熱盜汗，汗注不止，齒齲，

脈微細不見，或時無脈。

交信  足內踝骨上二寸，少陰前，太陰後廉筋骨間，陰蹻脈之。銅人針四分，

留十呼，灸三壯。素註，留五呼。主氣淋疝，陰急陰汗，瀉利赤白，氣熱癃，

股樞內痛，大小便難淋，女子漏血不止，陰挺出，月水不來，小腹偏痛，四肢淫濼，

盜汗出。

築賓  內踝上分中，陰維之。銅人針二分，留五呼，灸五壯。素註針二分，

灸五壯。主疝，小兒胎疝，痛不得乳，癲疾狂易，妄言怒罵，吐舌，嘔吐延沫，

足痛。

陰谷  膝內輔骨後，大筋下，小筋上，按之應手，屈膝乃得之，足少陰腎脈所入，

為合水。銅人針四分，留七呼，灸三壯。主膝痛如錐，不得屈伸，舌縱涎下，煩逆，

溺難，小便急，引陰痛，陰痿，股內廉痛，婦人漏下不止，腹脹滿不得息，小便黃，

男子如蠱，女子如娠。

橫骨  大赫下一寸，陰上橫骨中，宛曲如仰月中央，去腹中行各一寸，

足少陰衝脈之會。銅人灸三壯，禁針。主五淋，小便不通，陰氣下縱引痛，小腹滿，

目赤痛，從內眥始，五臟虛竭，失精。

（自肓俞至橫骨六穴銅人去腹中行各一寸五分錄之以備參考）

大赫（一名陰維一名陰關）氣穴下一寸，去腹中行各一寸，足少陰衝脈之會。

銅人灸五壯，針三分。素註針一寸，灸三壯。主虛勞失精，男子陰器結縮莖中痛，

目赤痛，從內眥始，婦人赤帶。

氣穴（一名胞門一名子戶）四滿下一寸，去腹中行各一寸，足少陰衝脈之會。

銅人灸五壯，針三分。素註，針一寸，灸五壯。主賁豚氣上下，引腰脊痛，泄利不止，

目赤痛，從內眥始，婦人月事不調。

四滿（一名髓府）中注下一寸，去腹中行各一寸，足少陰衝脈之會。銅人針二分，

灸三壯。主積聚，疝瘕腸澼大腸有水，臍下切痛，振寒，目內眥赤痛，婦人月水不調，

惡血痛，奔豚上下，無子。（音絞）

中注  肓俞下一寸，去腹中行各一寸，足少陰衝脈之會。銅人針一寸，灸五壯。

主小腹有熱，大便堅燥不利，泄氣，上下引腰脊痛，目內眥赤痛，女子月事不調。

肓俞  商曲下一寸，去腹中行各一寸，足少陰衝脈之會。銅人針一寸，灸五壯。

主腹切痛，寒疝，大便燥，腹滿響響然，不便，心下有寒，目赤痛，從內眥始。

按諸家俱以疝主於腎，故足少陰經窌穴灸，兼治疝，丹溪以疝本肝經，與腎絕無相干，

足以正千古之訛。

商曲  石關下一寸，去腹中行各一寸五分，足少陰衝脈之會。銅人針一寸，灸五壯。

主腹痛，腹中積聚，時切痛，腸中痛，不嗜食，目赤痛，從內眥始，自幽門至商曲。

銅人去腹中行五分，素註，一寸。

石關  陰都下一寸，去腹中行各一寸五分，足少陰衝脈之會。銅人針一寸，灸三壯。

主噦噫嘔逆，腹痛氣淋，小便黃，大便不通，心下堅滿，脊強不利，多睡，目赤痛，

從內眥始，婦人無子，臟有惡血，血上衝，腹痛不可忍。

陰都（一名食宮）通谷下一寸，去腹中行各一寸五分，足少陰衝脈之會。

銅人針三分，灸三壯。主身寒熱，瘧病心下煩滿，逆氣腸鳴，肺脹氣搶，下熱痛，

目赤痛，從內眥始。

通谷  幽門下一寸，去腹中行各一寸五分，足少陰衝脈之會。銅人針五分，灸五壯，

明堂灸三壯。主失欠，口喎，食飲善嘔，暴瘖不能言，結積留飲，癖，胸滿食不化，

心恍惚喜嘔，目赤痛，從內眥始。

幽門  俠巨闕兩旁各一寸五分陷中，足少陰衝脈之會。銅人針五分，灸五壯。

主小腹脹滿，嘔吐涎沫，喜唾，心下煩悶胸中引痛，滿不嗜食，裏急數欬，健忘，

泄利膿血，目赤痛，從內眥始，女子心痛，逆氣善吐，食不下。

步廊  神封下一寸六分陷中，去胸中行各二寸，仰而取之。素註，針四分。

銅人針三分，灸五壯。主胸支滿，痛引胸，鼻塞不通，呼吸少氣，欬逆嘔吐，

不嗜食，喘息，不得舉臂。

神封  靈墟下一寸六分陷中，去胸中行各二寸，仰而取之。素註，針四分。

銅人針三分，灸五壯。主胸滿不得息，欬逆乳癰，嘔吐 洒淅惡寒，不嗜食。

靈墟  神藏下一寸六分陷中，去胸中行各二寸，仰而取之。素註，針四分。

銅人針三分，灸五壯。主胸支滿，痛引胸，不得息，欬逆嘔吐不嗜食。

神藏   彧中下一寸六分陷中，去胸中行各二寸，仰而取之。素註，針四分。

銅人針三分，灸五壯。主嘔吐欬逆，喘不得息，胸滿嗜食。

彧中  俞府下一寸六分，去胸中行各二寸，仰而取之。銅人針四分，灸五壯，

明堂灸三壯。主欬逆，喘息不能食，胸支滿，涎出多唾。

俞府  氣含下，璇璣旁各二寸陷中，仰而取之。素註，針四分。灸三壯，銅人針三分，

灸五壯。主咳逆上氣，嘔吐喘嗽，腹脹不下食飲，胸中痛，久喘，灸七壯效。

2=標題= 仰人經圖

2=標題= 伏人經圖

2=標題= 十四經脈長短尺寸

手之六陽經脈從手至頭，長五尺，共計五六合三丈。

手之六陰經脈從胸走手，長三尺五寸，共計三六一丈八尺，五六合三尺，合二丈一尺。

足之六陽經脈從頭走至足，長八尺，共計六八四丈八尺。

足之六陰經脈從足走入腹中，長六尺五寸，共計六六三十六，五六當三尺。

合三丈九尺。

督脈，任脈，各長四尺五寸，共合九尺。

兩蹻脈足從至目，各長七尺五寸，共合一丈五尺。

十四脈部，合一十六丈二尺，此氣之大經隧也。

2=標題= 心包絡腑圖

心包絡印膻中宜配心臟脈訣配諸穴中應心主而為相火誤矣內經昭然

心包絡圖

滑氏曰：手厥陰心主，又曰心包絡，何也。曰：君火以名，相火以位。

手厥陰代君火行事，以用而言。故曰：手心主，以經而言，曰心包絡，一經而二名，

實相火也。

2=標題= 手厥陰心包絡經穴歌

九穴心包手厥陰，天池天泉曲澤深，門間使內關對，大陵勞宮中衝侵。

（左右一十八穴）

此一經起於天池，終於中衝，取中衝，勞宮，大陵，間使曲澤，與井榮俞經合也。

脈起胸中，出屬心包，下膈歷絡三焦，其支者，從胸出，下腋三寸，上抵掖下，

下循臑內，行太陰少陰之間，入肘中，下臂行兩筋之間，入掌中，循中指出其端。

其支別者，從掌中循小指次指出其端，多血少氣，戌時氣血注此，受足少陰之交。

其系與三焦之系連屬，故指相火之臟，實乃裹心之膜，此實安身立命之地，尤宜詳察，

熊會其真，其調劑也。莫執一方，其針灸也。必循其道，達者慎焉，幾於神矣！

考正穴法

天池（一名天會）腋下三寸，乳後一寸，著，直腋撅肋間，手足厥陰少陽之會。

銅人灸三壯，針二分，甲乙針七分。主胸中有聲，胸膈煩滿，熱病汗不出，頭痛，

四肢不舉，腋下腫，上氣寒熱，痎瘧，臂痛，目不明。

天泉（一名天濕）曲腋下二寸，舉臂取之。銅人針六分，灸三壯。主目不明，

惡風寒，心病胸支滿，欬逆，應背胛間臂內廉痛。

曲澤  肘內廉陷中，大筋內側橫紋中，動脈是心包絡所入，為合水。銅人灸三壯，

針三分，留七呼。主心痛，善驚，身熱，煩渴口乾，逆氣嘔涎血，心下澹澹，

身熱風疹，臂肘手腕，不時動搖，頭漬，汗出不過肩，傷寒，逆氣嘔吐。

門  掌後去腕五寸，手厥陰心包絡脈。銅人針三分，灸五壯。主嘔血血，心痛，

嘔噦，驚恐畏，人神氣不足。

間使  掌後三寸兩筋間陷中，心包絡脈所行，為經金。素註，針六分，留七呼。

銅人針三分，灸五壯，明堂灸七壯，甲乙灸三壯。主傷寒結胸，心懸如饑，卒狂，

胸中澹澹，惡風寒，嘔沫，怵惕寒中少氣，掌中熱，腋腫肘攣，卒心痛，多驚，

中風氣塞，涎上昏危，瘖不得語，咽中如梗，鬼牙霍亂，乾嘔，婦人月水不調，

血積成塊，小兒客忤。

內關  掌後去腕二寸兩筋間，與外關相抵，手心主之絡，別走少陽。銅人針五分，

灸三壯。主手中風熱，失志，心痛目赤，支滿肘攣，實則心暴痛，瀉之，虛則頭強，

補之。

大陵  掌後骨下兩筋間陷中，手厥陰心包絡脈所注，為俞土，心包絡實，瀉之。

銅人針五分。素註，針六分，留七呼，灸三壯。主熱病，汗不出，手心熱，肘臂攣痛，

腋腫，善笑不休，煩心，心懸若饑，心痛掌熱，喜悲泣驚恐，目赤目黃，小便如血，

嘔無度，狂言不樂，喉痺，口乾，身熱頭痛，短氣，胸痛，瘑瘡疥癬。

（音抉瘑音戈）

勞宮（一名五里一名掌中）掌中央動脈，銅人屈無名指取之，資生屈中指取之。

滑氏云：以今觀之，屈中指無名指兩者之間，取之為允，心包絡脈所溜，為榮火。

素註針三分，留六呼。銅人灸三壯，明堂針二分，得氣即瀉只一度，針過兩度，

令人虛，禁灸，灸令人息肉日加。主中風，善怒，非笑不休，手痺熱病，數日汗不出，

怵惕痛，不可轉側，大小便血，血不止，氣逆嘔噦，煩渴，飲食不下，

大小人口中腥臭，口瘡，胸支滿，黃疽目黃，小兒齦爛。

中衝  手中指端，去爪甲如韭葉陷中，心包絡脈所出，為井木，心包絡虛，補之。

銅人針一分，留三呼，明堂久一壯。主熱病，煩悶，汗不出，掌中熱，身如火，

心痛煩滿，舌強。

2=標題= 三焦腑圖

三焦經圖

內經云：三焦者，決瀆之官，水道出焉。

又二，上焦如霧，中焦如漚，下焦如瀆，人心湛寂，欲想不興，則精氣散在三焦，

榮華百脈，及其想念一起，慾火熾然，翕撮三焦，精氣流溢，並於命門輸瀉而去，

故號此府為三焦。

2=標題= 手少陽三焦經穴歌

三十三穴手少陽，關衝液門中渚旁，陽池外關支溝正，會宗三陽四瀆長。

天井清冷淵消濼，臑會肩天堂天牖翳風瘈脈青，顱息角孫絲竹張，

禾醪耳門聽有常。（左右四十六穴）

此一經起於關衝，終於耳門，取關衝，液門，中渚，陽池，支溝，天井，

與井榮俞原經合也。脈起手小指次指之端，上出次指之間，循手表腕出臂外兩骨之間，

上貫肘，循臑外上肩，交出足少陽之穴，入缺盆，交膻中，散絡心包下膈，

偏屬三焦，其支者，從膻中上出缺盆，上項俠耳後，直上出耳上角，以屈下頰至頤。

其支者，從耳後入耳中，至目銳眥，多氣系血，亥時血氣注此，受手厥陰之交，

中清之府，引道陰陽，開通關塞，用藥動似盤珠，由使刻舟求劍，聊著述於前篇，

俟同志之再辨。

考正穴法

關衝  手小指次指外側，去爪甲角如韭葉，手少陽三焦脈所出，為井金。銅人針一分，

留三呼，灸一壯。素註，灸三壯。主喉痺喉閉，舌捲口乾，頭痛霍亂，胸中氣噎，

不嗜食，臂肘痛不可舉。

液門  小次指歧骨間陷中，握拳取之，手少陽三焦脈所溜，為榮水。素註，

銅人針二分，留二呼，灸三壯。主驚悸妄言，咽外腫，寒厥，手臂痛，不能自上下，

痎瘧寒熱，目赤，頭痛，暴得耳聾，齒齦痛。

中渚  手小指次指本節後陷中，在液門下一寸，手少陽三焦脈所注，為俞木，

三焦虛補之。素註針二分，留三呼，銅人灸三壯，針三分，明堂灸二壯。

主熱病汗不出，目眩頭痛，耳聾，目生翳膜，久瘧，咽腫，肘臂痛，手五指不得屈伸。

陽池（一名別陽）手表腕上陷中，從指本節直摸下至腕中心，

手少陽三焦脈所過為原，三焦虛實皆拔之。素註，針二分，留六呼，灸三壯。

銅人禁灸。指微賦云：針透抵大陵穴，不可破皮，不可搖手，恐傷針轉曲。

主消渴口乾煩悶，寒熱，瘧或因折傷，手腕捉物不得，肩臂痛不得舉。

外關  腕後二寸兩骨間，與內關相對，手少陽絡，別走手心主。銅人針三分，留七呼，

灸二壯，明堂灸三壯。主耳聾，渾渾焞焞無聞，五指盡痛，不能握物，實則肘攣，

瀉之，虛則不收，補之，又治手臂不得屈伸。

支溝（一名飛虎）腕後臂外三寸，兩骨間陷中，手少陽脈所行為經火。銅人針二分，

灸二七壯，明堂灸五壯。素註，針三分，留七呼，灸三壯。主熱病汗不出，肩臂痠痛，

腋痛，四肢不舉，霍亂嘔吐，口噤不開，暴瘖不能言，心悶不已，卒心痛，

鬼擊傷寒結胸，喎瘡疥癬，婦人妊脈不通，產後血暈，不省人事。

會宗  腕後三寸，空中一寸。銅人灸七壯，明堂灸五壯，禁針。主五癇，肌膚痛，

耳聾。

三陽絡（一名通門）臂上大交脈，支溝上一寸。銅人灸七壯，明堂灸五壯，禁針。

主暴瘖，耳聾嗜臥，四肢不欲搖動。

四瀆  在肘前五寸，外廉陷中。銅人灸三壯，針六分，留七呼。主暴氣耳聾，

下齒齟痛。

天井  肘外大骨後肘上一寸，輔骨上兩筋叉骨罅中，屈肘拱胸取之。甄權云：

曲肘後一寸，叉手按膝頭取之，手少陽三焦脈所入，為合土，三焦實瀉之。素註，

針一寸，留七呼。銅人灸三壯，明堂灸五壯，針三分。主心胸痛，欬嗽上氣，

短氣不得語，唾膿，不嗜食，寒熱，悽悽不得臥，驚悸瘈瘲，癲疾五癇，風痺耳聾，

嗌腫喉痺，汗出，目銳眥痛，頰腫痛，耳後臑臂肘痛，捉物不得，嗜臥，

撲傷腰臗痛，振寒，頸項痛，大風默默，不知所痛，悲傷不樂，腳氣上攻。

清冷淵  肘上二寸，伸肘舉臂取之。銅人針二分，灸三壯。主肩痺痛，臂臑不能舉，

不能帶衣。

消濼  肩下臂外間腋斜肘分下。銅人針一分，灸三壯，明堂針六分。素註，針五分。

主風痺，頸項強急腫痛，寒熱頭痛，癲疾。

臑會（一名臑交）肩前廉，去肩頭三寸宛宛中，手少陽陽維之會。素註，針五分，

灸五壯。銅人針七分，留十呼，得氣即瀉，灸七壯。主臂痛痠無力，痛不能舉，寒熱，

肩腫引胛中痛，項癭氣瘤。

肩  肩端臑上陷中，斜舉臂取之。銅人針七分，灸三壯，明堂灸五壯。主臂痛，

肩重不能舉。

天  肩缺盆中，上毖骨際陷，中央，須缺盆陷處，上有空，起肉上是穴，

手足少陽陽維之會。銅人針八分，灸三壯，當缺盆陷上突起肉上針之，若誤針陷處，

傷人五臟氣，令人卒死。主胸中煩悶，肩臂痠痛，缺盆中痛，汗不出，胸中煩滿，

頸項急寒熱。

天牖  頸大筋外，缺盆上，天容後，天柱前，完骨下，髮際上。銅人針一寸，留七呼，

不宜補，不宜灸，灸即令人面腫眼合，先取譆，後取天容天池，即差，若不針譆，

即難療，明堂針五分，得氣即瀉，瀉盡，更留三呼，瀉三吸，不宜補。素註下經，

灸三壯。資生云：宜灸一壯，三壯主暴聾氣，目不明，耳不聰，夜夢顛倒，

面青黃無顏色，頭風面腫，項強不得回顧，目中痛。

翳風  耳後尖角陷中，按之引耳中痛，針經，先以銅錢二十文，令患人咬之，

尋取穴中手足少陽之會。素註針三分。銅人針七分，灸七壯，明堂灸三壯，針灸，

俱令人咬錢，令口開。主耳鳴耳聾，口眼喎針，脫頷頰腫，口噤不開，不能言，

口吃牙車，急，小兒喜欠。

瘈脈（一名資脈）耳本後雞足青絡脈，銅人刺出血如豆汁，不宜多出，針一分，

灸三壯。主頭風耳鳴，小兒驚癇瘈瘲，嘔吐泄利無時，驚恐眵瞢，目睛不明。

顱息  耳後間青絡脈中。銅人灸七壯，禁針，明堂灸三壯，針一分，不得多出血，

多出血，殺人，主耳鳴痛，喘息，小兒嘔吐涎沫，瘈瘲發癇，胸相引，身熱頭痛，

不得臥，耳腫及膿汁。

角孫  耳廊中間，開口有空，手太陽手足少陽之會。銅人灸三壯，明堂針八分。

主目生翳膚，齒齦腫，唇吻強，齒牙不能嚼物，齲齒，頭項強。

絲竹空（一名目）眉後陷中，手足少陽脈氣所發。素註，針三分，留六呼。

銅人禁灸，灸之不幸，使人目小及盲，針三分，留三呼，宜瀉不宜補。主目眩頭痛，

目赤，視物不明，惡風寒，風癇，目戴上不識人，眼睫毛倒發，狂吐涎沫，

發即無時，偏正頭痛。

和  耳前銳髮下，橫動脈中是穴，手足少陽手太陽三脈之會。銅人針七分，灸三壯。

主頭重痛，牙車引急，頸頷腫，耳中嘈嘈，鼻涕，面風寒，鼻準上腫，癰痛，

招搖視瞻，瘈症口。

耳門  耳前起肉，當耳缺者陷中。銅人針三分，留三呼，灸三壯，下經禁灸，

病宜灸者，不過三壯。主耳鳴如蟬聲，脝耳膿汁出，耳生瘡，重聽無所聞，齒齲，

唇吻強。

2=標題= 膽腑圖

膽在肝之短葉間重三兩三銖藏精汁三合狀如瓶

足少陽膽經

內經曰：膽者中正之官，決斷出焉，凡十一臟，皆取決膽也。膽為青腸。又曰：

膽為清淨之府，也諸腑皆傳穢濁，獨膽無所傳道，故曰清淨，虛則目昏，若吐傷膽，

倒則視物倒植。

2=標題= 足少陽膽經穴歌

少陽足經童子，四十四穴行迢迢，聽會上關頷厭集，懸顱懸厘曲髯鬢。

率谷天衝浮白次，竅陰完骨本神邀，陽白臨泣目窗闢，正營承靈腦空搖。

風池肩井淵液部，輒筋日月京門標，帶脈五樞維道續，居環跳風市招。

中瀆陽關陽陵穴，陽交外邱光明宵，陽輔懸鍾邱墟外，臨泣地五下俠谿。

第四指端竅陰畢。（左右八十八穴）

此一經起於童子，終於竅陰，取竅陰，俠谿，臨泣，邱墟，陽輔，陽陵泉，

與井榮俞原經合也。脈起目銳眥，上抵角下耳後。

循頸行手少陽之前至肩上卻交出手少陽之後入缺盆其直者，從耳後入耳中，走耳前，

至目銳眥後。其支者，別目銳眥下大迎，合手少陽，抵，下加頰車下頸，合缺盆，

下胸中，貫膈絡脾，屬膽，循裏出氣衝，繞毛際橫入髀厭中。其直者，從缺盆下腋，

循胸過季下，合髀厭中，以下循髀陽出膝外廉，下外輔骨之前，直下抵絕骨之端，

下出外踝之前，循足跗，上入小指次指之間。其支者，別跗上，入大指，

循歧骨內出其端，還貫入爪甲，出三毛，多氣少血，子時血氣注此。

甲木之腑在關脈候，是膽病，則眉顰口苦，而嘔宿汁，善太息，恐如人捕，實則脈實，

而精神不守，半夏湯瀉之最良，虛則脈虛，而煩擾不眠，溫膽湯補之卻善。

火不下降心膽跳，茯神沉香蜜和丸，送入人參湯，中風癲狂心恐悸，鉛汞珠乳共結成，

吞下井花水，咽痛膈壅，硝蠶黛，勃蒲腦子，加麝以收功，膽虛臥驚。

參柏枸神枳熟地，用酒而有力，清熱寬咽，薄荷宿砂芎片腦，驚心怖膽，

人參酸棗乳辰砂，驚神昏亂，記學士之良方，風引癇生，修真人之秘散。

膽虛寒而不眠，炒酸棗調煎竹葉，膽實熱而多睡，生棗仁末和薑茶，補用薏苡炒棗仁，

瀉須青連柴前胡，溫則薑夏橘紅，涼加竹茹甘菊，柴胡川芎，報使上行而不悖，

青皮車前。引經下走以無疑，藥有生熟，貴按脈而取用，劑宜多寡，當隨證以權衡，

或厥疾之未瘳，仗針灸以收功。

考正穴法

瞳子（一名太陽一名前關）目外去眥五分，手太陽手足少陽三脈之會。素註，

灸三壯，針三分。主目痒翳膜白，青盲無見，遠視，赤痛淚出多眵，內眥痒，

頭痛喉閉。（音滅）

聽會  耳微前陷中，上關下一寸，動脈宛宛中，張口得之。銅人針三分，留三呼，

得氣即瀉，不須補，日灸五壯，止三七壯，十日後依前數灸，明堂針三分，

灸三壯。主耳鳴耳聾，牙車臼脫，相離三寸，牙車急，不得嚼物，齒痛，惡寒物，

狂走瘈瘲，恍惚不樂，中風口喎斜，手足不隨。

客主人（一名上關）耳前骨上，開口有空，張口取之，手足少陽陽明之會。

銅人灸七壯，禁針，明堂針一分，得氣即瀉，日灸七壯，至二百壯，下經，灸十壯。

素註，針三分，留七呼，灸三壯，素問禁深刺，深則交脈破，為內漏耳聾，

欠而不得。主唇吻強，上口眼偏邪，青盲迷目，惡風寒，牙齒齲，口噤，

嚼物鳴痛，耳鳴耳聾，瘈瘲沫出，寒熱，痙引骨痛。

頷厭  曲周下，顳上廉，手足少陽陽明之會。銅人灸三壯，針七分，留七呼，

深刺令人耳聾。主偏頭痛，頭風，並目眩，驚癇，手捲手腕痛，耳鳴，目無見，

目外眥急，好嚏，頸痛，歷節風，汗出。

懸顱  曲周下，顳中廉，手足少陽陽明之會。銅人灸三壯，針三分，留三呼，

明堂針二分。素註針七分，留七呼，深刺令人耳無所聞。主頭痛，牙齒痛，面膚赤腫，

熱病，煩滿，汗不出，頭偏痛，引目外眥赤，身熱，鼻洞濁下不止，傳為鼽瞢瞑目。

懸釐  曲周上顳下廉，手足少陽陽明之會。銅人針三分，灸三壯。素註，針三分，

留七呼。主面皮赤腫，頭偏痛，煩心不欲食，中焦客熱，熱病汗不出，目銳眥赤痛，

曲鬢（一名曲髮）在耳上髮際曲隅陷中，鼓頷有空，足少陽太陽之會。銅人針三分，

灸七壯，明堂灸三壯。主頷頰腫，引牙車不得開，急痛，口噤不能言，頸項不得回顧，

腦兩角痛，為癲風，引目眇。

率谷  耳上入髮際寸半，陷者宛宛中，嚼而取之，足少陽太陽之會。銅人針三分，

灸三壯。主痰氣鬲痛，腦兩角強痛，頭重，醉後酒風，皮膚腫，胃寒，飲食煩滿，

嘔吐不止。

天衝  耳後髮際二寸，耳上如前三分，足少陽太陽之會。銅人灸七壯，素註針三分，

灸三壯。主癲疾風痙，牙齦腫，作驚恐，頭痛。

浮白  耳後入髮際一寸，足少陽太陽之會。銅人針三分，灸七壯，明堂灸三壯。

主足不能行，耳聾耳鳴，齒痛，胸滿不得息，胸痛，頸項癭癰，腫不能言，

肩臂不舉，發寒熱，喉痺欬逆，痰沫耳鳴，嘈嘈無所聞。

竅陰（一名枕骨）完骨上，枕骨下，動搖有空，足太陽手足少陽之會。銅人針三分，

灸七壯，甲乙針四分，灸五壯。素註針三分，灸三壯。主四肢轉筋，目痛，頭頸頷痛，

引耳嘈嘈，耳鳴無所聞，舌本出血，骨勞，癰疽發厲，手足煩熱，汗不出，舌強痛，

欬逆喉痺，口中惡苦之。

完骨  耳後入髮際四分，足少陽太陽之會。銅人針三分，灸七壯，素註留七呼，

灸三壯，明堂針二分，灸以年為壯。足主痿失履不收，牙車急，頰腫，頭面腫，

頸項痛，頭風耳後痛，煩心，小便赤黃，喉痹齒齲，口眼喎斜，癲疾。

本神  曲差旁一寸五分，直耳上，入髮際四分，足少陽陽維之會。銅人針三分，

灸七壯。主驚癇，吐涎沫，頸項強急痛，目眩，胸相引不得轉側，癲疾，嘔吐，涎沬，

偏風。

陽白  眉上一寸，直瞳子，手足陽明少陽陽維五脈之會。素註針三分，銅人針二分，

灸三壯。主瞳子癢痛，目上視，遠視，昏夜無見，目痛目眵，背腠寒慄，

重衣不得溫。

臨泣  目上直入髮際五分陷中，令患人正睛取穴，足少陽太陽陽維之會。銅人針三分，

留七呼。主目眩，日生白翳，目淚，枕骨合顱痛，惡寒鼻塞，驚癇反視，大風，

目外眥痛，卒中風，不識人。

目窗  臨泣後寸半，足少陽陽維之會。銅人針三分，灸五壯，三度刺，令人目大明。

主目赤痛，忽頭旋目，遠視不明，頭面浮腫，頭痛，寒熱，汗不出，惡寒。

正營  目窗後寸半，足少陽陽維之會。銅人針二分，灸五壯。主目眩瞑，頭項偏痛，

牙齒痛，唇吻急強，齒齲痛。

承靈  正營後一寸五分，足少陽陽維之會。主腦風頭痛，惡風寒，鼽，鼻窒，

喘息不利，灸三壯，禁針。

腦空（一名顳）承靈後一寸五分，俠玉枕骨下陷中，足少陽陽維之會。素註針四分。

銅人針五分，得氣即瀉，灸三壯。主勞疾羸瘦，體熱，頸項強，不得回顧，

頭痛痛不可忍，目瞑心悸，發即為癲風，引目眇，鼻痛，魏武帝患頭風，發即心亂，

目暈眩，華陀針腦空，立愈。

風池  耳後顳後，腦空下髮際陷中，按之引於耳中，手足少陽陽維之會。

素註針四分，明堂針三分。銅人針七分，留七呼，灸七壯，甲乙針一寸二分。

患大風者，先補後瀉，少可患者，以經取之，留五呼，瀉七吸，灸不及針，日七壯，

至百壯。主洒淅寒熱，傷寒溫病汗不出，目眩，苦遍正頭痛，瘧，頸項如拔，

痛不得回顧，目淚出，欠氣多，鼻鼽，目內眥赤痛，氣發耳塞，目不明，腰背俱痛，

腰傴僂引，頸筋無力不收，大風中風氣塞，涎上不語，昏危癭氣。

肩井（一名膊井）肩上陷中，缺盆上，大骨前一寸半，以三指按取，當中指下陷中，

手足少陽足陽明陽維之會，連入五臟，針五分，灸五壯，先補後瀉。主中風氣塞，

涎上不語，氣逆，婦人難產，墮胎後手足厥逆，針肩井，立愈，頭項痛，

五勞七傷臂痛，兩手不得向頭，若針深悶倒，急補足三里，淵液（避唐祖諱改泉液）

腋下三寸宛宛中，舉臂得之。銅人禁灸，明堂針三分。主寒熱，馬刀瘍，胸滿無力，

臂不舉，不宜灸，灸之令人生腫蝕，馬瘍，內潰者死，寒熱者生。

筋（一名神光一名膽募）腋下三寸，復前一寸，三肋端橫直蔽骨旁，七寸五分，

平直兩乳側臥，屈上足取之，膽之募，足太陽少陽之會。銅人灸三壯，針六分，

素註針七分。主胸中暴滿不得臥，太息善悲，小腹熱欲走，多唾，言語不正，

四肢不收，嘔吐宿汁，吞酸。

日月  期門下五分，足太陰少陽陽維之會。針七分，灸五壯。主太息善悲，

小腹熱欲走，多唾，言語不正，四肢不收。

京門（一名氣俞一名氣府）監骨下腰中季肋，本俠脊腎之募。銅人灸三壯，針七分，

留七呼。主腸鳴小腹痛，肩背寒痙，肩脾內廉痛，腰痛，不得俯仰久立，寒熱腹脹，

引背不得息，水道不利，溺黃，小腹急腫，腸鳴洞泄，髀樞引痛。

帶脈  季肋下一寸八分陷中，臍上二分，兩旁各七寸半，足少陽帶脈二脈之會。

銅人針六分，灸五壯，明堂灸七壯。主腰腹縱，溶溶如囊水之狀，婦人小腹痛，

裏急後重，瘈瘲，月事不調，赤白帶下。

五樞  帶脈下三寸，水道旁五寸五分，足少陽帶脈之會。銅人針一寸，灸五壯，

明堂灸三壯。主癖，大腸，膀胱腎餘，男子寒疝，陰卵上入，小腹痛，

婦人赤白帶下，裏急瘈瘲。

維道  章門下五寸三分，足少陽帶脈之會。銅人針八分，留六呼，灸三壯。

主嘔逆不止，水腫，三焦不調，不嗜食。

居  章門下八寸三分，監骨上陷中。素註，章門下四寸三分，足少陽陽蹻之會。

銅人針八分，留六呼，灸三壯。主腰引小腹痛，肩引胸臂攣急，手臂不能舉，以至肩。

環跳  髀樞中，側臥伸下足，屈上足，以右手摸穴左，搖撼取之，足少陽太陽之會。

銅人灸五十壯。素註，針一寸，留二呼，灸三壯。指微云：已刺不可搖，恐傷針。

主冷風濕痛不仁，風遍身，半身不遂，腰胯痛蹇，膝不得轉側伸縮，

仁壽宮患腳氣遍風，甄權奉針環跳，陽陵泉，陽輔，巨虛下廉，而能起行，

環跳穴痛，恐生附骨疽。

風市  膝上外廉兩筋間，以手著腿，中指盡處是，針五分，灸五壯。

主中風腿膝無力，腳氣，渾身搔痒，痲痺，厲風症。

中瀆  髀外膝上五寸，分肉間陷中，足少陽絡，別走二陰。銅人灸五壯，針五分，

留七呼。主寒氣客於分肉間，攻痛上下，筋痺不仁。

陽關（一名陽陵）陽陵泉上三寸，犢鼻外陷中。銅人針五分，禁灸。主風痺不仁，

膝痛不可屈伸。

陽陵泉  膝下一寸，胻外廉陷中，蹲坐取之，足少陽所入，為合土。難經曰：

筋會陽陵泉。疏曰：筋病治此。銅人針六分，留十呼，得氣即瀉，又宜久留針，

日灸七壯，至七七壯。素註，灸三壯，明堂灸一壯。主膝伸不得屈，

髀樞膝骨冷痺腳氣，膝股內外廉不仁，偏風半身不遂，腳冷無血色，苦嗌中介然，

頭面腫，足筋攣。

陽交（一名別陽一名足窌）足外踝上七寸，斜屬三陽，分肉之間，陽維之。

銅人針六分，留七呼，灸三壯。主胸滿腫，膝痛足不收，寒厥驚狂，喉痺，面腫寒痺，

膝胻不收。

外邱  外踝上七寸，少陽所生。銅人針三分，灸三壯。主胸脹滿，膚痛，痿痺，

頸項痛，惡風寒，猘犬傷，毒不出，發寒熱，速以三姓人可灸所嚙處及足少陽絡，

癲疾，小兒龜胸。

光明  外踝上五寸，足少陽之絡，別走厥陰。銅人針六分，留七呼，灸五壯，

明堂灸七壯。主淫濼脛痠胻疼，不能久立，熱病汗不出，卒狂，與陽輔療法同，

虛則痿躄，坐不能起，補之，實則足胻熱膝痛，身體不仁，善嚙頰，瀉之。

陽輔（一名分肉）足外踝上四寸，輔骨前絕骨端三分，去邱墟七寸，足少陽所行，

為經火，膽實瀉之。素註，針三分，又曰針七分，留十呼。銅人灸三壯，針五分，

留七呼。主腰溶溶如坐水中，膝下浮腫筋攣，百節痠疼，實無所知，諸節盡痛，

痛無常處，腋下腫痿，喉痺，馬刀挾癭，膝胻痠，風痺不仁，厥逆，口苦，太息，

心痛，面塵，頭角頷痛，目銳眥痛，缺盆中腫痛，汗出振寒瘧，胸中肋髀膝外，

至絕骨外踝前痛，善潔，面青。

懸鍾（一名絕骨）足外踝上三寸動脈中，尋摸尖骨者是，足三陽之大絡。

按之陽明脈絕，乃取之。難經曰：髓會絕骨。疏曰：髓病治此。袁氏曰：足能挺步，

以髓會絕骨也。銅人針六分，留七呼，灸五壯。指微云：斜入針二寸許，灸七壯，

或五壯。主心腹脹滿，胃中熱，不嗜食，腳氣膝胻痛，筋骨攣痛，足不收，逆氣，

虛勞寒損，憂恚心中，欬痛，泄注，喉痺，頸項強，腸痔瘀血，陰急，鼻，腦疽，

大小便，鼻中乾，煩滿，狂易中風，手足不隨。

丘墟  足外踝下，從前陷中骨縫中，去臨泣三寸，又俠谿穴中量上，外踝骨前五寸，

足少陽所過為原，膽虛實皆拔之。銅人灸三壯，素註，針五分，留七呼。

主胸滿痛，不得息，久瘧振寒，腋下腫，痿厥坐不能起，髀樞中痛，目生翳膜，

腿胻痠，轉筋卒疝，小腹堅，寒熱頸腫，腰胯痛，太息。

臨泣  足小指次指本節後陷中，去俠谿一寸五分，足少陽所注為俞木，

甲乙針二分留五呼，灸三壯。主胸中滿缺盆中，及腋下馬刀瘍廔，善齒頰，

天牖中腫淫濼胻痠，目眩，枕骨合顱痛，洒淅振寒，心痛，周痺，痛，無常處，

厥逆氣喘不能行，瘧日發，婦人月事不利，季支滿乳癰。

地五會足小指次指本節後陷中，去俠谿一寸，銅人針一分，禁灸。主腋痛，

內損唾血，足外無膏澤，乳癰。

俠谿  足小指次指歧骨間，本節前陷中，足少陽所溜，為榮木，膽實則瀉之。

素註針三分，留三呼，灸三壯。主胸支滿，寒熱傷寒，熱病汗不出，目外眥赤，

目眩，頰頷腫，耳聾，胸中痛，不可轉側，痛無常處。

竅陰  足小指次指外側，去爪甲角如韭葉，足少陽所出，為金井。素註針一分，

留一呼，甲乙留三呼，灸三肚。主痛，欬逆，不得息，手足煩熱，汗不出，

轉筋，癰疽，頭痛心煩，喉痺，舌強口乾，肘不可舉，卒聾魘夢，目痛，小眥痛。

1=標題= 針灸大成  卷九

2=標題= 肝臟圖

肝重四觔四兩左三葉右四葉凡七葉附脊第九椎

足厥陰肝經

內經曰：肝者將軍之官，謀慮出焉，肝者罷極之本，魂之居也。其華在爪。

其充在筋，以生血氣，為陽中之少陽，通於春氣。

東方青色，入通於肝，開竅於目，藏精於肝，故病發驚駭，其味酸，其類草木，

其畜雞，其穀麥，其穀麥，其應四時，上為歲星，是以知病之在筋也。其音角，

其數八，其臭臊，其液泣。

東方生風，風生木，木生酸，酸生肝，肝生筋，筋生心，肝主目。其在天為玄，

在人為道，在地為化，化生五味，道生知，玄生神，在天為風，在地為木，在體為筋，

在臟為肝，在色為蒼，在聲為呼，在變動為握，在志為怒，怒傷肝，悲勝怒，風傷筋，

燥勝風，酸傷筋，辛勝酸。

2=標題= 足厥陰肝經穴歌

一十三穴足厥陰，大敦行間太衝浸，中封蠡溝中都近，膝關曲泉陰包臨。

五里陰廉羊矢穴，章門常對期門深。（二十六穴）

此一經起於大敦，終於期門，取大敦，行間，太衝，中封，曲泉，與井榮俞經合也。

脈起大指聚毛之際，上循足跗上廉，去內踝一寸，上踝八寸，交出太陰之後，

上膕內廉，循股入陰中，環陰器，抵小腹，俠胃屬肝絡膽，上貫膈布肋。

循喉嚨之後，上入頏顙，連目系，上出額，與督脈會於巔，其直者從目系下頰裏，

環唇內，其支者，復從肝別貫膈上注肺，多血少氣，丑時氣血注此，乙木之臟，

脈在左關是，肝實則脈實，兩痛而目眥腫疼，虛則脈虛，七葉薄而汪汪昏淚，

資心火以補肝虛，抑陽光而瀉本實，故味辛補而酸瀉，氣涼瀉而溫補。

薑橘細辛補之宜，芎芍大黃瀉之可，目勝離婁，君神而臣磁石，手關瞽盲，

搗羊肝以丸連末，氣痛兩，君枳實，芍藥參芎，痰攻雙臂，施朮草橘半附苓，

右脹痛，桂 心枳殼草薑黃，左刺痛，粉草川芎和枳實，悲怒傷肝雙痛，

芎辛枳梗，防風乾葛草薑煎，風寒撼木囊莖痛，茴香烏藥，青橘良薑調酒飲。

疝本肝經，何藥可瘳？附子山梔力最高，全蝎玄胡功不小，上燥下寒，梅膏搗丸歸鹿，

頭痛氣厥，烏藥末細川芎，寒濕腳痺踏椒囊，風熱膝痛煎柏朮，欲上行引經柴胡川芎，

下行須要去穰青皮，溫則木香肉桂，涼則菊花車前，補用阿膠酸棗仁，

瀉用柴前犀牛角，勿膠柱而鼓瑟，當加減以隨宜。

導引本經  肝以眼為穴，人眠則血歸肝，眼受之而能視也。夫眠乃無名惑復之火，

不可縱之使眠，亦不可不眠，若膽虛寒不眠，則精神困倦，思慮不安。

肝實熱眠過多，則慧鏡生塵，善根埋滅，皆非調肝膽，伏睡魔之道也。舉其要而言，

勿嗔怒，勿晝寢，睡其形而不睡其神是也。蓋睡之精，乃身之靈，人能少睡。

則主翁惺惺，智識明淨，不惟神氣清爽，夢昧亦安也。若貪眠則心中血潮，元神離舍，

不惟雲掩青天，神亦隨鏡昏迷，三丰有云：捉去夢中之夢，搜求玄上之玄。

自從得識娘生面，笑指蓬萊在目前，此之謂也。內經云：春三月，此謂發陳。

天地俱生，萬物以榮，夜臥早起，廣步於庭，披髮緩行，以使志生，此春氣之應，

養生之道也。逆之則傷肝，此又不可不知。

考正穴法

大敦  足大指端，去爪甲如韭葉及三毛中，足厥陰肝脈所出，為井木。銅人針三分，

留十呼，灸三壯。主五淋卒疝七疝，小便數遺，不禁，陰頭中痛，汗出，陰上入小腹，

陰偏大，腹臍中痛，悒悒不樂，病左取右，病右取左，腹脹腫病，小腹痛，中熱喜寐，

尸厥，狀如死人，婦人血崩不止，陰挺出，陰中痛。

行間  足大指縫間，動脈應手陷中，足厥陰肝脈所溜，為榮火，肝實則瀉之。素註，

針三分，銅人灸三壯，針六分，留十呼。主嘔逆洞泄，遺溺癃閉，消渴嗜飲，善怒，

四肢滿，轉筋，胸痛，小腹腫，欬逆嘔血，莖中痛腰，疼不可俯仰，腹中脹，

小腸氣，肝心痛，色蒼蒼如死狀，終日不得息，口喎癲疾，短氣，四肢逆冷，

嗌乾煩渴，瞑不欲視，目中淚出，太息，便溺難，七疝寒疝，中風，肝積肥氣，

發痎瘧，婦人小腹腫，面塵脫色，經血過多不止，崩中，小兒急驚風。

中封（一名懸泉）足內踝骨前一寸，筋裏宛宛中。素註，一寸半，仰足取陷中，

伸足乃得之，足厥陰肝脈所行，為金經。銅人針四分，留七呼，灸三壯，主瘧，

色蒼蒼發振寒，小腹腫痛，食怏怏繞臍痛，五淋不得小便，足厥冷，身黃有微熱，

不嗜食，身體不仁，寒疝腰中痛，或身微熱，痿厥失精，筋攣，陰縮入腹，相引痛。

太衝  足大指本節後二寸，或云一寸半，內間動脈應手陷中，足厥陰肝脈所注，

為俞土。素問女子二七，太衝脈盛，月事以時下，故能有子，又診病人太衝脈有無，

可以決死生。銅人針三分，留十呼，灸三壯。主心痛脈弦，馬黃瘟疫，肩腫吻傷，

虛勞浮腫，腰引小腹痛，兩丸騫縮，溏泄遺溺，陰痛，面目蒼色，胸支滿，

足寒肝心痛，蒼然如死狀，終日不休息，大便難，便血，小便淋，小腸疝氣痛，疻疝，

小便不利，嘔血嘔逆，發寒嗌乾，善渴，肘腫，內踝前痛，淫濼胻痠，腋下馬刀瘍廔，

唇腫，女子漏下不止，小兒卒疝。

蠡溝（一名交儀）內踝上五寸，足厥陰絡，別走少陽。銅人針二分，留三呼，

灸三壯，下經灸三壯。主疝痛，小腹脹滿，暴痛如癃閉，數噫恐悸，少氣不足，

悒悒不樂，咽中悶，如有息肉，背拘急不可俯仰，小便不利，臍下積氣如石，

足脛寒痠，屈伸難，女子赤白帶下，月水不調，氣逆則睾丸卒痛，實則挺長，瀉之，

虛則暴癢，補之。

中都（一名中）內踝上七寸，胻骨中，與少陰相直。銅人針三分，灸五壯。主腸澼，

疝，小腹痛不能行立，脛寒，婦人崩中，產後惡露不絕。

膝關  犢鼻下二寸旁陷中。銅人針四分，灸五壯。主風痺，膝內廉痛引臏，不可屈伸，

咽喉中痛。

曲泉  膝股上內側輔骨下，大筋上，小筋下陷中，屈膝橫紋頭取之，足厥陰肝脈所入，

為合水，肝虛則補之。銅人針六分，留十呼，灸三壯。主疝陰股痛，小便難，

腹肢滿，癃閉少氣，泄利，四肢不舉，實則身目眩痛，汗不出，目，膝關痛，

筋攣不可屈伸，發狂，血下血，喘呼小腹痛，引咽喉，房勞失精，身體極痛，

泄水下痢膿血，陰腫，陰莖痛，胻腫，膝脛冷疼，女子血瘕，按之如湯浸股肉，

小腹腫，陰挺出，陰癢。

陰包  膝上四寸，股內廉兩筋間，踡足取之，看膝內側，必有槽中。銅人針六分，

灸三壯，下經針七分。主腰尻引小腹痛，小便難，遺溺，婦人月水不調。

五里  氣衝下三寸，陰股中動脈應手。銅人針六分，灸五壯。主腸中滿，熱閉不得溺，

風勞嗜臥。

陰廉  羊矢下，去氣衝二寸動脈中。銅人針八分，留七呼灸三壯。主婦人絕產，

若未經生產者，灸三壯，即有子。

章門（一名長平一名）大橫外，直季肋端，臍上二寸，兩旁六寸，側臥，

屈上足，伸下足，舉臂取之。又曰：肘尖盡處是穴，脾之募，足少陽厥陰之會。

難經曰：臟會章門。疏曰：臟病治此。銅人針六分，灸百壯，明堂日灸七壯，

止五百壯。素註，針八分，留六呼，灸三壯。主腸鳴盈盈然，食不化，痛不得臥，

煩熱口乾，不嗜食，胸痛，支滿喘息，心痛而嘔吐逆，飲食卻出，腰痛不得轉側，

腰脊冷疼，溺多白濁，傷飽，身黃瘦，賁豚積聚，腹腫如鼓，脊強，四肢懈惰，善恐，

少氣厥逆，肩臂不舉。東垣曰：氣在於腸胃者，取之太陰陽明，不下。

取三里章門中腕，魏士珪妻徐病疝，自臍下上至於心，皆脹滿，嘔逆煩悶，不進飲食。

滑伯仁曰：此寒在下焦，為灸章門氣海。

期門  直乳二肋端，不容旁一寸五分，又云：乳旁一寸半，直下又一寸半，肝之募，

足厥陰太陰陰維之會。銅人針四分，灸五壯。主胸中煩熱賁豚上下，目青而嘔，

霍亂泄利，腹堅硬，大喘不得坐臥，下積氣，傷寒心切痛，喜嘔酸食飲不下，

食後吐水，胸痛，支滿，男子婦人血結胸滿，赤面火燥，口乾消渴。

胸中痛不可忍，傷寒過經不解，熱入血室，男子則陽明而傷，下血譫語。

婦人月水適來，邪乘虛而入，及產後餘疾，一婦人患熱入血室。許學士云：

小柴胡已遲，當刺期門，針之，如言而愈，太陽與少陽併病，頭項強痛或眩，如結胸，

心下痞硬者，當刺大椎第二行肝俞肺俞，慎不可發汗，發汗則譫語，五六日譫語不止，

當刺期門。

2=標題= 任脈圖

2=標題= 任脈經血歌

任脈三八起會陰，曲骨中極關元銳，石門氣海陰交仍，神闕水分下腕配。

建里中上腕相連，巨闕鳩尾蔽骨下，中庭膻中慕玉堂，紫宮華蓋璇璣收。

天突結喉是廉泉，唇下宛宛承漿舍。（二十四穴）此經不取井榮俞合也。

脈起中極之下，以上毛際，循腹裏上關元，至喉嚨，屬陰脈之海，以人之脈絡，

周流於諸陰之分，譬猶水也。

而任脈則為之總會故名曰陰脈之海焉。

用藥當分男女月事多主衝任是任之為言妊也乃婦人生養之本，調攝之源。

督則由會陰而行背，任則由會陰而行腹，人身之有任督，猶大地有子午也。

人生之任督，以腹背言，天地之子午，以南北言，可以分，可以合者也。

分之以見陰陽之不雜，合之以見渾淪之無間，一而二，二而一也。但在僧尼不明此脈，

各執所向，禁食禁慾，禁語斷臂，燃指燒身，枯坐而已，艮可悲夫，間有存中黃一事，

而待神氣凝聚者，有運三華五氣之精，而洗骨伐毛者，有搬運周天火候者，有日運臍，

夜運泥丸煉體者，有呼九靈，注三精而歸靈府者，有倒斗柄而運化機者。

有默朝上帝者，有服氣吞霞者，有閉息存神者，有採煉日精月華者，有吐納導引者，

有單運氣行火候者，有投胎奪舍者，有旁門九品，漸法三乘者，種種不同，豈離任督。

蓋明任督以保其身，亦猶明君能愛民以安其國也。民斃國亡，任衰身謝。

是以上人哲士，先依前註，導引各經調養純熟，即仙家之能築基是也。然後掃含妄念，

以靜定為基本，而收視返聽，含光默默，調息綿綿，握固內守，注意玄關。

頃刻水中火發，雪裏花開，兩腎如湯煎，膀胱似火熱，任督猶車輪，四肢若山石，

一飯之間，天機自動，於是輕輕然運，默默然舉，微以意定，則金水之然混融，

水火自然升降，如桔槔之呼水，稻花之凝露，忽然一粒大如黍米，落於黃庭之中。

此採鉛投汞之真秘，予不揣鄙陋，掃卻旁蹊曲徑，指出一條大路，使人人可行也。

到此之時，意不可散，意散則丹不成矣！紫陽真人曰：真汞生於離，其用卻在坎，

女過南門，手持玉橄欖，正此謂也。日月行之無間斷，無毫髮之差，如是煉之一刻，

則一刻之周天，煉之一時，則一時之周天，煉之一日，則一日之周天，煉之百日。

則百日之周天，謂之立基，煉之十月，謂之胎仙。功夫至此，身心混沌，與虛空等，

不知身之為我，我之為身，亦不知神之為氣，氣之為神，不規中而自規中，

不胎息而自胎息，水不求而自生，火不求而自出，虛室生白，黑地引針，

不知其所以然而然，亦不知任之為督，督之為任也。至於六害不除，十少不存，

五要不調。雖為小節之常，終為大道之累。何名六害？一曰薄名利，二曰禁身色，

三曰廉貨財，四曰損滋味，五曰屏虛妄，六曰除嫉妒。六者有一，衛身之道遠，

而未見其有得也。雖心希妙理，口念真經，咀嚼英華，呼吸景象，不能補其失也。

何名十少？一曰少思，二曰少念，三曰少笑，四曰少言，五曰少飲，六曰少怒，

七曰少樂，八曰少愁，九曰少好，十曰少機。夫多思則神散，多念則心勞，

多笑則肺腑上翻，多言則氣血虛耗，多飲則傷神損壽，多怒則腠理奔浮，

多樂則心神邪蕩，多愁則頭面焦枯，多好則志氣潰散，多機則志慮沉迷。

茲乃伐人之生，甚於斤斧，蝕人之性，猛於豺狼也。衛生者戒之哉！

考正穴法

會陰（一名屏翳）兩陰間，任督衝三脈所起，督由會陰而行背，任由會陰而行腹，

衝由會陰而行足少陰。銅人灸三壯，指微禁針。主陰汗，陰頭痛，陰中諸病。

前後相引痛，不得大小便，男子陰端寒衝心，竅中熱，皮疼痛，穀道搔癢，久痔相通，

女子經水不通，陰門腫痛，卒死者，針一寸補之，溺死者，令人倒拖出水，針補，

屎出則活，餘下可針。

曲骨  橫骨上，中極下一寸，毛際陷中，動脈應手，足厥陰任脈之會。銅人灸七壯，

至七七壯，針二寸。素註針三分，留七呼。又云：針一寸。主失精，五臟虛弱，

虛乏冷極，小腹腫滿，小腹淋不通，疝，小腹痛，婦人赤白帶下。

中極（一名玉泉一名氣原）關元下一寸臍下四寸，膀胱之募，足三陰任脈之會。

銅人針八分，留十呼，得氣即瀉，灸百壯，至三百壯止，明堂灸不及針，日三七壯，

下經灸五壯。主冷氣積聚，時上衝心，腹中熱，臍下結塊，賁豚搶心，陰汗水腫，

陽氣虛憊，小便頻數，失精絕子，痛瘕，婦人產後惡露不行，胎衣不下，月事不調，

血結成塊，子門腫痛不端，小腹苦寒陰癢，而熱陰痛，恍惚尸厥，飢不能食，

臨經行房，羸瘦寒熱，轉脬不得尿，婦人斷緒，四度針，即有子。（脬音拋）

關元  臍下三寸，小腸之募，足三陰任脈之會，下紀者，關元也。素註針一寸二分，

留十呼，灸七壯。又云：針二寸。銅人針八分，留三呼，瀉五吸，灸百壯，止三百壯，

明堂娠婦禁針，若針而落胎，胎多不出，針外崑崙立出。主積冷虛乏，臍下絞痛，

流入陰中，發作無時，冷氣結塊痛，寒氣入腹痛，失精白濁，溺血七疝，風眩頭痛，

轉脬，閉塞，小便不通，黃赤勞熱，石淋五淋，泄利，賁豚搶心，臍下結血狀如覆杯，

婦人帶下，月經不通，絕嗣不生，胞門閉塞，崩漏下血，產後惡露不止。

石門（一名利機一名精露一名丹田一名命門）臍下二寸，三焦募也。銅人灸二七壯，

止一百壯，甲乙針八分，留三呼，得氣即瀉，千金針五分，下經灸七壯。素註針六分，

留七呼，婦人禁針禁灸，犯之絕子。主傷寒小便不利，泄利不禁，小腹絞痛，

陰囊入小腹，賁豚搶心，腹痛堅硬，卒疝繞臍，氣淋，血淋，小便黃，嘔，吐，

血不食穀，穀不化，水腫水氣行皮膚，小腸敦敦然氣滿，婦人因產惡露不止，

結成塊崩中下。

氣海（一名脖胦一名下肓）臍下一寸半宛宛中，男之生氣之海。銅人針八分，

得氣即瀉，瀉後宜補之，可灸百壯，明堂灸七壯。主傷寒飲水過多，腹脹腫，氣喘，

心下痛，冷病，面赤，臟虛氣憊，真氣不足，一切氣疾久不差，肌體羸瘦，四肢力弱，

賁豚七疝，小腸膀胱腎餘，癥瘕結塊，狀如覆杯，腹暴脹，按之不下，臍下冷痛，

中惡，脫陽欲死，陰症卵縮，四肢厥冷，大便不通，小便赤，卒心痛，婦人臨經行房，

嬴瘦崩中，赤白帶下，月事不調，產後惡露不止，繞臍痛，閃著腰疼，小兒遺尿，

浦江鄭義宗患泄下，昏仆，目上視，溲注汗泄，脈大，此陰虛陽暴絕，

得之病後酒色，丹溪為灸氣海漸甦，服人參膏數斤愈。

陰交（一名橫尸）臍下一寸，當膀胱上際三焦之募，任脈少陰衝脈之會。銅人針八分，

得氣即瀉，瀉後宜補，灸百壯，明堂灸不及針，日三七壯，止百壯。主氣痛如刀攪，

腹填堅痛，下引陰中，不得小便，兩丸騫疝痛，陰汗濕癢，腰膝拘攣，臍下熱，

鬼擊鼻出血，婦人血崩，月事不絕，帶下，產後惡露不止，繞臍冷痛，絕子陰痒，

賁豚上腹，小兒陷。

神闕（一名氣舍）當臍中素註禁針，針之使人臍中惡瘍潰，屎出者死，灸三壯。

銅人灸百壯。主中風不省人事，腹中虛冷，臟腑泄利不止，水腫鼓脹，

腸鳴狀如流水聲，腹痛繞臍，小兒奶利不絕，脫肛，風癇，角弓反張，

徐平仲中風不甦，桃源簿為灸臍中百壯始甦，不起，再灸百壯。

水分（一名分水）下脘下一寸，臍上一寸，穴當小腸下，口至是而泌別清濁，

水液入膀胱，渣滓入大腸，故曰水分。素註針一寸。銅人針八分，留三呼，瀉五吸，

水病灸大良。又云禁針，針之水盡，即死，明堂水病，灸七七壯，止四百壯，針五分，

留三呼。資生云：不針為是。主水病，腹堅腫如鼓，轉筋不嗜食，腸胃虛脹，

繞臍痛沖心，腰脊急強，腸鳴狀如雷聲，上沖心，鬼擊鼻出血，小兒陷。

下脘  建里下一寸，臍上二寸，穴當胃下口，小腸上口，水穀於是入焉，

足太陰任脈之會。銅人針八分，留三呼，瀉五吸，灸二七壯，止二百壯，

至臍下厥氣動，履堅硬，胃脹，羸瘦腹痛，六腑氣寒，穀不轉化，不嗜食，大小便赤，

痞塊連臍上，厥氣，動日漸瘦，脈厥動胃。

建里  中脘下一寸，臍下三寸。銅人針五分，留十呼，灸五壯，明堂針一寸二分。

主腹脹身腫，心痛上氣，腸中疼，嘔逆不嗜食。

中脘（一名太倉）上脘下一寸，臍上四寸，居心蔽骨與臍之中，

手太陽少陽足陽明任脈之會，上紀者，中脘也。胃之募也。難經曰：腑會中脘。

疏曰：腑病治此。銅人針八分，留七呼，瀉五吸，疾出針，灸二七壯，止二百壯，

明堂灸二七壯，止四百壯。素註針一寸二分，灸七壯。主五膈，喘息不止，腹暴脹，

中惡，脾疼，飲食不進，胃，赤白痢，寒癖氣，心疼，伏梁，心下如覆杯，心膨脹，

面色痿黃，天行傷寒熱不已，溫瘧先腹痛，先瀉霍亂，瀉出不知，食飲不化，

心痛生寒，不可俯仰，氣發噎。東垣曰：氣在於腸胃者，取之足太陰陽明，不下，

取三里章門中脘。又曰：胃虛而致太陰無所稟者，於足陽明募穴中引導之。

上脘（一名胃脘）巨闕下一寸，臍上五寸，上脘中脘屬胃絡脾，

足陽明手太陽任脈之會。素註銅人，針八分，先補後瀉，風癇熱病，先瀉後補，立愈，

日灸二七壯，至百壯，未愈倍之，明堂灸三壯。主腹中雷鳴相逐，食不化，腹刺痛，

霍亂吐利，腹痛，身熱汗不出，翻胃嘔吐，食不下，腹脹氣滿，心忪驚悸，時嘔血，

痰多吐涎，賁豚伏梁，二蟲卒心痛，風癇熱病，馬黃黃疸，積聚堅大如盤，虛勞吐血，

五毒，不能食。（忪音忠音熾）

巨闕  鳩尾下一寸，心之募。銅人針六分，留七呼，得氣即瀉，灸七壯，止七七壯。

主上氣咳逆，胸滿短氣，背痛胸痛痞塞，數種心痛，冷痛，蛔蟲痛，蠱毒，貓鬼，

胸中痰飲，先心痛，先吐，霍亂不識人，驚悸，腹脹暴痛，慌惚不止，吐逆不食，

傷寒煩心，喜嘔發狂，少氣，腹痛，黃疸，急疸，急疫咳嗽，狐疝小腹脹，噫煩熱，

鬲中不利，五臟氣相干，卒心痛，尸厥，妊娠子上衝心昏悶，刺巨闕下針。

令人立甦不悶，次補合谷，瀉三陰交，胎應針而落，如子手掬心，

生下手有針痕頂毋心，向前，人中有針痕，向後，枕骨有針痕，是驗。

按十四經發揮云：凡人心下有膈膜，前齊鳩尾，後齊十一椎，周圍著脊。

所以遮隔濁氣，不使上薰心肺，是心在膈上也。難產之婦。若子上衝，至膈則止，

況兒腹中又有衣胞裹之，豈能破膈掬心哉，心為一身之主，神明出焉，

不容小有所犯，豈有被衝掬而不死哉。蓋以其上衝近心。故云爾，

如胃脘痛曰心痛之類是也。學者不可以辭害意。

鳩尾（一名尾翳一名骭）在兩歧骨下一寸，曰鳩尾者，言其骨垂下，

如鳩尾形脈之別。銅人禁灸，灸之令人少心力，大妙手方針，不然，針取氣多，

令人夭，針三分，留三呼，瀉五吸，肥人倍之，明堂灸三壯。素註不可刺灸。

主意賁熱病，偏頭痛引目外眥，噫喘喉鳴，胸滿欬嘔，喉痹咽腫，水漿不下，

癲癇狂走，不擇言語，心中氣悶，不喜聞人語，欬唾血，心驚悸，精神耗散，

少年房勞，短氣少氣，又靈樞經云：膏之原出於鳩尾。

中庭  膻中下一寸六分陷中。銅人灸五壯，針三分，明堂灸三壯。主胸支滿，噎塞，

飲食不下，嘔吐食出，小兒吐奶。

膻中（一名元見）玉堂下一寸六分，橫量兩乳中陷中，仰而取之，足太陰少陰，

手太陽少陽之會。難經曰：氣會膻中。疏曰：氣病治此，灸五壯，

明堂灸七壯止二七壯，禁針。主上氣短氣，欬逆噎氣，鬲氣喉鳴，喘咳不下食，

胸中如塞，心胸痛，風痛咳嗽，肺癰吐膿，嘔吐涎沫，婦人乳汁少。

玉堂（一名玉英）紫宮下一寸六分陷中。銅人灸五壯，針三分。主胸膺疼痛，心煩，

咳逆上氣，胸滿不得息，喘息嘔吐寒痰。

紫宮  華蓋下一寸六分陷中，仰面取之。銅人灸五壯，針三分，明堂灸七壯。

主胸支滿，胸膺骨痛，飲食不下，嘔逆上氣，煩心欬逆，吐血，唾如曰膠。

華蓋  璇璣下一寸六分陷中，仰面取之。銅人針三分，灸五壯，明堂灸三壯。

主喘急上氣，咳逆哮嗽，喉痺咽腫，水漿不下，胸支滿痛。

璇璣  天突下一寸六分陷中，仰頭取之。銅人灸百壯，針三分。主胸支滿痛，

欬逆上氣，喉｛鳴喘｝不能言，喉痺咽癰，水漿不下，胃中有積。

天突（一名天瞿）在頸結喉下一寸宛宛中，陰維任脈之會。銅人灸五分，留三呼，

得氣即瀉，灸亦得，不及針，若下針，當直下不低手，即五臟之氣，傷人短壽，

明堂灸五壯，針一分。素註針一寸，留七呼，灸三壯。主面皮熱，上氣欬逆，氣暴喘，

咽腫咽冷，聲破，喉中生瘡，喉猜猜喀膿血，瘖不能言，身寒熱頸腫，哮喘。

喉中翕翕如水雞聲，胸中氣梗梗，俠舌縫青脈舌下急，心與背相控而痛，五噎黃疸，

醋心多睡，嘔吐，癭瘤。許氏曰：此穴一針四效。凡下針後良久，先脾磨食，

覺針動為一效，次針破病根，腹中作聲為二效，次覺流入膀胱為三效，後覺氣流行，

入腰後腎堂中為四效矣！

廉泉（一名舌片）頸下結喉上中央，仰面取之，陰維任脈之會。素註低針取之，

針一寸，留七呼。銅人灸三壯，針三分，得氣即瀉，明堂針二分。主咳嗽上氣，喘急，

嘔沫，舌下腫難言，舌根縮急不食，舌縱涎出，口瘡。

承漿（一名懸漿）唇稜下陷中，開口取之，大腸脈胃脈督脈任脈之會。素註針二分，

留五呼，灸三壯。銅人灸七壯，止七七壯，明堂針三分，得氣即瀉，留三呼，

徐徐引氣而出，日灸七壯，過七七，停四日，五日後灸七七壯，若一向不灸，

恐足陽明脈斷，其病不愈，停息復灸，令血脈通宣，其病立愈。主偏風，半身不遂，

口眼喎斜，面腫，消渴，口齒疳蝕生瘡，暴瘖不能言。

2=標題= 督脈經穴歌

2=標題= 督脈圖

督脈中行二十七，長強腰俞陽關密，命門懸樞追脊中，筋縮至陽靈臺逸。

神道身柱陶道長，大椎平肩二十一，門風府腦戶深，強間後頂百會率。

前頂會上星圓，神庭素水溝窟，兌端開口唇中央，齦交唇內任督畢。（二十七穴）

此經不取井滎俞合也。脈起下極之腧，並於脊裏，上至風府，入惱上巔，循額至鼻柱，

屬陽脈之海，以人之脈絡周流於陽之分，譬猶水也。而督脈則為之都綱，故曰海焉，

用藥難拘定法，針灸貴察病源。

要知任督二脈一功，先將四門外閉，兩目內觀，默想黍米之珠，權作黃庭之主，

卻乃徐徐嚥氣一口，緩緩納入丹田，沖起命門，引督脈過尾閭，而上升泥丸。

追動性元，引任脈降重樓，而下返氣，海二脈上下旋轉如圜，前降後升，絡繹不絕，

心如止水，身似空壼，即將穀道輕提，鼻息漸閉，倘或氣急，徐徐嚥之，若乃神昏，

勤加注想，意倦放參，久而行之，關竅自關，脈絡流通，百病不作。廣成子曰：

丹河車休矻矻，此之謂也。督任原是通真路，丹經設作許多言，予今指出玄機理，

但願人人壽萬年。

考正穴法

長強（一名氣之陰一名厥骨）脊骨端計三分，伏地取之，足少陰少陽之會，

督脈絡，別走任脈。銅人針三分，轉針以大痛為度，灸不及針，日灸三十壯，

止二百壯。此痔根本，甲乙針二分，留七呼，明堂灸七壯。主腸風下血，久痔，

腰脊痛，狂病，大小便難，頭重，洞泄，五淋，疳蝕下部，小兒陷，驚癇瘈瘲，

嘔血驚恐，失精，瞻視不正，慎冷食房勞。

腰腧（一名背解一名髓孔一名腰柱一名腰戶）二十一椎下宛宛中，以挺身伏地，

舒身兩手相重支額，縱四體後，乃取其穴。銅人針八分，留三呼，瀉五吸，灸七壯，

至七七壯，慎房勞，舉重，強力，明堂灸三壯。主腰胯腰脊痛，不得俛仰，

溫瘧汗不出，足痺不仁，傷寒四肢熱不已，婦人月水閉，溺赤。

陽關  十六椎下，坐而取之。銅人針五分，灸三壯。主膝外不可屈伸，風痺不仁，

筋攣不行。

命門（一名屬累）十四椎下，伏而取之。銅人針五分，灸三壯。主頭痛如破，

身熱如火，汗不出，寒熱痠瘧，腰腹相引，骨蒸五臟熱，小兒發癇，張口搖頭，

身反折角弓。

懸樞  十三椎下，伏而取之。銅人針三分，灸三壯。主腰脊強，不得屈伸，

積氣上下行，水穀不化，下利，腹中留疾。

脊中（一名神宗一名脊俞）十一椎下，俛而取之。銅人針五分，得氣即瀉，禁灸，

灸之人腰傴僂。主風癇癲邪，黃疸腹滿，不嗜食，五痔便血，濕病，積聚下利，

小兒脫肛。

筋縮  九椎下，俛而取之。銅人針五分，灸三壯，明堂灸七壯。主癲疾狂走，脊急強，

目轉反戴，上視目瞪，癇病多言，心痛。

至陽  七椎下，俛而取之。銅人針五分，灸三壯，明堂灸七壯。主腰脊痛，胃中寒氣，

不能食，胸支滿，身羸瘦，背中氣上下行，腹中鳴，寒熱解，淫濼脛痿，

四肢重痛，少氣難言，卒疰忤，攻心胸。（音亦）

靈臺  六椎下，俛而取之。銅人缺，治病見素問今俗灸之，以治氣喘不能臥，

火到便愈，禁針。

神道  五椎下，俛而取之。銅人灸七七壯，止百壯，禁針，明堂灸三壯，針五分，

千金灸五壯。主傷寒發熱頭痛，進退往來，痎瘧，恍惚悲愁，健忘驚悸，失欠，

牙車蹉，張口不合，小兒風癇瘈瘲，可灸七壯。

身柱  三椎下，俛而取之。銅人針五分，灸七七壯，止百壯，明堂灸五壯，

下經灸三壯。主腰脊痛，癲病狂走，瘈瘲，亂欲殺人，身熱妄言，見鬼，小兒驚癇。

難經云：治洪長伏三脈，風癇發狂，惡人與火，灸三椎九椎。

陶道  一椎下，俛而取之，足太陽督脈之會。銅人灸五壯，針五分。主痎瘧寒熱洒淅，

脊強，煩滿汗不出，頭重目瞑，瘈瘲，恍惚不樂。

大椎  一椎上，陷者宛宛中，手足三陽督脈之會。銅人針五分，留三呼，瀉五吸，

灸以年為壯。主肺脹滿，嘔吐上氣，五勞七傷，乏力，溫瘧痎瘧，氣注，

背膊拘急，頸項強不得回顧，風勞，食氣骨熱，前板齒燥。仲景曰：太陽與少陽併病，

頸項強痛，或眩冒，時如結胸，心下痞硬者，當刺大椎第一間。

門（一名舌厭一名舌橫一名瘖門）項後入髮際五分，項中央宛宛中，仰頭取之，

督脈陽維之會，入繫舌本。素註針四分，銅人針二分，可繞針八分，留三呼，瀉五吸，

瀉盡，更留針取之，禁灸，灸之令人。主舌急不語，重舌，諸陽熱氣盛，血不止，

寒熱風，脊強反折，瘈瘲癲疾，頭重汗不出。

風府（一名舌根）項後入髮際一寸，大筋內宛宛中，疾言其肉立起，言休立下，

足太陽督脈陽維之會。銅人針三分，禁灸，灸之使人失音，明堂針四分，留三呼。

素註針四分。主中風，舌緩不語，振寒汗出，身重惡寒，頭痛，項急不得回顧，

偏風半身不遂鼻，咽喉腫痛，傷寒狂走，欲自殺，目妄視，頭中百病，馬黃黃疽。

瘧論曰：邪客於風府循膂而下，衛氣一日夜大會於風府，明日日下一節，故其作晏，

每至於風府，則腠理開，腠理開則邪氣入，邪氣入則病作，以此日作，稍益晏也。

其出於風府，日出一節二十五日，下至骨，二十六日入於脊，內故日作益晏也。

昔魏武帝患風傷項急，華陀治此穴得效。

腦戶（一名合顱）枕骨上，強間後一寸半，足太陽督脈之會。銅人禁灸，灸之令人，

明堂針三分。素註針四分，素問刺腦戶，入腦立死。主面赤目黃，面痛，頭腫，腫痛，

癭瘤，此穴針灸俱不宜。

強間（一名大羽）後頂後一寸半。銅人針二分，灸七壯，明堂灸五壯。主頭痛，

目瞑腦旋，煩心，嘔吐涎沫，項強，左右不得回顧，狂走不回休。

後頂（一名交衝）百會後一寸半，枕骨上。銅人灸五壯，針二分，明堂針四分。

素註，針三分。主頭項強急，惡風寒，風眩，目，額顱上痛，歷節汗出，

狂走癲疾，不臥，癇發瘈瘲，頭偏痛。

百會（一名三陽一名五會一名嶺上一名天滿）前頂後一寸五分，頂中央旋毛中，

可容豆，直兩耳尖。性理北溪陳氏曰：略退些了，猶天之極星居北，

手足三陽督脈之會。素註針二分，銅人灸七壯，止七七壯。凡灸頭頂不得過七壯，

緣頭頂皮薄，灸不宜多，針二分，得氣即瀉，又素註針四分。主頭風中風，言語蹇，

口噤不開，偏風半身不遂，心煩悶，驚悸，健忘，忘前失後，心神恍惚，無心力，

痎瘧，脫肛，風癇，青風心風，角弓反張，羊鳴多哭，語言不擇，發時即死，

吐沫汗出而嘔，飲酒面赤，腦重鼻塞，頭痛目眩，食無味，百病皆治，虢太子尸厥，

扁鵲取三陽五會，有間太子甦，唐高宗頭痛，秦鳴鶴曰：宜刺百會出血。武后曰：

豈有至尊頭上出血之理，已而刺之，微出血，立愈。

前頂  會後一寸半，骨間陷中。銅人針一分，灸三壯，止七七壯。素註針四分。

主頭風目眩，面赤腫，水腫，小兒驚癇瘈瘲，發即無時，鼻多清涕，頂腫痛。

會  上星後一寸陷中。銅人灸二七壯，至七七壯，初灸不痛，病去即痛，痛止灸，

若是鼻塞，灸至四日漸退，七日頓愈，針二分，留三呼，得氣即瀉。

八歲以下不可針，緣門未合，刺之恐傷其骨，令人夭。素註針四分。主腦虛冷，

或飲酒過多，腦疼如破，血面赤，暴腫，頭皮腫，生白屑風，頭眩顏青，目眩，

鼻塞不聞香，驚悸，目戴上不識人。

上星（一名神堂）神庭後，入髮際一寸陷中，容豆。素註針三分，留六呼，灸五壯。

銅人灸七壯，以細三稜針，宜瀉諸陽熱氣，無令上衝頭目。主面赤腫，頭風，頭皮腫，

面虛，鼻中息肉，鼻塞頭痛，痎瘧振寒，熱病汗不出，目眩，目睛痛，不能遠視，

口鼻出血不止，不宜多灸，恐拔氣上，令人目不明。

神庭  直鼻上，入髮際五分，足太陽督脈之會。素註灸三壯。銅人灸二七壯，

至七七壯，禁針，針則發狂，目失睛。主登高而歌，棄衣而走，角弓反張，吐舌，

癲疾，風癇，目上視不識人，頭風目眩，鼻出清涕不止，目淚出，驚悸不得安寢，

嘔吐煩滿，寒熱頭痛，喘渴。岐伯曰：凡欲療風，勿令灸多，緣風性輕，多即傷，

惟宜灸七壯，至三七壯止。張子和曰：目腫目翳，針神庭，上星，會，前項，

翳者可使立退，腫者可使立消。

素（一名面正）鼻柱上端準頭，此穴諸方缺治，外臺不宜灸，針一分。素註針三分。

主鼻中息肉不消，多涕生瘡鼻窒，喘急不利，鼻喎，鼽。

水溝（一名人中）鼻柱下溝中央，近鼻孔陷中，督脈手足陽明之會。素註針三分，

留六呼，灸三壯。銅人針四分，留五呼，得氣即瀉，灸不及針，日灸三壯，

明堂日灸三壯，至二百壯，下經灸五壯。主消渴，飲水無度，水氣遍身腫，失笑無時，

癲癇，語不識尊卑，乍哭乍喜，中風口噤，牙關不開，面腫唇動，狀如蟲行，卒中惡，

鬼擊，喘渴，目不可視，黃疽，馬黃，瘟疫，通身黃，口喎，灸不及針，

艾炷小雀糞大水，面腫針此一穴，出水盡，即愈。

兌端  唇上端。銅人針二分，灸三壯。主癲疾吐沫，小便黃，舌乾消渴，血不止，

唇吻強，齒齦痛，鼻塞，痰涎口噤，鼓頷，炷大如麥。

齗交  唇內，齒上齦縫中，任督足陽明之會。銅人針三分，灸三壯。主鼻中息肉蝕瘡，

鼻塞不利，額頞中痛，頸項強，目淚眵汗，牙疳腫痛，內眥赤痒痛，生白翳，

面赤心煩，馬黃黃疸，寒暑瘟疫，小兒面瘡，癬，久不除，點烙亦佳。

2=標題= 督任要穴圖              楊氏

督脈

人病脊膂強痛，癲癇，背心熱，狂走，鬼邪，目痛，大椎骨痠疼，斯迺督脈起於下極，

並脊上行風府，起於尾閭，而生是病，可刺督脈人中穴，鼻柱下近孔陷中，針四分，

灸亦可，不及針，昏暈及癲狂者甚效。

任脈

人病七疝八瘕，寒溫不調，口舌生瘡，頭項強痛，斯迺任脈起於中極下。

上毛循腹到關元，直至咽喉天突，過承漿而生是病，可刺任脈承漿穴，在髭間陷中，

刺人同身寸之三分，灸七壯，止七七壯。

2=標題= 奇經八脈歌              醫經小學

督脈起自下極腧，並於脊裏上風府，過腦額鼻入齗交，為陽脈海都綱要，

任脈起於中極底，上腹循咽承漿裏，陰脈之海所謂。衝脈出胞循脊中，

從腹會咽絡口唇，女人成經為血室，脈並少陰之腎經，與任督本於陰會，

三脈並起而異行。陽蹻起自足跟裏，循外踝上入風池。陰蹻內踝循喉嗌，

本足陰陽脈別支，諸陰交起陰維脈，發足少陰築賓。諸陽會起陽維脈，

太陽之金門穴，帶脈周迴季間，會於維道足少陽，所謂奇經之八脈，

維繫諸經乃順常。

2=標題= 奇經八脈                簡要

督脈起於少腹以下，骨中央，女子入繫廷孔，其孔溺孔之端也。其絡循陰器，合篡間，

繞篡後，別繞臀，至少陽與巨陽中，絡者，合少陰上股內後廉，貫脊屬腎。

與太陽起於目內眥，上額交巔上，入絡腦，還出別下項，循肩膊內，俠脊抵腰中，

入循膂絡腎，其男子循莖下至篡，與女子等，其少腹直上者，貫臍中央。

上貫心入喉，上頤環唇，上繫兩目之下中央。督脈起於下極之腧，

並於脊裏上至風府，入腦上巔，循額至鼻柱，屬陽脈之海，其為病也。脊強而厥，

凡二十七穴。穴見前

任脈與衝脈皆起於胞中，循脊裏，為經絡之海，其浮而外者，循腹上行，會於咽喉，

別而絡唇口，血氣盛則肌肉熱，血獨盛則滲灌皮膚，生毫毛，婦人有餘於氣。

不足於血，以其月事數下，任衝並傷故也。任衝之交脈，不營於唇口，故髭鬚不生，

任脈起於中極之下，以上毛際，循腹裏上關元，至咽喉，屬陰脈之海，其為病也。

苦內結，男子為七疝，女子瘕聚，凡二十四穴。穴見前

衝脈者，與任脈皆起於胞中，上循脊裏，為經絡之海，其浮於外者，循腹上行，

會於咽喉，別而絡唇口，故曰衝脈者，起於氣衝，並足少陰之經，俠臍上行，

至胸中而散，其為病也。令人逆氣而裏急。難經則曰：並足陽明之經，以穴考之，

足陽明俠臍左右，各二寸而上行，足少陰俠臍左右各一寸而上行，針經所載，

衝任與督脈，同起於會陰，其右腹也。行乎幽門，通谷，陰都，石關，商曲，盲俞，

中柱，四滿，氣穴，大赫，橫骨，凡二十二穴，皆足少陰之分也。

然則衝脈並足少陰之經明矣！幽門巨闕旁  通谷上脘旁  陰都通谷下  石關陰都旁

商曲  石關下  肓俞商曲下  中注肓俞下  四滿中柱下  氣穴四滿下  大赫氣穴下

橫骨大赫下

帶脈者，起於季，迴身一周，其為病也。腹滿，腰溶溶如坐水中，其脈氣所發，

正名帶脈，以其迴身一周如帶也。又與足少陽會於帶脈，五樞，維道，此帶脈所發，

凡六穴。帶脈季下一寸八分  五樞帶脈下三寸  維道章門下五寸三分

陽蹻脈者，起於跟中，循行踝，上行入風池，其為病也。令人陰緩而陽急，兩足蹻脈，

本太陽之別，合於太陽，其氣上行，氣并相還，則為濡目氣不營則目不合，

男子數其陽，女子數其陰，當數者為經，不當數者為絡也。蹻脈長八尺所發之穴，

生於申脈，本於僕參，於附陽，與足少陽會於居，又與手陽明會於肩及巨骨，

又與手太陽陽維會於臑俞，又與手足陽明會於地倉及巨，又與任脈足陽

明會於承泣。凡二十穴：音僚音魚  申脈外踝下  僕參跟骨上  附陽外跟上

居章門下  肩肩端  巨骨肩端  臑俞肩後甲骨上廉  地倉口吻旁  巨鼻兩旁

承江目下七分

陰蹻脈者，亦起於跟中，循內踝上行，至咽喉，交貫衝脈，其為病也。

令人陽緩而陰急，故曰蹻脈者，少陰之別，起於然谷之後，上內踝之上，直上陰，

循陰股入陰，上循胸裏，入缺盆，上出人迎之前，入鼻屬目內眥，合於太陽，

女子以之為經，男子以之為絡，兩足蹻脈長八尺，而陰蹻之在交信，陰蹻病者取此，

凡四穴。照海內踝下  交信內踝上

陽維脈者，維於陽，其脈起於諸陽之會，與陰維皆維絡於身，若陽不能維於陽，

則溶溶不能自收持，其脈氣所發，別於金門，於陽交，與手太陽及陽蹻脈會於臑俞。

又與手少陽會於臑俞，又與手足少陽會於天，又與手足少陽足陽明會於肩井，

其在頭也。與足少陽會於陽白，上於本神，及臨泣，目窗，上至正營，承靈，

循於腦空，下至風池，日月，其與督脈會，則在風府及門，其為病也。苦寒熱，

凡三十二穴。金門足外踝下  陽交外踝上  臑俞肩後甲上  臑會肩前廉

天缺盆上  肩井肩頭上  陽白眉上  本神曲差傍  臨泣目上  目窗後臨泣後

正營目窗後  承營正營後  腦空  承靈後  風池腦空下  日月期門下  風府  門

陰維脈者，維於陰，其脈起於諸陰之交，若陰不能維於陰，則悵然失志，脈氣所發，

陰維之，名曰築賓。與足太陰會於腹哀，大橫，又與足太陰厥陰會於府舍，期門，

與任脈會於天突廉泉，其為病也。苦心痛，凡一十二穴。

築賓內踝上  腹哀日月下  大橫腹哀下  府舍腹結下  期門乳下  天突結喉下

廉泉結喉下

2=標題= 十五絡脈歌              醫經小學

人身絡脈一十五，我今逐一從頭舉，手太陰絡為列缺，手少陰絡為通里。

手厥陰絡為內關，手太陽絡支正是，手陽明絡偏歷當，手少陽絡為外關。

足太陽絡號飛揚，足陽明絡豐隆紀，足少陽絡為光明，足太陰絡公孫寄。

足少陰絡名大鍾，足厥陰絡蠡溝配，陽督之絡號長強，陰任之絡名屏翳。

脾之大絡為大包，十五絡名君須記。

2=標題= 十五絡脈穴辯            醫統

十五絡脈者，十二經之別絡而相通焉者也。其餘三絡，為任督二脈之絡，脾之大絡，

總統陰陽諸絡，灌溉於臟腑者也。難經謂三絡為陽蹻陰蹻二絡。

常考之無穴可指且二蹻亦非十四經之正也。針灸節要以為任絡曰屏翳，督絡曰長強，

誠得十四經發揮之正理，加以脾之大絡曰大包，此合十五絡也。

2=標題= 十五絡脈                節要

手太陰之別絡，名曰列缺，起於腕上分間，並太陰之經，直入掌中，散入魚際，

其病實，則手銳掌熱，瀉之，虛則欠，小便遺數，補之，去腕半寸，別走陽明也。

手少陰之別絡，名曰通里，去腕一寸，別走太陽，循經入於心中，繫舌本，屬目系，

實則支滿，瀉之，虛則不能言，補之。

手厥陰之別絡，名曰內關，去掌二寸兩間，別走少陽，循經上繫於心包絡，

心系實則心痛，瀉之，虛則頭強，補之。

手太陽之別絡，名曰支正，上腕五寸，別走少陰，其別者，上走肘，絡肩，

實則節弛肘廢，瀉之，虛則生疣，小者如指痂疥，補之。

手陽明之別絡，名曰偏歷，去腕三寸，別走太陰，其別者，上循臂，乘肩，

上曲頰偏齒，其別者，入耳合於宗脈，實則齲聾，瀉之，虛則齒寒痺痛，補之，

手少陽之別絡，名曰外關。去腕二寸，外繞臂，注胸中，別走手厥陰，實則肘孿，

瀉之，虛則不收，補之。

足太陽之別絡，名曰飛揚。去踝七寸，別走少陰，實則鼽窒，頭背痛，瀉之，

虛則鼽，補之。

足少陽之別絡，名曰光明。去踝五寸，別走厥陰，下絡足跗，實則厥，瀉之，

虛則痿躄，坐不能起，補之。

足陽明之別絡，名曰豐隆。去踝八寸，別走太陰，其別者，循脛骨外廉，上絡頭項，

合諸經之氣，下絡喉嗌，其病氣逆，則喉痺卒瘖，實則狂癲，瀉之，虛則足不收，

脛枯，補之。

足太陰之別絡，名曰公孫。去本節之後一寸，別走陽明，其別者，入絡腸胃，

厥氣上逆則霍亂，實則腸中切痛，瀉之，虛則鼓脹，補之。

足少陰之別絡，名曰大鍾。當踝後繞跋，別走太陽，其別者，並經上走於心包下，

外貫腰脊，其病氣逆煩悶，實則閉癃，瀉之，虛則腰痛，補之。

足厥陰之別絡，名曰蠡溝。去內踝五寸，別走少陽，其別者，循脛上睾，絡於莖，

其病氣逆則睾腫，卒疝，實則挺長，瀉之，虛則發癢，補之。

任脈之別絡，名曰屏翳。上鳩尾，散於腹，實則腹皮痛，瀉之，虛則癢搔補之。

督脈之別絡，名曰長強。俠膂上項，散頭上，下肩胛左右，別走任脈，入貫膂，

實則脊強，瀉之，虛則頭重高搖，補之。

脾之大絡，名曰大包。出淵液下三寸，布胸，實則身盡痛，瀉之，虛則百節盡縱，

補之。

凡此十五絡者，實則必見，虛則必下，視之不見，求之上下，人經不同，

絡脈異所別也。

2=標題= 十二經筋      節要

足太陽之，起於足小指，上結於踝，斜上結於膝，其下循足外側，結於踵，上循跟，

結於膕。其別者，結於外，上膕中內廉，與膕中並上結於膂，上俠脊上項。其支者，

別入結於舌本，其直者，結於枕骨，上頭下頷，結於鼻。其支者，為目上網下，

結於鳩。其支者，從腋後外廉，結於肩。其支者，入腋下，上出缺盆上，結於完骨。

其支者，出缺盆斜上出於鳩，其病小指支跟腫痛，膕攣脊反折，項筋急，肩不舉，

腋支，缺盆中紐痛，不可左右搖，治在燔針劫刺，以知為數，以痛為輸，

名曰仲春痺也。

足少陽之筋，起於小指次指，上結外踝，上循脛外廉，結於膝外廉。其支者，

別起外輔骨，上走髀，前者結於伏兔之上，後者結於尻。其直者，上乘季，

上走腋前廉，繫於膺乳，結於缺盆，直者上出腋，貫缺盆，出太陽之前，循耳後，

上額角交巔上，下走頷，上結於鳩。支者，結於目眥為外維，其病小指次指支轉筋，

引膝外轉筋，膝不可屈伸，膕筋急，前引髀，後引尻，即上乘季痛。

上引缺盆膺乳，頸維筋急，從左之右，右目不關，上過右角，並蹻脈而行，左絡於右，

故傷左角，右足不用。命曰維相交，治在燔針劫刺，以知為數，以痛為輸，

名曰孟春痺也。

足陽明之筋，起於中三指，結於跗上，斜外上加於輔骨，上結於膝外廉，

直上結於髀樞，上循屬脊，其直者，上循骭，結於髀，其支者，結於外輔骨。

合少陽，其直者，上循伏兔，上結於髀，聚於陰器上腹而布，至缺盆而結，

上頸下俠口合於鳩下，結於鼻上，合於太陽，太陽為目上網，陽明為目下網。其支者，

從頰結於耳前，其病足中指支脛轉筋，腳跗堅，伏兔轉筋，髀前腫，疝腹急，

引缺盆及頰，卒口，急者目不合，熱則筋縱目不開頰筋有寒則急引頰移。

口有熱則筋弛縱，緩不勝收，故，治之以馬膏熨，其急者，以白酒和桂以塗。

其緩者，以桑之，即以生桑灰置之坎，中高下以坐等，以膏熨薏頰，且飲美酒，

噉美灸肉，不飲酒者自強也。為之三拊而已，治在燔針刺，以知為數，以痛為輸，

名曰季春痺也。

足太陽之筋，起於大指之端內，側上結於內踝。其直者，絡於膝內輔骨上，

循陰股結於髀，聚於陰器，上腹結於臍循腹裏結於肋，散於胸中，其內者，著於脊，

其病足大指支內踝痛，轉筋痛，膝內輔骨痛，陰股引髀而痛，陰器紐痛下引臍兩痛，

引膺中脊內痛，治在燔刺劫刺，以知為數，以痛為輸，名曰孟秋痺也。

足少陰之筋，起於小指之下，並足太陰之筋，斜走內踝之下，結於踵，與太陽之筋合，

而上結於內輔之下，並足太陰之經而上，循陰股結於陰器，循脊內俠膂。

上至項結於枕骨，足太陽之筋合，其病足下轉筋，及所過而結者皆痛，及轉筋，

病在此者，主癇瘈及，在外者不能俛，在內者不能仰，故陽病者腰反側不能俛，

陰病者不能仰，治在燔針劫刺，以知為數，以痛為輸，在內熨引飲藥，此觔折紐，

紐發數甚者死，不治，名曰仲秋痺也。

足厥陰之筋，起於大指之上，上結於內踝之前，上循脛，上結內輔之下，上循陰股，

結於陰器，絡諸筋，其病足大指支，內踝之前痛，內輔痛陰股痛，轉筋，陰器不用，

傷於內則不起，傷於寒陰縮入，傷於熱則縱挺不收，治在行水清音氣，其病轉筋者，

治在燔針劫刺，以知為數，以痛為輸，名曰季秋痺也。

手太陽之筋，起於小指之上，結於腕，上循臂內廉，結於肘內銳骨之後。

彈之應小指之上，入結於腋下。其支者，後走腋後廉，上繞肩胛循脛出，走太陽之前，

結於耳後完骨。其支者，入耳中，直者出耳上，下結於頷，上屬目外眥。

其病小指支肘內銳骨後廉痛，循臂陰入腋下，腋下痛，腋後廉痛，遶肩胛引頸而痛，

應耳中鳴痛，引頷目瞑良久，乃得視，頸筋急，則為筋廔頸腫，寒熱，在頸者，

治在燔針劫刺之，以知為數，以痛為輸，其為腫者復而銳之，本支者，上曲牙，

循耳前屬目外眥，上頷結於角，其病當所過者，支轉筋，治在燔針劫刺，以知為數，

以痛為輸，名曰仲夏痺也。

手少陽之筋，起於小指次指之端，結於腕中，循臂結於肘，上遶臑外廉，上肩走頸，

合手太陽。其支者，當曲頰入繫舌本，其支者，上曲牙，循耳前，屬目外眥，上乘頷，

結於角，其痛當所過者，即支轉筋，舌捲，治在燔針劫刺，以知為數，以痛為輸，

名曰季夏痺也。

手陽明之筋，起於大指次指之端，結於腕上，循臂上，結於肘，外上臑，結於。

其支者，遶肩胛俠脊，直者從肩上頸。其支者，上頰結於鳩，直者上出手太陽之前，

上左角，絡頭下右頷，其病當所過者，支痛及轉筋，肩不舉，頸不可左右視，

治在燔針劫刺，以知為數，以痛為輸，名曰孟夏痺也。

手太陰之筋，起於大指之上，循指上行，結於魚後，行寸口外側，上循臂，結肘中，

上臑內廉，入腋下出缺盆，結肩前，上結缺盆，下結胸裏，散貫賁，合貫下，

抵季，其病當所過者，支轉筋痛甚成息賁，急吐血，治在燔針劫刺，以知為數，

以痛為輸，名曰仲冬痺也。

手厥陰之筋，起於中指，與太陰之筋並行，結於肘內廉，上臂陰結腋下，

下散前後俠其支者入散胸中，結於臂，其病當所過者，支轉筋，前及胸痛息賁，

治在燔針劫刺，以知為數，以痛為輸，名曰孟冬痺也。

手少陰之筋，起於小指之內側，結於銳骨，上結肘內廉，上入腋，交太陰，俠乳裏，

結於胸中，循臂下繫於臍，其病內急心承伏梁，下為肘網，其病當所過者。

支轉筋筋痛，治在燔針劫刺，以知為數，以痛為輸，其承伏梁，唾血膿者，死不治，

經筋之病，寒則反折筋急，熱則筋弛縱不收，陰痿不用陽急則反折，陰急則俛而不伸，

焠刺者，刺寒急也。熱則筋縱不收，無用燔針，名曰季冬痺也。

足之陽明，手之太陽，筋急則口目為，眥急不能卒視，治皆如右方也。

2=標題= 五臟募穴        聚英

中府（肺募）巨闕（心募）期門（肝募）章門（脾募）京門（腎募）

按難經云：陽病行陰，故令募在陰。（腹曰陰，募皆在腰。）

東垣曰：凡治腹之募，皆為原氣不足，從陰引陽，勿誤也。又曰：六淫客邪，

及上熱下寒，筋骨皮肉血脈之病，錯取於胃之合，及諸腹之募者必危。

五臟俞穴（俞猶委輸之輸言經氣由此而輸於彼也）

肺俞（三椎下各開寸半）心俞（五椎下各開寸半）肝俞（九椎下各開半）

脾俞（十三椎下各開寸半）腎俞（十四椎下各開寸半）

按難經云：陰病行陽，故令俞在陽。（背曰陽，俞皆在背，）

東垣曰：天外風寒之邪，乘中而入，在人之背上，腑俞臟俞，是人之受天外風邪，

亦有二說，中於陽則流於經，此病始於外寒，終歸外熱，收治風寒之邪，

治其各臟之俞。

2=標題= 八會

腑會中脘  臟會章門筋會陽陵泉  髓會絕骨  血會膈俞  骨會大杼  脈會太淵

氣會亶中  難經云：熱病在內者，取會之氣穴也。

2=標題= 看部取穴

靈樞雜症論，人身上部病，取手陽明經，中部病，取足太陰經，下足部，取足厥陰經，

前膺病，取足陽明經，後背病，取足太陽經，取經者，取經中之穴也。

一病可用一二穴。

2=標題= 治病要穴                醫學入門

針灸穴治不同，但頭面諸陽之會，胸膈二火之地，不宜多灸，背腹陰虛有火者，

亦不宜灸，惟四肢穴最妙。凡上體及當骨處，針入淺而灸宜少，凡下體及肉厚處，

針可入深灸多無害，前經絡註素問未載針灸分寸者，以此推之。

2=標題= 頭部

百會  主諸中風等症，及頭風癲狂，鼻病脫肛，久病，大腸氣泄，小兒急慢驚風，

癇病，夜啼百病。上星  主鼻淵鼻寒，息肉，及頭風目疾。神庭  主風癇羊癲。

通天  主鼻痔，左鼻灸右，右鼻灸左，左右鼻，左右灸，鼻中去一塊如朽骨，

鼻氣自愈，腦空  主頭風目眩。翳風  主耳聾，及瘰，率谷  主傷  酒嘔吐，

痰眩。風池  主肺中風，偏正頭風。頰車  主落架風。

膻中  主哮喘肺癰，咳嗽癭氣。巨闕  主九種心痛，痰飲吐水，腹痛息賁。

上脘  主心痛伏梁，奔豚。中脘主傷暑，及內傷脾胃，心脾痛，瘧疾痰暈，

痞滿翻胃，能引胃中生氣上行。水分  主鼓脹遶臍，堅滿不食，分利水道，止泄。

神闕  主百痛，及老人虛人，泄瀉如神，又治水腫鼓脹，腸鳴卒死，產後腹脹，

小便不通，小兒脫肛。

氣海  多灸能令人生子，主一切氣疾，陰症痼冷，及風寒暑濕水腫，心腹鼓脹，

痛諸虛，癥瘕，小兒不合，丹溪治痢，昏仆上視，溲注汗泄脈大，得之酒色，

灸此後，服人參膏而愈。關元  主諸虛積，及虛老人泄瀉，遺精白濁，令人生子。

中極  主婦人下元冷，虛損，月事不調，赤白帶下，灸三遍令生子。

天樞  主內傷脾胃，赤白痢疾，脾泄及臍腹鼓脹，癥瘕。章門  主痞塊，多灸左邊，

腎積，灸兩邊。乳根  主膺腫乳癰，小兒龜胸。日月  主嘔宿汁，吞酸。大赫

主遺精。帶脈  主疝氣偏墜，水腎，婦人帶下。

2=標題= 背部

大杼  主遍身發熱，膽瘧咳嗽。神道  主背上怯怯乏氣。至陽  主五疸痞滿。

命門  主老人腎虛腰疼，及諸痔脫肛，腸風下血。風門  主易感風寒，咳嗽痰血，

鼻，一切鼻病。肺俞  主內傷外感，咳嗽吐血，肺癰肺痿，小兒龜背。膈俞

主胸心痛，痰瘧癖，一切血疾。肝俞  主吐血目暗，寒疝，長強  主痔漏。

膽俞  主滿乾嘔，驚怕，睡臥不安，酒疸目黃，面發赤斑。脾俞  主內傷脾胃，

吐泄，瘧痢喘急，黃疸，食癥吐血，小兒慢脾風。三焦俞  主脹滿積塊，痢疾。

胃俞  主黃疸，食畢頭眩，瘧疾，善飢不能食。腎俞  主諸虛，令人有子，及耳聾，

吐血，腰痛，女勞疸，婦人赤白帶下。小腸俞  主便血下痢，便黃赤。大腸俞

主腰脊痛，大小便難，或泄痢。膀胱俞  主腰脊強，便難腹痛。凡五臟瘧，

灸五臟俞，譆 主諸瘧久瘧，眼暗。意舍  主滿嘔吐。

2=標題= 手部

曲池  主中風手攣筋急，痺風，瘧疾先寒後熱。肩井  主肘臂不舉，撲傷，肩

主癱瘓，肩腫手攣。三里  主偏風，下牙疼。合谷  主中風，破傷風，痺風，

筋急疼痛，諸般頭病，水腫，難產，小兒急驚風。三間  主下牙疼。二間

主牙疾，眼疾。支正  主七情氣鬱，肘臂十指皆攣，及消渴。陽谷

主頭面手膊諸疾，及痔痛陰痿。脘骨  主頭面臂脘，五指諸疾。後谿  主瘧疾，

癲癇。少澤  主鼻不止，婦人乳腫。間使  主脾寒症，九種心痛，脾疼，瘧疾，

口渴，如瘰久不愈，患左灸右，患右灸左。大陵  主嘔血，瘧。內關

主氣塊及痛，勞熱瘧疾，心胸痛。勞宮  主痰火胸痛，小兒口瘡，及鵝掌風。

中渚  主手足麻木，戰戰踡攣，肩臂連背疼痛，手背癰毒。神門  主驚悸怔忡，

呆癡，卒中鬼邪，恍惚振禁，小兒驚癇。少衝  主心虛膽寒，怔忡癲狂。少商

主雙鵝風，喉痺。列缺  主咳嗽風痰，偏正頭風，單鵝風，下牙疼。

2=標題= 足部

環跳  主中風濕，股膝攣痛，腰痛。風市  主中風腿膝無力，腳氣，渾身搔痒麻痺。

陽陵泉  主冷痺偏風，霍亂轉筋。懸鍾  主胃熱腹脹，痛，腳氣，濕痺。

渾身搔痒，趾疼。足三里  主中風中濕，諸虛耳聾，上牙疼，痺風，水腫，心腹脹，

噎膈哮喘，寒濕腳氣，上中下部疾，無所不治。豐隆  主痰暈，嘔吐哮喘。內庭

主痞滿，患右灸左，患左灸右，覺腹響是效，及婦人食蠱，行經頭暈，小腹痛。

委中  治同環跳症。承山  主痔漏轉筋。飛揚  主行步如飛。金門  主癲癇。

崑崙  主足腿紅腫齒痛。申脈  晝發，足腫牙痛。血海  主一切血疾及諸瘡。

陰陵泉  主腹脹滿，中下部疾皆治。三陰交  主痞滿痼冷，疝氣腳氣，遺精，

婦人月水不調，久不成孕，難產，赤白帶下，淋漓。公孫  主痰壅胸膈，腸風下血，

積塊，婦人氣蠱。太衝  主腫滿，行步艱難，霍亂，手足轉筋。行間

主渾身蠱脹，單腹蠱脹，婦人血蠱。大敦  主諸疝陰囊腫，腦，破傷風，

小兒急慢驚風等症，築賓  主氣疝。照海  主夜發，大便閉，消渴。隱白

主心脾痛。太谿 主消渴，房勞，不稱心意，婦人水蠱。然谷  主喉痺，唾血遺精，

溫瘧疝氣，足心熱，小兒臍風。湧泉  主足心筋疝氣，賁豚，血淋氣痛。

2=標題= 經外奇穴                楊繼洲著

內迎香二穴  在鼻孔中，治目熱暴痛，用蘆管子搐出血最效。

鼻準二穴  在鼻柱尖上，專治鼻上生酒醉風，宜用三稜，針出血。

耳尖二穴  在耳尖上，捲耳取尖上是穴，治眼生翳膜，用尖艾炷五壯。

聚泉一穴  在舌上，當舌中，吐出舌，中直有縫陷中是穴，哮喘咳嗽，及久嗽不愈。

若灸不過七壯，灸法用生薑切片，如錢厚，搭於舌上穴中，然後灸之，如熱嗽，

用雄黃末少許，和於艾炷中灸之，如冷嗽，用款冬花末，和於艾炷中灸之，灸畢，

以清茶連生薑細嚼咽下。又治舌胎舌強，亦可用小針出血，左金津右玉液二穴

在舌下兩旁紫脈上是穴，捲舌取之，治重舌腫痛，喉閉，用白湯煮三稜針出血。

海泉一穴  在舌下中央脈上是穴，治消渴，用三稜針制血。

魚腰二穴  在眉中間是穴，治眼生垂廉翳膜，針入一分，沿皮向兩旁是也。

太陽二穴  在眉後陷中，太陽紫脈上是穴，治眼紅腫及頭，用三稜針出血。

其出血之法，用帛一條，緊纏其項頸，紫脈即見，刺血出立愈。又法，以手緊紐其領，

令紫脈見，卻於紫脈上刺出血，極效。

大骨空二穴  在手大指中節上，屈指當骨尖陷中是穴，治目久痛，及生翳膜內障，

可灸七壯。

中魁二穴  在中指上第二節骨尖，屈指得之，治五噎，反胃吐食，可灸七壯，宜瀉之，

又陽谿二穴，亦名中魁。

八邪八穴  在手五指歧骨間，左右手各四穴，其一大都二穴。

在手大指次指虎口赤白內際，握拳取之，可灸七壯，針一分，治頭風牙痛。

其二上都二穴，在手食指中指本節歧骨間，握拳取之，治手臂紅腫，針入一分，

可灸五壯，其三中都二穴，在手中指無名指本節歧骨，又名液門也。治手臂紅腫，

針入一分，可灸五壯，其四下都二穴，在手無名指小指本節後歧骨間，一名中渚也。

中渚之穴，在液門下五分，治手臂紅腫，針一分，灸五壯，兩手共八穴，故名八邪。

八風八穴  在足五指歧骨間，兩足共八穴，故名八風，治腳背紅腫，針一分，灸五壯。

十宣十穴  在手十指頭上，去爪甲一分，每一指各一穴，兩手指各十穴，故名十宣。

治乳蛾，用三稜針出血大效，或用軟絲縛在本節前次節後，內側中間，如眼狀，

加灸一火，兩邊都著艾，灸五壯，針尤妙。

五虎四穴  在手食指及無名指第二節骨尖，握拳取之，治五指拘攣，灸五壯，

兩手共四穴。

肘尖二穴  在手肘骨尖上，屈肘得之，治瘰，可灸七壯。

肩柱骨二穴  在肩端起骨尖上是穴，治瘰，亦治手不能舉動，灸七壯。

二白四穴  即門也。在掌後橫紋，中直上四寸，一手有二穴，一穴在筋內兩筋間，

即間使後一寸，一穴在筋外，與筋內之穴相並，治痔脫肛。

獨陰二穴  在足第二指下，橫紋中是穴，治小腸疝氣，又治死胎，胎衣不下，灸五壯，

又治女人乾噦，嘔吐紅，經血不調。

內踝尖二穴  在足內踝骨尖是穴，灸七壯，治下爿牙疼，及腳內廉轉筋。

外踝尖二穴  在足外踝骨尖上是穴，可灸七壯，治腳外廉轉筋，及治寒熱腳氣，

宜三稜針出血。

囊底一穴  在陰囊十字紋中，治腎臟風瘡，及治小腸疝氣，腎家一切症候，悉皆治之，

灸七壯，艾炷如鼠糞。

鬼眼四穴  在手大拇指，去爪甲角如韭葉，兩指並起，用帛縛之，當兩指歧縫中是穴，

又二穴在足大指，取穴亦如在手者同治五癇等症，正發疾時，灸之甚效。

髓骨四穴  在梁邱兩傍各開一寸五分，兩足共四穴，治腿痛灸七壯。

湧泉二穴  在手背腕中，在陽谿陽池中間陷中是穴，灸二七壯，治心痛及腹中諸氣，

疼不可忍。

四關四穴  即兩合谷，兩太衝穴也。

小骨空二穴  在手小拇指第二節尖是穴，灸七壯，治手節疼，目痛。

印堂一穴  在兩眉中陷中是穴，針一分，灸五壯，治小兒驚風。

子宮二穴  在中極兩旁各開三寸，針二分，灸二七壯，治婦人久無子嗣。

龍玄二穴  在兩手側腕，又紫脈上，灸七壯，禁針，治手疼。

四縫四穴  在手四指內中節是穴，三稜針出血，治小兒猢猻勞等症。

高骨二穴  在掌後寸部前五分，針一寸半，灸七壯，治手病。

蘭門二穴  在曲泉兩旁各三寸脈中，治膀胱七疝，奔豚。

百虫窠二穴  即血海也。在膝內廉上三寸，灸二七壯，針五分，治下部生瘡。

睛中二穴  在眼黑珠正，中取穴之法，先用布搭目外，以冷水淋一刻。

方將三稜針於目外角，離黑珠一分許刺入，半分之微，然後入金針，約數分深。

旁人目上層，轉撥向瞳人，輕輕而下，斜插定目角，即能見物，一飯頃出針。

輕扶偃臥，仍用青布搭目外，再以冷水淋三日夜止，初針盤膝正坐，將一把。

兩手握於胸前，寧心正視，其穴易得，治一切內障，年久不能視物，頃刻光明，

神祕穴也。

凡學針人眼者，先試針內障羊眼，能針羊眼復明，方針人眼，不可造次。

2=標題= 穴同名異類

2=標題= 一穴二名                聚英

後頂（一名交衝）強間（一名大羽）竅陰（一名枕骨）腦戶（一名合）

曲鬢（一名曲髮）腦空（一名顳）顱（一名顱息）聽宮（一名多所聞）

瘈脈（一名資脈）素（一名面正）水溝（一名人中）承漿（一名懸漿）

廉泉（一名舌本）風府（一名舌本）上星（一名神堂）絲竹空（一名目）

睛明（一名淚孔）巨（一名巨窌）肩井（一名膊井）淵液（一名泉液）

臑會（一名臑）大椎（一名百勞）命門（一名屬累）風門（一名熱府）

巨闕（一名心募）期門（一名肝募）腎俞（一名高蓋）中膂內膂（一名脊內俞）

天窗（一名窗籠）天鼎（一名天頂）天突（一名天瞿）扶突（一名水穴）

天池（一名天會）人迎（一名五會）缺盆（一名天蓋）腧府（一名輸府）

玉堂（一名玉英）神闕（一名氣舍）四滿（一名髓府）腹結（一名腸窟）

衝門（一名上慈宮）氣衝（一名氣街）橫骨（一名曲骨端）輒筋（一名神光）

陽輔（一名分肉）陰都（一名食宮）水突（一名水門）水分（一名分水）

會陰（一名屏翳）會陽（一名利機）太淵（一名太泉）商陽（一名純陽）

二間（一名間谷）三間（一名少谷）合谷（一名虎口）陽谿（一名中魁）

三里（一名手三里）少衝（一名經始）少海（一名曲節）少澤（一名小吉）

天泉（一名天濕）陽池（一名別陽）支溝（一名飛虎）蠡溝（一名交儀）

中封（一名懸泉）中都（一名中）三陽絡（一名通門）陰包（一名陰胞）

陰交（一名橫戶）委中（一名血）懸鍾（一名絕骨）漏谷（一名太陰絡）

地機（一名脾舍）血海（一名百蟲窠）上廉（一名上巨虛）下廉（一名下巨虛）

陰市（一名陰鼎）伏兔（一名外勾）太谿（一名呂細）照海（一名陰蹻）

金門（一名梁關）崑崙（一名下崑崙）飛揚（一名厥揚）附陽（一名付陽）

僕參（一名安邪）環跳（一名臏骨）申脈（一名陽蹻）湧泉（一名地沖）

2=標題= 一穴三名

絡卻（一名強陽一名腦蓋）禾（一名長顪一名禾窌）膻中（一名亶中一名元見）

鳩尾（一名尾翳一名）客主人（一名上關一名客主）童子（一名前關一名太陽）

肩（一名中肩井一名偏肩）脊中（一名神宗一名脊俞）頰車（一名機關一名曲牙）

聽會（一名聽河一名後關）上腕（一名上管一名胃腕）中腕（一名太倉一名胃募）

氣海（一名脖胦一名下音）氣穴（一名胞門一名子戶）中府（一名府中俞一名肺募）

勞宮（一名五里一名掌中）大赫（一名陰籬一名陰關）長強（一名氣一名撅骨）

日月（一名神光一名膽募）承筋（一名腸一名真腸）溫溜（一名池頭一名逆注）

復溜（一名昌腸一名伏白）陽關（一名陽陵一名關陵）陽交（一名月陽一名足窌）

神門（一名銳中一名中都）然谷（一名然骨一名龍淵）

2=標題= 一穴四名

門（一名瘖門一名舌橫一名舌厭）    攢竹（一名始光一名光明一名圓柱）

關元（一名丹田一名大中極一名小腸募）中極（一名玉泉一名氣原一名膀胱募）

天樞（一名長谿一名穀門一名大腸募）  京門（一名氣俞一名氣府一名腎募）

承山（一名內柱一名魚腹一名腸山）    承扶（一名內一名陰關一名皮部）

2=標題= 一穴五名

百會（一名三陽一名五會一名巔上一名天滿）

章門（一名長平一名季一名一名脾募）

2=標題= 一穴六名

腰俞（一名背解一名髓府一名腰戶一名髓孔一名腰柱）

石門（一名利機一名丹田一名精露一名命門一名三焦募）

2=標題= 名同穴異類

頭臨泣足臨泣    頭竅陰足竅陰    腹通谷足通谷

背陽關足陽關    手三里足三里    手五里足五里

1=標題= 鍼灸大成   卷十

2=標題= 穴法圖（請閱一○一） 神應經

神庭  在直鼻上，入髮際五分，灸七壯，止七七壯，禁針。

上星  在直鼻上，入髮際一寸，針三分，以細三稜針，泄諸陽熱氣，灸三壯，不宜多，

多則拔氣上，目不明。

會  在上星後一寸有陷，可容豆許，灸二七壯。

前頂  在會後一寸五分，骨間陷中，針一分，灸三壯。

百會  在頂中陷中，容豆許，去前髮際五寸，後髮際七寸，針二分，灸七壯，

至七七壯。

後頂  在百會後一寸五分，枕骨上針二分，灸五壯。

風府  在項後髮際上一寸，大筋內宛宛中，疾言其肉立起，針四分，禁灸，

灸之令人失音。

門  在項後，入髮際五分宛宛中，仰頭取之，針三分，禁灸，灸之令人啞。

睛明  在目內眥頭外一分許，針一分半，省目者，久留針後速出，禁灸。

攢竹  在兩眉頭小陷宛宛中，針三分，三度刺，目大明，宜用鋒針出血，禁灸。

絲竹  在眉後陷中，針三分，宜瀉不宜補，禁灸，灸之令人目小無所見。

角孫  在耳廓中間，開口有空，針八分，灸三壯。

絡卻  在腦後，髮際上兩旁起肉上各一寸三分，腦後枕骨，俠腦戶，自髮際上四寸半，

針三分，灸三壯。

翳風  在耳後尖角陷中，按之耳中痛，針三分，灸七壯。

臨泣  在目上，直入髮際五分陷中，針三分，不宜灸。

目窗  在臨泣後寸半，灸五壯，針三分，三度刺，目大明。

頭維  在額角，入髮際，本神旁一寸五分，針三分，禁灸。

聽會  在耳微前陷中，上關下一寸，動脈宛宛中，開口取之，針三分，不補，

日灸五壯，止三七壯。

聽宮  在耳中珠子，大如赤小豆，針三分，灸三壯。

腦空  在承靈後一寸五分，俠玉枕骨下陷中，針五分，灸三壯。

風池  在腦空下髮際陷中，針一寸二分，灸不及針，日七壯至百壯，炷勿用大。

耳門  在耳前起肉，當耳缺陷中，針三分，禁灸，病宜灸者，不過三壯。

頰車  在耳下八分，近前曲頰端上陷中，側臥開口有空，針四分，灸日七壯。

至七七壯，炷如大麥。

迎香  在鼻孔旁五分，針三分，禁灸。

地倉  在俠口吻旁四分外，近下有脈微微動是，針三分半，可灸日七壯，二七壯，

重者七七壯。

水溝  在鼻柱下溝中央，針四分，灸不及針，水腫，惟針此穴，灸日三壯，止二百壯。

承漿  在頤前唇稜下宛宛中，開口取之，針三分，灸日七壯，止七七壯，

炷如小筋頭大，已上頭面部。

肩井  在缺盆上，大骨前寸半，以三指按，當中指下陷中是，止可針五分，若深，

令人悶倒，速補足三里。

肩顒  在肩端兩骨間，有陷宛宛中，舉臂取之，針八分，灸五壯，或曰七壯，

至二七壯。

大椎  在脊骨第一椎上，陷者宛宛中，針五分，灸隨年壯。

陶道  在一椎下，俛而取之，針五分，灸五壯。

身柱  在三椎下，俛而取之，灸二七壯。

風門  在二椎下兩旁各二寸，針五分，灸七壯。

肺俞  在三椎下兩旁各二寸，灸百壯。

膏肓  在四椎下一分，五椎上二分，兩旁各三寸半，四肋之間去胛骨容側指許，

灸百壯，止千壯。

心俞  在五椎下兩旁二寸，灸七壯。

膈俞  在七椎下兩旁各二寸，灸三壯，止百壯。

肝俞  在九椎下兩旁各二寸，灸七壯。

膽俞  在十椎下兩旁各二寸，灸二十七壯。

脾俞  在十一椎下兩旁各二寸，針三分，灸三壯。

胃俞  在十二椎下兩旁各二寸，針三分，灸以年為壯。

三焦俞  在十三椎下兩旁各二寸，針五分，灸五壯。

腎俞  在十四椎下兩旁各二寸，前與臍平，灸隨年壯。

大腸俞  在十六椎下兩旁各二寸，針三分，灸三壯。

小腸俞  在十八椎下兩旁各二寸，針三分，灸三壯。

膀胱俞  在十九椎下兩旁各二寸，針三分，灸七壯。

白環俞  在二十一椎下兩旁各二寸，針五分，灸三壯。

腰俞  在二十一椎下宛宛中，自大椎至此折三尺，舒身以腹挺地，兩手相重支額，

縱四體後乃取之，針八分，灸七壯，至二十一壯。

長強  在骨端下二分，針三分，灸三十壯。已上肩背部。

乳根  在乳下一寸六分陷中，仰取，針三分，灸三壯。

期門  在乳旁一寸半，直下又一寸半，第二肋端縫中，其寸用胸前寸折量，針四分，

灸五壯。

章門  在臍下二寸兩旁各六寸，其寸用胸前兩乳間橫折八寸，內之六寸，側臥，

屈上足，伸下足，取動脈是，灸日七壯，至二十七壯。

帶脈  在季肋下一寸八分陷中，臍上二分，兩旁各七寸，針六分，灸七壯。

亶中  在兩乳間折中取之，有陷是穴，仰而取之，禁針，灸七壯，止七七壯。

中庭  在亶中下一寸六分陷中，針三分，灸三壯。

鳩尾  在兩歧骨下一寸，針三分，禁灸。

巨闕  在鳩尾下一寸，針六分，灸七壯，止七七壯。

上腕  在巨闕下一寸，臍上五寸，針八分，灸二十七壯。

中腕  去蔽骨尖四寸，下至臍四寸，針八分，灸二七壯，至百壯，止四百壯。

下腕  在中腕下二寸，臍上二寸，針八分，灸二七壯。

水分  在臍上一寸，水病灸之大良，禁針，針之水盡即死，其別病針八分，灸七壯，

止四百壯。

神闕  當臍中，禁針，針令人臍中瘍  屎出者死，灸百壯。

氣海  在臍下一寸半宛宛中，針八分，灸七壯，止百壯。

石門  在臍下二寸，針六分，灸二七壯，止百壯。

關元  在臍下三寸，針八分，灸百壯，至三百壯，灸不及針，孕婦禁針。

中極  在關元下一寸臍下四寸，針八分，得氣即瀉，灸止百壯，或日三七壯。

會陰  在兩陰間，灸三壯。已上膺腹部。

頭面背腹一圖，內多係任督二脈之穴。

後手足十二圖，乃十二筋之要穴。治症詳見後。

寅手太陰肺經

尺澤  在肘中約紋上，兩間動脈，針三分，不宜深，灸五壯。

列缺  在手側腕上半寸，以兩手交叉食指盡處，兩筋骨鏬中，針二分，灸七壯，

止七七壯。

經渠  在寸口陷中，動脈應手，針二分，禁灸。

太淵  在掌後內側，橫紋頭動脈中，針二分，灸三壯。

魚際  在大指本節後白肉際，針二分，禁灸。

小商  在大指內側，去爪甲角如韭葉許，針一分，宜用鋒針出血禁灸。

卯手陽明大腸經

商陽  在食指內側，去爪甲如韭葉，針一分，灸三壯。

二間  在食指本節前內側陷中，針三分，灸三壯。

三間  在食指本節後內側陷中，針三分，灸三壯。

合谷  在大指次指歧骨間陷中，針三分，灸三分，孕婦不宜針。

陽谿  在手腕中上側，兩筋間陷中，針三分，灸三壯。

三里  在曲池下二寸，按之內起銳肉端，針三分，灸三壯。

曲池  在肘外輔骨，屈肘橫紋頭陷中，以手拱胸取之，針七分，灸七壯，可日七壯，

至二百壯。

辰足陽明胃經

伏兔  在陰市上三寸起肉上，正跪坐取之，針五分，禁灸。

陰市  在膝蓋上三寸，拜而取之，針三分，禁灸。

三里  在膝蓋下三寸，胻骨大筋內，坐取之，針八分，灸止百壯。

上廉  在三里下三寸，兩筋骨罅宛宛中，蹲坐取之。

下廉  在上廉下三寸，取法與上廉同，各針三分，灸七壯。

解谿  在衝陽後寸半，腕上繫鞋處取之，針五分，灸三壯。

衝陽  在足跗上，去陷谷三寸，骨間動脈，針五分，灸三壯。

陷谷  在足大指次指外間本節後陷中，去內庭二寸，針五分，灸三壯。

內庭  在足大指次指外間陷中，針三分，灸三壯。

已足太陰脾

午手少陰心經

厲兌  在足大指次指端，去爪甲如韭葉，針一分，灸一壯。

隱白  在足大指內側，去爪甲如韭葉，月事不止，刺之立愈，針二分，灸三壯。

大都  在足大指本節後內側肉際陷中，針三分，灸三壯。

太白  在足大指內側，內踝前核骨下陷中，針三分，灸三壯。

公孫  在足大指本節後一寸，內踝前，針四分，灸三壯。

商丘  在內踝下微前陷中，前有中封，後有照海，其穴居中，針三分，灸三壯。

三陰交  在內踝上除踝三寸骨下陷中，針三分，灸三壯。

陰陵泉  在膝蓋內側，輔骨下陷中，屈膝取之，膝橫紋頭下是穴，與陽陵泉相對，

稍高一寸，針五分，灸七壯。

少海  在肘內廉節後大骨外，去肘端五分，屈肘回頭取之，針三分，灸三壯。

靈道  在掌後寸半，針三分，灸三壯。

通里  在掌後一寸陷中，針三分，灸三壯。

神門  在掌後銳骨端陷中，針三分，灸七壯，炷如小麥。

少府  在小指本節後骨縫陷中，直勞宮，針二分，竹灸七壯。

少衝  在小指內側，去爪甲如韭葉，針一分，灸一壯。

未手太陽小腸經

申足太陽膀胱經

少澤  在小指外側，去爪角一分陷中，針一分，灸一壯。

前谷  在小指外側本節前陷中，針一分，灸三壯。

後谿  在小指外側本節後陷中，針一分，灸一壯。

腕骨  在手外側，腕前起骨下陷中，有歧骨罅縫，針二分，灸三壯。

陽谷  在手外側腕中銳骨下陷中，針二分，灸三壯。

小海  在肘外大骨外，去肘端五分陷中，屈肘回頭取之，針一分，灸二壯。

委中  在膕中央兩筋間約紋內，動脈應手，針八分，禁灸。

承山  在腿肚尖下，分肉間陷中，針八分，灸止七七壯。

崑崙  在足外踝後五分，跟骨上陷中，針三分，灸三壯。

申脈  在外踝下五分陷中，容爪甲白肉際，前後有筋，上有踝骨，下有軟骨，

其穴居中，針三分。

金門  在外踝下少後，丘墟後，申脈前，針一分，灸三壯。

京骨  在足外側大骨下，赤白肉際陷中，針三分，灸七壯。

束骨  在足小指外側本節後，肉際陷中，針三分，灸三壯。

通谷  在足小指外側本節前陷中，針二分，灸三壯。

至陰  在足小指外側，去爪角如韭葉，針二分，灸三壯。

酉足少陰腎經

戌手厥陰心包絡

湧泉  在足心，屈足踡指取之，宛宛中白肉際，針五分，不宜出血，灸三壯。

然谷  在內踝前大骨下陷中，針三分，不宜見血，灸三壯。

太谿  在內踝後五分，跟骨上，有動脈，針三分，灸三壯。

照海  在內踝下四分，前後有筋，上有踝骨，下有軟骨，其穴居中，針三分，

灸七壯。

復溜  在內踝上，除踝一寸，踝後五分，與太谿相直，針三分，灸五壯。

陰谷  在膝內輔骨後，大筋上，小筋下，按之應手，屈膝乃得之，針四分，灸三壯。

曲澤  在肘內廉大筋內，橫紋中動脈，針三分，灸三壯。

間使  在掌後橫紋上三寸，兩筋間陷中，針五分，灸五壯。

內關  在掌後橫紋上三寸，兩筋間，針五分，灸三壯。

大陵  在掌後橫紋中，兩筋間陷中，針五分，灸三壯。

勞宮  在掌心，屈無名指尖盡處是，針三分，灸三壯。

中衝  在中指端，去爪甲韭葉，針一分，灸一壯。

亥手少陽三焦經

關衝  在無名指外側，去爪角韭葉，針一分，灸一壯。

液門  在小次指歧骨間，振拳取之，針三分，灸三壯。

中渚  在無名指本節後陷中，液門下一寸，針三分，灸三壯。

陽池  在手表腕上陷中，針二分，禁灸。

外關  在腕後二寸，兩骨間陷中，針二分，灸三壯。

支溝  在腕後三寸，兩骨間陷中，針二分，灸二七壯。

天井  在肘後大骨後，肘上一寸，兩筋間陷中，又手按膝頭取之，屈肘拱胸取之，

針一分，灸三壯。

子足少陽膽經

環跳  在髀樞中，即硯子骨下宛宛中，側臥伸下足，屈上足取之，針二分。

風市  在膝上外側，兩筋間舒手著腿，中指盡處陷中，針五分，灸五壯。

陽陵泉  在膝下一寸，外廉陷中，外尖骨前，針六分，灸七壯。

陽輔  在外踝上，除踝四寸，輔骨前絕骨端三分，去丘墟七寸，針五分，灸三壯。

懸鍾一名絕骨  在外踝上三寸，絕脈處是，針六分，灸五壯。

丘墟  在外踝下，如前陷中，去臨泣三寸，針五分，灸三壯。

臨泣  在小指次指本節後陷中，去俠谿寸半，針二分，灸三壯。

俠谿  在小指次指歧骨間，本節前陷中，針二分，灸三壯。

竅陰  在小指次指外側，去爪甲角韭葉，針一分，灸三壯。

丑足厥陰肝經

大敦  在大指端，去爪甲韭葉，針二分，灸三壯。

行間  在大指本節前，上下有筋，前後有小骨尖，其穴正居陷中，有動脈應手，

針六分，灸三壯。

太沖  在大指本節後二寸，有絡連橫至地五會二寸，骨縫罅間，動脈應手陷中，

針三分，灸三壯。

中封  在內踝前一寸，貼大筋後宛宛中，針四分，灸三壯。

曲泉  在膝內側輔骨下，大筋上，小筋下陷中，屈膝取之，當膝曲瞅橫紋頭，

內外兩筋宛宛中，針六分，灸三壯。

2=標題= 神應經用針咒

天靈節榮，願保長生，太玄之一，守其真形，五臟神君，各保安寧，神針一下。

萬毒潛形，急急如律令攝，凡針，默念咒一遍，吹氣在針上，想針如火龍。

從病人心腹中出，其病速愈。

諸風門

左癱右瘓  曲池  陽谿  合谷  中渚  三里  陽輔  崑崙  △肘不能屈  腕骨

△無膏澤  上廉  △風  列缺  沖陽  △身體反折  肝俞  △中風肘攣  內關

△目戴上  絲竹空  △吐涎  絲竹空  百會  △不識人  水溝  臨泣  合谷  △脊反折

門  風府  △風痺  天井  尺澤  少海  委中  陽輔  △驚癇  尺澤（二壯）

少沖  前頂  束骨  △風癇  神庭  百會  前頂  湧泉  絲竹空  神 闕（一壯）

鳩尾（三壯）△風勞  曲泉  膀胱俞（七壯）△風疰  百會（三壯）

肝俞（二壯）脾俞（三壯）腎俞（年為壯）膀胱俞  △風眩  臨 泣  陽谷

腕骨  中脈  △中風痛  臨泣  百會  肩井  肩顒  曲池  天井  間 使  內關  合谷

風市  三里  解谿  崑崙  照海  △瘖  支溝  復溜  間使 合谷  魚際  靈道

陰谷  然谷  通谷  △口噤不開  頰車  承漿  合谷  △ 凡患風癇疾發則躺仆在地

灸風池  百會  △黃帝灸法  療瘡中風眼戴上及不能 語者

灸第三椎并五椎上各七壯同灸炷如半棗核大

2=標題= 傷寒門

身熱頭疼  攢竹  大陵  神門  合谷  魚際  中渚  液門  少澤  委中  太白

△洒淅惡寒寒慄鼓頷  魚際  △身熱  陷谷  呂細（足寒至膝乃出針）三里  復溜

俠谿  公孫  太白  委中  湧泉  △寒熱  風池  少海  魚際  少沖   合谷  復溜

臨泣  太白  △傷寒汗不出  風池  魚際  經渠（各瀉）二間 △過經不解  期門

△餘熱不盡  曲池  三里  合谷  △腹脹  三里  內庭  △陰症傷寒

灸神闕（二三百壯）△大熱  曲池  三里  復溜  △嘔噦  百會  曲澤  間使 勞宮

商丘  △腹寒熱氣  少沖  商邱  太沖  行間  三陰交   隱白  陰陵泉（三壯）

△發狂  百勞  間使  合谷  復溜（俱灸）△不省人事  中渚  三里  大敦  △祕塞

照海  章門  △小便不通  陰谷  陰陵泉

2=標題= 痰喘咳嗽門

咳嗽  列缺  經渠  尺澤  魚際  少澤  前谷  三里  解谿  崑崙  肺俞（百壯）

亶中（七壯）△咳嗽飲水  太淵  △引兩  痛  肝俞  △引尻痛  魚際  △咳血

列缺  三里  肺俞  百勞  乳根  風門  肝俞  △唾血內損  魚際（瀉）

尺澤（補）間使  神門  太淵  勞宮  曲泉  太谿  然谷  太沖  肺俞（百壯）

肝俞（三壯）脾俞（三壯）△唾血振寒  太谿  三里  列缺  太淵   △嘔血

曲澤  神門  魚際  △嘔膿  亶中  △唾濁  尺澤  間使  列缺  少商   △嘔食不化

太白  △嘔吐  曲澤  通里  勞宮  陽陵  太谿  照海  太沖  大都  隱白  通谷

胃俞  肺俞  △嘔逆  大陵  △嘔噦  太淵  △喘嘔欠伸  經渠  △上喘  曲澤  大陵

神門  魚際  三間  商陽  解谿  崑崙  亶中  肺俞  △數欠而喘  太淵  △咳喘膈食

膈俞  △喘滿  三間  商陽  △肺脹膨膨  氣搶  下熱滿痛  陰都（灸）太淵  肺俞

△喘息不能行  中脘  期門  上廉  △諸虛百損五勞七傷失精勞症  肩井  大椎  膏肓

脾俞  胃俞  肺俞  下脘  三里  △傳尸骨蒸肺痿  膏肓  肺俞  四花穴  △乾嘔

間使（三十壯）膽俞  通谷  隱白  灸乳下一寸半  △噫氣  神門  太淵  少商

勞宮  太谿  陷谷  太白  大敦  △痰涎  陰谷  復溜  △結積留  膈俞（五壯）

通谷（灸）

2=標題= 諸般積聚門

氣塊冷氣一切氣疾  氣海  △心氣痛連  百會  上脘  支溝  大陵  三里

△結氣上喘及伏梁氣  中脘  △心下如杯  中脘  百會  △下積氣  期門

△賁豚氣  章門  期門  中脘  巨闕  氣海（百壯）△氣逆  尺澤  商丘  太白

三陰交  △喘逆  神門  陰陵  崑崙  足臨泣  △噫氣上逆  太淵  神門  △咳逆

支溝  前谷  大陵  曲泉  三里  陷谷  然谷  行間  臨泣  肺俞  △咳逆

無所出者  先取三里  後取太白  肝俞  太淵  魚際  太谿  竅陰  △咳逆振寒  少商

天突（灸三壯）△久病咳  少商  天柱（灸三壯）△厥氣沖腹  解谿  天突

△短氣  大陵  尺澤  △少氣  間使  神門  大陵  少沖  三里  下廉  行間  然谷

至陰  肺俞  氣海  △欠氣  通里  內庭  △諸積  三里  陰谷  解谿  通谷  上脘

肺俞  膈俞  脾俞  三焦俞  △腹中氣塊  塊頭上一穴（針二寸半灸二七壯）

塊中一穴（針三寸灸三七壯）塊尾一穴（針三寸半灸七壯）△胸腹膨脹氣喘

合谷  三里  期門  乳根  △灸哮法  天突  尾閭骨尖  又背上一穴，

其法以綿一條套頸上，垂下至鳩尾尖上截斷，牽往後脊骨上，綿頭盡處是穴，灸七壯，

其效不可言，

2=標題= 腹痛脹滿門

腹痛  內關  三里  陰谷  陰陵  復溜  太谿  崑崙  陷谷  行間  太白  中脘  氣海

膈俞  脾俞  腎俞  △食不下  內關  魚際  三里

△小腹急痛不可忍及小腸氣外腎吊疝氣諸氣痛心痛

灸足大指次指下中節橫紋當中灸五壯男左女右極妙二足皆灸亦可  △小腹脹痛  氣海

△臍痛  水分  神闕  氣海  △小腹痛 陰市  承山  下廉  復溜  中封  大敦  小海

關元  腎俞（隨年壯）△俠 臍痛  上廉  △臍痛  曲泉  中封  水分  △引腰痛

太沖  太白  △腹滿  少 商  陰市  三里  曲泉  崑崙  商丘  通谷  太白  大都

隱白  陷谷  行間 △腹滿  陽陵  三里  上廉  △心腹脹滿  絕骨  內庭

△小腹脹滿痛  中封 然谷  內庭  大敦  △腹脹  尺澤  陰市  三里  曲泉  陰谷

陰陵  商丘 公孫  內庭  太谿  太白  厲兌  隱白  膈俞  腎俞  中脘  大腸俞

△脹而胃痛  膈俞  △腹堅大  三里  陰陵  丘墟  解谿  沖陽  期門  水分  神闕

膀胱俞  △寒熱堅大  沖陽  △鼓脹  復溜  中封  公孫  太白  水分  三陰交

△腹寒不食  陰陵泉（灸）△痰癖腹寒  三陰交  △腹鳴寒熱  復溜  △胃腹

膨脹氣鳴  合谷  三里  期門

2=標題= 心脾胃門

心痛  曲澤  間使  內關  大陵  神門  太淵  太谿  通谷  心俞（百壯）

巨闕（七壯）△心痛食不化  中脘  △胃腕痛  太淵  魚際  三里

兩乳下（各一寸各三十壯）膈俞  胃俞  腎俞（隨年壯）△心煩  神門  陽谿

魚際  腕骨  少商  解谿  公孫  太白  至陰  △煩渴心熱  曲澤  △心煩怔忡  魚際

△卒心疼不可忍吐冷酸水  灸足大指次指內紋中各一壯炷如小麥大立愈

△思慮過多無心力忘前失後  灸百會  △心風  心俞（灸）中脘  △煩悶  腕骨

△虛煩口乾  肺俞  △煩悶不臥  太淵  公孫  隱白  肺俞  陰陵泉  三陰交

△煩心喜噫  少商  太谿  陷谷  △心脾悲恐  神門  大陵  魚際  △懈惰 照海

△心驚恐  曲澤  天井  靈道  神門  大陵  魚際  二間  液門  少沖 百會  厲兌

通谷  巨闕  章門  △嗜臥  百會  天井  三間  二間  太谿  照 海  厲兌  肝俞

△嗜臥不言  膈俞  △不得臥  太淵  公孫  隱白  肺俞  陰 陵泉  三陰交

△支滿不食  肺俞  △振寒不食  沖陽  △胃熱不食  下廉  △ 胃脹不食  水分

△心恍惚  天井  巨闕  心俞  △心喜笑  陽谿  陽谷  神門 大陵  列缺  魚際

勞宮  復溜  肺俞  △胃痛  太淵  魚際  三里  腎俞 肺俞  胃俞

兩乳下（灸一寸各二十一壯）△翻胃  先取下脘  後取三里（瀉）胃俞

膈俞（百壯）中脘  脾俞  △噎食不下  勞宮  少商  太白  公孫 三里

中魁（在中指第二節尖）膈俞  胃俞  心俞  三焦俞  中脘  大腸俞 △不能食

少商  三里  然谷  膈俞  胃俞  大腸俞  △不嗜食  中封  然谷 內庭  厲兌  隱白

陰陵泉  肺俞  脾俞  胃俞  小腸俞  △食氣飲食聞食臭  百會  少商  三里  灸亶中

△食多身瘦  脾俞  胃俞  △脾寒  三間  中渚 液門  合谷  商丘  三陰交  中封

照海  陷谷  太谿  至陰  腰俞  △胃熱 懸鍾  △胃寒有痰  膈俞  △脾虛腹脹穀消

三里  △脾病溏泄  三陰交  △脾 虛不便  商丘  三陰交（三十壯）

△膽虛嘔逆熱上氣  氣海

2=標題= 心邪癲狂門

心邪癲狂  攢竹  尺澤  間使  陽谿  △癲狂  曲池（七壯）小海  少海  間使

陽谿  陽谷  大陵  合谷  魚際  腕骨  神門  液門  沖陽  行間  京骨（以上俱灸）

肺俞（百壯）△癲癇  攢竹  天井  小海  神門  金門  商丘 行間  通谷

心俞（百壯）後谿  鬼眼穴  △鬼擊  間使  支溝  △癲疾  上 星  百會  風池

曲池  尺澤  陽谿  腕骨  解谿  後谿  申脈  崑崙  商丘 然谷  通谷

承山（針三分速出灸百壯）△狂言  太淵  陽谿  下廉  崑崙 △狂言不樂  大陵

△多言  百會  △癲狂言語不擇尊卑  灸唇裏中央肉弦上一壯

炷如小麥大又用鋼刀割斷更佳  △狂言數回顧  陽谷  液門  △喜笑  水溝  列缺

陽谿  大陵  △喜哭  百會  水溝  △目妄視  風府  △鬼邪  間使  仍針

後十三穴（穴詳見十一卷）△見鬼  陽谿  △魘夢  商丘  △中惡不省  水溝 中脘

氣海  △不省人事  三里  大敦  △發狂  少海  間使  神門  合谷 後谿  復溜

絲竹空  △狂走  風府  陽谷  △狐魅神邪送附癲狂。以兩手兩足 大拇指用繩縛定，

艾炷著四處盡灸，一處灸不到，其疾不愈，灸三壯。（即鬼眼穴）小兒胎癇奶癇驚癇，

亦依此法，灸一壯，炷如小麥大。△卒狂  間使  後谿  合谷  △瘈瘲指掣  門

陽谷  腕骨  帶脈  勞宮  △呆癡  神門  少商 湧泉  心俞

△發狂登高而歌棄衣而走  神門  後谿  沖陽  △瘈驚  百會  解 谿  △暴驚  下廉

△癲疾  前谷  後谿  水溝  解谿  金門  申脈

2=標題= 霍亂門

霍亂  陰陵  承山  解谿  太白  △霍亂吐瀉  關沖  支溝  尺澤  三里  太白

先取太谿  後取太倉  △霍亂嘔吐轉筋  支溝  △逆數  關沖  陰陵  承山  陽輔

太白  大都  中封  解谿  丘墟  公孫

2=標題= 瘧疾門

瘧疾  百會  經渠  前谷  △溫瘧  中脘  大椎  △痎瘧  腰俞  △瘧疾發寒熱  合谷

液門  商陽  △痰瘧寒熱  後谿  合谷  △瘧疾振寒  上星  丘墟  陷谷   △頭痛

腕骨  △寒瘧  三間  △心煩  神門  △久瘧不食  公孫  內庭  厲兌  △久瘧  中渚

商陽  丘墟  △熱多寒少  間使  三里  △脾寒發瘧  大椎  間使  乳根

2=標題= 腫脹門附紅疸  黃疸

渾身浮腫  曲池  合谷  三里  內庭  行間  三陰交  △水腫  列缺  腕骨  合谷

間使  陽陵  陰谷  三里  曲泉  解谿  陷谷  復溜  公孫  厲兌  沖陽 陰陵 胃俞

水分  神闕  △四肢浮腫  曲池  通里  合谷  中渚  液門  三里  三陰交

△風浮身腫  解谿  △腫水氣脹滿  復溜  神闕  △腹脹滿  陰陵泉

△遍身腫滿食不化  腎俞（百壯）鼓脹  復溜  公孫  中封  太白  水分  △消痺

太谿  △傷飽身黃  章門  △紅疸  百會  曲池  合谷  三里  委中 △黃疸  百勞

腕骨  三里  湧泉  中脘  膏肓  大陵  勞宮  太谿  中封  然谷  太沖  復溜  脾俞

2=標題= 汗門

多汗  先瀉合谷  次補復溜  △少汗  先補合谷  次瀉復溜  △自汗  曲池  列缺

少商  崑崙  沖陽  然谷  大敦  湧泉  △無汗  上星  門  風府  風池  支溝

經渠  大陵  陽谷  腕骨  然谷  中渚  液門  魚際  合谷  中沖  少商  商陽 大都

委中  陷谷  厲兌  俠谿  △汗不出  曲澤  魚際  少澤  上 星  曲泉  復溜  崑崙

俠谿  竅陰

2=標題= 痺厥門

風痺  尺澤  陽輔  △積痺痰痺  膈俞  △寒厥  太淵  液門  △痿厥  丘墟

△尺厥如死及不知人事  灸厲兌（三壯）△身寒痺  曲池  列缺  環跳  風市  委中

商丘  中封  臨泣  △逆厥  陽輔  臨泣  章門  如脈絕灸間使或針復溜  △尺厥

列缺  中沖  金門  大都  內庭  厲兌  隱白  大敦  △四肢厥  尺澤  小海  支溝

前谷  三里  三陰交  曲泉  照海  太谿  內庭  行間  大都

2=標題= 腸痔大便門

腸鳴  三里  陷谷  公孫  太白  章門  三陰交  水分  神闕  胃俞  三焦俞

△腸鳴而泄  神闕  水分  三間  △食泄  上廉  下廉  △暴泄  隱白  △洞泄腎俞

△溏泄  太沖  神闕  三陰交  △泄不止  神闕  △泄出不覺  中脘  △痢疾  曲泉

太谿  太沖  太白  脾俞  小腸俞  △便血  承山  復溜  太沖  太白  △大便不禁

丹田  大腸俞  △大便不通  承山  太谿  照海  太沖  小腸俞  太白  章門

膀胱俞  △大便下重  承山  解谿  太白  帶脈  △閉塞  照海  太白  章門  △泄瀉

曲泉  陰陵  然谷  束骨  隱白  三焦俞  中脘   天樞  脾俞  腎俞  大腸俞

△五痔  委中  承山  飛揚  陽輔  復溜  太沖  俠谿  氣海  會陰  長強  △腸風

尾閭骨盡處灸百壯即愈  △大小便  不通  胃脘（灸三百壯）△腸癰痛  太白  陷谷

大腸俞  △脫肛  百會  尾閭（七壯）臍中（隨年壯）△血痔泄腹痛  承山  復溜

△痔疾骨疽蝕  承山  商丘  △久痔  二白（左掌後四寸）承山 長強

2=標題= 陰疝小便門

寒疝腹痛  陰市  太谿  肝俞  △疝瘕  陰蹻

（此二穴在足外踝下陷中主卒疝小腹疼痛左取右右取左灸三壯女人月水不調亦灸）

△卒疝  丘墟  大敦  陰市 照海  △疝  曲泉  中封  太沖  商丘

△癖小腹下痛  太谿  三里  陰陵  曲泉  脾俞  三陰交  △疝瘕  陰陵  太谿

丘墟  照海  △腸癖疝小腸痛  通谷（灸百壯）束骨  大腸俞  △偏墜水腎  歸來

大敦  三陰交  △ 陰疝  太沖  大敦  △陰癖膀胱小腸  燔針刺五樞  氣海  三里

三陰交  氣門（百壯）△陰腎偏  大小便數或陰入腹  大敦  △陰腫  曲泉  太谿

大敦  腎俞  三陰交  △陰莖痛  陰陵  曲泉  行間  太沖  陰谷  三陰交  大敦

太谿  腎俞  中極  △陰莖痛陰汗濕  太谿  魚際  中極  三陰交  △轉胞不溺淋瀝

關元  △腎臟虛冷日漸羸瘦勞傷陰疼凜凜少氣遺精  腎俞  △遺精白濁  腎俞  關元

三陰交  △夢遺失精  曲泉（百壯）中封  太沖  至陰  膈俞  脾俞  三陰交  腎俞

關元  三焦俞  △寒熱氣淋  陰陵泉  △淋癃  曲泉  然谷  陰陵  行間  大敦

小腸俞  湧泉  氣門（百壯）△小便黃赤  陰谷  太谿  腎俞  氣海  膀胱俞

關元  △小便五色  委中  前谷  △小便不禁  承漿  陰陵  委中  太沖  膀胱俞

大敦  △小便赤如血  大陵  關元   △婦人胞轉不利小便  灸關元（二七壯）

△遺溺  神門  △魚際  太  大敦  關元   △陰痿丸騫  陰谷  陰交  然谷  中封

大敦  △陰挺出  太沖  少府  照海  曲泉 △疝氣偏墜  以小繩量患人口兩角，

為一分，作三摺，成三角，如△樣，以一角安臍心，兩角在臍下兩旁，盡處是穴，

患左灸右，患右灸左，二七壯立愈，二穴俱灸 亦可。△膀胱氣攻兩臍下，

陰腎入腹，灸臍下六寸，兩旁各一寸，炷如小麥大，患左灸右，患右灸左。

2=標題= 頭面門

頭痛  百會  上星  風府  風池  攢竹  絲竹空  小海  陽谿  大陵  後谿  合谷

腕骨  中沖  中渚  崑崙  陽陵  △頭強痛  頰車  風池  肩井  少海  後谿  前谷

△頭偏痛  頭維  △腦漏  會  通谷  △頭風  上星  前頂  百會  陽谷  合谷

關沖  崑崙  俠谿  △腦痛  上星  風池  腦空  天柱  少海 △頭風面目赤  通里

解谿  △頭風牽引腦頂痛  上星  百會  合谷  △偏正頭風  百會  前頂  神庭  上星

絲竹空  風池  合谷  攢竹  頭維  △醉後頭風   印堂  攢竹  三里  △頭風眩暈

合谷  豐隆  解谿  風池  垂手著兩腿  灸虎  口內  △面腫  水溝  上星  攢竹

支溝  間使  中渚  液門  解谿  行間   厲兌  譆  天牖  風池  △面痒腫  迎香

合谷  △頭項俱痛  百會  後頂  合谷  △頭風冷淚出  攢竹  合谷

△頭痛項強重不能舉脊反折不能回顧  承漿（先瀉後補）風府  △腦昏目赤  攢竹

△頭旋  目窗  百會  申脈  至陰  絡卻  △頭腫  上星  前頂  大陵（出血）公孫

△面腫項強鼻生息肉 承漿（三分推上復下）△頰腫  頰車  △頭頷腫  陽谷  腕骨

前谷  商陽  丘墟  俠谿  手三里  △風動如蟲行  迎香  △頭項強急  風府

△頭目浮腫 目窗  陷谷  △眼瞼動  頭維  攢竹  △腦風而疼  少海  △頭重身熱

腎俞  △肩稜痛  肝俞  △毛髮焦脫  下廉  △面浮腫  厲兌  △面腫  灸水分

△頭目眩疼皮腫生白屑  灸會

2=標題= 咽喉門

喉痺  頰車  合谷  少商  尺澤  經渠  陽谿  大陵  二間  前谷  △鼓頷  少商

△喉中如梗  間使  三間  △咽腫  中渚  太谿  △咽外腫  液門  △咽食不下

灸亶中  △咽中閉  曲池  合谷  △咽喉腫痛閉塞水粒不下  合谷  少商

兼以三稜針，刺手大指背頭節上，甲根下，排刺三針。△雙鵝  玉液  金津  少商

△單鵝  少商  合谷  廉泉  △咽喉腫閉甚者  以細三稜針，藏於筆尖中，

戲言以沒藥點腫痺處，乃刺之，否則病人恐懼，不能愈疾。△喉痛  風府

2=標題= 耳目門

耳鳴  百會  聽宮  聽會  耳門  絡卻  陽谿  陽谷  前谷  後谿  腕骨  中渚

液門 商陽  腎俞  △聤生瘡有濃汁  耳門  翳風  合谷  △重聽無所聞 耳門   風池

俠谿  翳風  聽會  聽宮  △目赤  目窗  大陵  合谷  液門  上星  攢竹  絲竹空

△目風赤爛  陽谷  △赤翳  攢竹  後谿  液門  △目赤膚翳  太淵  俠谿  攢竹

風池  △目翳膜  合谷  臨泣  角孫  液門  後谿  中渚  睛明  △白翳  臨泣  肝俞

△睛痛  內庭  上星  △冷淚  睛明  臨泣  風池  腕骨  △迎風有淚  頭維  睛明

臨泣  風池  △目淚出  臨泣  百會  液門  後谿  前谷  肝俞  △風火卒生翳膜，

兩目疼痛，不可忍者，睛明  手中指本節間尖上三壯。△眼睫毛倒  絲竹空

△青盲無所見  肝俞  商陽（左取右右取左）△目眥急痛  三間  △目昏  頭維

攢竹  睛明  目窗  百會  風府  風池  合谷  肝俞  腎俞  絲竹空  △目眩  臨泣

風府  風池  陽谷  中渚  液門  魚際  絲竹空  △目痛  陽谿  二間  大陵  三間

前谷  上星  △風目眶爛風淚出  頭維顴  △眼痒眼疼  光明（瀉）五會

△目生翳  肝俞  命門  童子（在目外眥五分得氣者乃瀉）合谷  商陽

△小兒雀目，夜不見物。灸手大指甲後一寸，內廉橫紋頭白肉際，各一壯。

2=標題= 鼻口門

鼻有瘜肉  迎香  △血  風府  曲池  合谷  三間  二間  後谿  前谷  委中  申脈

崑崙  厲兌  上星  隱白  △鼽  風府  二間  迎香  △鼻塞  上星  臨泣  百會

前谷  厲兌  合谷  迎香  △鼻流清涕  人中  上星  風府  △腦漏 鼻中臭涕出  曲差

上星  △鼻  上星（灸二七壯）絕骨  會  又一法灸項後髮際兩筋間宛宛中

△久病流涕不禁  百會（灸）△口乾  尺澤  曲澤  大陵  二間  少商  商陽

△咽乾  太淵  魚際  △消渴  水溝  承漿  金津  玉液  曲池  勞宮  太沖  行間

商丘  然谷  隱白（百日以上者切不可灸）△唇乾有涎  下廉  △舌乾涎出  復溜

△唇乾飲不下  三間  少商  △唇動如蟲行  水溝  △唇腫  迎香  △口喎眼喎

頰車  水溝  列缺  太淵  合谷  二間  地倉  絲竹空  △口噤  頰車  支溝  外關

列缺  內庭  厲兌  △失音不語  間使  支溝  靈道  魚際  合谷  陰谷  復溜

然谷△舌緩  太淵  合谷  沖陽  內庭  崑崙  三陰交  風府  △舌強  門  少商

魚際  二間  中沖  陰谷  然谷  △舌黃  魚際  △齒寒  少海  △齒痛  商陽

△齒齦惡風  合谷  厲兌  △齒齲  少海  小海  陽谷  合谷  液門  二間  內庭

厲兌  △齦痛  角孫  小海  △舌齒腐  承漿  勞宮（各二壯）△牙疼  曲池

少海  陽谷  陽谿  二間  液門  頰車  內庭  呂細（在內踝骨尖上灸二七壯）

△上牙疼  人中  太淵  呂細  灸臂上起肉中五壯  △下牙疼

龍玄（在側腕交叉脈）承漿  合谷  腕上五寸兩筋中間灸五壯  △不能嚼物  角孫

△牙疳蝕爛生瘡  承漿（壯如小  頭大灸七壯）

2=標題= 胸背門

胸滿  經渠  陽谿  後谿  三間  間使  陽陵  三里  曲泉  足臨泣  △胸痺 太淵

△胸膊悶  肩井  △胸痛  天井  支溝  間使  大陵  三里  太白   丘墟  陽輔

△胸中澹  間使  △胸滿支腫  內關  膈俞  △胸滿引腹   下廉  丘墟  俠谿

腎俞  △胸煩  期門△胸中寒  亶中  △肩背痠疼  風門 肩井  中渚  支溝  後谿

腕骨  委中  △心胸痛  曲澤  內關  大陵  △胸滿，血膨有積塊，霍亂，腸鳴善噫，

三里  期門（向外刺二寸不補不瀉）△滿  章門  △痛  陽谷  腕骨  支溝

膈俞  申脈  △缺盆痛  太淵  商陽  足臨泣   △與脊引  肝俞  △背腹項急

大椎  △腰背  強直不能動側  腰俞  肺俞  △腰脊痛楚  委中  復溜  △腰背傴僂

風池  肺俞  △背拘急  經渠  △肩背相引   二間  商陽  委中  崑崙

△偏背痛痺  魚際  委中  △背痛  經渠  魚際   丘墟  崑崙  京骨  △脊旅強痛

委中 △腰脊牽疼難轉  天牖  風池  合谷 崑崙  △脊內牽疼不能屈伸  合谷  復溜

崑崙  △脊強渾身痛不能轉側  門  △胸連痛  期門（先針）章門  丘墟  行間

湧泉  △肩背痛肩    天井  曲池  陽谷  關沖

2=標題= 手足腰腋門

手臂痛不能舉  曲池  尺澤  肩  三里  少海  太淵  陽池  陽谿  陽谷  前谷

合谷  液門  外關  腕骨  △臂寒  尺澤  神門  △臂內廉痛  太淵  △臂腕側痛

陽谷  △手腕動搖  曲澤  △腋痛  少海  間使  少府  陽輔  丘墟  足臨泣  申脈

△肘勞  天井  曲池  間使  陽谿  中渚  陽谷  太淵  腕骨  列缺  液門

△手腕無力  列缺  △肘臂痛  肩  曲池  通里  手三里  △肘攣  尺澤  肩

少海  間使  大陵  後谿  魚際  △肘臂痠重  支溝  △肘臂手指不能屈  曲池  三里

外關  中渚  △手臂麻木不仁  肩井  曲池  外關   經渠  支溝  陽谿  腕骨  上廉

合谷  △手臂冷痛  肩井  曲池  下廉  △手指拘攣筋緊  曲池  陽谷  合谷  △手熱

勞宮  曲池  曲澤  內關  列缺  經渠  太淵  中沖  少沖  △手臂紅腫  曲池  通里

中渚  合谷  手三里  液門  △風痺肘攣不舉  尺澤  曲池  合谷

△兩手拘攣偏風癮疹喉痺胸填滿筋緩手臂無力皮膚枯燥  曲池（先瀉後補）肩

手三里  △肩膊煩疼  肩  肩井  曲池  △五指皆疼  外關  △手攣指疼  少商

△掌中熱  列缺  經渠  太淵  △腋肘腫  尺澤  小海  間使  大陵  △腋下腫  陽輔

丘墟  足臨泣  △腰痛  肩井  環跳  陰市  三里  委中  承山  陽輔  崑崙  腰俞

腎俞  △兩腿如冰  陰市  △挫閃腰疼筋痛  尺澤  曲池  合谷  手三里  陰陵

陰交  行間  足三里  △腰疼難動  風市  委中  行間  △腰脊強痛  腰俞  委中

湧泉 小腸俞  膀胱俞  △腰腳痛  環跳  風市  陰市  委中  承山  崑崙  申脈

△股膝  內痛  委中  三里  三陰交  △腿膝痠疼  環跳  陽陵  丘墟  △腳膝痛

委中  三里  曲泉  陽陵  風市  崑崙  解谿  △膝胻股腫  委中  三里  陽輔  解谿

承山  △腰如坐水  陽輔  △足痿不收  復溜  △風痺腳胻麻木  環跳  風市

△足麻痺  環跳  陰陵  陽輔  太谿  至陰  △腳氣  肩井  膝眼  風市  三里  承山

太沖  丘墟  行間  △髀樞痛  環跳  陽陵  丘墟  △足寒熱  三里  委中  陽陵

復溜  然谷  行間  中封  大都  隱白  △腳腫  承山  崑崙  然谷   委中  下廉

髖骨  風市  △足寒如冰  腎俞  △渾身戰掉胻痠  承山  金門   △足胻寒  復溜

申脈  厲兌  △足攣  腎俞  陽陵  陽輔  絕骨  △諸節皆痛   陽輔  △腫  承山

崑崙  △足緩  陽陵  陽  太沖  丘墟  △腳弱  委中  三里  承山

△兩膝紅腫疼痛  膝關  委中  三里  陰市  △穿跟草鞋風 崑崙  丘墟  商丘  照海

△足不能行  三里  曲泉  委中  陽輔  三陰交  復溜  沖陽  然谷  申脈  行間

脾俞  △腳腕痠  委中  崑崙  △足心疼  崑崙  △腳筋短急，足沉重，

鶴膝歷節風腫，惡風發，不能起床，風市  △腰痛不能久立，腿膝脛痠重，

及四肢不舉。附陽  △腰重痛不可忍，及轉側起臥不便，冷痺腳筋攣急，不得屈伸，

灸兩腳曲瞅兩紋頭四處，各三壯，一同灸，用兩人兩邊同吹至火滅，若午時灸了，

至晚或臟腑鳴，或行一二次，其疾立愈。△腰痛不能舉

僕參（二穴在跟骨下陷中拱足取之灸三壯）△膝以上痛  灸環跳   風市

△膝以下病  灸犢鼻  膝關  三里  陽陵  △足踝以上病  灸三陰交  絕骨  崑崙

△足踝以下病  灸照海  申脈  △腿痛  髖骨  △腳氣  一風市（百壯或五十壯）

二伏兔（針三分禁灸）三犢鼻（五十壯）四膝眼  五三里（百壯）六上廉

七下廉（百壯）八絕骨。△腳轉筋，發時不可忍者，腳踝上（一壯）內筋急灸內，

外筋急灸外。△腳轉筋多年不愈，諸藥不效者，灸承山（二七壯）

2=標題= 婦人門

月水不調  氣海  中極  帶脈（一壯）腎俞  三陰交  月事不利  足臨泣  三陰交

中極  △過時  不止  隱白  △下經若冷來無定時  關元  △女子漏下不止  太沖

三陰交  △血崩  氣海  大敦  陰谷  太沖  然谷  三陰交  中極  △瘕聚  關元

△赤白帶下  帶脈  關元  氣海  三陰交  白環俞  間使（三十壯）△小腹堅  帶脈

△絕孕  商丘  中極  △因產惡露不止  氣海  關元   △產後諸病  期門  △乳癰

下廉  三里  俠谿  魚際  委中  足臨泣  少澤   △乳腫痛  足臨泣  △難產

合谷（補）三陰交（瀉）△太沖  △橫生死胎   太沖  合谷  三陰交

△橫生手先出  右足小指尖（灸三壯立產炷如小麥大）△子上逼心氣悶欲絕  巨闕

合谷（補）三陰交（瀉）如子手掬母心，生下男左女右，手心有針痕可驗，

不然在人中，或腦後有針痕，△產後血暈不識人   支溝  三里  三陰交

△墮胎後手足如冰厥逆  肩井（五分若覺悶亂急補三里）△胎衣不下  中極  肩井

△陰挺出  曲泉  照海  大敦  △無乳  亶中（灸）少澤（補）此二穴神效，△血塊

曲泉  復溜  三里  氣海  丹田  三陰交  △婦人經事正行，與男子交，日漸羸瘦，

寒熱往來，精血相競。百勞   腎俞  風門  中極  氣海  三陰交

若以前症作虛勞治者非也。△女子月事不來，面黃乾嘔，妊娠不成，曲池  支溝

三里  三陰交  △經水過多  通里  行間  三陰交  △欲斷產 灸右足內踝上一寸

合谷  又一法灸臍上二寸三分三壯  肩井  △一切冷憊  灸關元  △不時漏下

三陰交  △月水不調因結成塊  針間使

2=標題= 小兒門

大小五癇  水溝  百會  神門  金門  崑崙  巨闕  △驚風  腕骨  △瘈瘲五指掣

陽谷  腕骨  崑崙  △搖頭張口  反折  金門  △風癇目戴上  百會  崑崙   絲竹空

△脫肛  百會  長強  △卒疝  太沖  △角弓反張  百會  △瀉痢   神闕  △赤遊風

百會  委中  △秋深冷痢  灸臍下二寸及三寸動脈中  △吐乳

灸中庭（在亶中下一寸六分）△卒癇及豬癇  巨闕（灸三壯）

△口有瘡蝕齦臭穢氣衝人  灸勞宮二穴（各一壯）△卒患腹痛肚皮青黑

灸臍四邊各半寸（三壯）鳩尾骨下一寸（三壯）△驚癇  頂上旋毛中（灸三壯）

耳後青絡（灸三壯炷如小麥大）△風癇手指屈如數物者 鼻上髮際宛宛中（灸三壯）

△二三歲兩目眥赤  大指次指間後一寸五分（灸二壯）△門不合

臍上臍下各五分二穴（各三壯灸瘡未發門先合）△夜啼  灸百會三壯  △腎脹偏墜

關元（灸三壯）大敦（七壯）△豬癇如尸厥吐沫  巨闕（三壯）

△食癇先寒熱洒淅乃發  鳩尾上五分（三壯）△羊癇  九椎下節間（灸三壯）又法

大椎（三壯）△牛癇  鳩尾（三壯）又法  鳩尾  大椎（各三壯）△馬癇

僕參（二穴各三壯）又法  風府  臍中（各三壯）△犬癇  兩手心  足太陽

肋戶（各一壯）△雞癇  足諸陽（各三壯）△牙疳蝕爛  承漿（針灸皆可）

△遍身生瘡  曲池  合谷  三里  絕骨  膝眼  △腋腫馬刀瘡  陽輔  太沖

△熱風癮疹  肩  曲池  曲澤  環跳  合谷  湧泉  △瘍腫振寒  少海  △疥癬瘡

曲池  支溝  陽谷  陽谿  大陵  合谷  後谿  委中  三里  陽輔  崑崙  行間

三陰交  百蟲窠

2=標題= 瘡毒門

疔瘡生面上與口角  灸合谷  △疔瘡生手上  曲池（灸）△疔瘡生背上  肩井 三里

委中  臨泣  行間  通里  少海  太衝  △瘰  少海  先針皮上，候三十六息，

推針入內，須定深淺，追核大小，勿出核，三十二下，乃出針。天池  章門  臨泣

支溝  陽輔（灸百壯）肩井（隨年壯）手三里  △癰疽發背  肩井  委中

又以蒜片貼瘡上灸之，如不疼，灸至疼，如疼，灸至不疼，愈多愈好。

△溺水死者經宿可救  即解死人衣帶灸臍中  △狂犬咬傷人  即灸咬處瘡上

△蛇咬傷人  灸傷處三壯，仍以蒜片貼咬處，灸蒜上。△人脈微細不見或有或無，

宜於少陰經復溜穴上，用圓利針針至骨處，順針下刺，候回陽脈，陽脈生時，

方可出針。△癰疽瘡毒  同楊氏騎竹馬灸法，

2=標題= 續增治法

2=標題= 中風論

且夫中風者，有五不治也。開口，閉眼，撒屎，遺尿，喉中雷鳴，皆惡候也。

且中風者，為百病之長，至其變化，各不同焉，或中於臟，或中於腑，或痰，或氣，

或怒，或喜，逐其隙而害成也。中於臟者，則令人不省人事，痰涎壅，喉中雷鳴，

四肢癰瘓，不知疼痛，語言蹇，故難治也。中於腑者，則令人半身不遂，口眼喎斜，

知痒痛，能言語，形色不變，故易治也。治之先審其症，而後刺之。

其中五臟六腑形症各，有名先，須審其源而明其症，依標本刺之，無不效也。

一肝中之狀，無汗惡寒，其色青，名曰怒中，二心中之狀，多汗怕驚，其色赤，

名曰思慮中。

三脾中之狀，多汗身熱，其色黃，名曰喜中，四肺中之狀，多汗惡風，其色白，

名曰氣中。

五腎中之狀，多汗身冷，其色黑，名曰氣勞中，六胃中之狀，飲食不下，痰涎上壅，

其色淡黃。名曰食後中，七膽中之狀，目眼牽連，酣睡不醒，其色綠，名曰驚中。

2=標題= 初中寒急救針法          乾坤生意

凡初中風跌倒，卒暴昏沉，痰涎壅滯，不省人事，牙關緊閉，藥水不下，急以三稜針，

刺手十指十二井穴，當去惡血，又治一切暴死惡候，不省人事，僕及絞腸痧。

乃起死回生妙訣：少商二穴  商陽二穴  中衝二穴  關衝二穴  少衝二穴

少澤二穴

2=標題= 中風癰瘓針灸秘訣

中風口眼喎斜  聽會  頰車  地倉  凡喎向左者，者宜灸右，向右宜灸左。

各喎陷中二七壯，艾炷如麥粒大，頻頻灸之，取盡風氣，口眼正為度。一法，

以五寸長筆管插入耳內，外以麵塞四圍，竹管上頭以艾灸二七壯，右喎灸左，

左喎灸右。

中風風邪入腑，以致手足不遂。百會  耳前髮際  肩  曲池  風市  手三里  絕骨

凡覺手足麻痺，或疼痛良久，此乃風邪入腑之候，宜灸此七穴，病在左灸右，

在右灸左，候風氣輕減為度。

中風風邪入臟，以致氣塞涎壅，不語昏危。百會  大椎  風池  肩井  曲池

足三里  間使  凡覺心中憤亂，神思不怡，或手足頑麻，此風邪入臟之候。

連灸此七穴，各五七壯，如風勢略可，凡遇春秋二時，當灸此二穴，以泄風氣，

若素有風人，尤當留意。

中風鼻室不聞，時流清涕，偏正頭風，及生白屑，驚癇，目上視，不識人，會（灸）

中風頭皮腫，目眩虛，振寒熱目痛，不能遠視。上星（針灸）中瘲風癇，瘈等症，

印堂（針灸）中風頭項急，不能回顧。風府（針）中風手不能舉

陽池（針灸）中風腕痠不能屈伸，指疼不能握物。外關（針灸）中風手弱不仁，

拘攣不伸。手三里（針灸）中風痰咳，肘攣，寒熱驚癇。列缺（針灸）

中風驚怖，聲音不出，肘腕痠疼。通里（針灸）中風胯腰疼痛，不能轉側，

腰相引。環跳（針灸）中風轉筋拘急，行步無力疼痛。崑崙（針灸）

中風腳腿麻木，冷痺冷痛。陽陵（針灸）中風腰背拘急。委中（針）

中風腳膝疼痛，轉筋拘急。承山（針灸）

2=標題= 治虛損五勞七傷緊要灸穴

陶道一穴  灸二七壯  身柱一穴  灸二七壯  肺俞二穴  灸七七壯至百壯  膏肓二穴

灸三七壯至七七壯傷寒  發熱  風寒客於皮膚，陽氣拂鬱所致，此表熱也。

陽氣下陷入陰分蒸薰，此裏熱也。

汗不出悽悽惡寒  玉枕  大杼  肝俞  鬲俞  陶道  △身熱惡寒  後谿

△身熱汗出足厥冷  大都  三間  △餘熱不盡  曲池  △煩滿汗不出  風池  命門

△汗出寒熱  五虛  攢竹  上脘  △煩心好嘔  巨闕  商丘  △身熱頭痛汗不出 曲泉

神道  關元  懸顱（已上見針經）△六脈沉細一息二三至  氣海（灸）關元（灸）

少陽發熱  太谿（灸）

惡寒  有熱惡寒者，發於陽，無熱惡寒者發於陰。背惡寒口中和  關元（灸）

惡風  有汗為中風傷衛，無汗惡風為寒傷榮。

先刺風府  風池  後飲桂枝葛根湯。

胸滿兼譫語，邪風自表傷裏先胸，次入心。期門

結胸  臟氣閉而不流布也。按之痛為小結，不按自痛為大結，期門（針）肺俞（針）

婦人因血結胸，熱入血室。期門（針）又以黃連巴豆七粒作餅子，置臍中，

以火灸之，得利為度。

欬逆  胸中氣不交也。水火相搏而有聲。期門（灸）

小腹滿  上為氣，下為溺，當出不出積而為滿，或腹中急痛，刺委中或奪命穴等處。

煩躁  邪氣在裏煩為內不安，躁為外不安，傷寒六七日脈微，手足厥冷，煩躁。

灸厥陰俞

畜血  熱毒流於下而瘀血，少陰症下利，便濃血，陽明症下血，譫語。

必熱入血室，頭汗出。刺期門，嘔吐  表邪傳裏，裏氣上逆也。口中和，脈微溺，

灸厥陰。

戰慄  戰者正氣勝，慄者邪氣勝，邪與正爭，心戰而外慄，為病欲解也。

邪氣內盛，正氣太虛，心慄而鼓頷，身不戰者，已而遂成寒逆者。灸魚際。

四逆  四肢逆泠，積冷成寒，六腑氣絕於外。足脛寒逆，少陰也。身寒者，

厥陰也。灸氣海  腎俞  肝俞

厥  手足逆冷，陽氣伏陷，熱氣逆伏，而手足冷也。刺之。脈促而厥者，灸之。

鬱冒  鬱為氣不舒，冒為神不清，即昏迷也。多虛極乘寒所致，或吐下使然，

刺太陽少陽井。病頭痛或冒悶，如結胸狀。刺大椎  肺俞  肝俞  慎不可汗。

自利  不經攻下，自溏泄。脈微澀，嘔而汗出，必更衣。反小者，當溫上，

灸之以消陰，小使吐利，手中不冷，反發熱，脈不至。灸太谿  少陰下利便濃血，

刺之通用。

霍亂  上吐下利，揮霍撩亂，邪在中焦，胃氣不和，陽陰乖隔，遂上吐下泄，

躁擾煩亂也。或腹中痛絞刺。針委中

腹痛  有實有虛，寒熱燥，屎舊積，按之不痛為虛，痛為實，合灸，不灸令病人冷結，

久而彌困。刺委中

陰毒  陰症  陰病盛則微陽消於上，故沉重，四肢逆冷，臍腹築痛，厥逆或冷，

六脈沉細。灸關元  氣海  太陽少陽併病。刺肺俞  肝俞  如頭痛。刺大椎。

小便不利  邪畜於內，津液不行。陰寒甚，下閉者灸之。陰症小便不利，陰囊縮，

腹痛欲死者。灸石門

不仁  不柔和，痒痛寒，正氣為邪氣閉伏，鬱而不散，血氣虛少故也。

若越人診虢太子尸厥，以鬱冒不仁為可治，刺之而全者，神醫之診也。設脈浮洪，

汗如油，喘不休，體不仁，越人豈能治哉！（已上見劉氏傷寒治）

2=標題= 雜病

風  大率主血虛氣虛，火與濕，多痰。

中風  神闕  風池  百會  曲池  翳風  風市  環跳  肩  皆可灸之以疏風，

針之以導氣。

寒  見傷寒  △陰寒及陷下脈絕者，宜灸之。△發熱  有寒潮熱，煩熱，往來熱。

△熱病汗不出  商陽  合谷  陽谷  俠谿  厲兌  勞宮  腕骨  以導氣。△熱無汗不止

陷谷  以洩熱  △腹痛  有虛實，寒，氣滯，死血，積熱，風濕，宿食，瘡，痧，疝。

△實痛宜瀉  太衝  太白  太淵  大陵  三陰交  △邪客經絡藥不能及，宜灸，氣海

關元  中脘  △頭痛  有風熱痰濕寒，真頭疼，手足青至節，死不治。△灸疏散寒

脈浮刺  腕骨  京骨  脈長刺  合谷  衝陽  脈弦刺  陽池  風府  風池  △腰痛

有氣虛，血虛，腎病，風濕，濕熱，瘀，寒滯。△血滯於下  刺委中（出血）

灸腎俞  崑崙  又用附子尖，烏頭尖，南星，麝香，雄黃，樟腦，丁香，煉蜜丸，

薑汁化成膏，放手內烘熱摩之。△痛  肝火盛，木氣實，有死血瘀注肝急，針丘墟

中瀆  △心 痛有風寒，氣血虛，食積熱。針太谿  然谷  尺澤  行間  建里  大都

太白   中脘  神門  湧泉  △牙痛  主血熱，胃口有熱，風寒濕熱，蟲蛀  針合谷

內庭  浮白  陽白  三間  △眼目  主肝氣實，風熱，痰熱，血瘀熱，血實氣壅。

針上星  百會  神庭  前頂  攢竹  絲竹空  痛者，針風池  合谷

△大寒犯腦連及目痛，或風濕相搏，有翳，灸三間  合谷  △小兒疳眼

灸合谷二穴各一壯。△瀉痢  氣虛，兼寒熱食積，風邪驚邪，熱濕，陽氣下陷痰積，

當分治，瀉輕痢重。△陷下  灸脾俞  關元  腎俞  復溜  腹哀  長強  太谿 三里

氣舍  中脘  大腸俞  △白痢  灸大腸俞  △赤痢  灸小腸俞  △瘧  有風暑，

山嵐瘴，氣，食，老寒濕痺，五臟瘧，六腑瘧。針合谷  曲池  公孫 先針，

後灸大椎第一節，三七壯。△欬嗽  有風寒，火勞，痰肺脹濕。灸天突  肺俞

肩井  少商  然谷  肝俞  期門  行間  廉泉  扶突  針曲澤（出血立 已）前谷

△面赤熱欬  針支溝  多睡  針三里  △吐血  身熱是血虛，血濕身熱者死不治，

針隱白  脾俞  肝俞  上脘  △下血  主腸風，多在胃與大腸。針隱白灸三里

△諸氣  怒則氣上，驚則氣亂，恐則氣下，勞則氣散，悲則氣消，喜則氣緩，

思則氣結。針以導氣，△淋屬熱，熱結痰氣不利，胞痺為寒。老人氣虛  灸三陰交

△小水不禁  灸陽陵泉  陰陵泉  △喉痺  針合谷  湧泉  天突  豐隆  初起旁灸之，

使外洩氣。△頭腫  針曲池

2=標題= 諸瘡

瘰  灸肩井  曲池  大迎  △綠唇瘡  刺唇去惡血，△疝  有因寒，因氣，

因濕熱，痰積流下。針太沖  太敦  絕骨  灸大敦  三陰交  小腹下橫紋斜尖，

灸一壯。△腳氣  有濕熱，食積，流注，風濕，寒濕。針公孫  衝陽  灸足三里

△痿  有濕熱，有痰，有無血而虛，有氣弱，有瘀血。針中瀆

環跳（停針待氣二時方可）灸三里  肺俞  △喘  有痰喘，氣虛陰虛。灸中府

雲門  天府  華蓋  肺俞  △惡心  因痰熱虛  灸胃俞  幽門  商丘  中府  石門

鬲俞  陽關  △膈噎  因血虛，氣虛熱，痰火，血積癖積，灸天突  石關  三里  胃俞

胃脘  鬲俞  水分  氣海  胃倉  △水腫  皮水，正水，石水，風水，因氣濕食。

針胃倉  合谷  石門  水溝  三里  復溜  曲泉  四滿  △臌脹  氣脹，寒脹，

脾虛中滿。針上脘  三里  寒脹脾虛中滿。脾俞  懸鍾  承滿  △頭眩

痰挾氣虛，火動其痰，針上星  風池  天柱  △痛風  風熱風濕，血虛有痰。針百會

環跳  △肩臂痛  痰濕為主  灸肩    曲池  △夢遺  專主濕熱相交  灸中極  曲骨

膏肓  腎俞  △癇  俱是痰火，不必分馬牛六畜。灸百會  鳩尾  上脘   神門

陽蹻（晝發）陰蹻（夜發）△癩  感天地間殺厲之氣，聲啞者難治，針委中，

出血二三合。黑紫疙瘩上亦去惡血（已上見劉氏雜病治）△瘡瘍   河間曰：

凡瘡瘍須分經絡部分，血氣多少，俞穴遠近，從背出者，當從太陽五穴選用  至陰

通谷  束骨  崑崙  委中  從鬢出者，當從少陽五穴選用  竅陰  俠谿  臨泣  陽輔

陽陵  從髭出者，當從陽明五穴選用  厲兌  內庭  陷谷  衝陽  解谿  從胸出者

絕骨腸癰腸，癰篡要云千金灸法，屈兩肘正肘頭銳骨，灸百壯，下濃血而安。

按河間瘡瘍，止論足三陽，而手足三陰三陽未備，學者當引伸觸類。

又查醫學入門雜病歌，癰疽初起審其穴，只刺陽經不刺陰，錄之以備通考。

1=標題= 鍼灸大成        卷十一

2=標題= 治症總要

一論中風，但未中風時，一兩月前，或三四箇月前，不時足脛上發痠重麻，良久方解，

此將中風之候也。便宜急灸三里，絕骨四處各三壯，後用生。

薄荷桃柳葉四味煎湯淋洗，灸令祛逐風氣，自瘡口出，如春交夏時，夏交秋時，

俱官灸，常令二足有灸瘡為妙，但人不信此法，飲食不節，酒色過度，卒忽中風，

可於七處一齊俱灸各三壯，偏左灸右，偏右灸左，百會耳前穴也。

第一陽症，中風不語，手足癰瘓者。合谷  肩  手三里  百會  肩井  風市  環跳

足三里  委中  陽陵泉（先針無病手足後針有病手足）

第二陰症中風，半身不遂，拘急，手足拘攣，此是陰症也。亦依治之，但先補後瀉，

第三中暑不省人事。人中  合谷  內庭  百會  中極  氣海

問曰：中暑當六七月間有此症，或八九月十月亦有此症，從何而得？答曰：此症非一，

醫者不省，當以六七月有之，如何八九十月亦有之，皆因先感暑氣，流入脾胃之中，

串入經絡灌溉相併，或因怒氣觸動，或因過飲恣慾傷體，或外感風，至八九月方發，

乃難治也。六七月受病淺，風疾未盛，氣血未竭，體氣未衰，此為易治，復刺後穴。

中衝  行間  曲池  少澤

第四中風，不省人事，人中  中衝  合谷

問曰？此病如何而來，已上穴法，針之不效，奈何？答曰：針力不到，補瀉不明，

氣血錯亂，或去針速，故不效也。前穴未效，復刺後穴。啞門  大敦

第五中風，口噤不開。頰車  人中  百會  承漿  合谷｛俱宜瀉｝

問曰：此症前穴不效何也？答曰：此皆風痰灌注，氣血錯亂，陰陽不升降，致有此病，

復刺後穴。廉泉  人中

第六半身不遂中風。絕骨  崑崙  合谷  肩顒  曲池  手三里  足三里

問曰：此症針後再發，何也？答曰：針不知分寸，補瀉不明，不分虛實，其症再發，

再針前穴，復刺後穴。肩井  上廉  委中

第七口眼喎斜中風。地倉  頰車  人中  合谷

問曰：此症用前穴針效，一月或半月復發，何也？答曰：必是不禁房勞，不節飲食，

復刺後穴，無不效也。聽會  承漿  翳風

第八中風，左癱右瘓。二里  陽谿  合谷  中渚  陽輔  崑崙  行間

問曰：數穴針之不效何也？答曰：風痰灌注經絡，血氣相搏，再受風寒濕氣入內，

凝滯不散。故刺不效，復刺後穴。（先針無病手足後針有病手足）風市  丘墟

陽陵泉

第九正頭大痛及腦頂痛。百會  合谷  上星

問曰：此症針後，一日二日再發，甚於前，何也？答曰：諸陽聚會頭上，

合用先補後瀉，宜補多瀉少，其病再發愈重，如前法，宜瀉之，無不效也。復針後穴，

真頭痛，旦發夕死，夕發旦死，醫者當用心救治，如不然，則難治。神庭  太陽

第十偏正頭風，風池  合谷  絲竹空

問曰：已上穴法，刺如不效何也？答曰：亦有痰飲停滯胸膈，賊風串入腦戶，

偏正頭風，發來連臂內痛，成手足沉冷，久而不治，變為癱瘓，亦分陰陽針之，

或針力不到，未效，可刺中脘，以疏其下疾，次針三里，瀉去其風，復針前穴。中脘

三里  解谿

第十一頭風目眩。解谿  豐隆

問曰：此症刺效復發，何也？答曰：此乃房事過多，醉飽不避風寒而臥，

賊風串入經絡，冷症再發，復針後穴。風池  上星  三里

第十二頭風頂痛  百會  後頂  合谷

問曰：頭頂痛，針入不效者，再有何穴可治？答曰：頭頂痛，乃陰陽不分，

風邪串入腦戶，刺故不效也。先取其痰，次取其風，自然有效。中脘  三里  風池

合谷

第十三醉頭風。攢竹  印堂  三里

問曰：此症前穴針之不效，何也？答曰：此症有痰飲停於胃脘，口吐清涎，眩暈，

或三日五日，不省人事，不進飲食，名曰醉頭風。先去其氣，化痰調胃，進食，

然後去其風痛也。中脘  亶中  三里  風門

第十四目生翳膜。睛明  合谷  四白

問曰：以上穴法刺之不效，何也？答曰：此症受病既深，未可一時便愈，

須是二三次針之，方可有效，復刺後穴。太陽  光明 大骨空  小骨空

第十五迎風冷淚。攢竹  大骨空  小骨空

問曰：此症緣何而得？答曰：醉酒當風，或暴赤，或痛，不忌房事，

恣意好食燒煎肉物，婦人多因產後不識迴避，當風坐臥，賊風串入目中，或經事交感，

穢氣衝上頭目，亦成此症，復刺後穴。小空骨（治男婦醉後當風）

三陰交（治婦人交感症）淚孔上（米大艾灸七壯效）中指半指尖（米大艾灸三壯效）

第十六目生內障。童子  合谷  臨泣  睛明

問曰：此症從何而得，此數穴針之不效，何也？答曰：怒氣傷肝，血不就舍，

腎水枯竭，氣血耗散，臨患之時，不能節約，恣意房事，用心過多，故得此症，

亦難治療，復刺後穴。光明  天府  風池

第十七目患外瘴。小骨空  太陽  睛明  合谷

問曰：此症從何而得？答曰：頭風灌注瞳人，血氣湧溢，上盛下虛，故有此病，

刺前不效，復刺後穴，二三次方愈。臨泣  攢竹  三里

內眥尖（灸五壯即眼頭尖上）

第十八風沿眼紅爛。睛明  四白  合谷  臨泣  二間

問曰：針之不效何也？答曰：醉飽行房，血氣凝滯，痒而不散，用手揩摸，

賊風乘時串入，故得此症，刺前不效，復刺後穴。三里  光明

第十九眼赤暴痛。合谷  三里  太陽  睛明

問曰：此症從何而得？答曰：時氣所作，血氣壅滯，當風睡臥，饑飽勞役，故得此症，

復刺後穴。太陽  攢竹  絲竹空

第二十眼紅腫痛    睛明  合谷  四白  臨泣

問曰：此症緣何而得？答曰：皆因腎水受虧，心火上炎，肝不能制，

心肝二血不能歸元，血氣上雍，灌注瞳人，赤脈貫睛，故不散，復刺後穴。太谿

腎俞  行間  營宮

第二十一肉侵睛。風池  睛明  合谷  太陽

問曰：此症緣何而得？答曰：或因傷寒未解，卻有房室之事，上盛下虛，氣血上雍，

或頭風不早治，血貫瞳人，或暴下赤痛，或因氣傷肝，心火上炎，故不散也。

及婦人產後，怒氣所傷，產後未滿，房事觸動心肝二經，飲食不節，饑飽醉勞，

皆有此症，非一時便可治療，漸而為之，無不效也。復針後穴。風池  期門  行間

太陽

第二十二怕日羞明。小骨空  合谷  攢竹  二間

問曰：此症緣何而得？答曰：皆因暴痛未愈，在路迎風，串入眼中，血不就舍，

肝不藏血，風毒貫入。燈光冷淚自出，見日影乾  疼痛，復刺後穴。睛明  行間

光明

第二十三鼻窒不聞香臭。迎香  上星  五處  禾

問曰：此症緣何而得，針數穴皆不效？答曰：皆因傷寒不解，毒氣衝腦，或生鼻痔，

腦中大熱，故得此症，復刺後穴。水溝  風府  百勞  太淵

第二十四鼻流清涕。上星  人中  風府

問曰：此症緣何而得？答曰：皆因傷風不解，食肉飲酒太早，表裏不解，咳嗽痰涎，

及腦寒疼痛，故得此症，復針後穴。百會  風池  風門  百勞

第二十五腦寒瀉臭。上星  曲差  合谷

問曰：此症緣何而得？答曰：皆因鼻不止，用藥吹入腦戶，毒氣攻上腦頂，

故流鼻臭也。復刺後穴。水溝  迎香

第二十六鼻淵鼻痔。上星  風府

問曰：針此穴未效，復刺何穴？答曰：更刺後穴。禾  風池  人中  百會  百勞

風門

第二十七鼻不止。合谷  上星  百勞  風府

問曰：此症緣何而得，出血不止？答曰：血氣上壅，陰陽不能升降，血不宿肝，

肝主藏血，血熱妄行，故血氣不順也。針前不效，復刺後穴。迎香  人中  印堂

京骨

第二十八口內生瘡  海泉  人中  承漿  合谷

問曰：此症緣何而得？答曰：上盛下虛，心火上炎，脾胃俱敗，故成此症，復刺後穴。

金津  玉液  長強

第二十九口眼喎斜。頰車  合谷  地倉  人中

問曰：此症從何而得？答曰：醉後臥睡當風，賊風串入經絡，痰飲流注，

或因怒氣傷肝，房事不節，故得此症，復刺後穴。承漿  百會  地倉  童子

第三十兩頰紅腫生瘡，一名枯曹風，豬腮風。合谷  列缺  地倉  頰車

問曰：此症從何而得？答曰：熱氣上壅，痰滯三焦，腫而不散，兩腮紅腫生瘡，

名曰枯曹風，復刺後穴。承漿  三里  金津  玉液

第三十一舌腫難語。廉泉  金津  玉液

問曰：此症緣何而得？答曰：皆由酒痰滯於舌根，宿熱相搏，不能言語，

故令舌腫難言，復刺後穴。天突  少商

第三十二牙齒腫痛。呂細  頰車  龍玄  合谷

第三十三上爿牙痛。呂細  太淵  人中

第三十四下爿牙痛。合谷  龍玄  承漿  頰車

問曰：牙痛之症，緣何而得？答曰：皆因腎經虛敗，上盛下虛，陰陽不升，故得前症，

復刺後穴。腎俞  三間  二間

第三十五耳內虛鳴。腎俞  三里  合谷

問曰：此症從何而得？答曰：皆因房事不節，腎經虛敗，氣血耗散，故得此症，

復刺後穴。太谿  聽會  三里

第三十六耳紅腫痛。聽會  合谷  頰車

問曰：此症腫痛，何也？答曰：皆因熱氣上壅，或因繳耳觸傷，熱氣不散，

及傷寒不解。故有此症，不可一例針灸，須辨問端的，針之無不效也。復刺後穴。三里

合谷  翳風

第三十七耳生瘡。出膿水，翳風  合谷  耳門

問曰：耳生瘡，出膿水，嘗聞小兒有此症？答曰：洗浴水歸耳內，故有，

大人或因剔耳觸動耳黃，亦有水誤入耳內，故如此，復刺後穴。聽會  三里

第三十八耳聾氣閉。聽宮  聽會  翳風

問曰：此症從何而得？答曰：傷寒大熱，汗閉氣不舒，故有此症，前針不效，

復刺後穴。三里  合谷

第三十九手臂麻木不仁。肩顒  曲池  合谷

問曰：此症從何而得？答曰：皆因寒濕相搏，氣血凝滯，故麻木不仁也。復刺後穴。

肩井  列鈌

第四十手臂冷風痠痛。肩井  曲池  手三里  下廉

問曰：此症從何而得？答曰：寒邪之氣，流入經絡，夜臥涼枕竹簞漆凳，冷處睡著，

不知風濕流入經絡，故得此症，復刺後穴。手三里  經渠  上廉

第四十一手臂紅腫疼痛。三里  曲池  通里  中渚

問曰：此症緣何而得？答曰：氣血壅滯，流而不散，閉塞經絡不通，故得此症，

復刺後穴。合谷  尺澤

第四十二手臂紅腫，及疽。中渚  液門  曲池  合谷

問曰：此症緣何而得？答曰：血氣壅滯，皮膚瘙痒，用熱湯泡洗，而傷紅腫，

故得此症，久而不治，變成手背疽，復刺後穴。上都  陽池

第四十三手臂拘攣，兩手筋緊不開。陽池  合谷  尺澤  曲池  中渚

問曰：此症從何而得？答曰：皆因濕氣處臥，暑月夜行，風濕相搏，或酒醉行房之後，

露天而臥，故得此症，復刺後穴。肩顒  中渚  少商  手三里

第四十四肩背紅腫疼痛。肩顒  風門  中渚  大杼

問曰：此症從何而得？答曰：皆因腠理不密，風邪串入皮膚，寒邪相搏，血氣凝滯，

復刺後穴。膏肓  肺俞  肩顒

第四十五心胸疼痛。大陵  內關  曲澤

問曰：心胸痛從何而得？答曰：皆因停積，或因食冷，胃脘冷積作楚，心痛有九種，

有虫食痛者，有心痺冷痛者，有陰陽不升降者，有怒氣衝心者，此症非一，

推詳其症治之。中脘  上脘  三里

第四十六肋疼痛。支溝  章門  外關

問曰：此症從何而得之？答曰：皆因怒氣傷肝，血不歸元，觸動肝經，肝藏血，

怒氣甚，肝血不歸元，故得是症，亦有傷寒後痛者，有挫閃而痛者，不可一例治也。

宜推詳治之，復刺後穴。行間（瀉肝經治怒氣）中封  期門（治傷寒後痛）

陽陵泉（治挫閃）

第四十七腹內疼痛。內關  三里  中脘

問曰：腹內疼痛，如何治療？答曰：失饑傷飽，血氣相爭，榮衛不調，五藏不安，

寒濕中得此，或冒風被雨醉臥行房，飲食不化，亦有此症。必急治療，為腎虛敗，

毒氣沖歸臍腹，故得此症，如不俞，復刺後穴。關元  水分  天樞（寒濕飢飽）

第四十八小腹脹滿。內庭  三里  三陰交

問曰：此症針入穴法不效，何也？答曰：此因停飲不化，腹脹，此症非一，

有膀胱疝氣，冷築疼痛，小便不利，脹滿疼痛，大便虛結脹滿疼痛，推詳治之，

再刺後穴。照海  大敦  中脘（先補後瀉）

氣海（專治婦人血塊攻築疼痛小便不利婦人諸般氣痛）

第四十九兩足麻木。陽輔  陽交  絕骨  行間

問曰：此症從何而得？答曰：皆為濕氣相搏，流入經絡不散，或因酒後，房事過多，

寒暑失蓋，致有此症，復針後穴。崑崙  絕骨  丘墟

第五十兩膝紅腫疼痛。膝關  委中

問曰：此症從何而得？答曰：皆因脾家受濕，痰飲流注，此疾非一，或因痢後，

寒邪入於經絡，遂有此症，或傷寒流注，亦有此症，復刺後穴。陽陵泉  中脘  豐隆

第五十一足不能行。丘墟  行間  崑崙  太衝

問曰：此症從何而得？答曰：皆因醉後行房，腎經受虧，以致足弱無力，

遂致不能行步，前治不效，復刺後穴。三里  陽輔  三陰交  復溜

第五十二腳弱無力。公孫  三里  絕骨  申脈

問曰：此症從何而得？答曰：皆因濕氣流於經絡，血氣相搏，或因行房，過損精力，

或因行路，有損筋骨，致成此疾，復針後穴。崑崙  陽輔

第五十三紅腫腳氣生瘡。照海  崑崙  京骨  委中

問曰：此症前穴不愈，何也？答曰：氣血凝而不散，寒熱久而不治，變成其疾，

復針後穴：三里  三陰交

第五十四腳背紅腫痛。太衝  臨泣  行間  內庭

問曰：此症從何而得？答曰：皆因勞役過多，熱湯泡洗，血氣不散，以致紅腫疼痛，

宜針不宜灸。丘墟  崑崙

第五十五穿跟草鞋風。照海  丘墟  商丘  崑崙

問曰：此症緣何而得？答曰：皆因勞役過多，濕氣流滯而冷，或因大熱行路，

冷水浸洗，而成此症，復刺後穴。太衝  解谿

第五十六風痛不能轉側舉步艱難。環跳  風市  崑崙  居  三里  陽陵泉

問曰：此症緣何而得？答曰：皆因房事過多，寒濕地土睡臥，流注經絡，

挫閃後腰疼痛，舉止艱難，前穴不效，復刺後穴。五樞  陽輔  支溝

第五十七腰腳疼痛。委中  人中

第五十八腎虛腰痛。腎俞  委中  太谿  白環俞

第五十九腰脊強痛。人中  委中

第六十挫閃腰痛。尺澤  委中  人中

問曰：此症從何而得？答曰：皆因房事過多，勞損腎經，精血枯竭，腎虛腰痛，

負重遠行，血氣錯亂，冒熱血不歸元，則腰痛，或因他事所關，氣攻兩疼痛，

故有此症，復刺後穴。崑崙  束骨  支溝  陽陵泉

第六十一渾身浮腫生瘡。曲池  合谷  三里  三陰交  行間  內庭

問曰：此症從何而得？答曰：傷饑失飽，房事過度，或食生冷。

第六十二四肢浮腫。中都  合谷  曲池  中渚  液門

問曰：此症從何而得？答曰：皆因饑寒，邪入經絡，飲水過多，流入四肢，

或飲酒過多，不避風寒，致有此症，復針後穴。行間  內庭  三陰交  陰陵泉

第六十三單蠱脹。氣海  行間  三里  內庭  水分  食關

第六十四雙蠱脹。支溝  合谷  曲池  水分

問曰：此症從何而得？答曰：皆因酒色過多，內傷藏府，血氣不通，遂成蠱脹，

飲食不化，痰積停滯，渾身浮腫生水，小便不利，血氣不行，則四肢浮腫，胃氣不足，

酒氣不節，則單蠱脹也。腎水俱敗，水火不相濟，故令雙蠱，此症本難於療治，

醫者當詳細推之。三里  三陰交  行間  內庭

第六十五小便不利。陰陵泉  氣海  三陰交

問曰：此症緣何而得？答曰：皆因膀胱邪氣，熱蘊不散，或勞役過度，怒氣傷胞，

則氣閉入竅中，或婦人轉胞，皆有此症，復刺後穴。陰谷  大陵

第六十六小便滑數。中極  腎俞  陰陵泉

問曰：此症為何？答曰：此膀胱受寒，腎經滑數，小便冷痛，頻頻淋瀝，復針後穴。

三陰交  氣海

第六十七大便秘結不通。章門  太白  照海

問曰：此症從何而得？答曰：此症非一，有熱結，有冷結，宜先補後瀉。

第六十八大便泄瀉不止。中脘  天樞  中極

第六十九赤白痢疾，如赤。內庭  天樞  隱白  氣海  照海  內關  如白。

裏急後重大痛者。外關  中脘  隱白  天樞  申脈

第七十臟毒下血。承山  脾俞  精宮  長強

第七十一脫肛久痔。二白  百會  精宮  長強

第七十二脾寒發瘧。後谿  間使  大椎  身柱  三里  絕骨  合谷  膏肓

第七十三瘧先寒後熱。絕骨  百會  膏肓  合谷

第七十四瘧先熱後寒。曲池（先補後瀉）絕骨（先瀉後補）膏肓  百勞

第七十五熱多寒少。後谿  間使  百勞  曲池

第七十六寒多熱少。後谿  百勞  曲池

問曰：此症從何感來？答曰：皆因脾胃虛弱，夏傷於暑，秋必成瘧，有熱多寒少，

單寒單熱，氣盛則熱多，痰盛則寒多，是皆痰飲停滯，氣血耗散，脾胃虛敗，

房事不節所致，有一日一發，間日一發，或三日一發者，久而不治，變成大患，

瘧後有浮腫，有虛勞，有大便利，有腹腫蠱脹者，或飲水多，腹內有瘧母者，

須用調脾進食化痰飲，穴法依前治之。

第七十七翻胃吐食。中脘  脾俞  中魁  三里

第七十八飲水不能進，為之五噎。勞宮  中魁  中脘  三里  大陵  支溝  上脘

問曰：翻胃之症，從何而得，針法所能療否？答曰：此症有可治，有不可治者，

病初來時，皆因酒色過度，房事不節，胃家受寒，嘔吐酸水，或食物即時吐出，

或飲食後，一日方吐者，二三日方吐者，隨時吐者可療，三兩日吐者，乃脾胃胃枯，

不能剋化水穀。故有五噎者：氣噎，水噎，食噎，勞噎，思噎，宜推詳治之。

復刺後穴。脾俞  胃俞（以上補多瀉少）亶中  太白  下脘  食關

第七十九哮吼嗽喘。腧府  天突  亶中  肺俞  三里  中脘

問曰：此症從何而得？答曰：皆因好飲熱酸魚腥之物，及有風邪痰飲之類，串入肺中，

怒氣傷肝，乘此怒氣食物不化，醉酒行房，不能節約，此亦非一也。有水哮，

飲水則發，有氣哮怒氣所感，寒邪相搏，痰飲壅滿則發，鹹哮則食鹹物發，

或食灸之物則發，醫當用意推詳，小兒此症尤多，復刺後穴。膏肓  氣海  關元

乳根

第八十咳嗽紅痰。百勞  肺俞  中脘  三里

問曰：此症緣何而得？答曰：皆因色慾過度，脾腎俱敗，怒氣傷肝，血不歸元，

作成痰飲，串入肺經，久而不治，變成勞瘵，復刺後穴。膏肓  腎俞  肺俞  乳根

第八十一吐血等症。亶中  中脘  氣海  三里  乳根  支溝

問曰：此症緣何而得，何法可治？答曰：皆因憂愁思慮，七情所感，內動於心，

即傷於神，外勞於形，即傷於精。古人言，心生血，肝納血，心肝二經受剋，

心火上炎，氣血上壅，腎水枯竭，不交濟，故有此症，須分虛實，不可治。肺俞

肝俞 腎俞  心俞  膏肓  關元

第八十二肺癰欬嗽。肺俞  亶中  支溝  大陵

問曰：此症從何而得？答曰：因於傷風，表裏不解，咳嗽不止，吐膿血，是肺癰也。

復刺後穴。風門  支溝  三里

第八十三久嗽不愈。肺俞  三里  亶中  乳根  風門  缺盆

問曰：此症從何而得？答曰：皆因食鹹物傷肺，酒色不節，或傷風不解，痰流經絡，

咳嗽不已，可刺前穴。

第八十四傳尸癆瘵。鳩尾  肺俞  中極  四化（先灸）

問曰：此症從何而得？答曰：皆因飽後行房，氣血耗散，癆瘵傳尸，

以致滅門絕戶者有之，復刺後穴。亶中  湧泉  百會  膏肓  三里  中脘

第八十五消渴。金津  玉液  承漿

問曰：此症從何而得？答曰：皆為腎水枯竭，水火不濟，脾胃俱敗，久而不治，

變成背疽，難治矣，復刺後穴。海泉  人中  廉泉  氣海  腎俞

第八十六遺精白濁。心俞  腎俞  關元  三陰交

問曰：此症從何而得？答曰：皆因房事失宜，驚動於心，內不納精，外傷於腎，

憂愁思慮，七情所感，心腎不濟，人漸尪羸，血氣耗散，故得此症，復刺後穴。命門

白環俞

第八十七陰莖虛痛。中極  太谿  復溜  三陰交

問曰：此症因何而得？答曰：皆為年少之時，妄用金石他藥，有傷莖孔，

使令陰陽交感，不能發泄，故生此症，復刺後穴。血  中極  海底  內關

陰陵泉

第八十八陰汗偏墜。蘭門  三陰交

第八十九木腎不痛，腫如升。歸來  大敦  三陰交

第九十奔助乳弦。關元  水道  三陰交  關門

問曰：此三症因何而得？答曰：皆為酒色過度，腎水枯竭，房事不節，精氣無力，

陽事不興，強而為之，精氣不能泄，外流入胞中，此症非一，或腫如升，或偏墜疼痛，

如雞子之狀，按上腹中則作聲，此為乳弦疝氣也。宜針後穴。海底  歸來  關元

三陰交

第九十一婦人赤白帶下。氣海  中極  白環俞  腎俞

問曰：此症從何而得？答曰：皆因不惜身體，恣意房事，傷損經血，

或經行與男子交感，內不納精，遺下白水，變成赤白帶下，復刺後穴。氣海  三陰交

陽 交（補多瀉少）

第九十二婦人無子。子宮  中極

第九十三婦人多子。石門  三陰交

第九十四經事不調。中極  腎俞  氣海  三陰交

第九十五婦人難產。獨陰  合谷  三陰交

第九十六血崩漏下。中極  子宮

第九十七產後血塊痛。氣海  三陰交

第九十八胎衣不下。中極  三陰交

第九十九五心煩熱，頭目昏沈。合谷  百勞  中泉  心俞  勞宮  湧泉

問曰：此症因何而得？答曰：皆因產後勞役，邪氣串入經絡，或因辛難太過而得，

亦有室女得此症。何也？答曰：或陰陽不和，氣血壅滿而得之者，

或憂愁思虛而得之者，復刺後穴。少商  曲池  肩井  心俞

第一百陰門忽然紅腫疼。會陰  中極  三陰交

第一百一婦女血崩不止。丹田  中極  腎俞  子宮

問曰：此症因何而得？答曰：乃經行與男子交感而得，人漸羸瘦，外感寒邪，

內傷於精，寒熱往來，精血相搏，內不納精，外不受血，毒氣衝動子宮，

風邪串入肺中，咳嗽痰涎，故得此症，如不明脈之虛實，作勞治之非也。

或有兩情交感，百脈錯亂，血不歸元，以致如斯者，再刺後穴。百勞  風池  膏肓

曲池  絕骨  三陰交

第一百二婦人無乳。少澤  合谷  亶中

第一百三乳癰。（針乳疼處）亶中  大陵  委中  少澤  俞府

第一百四月水斷絕。中極  腎俞  合谷  三陰交

問曰：婦人之症，如何不具後穴？答曰：婦人之症，難以再具，止用此穴，法無不效，

更宜辨脈虛實，調之可也。

第一百五渾身生瘡。曲池  合谷  三里  行間

第一百六發背癰疽。肩井  委中  天應  騎竹馬

或問陰症疽滿背無頭，何法治之？答曰：可用濕泥塗之，先乾處，用蒜錢貼之，

如法灸，可服五香連翹散數貼，發出。

第一百七腎臟風瘡。血  三陰交

第一百八疔瘡。（以針挑有血可治無血不可治）合谷  曲池  三里  委中

第一百九夾黃。（腿毒也）支溝  委中  肩井  陽陵泉

第一百一十傷寒頭痛。合谷  攢竹  太陽（眉後紫上）

第一百十一傷寒痛。支溝  章門  陽陵泉  委中（出血）

第一百十二傷寒胸痛。大陵  期門  亶中  勞宮

第一百十三傷寒大熱不退。曲池  絕骨  三里  大椎  湧泉  合谷（俱宜瀉）

第一百十四傷寒熱退後餘熱。風門  合谷  行間  絕骨

第一百十五發狂，不識尊皁。曲池  絕骨  百勞  湧泉

第一百十六傷寒發痙，不省人事。曲池  合谷  人中  復溜

第一百十七傷寒無汗。內庭瀉  合谷補  復溜瀉  百勞

第一百十八傷寒汗多。內庭  合谷瀉  復溜補  百勞

第一百十九大便不通。章門  照海  支溝  太白

第一百二十小便不通。陰谷  陰陵泉

第一百二十一脈俱無。合谷  復溜  中極（陰症多有此）

第一百二十二傷寒發狂。期門  氣海  曲池

第一百二十三傷寒發黃。腕骨  申脈  外關  湧泉

第一百二十四咽喉腫痛。少商  天突  合谷

第一百二十五雙乳蛾症。少商  金津  玉液

第一百二十六單乳蛾症。少商  合谷  海泉

第一百二十七小兒赤遊風。百會  委中

第一百二十八渾身發紅丹。百會  曲池  三里  委中

第一百二十九黃疸發虛浮。脘骨  百勞  三里  湧泉（治渾身黃）中脘  膏肓

丹田（治黃）陰陵泉（治酒黃）

第一百三十肚中氣塊，痞塊積塊。三里  塊中  塊尾

第一百三十一五癇等症。上星  鬼祿  鳩尾  湧泉  心俞  百會

第一百三十二馬癇。照海  鳩尾  心俞

第一百三十三風癇。神庭  素  湧泉

第一百三十四食癇。鳩尾  中脘  少商

第一百三十五豬癇。湧泉  心俞  三里  鳩尾  中脘  少商  巨闕

問曰：此症從何而來？答曰：皆因寒痰結胃中，失志不定，遂成數症，醫者推詳治之，

無不效也。

第一百三十六失志痴呆。神門  鬼眼  百會  鳩尾

第一百三十七口臭難近。齗交  承漿

問曰：此症從何而得？答曰：皆因用心過度，勞役不已，或不漱牙，藏宿食，

以致穢臭，復刺後穴。金津  玉液

第一百三十八小兒脫肛。百會  長強  大腸俞

第一百三十九霍亂轉筋。承山  中封

第一百四十霍亂吐瀉。中脘  天樞

第一百四十一咳逆發噫。亶中  中脘  大陵

問曰：此症從何而得？答曰：皆因怒氣傷肝，胃氣不足，亦有胃受風邪，

痰飲停滯得者，亦有氣逆不順者，故不一也。刺前未效，復刺後穴。三里  肺俞

行間（瀉肝經怒氣）

第一百四十二健忘失記。列缺  心俞  神門  少海

問曰：此症緣何而得？答曰：憂愁思慮，內動於心，外感於情，或有痰涎灌心竅，

七情所感，故有此症，復刺後穴。中脘  三里

第一百四十三小便淋漓。陰谷  關元  氣海  三陰交  陰陵泉

問曰：此症因何而得？答曰：皆為酒色嗜慾不節，勉強為之，少年之過，

或用金石熱劑，或小便急行房事，或交感之際，被人衝破，不能完事，精不得施瀉，

陰陽不能舒通，緣此症非一，有砂淋有血淋，有熱淋，有冷淋氣淋請審詳治之。

第一百四十四重舌腰痛。合谷  承漿  金津  玉液  海泉  人中

第一百四十五便毒癰疽。崑崙  承漿  三陰交

第一百四十六瘰結核。肩井  曲池  天井  三陽絡  陰陵泉

第一百四十七發痧等症。分水  百勞  大陵  委中

第一百四十八牙關脫臼。頰車  百會  承漿  合谷

第一百四十九舌強難言。金津  玉液  廉泉  風府

第一百五十口吐清涎。大陵  亶中  中脘  勞宮

第一百五十一四肢麻木。肩顒  曲池  合谷  脘骨  風市  崑崙  行間  三里  絕骨

委中  通里  陽陵泉（此症宜補多瀉少如手足紅腫宜補多瀉少）

2=標題= 東垣針法         聚英

東垣曰：黃帝針經云：胃病者，胃脘當心而痛，上支兩，膈咽不通，飲食不下，

取三里以補之。脾胃虛弱，感濕成痿，汗大泄妨食。三里  氣衝  以三稜針出血，

若汗不減不止者，於三里穴下三寸。上廉穴出血，禁酒，忌濕麵，

東垣曰：黃帝針經云：從下上者，引而去之，上氣不足，推而揚之。蓋上氣者，

心臍上焦之氣，陽病在陰，從陰引陽，去其邪氣於腠理皮毛也。又云：視前痛者，

當先取之，是先以繆刺，瀉其經絡之壅者，為血凝而不流，故先去之，而治他病。

東垣曰：胃氣下溜，五臟氣皆亂，其為病互相出見。黃帝曰：五亂刺之有道乎！

岐伯曰：有道以來，有道以去，審知其道，是謂身寶。帝曰：願聞其道。岐伯曰：

氣在於心者，取之手少陰心主之俞。神門  大陵  同精導氣，以復其本位，

氣在于肝者，取之手太陰滎俞。魚際  太淵  成痿者，以導濕熱，引胃氣出陽道，

不令濕土剋腎，其穴在于太谿。

氣在於腸胃者，取之足太陰陽明，不下者。取之  三里  章門  中脘

因足太陰虛者，於募穴中導引之，於穴中有一說。腑俞  去腑病也。

胃虛而致太陰無所稟者，於足陽明之募穴中引導之，如氣逆為霍亂者，

取三里氣下乃止，不下復治。

氣在於頭。取之  天柱  大杼  不足。取之足太陽滎俞  通谷  束骨  先取天柱大杼，

不補不瀉，以導氣而已，取足太陽膀胱經中，不補不瀉，深取通谷束骨，丁心火，

己脾土穴，以引導去之。

氣在於臂足，取之先取血脈，後取其手足陽明之滎俞  二間  三間  深取之。內庭

陷谷  深取之。視其足臂之血絡，盡取之，後治其痿厥，皆不補不瀉，從陰深取，

引而上之，上者出也。去也。皆陰火有餘，隔氣不足，伏匿於地中者，榮血也。

當從陰引陽，先於地中，升舉陽氣，次瀉陰火，乃導氣同精之法。

帝曰：補瀉奈何？曰徐入徐出，謂之導氣。補瀉無形，謂之同精，是非有餘不足也。

亂氣之相逆也。帝曰：允乎哉道，明乎哉問，請著之玉版，命曰治亂也。

東垣曰：陰病治陽，陽病治陰，陰陽應象論曰。審其陰陽，以別剛柔，陰病治陽，

陽病治陰，定其血脈，各守其鄉，血實宜決之，血虛宜導引之。夫陰病在陽者，

是天外風寒之邪，乘中而外入，在人之背上腑俞臟俞，是人之受天外寒邪，亦有二說，

中於陽則流於經，此病始於外寒，終歸外熱，故以知風寒之邪，治其各臟之俞，

非止風寒而已，六淫濕暑燥火，皆五臟所受，乃筋骨血脈受邪。

各有背上五臟俞以除之，傷寒一說從仲景，中八風者，有風論，中暑者，

治在背上小腸俞，中濕者，治在胃俞，中燥者，治在大腸俞。此皆六淫客邪有餘之病，

皆瀉其背之腑俞，若病久傳變，有虛有實，各隨病之傳變，補瀉不足，治只在背腑俞，

另有上熱下寒。經曰陰病在陽者，當從陽引陰，必須先去絡脈經隧之血，

若陰中火旺上騰於天，致六陽反不衰而上亢者，先去五臟之血絡，引而下行，

天氣降下，則下寒之病自去矣，慎勿獨瀉其六陽，此病陽亢，乃陰火之邪滋之，

只去陰火，只損脈絡經隧之邪，勿也。陽病在陰者，當從陰引陽，是水穀之寒熱，

感則害人六腑。又曰：飲食失節，又勞役形質，陰火乘於坤土之中，

致穀氣榮氣清氣胃氣元氣不得上升，滋於六腑之陽氣，是五臟之氣先絕於外，

外者天也。下流伏於坤土陰火之中，皆先由喜怒悲憂恐為五賊所傷，而後胃氣不行，

勞役飲食不節繼之，則元氣乃傷，當從胃合三里穴中，推而揚之，以伸元氣，

故曰從陰引陽，若元氣愈不足，治在腹上諸腑之募穴，若傳在五臟，為九竅不通，

隨各竅之病，治其各臟之募穴於腹。故曰五臟不平，乃六腑元氣閉塞之所生也。又曰：

五臟不和，九竅不通，皆陽氣不足，陰氣有餘。故曰陽不勝其陰，凡治腹之募，皆為元

氣不足，從陰引陽勿也。若錯補四末之俞，錯瀉四末之榮，錯瀉者，差尤甚矣！

按岐伯所說，只取穴於天上，天上者，人之背上，五臟六腑之俞，豈有生者乎。

興言及此，寒心切骨，若六淫客邪，及上熱下寒，筋骨皮肉血脈之病，

錯取穴於胃之合，及諸腹之募者，必危，亦岐伯之言，下工豈可不慎哉！

東垣曰：三焦元氣衰旺，黃帝針經云：上氣不足，腦為之不滿，耳為之苦鳴，

頭為之傾，目為之瞑，中氣不足，洩便為之變，腸為之苦結，下氣不足，

則為痿厥心悶，補足外踝留之。

東垣曰：一富者，前陰臊臭，又因連日飲酒，腹中不和，求先師治之。曰：

夫前陰足厥陰之脈絡，循陰器出其挺。凡臭者，心之所主，散入五方為五臭，

入肝為臊，此其一也。當於肝經中瀉行間，是治其本，後於心經中瀉少沖，乃治其標。

2=標題= 名醫治法        聚英

2=標題= 瘡毒

原病式曰：凡人初覺發背，背欲結未結，亦熱腫病，先用濕紙覆其上，立候之，

其紙先乾處，即是結癰頭也。取大蒜切成片，如三銅錢厚，安於頭上。

用大艾炷灸三壯，即換一蒜片，痛者灸至不痛，不痛灸至痛時方住，最要早覺早灸，

若一日二日，十灸七活，三日四日六七活，五日六日三四活，過七日則不可灸，

若有十數頭作一處生者即用大蒜研成膏，作薄餅舖其上，聚艾於蒜餅上燒之，

亦能活也。若背上初發，未腫一片，中間有一片黃米頭子，便用獨蒜切去兩頭，

取中間半寸厚，安於瘡上，用艾灸十四壯，多至四十九壯，又曰：痛者灸至不痛而止，

謂先及其未潰，所以痛，次及於將潰，所以不痛也。不痛灸至痛而止，謂先及其潰，

所以不痛，次及良肉，所以痛也。此癰疽初發之治也。若諸瘡患，久成漏者，

常有膿水不絕，其膿不臭，內無歹肉，先宜用附子浸透，切作大片厚二三分，

於瘡上著艾灸之，仍服內托之藥，隔三二日再灸之，不五七次，自然肌肉長滿矣，

至有膿水惡物，漸潰根深者，郭氏治用白麵，硫黃大蒜三物，一處搗爛，看瘡大小，

捻作餅子，約厚三分，於瘡上用艾灸二十一壯，一灸一易餅子，後四五日，

方用翠霞錠子，并信效錠子，互相用之。入瘡內，歹肉盡去，好肉長平，

然後外貼收歛之藥，內服應病之劑調理即瘥矣！

2=標題= 喉痺

原病式曰：痺，不仁也。俗作閉，閉塞也。火主腫脹，故熱客上焦，而咽嗌腫脹也。

張戴仁曰：手少陰少陽二脈，並於喉氣，熱則內結腫脹，痺而不通則死，

後人強立八名，曰單乳蛾，雙乳蛾，單閉喉，雙閉喉，子舌脹，木舌脹，纏喉風，

走馬喉閉，熱氣上行。故傳於喉之兩旁近外，腫作以其形似，是謂乳蛾，

一為單二為雙也。其比乳蛾差小者，名閉喉，熱結舌下，復生一小舌，名子舌脹，

熱結於舌中，為之腫，名木舌脹，木者，強而不柔和也。熱結於咽喉，腫繞於外，

且麻且癢，腫而大者，名曰纏喉風。暴發死者，名走馬喉閉，八名雖詳，皆歸之火，

微者鹹軟之，大者下散之，至於走馬喉閉，生死人在反掌間，砭刺出血，則病已，

嘗治一婦人木舌脹，其舌滿口，令以針銳而小者，砭之五七度，三日方平，

計所出血幾盈斗。喉痺急用吹藥，刺宜少商，合谷，豐隆，湧泉，關沖。

2=標題= 淋閉

原病式曰：淋，小便痛也。熱客膀胱，鬱結不能滲泄故也。嚴氏曰：氣淋者，

小便，常有餘瀝，石淋者，莖中痛，尿不得卒出，膏淋者，尿似膏出，勞淋者，

勞倦即發，痛引氣沖，血淋者，熱即發，甚則溺血，以上五淋，皆用鹽炒熱，

填滿病人臍中，卻用頭大艾，灸七壯，或灸三陰交，即愈。

2=標題= 眼目

東垣曰：五臟上注於目而為之精，精之窠為眼，骨之精為黑眼，血之精為絡，

其窠氣之精為白眼，肌肉之精為約束裏，擷筋骨血氣之精，而與脈併為系，目者，

五臟六腑之精，榮衛魂魄之所常營也。神之所主也。子和曰：目之五輪，

乃五藏六腑之精華，宗脈之所聚，其白屬肺金，肉屬脾土，赤屬心火。

黑水神光屬腎水，兼屬肝木，目不因火則不病，白輪變赤，火乘肺也。肉輪赤腫，

火乘脾也。黑水神光被翳，火乘肝與腎也。赤脈貫目，火自甚也。凡自暴赤腫起，

羞明隱，淚出不止，暴寒目眶腫，大熱之所為也。宜針神庭，上星，會，前頂，

百會，翳者可使立退，腫者可使立消，惟小兒不可刺會，肉分淺薄，恐傷其骨，

目之內眥，太陽膀胱之所過，血多氣少，目之銳眥，少陽膽經，血少氣多，目之上網，

太陽小腸經也。亦血多氣少，目之下網，陽明胃經也。血氣俱多。

然陽明經起於目兩旁，交頞中，與太陽少陽交會於目，惟足厥陰肝經，連於目系而已。

故血太過者，太陽陽明之實也。血不及者，厥陰之虛也。故出血者，宜太陽陽明。

蓋此二經，血多故也。少陽一經，不宜出血，血少故也。刺太陽陽明出血，則目愈明，

刺少陽出血，則目愈昏，要知無使太過不及，以血養目而已，雀目不能夜視，

乃因暴怒大憂所致，皆肝血少，禁出血，止宜補肝養胃。劉氏曰：內障有因於痰熱，

氣鬱，血熱，陽陷陰脫者所致，種種病因，古人皆不議，況外障之翳，

有起於內眥外眥睛上睛下睛中，當視其翳色，從何經而來，如果垣治魏邦彥夫人，

目翳綠色，從下而上，病自陽明來也。綠非五色之正，殆肺腎合而成病也。

乃就晝工家，以墨調膩粉合成，色與翳同矣，如議治之，疾遂不作，

眼生倒睫拳毛者，兩目緊急皮縮之所致也。蓋內傷熱，陰氣外行，當去其內熱，

並邪火眼，皮緩則毛出，翳膜亦退，用手法攀出內瞼向外，速以三稜針出血，

以左手爪甲迎其針鋒，立愈。目眶久赤爛，俗呼為赤瞎，當以三稜針刺目眶外，

以瀉濕熱而愈。偷針眼，視其背上有細紅點，如若以針刺破，即瘥，

實解太陽之鬱熱也。

2=標題= 損傷

內經云：人有所墜，惡血留於腹中，腹滿不得前後，先飲利藥，若上傷厥陰之脈，

下傷少陰之絡，當刺足內踝下然谷之前出血，刺足跗上動脈，不已，刺三毛各一痏，

見血立已，左刺右，右刺左。其脈堅強者生，小弱者死。

2=標題= 針邪秘要        楊繼洲著

凡男婦或歌或笑，或哭或吟，或多言，或久默，或朝夕嗔怒，或晝夜妄行，

或口眼俱邪，或披頭跣足，或裸形露體，或言見鬼神。如此之類，乃飛虫精靈，

妖孽狂鬼，百邪侵害也。欲治之時，先要：

愉悅  謂病家敬信醫人，醫人誠心療治，兩相喜悅，邪鬼方除，若主惡砭石，

不可以言治，醫貪貨財，不可以言德。

書符  先用硃砂書太乙靈符二道，一道燒灰酒調，病人服，一道貼於病人房內，

書符時念小天罡咒。

2=標題= 太乙靈符

念咒  先取氣一口，次念天罡大神，日月常輪，上朝金闕，下覆崑崙，貪狼巨門，

祿存文曲，廉貞武曲，破軍輔弼，大周天界，細入微塵，玄黃正氣，速赴我身，

所有凶神惡煞，速赴我魁之下，毋動毋作，急急如律令。

定神  謂醫與病人，各正自己之神，神不定勿刺，神已定可施。

正色  謂持針之際，目無邪視，心無外想，手如握虎，勢若擒龍。

禱神  謂臨針之時，閉目，存想一會針法，心思神農黃帝孫韋真人儼然在前。

密言   從吾針後，病不許復。乃搯穴曰：大哉乾元，威統神天，金針到處，

萬病如拈，吾奉  太上老君急急如律令。

針  謂下手入針時，呵氣一口於穴上，默存心火燒過，用力徐徐插入。乃曰：

布氣玄真，萬病不侵，經絡接續龍降虎升，陰陽妙道，插入神針，針天須要開，

針地定教裂，針山須即崩，針海還應竭，針入疾便安，針鬼悉馘減，

吾奉  太上老君急急如律令攝。

又曰

手提金鞭倒騎牛，喝得黃河水倒流，一口吸盡千江水，運動人身血脈流，南斗六星，

北斗七星。太上老君急急如律令。

2=標題= 孫真人針十三鬼穴歌

百邪顛狂所為病，針有十三穴須認，凡針之體先鬼宮，次針鬼信無不應。

一一從頭逐一求，男從左起女從右，一針人中鬼宮停，左邊下針右出針。

第二手大指甲下，名鬼信刺三分深，三針足大指甲下，名曰鬼壘入二分。

四針掌上大陵穴，入針五分為鬼心，五針申脈為鬼路，火針三分七。

第六卻尋大椎上，入髮一寸名鬼枕，七刺耳垂下八分，名曰鬼床針要溫。

八針承漿名鬼市，從左出右君須記，九針勞宮為鬼窟，十針上星名鬼堂。

十一陰下縫三壯，女玉問頭為鬼藏，十二曲池名鬼腿，火針仍要七。

十三舌頭當舌中，此穴須名是鬼封，手足兩邊相對刺，若逢孤穴只單通。

此是先師真妙訣，狂猖惡鬼走無蹤。

一針鬼宮，即人中，入三分。二針鬼信，即少商，入三分。三針鬼壘，

即隱白入二分。四針鬼心，即大陵，入五分。五針鬼路，即申脈，火針三分，

六針鬼枕，即風府，入二分。七針鬼床，即頰車，入五分。八針鬼市，即承漿，

入三分。九針鬼窟，即勞宮，入二分，十針鬼堂，即上星，入二分。十一針鬼藏，

男即會陰，女即玉門頭入三分，十二針鬼腿，即曲池，火針入五分，十三針鬼封，

在舌下中縫，刺出血，仍橫安針一枚，就兩口吻，令舌不動，此法甚效，

更加間使後谿二穴，尤妙。

男子先針左起。女人先針右起。單日為陽。雙日為陰。陽日陽時針右轉，

陰日陰時針左轉。刺入十三穴盡之時，醫師即當口問病人，何鬼何妖為禍，

病人自說來由，用筆一一記錄，言盡狂止，方宜退針。

2=標題= 捷要灸法                醫學入門

鬼哭穴  治鬼魅狐惑，恍惚振噤，以患人兩手大指相並縛定，用艾炷於兩甲角，

及甲後肉四處騎縫，著火灸之，則患魘者哀告，我自去為效。

灸卒死  一切急魘暴絕，灸足兩大指內，去甲一韭葉。

灸精宮  專主夢遺，十四椎下各開三寸，灸七壯效。

鬼眼穴  專祛癆蟲，令病人舉手向上，略轉後些，則腰上有兩陷可見，即腰眼也。

以墨點記，於六月癸亥夜癸亥時灸，勿令人知。四花膏肓肺俞，亦能祛蟲。

痞根穴  專治痞塊，十三椎下各開三寸半，多灸左邊，如左右俱有，左右俱灸。

又法，用稈心量患人足大指，齊量至足後跟中截斷，將此稈從尾骨尖量至稈盡處，

兩旁各開一韭葉許，在左灸右，在右灸左，針三分，灸七壯，神效。又法，

於足第二指歧角處灸五七壯，左患灸右，右患灸左，灸後一晚夕，覺腹中響動是驗，

肘尖穴  治瘰，左患灸右，右患灸左，如初生時，男左女右，灸風池。又法，

用稈心比患人口兩角為則，摺作兩段，於手腕窩中量之，上下左右四處盡頭為穴，

灸之亦效。

灸忤  口客忤，中惡等症，乳後三寸，男左女右灸之，或兩大拇指頭。

灸疝痛  偏墜用稈心一條，量患人口兩角為則，摺為三段如人字樣，以一角安臍中心，

兩角安臍下兩旁，尖盡處是穴，右患灸左，左患灸右，左右俱患，左右俱，

艾如粟米大，灸四十壯神效。又法，取足大指次指下，中節橫文當中，

男左女右灸之，兼治諸氣心腹痛，外腎吊腫，小腹急痛。

灸翻胃  兩乳下一寸，或內踝下三指，稍斜向前。

灸腸風諸痔  四椎下各開一寸，年深者最效。

灸腫滿  兩大手指縫，或足二指上一寸半。

灸癜風  左右手中指節宛宛中，凡贅疣諸惡，灸之無不立效。

2=標題= 崔氏取四花穴法

治男婦五勞七傷，氣虛血弱，骨蒸潮熱，咳嗽痰喘，尪羸痼疾，用蠟繩量患人口長，

照人裁紙四方，中剪小孔，別用長蠟繩踏腳下，前齊大趾，後上曲瞅橫紋截斷，

如婦人纏足，比量不便，取右膊肩穴貼肉，量至中指頭截斷。

卻絡在結喉下雙垂向背後，繩頭盡處，用筆點記，即以前紙小孔安點中，分四方，

灸紙角上各七壯。

按四花穴，古人恐人不知點穴，故立此捷法，當必有合於五臟俞也。

今依此法點穴，果合足太陽膀胱經行背二行膈俞膽俞四穴。難經曰：血會膈俞。疏曰：

血病治此。蓋骨蒸勞熱，血虛火旺。故取此以補之，膽者肝之府，肝能藏血。

故亦取是俞也。崔氏止言四花，而不言膈俞膽俞四穴者，為粗工告也。

但人口有大小闊狹不同，故比量四花亦不準，莫若揣摸脊骨膈俞膽俞為正，

再取膏肓二穴灸之，無不應矣。膈俞在七椎下兩旁，去脊各一寸五分，

膽俞在十椎下兩旁，去脊 各一寸五分。膏肓俞在四椎下一分，五椎上二分，

兩旁去脊各三寸，四肋一間。

2=標題= 取膏肓穴法      翳學入門

膏肓膈俞膽俞圖

主治陽氣虧弱，諸風痼冷，夢遺上氣，呃逆膈噎，狂惑妄誤百症。

取穴須令患人就床平坐，曲膝齊胸，以兩手圍其足膝，使脾骨開離，勿令動搖，

以指按四椎微下一分，五椎微上二分，點墨記之，即以墨平晝相去六寸許，

四肋三間胛骨之裏，肋間空處，容側指許，摩膂肉之表，筋骨空處按之，

患者覺牽引胸肋中手指痛，即真穴也。灸主百壯千壯，灸後覺氣壅盛，

可灸氣海及足三里，瀉火實下，灸後令人陽盛，當消息以自保養，不可縱慾。

2=標題= 騎竹馬灸穴圖

此二穴，專治癰疽惡瘡，發背癤毒，瘰諸風，一切病症。

先從男左女右臂脘中橫紋起，用薄蔑一條量至中指齊肉盡處，不量爪甲，截斷，

次用蔑取前同身寸一寸，卻令病人脫去衣服，以大竹扛一條，跨定，兩人隨徐扛起，

足離地三寸，兩旁兩人扶定，將前量長蔑，貼定竹杠豎起，從尾骨貼脊量至蔑盡處，

以筆點記，後取身寸蔑，各開一寸是穴，灸七壯。

此楊氏灸法，按神應經，兩人抬扛不穩，當用兩木凳擱竹扛頭，令患人足微點地，

用兩人兩旁扶之，尤妙，又按聚英言，各開一寸，疑為一寸五分。

當合膈俞肝俞穴道。

騎竹馬灸穴圖

2=標題= 灸勞穴法

資生經云：久勞其狀手腳心熱，盜汗，精神困頓，骨節疼痛，初發咳嗽，漸吐膿血，

肌瘦面黃，減食少力，令身正直，用草於男左女右自腳中指尖，量過腳心下。

向上至曲瞅大紋處，截斷，卻將此草自鼻尖量，從頭正中分開髮，量至脊。

以草盡處，用墨點記，別用草一條，令病人自然合口，量闊狹，截斷。

卻將此草於墨點上，平摺兩頭，盡處量穴，灸時隨年紀，多灸一壯，如人三十歲，

灸三十一壯，累效。按此穴，合五椎兩旁，各一寸五分，心俞二穴也。心主血，

故灸之。

2=標題= 取腎俞穴法

在平處立，以杖子約量至臍，又以此杖當背脊骨上量之，知是與臍平處也。

然後左右各半寸，取其穴，則腎俞也。

2=標題= 取灸心氣法

先將長草一條，比男左女右手掌內，大拇指根橫紋量起，至用內止，以墨記點。

次比食指中指四指小指，五指皆比如前法，再加同身寸一寸點定，別用稈草一條，

與前所量草般齊，至再加一寸墨上，共結一磊，卻令病人正坐，脫去衣，以草分開，

加於頸上，以指按定磊，於天突骨上兩邊，垂向背後，以兩條草取般齊，

垂下脊中盡處是穴，灸七壯效。

2=標題= 取灸痔漏法

痔疾未深，止灸長強甚效，如年深者，可用槐枝馬藍根一握，先煎湯取水三碗。

用一碗半，乘熱以小口瓶薰洗，令腫退，於原生鼠妳根上灸之，尖頭灸不效，

或用藥水盆洗腫微退，然後灸，覺一團火氣通入腸，至胸乃效，灸至二十餘壯，

更忌毒物，永愈，隨以竹片護火氣，勿傷兩邊好肉。

2=標題= 灸小腸疝氣穴法

若卒患小腸疝氣，一切冷氣，連臍腹結痛，小便遺溺，大敦二穴，在足大指之端，

去爪甲韭菜許，及三毛叢中是穴，灸三壯。若小腸卒疝，腹疼痛，四肢不舉，

小便澀滯，身重足痿，三陰交二穴，在足內踝骨上三寸是穴，宜針三分，灸三壯，

極妙。

2=標題= 灸腸風下血法

取男左女右手中指為準，於尾閭骨尖頭，從中倒比，上至腰脊骨一指盡處，

是第一穴也。又以第二指於中穴取中一字，分開指頭，各一穴，灸七壯，

已上加至壯數多為效，患深，次年更灸，但以中指一指為準，臨時更揣摸之。

2=標題= 灸結胸傷寒法

宣黃連七分，搗末，巴豆七個，去殼不去油，一處研細成膏，如乾，滴水兩點，

納於臍中，用艾灸，腹中通快痛為度。

2=標題= 灸陰毒結胸法

巴豆十粒研爛，入麵一錢，搗作餅子，實搽臍中心，上用艾炷如豆許，灸七壯，

覺腹中鳴吼，良久自通利，次用蔥白一束緊札，切作餅，灸令熱，與熨臍下，

更用灰火熨斗烙其餅，飲令生真氣，漸覺體溫熱，即用五積散二錢，入附子末一錢，

水盞半，薑棗加鹽一捻，同煎至七分溫服，日併三兩服，即汗自行而安。

2=標題= 雷火針法

治閃挫諸骨間痛，及寒濕氣而畏刺者，用沉香，木香，乳香，茵陳，活，乾薑，

川山甲各三錢，麝少許，蘄艾二兩，以綿紙半尺，先鋪艾茵於上。

次將藥末摻捲極緊，收用，按定痛穴，筆點記，外用紙六七層，隔穴將捲艾藥，

名雷火針也。取太陽真火，用圓珠火鏡皆可，燃紅按穴上，良久取起，剪去灰，

再燒再按，九次即愈，灸一次，念一遍，先燃火在手。念曰：雷霆官將，

火德星君，藥奏奇功，方德三界六府之神，針藏烈焰，煉成於仙都九轉之門，

蠲除痛患，掃蕩妖氛，吾奉南斗六星，太上老君急急如律令，畢。

即以雷火針按穴灸之，迺孫真人所製，今用亦驗，務要誠敬，毋令婦人雞犬見，

此方全真多自秘，緣人不古，若心不合道，治不易療也。茲故表而出之。

2=標題= 蒸臍治病法

五靈脂八錢生用  斗子青鹽｛五錢生用｝乳香｛一錢｝沒藥｛一錢｝

天鼠糞｛即夜明沙二錢微炒｝地鼠糞｛三錢微炒｝蔥頭｛乾者二錢｝木通｛三錢｝

麝香｛少許｝右為細末，火和荍麵作圓圈，置臍上，將前藥末，以二錢放於臍內，

用槐皮剪錢，放於藥上，以艾灸之，每歲一壯，藥與錢不時添換，依後開日時，

取天地陰陽正氣，納入五臟，諸邪不入，百病不侵，長生耐老，脾胃強壯。

（荍音喬）立春已時 春分未時  立夏辰時  夏至酉時  立秋戌時  秋分午時

立冬亥時  冬至寅時 此乃四時之正氣，全天地之造化，灸無不驗。

2=標題= 相天時

千金云：正午後乃可灸，謂陰氣未至，灸無不著，午前平旦，穀氣虛，令人癲，

不可針灸，卒急者，不用此例。

下經云：灸時若遇陰霧，大風雪猛雨，灸暑雷電虹霓，停候晴明再灸，

急難亦不拘此。按日正午，氣注心經，未時注小腸經，止可灸極泉，少海，靈道，

通里，神門，少府，少衝，少澤，前谷，後谿，脘骨等穴，其餘經絡，各有氣至之時，

故寶鑑云：氣不至，灸之不發，千金所云：午後灸之言，恐非孫真人口訣。

2=標題= 千金灸法

千金方云：宦遊吳蜀，體上常須三兩處灸之，切令瘡暫瘥，則瘴癘溫瘧毒不能著人。

故吳蜀多行灸法，語云若要安，三里常不乾，有風者，尤宜留意。

2=標題= 寶鑑發灸法

寶鑑云：氣不至而不效，灸亦不發。蓋十二經應十二時，其氣各以時而至。

故不知經絡氣血多少，應至之候，而灸之者，則瘡不發，世醫莫之知也。

2=標題= 艾葉            醫統

木草云：艾味苦，氣微溫，陰中之陽，無毒，主灸百病，三月三日，五月五日。

採暴乾，陳久者良，辟惡殺鬼，又採艾之法，五月五日，灼艾有效，製艾先要如法，

令乾燥入臼搗細，篩去塵屑，每入石臼搗，取潔白為上，須令焙大燥，則灸有力，

火易燃，如潤無功。證類本草云：出明州圖經云：舊不著所出，但云生田野，

今在處有之，惟蘄州葉厚而餘高，果氣味之大，用之甚效。孟子曰：七年之病，

求三年之艾，丹溪曰：艾性至熱，入火灸則上行，入藥服則下行。

2=標題= 艾灸補瀉

氣盛則瀉之，虛則補之。針所不為，灸之所宜，陰陽皆虛，火自當之，經陷下者，

火則當之，經絡堅緊，火所治之，陷下則灸之。絡滿經虛，灸陰刺陰，經滿絡虛，

刺陰灸陽。以火補者，毋吹其火，須待自滅，即按其穴，以火瀉者，速吹其火，

開其穴也。

2=標題= 艾炷大小

黃帝曰：灸不三分，是謂徒冤，炷務大也。小弱乃小作之，又曰：小兒七日以上，

周年以還，炷如雀糞。

明堂下經云：凡灸欲炷下廣三分，若不三分，則火氣不達，病未能愈。

則是灸炷欲其大，惟頭與四肢欲小耳，明堂上經乃曰：艾炷依小頭作。

其病脈粗細狀如細線，但今當脈灸之，雀糞大炷，亦能愈疾，又有一途，如腹脹，

疝瘕癖，伏梁氣等，須大艾炷。故小品曰：腹背爛燒，四肢但去風邪而已。

不宜大炷，如巨闕鳩尾，灸之不過四五壯，炷依竹頭大，但令正當脈上灸之，

艾炷若大，復灸多，其人永無心力，如頭上灸多，令人失精神，背腳灸多。

令人血脈枯竭，四肢弱而無力，既失精神，又加細節，令人短壽，王節齋云：

面上灸炷須小，手足上猶可粗。

2=標題= 點艾火

明堂下經曰：古來灸病，忌松柏枳橘榆棗桑竹八木火，切宜避之，有火珠耀日，

以艾承之，得火為上，次有火鏡耀日，亦以艾引得火，此火皆良。

諸番部用鑌鐵擊石得火，以艾引之，凡倉卒難備，則不如無木火，清麻油點燈上，

燒艾莖點灸，兼滋潤灸瘡至愈不痛，用臘燭更佳。

2=標題= 壯數多少

千金云：凡言壯數者，若丁壯，病根深篤，可倍於方數，老少羸弱可減半。

扁鵲灸法有至三五百壯，千壯，此亦太過，曹氏灸法，有百壯，有五十壯。

小病諸方亦然，惟明堂百經云：針入六分，灸三壯，更無餘治，故後人不准，

惟以病之輕重而增損之，凡灸頭頂，止於七壯，積至七七壯止。銅人治風，灸上星，

前頂，百會，至二百壯，腹背灸五百壯，若鳩尾巨闕，亦不宜多灸。

灸多則四肢細而無力，千金方，於足三里穴乃云多至三百壯，心俞禁灸，若中風，

則急灸至百壯，皆視其病之輕重而用之，不可泥一說，而不通其變也。

2=標題= 灸法

千金方云：凡灸法，坐點穴則坐，臥點穴則臥灸，立點穴則立灸，須四體平直，

毋令傾側，若傾側穴不正，徒破好肉耳。明堂云：須得身體平直，毋令捲縮，

坐點毋令俯仰，立點毋令傾側。

2=標題= 炷火先後

資生云：凡灸當先陽後陰，言從頭向左而漸下，次從頭向右而漸下，先上後下，

明堂云：先灸上後灸下，先灸少後灸多，皆宜審之。王節齋曰：灸上須自上而下，

不可先灸下後灸上。

2=標題= 灸寒熱

灸寒熱之法，先灸大椎，以年為壯數，次灸撅骨，以年為壯數，視背俞陷者灸之。

肩臂上陷者灸之，兩季之間灸之，外踝上絕骨之端灸之，足小指次指間灸之。

下陷脈灸之，外踝後灸之，缺盆骨上，切之堅動如筋者灸之，膺中陷骨間灸之。

臍下關元三寸灸之，毛際動脈灸之，膝下三寸分間灸之，足陽明跗上動脈灸之，

顛上一穴灸之。

2=標題= 灸瘡要法

資生云：凡著艾得瘡發，所患即瘥，若不發，其病不愈，甲乙經曰：灸瘡不發者，

故履底灸令熱熨之，三日即發，今人用赤皮蔥三五莖，去青，於青灰中煨熱，拍破，

熱熨上十餘遍，其瘡三日遂發，又以生麻油漬之而發，亦有用皂角煎湯，候冷頻點之，

而亦有恐血氣衰不發，服四物湯滋養血氣，不可一概論也。有復灸一二壯遂發，

有食熱灸之物，如燒魚煎豆腐羊肉之類而發，在人以意取物，不可順其自然，

終不發矣！

2=標題= 貼灸瘡

古人貼灸瘡，不用膏藥，要得膿出多疾除，資生云：春用柳絮，夏用竹膜，

秋用新綿，冬用免腹下白細毛，或用貓腹毛。今日多以膏藥貼之，日兩三易，

而欲其速愈也。此非治疾之本意也。但今世貼膏藥亦取其便，不可速易，若膏藥不壞，

惟久久貼之可也。若速易即速愈，恐病根未盡除也。

2=標題= 灸瘡膏法

用白芷，金星草，淡竹葉，苓，連，乳香，當歸，川芎，薄荷，蔥白等炒，鉛粉，

香油煎膏貼，如用別膏不對症，倘瘡口易收，而病氣不得出也。如用別物乾燥作疼，

亦且不便。

2=標題= 洗灸瘡

古人灸艾炷大，便用洗法，其法以赤皮蔥，薄荷煎湯，溫洗瘡周圍，約一時久，

令驅逐風邪於瘡口出，更令經脈往來不，自然疾愈。若灸火退痂後，

用東南桃枝青嫩皮，煎湯溫洗，能護瘡中諸風，若瘡黑爛，加胡荽煎洗，若疼不可忍，

加黃連煎神效。

2=標題= 灸後調攝法

灸，後不可就飲茶，恐解火氣，及食，恐滯經氣，須少停二二時，宜入室靜臥，

遠人事，忌色慾，平心定氣，凡百俱要寬解，尤忌大怒大勞，大饑大飽，受熱冒寒，

至於生冷瓜果，亦宜忌之，惟食清淡養胃之物，使氣血流通，艾火逐出病氣，

若過厚毒味，酗醉，致生痰涎，阻滯病氣矣，鮮魚雞羊雖能發火。

止可施於初灸十數日之內，不可加於半月之後，今人多不知調養，雖灸何益，

故因灸而反致 害者，此也。徒責灸艾不效何耶！

2=標題= 醫案

乙卯歲，至建甯，滕柯山母患手背不舉，背惡寒而倦困，雖盛暑喜穿棉襖，

諸醫俱作虛冷治之，予診其脈沉滑，此痰在經絡也。予針肺俞曲池，三里穴，

是日即覺身輕手舉，寒亦不畏，綿襖不復著矣，後投除濕化痰之劑，至今康健，

諸疾不發，若作虛寒，愈補而痰愈結，可不慎歟。

戊午春，鴻臚呂小山，患結核在臂，大如柿，不紅不痛，醫云是腫毒，予曰：

此是痰核結於皮裏膜外，非藥可愈，後針手曲池，行六陰數，更多二七壯。

以通其經氣，不數日即平安矣，若作腫毒，用以託裏之劑豈不傷脾胃清純之氣耶，

己巳歲夏，文選李漸菴夫人，患產後血厥，兩足忽腫大如股，甚危急。

徐何二公召予視之，診其脈芤而歇止，此必得之產後惡露未盡，兼風邪所乘，

陰陽邪正激搏，是以厥逆，不知人事，下體腫痛，病勢雖危，針足三陰經，可以無虞，

果如其言，針行飯頃而甦，腫痛立消矣，癸酉秋，大理李義河，患兩腿痛，十餘載，

諸藥不能奏效，相公推予治之，診其脈滑浮，風濕入於筋骨，豈藥力能愈，須針可痊，

即取風市陰市等穴針之，官至工部尚書，病不再發。

甲戌夏，員外熊可山公，患痢兼吐血不止，身熱咳嗽，繞臍一塊痛，至死，

脈氣將危絕，眾醫云：不可治矣，工部正廊隗月潭公素善，迎予視其脈雖危絕，

而胸尚暖，臍中一塊高起如拳大，是日不宜針刺，不得已，急針氣海。

更灸至五十壯而蘇，其塊即散，痛即止，後治痢，痢愈，治嗽血，以次調理得痊，

次年陞職方，公問其故，予曰：病有標本，治有緩急，若拘於日忌，而不針氣海，

則塊何由而散，塊既消散，則氣得以疏通，而痛止脈復矣，正所謂急則治標之意也。

公體雖安，飲食後不可多怒氣，以保和其本，否則正氣乖而肝氣盛，致脾土受剋，

可計日而復矣！

辛未夏，刑部王念頤公，患咽嗌之疾，似有核上下於其間，此疾在肺膈。

豈藥餌所能愈，東徐公推予針之，取膻中氣海，下取三里二穴，更灸數十壯，

徐徐調之而痊，東名醫也。且才高識博，非不能療，即東垣治婦人傷寒，熱入血室，

非針莫愈，必俟夫善刺者，刺期門而愈，東之心，即東垣之心也。而其德可並稱焉，

視今之嫉賢妒能者，為何如哉，然妒匪斯今，疇昔然矣，予曾往磁州。

道經湯陰伏道路旁，有先師扁鵲墓焉，下馬拜之，問其故，曰：鵲乃河間人也。

針術擅天下，被秦醫令李膉刺死於道路之旁，故曰伏道，實可歎也。有傳可考，

戊辰歲，給事楊後山公，迺郎患疳疾，藥日服而人日瘦，同科鄭湘溪公，迎予治之。

子曰：此子形羸，雖是疳症，而腹內有積塊，附於脾胃之旁，若徒治其疳，

而不治其塊，是不求其本，而揣其末矣，治之之法，宜先取章門灸針，消散積塊，

後次第理治脾胃，是小人已除，而君子得行其道於天下矣，果如其言，而針塊中，

灸章門，再以蟾蜍丸藥兼用之，形體漸盛，疳疾俱痊。

壬申歲，四川陳相公長孫，患胸前突起，此異疾也。人皆曰：此非藥力所能愈，

錢誠翁推予治之。予曰：此乃痰結肺經而不能疏散，久而愈高，必早針俞府膻中，

後擇日針，行六陰之數，更灸五壯，令貼膏痰出而平，迺翁編修公甚悅之辛未，

武選王會泉公亞夫人，患危異之疾，半月不飲食，目閉不開久矣，六脈似有如無，

此疾非針不甦，同寅諸公推予即針之，但人神所忌，如之何？若待吉日良時，

則淪於鬼錄矣！不得已，即針內關二穴，目即開，而即能食米飲。

徐以乳汁調理而愈，伺飲諸君，問此何疾也？予曰：天地之氣，常則安，病則變，

況人稟天地之氣，五運迭侵於外，七情交戰於中，是以聖人嗇氣。如持至寶，

庸人妄為，而傷太和，此軒岐所以論諸痛皆生於氣，百病皆生於氣。

遂有九竅不同之論也。而子和中亦嘗論之詳矣，然氣本一也。因所觸而為九，

怒喜悲恐寒熱驚思勞也。蓋怒氣逆甚，則嘔血及泄，故氣逆上矣。怒則陽氣逆上，

而肝木乘脾，故甚嘔血及泄也。喜則氣和志達，榮衛通和，故氣緩矣。悲則心系急，

肺布葉舉，而上焦不通，榮衛不散，熱氣在中，故氣消矣，恐則精神上，則上焦閉，

閉則氣逆，逆則下焦脹，故氣不行矣。寒則腠理閉，氣不行故氣收矣，熱則腠理開，

榮衛通，汗大泄，驚則心無所依，神無所歸，慮無所定，故氣亂矣，勞則喘息汗出，

內外皆越，故氣耗矣，思則心有所存，神有所歸，正氣流而不行，故氣結矣！

抑嘗考其為病之詳，變化多端，如怒氣所致，為嘔血，為泄，為煎厥，為薄厥，

為陽厥，為胸滿痛，食則氣逆而不下，為喘渴煩心，為肥氣，為目暴盲，耳暴閉，

筋緩，發於外為癰疽也。喜氣所致，為笑不休，為毛髮焦，為肉病，為陽氣不收，

甚則為狂也。悲氣所致，為陰縮，為筋攣，為肌痺，為脈痿，男為數溺，女為血崩，

為酸鼻卒頤，為目昏，為少氣不能息，為泣為臂麻也。恐氣所致，為被綑脫肉，

為骨痠痿厥，為暴下清水，為面熱膚急，為陰痿，為懼而脫頤也。驚氣所致，為潮涎，

為目寰，為疑癇，為不省人事，僵仆，久則為痿痺也。勞氣所致，為嗌噎，為喘促，

為咳血，為腰痛骨痿，為肺鳴，為高骨壞，為陰痿，為唾血，為瞑目，為耳閉，

男為少精，女為不月，衰甚則潰潰乎若壞，汨汨乎不可上也。思氣所致，為不眠，

為嗜臥，為昏瞀，為中痞，三焦閉塞，為咽嗌不利，為膽痺嘔苦，為筋痿，為白淫，

為不嗜食也。寒氣所致，為上下所出，水液澄清冷，下痢青白等症也。熱氣所致，

為喘嘔吐酸，暴注下迫等病也。竊又稽之內經治法，但以五行相勝之理，互相為治，

如怒傷肝，肝屬木，怒則氣并於肝，而脾土受邪，木太過，則肝亦自病，喜傷心，

心屬火，喜則氣并於心，而肺金受邪，火太過，則心亦自病，悲傷肺，肺屬金，

悲則氣并於肺，而肝木受邪，金太過，則肺亦自病，恐傷腎，腎屬水。

恐則氣并於腎，而心火受邪，水太過，則腎亦自病，思傷脾，脾屬土，思則氣并於脾，

而腎水受邪，土太過，則脾亦自病，寒傷形，形屬陰，寒勝熱則陽受病，寒太過，

則陰亦自病矣，熱傷氣，氣屬陽，熱勝寒，則陰受病，熱太過，則陽亦自病矣，

凡此數者，更相為治，故悲可以治怒也。以愴惻苦楚之言感之，喜可以治悲也。

以謔浪褻狎之言娛之，恐可以治喜也。以遽迫死亡之言怖 之，怒可以治思也。

以污辱欺罔之言觸之，思可以治恐也。以慮彼忘此之言奪之，凡此五者，必詭詐譎，

無所不至，然後可以動人耳目，易人視聽，若胸中無才器之人，亦不能用此法也。

熱可以治寒，寒可以治熱，逸可以治勞，習可以治驚。經曰：驚者平之！

夫驚以其卒然而臨之也。使習見習聞，則不驚矣，如丹溪治女人許婚後。

夫經商三年不歸，因不食，困臥如痴也。無所病，但向裏床坐，此思氣結也。

藥難獨治，得喜可解，不然令其怒，俾激之大怒而哭之三時，令人解之，與藥一貼，

即求食矣！蓋脾主思，思過則脾氣結而不食，怒屬肝木，木能剋土，木氣沖發，

而脾土開矣。又如子和治一婦，久思而不眠，令觸其怒，是夕果困睡，捷於影響，

惟勞而氣耗，恐而氣奪者，為難治也。又同寅謝公，治婦人喪妹甚悲，而不飲食，

令以親家之女陪歡，仍用解鬱之藥，即能飲食。又聞莊公治喜勞之極而病，

切脈乃失音症也。令恐懼即愈，然喜者之人少病。蓋其百脈舒和故耳，經云恐勝喜，

可謂得玄關者。凡此之症，內經自有治法，業醫者廢而不行何哉！附錄宜知所從事焉，

己巳歲，尚書王西翁乃受，頸項患核腫痛，藥不愈，召予問其故？曰頸項之疾，

自有各經源絡井俞會合之處，取其源穴以刺之，後果刺，隨針而愈，更灸數壯，

永不見發，大抵頸項乃橫肉之地，經脈會聚之所，凡有核腫，非吉兆也。

若不究其根以灸刺之，則流串之勢，理所必致矣，患者慎之，

戊寅冬，張相公長孫，患瀉痢半載，諸藥不效，相公命予治之。曰：

昔翰林時患肚腹之疾，不能飲食，諸藥不效，灸中脘章門即飲食，其針灸之神如此，

今長孫患瀉痢，不能飲食，可針灸乎。予對曰：瀉痢日久，體貌已變，須元氣稍復，

擇日針灸可也。華岑公子云：事已危篤矣，望即治之，不俟再擇日期，

即針灸中脘章門，果能飲食。

丁丑夏，錦衣張少泉公夫人，患癇症二十餘載，曾經醫數十，俱未驗，來告予，

診其脈，知病入經絡。故手足牽引，眼目黑瞀，入心則搐叫，須依理取穴，

方保得痊，張公善書而知醫，非常人也。悉聽予言，取鳩尾中脘，快其脾胃，

取肩顒曲池等穴，理其經絡，疏其痰氣，使氣血流通，而自定矣，次日即平妥。

然後以法，製化痰健脾之藥，每日與服，戊辰歲，李邃麓公，胃旁一痞塊如覆盆，

形體羸瘦，藥勿愈。予視之曰：既有形於內，豈藥力所除，必針灸可消，詳取塊中，

用以盤針之法，更灸食倉中脘穴而愈。邃麓公問曰：人之生痞，與癖，積聚，癥瘕，

是如何？曰痞者否也。如易所謂天地不交之否，內柔外剛，萬物不通之義也。

物不可以終否，故痞久則成脹滿，而莫能療焉，癖者，懸絕隱僻，

又玄妙莫測之名也。積者跡也。挾痰血以成形跡，亦鬱積至久之謂爾，聚者緒也。

依元氣為端緒。亦聚散不常之意云：癥者徵也。又精也。以其有所徵驗，

及久而成精萃也。瘕者假也。又遐也。以其假借氣血成形，及歷年遐遠之之謂也。

大抵痞與癖乃胸膈之候，積與聚為腹內之疾，其為上中二焦之病，故多見於男子，

其癥與瘕獨見於臍下，是為下焦之候，故常見於婦人。

大凡腹中有塊不問男婦積聚瘕癥，俱為惡症，切勿視為尋常，初起而不求早治，

若待痞疾脹滿，已成胸腹鼓急，雖扁鵲復生，亦莫能救其萬一，有斯疾者，可不懼乎，

李公深以為然。

戊辰歲，戶部王縉菴公迺弟，患心癇疾數載矣，徐堂翁召予視之，須行八法開闔方可，

公如其言，而刺照海列缺，灸心俞等穴，其針待氣至，乃行生成之數而愈。

凡治此症，須分五癇，此卷前載之詳矣，茲不悉錄。

壬申歲，大尹夏梅源公，行取至蛾眉菴寓，患傷寒，同寅諸公迎視，六脈微細，

陽症得陰脈，經云：陽脈見於陰經，其生也可知，陰脈見於陽經，其死也可許，

予居玉河坊正值考績，不暇往返之勞，若辭而不治，此公在遠方客邸，且蒞政清苦，

予甚惻之，先與柴胡加減之劑，少效，其脈尚未合症，予竭精殫思，又易別藥，

更針內關，六脈轉陽矣，遂次第進以湯散而愈，後轉陞戶部今為正郎。

壬戌歲，吏部許敬菴公，寓靈濟宮，患腰痛之甚，同鄉董龍山公推予視之，診其脈，

尺部沉數有力，然男子尺脈固宜沉實，但帶數有力，是濕熱所致，有餘之疾也。

醫作不足治之，則非矣，性畏針，遂以手指於腎俞穴，行補瀉之法，痛稍減，

空心再與除濕行氣之劑，一服而安，公曰：手法代針，已覺痛減。

何迺再服滲利之藥乎？予曰：針能劫病，公性畏針，故不得已而用手指之法，

豈能驅除其病根，不過暫減其痛而已，若欲全可，須針腎俞穴，今既不針，

是用滲利之劑也。豈不聞前賢云：腰乃腎之府，一身之大關節，脈沉數者，

多是濕熱壅滯，須宜滲利之，不可用補劑，今人不分虛實，一概誤用，多致綿纏，

痛疼不休。（出玉機中）大抵喜補惡攻，人之恆情也。邪濕去而新血生，

此非攻中有補存焉者乎！

壬申歲，行人虞紹東翁，患膈氣之疾，形體羸瘦，藥餌難治，召予視之，六脈沉濇，

須取膻中，以調和其膈，再取氣海，以保養其源，而元氣充實，脈息自盛矣！

後擇時針上穴，行六陰之數，下穴行九陽之數，各灸七壯，遂全愈，今任揚州府太守，

庚辰過揚復，形體豐厚。

壬申夏，戶部尚書王疏翁，患痰火熾盛，手臂難伸，予見形體強壯。

多是濕痰流注經絡之中，針肩顒，疏通手太陰經與手陽明經之濕痰，復灸肺俞穴，

以理其本，則痰氣可清而手臂能舉矣，至吏部尚書，形體益壯。

辛未歲，浙撫郭黃公，患大便下血，愈而復作，問其致疾之由。予對曰：

心生血而肝藏之，則脾為之統。內經云：飲食自倍，腸胃乃傷，腸癖而下血。

是皆前聖之言而可考者，殊不知腸胃本無血，多是痔疾，隱於肛門之內。

或因飲食過傷，或因勞慾怒氣，觸動痔竅，血隨大便而出，先賢雖有遠血近血之殊，

而實無心肺大腸之分，又有所謂氣虛腸薄，自榮衛滲入者，所感不同，須求其根，

於長強穴針二分灸七壯，內痔一消而血不出，但時值公冗，不暇於針灸，逾數載，

陞工部尚書，前疾大作，始知有痔隱於肛門之內，以法調之愈，至己卯復會於汶上云：

不發矣，是歲公子箕川公長愛，忽患驚風，勢甚危篤，灸中沖印堂合谷等穴。

各數十壯，方作聲，若依古法而止灸三五壯，豈能得愈，是當量其病勢之輕重而已，

己卯歲，道經臨洛關，會舊知宋憲副公云：昨得一夢，有一真人，至舍相談而別，

今欲故人相顧，舉家甚喜，昨年長子得一痞疾，近因下第抑鬱，疾轉加增，諸藥不效。

如之奈何？予答曰：即刻可愈。公愕然曰：非惟吾子得安，而老母亦安矣，此公至孝，

自奉至薄，神明感召，予即針章門等穴，飲食漸進，形體清爽，而腹塊即消矣，

懽洽數日，偕親友送至呂祖度盧生祠，不忍分袂而別。

庚辰夏，工部郎許鴻宇公，患兩腿風，日夜痛不止，臥床月餘，命予治之，

時名醫諸公，堅執不從許公疑而言曰：兩腿及足無處不痛，豈一二針所能愈。予曰：

治病必求其本，得其本穴會歸之處，痛可立止，痛止即步履，旬日之內，必能進部，

此公明爽，獨聽予言，針環跳絕骨，隨針而愈，不過旬日，果進部，人皆駭異，

假使當時不信王公之言，而聽旁人之語，則藥力豈能及哉，是惟在乎信之篤而已，

信之篤，是以獲其效也。

己巳歲，張相公得肛門忽腫之疾，戎政王酉翁推予診視：命之曰：元老之疾，

非常人比，宜精思殫力調治，以副吾望，予謁診，右寸浮數，是肺金受風熱，

移於大腸之中，然肛門又居下之地，而飲食糟粕流至於此，若無七情四氣所干，

則潤澤而下，或濕熱內蘊，邪氣所加，則雍滯而作腫痛。

予製以加減搜風順氣之劑二罐，倍加酒蒸大黃，借酒力上升，蕩滌邪熱，加麻仁潤燥，

枳殼寬腸，防風獨活驅除風熱，當歸清血，涼血，養血，枯芩以清肺與大腸，

共製成丸，服漸清安。

隆慶二年，四月初四日。奉

旨傳與聖濟殿，著醫去看徐閣老病，欽此，臣等謹欽遵，前至徐閣老私家。

診得六脈數大，積熱積痰，脾胃虛弱，飲食減少，宜用清熱健脾化痰湯醫治，黃芩，

白朮，貝母，橘紅，茯苓，香附，芍藥，桔梗，川芎，前胡，檳榔，甘草，水二鍾，

薑一片，煎至一鍾，不拘時服，藥對症，即愈。

乙亥歲，通州李戶候夫人，患怪症，予用孫真人治邪十三針之法。問病者是何邪為害？

對說乃某日至某處，雞精之為害也。令其速去，病者對曰：吾疾愈矣，怪邪已去，

言語遂正，精神復舊，以見十三針之有驗也。

己巳歲，尚書毛介川翁，患脾胃虛弱，時常瀉痢，肢略浮腫，問於予曰：時常泄瀉，

多係濕熱。夫人之一身，心生血，肝藏之，而脾為之統，脾得其統，則運化有常，

水穀通調，固無所謂濕，亦無所謂熱也。夫唯精元之氣，既不能保之於平時。

而五味之養，又不節之於將來，斯精血俱耗，而脾無所統矣！脾失所統，

則運化通調將何以為職，欲求其無瀉，不可得也。然則何以謂之濕熱。

蓋運化通調既失其職，則水穀不分，濕鬱於內而為熱矣！由是便血稠粘，

裏急後重瀉不獨瀉，而又兼之以痢，皆坐此也。其治之法，宜蕩滌其濕，然後分利，

斯脾胃得統，而其症安矣，否則土不能制水，氾濫盈溢，浸於四肢，變而為氣者有之，

信予言，調理而愈。

己卯歲，行人張靖宸公夫人，崩不止，身熱骨痛，煩燥病篤，召予診，得六脈數而止，

必是外感，誤用涼藥，與活湯，熱退，餘病漸可，但元氣難復。

復灸膏肓三里而愈，凡醫之用藥，須憑脈理，若外感誤作內傷。

實實虛虛損不足而益有餘，其不夭滅人生也幾希！

辛酉夏，中貴患癱瘓，不能動履，有醫何鶴松，久治未愈，召予視曰：此疾一針可愈。

鶴松慚去，予遂針環跳穴，果即能履，夏厚贈予受之，逾數載又癱矣，復來召予，

因侍楚廷，不暇即往，遂受鶴反間以致忍視昔之刺鵲於伏道者為何如？

己巳歲，蔡都尉長子碧川公，患痰火，藥餌不愈，辱錢誠齋薦予治之，予針肺俞等穴，

愈後，其女患風癇甚危，其乃郎秀山，迺張少泉，邀予治之，乃針內關而甦，

以禮厚贈，予固辭不受，遂以女許聘豚兒承禎焉！

庚辰歲過揚，大尹黃縝庵公，昔在京，朝夕相與，情誼甚篤，進謁留款，不忍分袂，

言及三郎患面部疾，數載不愈，甚憂之，昨焚香卜靈棋課曰：兀兀塵埃久待時，

幽窗寂寞有誰知，運逢寶劍人相顧，利遂名成總有期，與識者解曰：寶者珍貴之物，

劍者鋒利之物，必逢珍貴之人，可愈，今承相顧，知公善針，疾愈有期矣。

予針巨合谷等穴，更灸三里，徐徐調之而愈，時工匠刊書，多辱薪米之助，

甲戌歲，觀政田春野公乃翁，患脾胃之疾，養病天壇，至敝宅數里。

春野公每請必親至，竭力盡孝，予感其誠，不憚遠出，朝必趨視，告曰：

脾胃乃一身之根蒂，五行之成基，萬物之父母，安可不由其至健至順哉，

苟不至健至順，則沉之咎必致矣，然公之疾非一朝所致，但脾喜甘燥，而惡苦濕，

藥熱則消於肌肉，藥寒則減於飲食，醫治久不獲當，莫若早灸中脘食倉穴，忻然從之，

每穴各灸九壯，更針行九陽之數，瘡發漸愈，春野公今任兵科給事中，

迺翁迺弟俱登科而盛壯。

庚辰歲，道經揚州，御史桑南皋公夫人，七旬餘，發熱頭眩，目，手攣，食少，

公子迎予，診得人迎浮而關帶弦，見症雖多，今宜清熱為先，以天麻殭蠶為君，

升麻知母為臣，蔓荊甘草等為使佐，服至三帖，熱退身涼，飲食漸進，餘症亦減，

次日復診，六脈平勻，昆玉喜曰：發熱數月，醫不見效，昨方製服一帖，

熱退食進何耶！予曰：醫者意也。得其意斯握醫之要樞矣。

昔司馬嘗稱扁鵲隨俗為變，及述其論齊桓侯疾，語多近道，皆以其意通之耳，

昨脈浮弦，疑是用過養血補脾之劑，閉塞火邪，久則流溢於太陽膀胱經，起至陰，

終睛明，故目頭眩，支走三焦經，故手攣也。少南少玄公，與縝庵公，姻聯之好，

予辱故人之托，精思脈理，意究病源，故製立前方，用以引經之劑，其熱速退，熱退，

脾陰漸長，而榮血自生，餘症亦因之除矣，二公曰然。

1=標題= 鍼灸大成  卷十二

2=標題= 保嬰神術        按摩徑

2=標題= 要穴圖

夫小兒之疾並無七情所干，不在肝經，則在脾經，不在脾經，則在肝經。

其疾多在脾肝二臟，此要訣也。急驚風屬肝木風邪有餘之症，治宜清涼苦寒瀉氣化痰，

其候或聞木聲而驚，或遇禽獸驢馬之吼，以致面青口噤，或聲嘶啼哭，而厥發過，

則容色如常，良久復作，其身熱面赤，因引口鼻中氣熱，大便赤黃色，惺惺不睡，

蓋熱甚則生痰，痰甚則生風，偶因驚而發耳，內服鎮驚清痰之劑。

外用搯揉按穴之法，無有不愈之理，至於慢驚屬脾土中氣不足之症，治宜中和，

用甘溫補中之劑，其候多因飲食不節，損傷脾胃，以泄瀉日久，中氣太虛，而致發搐，

發則無休止，其身冷面黃不渴，口鼻中氣寒，大小便青白，昏睡露睛，目上視，

手足瘈瘲，筋脈拘攣。蓋脾虛則生風，風盛則筋急，俗名天吊風者，即此候也。

宜補中為主，仍以搯柔按穴之法，細心運用，可保十全矣，又有吐瀉未成慢驚者，

急用健脾養胃之劑，外以手法按搯對症經穴，脈絡調和，庶不致變慢驚風也。

如有他症，穴法詳開於後，臨期選擇焉。（瘈音記瘲音縱）

2=標題= 手法歌

心經有熱作痰迷，天河水過作洪池，肝經有病兒多悶，惟動脾土病即除，

脾經有病食不進，推動脾土效必應，肺經受風咳嗽多，即在肺經久按摩，

腎經有病小便，推動腎水即救得，小腸有病氣來攻，板門橫門推可通。

用心記此精甯穴，看來危症快如風，膽經有病口作苦，好將妙法推脾土，

大腸有病泄瀉多，脾土大腸多搓摩，膀胱有病作淋，腎水八封運天河，

胃經有病嘔逆多，脾土肺金推即和，三焦有病寒熱魔，天河過水莫蹉跎。

命門有病元氣虧，脾土大腸八卦推，仙師授我真口訣，願把嬰兒壽命培，

五臟六腑受病源，須憑手法推即痊，俱有下數不可亂，肺經病搯肺經邊，

心經病搯天河水，瀉搯大腸脾土全，嘔搯肺經推三關，目昏須搯腎水添。

再有橫紋數十次，天河兼之功必完，頭痛推取三關穴，再搯橫紋天河連，

又將天心揉數次，其功效在片時間，齒痛須揉腎水穴，頰車推之自然安，

鼻寒傷風天心穴，總筋脾土堆七百，耳聾多因腎水虧，搯取腎水天河穴。

陽池兼行九百功，後搯耳珠旁下側，垓嗽煩頻受風寒，先要汗出沾手邊，

次搯肺經橫紋內，乾位須要運周環，心經有熱運天河，六府有熱推本科，

飲食不進推脾土，小水短少搯腎多，大腸作瀉運多移，大腸脾土病即除。

次取天門入虎口，揉臍龜尾七百奇，肚痛多因寒氣攻，多推三關運橫紋，

臍中可揉數十下，天門虎口法皆同，一去火眼推三關，一百二十數相連，

六府退之四百下，再推腎水四百完，兼取天河五百遍，終補脾土一百全。

口傳筆記推摩訣，付與人間用意參。

2=標題= 觀形察色法

凡看小兒病，先觀形色，切脈次之。蓋面部氣色，總見五位，色青者，驚積不散，

欲發風候，五位色紅者，痰積壅盛，驚悸不甯，五位色黃者，食積癥傷，疳候痞癖，

五位色白者，肺氣不實，滑泄吐利，五位色黑者，臟腑欲絕，為疾危。

面青眼青肝之病，面赤心之病，面黃脾之病，面白肺之病，面黑腎之病，先別五臟，

各有所主，次探表裏虛實病之由，肝病主風，實則目直大叫，項急煩悶。

虛則咬牙呵欠，氣熱則外生，氣溫則內生，心病主驚，實則叫哭發熱，飲水而搐，

手足動搖，虛則困臥，驚悸不安，脾病土困，實則困睡身熱，不思乳食。

虛則吐瀉生風，肺病主喘，實則喘亂喘促，有飲水者，虛則吸氣長，出氣短，喘息，

腎病主虛無實，目無精光，畏明，體骨重，痘疹黑陷，以上之症，更當別其虛實症候，

假如肺病又見肝症，咬牙多呵欠者。易治，肝虛不能勝腎故也。若目直大叫哭，

項急煩悶，難治。蓋肺久病則虛冷，肝強實而勝肺也。視病虛實，虛則補其母，

實則瀉其子也。

2=標題= 論色歌

眼內赤者心實熱，淡紅色者虛之說，青者肝熱淺淡虛，黃者脾熱無他說。

白面混者肺熱侵，目無精光腎虛訣，兒子人中青，多因果子生，色若人中紫，

果食積為痞，人中現黃色，宿乳蓄胃成，龍角青筋起，皆因四足驚，若然虎角黑，

水撲似其形，赤色印堂上，其驚必是人，眉間赤黑紫，急救莫沉吟，紅赤眉毛下，

分明死不生。

2=標題= 認筋法歌

門八字甚非常，筋透三關命必亡，初關作入或進退，次部相侵亦何妨，

赤筋只是因隔食，筋青端被水風傷，筋連大指是陰症，筋若生花定不祥。

（此有禍祟之筋）筋帶懸針主吐瀉，筋紋關外命難當，四肢痰染腹膨脹，

吐乳卻因乳食傷，魚口鴉聲並氣急，犬吠人號自驚張，諸風驚症宜推早。

如若推遲命必亡，神仙留下真奇法，後學能通第一強。凡看鼻梁上筋，

直插天心一世驚。初生時，一關有白，謹防三朝。二關有白，謹防五日之內，

三關有白，謹防一年之外，凡筋在坎上者即死，坎下者三年，又有四季本色之筋，

雖有無害。青者是風，白者是水，紅者是熱，赤者乳食所傷。凡慢驚將危，

不能言，先灸三陰交，二泥丸，三頰車，四少商，五少海穴，看病勢大小，

或三壯五壯，一壯至七七壯，辨男女左右，十有十活，如急驚天吊驚，搯手上青筋，

灸臍上下，搯兩耳，又搯總心穴。內吊驚，搯天心穴。慢驚不省人事，

亦搯總心穴，急驚如死，搯兩手筋。眼閉童子瀉。牙關緊頰車瀉，

口眼俱閉迎香瀉。已上數法，乃 以手代，針之神術也。亦分補瀉。

2=標題= 面部五位歌

面上之症額為心  鼻為脾土是其真左腮為肝右為肺  承漿屬腎居其唇

2=標題= 命門部位歌

中庭與天庭  司空及印堂  額角方廣處  有病定存亡  青黑驚風惡  體和潤澤光

不可陷兼損  唇黑最難當  青甚須憂急  昏暗亦堪傷  此是命門地  醫師玅較量

面眼青肝病，赤心，黃脾，白肺，黑腎病也。

2=標題= 陽掌圖各穴手法仙訣

一搯心經，二搯勞宮，推上三關，發熱出汗用之，如汗不來，再將二扇門揉之，

手心微汗出，乃止。一搯脾土，曲指左轉為補，直推之為瀉，飲食不進，人瘦弱，

肚起青筋，面黃，四肢無力用之。一搯大腸側，倒推入虎口，止水瀉痢疾，

肚腹脹用之，紅痢補腎水，白多推二關。一搯肺經，二搯離宮起，至乾宮止，

當中輕，兩頭重，咳嗽化痰，昏迷嘔吐用之。一搯腎經，二搯小橫紋，退六府，

治大便不通，小便赤色時滯，肚作膨脹，氣急人事昏迷，糞黃者，退涼用之，

一推四橫紋，和上下之氣血，人事瘦弱，奶乳不思，手足常掣方頭偏左右，腸胃濕熱，

眼目番白者用之。一搯總筋，過天河水，能清心經，口內生瘡，遍身潮熱，

夜間啼哭，四肢常掣，去三焦六腑五心潮熱病。一運水入土，田水盛土枯，

五穀不化用之，運土入水，脾土太旺，水火不能既濟用之，如兒眼紅能食，

則火燥土也。宜運水入土，土潤而火自剋矣，若口乾眼番白，小便赤，

則是盛水枯，運土入水，以使之平也。一搯小天心，天吊驚風眼番白，偏左右，

及腎水不通用之。一分陰陽止泄瀉痢疾，遍身寒熱往來，肚膨嘔逆用之，一運八卦，

除胸肚膨悶，嘔逆氣吼噫，飲食不進用之。一運五經，動五臟之氣，肚脹，

上下氣血不和，四肢掣寒熱往來，去風除腹響。一揉板門，除氣促氣攻，

氣吼氣痛，嘔脹用之。一揉勞宮，動心中之火熱，發汗用之，不可輕動，一推橫門，

向板門，止嘔吐，板門推向橫門，止瀉，如喉中響，大指搯之，一總位者，諸經之祖，

諸症搯效，嗽甚搯中指一節，痰多搯手背一節，手指甲筋 之餘，搯內止吐，搯外止瀉。

2=標題= 陰掌圖各穴手法仙訣

一搯兩扇門，發臟腑之汗，兩手搯揉，平中指為界，壯熱汗多者，揉之即止。

又治急驚，口眼歪斜，左向右重，右向左重。一搯二人上馬，能補腎，

清神順氣甦惺沉性溫和，一搯外勞宮和臟腑之熱氣遍身潮熱，肚起青筋揉之效，

一搯一窩風，治肚疼，唇白眼白，一哭一死者，除風去熱。一搯五指節，

傷風被水嚇，四肢常掣，面帶青色用之。一搯精寧穴，氣吼痰喘，乾嘔痞積用之，

一搯威靈穴，急驚暴死者，此處有聲可治，無聲難治。一搯陽池，止頭痛，

清補腎水，大小便閉塞，或赤黃，眼番白，又能發汗。一推外關間使穴，

能止轉筋吐瀉，外八卦，通一身之血，開臟腑之秘結，穴絡平和而蕩蕩也。

2=標題= 小兒針（用毫針艾炷如小麥或維雀大）

寶鑑曰：急慢驚風，灸前頂，若不愈，灸攢竹人中，各三壯。或謂急驚屬肝，

慢驚屬脾，寶鑑不分，灸前頂攢竹二穴，俱太陽督脈，未詳其義。

小兒慢驚風，灸尺澤各七壯。△灸生小兒臍風撮口，灸然谷三壯，或針三分，

不見血，立效。△小兒癲癇癥瘕，脊強互相引，灸長強三七壯。

△小兒癲癇驚風目眩，灸神庭一穴七壯。△小兒風癇，先屈手指如數物，乃發也。

灸鼻柱，直髮際宛宛中三壯。△小兒驚癇，先驚怖，怖叫乃發，

灸後頂上旋毛中三壯，兩耳後青絲脈。△小兒癖氣久不消，灸章門各七壯，

臍後脊中灸二七壯。△小兒下滿，瀉痢體重，四肢不收，癖積聚，腹痛不嗜食，

痎瘧寒熱，又治腹脹引背，食飲多，漸漸黃瘦，灸十一椎下，兩旁相去各一寸五分，

七壯，小兒黃疸，灸三壯。△小兒疳瘦，脫肛體瘦，渴飲形容瘦瘴，諸方不瘥，

灸尾閭骨上三寸陷中三壯，兼三伏用，用楊湯水浴之，正午時灸，自灸之後，

用帛子拭，見有疳蟲隨汗出，此法神效。△小兒身羸瘦，賁助腹脹，四肢懈惰，

肩背不舉，灸章門。△小兒吐乳汁，灸中庭一壯。△小兒脫肛瀉血，秋深不效，

灸龜尾一壯。脫肛，灸臍中三壯，千金云：隨年壯。脫肛久不瘥，及風癇中風，

角弓反張，多哭，語言不擇，發無時節，甚則吐涎沬，灸百會七壯。

2=標題= 戒逆針灸（無病而先針灸曰逆）

小兒新生，無病不可逆針灸之，如逆針灸，則忍痛，動其五臟，因善成癇，河洛關中，

地多寒，兒喜成。其生兒三日，多逆灸以防之，吳蜀地溫，無此疾也。古方既傳，

今人不分南北灸之，多害小兒也。所以田舍小兒任其自，然無橫夭也。

2=標題= 三關六筋掌紋斗肘圖

2=標題= 初生調護

懷娠  懷娠之後，必須飲食有常，起居自若，使神全氣和，則胎常安，生子必偉，

最忌食熱毒等物，庶小兒免有臍突瘡癰。

初誕  嬰兒在胎，必藉胎液以滋養之，初離母體，口有液毒，啼聲未出，

急用軟綿裹大人指，拭小兒中中惡汗，得免疸瘡之患，或有時氣侵染，只出膚瘡，

易為調理。

回氣（俗謂草迷）初生，氣欲絕，不能啼者，必是難產，或胃寒所致，

急以綿絮包裹抱懷中，未可斷臍，且將胞衣置炭火爐中燒之，仍作大紙捻，

蘸清油點著於臍帶上，往來遍燎之。蓋臍帶得火氣，由臍入腹，更以熱醋湯洗臍帶，

須臾氣回，啼聲如常，方可浴洗畢，斷臍帶。

便結  小兒初生，大小便不通，腹脹欲絕者，急令大人以溫水漱丁口，

吸咂兒前後心并臍下手足心，共七處，每咂三五次，每次要漱口，以赤紅為度，

須臾自通。

浴兒  浴兒用豬膽一枚，投湯中，免生瘡疥，浴時看湯冷熱，無令兒驚而成疾也。

斷臍  斷臍不可用刀剪，須隔單衣咬斷，後將煖氣呵七遍。

纏結所留臍帶令至兒足跗上，當留六寸，長則傷肌，短則中寒，令兒肚中不調，

或成內吊，若先斷後浴，恐水入臍中，令兒腹痛，斷訖，連臍帶中多有虫者，

宜急剔去，不然虫自入腹成疾，斷臍之後，宜用熱艾厚裹。

包用白綿若浴兒將水入臍中，或尿在裙包之內，濕氣傷臍，或解脫裙包，

為風冷邪氣所侵，皆令兒臍腫，多啼不乳，即成臍風。

臍風  小兒初生六七日，患臍風，百無一活，用青絹裹大人指，

蘸溫水於兒上下分根上，將如粟米大紅泡子，試破即愈。

剃頭  小兒月滿剃頭，須就溫煖避風處，剃後以杏仁三枚，去皮尖研碎，

入薄荷三葉同研，卻入生麻油三四滴，膩粉拌和，頭上拭，以避石傷，免生瘡疥熱毒。

護養  小兒脾胃嫩弱，父母或以口吻飼之，不能剋化，必致成疾，小兒於天氣和暖，

宜抱出日中嬉戲，歲見風日，則血凝氣剛肉堅，可耐風寒，不致疾病，

抱小兒勿泣，恐淚入兒眼，令眼枯。小兒夜啼，用燈心燒灰，塗乳上與吃，即止，

小兒腹脹，用韭菜根搗汁，和豬脂煎服。小兒頭瘡，用生芝麻口中嚼爛，塗之，

切忌不可搽藥。小兒患秋痢，與棗食之良。或與柿餅食。小兒宜以菊花為枕，

則清頭目。小兒入夏令，縫囊盛杏仁七個去皮紎，佩之，聞雷聲不懼，

小兒一期之內，衣服宜以故帛故綿為之，用新太暖，令肌肉緩弱，蒸熱万病，

不可裹足覆頂，致陽氣不出，多發熱。小兒不宜食肉太早，傷及脾胃，

免致虫積疳積，雞肉能生蚘虫，宜忌之，非三歲以上勿食。忍三分寒，喫七分飽，

多揉肚，少洗燥，小兒不可令就瓢及瓶飲水，言語多訥。小兒勿令入神廟中，

恐神情閃灼，生畏怖。

2=標題= 面色圖歌

額印堂山根  額紅大熱燥，青色有肝氣，印堂青色見，人驚火則紅，山根青隱隱，

驚遭是兩重，若還處處赤，瀉燥定相攻。

年壽  年上微黃為正色，若平更陷夭難禁，急因痢疾黑危候，霍亂吐瀉黃色深。

鼻準人中  鼻準微黃赤白平，深黃燥黑死難生，人中短縮吐因痢，唇反黑候蛔必傾。

正口  正口常紅號曰平，燥乾脾熱積黃生，白主失血黑繞口，青黑驚風盡死形。

承漿兩眉  承漿青色食時驚，黃多吐逆痢紅形，煩燥夜啼青色吉，久病眉紅死症真。

兩眼  白睛赤色有肝風，若是黃時有積攻，或見黑睛黃色現，傷寒病症此其蹤，

風池氣池兩頤  風氣二池黃吐逆，躁煩啼叫色鮮紅，更有兩頤胚樣赤，

肺家客熱此非空。

兩太陽  太陽青色驚方始，紅色赤淋萌孽起，要知死症是何如，青色從茲生入耳。

兩臉  兩臉黃為痰實咽，青色客忤紅風熱，傷寒赤色紅主淋，二色請詳分兩頰，

兩頤金匱風門  吐虫青色滯頤黃，一色頤間兩自詳，風門黑疝青驚水，

紋青金匱主驚狂。

辨小兒五色受病症  面色青者痛也。紅者熱也。色黃者，脾氣弱也。色白者寒也。

色黑者，腎氣敗也。哭者病在肝也。汗者主心，笑者主脾而多痰，啼者主肺有風，

睡者主腎有虧。

2=標題= 察色驗病生死訣

面上紫，心氣絕，五日死，面赤目陷，肝氣絕，三日死，面黃，四肢重脾氣絕，

九日死，面白，鼻入奇論，肺氣絕，三日死，胸如黃熟豆，骨氣絕，一日死，

面黑耳黃，呻吟，腎氣絕，四日死，口張唇青毛枯，肺絕，五日死，大凡兒病足跗腫，

身重大小便不禁，目無轉晴，皆死，若病將愈者，面黃目黃，有生意。

痢疾眉頭皺，驚風面頰紅，渴來唇帶赤，吐瀉面浮黃，熱甚眼朦朧，青色是驚風，

白色是滯瀉，傷寒色紫紅。

2=標題= 湯氏歌

山根若見脈橫青，此病日知兩度驚，赤黑因疲時吐瀉，色紅啼夜不曾停。

青脈生於左太陽，須驚一度見推詳，赤是傷寒微燥熱，黑青知是乳多傷。

右邊赤脈不須多，有則頻驚怎奈何，紅黑為風抽眼目，黑沉三日見閻羅。

指甲青兼黑暗多，唇青惡逆病將瘥，忽聞鴉聲心氣急，此病端的命難過。

蚘虫出口有三般，口鼻中來大不堪，如或白虫兼黑色，此時端的命難延。

四肢瘡痛不為祥，下氣小心兼滑腸，氣喘汗流身不熱，手拏胸膈定曹殃。

2=標題= 內八段錦

紅淨為安不用驚，若逢紅黑便難甯，更加紅亂青尤盛，取下風痰病立輕。

赤色微輕是外驚，若如米粒勢難輕，紅散多因乘怒氣，更加搐搦實難平。

小兒初誕月腹病，兩眉顰號作盤腸，泣時啼哭又呻吟，急宜施法行功作。

小兒初誕日，肌體瘦尪嬴，禿髮毛稀少，元因是鬼胎。

2=標題= 外八段錦

先望孩兒眼色青，次看背上冷如冰，陽男搐左無防事，搐右令人甚可驚。

女搐右邊猶可治，若逢搐左疾非輕，歪邪口眼終無害，縱有仙丹也莫平。

門腫起定為風，此候因知是必凶，忽陷城坑如盞足，未過七日命須終。

鼻門青燥渴難禁，面黑唇青命莫存，肚大青筋俱惡候，更兼肚腹有青紋。

忽見眉間紫帶青，看來立見便風生，青紅碎雜風將起，必見疳癥膈氣形。

亂紋交錯紫兼青，急急求醫免命傾，成紫再加身體熱，須知臟腑惡風生。

紫少紅多六畜驚，紫紅相等即疳成，紫黑有紅如米粒，傷風夾食症堪評。

紫散風傳脾臟間，紫青口渴是風癇，紫隱深沉難療治，風痰祛散命須還。

黑輕可治死還生，紅赤浮寒痰積停，赤青皮受風邪症，青黑脾風作慢驚。

紅赤連兮風熱輕，必然乳母不相應，兩手忽然無脈見，定知惡犯神靈。

2=標題= 入門歌

五指梢頭冷，驚來不可安，若逢中指熱，必定是傷寒，中指獨自冷，痲痘症相傳，

女右男分左，分明仔細看，兒心熱跳是著唬，熱而不跳傷風說，涼而番眼是水驚。

此是入門探候訣。三關者，手食指三節也。初節為風關寅位，二節為氣關卯位，

三節為命關辰位。

夫小兒初生，五臟血氣未定，呼吸至數太過，必辨虎口色脈，方可察病之的要。

男以左手驗之，女以右手驗之。蓋取左手屬陽，男以陽為主，右手屬陰，女以陰為主，

然男女一身，均具此陰陽，左右兩手，亦須參看，左手之紋，應心肝，右手之紋，

應脾肺，於此消息，又得變通之意，初交病紋出虎口，或在初關，多是紅色，

傳至中關，色赤而紫，看病又轉過，其色紫青，病勢深重，其色青黑，青而紋亂者，

病勢益重，若見純黑，危惡不治，凡在初關易治，過中關難治，直透三關不治，

古人所謂初得風關病猶可，傳入氣命定難陳是也。

色紅者風熱輕，赤者風熱盛，紫者驚熱，青者驚積，青赤相半，驚積風熱俱有。

主急驚風，青而淡紫，伸縮來去，主慢驚風，紫絲青絲或黑絲，隱隱相離，似出不出，

主慢驚風，若四足驚，三關必青，水驚，三關必黑，人驚，三關必赤，雷驚必黃，

或青或紅，有線有紋，一直者，是乳食傷脾，及發熱驚，左右一樣者，是驚與積齊發，

有三叉或散，是肺生風痰，或似齁聲，有青是傷寒及嗽，如紅火，是瀉，有黑相兼，

如渴不虛，虎口脈紋亂，乃氣不和也。蓋脈紋見有五色，黃紅紫青黑，黃紅有色無形，

即安寧脈也。有形即病脈，由其病盛，色脈加變，黃盛作紅，紅盛作紫，紫盛作青，

青盛作黑，至純黑則難治，又當辨其形。如流珠，（只一點紅色）主膈熱，

三焦不和，飲食所傷，欲吐瀉，腸鳴自利，煩躁啼哭，宜消食，補脾胃。環珠，

較流珠差大，主脾虛停食，胸腹脹滿，煩渴發熱，宜健脾胃，消食調氣。長珠，

一頭大，一頭尖，主脾傷飲食，積滯腹痛，寒熱不食，宜消食健胃。來蛇，

下頭粗大，主脾胃濕熱，中脘不和，乾嘔不食，是疳邪內作，宜剋食，健補脾胃，

去蛇，上頭粗大，主脾虛冷積，吐瀉煩渴，氣短神困，多睡不食，宜健脾胃，消積，

先止吐瀉。弓反裏，向內中指，主感寒熱邪氣，頭目昏重，心神驚悸，倦怠，

四肢稍冷，小便赤色，咳嗽吐逆，宜發汗逐驚，退心火，推脾摩肺。弓反外，

彎向大指，主痰熱，心神恍惚，作熱，夾驚夾食，風癇，凡紋向內者吉，向外者凶，

鎗形，主風熱，發痰作搐。針形，主心肝熱極生風，驚悸煩悶，困倦不食，

痰盛發搐，又曰懸針，主瀉痢。魚骨形，主驚痰發熱，甚則痰盛發搐，或不食，

乃肝盛剋脾，宜逐驚，或吐痰下痰，再補脾制脾。魚刺，初關主驚，氣關主疳，

命關主虛，難治，水字形，主驚風食積，煩躁煩悶，少食夜啼，痰盛，口噤搐搦，

此脾虛滯，水剋土也。又曰水字，肺疾也。謂驚風入肺也。乙字，初關主肝驚，

二關主急驚，三關主慢驚脾風。曲蟲，肝病甚也。如環，腎有毒也。曲向裏，

主氣疳。曲向外，主風疳。斜向右，主傷寒。斜向左，主傷風。勾脈，

主傷寒。長蟲，主傷冷。文，心蟲動也。透關射指。向裏為射指，

主驚風痰熱聚於胸膈，乃脾肺損傷，痰邪乘聚，宜清脾肺，化痰涎。透關射甲，

向外為射甲，主驚風惡症，受驚傳於經絡。

風熱發生，十死一生，青白紫筋，上無名指三關，難治，上中指三關，易治。

2=標題= 要訣

三關出汗行經絡，發汗行氣此為先，倒推大腸到虎口，止瀉止痢斷根源。

脾土曲補直為推，飲食不進此為魁，瘧痢疲羸并水瀉，心胸痞痛也能祛。

搯肺一節與離經，推離往乾中間輕，冒風咳嗽并吐逆，此經神效抵千金。

腎水一紋是後谿，推下為補上清之，小便秘清之妙，腎虛便補為經奇。

六經專治脾肺熱，遍身潮熱大便結，人事昏沉總可推，去病渾如湯潑雪。

總經天河水除熱，口中熱氣並拈舌，心經積熱火眼攻，推之方知真妙訣。

四橫紋和上下氣，吼氣腹疼皆可止，五經紋動臟腑氣，八卦開胸化痰最。

陰陽能除寒與熱，二便不通並水瀉，人事昏沉痢疾攻，救人要訣須當竭。

天門虎口揉斗肘，生血順氣皆妙手，一搯五指爪節時，有風被嚇宜須究。

小心天能生腎水，腎水虛少須用意，板門專治氣促攻，鬲門發熱汗宣通。

一窩風能除肚痛，陽池專一止頭疼，精寧穴能治氣吼，小腸諸病快如風。

2=標題= 手法治病訣

水底撈月最為良，止熱清心此是強，飛經走氣能通氣，赤鳳搖頭助氣長。

黃蜂出洞最為熱，陰症白痢并水瀉，發汗不出後用之，頓教孔竅皆通泄。

按弦走搓摩，動氣化痰多，二龍戲珠法，溫和可用他，鳳凰單展翅，虛浮熱能除，

猿猴摘果勢，化痰能動氣。

2=標題= 手訣

三關  凡做此法，先搯心經點勞宮，男推上三關，退寒加暖，屬熱，女反此，

退下為熱也。

六府  凡做此法，先搯心經點勞宮，男推下六府，退熱加涼，屬涼，女反此，

推上為涼也。

黃蜂出洞  大熱做法，先搯心經，次搯勞宮，先開三關，後以左右二大指，

從陰陽處起，一撮一上，至關中離坎上搯穴，發汗用之。

水底撈月  大寒做法，先清天河水，後五指皆跪，中指向前跪，四指隨後右運勞宮，

以涼氣呵之，退熱可用。若先取天河水至勞宮，左運呵暖氣，主發汗，亦屬熱。

單鳳展翅  溫熱，用右手大指搯總筋，四指翻在大指下，大指又起又翻，

如此做至關中，五指取穴搯之。

打馬過河  溫涼，右運勞宮畢，屈指向上，彈內關，陽池，間使，天河邊，

止涼退熱用之。

飛經走氣  先運五經，後五指開張一滾，做關中用手打拍，乃運氣行氣也。

治氣可用，又以一手推心經，至橫紋住，以一手揉氣關，通竅也。

按弦搓摩  先運八卦，復用指搓病人手，關上一搓，關中一搓，關下一搓，

拏病人手，輕輕慢慢而搖，化痰可用。

天門人虎口  用右手大指搯兒虎口，中指搯住天門，食指搯住總位，

以左手五指聚住揉斗肘，輕輕慢慢而搖，生氣順氣也。又法自乾宮經坎艮，入虎口，

按之消脾。

猿猴摘果  以兩手攝兒螺螄上皮，摘之，消食可用。

赤鳳搖頭  以兩手捉耳頭而搖之，其處在耳前少上，治驚也。

二龍戲珠  以兩手攝兒兩耳輪戲之，治驚，眼向左吊則右重，右吊左重，如初受驚，

眼不吊，兩邊輕重如一，如眼上則下重，下則上重。

丹鳳搖尾  以一手搯勞宮，以一手搯心經，搖之治驚。

黃蜂入洞  屈兒小指，揉兒勞宮，去風寒也。

鳳凰鼓翅  搯精寧威靈二穴，前後搖擺之，治黃腫也。

孤雁遊飛  以大指自脾土外邊推去，經三關，六府，天門，勞宮邊，還止脾土，

亦治黃。

運水入土  以一手從腎經推去，經兌乾坎艮，至脾土按之，脾土太旺，

水火不能既濟用之。蓋治脾土虛弱。

運土入水  照前法反回是也。腎水頻數無度用之，又治小便赤。

斗肘走氣  以一手托兒斗肘，運轉，男左女右，一手捉兒手搖動，治痞。

運勞宮  屈中指運兒勞宮也。右運涼，左運汗。

運八卦  以大指運之，男左女右，開胸化痰。

運五經  以大指往來搓五經紋，能動臟腑之氣。

推四橫  以大指往來推四橫紋，能和下下之氣，氣喘腹痛可用。

分陰陽  屈兒拳，於手背上四指節，從中往兩下分之，分利氣血。

和陰陽  從兩下合之，理氣血用之。

天河水  推者，自下而上也。按住間使，退天河水也。

搯後谿  推上者，為瀉，推下為補，小便赤宜瀉，腎經虛弱宜補。

搯龜尾  搯龜尾，并揉臍，治兒水瀉，烏痧膨脹，臍風月家盤腸等驚。

搯臍法  搯斗肘畢，又以左大指按兒臍下丹田不動，以右大指周圍搓摩之，一往一來，

一搯斗肘下筋，曲池上總筋，治急驚。

2=標題= 止吐瀉法

橫門刮至中指一節搯之，主吐，中指一節內推上，止吐，板門推向橫門搯，止瀉，

橫門推向板門搯，止吐。提手背四指內頂橫紋，主吐，還上，主止吐。

手背刮至中指一節處，主瀉。中指外一節搯，止瀉，鄉如被水驚，板門大冷，

如被風驚，板門大熱。如被驚嚇，又熱又跳，先撦五指，要辨冷熱。如泄黃尿熱，

泄清尿冷。推外脾補虛，止瀉。

2=標題= 手六筋（從大指邊向裏數也）

第一赤筋，乃浮陽屬火，以應心與小腸。主霍亂，外通舌，反則燥熱，

卻向乾位搯之，則陽自然即散也。又於橫門下本筋搯之，下五筋倣此，

第二青筋，乃純陽屬木以應肝與膽。主溫和，外通兩目，反則赤多淚，

卻向坎位搯之，則兩目自然明矣！

第三總筋，位居中屬土，總五行，以應脾與胃，主溫暖，外通四大板門，

反則主腸鳴霍亂，吐瀉痢症，卻在中界搯之，四肢舒暢矣！

第四赤淡黃筋，居中分界，火土兼備，以應三焦。主半寒半熱，外通四大板門，

周流一身，反則主壅塞之症，卻向中宮搯之，則元氣流通。除其壅塞之患矣，

第五白筋，乃濁陰屬金，以應肺與大腸。主微涼，外通四鼻孔，反則胸膈脹滿，

腦昏生痰，卻在界後搯之。

第六黑筋乃重濁純陰，以應腎與膀胱。主冷氣外通兩耳，反則主尪羸昏沉，

卻在坎泣搯之。

內熱外寒，搯浮筋止。作冷，搯陽筋即出汗。諸驚風，搯總筋可止。作寒，

搯心筋即轉熱。作熱，搯陰筋即轉涼。內寒外熱，搯腎筋止。

2=標題= 手面圖

脾土赤色，主食熱，青色主食寒。大腸經赤紅色，主瀉痢，青色主膨脹，

小腸經赤色，主小便不通，青色主氣結。心經赤紅色，主傷寒，青色主多痘，

三焦經青紅色，主上焦火動，一寒一熱紫色，主中焦火動發熱，青色主下焦動陰也。

肺經筋見多嗽，主痰熱。肝紅赤紅色，主傷食，青紫色主痞塊。腎經  筋見，

主小便，赤輕青重。命門青紅色，主元氣虛，青黑色主驚，五指梢頭冷，主驚，

中指熱，主傷寒，中指冷，主痲痘疹。掌中五色屬五臟。諸經脈俱隱不見，

是伏於掌心，當以燈照之，則可辨症候，宜發汗表出。亦有掌心關上下有筋者，

無定形定色，臨推驗看治。

2=標題= 搯足訣（凡搯男左手右足女右手左足）

大敦穴，治鷹爪驚，本穴搯之就揉。解谿穴，治內吊驚，往後仰，本穴搯之就揉，

（一名鞋帶穴）中簾穴，治驚來急，搯之就揉，湧泉穴，治吐瀉，男左轉揉之，

止吐，右轉揉之，止瀉，女反之。僕參穴，治腳掣跳，口咬，左轉揉之補吐，

右轉補瀉，又驚又瀉又吐，搯此穴，及腳中指效。承山穴，治氣吼發熱，搯之又揉，

委中穴，治望前撲，搯之。

2=標題= 治小兒諸驚推揉等法

第一蛇絲驚，因飲食無度，勞經傷神，拉舌四肢冷，口含母乳，一噴一道青煙，

肚上起青筋，氣急，心經有熱，推天河水二百，退六府，運八卦各一百，推三關，

運水入土，運五經，水底撈月，各五十，用火於胸前煆四燋，於小便頭上輕搯一爪，

用蛇蛻四足纏之，便好。

第二馬蹄驚，因食葷毒熱於脾胃，四肢亂舞是也。因風受熱，推三關以及肺經，

脾土各一百，運八卦五十，運五經七十，推天河水三百，水底撈月，飛經走氣，

各二十，搯天心穴，及總心二筋，煆手心，肩膊上，臍下喉下各一壯，其氣不進不退，

浮筋搯之。

第三水瀉驚，因生冷過度，乳食所傷，臟腑大寒，肚響身軟，唇白眼番，推三關一百，

分陰陽，推太陽各二百，黃蜂入洞十二，將手心揉臍及龜尾各五十，男左女右手，

後煆車各一壯，更推摩背心，演總筋腳上。

第四潮熱驚，因失饑傷飽，飲食不納，脾胃虛弱，五心煩熱，遍身熱，氣吼口渴，

手足常掣，眼紅，推三關一十，推肺經二百，推脾土，運八卦，分陰陽各一百，

二扇門二十，要汗後，再加退六府，水底撈月各二十。

第五烏痧驚，因生冷太過，或迎風食物，血變成痧，遍身烏黑是也。青筋過臉，

肚腹膨脹，唇黑五臟寒，推三關，脾土各二百，運八卦一百，四橫紋五十。

黃蜂出洞二十，二扇門，分陰陰各三十，將手心揉臍五十，主吐瀉，肚上起青筋，

於青筋縫上煆七壯，背上亦煆之，青筋紋頭上一壯，又將黃土一碗研未，和醋一鍾，

銚內炒過，袱包在遍身拭摩，從頭往下推，引烏痧入腳，用針刺破，將火四心煆之，

第六老鴉驚，因喫乳食受嚇，心經有熱，大叫一聲即死是也。推三關三十，清天河水，

補脾土，運八卦各一百，清腎水五十，天門入虎口，揉斗肘，煆門，口角上下，

肩膊掌心，腳跟眉心，心演鼻梁各一壯，若惺氣，急搯百勞穴，吐乳，搯手足心，

或腳來手來，用散麻纏之，將老鴉蒜晒乾為末，用車前草擂水，調在兒心窩貼之，

或令兒服之。

第七鯉魚驚，因寒受驚，風痰結壅，乳氣不絕，口吐白沬，四肢擺，眼番。

即肺經有病，推三關，肺經各一百，推天河五十，按弦搓摩，運五經各三十，

搯五指節三次，煆虎口，門上，口角上下，各四壯，心演臍下各一壯，小兒半歲，

用勞魚網，溫水洗魚涎與吞，一二歲者，用鯽魚為末，燒灰調乳，或酒調吞下。

第八肚膨驚，因食傷脾土，夜間飲食太過，胃不剋化，氣吼，肚起青筋膨脹，眼番白，

五臟寒，推三關一百，推肺經一十，推脾土二百，運八卦，分陰陽，各五十。

將手揉臍五十，按弦搓摩精寧穴一十，青筋縫上煆四壯，如瀉，龜尾骨上一壯，若吐，

心窩上下四壯，腳軟，鬼眼穴一壯，手軟，曲池側拐各一壯，頭軟，

天心臍上下各一壯，若不開口，心窩一壯。

第九夜啼驚，因吃甜辣之物，耗散榮衛，臨啼四肢掣跳，哭不出，即是被嚇，

心經有熱，一推三關二十，清天河二百，退六府一百，分陰陽，清腎水，

水底撈月各五十。

第十宿痧驚，到晚昏沈，不知人事，口眼歪斜，手足掣跳，寒熱不均，推三關，

退六府，補脾土各五十，搯五手指，分陰陽各一十按弦搓摩。

第十一，急驚，因食生冷積毒以傷胃，肺中有風，痰裏心經心絡之間，手搯拳，

四肢掣跳，口眼歪斜，一驚便死是也。推三關脾土，運五經，猿猴摘果各二十，

推肺經，運八卦，推四橫紋各五十，搯五手指節三次，煆鼻梁，眉心，心演，總筋，

鞋帶，以生薑熱油拭之，或在腕上陰陽搯之。

第十二慢驚，因乳食之間，受其驚搐，脾經有痰，咬牙，口眼歪斜，眼閉，四肢掣跳，

心間迷悶，即是脾腎虧敗，久瘧被嚇，推三關一百，補脾土，推肺經各二百。

運八卦五十，搯手五指節，赤鳳搖頭各二十，天門入虎口，揉斗肘一十，運五經三十，

若人事不省，於總筋心穴搯之，或鼻大小，於手青筋上搯之，若心間迷悶，搯住眉心，

良久便好，兩太陽，心演，用潮粉熱油拭之，煆心窩上下三壯，手足心各四壯，

其氣不進不出，煆兩掌心，肩膊上，喉下各一壯。

第十三臍風驚，因產下剪臍，入風毒於臍內，口吐白沫，四肢掣動手撚拳，眼偏左右，

此症三朝一七便發，兩眼角起黃丹，夜啼，口內喉演有白泡，針挑破出血，即愈，

推三關，肺經各十下，煆門，遶臍各四壯，喉下，心中各一壯。

第十四彎弓驚，因飲食或冷或熱，傷於脾胃，冷痰壅於肺經，方四肢向後仰，

哭聲不出，推三關，補腎水，運八卦各一百，赤鳳搖頭，推四橫紋，分陰陽各二十，

推脾土二百，腳往後伸，煆膝上下四壯，青筋縫上七壯，喉下二壯，手往後挽，

將內關搯之。

第十五天吊驚，因母在風處乳食所傷，風痰絡於胃口，頭往後仰，腳往後伸，

手望後撐，肺經有熱，推三關，補腎水各五十，推脾土，分陰陽各一百，推脾經二百，

飛經走氣一十，煆總筋，鞋帶，喉下各一壯，遶臍四壯，大陵穴搯一下，

總穴搯三下，若眼番不下，煆門四壯，兩眉二壯，耳珠下搯之。

又總心穴往下搯摳之，仍用雨傘一柄撐起，將鵝一只，吊在傘下，扎鵝嘴取涎水，

與兒喫之，便好。

第十六內吊驚，因當風而臥，風雨而眠，風痰太盛，哭聲不止，遍身戰動，臉青黃，

眼向前內掣，脾經受病，其心不下是也。推三關，腎水各五十，推脾經脾土，

分陰陽各一百，運土入水二百，按弦搓摩五十，用竹瀝小兒吞之，手縮。

用細茶飛鹽各二錢，研為末，皂角末五分，黃蠟二錢，酒醋各半小鍾銚，內化成餅，

貼心窩，一時去藥筋倒，用膠棗三枚，杏仁三十箇，銀磨水為餅，貼手足心，即安。

第十七胎驚，因母得孕，食葷毒，受勞鬱，兒落地，或軟或硬，口不開，如啞形，

即是在母腹中中胎毒也。推三關三十，分陰陽一百，退六府五十，飛經走氣，運五經，

天門入虎口，揉斗肘各二十，搯五指頭不惺，煆遶臍四壯，若惺，口不開，用母乳，

將兒後心窩揉之，若肚起青筋煆青筋縫上七壯，喉下三壯。

第十八月家驚，因母當風而臥，或因多眠，或兒月內受風，痰壅心口，

落地眼紅撮口，手搯拳，頭偏左右，哭不出聲，壯起青筋，半月即發，肚腹氣急，

母食煎炒過多所致，推三關，肺經各一百，運八卦，推四橫紋各五十，雙龍擺尾二十，

搯中指頭，勞宮，板門，若不效，煆青筋縫上胸前各七壯，遶臍四壯，百勞穴二壯，

即安。

第十九盤腸驚，因乳食生冷葷物，傷於臟腑，肚腹疼痛，乳食不進，人事軟弱，

肚起青筋，眼黃手軟，六府有寒，推三關，脾土，大腸，肺腎經各一百，

運土入水五十，揉臍火煆。

第二十鎖心驚，因食生冷過度，耗傷榮衛，鼻如鮮血，口紅眼白，四肢軟弱，

好食生冷，皆因火盛，推三關二十，清心經三百，退六府，分陰陽，清腎水各一百，

運八卦，水底撈月，飛經走氣各五十，即安。

第二十一鷹爪驚，因乳食受驚，夜眠受唬，兩手亂抓，撚拳不開，仰上啼號，身寒戰，

手爪望下來，口望上來，是肺經有熱，心經有風，推三關二十，清天河水二百，

推肺經，清腎水各一百，打馬過河，二龍戲珠各一十，天門入虎口，揉斗肘，

將手足二彎搯之，煆頂心，手心各一壯，太陽，心演，眉心俱煆，將潮粉圍臍一週，

大敦穴揉或火煆。

第二十二嘔逆驚，因夜睡多寒，多食生冷，胃寒腹脹，四肢冷，肚疼響，眼番白，

吐乳嘔逆，推三關，肺經各一百，推四橫紋五十，鳳凰展翅一十，心窩中脘各煆七壯。

第二十三撒手驚，因乳食不和，冷熱不均，有傷臟腑，先寒後熱，足一掣一跳，

咬牙眼番白，兩手一撒，一死是也。推三關，脾土各一百，運士入水，運八卦，

赤鳳搖頭各五十，將兩手相合橫紋側搯之，若不惺，大指頭搯之，上下氣關，二扇門，

人中穴搯之，鼻氣不進不出，吼氣寒熱，承山穴搯之，若瀉，症治之，先搯承山，

眉心，後煆總筋，兩手背上各二壯。

第二十四擔手驚，因濕氣多眠，或食毒物，乃傷脾土，眼黃口黑，人事昏迷，

搯不知痛，雙手在後，一擔而死是也。於太陰太陽搯之，推三關，脾土，肺經，

分陰陽各一百，黃蜂出洞一十，飛經走氣，天門入虎口，揉斗肘各二十，煆眉心，

門各四壯，心窩七壯，曲池一壯。

第二十五看地驚，因乳食受驚，或夜眠受嚇，或飲食冷熱，兩眼看地，一驚便死，

口歪，手撚拳頭，垂不起是也。推三關三十，天河水二百，赤鳳搖頭一十，

推脾土入下，按弦搓摩，煆遶臍，門各四壯，喉下二壯，用皂角燒灰為末，

入童便及尿，用火焙乾，將門貼之，即惺。

第二十六Ｙ凳驚，兩手如Ｙ凳坐樣，推三關一百，二扇門，飛經走氣各一十，分陰陽，

運八卦各五十，煆曲池，虎口各四壯，若子時起可救，只宜溫拭之，煆大口紋即安。

第二十七坐地驚，如坐地樣，推三關，揉委中，揉臍鞋帶各一百，二扇門一十，

用桃皮，生薑，飛鹽，香油，散韶粉和拭，即安，兩膝，兩關，龜尾用火煆之。

第二十八軟腳驚，軟腳向後亂舞，揉臍，煆螺螄骨上，側縫各二壯，遶臍四壯，

喉下三壯。

第二十九直手驚，雙手一撒便死，直手垂下，先推眉心，用火煆四壯，推三關，

運曲池各五十，揉一窩風一百，後煆總筋，手背上各四壯。

第三十迷魂驚，昏沉不知人事，不識四方，推三關，運八卦，推肺經，

清天河水各一百，補脾土五百，鳳凰展翅一十，搯天心，眉心，人中，頰車，

後煆心演，總筋，鞋帶各一壯。

第三十一兩手驚，兩手Ｙ向前，先將兩手搯之，後煆心演，總筋，門，即愈。

第三十二肚痛驚，哭聲不止，手抱腹，身展轉，推三關，補脾土，二扇門，黃蜂入洞，

推大腸經，揉臍，揉龜尾各一百，一月便發，肚痛氣急，臍中燒一炷香，即愈，不愈，

遶臍四壯。

2=標題= 補遺

孩兒驚手足縮住，先笑後哭，眼光筋紅白難治，紫黃不妨，於太陰太陽穴搯之，

用黃麻一束，燒灰吹鼻中，不惺，中指搯之，臍風驚，將太陽太陰搯之。

太陽日起而紅，釅醋一鍾，韶粉煉之，紅脈各處治之，太陰日起而紅，將龜尾骨煆之，

天心穴一壯，吐則橫門搯之，瀉則中指搯之，初一為太陽日，初二為太陰日，餘倣此，

用黃麻燒灰吹鼻中，搯中指，水驚，眼番白睛，眼角起黃丹者，將韶粉，

飛鹽清油煎乾，五心揉之，眼角，天心，太陽，太陰搯樞三五次，即愈。

腹脹驚，夜啼，肚上起青筋，肚脹如膨，將生薑，韶粉，桃皮，飛鹽，和同拭眉梁心，

煆眉心，太陽，門各四壯，喉下一壯，心中三壯，遶臍四壯。

凡看驚搯筋之法，看在何穴，先將主病穴，起手搯三遍，後將諸穴俱做三遍，搯揉之，

每日搯三四次，其病即退。

2=標題= 諸穴法治

中指頭一節內紋，搯之止瀉，搯三次，就揉。陽谿穴，往下推拂，治兒瀉，女反之，

大陵穴後五分為總心穴，治天吊驚，往下搯摳，看地驚往上搯摳，女子同。板門穴，

往外推之，退熱，除百病，往內推之，治四肢掣跳，用醫之手大拇指，名曰龍入虎口，

用手撚小兒小指，名曰蒼龍擺尾，驚揉大腳指，搯中腳指爪甲少許。

2=標題= 病症死生歌

手足皆符脾胃氣，眼精卻與腎通神，兩耳均勻牽得勻，要知上下理分明。

孩兒立惺方無事，中指將來掌內尋，悠悠青氣人依舊，口關眼光命難當。

口眼歪斜人易救，四肢無應不須忙，天心一點掣膀胱，膀胱氣餒痛難當。

丹田斯若絕腎氣，閉塞其童命不長，天河水過清水好，眼下休交黑白沖。

掌內如寒難救兆，四肢麻木定人亡，陰硬氣冷決昏沉，紫上筋紋指上尋。

陰硬氣粗或大小，眼黃指冷要調停，腎經肝膽腎相連，寒暑交加作楚煎。

臍輪上下全憑火，眼翻手掣霎時安，口中氣出熱難當，唬得旁人歎可傷。

筋過橫紋人易救，若居離坎定人亡，吐瀉皆因筋上轉，橫門四板火來提。

天心穴上分高下，再把螺螄骨上煨，鼻連肺經不知多，驚死孩兒臉上過。

火盛傷經心上刺，牙黃口白命門，口嗌心拽并氣喘，故知死兆採人緣。

鼻水口黑筋無脈，命在南柯大夢邊。

2=標題= 辨三關

凡小兒三關青，四足驚，三關赤，水驚，三關黑，人驚，有此通度三關候脈，

是急驚之症，必死，餘症可知。風關青如魚刺，易治，是初驚，色黑難治，

氣關青如魚刺，主疳勞身熱，易治，用八寶丹，每服加柴胡黃芩，色黑難治，

命關青如魚刺，主虛風邪附脾，用紫金錠，每服加白朮茯苓，色黑難治。風關青黑，

色如懸針，乃水驚，易治，氣關如懸針，主疳，兼肺臟積熱，保命丹，每服加燈心，

竹葉，命關有此是死症。風關如水字，主膈上有痰，并虛積停滯，宜下，

氣關如水字，主驚風入肺，咳嗽，面赤，用體前丹，命關如水字，主驚風疳症，

極力驚，用蘆薈丸，通過三關，黑色不治。風關如乙字，主肝驚風，氣關如乙字，

主急驚風，命關如乙字，主慢驚脾風，青黑難治。風關如曲蟲，主肝病積聚。

2=標題= 嬰童雜症

潮熱方不拘口內生瘡，五心煩熱，將茱萸八分，燈心一束，和水搗爛成一餅，

貼在男左女右腳心裏，裹住，退藥後，推三關十下。△一虛瘧，補脾土四百，

推三關運八卦，推腎經清天河水，各三百。△二食瘧，推三關運八卦，各一百，

清天河水二百，推脾土三百，肺經四百。△三痰瘧，推肺經四百，推三關運八卦，

補脾土清天河水，各二百。△四邪瘧，推脾經四百，推三關六府，各三百，

運八卦補脾土，清天河，各二百，各隨症加減，五臟四指，六府一截二指。

△五痢赤白相兼，寒熱不調，盛成此疾，用薑汁車前草汁。

略推三關退六府，清天河水，水底撈月分陰陽。△六噤口痢，運八卦，開胸陰陽，

揉臍為之，推三關 退六府，大腸經各一百，清天河水四十，推脾土五十，

水底撈月十一，鳳凰展翅，瀉用蒜推，補脾土用薑推。△七頭疼，推三關分陰陽，

補脾土揉大腸經，各一百，煆七壯，揉陰池一百，不止，搯陽池。△八肚痛，

推三關，分陰陽，推脾土各一百，揉臍五十，腹脹推大腸，不止，搯承山。

△九濕瀉不嚮，退六府，揉臍，及龜尾各三百，分陰陽推脾土，各一百，

水底撈月三十。△十冷瀉嚮，推三關二百，分陰陽一百，推脾土五十，

黃蜂入洞揉臍及龜尾，各三百，天門入虎口，揉斗肘各三十。△十一治口內走馬疳，

牙上有白泡，退六府，分陰陽各一百，水底撈月，清天河水，各三十，鳳凰展翅，

先推，後用黃連五倍子水煎，雞毛口中洗，小兒眼光指冷，將醋一鍾，皂角一片，

燒灰為末，貼心窩，若吐即去藥，用菉豆七粒，水浸研細，和尿為餅，貼門，

小兒四肢冷，將明礬錢半，炒鹽三錢，黃蠟二錢，貼臍上，若氣急，取竹瀝服之，

小兒遍身熱不退，用明礬一錢，雞清調勻，塗四心即退，若不退，用桃仁七箇，

酒半鍾，擂爛，貼在鬼眼便好。（鬼眼在膝踝下陷中）小兒肚脹作渴眼光，

用生姜蔥白一根，酒半鍾，擂爛吞下，則眼不光，又將雄黃不拘多少，燒熱放任臍上，

揉之即安，腳麻用散麻煎水，四心揉之。小兒膀胱氣，將黃土一塊，皂角七箇，

焙為末，用醋和黃土炒過為餅，貼尾閭好。小兒遍身腫，用胡椒，糯米，

菉豆各七粒，黃土七錢，醋一鍾，通炒過，袱包遍身拭之，即消。小兒不開口，

將硃砂一錢研末，吹入鼻中即安，（一錢太多疑是一分）小兒咳嗽，

搯中指第一節三下，若眼垂，搯四心。小兒身跳，推腎經後四心揉之，

小兒喉中氣嚮，搯大指第二節。

2=標題= 診脈歌

小兒有病須憑脈，一指三關定其息，浮洪風盛最多驚，虛冷沉遲實有積。

小兒一歲至三歲，呼吸須將八至看，九至不安十至困，短長大小外邪干。

小兒脈緊是風癇，沉脈須知氣化難，腹痛緊弦牢實閉，沉而散者骨中寒。

小兒脈大多風，熱重原因乳食結，弦長多是膽肝氣，緊數驚風四指掣浮洪胃口似火燒。

沉緊腹中痛不竭，虛濡有氣更兼驚，脈亂多痢大便血，前大後小童脈順。

前小後大必氣咽，四至洪來若煩滿，沉細腹中痛切切，滑主露濕冷所傷。

弦長客忤分明說，五至夜深浮大晝，六至夜細浮晝別，息數中和八九至。

此是仙人留妙訣。

2=標題= 識病歌

要知虎口氣紋脈，倒指看紋分五色，黃紅安樂五臟和，紅紫依稀有損益。

紫青傷食氣虛煩，青色之時症候逆，忽然純黑在其間，好手醫人心膽寒。

若是直上到風關，遲速短長分兩端，如鎗衝射驚風至，分作枝葉有數般。

弓反裏順外為逆，順逆交連病已難，叉頭長短猶可救，如此醫工仔細看。

男兒兩歲號為嬰，三歲四歲幼為名，五六次第年少長，七齠八齡胡論文。

九歲為童十稚好，百病關格辨其因，十一癇疾方癲風，疳病還同勞病攻。

痞癖定為沉積候，退也潮熱不相同，初看掌心中有熱，便知身體熱相從。

肚熱身冷傷食定，腳冷額熱是感風，額冷腳熱驚所得，瘡疹發時耳後紅。

小兒有積宜與搨，傷寒二種解為先，食瀉之時宜有積，冷瀉須用與溫脾。

小兒宜與臟腑，先將帶傷散與之，孩兒無事忽大叫，不是驚風是天吊。

大叫氣促長聲粗，誤食熱毒悶心竅，急候肚下卻和脾，若將驚癇真堪笑。

痢疾怒氣眉頭皺，不怒不皺腸有風，冷熱不調分赤白。

脫肛因毒熱相攻十二種痢何為惡，噤口刮腸大不同，孩兒不病不可下。

冷熱自汗兼自下，神困陷四肢冷，乾嘔氣虛神卻怕，吐蟲面白毛焦枯。

疳氣潮熱食不化，鼻塞咳嗽及虛痰，脈細腸鳴煩躁訝，若還有疾宜速通，

下了之時心上脫。孩兒食熱下無妨，面赤青紅氣壯強，脈弦紅色正壯熱。

痄腮喉痛尿如湯，屎硬腹脹肋滿，四肢浮腫夜啼長，遍身生瘡肚隱痛，

下之必愈是為良。

2=標題= 諸症治法

胎寒  孩兒百日胎寒後  足屈難伸兩手拳  口冷腹脹身戰慄  晝啼不已夜熬煎

胎熱  三朝旬外月餘見  目閉泡浮症可推  常作呻吟火燥起  此為胎熱定無疑

臍風  風邪早受入臍早  七日之間驗吉凶  若見肚臍口中臭  惡聲口氣是為凶

臍突  孩兒生下旬餘日  臍突先浮非大疾  穢水停中自所因  徐徐用藥令消釋

夜啼  夜啼四症驚為一  無淚見燈心熱煩  面瑩夾青臍下痛  睡中頓哭是神干

急驚  面紅卒中渾身熱  唇黑牙關氣如絕  目番搐搦喉有痰  此是急驚容易決

急驚  急驚之後傳如瘧  外感風邪為氣虛  略表氣和脾與胃  然後寒熱得消除

慢驚  陰盛腸虛病已深  吐瀉後睡揚撐睛  神昏按緩涎流甚  此症分明是慢驚

搐症  搐症須分急慢驚  赤由氣鬱致昏沉  良醫亦治宜寬氣  氣下之時搐自停

諸風  諸風夾熱引皮膚  凝結難為預頓除  頰腫須防喉舌內  要除風熱外宜塗

傷積  頭痛身熱腹微脹  足冷神昏只愛眠  因食所傷脾氣弱  不宜遲緩表為先

吐瀉  脾虛胃弱病源根  食谷水和動化行  清濁邪干成吐瀉  久傳虛弱便生風

傷寒  傷寒之候多有般  一概相推便救難  兩目見紅時噴嚏  氣粗身熱是傷寒

傷風  傷風發熱頭應痛  兩頰微紅鼻涕多  涕出遍身兼咳嗽  此傷風症易調和

夾食  鼻涕頭痛身吐逆  面紅面白變不一  此因夾食又傷寒  發表有功方下積

夾驚  身微有熱生煩躁  睡不安兮神不清  此是傷風感寒症  亦宜先表次寧心

赤白  小兒之痢細尋推  不獨成之積所為  冷熱數般雖各異  寬腸調胃在明醫

五痢  痢成五色豈堪聞  日久傳來神氣昏  頭痛肚疼苦為最  便知小兒命難存

五疳  五疳之藏五般看  治法推詳事不難  若見面黃肌肉瘦  齒焦髮落即為疳

走馬疳  走馬疳是傷寒毒  面氣光浮氣喘胸  若見牙焦腮有血  馬疳如此是真形

脫肛  脫肛腳露久難收  再成風傷是可憂  沉自先傳脾胃得  更詳冷熱易為瘳

諸疝  諸疝原來各有名  蓋因傷熱氣侵成  始分芍藥烏梅散  勻氣金鈴與五靈

咳嗽  咳嗽雖然分冷熱  連風因肺感風寒  眼浮痰盛喉中響  戲水多因汗未乾

齁  小兒齁為聲啼  喫以酸鹹又亂之  或自肺風傷水濕  風冷熱聚為良醫

腹痛  大凡腹痛初非一  不獨癥瘕與癖  分條析類症多般  看此語中最詳悉

口瘡  心脾胃熱蒸於上  舌與牙根肉腐傷  口臭承將分兩處  有瘡雖易治四方

目症  生下餘旬目見紅  蓋因腹受熱兼風  涼肝心藥最為妙  疝氣痘瘡宜別攻

重舌  孩兒受胎諸邪熱  熱壅三焦作重舌  或成鵝口症堪憂  用藥更須針刺裂

2=標題= 陳氏經脈辨色歌

小兒須看三關脈，風氣命中審端的，青紅紫黑及黃紋，屈曲開了似針直，

三關通青四足驚，水驚赤色誰能明，人驚黑色紫瀉痢，色黃定是被雷驚。

（按此與仙授訣不同再驗之）

或青紅紋只一線，娘食傷脾驚熱見，左右三條風肺痰，此是傷寒咳嗽變，

火紅主瀉黑相兼，痢疾之色亦如然，若是亂紋多轉變，沉難起促天年。

赤是流珠主膈熱，三焦不和心煩結，肚瀉腸鳴自利下，六和湯中真口訣，

環珠長珠兩樣形，脾胃虛弱心脹膨，積滯不化肚腹痛，消食化氣藥堪行。

來蛇去蛇形又別，冷積臟寒神困極，必須養胃倍香砂，加減臨時見藥力，

弓反裏形紋外形，感寒邪熱少精神，小便赤色夾驚風，癇症相似在人明。

鎗形魚刺水字紋，風痰發搐熱如焚，先進升麻連殼散，次服柴胡大小并，

針形穿關射指甲，一樣熱驚非齁呻，防風通聖涼膈同，次第調之休亂雜。

醫者能明此一篇，小兒症候無難然，口傳心授到家風，遇此收功即是仙，

此訣即徐氏水鏡訣之意，陳氏敷演之，取其便誦也。

2=標題= 論虛實二症歌

實症  兩腮赤紅便堅秘  小便黃色赤不止  上氣喘急脈息多  當行冷藥方可治

虛症  面光白色糞多青  腸虛脹大吐嘔頻  眼珠青色微沉細  此為冷痰熱堪行

2=標題= 五言歌

心驚在印堂，心積額兩廣，心冷太陽位，心熱面頰裝，肝驚起髮際，脾積唇焦黃。

脾冷眉中岳，脾熱大腸侵，肺驚髮際形，肺積髮際當，肺冷人中見，肺熱面腮旁。

腎驚耳前穴，腎積眼胞廂，腎冷額上熱，腎熱赤蒼蒼。

2=標題= 附辯

或問銅人千金等書，空穴多，十四經發揮所載，空穴少，如風市，督俞，金津，

玉液等，彼有此無，不同何也。曰十四經發揮，據素問骨空篇論及王註，

若銅人千金等皆偏書，非岐黃正經也。或問睛明，迎香，承泣，絲竹空，

皆禁灸何也。曰四穴近目，目畏火，故禁灸也。以是推之，則知睛明不可灸，

王註誤矣，或問用針渾是瀉而無補，古人用之，所以導氣，治之以有餘之病也。

今人鮮用之，或知其有補而不用歟，抑元氣稟賦之薄而不用歟，或斲傷之多，

而用針無益歟，抑不善用而不用歟！經曰：陽不足者溫之以氣，精不足者補之以味，

針乃砭石所製，既無氣，又無味，破皮損肉，發竅於身，氣皆從竅出矣。何得為補？

經曰：氣血陰陽俱不足，勿取以針，和以甘藥是也。又曰：形氣不足，病氣不足，

此陰陽皆不足也。不可刺之，刺之重竭其氣，老者紀滅，壯者不復矣，若此謂者，

皆是有瀉而無補也。

或問病有在氣分者，有在血分者，不知針家亦分氣與血否。曰：氣分血分之病，

針家亦所當知，病在氣分，遊行不定，病在血分，沉著不移，以積塊言之，

腹中或上或下，或有或無，是氣分也。或在兩，或在心下，或在臍，上下左右，

一定不移，以漸而長者，是血分也。以病風言之，或左手移於右手，右足移於左足，

移動不常者，氣分也。或常在左足，或偏在右手，著而不走者，血分也。

凡病莫不皆然，須知在氣分者，上有病下取之，下有病上取之，在左取右，在右取左，

在血分者，隨其血之所在，應病取之，苟或血病瀉氣，氣病瀉血，是謂誅伐無過，

咎將誰歸。或問今醫用針，動輒以袖覆手，暗行指法，謂某法之神秘，弗輕示人，

惟恐盜取其法者，不知果何法也。曰：金針賦十四法，與夫青龍擺尾等法，

可謂已盡之矣，舍此而求他法之神秘，吾未之信也。今若此者。

不過造為詭妄以欺人耳，縱為至巧，殆必神亦不祐針亦不靈也。奚足尚哉！

或問有醫置針於穴略不加意，或談笑，或飲酒，半響之間，又將針撚幾撚，令呼幾呼，

仍復登筵以飲。然後起針，果能愈病否乎！曰：經云凡刺之真，必治神。又云：

手動若務針耀而勻，靜意視義觀適之變。又云如臨深淵，手如握虎，神無營於眾物。

又云：如侍所貴，不知日暮。凡此數說，敬乎怠乎。若談笑飲酒，不敬孰甚，

安能愈病哉！業醫者，當深長思矣。

